
Autor 


Rate pametne i vrijedne, svemoćne 1 lukave, strašne, zločinačke ruke. 
Mogu se stisnuti u šake, raširiti u lepezu i sklopiti u najropskiju molitvu. 
Njima se može dohvatiti nož i pištolj i protivnički grkljan. Rukama se 
može zadaviti. Ovim istim rukama se miluje draga po kosi i pas niz dlaku, 
kojima se odmahuju pozdravi i šalju poljupci, onima koji odlaze i onima 
koji ostaju. Ruke rade, grade, stvaraju, onda opet uništavaju 1 ruše što su 
stvorile. Lude ruke. Ruke hvataju ruke, uvjeravaju se stiskom o međusob- 
nom prijateljstvu, bratstvu, solidarnosti i vjernosti do smrti, zatim ruke 
ustaju protiv ruku, bore se protiv ruku, sakate ruke. Ruke ubijaju ruke. 


Ruke ubojice. Svemu su krive ruke, to je jasno. A da nema ruku? — No 
što ruke? 


Ranko Marinković 


PREDGOVOR PETOM IZDANJU 


Kako se iz same knjige vidi, prvo ispisivanje na "zadanu" temu je 
počelo avgusta 1992. godine. Ja sam ovu knjigu pisao više iz očaja, in- 
telektualnog protesta, pa i svojevrsnog inata, a manje iz potrebe da nešto 
na ovu ozbiljnu temu kažem. Moji recenzenti su se na startu "posvadili", 
jer profesor dr. Mustafa Imamović je naslov smatrao neprimjerenim i mož- 
da neukusno provokativnim u smislu da neupućeni mogu pomisliti da su 
Muslimani unaprijed i zadato prokleti. Najdobronamjernije, predlagao mi 
je naslov "Usud Muslimana". Akademik, profesor dr. Muhamed Filipović 
je naprotiv, bio suprotnog mišljenja. Rekao mi je "Nijaze, ako je usud, 
onda je to nešto što je definitivno suđeno i iz čega povratka nema". 

Rukovođen znatiželjom, a i sviješću da će upravo ovakav naslov pro- 
vocirati, prije svega, bošnjačko-muslimansko čitateljstvo i da će to biti 
dobar mamac da se pročita nešto iz nesretne muslimanske povijesti u 
Bosni i Hercegovini, opredijelio sam se da ostane "Prokletstvo Muslimana", 
makar to sa sobom nosilo i nesretne konotacije i kojekakva, prije svega, 
religijska podozrenja i promišljanja. 

Prvo izdanje ove knjige objavljeno je doista u šejtanskim uslovima 
i okolnostima. Kao da je sam iblis diktirao uslove. Tada Sarajevo, ne 
samo da nije imalo vode, struje, hrane, plina, već nije imalo čak ni papira, 
onog štamparskog. Samo zahvaljujući dobrotosti Džemala Bašića, direktora 
sarajevskog DES-a i činjenici da je u istom danu poginuo veliki prijatelj 
i drug Osman Kodrić i njegova žena, u sarajevskom naselju Otes i da je 
dvoje male i ucvijeljene dječice došlo kod njega, ne znajući kuda bi drugo, 
pojavilo se prvo, tzv. sarajevsko izdanje. U malom tiražu — svega 1.300 
primjeraka. Na martovskoj promociji (1993. godine) rekao sam da sav 
eventualni prihod od prodaje "Prokletstva Muslimana" ide upravo za djecu 
koja su ostala bez roditelja. 

Nisam mogao ni pretpostaviti da će ova knjiga izazvati toliku pozor- 
nost, čak uzburkati strasti, otvoriti političke, pa i naučne polemike. Debelo 
sam bio svjestan svih njenih nedostataka. Ja sam je pisao više po nervu, 

rasplamsanoj emociji, sjećanju, grču i političkom naboju, a manje po uZu- 
sima strogog naučno-kategorijalnog aparata i konzistentne metođologije. 
Tada u Sarajevu se, doduše, i nije moglo drugačije pisati. Vijećnica je 
već izgorjela, Orijentalni institut također, Gazi Husrev-begova biblioteka 
je bila nedostupna i mnogo štošta je ostalo samo za varljivo sjećanje. 
Mnogi znalci i prijatelji su me upozoravali da u ovoj knjizi ima i materi- 
jalnih grešaka, da neki povijesni datumi, čak nisu ni spomenuti, a kamoli 
valjano naučno elaborirani. Da bih trebao naprimjer, temeljno _doraditi 
prvo poglavlje (o bogumilima), a oko osmanskog perioda postoje mnoge 
praznine (recimo Dubička bitka ili Bitka pod Banjalukom), da se oko 
uzroka agresije na Bosnu i Hercegovinu moglo pristupiti sintetičkije, na- 
učno fundiranije, prije svega, uz veći stepen uvažavanja srpskohrvatskih 
izvora, kao i svjedočenja inspiratora i aktera rata na prostoru ex-Jugoslavije. 
Posebno su bile oštre kritike oko onih segmenata koji se tiču živih 
aktera i agresije i odbrane Bosne i Hercegovine. Vjerovatno se ni Alija 

Izetbegović neće složiti s nekim mojim pojašnjenjima i analizama koje u 
natuknicama govore da je možda Bosna i Hercegovina mogla izbjeći ovako 
tragičan ishod. Agresija na BiH jeste da je davno i unaprijed planirana, i 
nikakav maestro politike ili pehlivan političkog mešetarenja i pregovaranja 
nije mogao iznuditi i polučiti nekakvo radikalno drugačije rješenje. Ali, 
kao što sam 1992. godine tvrdio i dalje ostajem na stajalištu da ako se 
agresija na BiH nije mogla nikakvim racionalnim, političkim i mudar- 
stvenim sredstvima odgoditi, ona se bar mogla prolongirati. U smislu tra- 
ženja adekvatnog političkog medija, prije svega, dobijanja vremena. U 
najkraćem, ako unaprijed planiranu pošast, pa i "prokletu sudbinu" nisu 
mogli izbjeći, u svakom slučaju, za rat smo se mogli bolje pripremiti. Ne 
na način "Ja vam garantiram da rata u Bosni neće biti", "Sarajlije, mirno 
spavajte, jer evo vidite i ja se slobodno šetam Miskinovom ulicom", ne 
na način uljuljkivanja, lažnog optimizma i političkog "ninanja". Ako su 
vođe otpora imale strategiju, a vjerovatno jesu, njihova pragmatska taktika 
je bila pogubna. 

Stara sentenca kaže "Poslije bitke najlakše je biti general". Ja gu- 
bitnički general ne bih želio biti, niti soliti na žive rane. Bilo je, što je 
bilo. Osnovno je može li Bosna dalje? Ima li perspektivu? I to Bosna i 
Hercegovina onakva u kakvu se najrađe zaklinju: sa onim, već pomalo 
otrcanim multi, multi, multi, kao kako sada svaki provincijalni političari 


govore, medunarodno priznata, cjelovita, integralna (iako je to tautologija), 
Suverena i multi, multi i etc. etc. etc, 

Drugo izdanje ove knjige, koja nosi sudbinu samog naslova, trebalo 
bi biti uz sve pompe i fanfare. Tadanji javni tužilac Republike Hrvatske 
nije dao odobrenje za njeno štampanje, jer nisu mu se svidjali pasusi koji 
govore o velikom poglavniku Franji Tuđmanu. Iz tada opkoljenog Sarajeva 
upotrebio sam neke veze i knjiga je ipak štampana, ne u Zagrebu, već u 
Sisku. Ali, bila je velika mahana. Bez odobrenja hrvatskog pravosuđa ona 
se nije smjela ni štampati, a pogotovu distribuirati u Hrvatskoj. Zato je 
tajno distribuirana u Austriju, Njemačku, Švicarsku, Češku i druge zemlje 
prenapučene našim muhadžirima. Možda je to i sreća u nesreći. Možda 
mnogi paćenici, bošnjački prognanici i izbjeglice, koje sam ja nazvao i 
Palestincima i Kurdima zajedno, i ne bi pročitali ovu knjigu da ona nije 
od Tuđmanovog autokratskog režima bila zabranjena. Kao autor, svjestan 
svih manjkavosti ove knjige, imam neku vrstu mazohističke satisfakcije 
u činjenici da je i tajno sisačko izdanje rasprodano za manje od dva mjeseca. 

Treće, dijelom dopunjeno izdanje uslijedilo je opet u inozemstvu, u 
Ljubljani, u izdanju "Oslobođenja" i svesrdnu pomoć direktora Salke Ha- 
sanefendića. Drago mi je da "Oslobođenje" nije sa mnom izgubilo, jer po 
svjedočenju njihove marketinške službe to je bila najbrže prodana knjiga 
od kada postoji izdavačka djelatnost "Oslobođenja". Ovo nije marketing, 
niti narcisoidna reklama, već jednostavno zadovoljstvo da se i također, u 
inostranstvu, časna izdavačka kuća koja se zove "Oslobođenje", mogla 
podičiti skromnim izdanjem, ali i velikom medijskom prezentacijom i po- 
pularizacijom knjige koja iritira sa svojim "prokletstvom". 

Iza toga javila se "Cankarijeva založba" koja je htjela da se knjiga 
pojavi i na "slovenščini". Dugo su prevodili, čak je jedna prevoditeljka 
malo i mešetarila i iz originalnog teksta izbacila sve one segmente koji 
se direktno odnose na genocid u Bosni i Hercegovini. No, poslije svih 
peripetija pojavilo se i izdanje na slovenskom jeziku. S obzirom na razum- 
ljiv interes za zbivanja u Bosni i Hercegovini, možda je i provokativan 
naslov ove knjige, te ukupne međunarodne okolnosti i politiku velikih 
sila, koja je bila i ostala "spiritus movens" bosanskih događanja, pojavilo 
se izdanje i na slovenačkom jeziku, a dijelovi knjige su objavljivani u 
Njemačkoj, Italiji, Rusiji, Egiptu, Francuskoj, Tunisu, Turskoj itd. Zadnji 
koji su se javili i koji su zdušno obećavali svekoliku potporu, bili su 
Kuvajčani. S tim, da bih ja trebao obezbijediti korektan prevod na arapski 

jezik. 

Ovo sve govorim stoga da ukažem na ukupan milje i odnose koji su 
bili u vrijeme pojavljivanja, i kasnijih izdanja ove knjige. 


Nijaz Duraković 


A vrijeme, zgusnuto, ratno, povijesno, mi ne dozvoljava bilo koji 
oblik profanog lamenta. Krupne su se stvari desile poslije prvog ispisivanja. 
Naši bajni politički moćnici su bez ikakve potrebe i međunarodne prisile 
ukinuli ono što je bila "Republika Bosna i Hercegovina", ali su zato, vrlo 
galantno, diletantski i nemudro, dali ono što jeste i što se i ustavno Zove 
"Republika Srpska". Došao je Dayton. Ja ga tumačim kao sporazum, kon- 
venciju, konferenciju i događaj povodom koga se i oko čega se od nevolje 
pravi vrlina. 

Uz svo uvažavanje potrebe da se zaustavi krvavi rat, stradanje i patnja 
stanovništva, Dayton jeste jedan jeftini kompromis. Šta je po njemu od 
ostataka Bosne ostalo?! Ono što se zove Federacija Bosne i Hercegovine, 
uvijek sam doživljavao i doživljavam kao organizam, čije vene i arterije 
drže drugi. Ako se presijeku vene, poznato je umireš brzo i u snenoj smrti, 

a vene i arterije drže velikosrbi i velikohrvati. Bosna je odbijena od Save, 
od Dnne (ne računajući enklavu Goražde), od mora, odnosno od Ploča, 
kao jedine prirodne i od bosanskog kapitala izgrađene luke. Čak joj je i 
presječen put, tzv. put Avnoja — na Mrkonjić Gradu. Nije slučajno da su 
ovolike bitke oko Brčkog. Jer, jedini drugi izlaz Bosne sada na riječnu 
luku, jeste Brčko, preko koga bi Bosna za dva dana bila u Crnom i ostalim 
morima. Zato se Brčko ne da, i zato se pronalaze ini razlozi da Brčko ne 
pripadne Bosni i Hercegovini, odnosno Federaciji. Dakle, presječena joj 
je prirodna komunikacija od centralne Bosne do Cazinske ili sličnih krajina. 
Sve su to dogovorili naši velikodostojnici: ili, ne znaju geografiju, ili pri- 
vredno saobraćajne uzuse i zakone, ili su se negdje unaprijed i debelo i 
nesretno dogovorili?! Čak, ako se i razmišlja o nekoj muslimanskoj drža- 
vici, valjalo bi postaviti pitanje kako ona da opstane između dva povam- 
pirena nacionalizma i velikodržavlja? Kako da ekonomski opstane, kako 
da se komunikacijski poveže, i kako da računa da se neće prvom narednom 
povoljnom prilikom, izložiti povampirenim apetitima i ambicijama svojih 
susjeda?! Je li neko misli, da bi BiH, ili ono što je od nje ostalo, a to je 
uski, tzv. muslimanski dio, mogao opstati i prosperitati kao "tampon" zona 
ili kao kvazi oblanda dvaju velikodržavlja i očito, potpisanih dogovora na 
relaciji Tuđman-Milošević. To, i u prvom ispisivanju ove knjige, se vidi, 
a ja bih sebi dopustio da kažem — jeste suluda — infantilna i diletantska 
politika. 

Svi oficijelni trabanti i kerberi su skočili da dokažu Vrlinu. Treba 
zaustaviti rat, treba sačuvati živote, treba razmišljati o ugroženosti biološke 
bošnjačke supstance, što su sve valjani i razumni argumenti. Ali, valjda 
im je bilo u podsvijesti, ili kao iskonska želja, da naprave neki svoj "ban- 

tustan" neku svoju "muslimaniju", iliti "fildžan državicu". "Velik turban, 
ali hodže nigdje". Ili, što bi stari rekli, "To je račun bez krčmara". Ham- 
letovsko je pitanje, da li je Bosna prodana?! Ja nisam meritoran, niti sam 
presuditelj, ni osuditelj. Povijest će doći na svoje. Kao-što je stari Marks 
govorio "Historija se ponavlja — jedanput kao tragedija, drugi put kao 
farsa", 

Bojim se da je ovo sve, pored nesporne tragedije, ipak farsično. I da 
su se mnogi preobukli u nove odore i političke kapute. 

Peto izdanje ove knjige namjerno dajem pod istim naslovom. Nisam 
ja za koncepciju koja kaže "Muslimani" su nacija, a jest da sam protestirao 
spram nesretnom muslimanskom poviješću. 

U ratnim vremenima, imao sam jedan intervju u "Večernjim novi- 
nama" Sarajevskim. Rekao sam da ću ostati zadnji "Musliman u ovoj 
državi". Ne zato što to teorijski mislim ili intimno osjećam. Površno sam 
argumentirao da sam prvi u mojoj porodici koji je uopće imao šansu da 
se u nacionalnom smislu izjasni kao Musliman. Da li je to tada, 1971. 
godine bilo sretno ili nesretno ime drugo je pitanje. Iz povijesnih i političkih 
razloga za koje se probalo naći i teorijsko utemeljenje, tada je bošnjačko 
ime proskribirano, tretirano je kao "kalajevština", kao želja za predomi- 
nacijom Bošnjaka u BiH. 

Od sedamdesetih godina, pa sve do agresije na BiH, ideja o povratku 
na izvorno i autentično nacionalno ime je uz sve političke rizike, 05po- 
ravanja, pozivanja na nacionalnu volju i slično, ipak postupno zrila, da bi 
u ratu konačno bila gotovo plebiscitarno prihvaćena. 

U ratu se dogodio i Bošnjački kongres, koji je trebao konačno da 
vrati muslimanima njihovo povijesno ime — a to je bilo i treba da ostane 
— "Bošnjaci". Nije me stid svojih zabluda, jer ja niti sam ih stvorio, niti 
sam ih krojio. 

U ovoj knjizi stoje neke konstatacije, koje odražavaju, ne samo moje, 
već i kolektivne zablude. Upravo iz tog razloga, možda bi njen pravi 
naslov bio "Prokletstvo Bošnjaka". Znam da će me mnogi, radi ovih reče- 
nica, prozvati konvertitom ili pervertitom, ali nek im je na sreću. 


Filozof kaže, "filozofija je traganje za izgubljenim zavičajem". 
Da li smo ga našli i pronašli, pitanje je sad. 


Toliko, u vidu predgovora za novo izdanje ove nesretne i unekoliko 
"proklete" knjige. 


Nijaz Duraković _ 


sam u tada još uvijek opkoljenom i ratnim strahotama 1 


P.S. 
Upravo zbog povijesne promjene od nacionalnih 
vornim i autentičnim Bošnjacima uz ovaj predgovor daje 


Muslimana ka iz- 
m kraći tekst koji 
zloženom Sarajevu 


napisao avgusta 1995. godine. 


Nekoliko teza o Bošnjacima 

1. Ime Bošnjak je povijesno ime bosanskohercegovačkih, crno- 
gorskih, sandžačkih i ostalih muslimana rasutih na prostorima bivše 
Jugoslavije, kao i muslimana koji su migrirali u Tursku u više ise- 
ljeničkih valova, počev od 1878., 1908., 1924., 1956., pa do danas. 

2. Bošnjaci su nepobitno izvorni slavenski etnos koji je sto- 
ljećima konstituirao svijest o svojoj posebnosti, privržen islamu, a 
svjestan svoje tradicije, kulture, specifičnosti svoga jezika, svoje Za- 
vičajnosti i kulturno-civilizacijske osobenosti. 

3. Na razmeđu triju najvećih modernih civilizacija i kultura: 
zapadno-katoličke, orijentalno-islamske i bizantinsko-pravoslavne, u 
preko hiljadugodišnjem sukobu Istoka i Zapada, izloženi klerikalnim 
i hegemonističkim. apetitima Pape, Bizanta, ugarskih kraljeva, po- 
daničkih hrvatskih banova, srpskih i dukljanskih velmoža i careva, 
kao Dobri Bošnjani, pravi krstjani, odnosno predominantno bogu- 
mili, sve do pada Bosne 1463., a u nekoliko navrata i kasnije, plaćali 
su krvavu cijenu svog duhovnog — vjerskog opredjeljenja, svoje sa- 
mosvijesti, zavičajnosti i "nesretne" geopolitičke pozicije. 

4. Osvajanjem Bosne od strane Osmanlija koji sa sobom donose 
superiorniju civilizaciju i kulturu, moderniju državnu i vojnu organi- 
zaciju, bolje uređen i efikasniji feudalni sistem, apsolutno najveći 
broj bogumila, a znatan broj katolika i pravoslavnih, gotovo pre- 
konoćno i na nenasilan način prima islam kao svoju religiju, što 
radikalno i u vrlo kratkom roku mijenja njihovu ukupnu socijalnu 
poziciju, a u znatnoj mjeri i duhovnu strukturu. Tradicijski, oni po- 
staju "Bošnjaci turske vjere, ali adeta bosanskoga". Odani Padišahu, 
vjerno služe Osmansku imperiju, brane islam na najisturenijim za- 
padnim granicama, pronose njegovu moć i slavu po silnim ratištima, 
uživaju i znatne privilegije u odnosu na ostale dijelove Carstva, ali 
i ponajviše ostavljaju kosti diljem moćne imperije: od Mohača do 

Beča, od Dubice do Moskve i Hoćima, od Persije, pa do Kaira. U 
svemu tome imaju gotovo arijevsku svijest o svojoj posebnosti neri- 
Jetko i superiornosti, sa izraženom kritičkom distancom u odnosu 

prema pravim Turcima, koje, često u posprdnom obliku nazivaju 
Turkušama. Zadržavaju većinu svojih običaja koje unose u samu 
vjeru i vjerske ceremonije, zadržavaju i svijest o svom porijeklu, a 
sam islam obogaćuju elementima sopstvene tradicije i kulture. 

5. Bošnjaci u periodu od 1463. do 1878. najvećim dijelom ve- 
zano i za sudbinu Osmanskog carstva, imaju svoje uspone i padove, 
civilizacijske zvjezdane uzlete, sveopći kulturni preporod, do inert- 
nosti, zaparloženosti, bijede i primitivizma raspadajućeg Osmanskog 
carstva. U periodu najveće slave (npr. Sokolovića, Ćuprilića itd.) 
oni vladaju stambolskim prijestoljem, kreiraju politiku moćne Porte, 
a u nauci, literaturi, teologiji, pravu i filozofiji itd., gotovo dva sto- 
ljeća, kao mali narod, isturen prema moćnim kršćanskim zemljama, 
izložen njihovim ljutim zavojevačima, skoro da prednjače u cijeloj 
imperiji od arapskog Mašreka do marokanskog Magreba. Upravo u 
tom periodu cvjeta materijalna i duhovna kultura Bošnjaka. 

Dok Evropa plamti inkvizicijskim lomačama, dok ganja vješ- 
tice, umire od prljavštine, kuge i leproznog raspadanja, tada se po 
Bosni podižu monumentalne građevine, čitavi novi gradovi, grade 
vodovodi, hamami, visoke škole i biblioteke, cvjeta alhamiado poe- 
zija, izdaje arapsko-bošnjački rječnik, pored arapskog, perzijskog i 
turskog afirmira bosančica itd. 

Kada Španija okrutno čisti sve što je nekatoličko, kada od Ma- 
drida, Kordobe, Sevilje, pa do Malage, s pomahnitalih lomača sve 
odiše nagorjelim ljudskim mesom, Bosna živi u duhu vjerske tole- 
rancije, sigurnosti tada moderne države, uz materijalni prosperitet i 
kulturni procvat. Ona tada jedina u Evropi, prima prognane špa- 
njolske Jevreje koji obogaćuju njen duh i njeno biće i čitav mozaik 
vjerskog, etničkog, kulturnog i civilizacijskog koji se po toleranciji, 
suživotu, isprepletenosti, ali i opstojanju samosvojnosti, vijekovima 
iskazuje kao nenadmašan uzlet Bosne, njena Zvjezdana staza, njena 
tajna i zapretena ljepota. 

6. Upravo zbog svega ovoga, zbog te njene ljepote i privlač- 
nosti, zbog njene civilizacijske nadmoći mnogi su je počeli svojatati 
i željeti striktno za sebe. Iz inih hegemonističkih štabova, naročito 
od prve polovine 19. stoljeća, kada na nju neminovno prelazi bolest 
"bolesnika s Bosfora", ne slučajno, ona se uporno nastoji predstaviti 
"tamnim vilajtom" koga bi iz evropskih susjednih novopečenih dvo- 
rova trebalo osvijetliti, prosvijetliti, ako treba i pokrstiti, vratiti u 
tzv. "vjeru prađedova", 

Zatamnjuju se stranice historije, nove i stare evropske sile nestr- 
pljivo čekaju priliku. Lenjin je jednom prilikom napisao da se "carska 
Rusija prema balkanskim narodima odnosila kao lisica prema ko- 
košinjcu — čuvala ih striktno za sebe". Ovo je ponajbolje primjenjivao 
prema Bosni. Berlinskim kongresom, kada se Bosna voljom moćnika, 
kao na pladnju daje Austro-Ugarskoj koja tobože treba da izvrši 
kulturnu i civilizacijsku misiju, već prethodno otpočeto propadanje 
Bosne iskazano u zadnjem Gradaščevićevom pokušaju da obezbijedi 
relativnu samostalnost, kulminira i od tada otpočinju kontroverze i 
oko Bosne i Bošnjaka. 


7. Relativno kasno, kao eho ukupnih evropskih prilika, revolu- 
cija iz 1848., te intenzivnog kapitalističkog preobražaja većine evrop- 
skih zemalja i u Bosni otpočinje proces nacionalnog osvješćenja 
koji bi se uslovno mogao nazvati emancipacijom. Uslovno, stoga 
što taj proces nije bio iznutra generiran, već je bio nametnut spolja 
kao rezultat upravo onih hegemonističkih apetita o kojima je bilo 
govora. I 

Naime, tek od polovine 19. stoljeća, u Bosni se putem raznih 
emisara, konzularnih agentura, vjerskih misija i sl., bukvalno uvodi, 
pa i suptilno nameće srpsko, odnosno hrvatsko nacionalno ime. Os- 


novni politički razlozi proizlaze iz otvorenog velikorspkog | veli- 
kohrvatskog interesa. 


Polazi se od proste logike da ukoliko muslimanska populacija 
u BiH i Sandžaku ostane pod nazivom Bošnjaci, dakle, ono što oni 
historijski i faktički jesu, dakle, ne samo po svom nacionalnom 0s- 
jećaju, osjećaju pripadnosti onom što jeste bošnjački nacionalni kor- 
pus (sa svojom vjerom, tradicijom, teritorijem, jezikom, kulturom), 
da će time tobože biti diskriminirani Srbi i Hrvati, odnosno njihovo 
podjednako pravo na Bosnu. 


8. Na političkom planu nastoji se zatomiti ime Bošnjak, a kao 
tobožnja spasonosna formula koju neki i danas zagovaraju, forsira 
se "Bosanac" i "bosanstvo". Nije sporno da su i Srbi { Hrvati i 
Bošnjaci (odnosno do jučer s nacionalnim imenom Musliman) Bo- 
sanci. Sporno je što se bosanskohercegovački Srbi i Hrvati osjećaju 
i nacionalno i politički ispoljavaju prije svega, kao Srbi i Hrvati, a 
Bosanci samo u smislu regionalne pripadnosti. Oni Bošnjacima upor- 
no i kao neku demokratsku opciju nude ime Bosanac, na koje, na- 
ravno u mjeri u kojoj im to politički treba, polažu podjednaka prava. 
Konzekventno izvedeno bosanskohercegovačkim i drugim muslima- 

nima s prostora bivše Jugoslavije, osporavano je njihovo historijsko 
ime, i gotovo da im nije preostalo ništa drugo već da se nazivaju i 
muslimanima, što oni religijski i jesu, ali sada se radi o Muslimanima 
u nacionalnom smislu. 

9. Trebalo bi temeljito proučiti naročito period s kraja 19. i 
početka 20. stoljeća, odnosno suštinu austrijske, a onda i srpske i 
hrvatske politike prema Bošnjacima. Npr. zašto je 1905., 1906. došlo 
do zaokreta u toj politici? Zašto se bošnjački jezik kao zvanični 
jezik Zemaljske vlade izbacuje, zašto se favorizira muslimanstvo i 
muslimanske nacionalne institucije i zašto postupno, upravo od 1906. 
pa nadalje, sve je manje bošnjačkog, a sve više muslimanskog imena 
(npr. muslimanske političke stranke: "Muslimanska narodna stran- 
ka", "Jugoslovenska muslimanska organizacija", "Muslimanska te- 
žačka stranka", muslimanska kulturna društva, muslimanska sportska 
društva, muslimanske zadužbine itd.)? Zapravo, zašto prevalira mu- 
slimansko ime u smislu i nacionalnog izjašnjavanja i opredjeljivanja? 
Zašto to podržavaju i mnogi vodeći bošnjački intelektualci i istinski 
nacionalni emancipatori? 

Stojim na stanovištu da je neprihvatljiva floskula i kvazinaučan 
pristup za sve optužiti Komunističku partiju i kasnije komunističku 
vlast koja je tobože, namjerno i u sklopu ukupne zavjere protiv 
Bošnjaka, politički promovirala i "nadjenula paradoksalno nacional- 
no ime". Nesporne su greške KPJ u odnosu na nacionalno pitanje, 
posebno spram negiranja Bošnjaka kao ravnopravne nacije. Također 
je dobro istražena i poznata farsa oko nacionalnog opredjeljivanja 
muslimana. Bilo kao Srba, Hrvata, neopredijeljenih, Jugoslovena, 
Muslimana u etničkom smislu itd. 

Ali je isto tako tačno da se bošnjačko nacionalno ime faktički 
"izgubilo" i prije komunista. Znano je da su bošnjački nacionalni i 
politički pravci, naročito u periodu između dva rata se iskazivali i 
osjećali kao Muslimani. 

Da li su slijedom historijskih događaja, političkih pritisaka i 
manipulacija, teorijskih podvala i dogmatskih šema oko nacije i na- 
cionalnog pitanja, Bošnjaci naprosto podlegli svemu tome i prihvatili 
svakako emocionalno drago muslimansko nacionalno ime i obilježje. 
Jesu li naprosto u skučenom ideološkom prostoru, pod stalnom pri- 
jetnjom, očuvanja ne samo etničkog identiteta, već i gole biološke 
egzistencije, uopće imali mogućnosti za izbor? Nije hi i samo ofi- 
cijelno priznanje Muslimana kao ravnopravnog naroda, sedamdesetih 

godina ipak bilo historijski pomak naprijed, ispravljanje decenijske 
nepravde, bez obzira na kontroverze velikog i malog "M" i na spo- 
čitavanja o "nesretnom i nespretnom" nacionalnom imenu. Zašto i 
od strane muslimanskih intelektualaca komunističke provenijencije 
nije 1945. godine prihvaćen prijedlog Husein-age Ćišića o nacio- 
nalnom imenu Bošnjak i zašto su u cijelom poratnom periodu i oni 
rijetki koji su ostali dosljedno na ideji i praksi bošnjaštva (kao npr. 
Adil Zulfikarpašić) bili proskribirani kao državni neprijatelji, a od 
mnogih Muslimana (naročito onih iz oficijelne vlasti) kao nacionalne 
izdajice. 

Paradoks ukupne bošnjačke povijesne pozicije jeste da su danas 
najgrlatiji zagovornici bošnjaštva upravo oni koji su promovirali i 
zdušno zagovarali nacionalno ime Musliman. 

10. Nacionalno ime se ne nadijeva. Njega narod prihvata ili 
odbacuje. To ne znači da se nacionalne ideje ne mogu i svjesno 
generirati, ideološki oblikovati i propagandno afirmirati i usmjera- 
vati, 

Upravo u paklu ove agresije na BiH, novog stravičnog genocida 
nad Bošnjacima muslimanima, suočeni s novim negiranjem, nipo- 
daštavanjem, s novom Apokalipsom koja prijeti da potre sve što je 
Bosna i bošnjačko, suočeni sa razularenom vjerskom mržnjom i tež- 
njom da mu se iščupaju i sami korijeni, bošnjački narod, poput 
fenixa niče iz pepela, ponovo se rađa, ovaj put s punim stepenom 
emancipacije i samosvijesti. Dobri Bošnjanin, kolebljivi i isprepadani 
Musliman, poniženi, uvrijeđeni i obespravljeni, ostavljeni sami sebi 
i poklani, uz najkrvaviju povijesnu cijenu, vraćaju se svom iskonu, 
svom pravom biću — Bosni i bošnjaštvu. Taj proces, upravo zbog 
enormne cijene i planetarne tragedije, niko više ne može zaustaviti. 
Njega ne treba kruto oktroirati ili na silu nametati. Jer ime Bošnjak 
i bošnjaštvo je već kolektivno prihvaćeno od naroda. Ako neko iz 
zatečenosti, zbunjenosti ili neupućenosti i dalje misli, osjeća i želi 
se nacionalno iskazivati kao Musliman, to je osjećaj dostojanstva, 
unutarnje mjere i etosa i konačno prava na sopstveni izbor. Boš- 
njaštvo jeste naša, makar i teška sudbina. I ono je već pobijedilo. 


dr. Nijaz Duraković 


"Nema ih više jer su htjeli biti" 
Ivan Goran Kovačić 


"Uistinu Bog ništa ne mijenja u jednom 
narodu dok se sam narod ne promijeni" 
Hasan Kafija Pruščak 


PREDGOVOR 


Ove redove ispisujem u vrijeme (30. juli 1992.) trajanja najstravičnijeg 
rata u našoj cjelokupnoj povijesti, kada se svaka misao prekida iznenadnim 
bombardovanjem, viješću o smrti nekog dragog prijatelja ili poznanika i 
što je najtragičnije — kada vijesti o kolektivnim ubistvima hiljada ljudi 
počinjemo doživljavati kao nešto "normalno", nešto na tekućoj vrpci četnič- 
kog zločina i kada se gotovo fatalistički mirimo spram golgote, stradanja, 
obespravljenosti i poniženja kakvo nijedan narod u modernoj povijesti nije 
doživio. 

Ovaj rat, pored ostalog, ima za cilj etničko istrebljenje Muslimana, 
njihovo fizičko uništenje. Pored svih zala koje rat sam po sebi neminovno 
nosi, ostaje dodatno tužno saznanje da čovjek u njemu sve više prestaje 
biti čovjekom, da se gubi mjera stvari, osjećaj supatnje i solidarnosti, 
razumijevanja kolektivne historijske nesreće i da prevalira instinkt za egzis- 
tencijalnim samoodržanjem, gotovo životinjski nagon da se samo preživi, 
da se na svaki način izađe iz ralja povampirene četničke nemani koja je 
svojim zastrašujućim crnim krilima i naoštrenim kandžama poklopila, u 
krvi utopila sve ono što se Bosnom i Hercegovinom zove. Jučer na radiju 
javiše da je u Prijedoru (ili oko Prijedora) ubijeno (poklano) 1.200 Musli- 
mana, da su Ključ i Sanski Most "etnički očistili", da u Gacku nema više 
ni jednog Muslimana, da je u Goraždu u stravičnom okruženju preko 
100.000 Muslimana (a od toga preko 40 posto djece, žena, nemoćnih staraca 
i preko 5.000 ranjenika i ko zna koliko bolesnika), a sve to prođe i prolazi 
kao meteorološki izvještaj uz kasniju novokomponovanu patriotsku muziku 
i uz brigu da li će biti UNPROFOR-ove pomoći i TV programa. j 

Iako je život jači od svega, ostaje gorčina, golema tuga i mučnina 
spram takvom vrstom "mirenja". Ta paćenička oguglalost, "pomirenost sa 

sudbinom", naivna nada u razboritost i elementarno poštenje drugih ("neće 
nas, jer nismo im ništa učinili") kao da ide u pravcu kolektivnog samou- 
bistva muslimanskog naroda. 

Muslimani bivše Jugoslavije su danas teritorijalno potpuno razdije- 
ljeni, novim kvazi-državicama podijeljeni, vojno okupirani, nacionalno os- 
poreni, vjerski šikanirani, politički obespravljeni, a sve više prognani, hap- 
šeni i ubijani. To je jedini narod na Zemlji planeti koji danas, tu u srcu 
Evrope, na pragu 21. stoljeća, skončava i poput gladne i žedne stoke lipsava 
u stotinu i više kone-logora od kojih su za mnoge oni iz Drugog svjetskog ' 
rata bili pravi "sanatoriji". 

To je jedini narod na ovoj planeti kome osporavaju pravo da ŽIVI i 
da bude narod i koji, iako nikada nije nikoga napao, ničije države nije 
osporavao, ničije kulture negirao i unižavao, danas pred očima i ušima 
cijelog svijeta doživljava da se sa njim trguje, da mu se negira pravo na 

svoje nacionalno ime, na svoju otadžbinu, svoju državu, svoj politički 
izbor. Ruši mu se i satire sve što ga narodom čini. Sistematski se zamagljuje 
njegova historija, negira njegova kultura, uništavaju se kulturna blaga, 
ruše najveličanstveniji sakralni objekti, ubija i proganja njegova inteligen- 
cija i bukvalno uništava sve što je ljudski um i ljudska ruka stvorila na 
ovim prostorima. Da bi nesreća bila veća, u samoj Bosni i Hercegovini 
u kojoj je koncentrisan i najveći broj Muslimana, najmlađoj državi svjetske 
zajednice, oni danas nemaju nikakav konzistentan nacionalni program, ima- 
ju nedoraslo i obezglavljeno političko vođstvo, idejno su razjedinjeni, so- 
cijalno veoma raslojeni (i na toj osnovi konfrontirani), vjerski također, a 
još k tome i najviše opterećeni iluzijama i utopijama starog sistema i 
apstraktnog jugoslovenstva kome su se tako rado i masovno decenijama 
priklanjali i u njemu tražili varljivu nadu svog samoodržanja i tihe posredne 
emancipacije. 

Utopije su razobličene, iluzije pale, nade u jednu kosmopolitsku, civi- 
lizacijsku zajednicu tolerancije, mira, suživota i prirodne akulturacije su 
tako drastično pogažene, da je tek sada, u ovom najkrvavijem i najprljavi- 
jem ratu, došlo do kolektivnog otrežnjenja. 

No, taj mahmurluk se liječi uz najveću cijenu u cjelokupnoj historiji 
Muslimana, od bogumilskih vremena do danas. 

Koji su razlozi za to? Zašto Muslimani plaćaju najkrvaviju cijenu i 
to uvijek iznova, gotovo u cikličnim razdobljima, u svakoj generaciji? Je 
li njihov usud da kao islamizirani Slaveni jedini historijski uvijek nanova 
plaćaju cijenu starog kršćanskog raskola? Je li njihova nesreća što su Se 
našli u sendviču između netrpeljivosti Srba i Hrvata 1 njihovih mega- 

lomanskih interesa i ciljeva, velikodržavnih ambicija i historijskih podozre- 
nja? Je li sama Bosna, od Porfirogeneta, kada se za nju prvi put čulo, pa 
do danas kada je međunarodno priznata država, prokleta tako da je uvijek 
bila predmet osvajanja, prisvajanja, dijeljenja, testiranja i sukobljavanja 
tuđih interesa i konfrontiranja politike evropskih sila? Da li se i o kakvom 
"prokletstvu" Muslimana radi? 

Sam naslov, "Prokletstvo Muslimana", opredjeljuje i sadržaj i ambicije 
ove knjige. Naime, s obzirom na vrijeme u kome knjiga nastaje, opšte 
prilike i političko raspoloženje, nemogućnost svestranijeg korištenja rele- 
vantne građe i ozbiljnih arhivskih izvora, nemamo pretenzija da naučno i 
metodološki konzistentno obradimo ova složena pitanja koja se tiču cje- 
Jokupne historije muslimanskog naroda. Naprotiv, ambicije sežu dotle-da 
se više na jedan esejistički i popularan način, ovog puta namjerno "pri- 
strano" i emocionalno prezentira nešto od zlokobne historije genocida nad 
Muslimanima, da se kroz kratak presjek njihove historije i kontroverzi u 
procesu njihove nacionalne emancipacije, opserviraju i drugi nacionalni 
programi koji su Muslimane po ko zna koji put doveli u poziciju ubijanih, 
prognanih i ugnjetenih. Dakle, da se jednim popularnim štivom rasvijetle 
neke, već više od stoljeća producirane magline, da se vidi u čemu se 
sastoji ta "turska magija" (Krleža), "kosovska krivica", "duh Brankovića" 
ili "istraga poturica". Uz sve to, da se bar dijelom odslika strava genocida 
koji se nad njima toliko puta vršio, a pogotovo danas vrši. Koja je histo- 
rijska, ideološka i politička potka tog "prokletstva"? Zašto su i u Drugom 
svjetskom ratu, oni pored Jevreja najviše platili za sukobe koje ničim nisu 
potakli, a ponajmanje su u njima i aktivno učestvovali?! 

T otkud tolika mržnja prema ovom napaćenom i miroljubivom narodu? 
Otkud tolika besćutnost i ignorancija njihovog stradanja, primjerena staroj 
i ne slučajno potenciranoj i od naše sabraće rado citiranoj izreci da ih se 
sve to tiče "kao da prolaze pored turskog groblja". Muslimanski ugašeni 
životi su samo gola statistika, po pravilu nema imena i prezimena, sve su 
bezlične numere. Bestijalno uništavanje muslimanskih sakralnih objekata 
je samo rušenje ili žestoko bombardovanje, svaki otpor ubijanju je "fun- 
damentalistička zavjera", svako nemirenje s okupacijom, progonima, kolek- 
tivnim grobnicama i nezapamćenim egzodusom stanovništva — je nesprem- 
nost Muslimana za mir i pregovaranje, svaki glas za očuvanjem države 
BiH, za poštovanje njenih granica i Za ravnopravnost naroda koji u njoj 
žive —- jeste unitarizam i zahtjev za "islamskom republikom" itd., itd. 

Riječi su istrošene, suze su presahle, očaj je beskrajan. Ta divna, 
snena, prkosna iliti svagda draga Bosna je na koljenima. Možda po prvi 

put u njenoj svekolikoj bogatoj i slavnoj povijesti. Ostaje još nešto što bi 
se moderno moglo nazvati rezignacijom, bolje rečeno, nijemim protestom, 
začuđujućom indignacijom, čak mazohističkim trpljenjem i beskrajnom, 
nikom razumljivom tolerancijom. Nije to ono što bi Bosanci i rado nazvali 
merhametlukom, jer, ni Istok, a pogotovo Zapad nikada nije ni razumio 
šta to znači merhamet. To nije ni dobra volja, to nije ni "bonus ardum", 
to nije ni trpljenje, niti islamski fatalizam, što bi se prevelo voljom Alla- 
hovom, odnosno mirenjem sa božijom sudbinom i njegovom providansom. 
To nije ni ono karikirano već toliko rabljeno i zlorabljeno ismijavanje sa 
Mujom i Suljom, koji kao dobroćudne budale uvijek loše prolaze u vice- 
vima tako dobro dragim u Beogradu i Zagrebu. Nije to ni komšiluk, što 
je stara turska riječ za dobrosusjedske odnose. Nije to ni skrušenost "dobrog 
Bošnjanina". Možda je to sve PLEMENITOST jednog čudnog, nikada 
shvaćenog i od Evrope prihvaćenog naroda i njegova iskonska, vjerovatno 
bogumilski utemeljena spremnost za praštanje. Vjerovatno najveća enigma 
moderne civilizacije jeste kako bosanskohercegovački Muslimani i pored 
najstravičnijeg zločina koji se bukvalno dnevno čak i satno dešava, pored 
holokausta spram kojim Aušvic, Dahau, Mathauzen itd., izgledaju kao 
"civilizacijsko smaknuće", ostaje još uvijek miran, tolerantan, što bi Boš- 
njaci rekli "trpeći". Je li taj narod spreman za kolektivno samoubistvo? 
Da li se historija ponavlja(?!) od Kolomana, Tvrtkovića, Arpadovića, To- 
maševića, pa do novopečenih hajduka Karađorđevića, Miloševića, Kara- 
džića. 

Ovaj uvod je bio potreban da se bar naznači nezapamćena golgota i 
neviđeno stradanje, prije svega, muslimanskog, a dobrim dijelom i hrvat- 
skog naroda u Bosni i Hercegovini. Običnog čovjeka u BiH boli, zapravo 
on je pun jeda, žuči i čemera naspram gluhoće i tobožnje diplomatske 
finoće tzv. civilizirane Evrope. Ono malo oskudnih vijesti koje on dobija 
u inače totalnoj medijskoj blokadi, svode se na to da Sarajlije jedu travu, 
da su gladne, da nemaju vode, struje, lijekova, dječije hrane itd. Naravno, 
sve je to tačno, ali situacija u Bosni je mnogo stravičnija, okrutnija, i kao 
što sam na početku kazao, riječi nema da opiše zločin koji se tu pred 
licem svijeta, svakodnevno dešava. Sarajevo jeste okupirano, neprestano 
bombardovano, jeste kolektivni talac sumanute durmitorske politike. Na 
njemu se iskaljuje bijes, mržnja, ksenofobija i sav iracionalizam jedne 
promašene banditske, ostrvljene, kojotske politike. Zar uopšte ljudski um 
može shvatiti da se snajperom gađaju trogodišnje djevojčice kojima na- 
ravno na čelu ne piše koje su vjere i nacionalnosti, da se ponovo danas 
kada pišem ovaj tekst gada porodilište, dječija obdaništa, čuvena Vijećnica 


20 


Prokletstvo Muslimana 
ee Prokletstvo Muslimana 


u kojoj je pohranjeno najveće bibliotečko blago na Balkanu, da se ruši 
Zemaljski muzej kao najznačajnija kulturna ustanova južnoslavenskih ze- 
malja, monumentalna i za Muslimane izuzetno značajna Begova džamija, 
pa sve do Željezničke stanice, zgrade "Oslobođenja", "Svjetlosti" itd., pa 
do onog što najviše boli, a to su male ćerpične kućice siromašnih i ubogih 
sarajevskih proletera i ine sirotinje. 

Ali, iako je to sve istina, iako bi se mo 
materijala, počev od toga da su srušili n 
od "Zetre", "Skenderije", 
uvijek nije ništa prema o 


gli ispisati tomovi optužničkog 
ajslavnije olimpijske objekte, počev 
pa do Olimpijske dvorane na Mojmilu, to još 
nom što se dešava diljem Bosne i Hercegovine. 
Hoće li naši susjedi, počev od Zagrepčana, koji se tako ugodno os- 
jećaju u postratnoj euforiji, pa do Ljubljančana koji su zabrinuti prilivom 
"Bosančerosa", ili Italijana koji im uskraćuju ulazak u svoju zemlju, da 
ih ne bi valjda zatrovali "bosanskim sindromom", shvatiti da je na djelu 
najveći zločin u modernoj povijesti! Možda u uku 
Jer u maloj 


sy 


Evropu. Kako nam je i sudbina, taj vapaj, taj očaj, to besprimjerno stradanje, 
taj jecaj Bosne se po pravilu tretira kao "neželjen element". Danas Goražde, 
u kome je u malu kotlinu sabijeno 100.000 očajnika (radi onih koji se 
ugodno osjećaju treba reći, bez hrane, lijekova, struje, vode i ostalih civi- 
lizacijskih dostignuća) napada 150 tenkova "slavne" Yu armije, hiljade 
topova, haubica, uz potporu "bratske" srpske avijacije i čak uz upotrebu 
najgorih bojnih otrova. A gospoda iz bivše Jugoslavije, pa i iz vajne Evrop- 
ske zajednice i dalje govori kako treba uspostaviti tzv. humanitarni koridor 
jer Sarajlijama i ostalim treba dostaviti hranu, mlijeko u prahu, pa čak i 
destiliranu francusku vodu. KANE 

Šta je sa lijepim Mostarom kojim su se oduševljavali pjesnici i umjet- 
nici bar u zadnjih 500 godina. Fevzi Mostarac je još u XVI stoljeću SET 
knjigu koja se zove "Bulbulistan" što je u prevodu "Vrt slavuja Š PS 
šah Reza Pahlavi je na svom dvoru od dvorskih učitelja bio Keiji = 
tim divnim gradom zvanim Mostar. I kada ga je posjetio, našim dom 
srbski i ji iku Fevziji Mostarcu. A sada 
ćinima je otkrio istinu o velikom književniku Fevzij GAME: 
Mod, ij bidni um mogao da sruši "Ružu 
je Mostar bukvalno uzoran. Koji je to morbi ca BREG 
pored Starog mosta, slavnu "Neretvu", Gradsku viječni 

čuvenu Gimnaziju ili Mujage Komadine "Banju". A četnici su tri mjeseca 
gađali, valjda kao najpikantniji cilj "Stari most" i dijelom su ga razrušili. 
U Mostaru nema više ništa od onog što Mostar čini. Nema Karađozbegove 
džamije, nema onog divnog "Rondoa" sa svojim lipama, svojim duhom i 
šeretlukom, nema Fejićeve ulice koja je bila njegova žila kucavica, nema 
ni Stare tepe, niti Brankovca, Cima i svih onih slavnih i opjevanih kvartova, 
da ne govorimo o Donjoj mahali, Cernici, Luci itd. 

Nema više ni Dervente gdje je kako "Bošnjo" kaže napravljena prva 
moderna željeznička postaja na Balkanu i preko koje je Evropa ulazila u 
Bosnu. Tamo više ni kuće nema, a kamoli nekog "esterajh" znamenja. 
Tamo nema ni ljudi, jer ako nisu ubijeni — pobjegli su, a ostali su psi 
lutalice koji su valjda najbolje znamenje četnika koji i dalje gađaju taj 
ubogi i nepostojeći grad. 

Nema više ni Bijeljine, bogate, kitnjaste, raskošne, begovske. Doduše, 
ima je za arkanovce i šešeljevce koji su se javno hvalili da su za jedan 
dan pobili 3.000 Turaka, iliti nekakvih zelenih beretki. 

Nema više ni Zvornika, te kapije Bosne, koju je i Fatih poštedio, jer, 
što je u njemu bilo Muslimana ili je pobijeno, bačeno u Drinu, ili je nešto 
promućurnijih uspjelo pobjeći. 

Nema više Foče, tog biser grada na Drini, jer su joj srušili sve što 
je gradom čini, i staru čaršiju, i Aladža džamiju i sve ono što na "mrske 
Turke podsjeća". Lijepo su je očistili, ponovo kokošari i srpsko-crnogorski 
banditi došli i igrali "utakmicu" sa odrubljenim muslimanskim glavama. 

Nema više ni Višegrada. Veliki prevarant Andrić može da likuje jer 
je i njegova slava i književna zadužbina dovedena u pitanje. Jer to više 
nije na "Drini ćuprija". Tamo doista nabijaju na kolac, ali kolektivno, 
desetine hiljada Muslimana, koji su vjerovali, nadali se i ubogo platili ono 
što sam na početku nazvao čudnim merhametom. Nema ni Čajniča jer su 
ga etnički istrijebili, nema Rudog slavnog "proleterskog". Nema hiljada 
sela uz Drinu, a Goražde im mrsi račun i zato je danas sva armada uperena 
protiv njega. A ono se i dalje očajnički drži. Na sramotu naših susjeda, 
Evrope i cijelog svijeta. 

Niko više ne može prepoznati ni Čapljinu, tu neretljansku rascvjetanu 
bašču sa svojim cvjetnim avenijama, palmama i divnim perivojima. Nju 
su mjesecima gađali samo zato da je unakaze i da se "ustašama" osvete. 
Stari, drevni Stolac se upravo sada ruši. Gađaju čak i najslavniju svjetsku 
nekropolu, stećke na Radimlji, srušili su biser-djelo Zlatka Ugljena hotel 

Bregavu", sravnili čuvenu "Begovinu", uništili staro gradsko jezgro i ži- 
votno djelo Emira Buzaljka, opljačkali sve što je vrijedno bilo. S posebnim 

zadovoljstvom bombardovali su i Čitluk, valjda radi "mrske" Gospe, jer 
nikakvog vojnog razloga nije bilo. Kako je "slavni" četnik general Perišić 
govorio, tamo treba uništiti "vatikanski duh" i tragove hrvatstva. "Gacko 
polje tužno li si"; jer u njemu onog starog Gacka više i nema. Nema 
Muslimana u njemu i ostvaren je vijekovni hajdučki san da bude očišćen. 
Tako je i sa Trebinjem, Bilećom i Nevesinjem, Bijeljinom, Kotor-Varoši, 
Bos. Dubicom itd. 

A pošto je cijela "slavna" Krajina već odavno medijski blokirana, 
totalno izolovana, strahovito vojnički okupirana, najsramotnije je to da 
čak i njeni prvi susjedi neće da prozbore istinu o njoj. Nemoguće je da 
ne znaju. A ono što se zna jeste da su u Ključu pobijeni svi Muslimani 
koji nisu uspjeli pobjeći. Da je muslimanski Sanski Most doživio to da 
ga manjinski "ugroženi" Srbi etnički skoro očiste. Da iz Prijedora, velike 
čaršije Muslimane prvo ubijaju, a preostale vode u konc-logore ili neke 
"nove" radne obaveze, da žene siluju, djecu glađu izmoravaju. Da je slavna 
Bosanska Krupa koja je Ćopiću i Kulenoviću podigla spomenike i koja 
je opjevana kao slobodarska, tolerantna, zajednička i koja je uzgred budi 
rečeno, predominantno muslimanska, takođe etnički očišćena, popaljena, 
ljudski uništena. Da se recimo iz "slavnog" Potkozarja konvojem kamiona 
odvoze leševi poklanih i popaljenih Muslimana u ko zna koje kolektivne 
krajiške grobnice. Da su u Banjaluci svi Muslimani i Hrvati ne građani 
drugog ili sedmog reda, već unaprijed proskribirani neprijatelji srpstva i 
"velike srpske države". Da su dobili trake ne kao Jevreji u doba nacizma, 
već mnogo gore, sa dozvolom kretanja od samo dva sata dnevno i sa 
nemogućnošću da kupuju u dobro snabdjevenim srpskim radnjama, uglav- 
nom od opljačkane robe "muslimanskih profitera". Tu bi već "žuta traka" 
bila spas, jer bi se bar znalo što te pripada j koje su konsekvence tvog 
nesretnog nacionalnog habitusa. A s četnicima s Manjače, pa i "finim" 
urbanim elementom nije moguće praviti bilo kakvu, pa čak ni samoubilačku 
kalkulaciju. Jer na Manjači, koja je doduše oduvijek bila četnička, i kojoj 
je u zahvalu za to četništvo bivša Yu armija podarila najveće ratne poligone, 
danas se, zajedno sa Omarskom kod Ljubije, nalaze najveći konc-logori 
u Evropi (ne u Evropi, već uopće u civiliziranom svijetu). 

To se dešava na domak naše slavne demokratske i civilizirane Evrope, 
a tamo su desetine hiljada poniženih, uvrijeđenih, maltretiranih i najgorim I 
sredstvima ugnjetenih ljudi. Oni nisu ugnjeteni, već su svedeni na nivo 
broja, numere koju svaki raspojasani četnik u svakom trenu može uništiti. 


I to on svakog minuta čini. 

U "modernoj demokratskoj Srbiji" ili novoj kvazi Jugoslaviji Musli- 
mani, također doživljavaju sličnu sudbinu. Zabranjeno im je političko or- 
ganizovanje, nemaju nikakvih kulturnih institucija, na silu im se nameće 
srpski jezik, ćirilica, srpska historija i ideologija. Otpuštaju se s posla, 
smjenjuju se s bilo kakvih rukovodnih mjesta, na silu se otkupljuje zemlja 
u bescjenje, zabranjuje im se prodaja poljoprivrednih proizvoda mimo Sr- 
bije, a sve više njihove kuće i druga materijalna dobra se pale, uzurpiraju 
i sl. Jednostavno, vrši se neviđena pljačka i progon nevinih ljudi u toj 
"pravnoj državi" za koju je njemački nacifašizam demokratski uzor i civi- 
lizacijsko dostignuće. U Crnoj Gori je još gore, jer tamo se provodi nova 
"istraga poturica" i novo, valjda definitivno čišćenje. A sve to u vrijeme 
satelita, moćnih medija, videa i razvijene štampe, na očigled cijelog svijeta. 

Možda je i zato potrebna jedna i ovakva knjiga. Ako ništa drugo, 
ono da podsjeti, upozori i da se štošta ne zaboravi. Ona bi sva mogla da 
bude jedan nesređeni, grčeviti uvod, jer stradanje muslimanskog naroda 
još traje i ko zna kolika će biti cijena njegovog opstanka i ko će sve 
plaćati historijske cehove za ono što mu se danas čini? 

Da bi se razumjela sadašnja pozicija i stradanje muslimanskog naroda, 
neophodno je bilo, makar u kraćem presjeku naznačiti historijske korijene 
muslimanskog etnosa, složene i protivurječne puteve njegovog osvješćenja 
i afirmacije samobitnosti. Zato i počinjemo sa nekim naznakama o porijeklu 
Muslimana, njihovom položaju u Otomanskom carstvu, pa preko okupacije 
BiH 1878., aneksije (1908), njihovog položaja u Kraljevini SHS, odnosno 
Kraljevini Jugoslaviji, preko poratnog perioda, pa do današnjeg rata i stra- 
vičnog genocida koji se nad njima vrši. 

Svjesni smo metodoloških problema takvog pristupa, ali nas primarno 
interesira stradanje ovog naroda, a ne stoljetni procesi njegovog nacio- 
nalnog osvješćenja i emancipacije. Naravno, historiju genocida Muslimana 
(gendcid-gćnos — rod, pleme + occidere — ubiti, što znači zločin uperen 
protiv čitave nacije ili istrebljenje naroda), jer, s obzirom da je zločin u 
toku, nju tek valja napisati. Ali dovoljno je samo pogledati neku od tačaka 
"Konvencije o sprečavanju i kažnjavanju zločina genocida" (prihvaćene 
Rezolucijom UN br.260 A (III) od 9.12.1948., a stupila na snagu 12.1.1951.), 
pa da se vidi da se nad Muslimanima vrši najveći zločin u modernoj 
povi ijesti. Jer, po toj Konvenciji, kao zločin se smatra bilo koje od navedenih 
djela učinjenih u namjeri potpunog ili djelimičnog uništenja jedne NA- 
CIONALNE, ETNIČKE, RASNE ILI VJERSKE grupe kao takve: 

I a) ubistvo članova grupe; b) teška povreda fizičkog ili mentalnog 
integriteta članova grupe; c) namjerno podvrgavanje grupe životnim us- 

lovima koji treba da dovedu do njenog potpunog ili djelimičnog fizičkog 
uništenja; d) mjere uperene na sprečavanje radanja u okviru članova grupe; 
e) prinudno premještanje djece iz jedne grupe u drugu. 

Svaka od ovih stavki je na primjeru Muslimana multiplicirana, proši- 
rena novim stravičnim elementima koji "obogaćuju" historiju zločina s 
novim najmorbidnijim i najbestijalnijim elementima, koji idu sve do kani- 
balizma. (Da se pod prisilom pije krv muslimanske djece, da se ljudi živi 
peku, otkida im se i prži meso, vade oči, odsijecaju genitalije itd., pa do 
kolektivnog uništenja sela — sistem spaljene zemlje, zaoravanja naselja, 
masovnih grobnica, bacanja u rijeke, uništavanja kasetnim bombama i 
bojnim otrovima itd.) 

Po ovoj Konvenciji, pored genocida kažnjiva su 1 djela sporazuma 
za izvršenje genocida (a takav sporazum je u Srbiji, Crnoj Gori i od strane 
četnika u BiH, već davno postignut), zatim neposredno i javno podsticanje 
za vršenje genocida (svi oficijelni mediji Srbije i Crne Gore, kao i mediji 
koje kontrolira ili je direktni patron SDS u BiH, sistematski i svim sred- 
stvima rade na tom podsticanju), te sam pokušaj genocida i saučesništvo 
u genocidu. 


Srpsko-crnogorski agresor i njegovi domaći trabanti su vjerovatno 
svjesni težine zločina koji vrše i zato namjerno zamagljuju i razvodnjavaju 
suštinu onoga što se po međunarodnim normama tretira kao genocid. Oni 
svoj besprimjeran zločin i dugo pripremanu agresiju na BiH hoće pred- 
staviti kao klasičan rat, još češće kao rat tobože potčinjenih i obespravljenih 
Srba protiv "privilegiranih" Muslimana i Hrvata. 


No, po ovoj konvenciji lica koja učine djelo genocida ili neko drugo 
navedeno djelo (sporazum, podsticanje, pokušaj, saučesništvo), "bez obzira 
na to da li su državni upravljači, funkcioneri ili obični pojedinci", biće 
kažnjena, odnosno predata na suđenje nadležnim sudovima države na čijoj 
teritoriji je određeno djelo izvršeno ili Međunarodnom krivičnom sudu, 
koji je nadležan za one od članica ugovornica koje budu priznale njegovu 
nadležnost (SFRJ je svojevremeno priznala tu nadležnost, a tzv. Jugoslavija 
— Srbija i Crna Gora, su preuzele te obaveze). 

S obzirom na određene nedoumice, različita pravna tumačenja i 0so0- 
bito politička mešetarenja, treba istaći da se sa stanovišta međunarodnog 
Prava, kao i po ovoj Konvenciji (te niza drugih konvencija i povelja UN, 
dokumenata KEBS-a itd.), genocid i ostala navedena djela, po pitanju 
ekstradicije neće smatrati kao politička krivična djela, već strane ugovor- 
nice preuzimaju obavezu da će u svim ovakvim slučajevima dopustiti ek- 
Stradiciju, saglasno svom zakonodavstvu i postojećim međunarodnim ugo- 

vorima. Svaka strana ugovornica može zahtijevati od nadležnih organa 
Ujedinjenih nacija da preuzmu, saglasno Povelji Ujedinjenih nacija, mjere 
koje budu smatrali za pogodne u cilju sprečavnja i kažnjavanja djela geno- 
cida (i drugih navedenih djela), a svi sporovi u pogledu primjene, izvršenja 
ili tumačenja ovih odredbi iznose se pred Međunarodni sud pravde, na 
zahtjev jedne od strana u sporu. Uz sve ovo, valja se podsjetiti da je 
usvojena 1 "Konvencija o nezastarijevanju ratnih zločina i zločina protiv 
čovječnosti" (usvojena i otvorena za potpis Rezolucijom Generalne Skup- 
štine UN br. 2391-XXIII, od 26. 11. 1968.), te "Konvencije protiv mučenja 
i drugih svirepih, nehumanih i ponižavajućih kazni ili postupaka" (usvojena 
i otvorena na potpis, ratifikaciju i pristupanje Rezolucijom GS UN br. 
39/46, od 10. 12. 1984., a stupila na snagu 26. 6. 1987. godine), gdje se 
precizno definiše šta znači izraz "mučenje".! 

Ova digresija u vidu nekih terminoloških i međunarodno pravnih po- 
jašnjenja je bila potrebna stoga što ćemo, naročito u drugom dijelu knjige 
često upotrebljavati izraze "genocid", "ratni zločin", "mučenje", "nehumana 
ili ponižavajuća kazna" i slično. To prije svega zbog nekritičke upotrebe 
i različite instrumentalizacije tih pojmova. 


U članu 1. ove Konvencije izraz "mučenje" označava svaki čin kojim se nekom licu 
namjerno nanose velike patnje, fizičke ili duševne, sa ciljem da se od njega ili od 
nekog trećeg lica dobijaju obavještenja ili priznanja, da se kazni za neko djelo koje 
Je ono ili neko Ireće lice počinilo, ili se sumnja da ga je počinilo, da se uplaši ili da 
se na njega izvrši pritisak, ili iz bilo koje druge pobude zasnovane na bilo kakvom 
obliku diskriminacije, kad takav bol ili takve patnje nanosi neki agent javne službe 
ili neko drugo lice koje djeluje po službenoj dužnosti ili na osnovu izričitog naloga 
ili pristanka službenog lica. Taj izraz ne odnosi se na bol i na patnje koje proizlaze 
isključivo iz zakonskih kazni, neodvojivi su od njih ili njima izazvani. 


KORIJENI 


Kai se istražuje muslimanska etnogeneza, po pravilu se dođe do 
bogumila. U našoj nauci koja je već stoljećima politizirana, itekako ideo- 
Joški obojena i pristrana, vješto instrumentalizirana za ovaj ili onaj veli- 
konacionalni koncept, od prvih istraživača ove problematike osjeća se ili 
nedovoljno poznavanje te "bosanske hereze" ili češće namjerno zataška- 
vanje nekih nepobitnih historijskih činjenica. Počev od Farlatija ("Illyricum 
sacrum" — 1769), Schmidtha ("Histoire et doctrine de la secte des Cathares 
ou Albigeois" 1849), preko F, Miklošića ("Monumenta Serbica"), B. Pe- 
tranovića ("Bogumili. Crkva bosanska i krstjani" — 1867), preko F. Račkoga 
("O Bogumilima i Patarenima" — 1869), Đ. Daničića, K. Jiričeka, A. So- 
lovjeva, F. Vale, M. Mandića, F. Lasmana, Š. Kulišića, pa do ovovremenih 
spisatelja (M. Krleže, M. Dizdara, M. Hadžijahića, N. Filipovića, J. Šidaka, 
S. M. Đaje, H. Ćišića itd.), pitanje bogumila, kao malo koje drugo iz 
srednjovjekovne povijesti, zaokuplja pažnju ne samo historičara već 1 stva- 
ralaca iz različitih oblasti od etnologa, lingvista, pa do pjesnika i knji- 
ževnika itd. 

Mi nemamo namjeru šire razlagati ovu vrlo složenu i još uvijek ne- 
dovoljno istraženu problematiku. To bi tražilo posebnu studiju, a nije ni 
primjereno karakteru i cilju ove publikacije. 

Uz sav rizik koji neka vrsta apriorizma sa sobom nosi, polazimo od 
teze da se muslimanski etnos uglavnom korijeni na bosanskim bogumilima. 
O argumentima ćemo nešto kasnije. 

Da bi se shvatila pojava bogumilske sekte, koja je svoje privrženike 
prozvala "krstjanima prave vjere apostolske", treba se malo podsjetiti na 
samu historiju kršćanstva. 

Naime, radikalna transformacija kršćanstva počinje od onog momenta 
kada se od religije ugnjetenih (što je bio zamajac njenog uspjeha i ma- 
sovnosti), postupno pretvara u religiju gospodara i onih koji manipuliraju 
masama, odnosno od očekivanja neminovnog dolaska sudnjeg dana i novog 
doba u vjeru već ispunjenog spasenja. Kako kaže E. From, transformacija 

se radikalizira kad se od postulata čistog moralnog života prelazi na zado- 
voljenje savjesti preko crkvenih svetih tajni. Time kršćanstvo, koje je pri- 
marno bilo religija "Zajednice jednake braće", bez hijerarhije ili birokracije, 
postaje "Crkva", što odražava apsolutistički karakter samog Rimskog car- 
stva. 

Knopf, Fron, Meyer, Weiss itd., ukazuju da je još drugo stoljeće 
obilježeno postupnim razvojem ujedinjenja crkava na čelu sa autoritativnim 
vođama, a isto tako uspostavljanjem sistematske doktrine vjere kojoj se 
kršćanin pojedinac morao podvrgavati. Ono što je značajno za analizu 
bogumilskog vjerovanja, jeste da u toj ranoj fazi kršćanstva, crkva nije 
bila ta koja je mogla oprostiti grijehe, već sam Bog. Kasnije se prihvata 
deviza "Extra ecelesium nulla salus", prema kojoj jedino crkva može obez- 
bijediti zaštitu protiv bilo kojeg gubitka milosti. 

Institucionaliziranjem crkve ona zadobija "svetačke" osobine, postaje 
svojevrsna moralna ustanova koja odgaja u funkciji spasenja. Prirodno, ta 
se funkcija svodi na sveštenike, a episkopat garantira legitimnost crkve i 
prima "jurisdikciju oprosta grijeha". Dakle, suštinska je promjena od "slo- 
bodne bratske zajednice" u hijerarhijsku organizaciju. Kako primjećuje 
From ("Transformacija kršćanstva i homousijska dogma"), u ranom kršćan- 
stvu "prevladavala je adopcionistička doktrina, to jest vjerovanje da je 
čovjek Isus uzvišen do boga. Sa stalnim razvitkom crkve pojam Isusove 
prirode sve se više oslanjao na duhovno gledište: čovjek nije bio uzvišen 
do boga, već je bog sišao da postane čovjek. To je bila osnova novog 
pojma Krista dok on nije bio ponovo uobličen u doktrini Atanazija koju 
je prihvatio Nikejski sabor: Isus, Sin Božji, rođen od Oca prije svakog 
vremena, iste je prirode s Ocem. Arijevo gledište da su Isus i Bog-Otac 
bili doista slične, ali ne i istovjetne prirode, odbačeno je u korist logički 
kontradiktorne teze, po kojoj su dvije prirode, Bog i njegov Sin samo 
jedna priroda; to je tvrdnja dualnosti koja je istovremeno jedinstvo". 

Zapravo, posmatrano s povijesnog stanovišta, relativno brzo se for- 
mulira nova dogma o Isusu, Mnogi učenjaci smatraju da je ključna bila 
promjena ideje o čovjeku koji postaje Bog u ideju o Bogu koji postaje 
čovjek. 

Vjerske razmirice i žestoka neslaganja kršćanskih teologa se intenzivi- 
raju naročito u IV stoljeću i pojednostavljeno, svode se na pitanja: Da li 
je Bog jedan (?), jesu li trojica u jednom (?), da li su Otac i Sin istovjetni 
ili nisu (?) itd. i one direktno utiču i na destabilizaciju Rimskog carstva. 
Tako je i Veliki crkveni koncil u Nikeji, usvojivši Atanazijine dogme kao 

jedini i pravi izvor vjerovanja, ipak otvorio raskol, jer znatan broj uvaženih 
kršćanskih teologa zaključke tog Koncila nije prihvatio kao mjerodavne. 

Iako je car Konstantin Veliki (koji je kršćansku vjeru proglasio držav- 
nom vjerom) presudio u korist Atanazija, te raspre i neslaganja su se 
nastavile i na mnogim narednim koncilima, uz sve prisutniju državnu re- 
presiju, progone "krivovjernika" i borbu protiv hereze. 

Ovo ističemo stoga što su ti vjerski sukobi, doktinarna neslaganja, 
pa i fanatična insistiranja na stavovima aleksandrijskog episkopa Arija, 
došli na Balkan zajedno sa dolaskom kršćanske vjere na te prostore. Tu 
možemo tražiti i korijene tzv. bogumilske hereze (jeresi). Jer, nasuprot 
zaključcima Nikejskog sabora, u narednim stoljećima, mnogi su istinu 
pokušavalr tražiti na samim izvorištima kršćanstva, ne prihvatajući isklju- 
čivu državotvornu dogmu koja se nametala od poglavara bilo Istočne, bilo 
Zapadne crkve. Počev od gnostika, tzv. arijevaca, esebijevaca, manihejaca, 
albigeneza, pa do patarena (bogumila, babinaca) itd., pa do mnogih drugih 
sekti koje se poput pečurki javljaju u srednjem vijeku, i na Balkanu se 
javlja sve više pristalica onih koji zagovaraju "čistu kršćansku misao" 
iskazanu u Novom zavjetu. Tako se već početkom 12. stoljeća pojavljuje 
na Balkanu sekta čije su se pristalice nazivale "krstjanima prave vjere 
apostolske". Bez namjere da ulazimo u širu analizu, valja istaći da mnogi 
istraživači ovog fenomena polaze od toga da se bogumilska (patarenska) 
vjera temelji na gnostičkom učenju pavlikijana, koje je u V stoljeću osnovao 
Pavao iz Samosate. Ta teologija se u osnovi zasniva na staroperzijskom 
dualizmu po kojemu, u pojednostavljenoj verziji, egzistiraju dva principa: 
nebeski, nevidljivi i racionalno nespoznatljivi Otac, kao tvorac onostranog, 
nevidljivog svijeta i zao duh-đavo, satana, lucifer, ovostrani, profani tvorac 
ovozemaljskog svijeta. Od Male Azije, gdje se korijeni to učenje, pa do 
balkanskih, sjevernoitalijanskih i južnofrancuskih prostora ono doživljava 
niz nadopuna i permutira se u skladu s autohtonim kulturnim, religijskim 
i civilizacijskim osobinama područja do kojih taj nauk dopire. Npr. u 
Bugarskoj se širi učenjem popa Bogumila, koji je u službi cara Petra, sina 
Simeuna Velikog, a u Bosni se ta sekta javlja u XII (po nekima mnogo 
prije) stoljeću, gdje po svim valjanim procjenama hvata čvrste korijene. 
Prema raspoloživim izvorima bogumilstvo se u toj mjeri raširilo da su 
zudugo ostala bezuspješna nastojanja pape, Nemanjića, hrvatskih i ugarskih 
kraljeva, koji su ih nastojali pridobiti za sebe, odnosno proširiti uticaj bilo 
Zapadne, bilo Istočne crkve, prevesti na ovu ili onu stranu ili pak provesti 
njihovo fizičko istrebljenje. 

Ostavimo učenim teolozima, historičarima i sociolozima religije da 
se bave suštinom bogumilske dogme. Bez obzira čime se ona napajala, 
koje su joj bile doktrinarne osnove i sl., ostaje nepobitna činjenica, da su 
bogumili, bili nešto osobeno, da se nisu dali podvrći oficijelnoj dogmi 
Istočne ili Zapadne crkve. Ako je to bosanska vlastela sporadično i činila, 
bili su to više iznuđeni taktički potezi i želja za očuvanjem bosanske 
samostalnosti, ustupci izazvani vojnim prijetnjama i osvajanjima, naročito 
od strane papinskih žandarma — mađarskih kraljeva i ojačale srpske države. 
Prema nalazima A. Solovjeva, M. Mandića, F. Lasmana, Š. Kulišića, F. 
Vale itd., bogumilsko učenje u osnovi odbacuje Stari zavjet i sve sakra- 
mente. Po drugima, ovim "krstjanima prave vjere apostolske", kao jedini 
i isključivi izvor vjere služio je Stari i Novi zavjet. Kako u tim zavjetima 
nisu pronalazili uporišta za "svetačku" poziciju crkve, odnosno da je crkva 
i njena hijerarhija bitan preduslov kršćanske vjere, crkvu su odbacivali 
kao bespotrebnu novotariju, a hijerarhiju su smatrali "đavoljom stvari", 
jer se "neovlašteno nametnula posrednikom između Boga i čovjeka". 

Sama promjena "kristološke dogme, kao i cijele kršćanske religije 
samo je odgovarala sociološkoj funkciji religije uopće, odražavanju druš- 
tvene stabilnosti čuvanjem interesa vladajućih klasa. Za prave kršćane stva- 
ranje fantazije da će omražene vlasti uskoro biti zbačene i da će se oni 
sami, sada siromašni i napaćeni, domoći vlasti i sreće, bio je san koji ih 
je činio sretnima i zadovoljnima. Nakon njihovog konačnog poraza i pošto 
su se sva njihova očekivanja pokazala uzaludna, mase su se zadovoljavale 
fantazijama u kojoj su prihvatale odgovornost za svu patnju; one su, me- 
đutim, mogle ispaštati svoje grijehe kroz vlastitu patnju i zatim se nadati 
da će biti voljene od dobrog oca. On se pokazao kao otac koji voli kada 
je, u liku sina, postao, čovjek patnik. Njihove preostale želje za srećom, 
a ne samo oprostom, bile su zadovoljene u fantaziji o blaženom Životu 
na drugom svijetu koji je trebao da zamijeni ovo svjetsko povijesno sretno 
stanje kojem su se rani kršćani nadali". (E. From, "Transformiranje kršćan- 
stva i homousijska dogma") 

U tumačenju homousijske postavke, From ukazuje da nas analitičko 
iskustvo navodi da iza logičke kontradikcije te postavke (da je dva jednako 
jedan), stoji neko skriveno značenje kojem dogma duguje svoj smisao i 
privlačnost. To najdublje značenje postaje jasno samo u stvarnoj situaciji 
u kojoj ta postavka ima smisao, a to je situacija djeteta u majčinoj utrobi. 
(Majka i dijete su tada dva bića, a u isto vrijeme samo jedno). From to 
navodi stoga da bi razložio bitan problem promjene u ideji odnosa Isusa 
prema Bogu-ocu, Ne mijenja se samo sin, nego i otac. Moćni otac, postaje 

majka koja daje utočište i zaštićuje; "nekada buntovan, zatim patnički i 
pasivan, sin je postao malo dijete. Pod vidom židovskog očinskog Boga, 
koji je u borbi s bliskoistočnim majčinskim božanstvima stekao prevlast, 
božanski lik Velike Majke ponovo se diže i postaje dominirajući lik sred- 
njovjekovnog kršćanstva". 

Velika uloga majčinskog božanstva u katoličanstvu, postaje jasnija 
prije svega preko uloge koju Crkva kao takva ima, a posebno u odnosu 
na kult Marije. 

Kako smo istakli, u ranom kršćanstvu ideja o crkvi je bila sasvim 
strana. Tijekom historijskog razvoja crkva postupno poprima hijerarhijsku 
organizaciju i sama postaje sveta institucija. Ona posreduje u spasenju, 
vjernici su njena djeca ("pastir i njegovo stado"), ona je Velika Majka i 
samo putem nje čovjek može postići sigurnost i blaženstvo. 

Ovaj diskurs je bio potreban da se bolje shvati bogumilski odnos 
prema crkvi. 

Naime, na osnovu raspoloživih izvora može se ustvrditi da je kod 
bogumila služba božija bila prilično jednostavna, bez pompe, sjaja 1 ma- 
gijskog ceremonijala, bez kićenih svetih kuća i bogomolja, uz izraženo 
odbacivanje ikonoklastije, kipova i sl. U vjerskom ceremoniju uglavnom 
se praktikovalo Sveto pismo Novog zavjeta, držala propovijed i davao 
blagoslov. Nije poznato da su njegovali kult Marije, na način kako se to 
čini u katoličanstvu. Kao kršćani prave vjere apostolske, oponašali su Život 
apostola, nadahnjivali se primjerima svetaca pustinjaka iz čega je proizlazio 
njihov prilično asketski odnos prema životu i materijalnim bogatstvima. 
Jako nema čvrstih dokaza, po nekim istraživačima, jedna od glavnih karak- 
teristika bogumilske hereze u svjetovnom pogledu jeste da oni preziru 
bogatstvo, odbacuju klasičan oblik ženidbe, osuđuju smrtnu kaznu, ne tol- 
erišu da se jede meso ubijenih životinja, te da se iskazuju kao ubijeđeni 
pacifisti i sl. 

Na čelu bosanske crkve stajao je did (djed), što bi primjereno ka- 
toličanstvu odgovaralo biskupu. Did je igrao značajnu ulogu na bosanskom 
dvoru i u društveno-političkom životu bogumila i hijerarhijski gledano 
bio je nadređen sljedećim značajnim duhovnim i svjetovnim funkcijama: 


"2 


"učiteljima", odnosno "gostu" i "starcu". 

Po Jaroslavu Šidaku, "Crkva bosanska", kao posebno tijelo u druš- 
tvenom organizmu srednjovjekovne Bosne, sastojala se u biti samo od 
svojih redovnika. U najvažnijim državnim aktima njezin je razvoj u uskoj 


2 starac cristianus, starac patharinus 

vezi s "krstjanima" i njihovim poglavarom "djedom", a sam djed, kad 
zastupa crkvu bosansku u svojstvu njezinog episkopa, okružen je uvijek 
stalnim brojem običnih i uglednih "krstjana". 

Iz čuvene izjave koju su na Bilinom Polju kod Zenice predstavnici 
krstjana dali pred Kulinom banom i papinskim legatom (8.4.1203. godine) 
vidi se da su bogumili imali dobro uređenu organizaciju ("red"), da su 
živjeli po samostanima koji se u izjavi zovu "loca" (kao samostani fra- 
njevačkog reda kasnije u Bosni osnovani). Na čelu samostana nalazili su 
se "priori", a nastupali su zajednički u ime svih "krstjana". (Šire: Jaroslav 
Šidak: Crkva bosanska i problem bogumilstva u Bosni, str. 99) 

Po nekim interpretima, samo ime nije vezano za bugarskog popa 
Bogumila (Bohumila), već ih je narod zbog njihove propovijedi i same 
bliskosti s njim, rado primao kao istinske vjernike ("pravovjernike") i iz 
milošte ih prozvao Bogu(Bohu)milim ljudima. Zbog takve propovijedi su 
ih i monasi autokefalne Ohridske biskupije nazvali imenom babunci (u 
pojedinim verzijama "babinovci"), a katolički svećenici su ih zvali pa- 
tarenima, što etimološki znači isto. 

U pojedinim izvorima bogumili se nazivaju i "kutugeri", "kudugeri", 
Što je istovjetno s grčkom riječju "stauropates" koja označava krivokletnika. 
Solunski mitropolit Simeon (početak 15. vijeka) dodaje ovu riječ kao nadi- 
mak bogumilima. Stefan Dušan godine 1329. poziva na pohod "bezbožnije 
i poganije babuni". 

U Polimju, u oblasti dabarske episkopije, u početku 15. stoljeća bogu- 
mili se proklinju kao "Zli jeretici, tr'kleti babunije, naricajušteji se |'žikrsti- 
jane". U jednom od tih prokletstava se kaže: "Rastudije bos'n'skii i Ra- 
domir'i Dražilo i Tol'ko i Tvr'dko i Tvr'doš' i vsi naricajuštei se kr'stijane 
i kr'stijanice, a ne klanjajušte se svetim! ikonam'i i kr'stu č'stnomu", 
(Vidjeti: Jaroslav Šidak, "Crkva bosanska i problem bogumilstva u Bosni") 

Interesantno je napomenuti da prilikom osvajanja Bosne (1463) Turci, 
izuzev desetina hiljada nadgrobnih spomenika (stećaka) nisu zatekli bogu- 
milske crkve, hramove ili neka slična svetilišta. To je mnogima poslužilo 
za tezu da bogumila u Bosni u vrijeme dolaska Turaka uopšte nije ni bilo, 


već da su bili samo katolici i pravoslavni (zatečene su njihove bogomolje). 
No, o tome nešto kasnije. 


U osnovi, radi se o tome da se "bosanska hereza" minorizira, osudi 
kao sporadično "krivovjerje" ili ponajčešće tako instrumentalizira da se 
po svaku cijenu u njoj pronalazi samo pravovjernost katoličanstva, odnosno 
pravoslavlja, čime se polažu tzv. historijska prava na samu Bosnu. 

Krleža lucidno primjećuje kako "svi naši historici (bez izuzetka), kada 
govore o patarenskom 'krivovjerstvu' nastoje kako bi toj paganskoj pojavi 
dali neko manje vrijedno tumačenje, kao da je tobože, nažalost, doista 
kao simptom rasula nekih moralnih principa, ali ta balkanska, slavonska 
ili bosanska hereza nije tipično 'naša pojava', jer bilo što, što se javlja 
kod nas kao 'krivovjerstvo', zapravo je strano tijelo u okviru našeg his- 
torijskog razvoja". Da se stidimo nečega što se zove krivovjerstvo u našoj 
historijskoj prošlosti, da žalimo te naše davne 'heretičke zablude', da ih 
zaobilazimo kao mačke oko dominikanskih lomača, kao da tih lomača i 
te hereze uopće nije bilo, smisla mnogo nema; upravo stoga što je besmi- 
sleno, to se ipak kultivira dalje svakoj historijskoj logici uprkos. Kod tih 
pravovjernih, pravoslavnih, latinskih ili grčkih antiheretičkih idiosinkrazija 
obje su naše klasične, rasne vjeroispovijesti idealno podudarne. Iz jedne 
i iz druge perspektive priznati bogumilstvo kao treću komponentu, znači 
odreći grčkoj ili latinskoj misiji značenje historijske magistrale, a ta opet 
hipoteza ruši sve idealističke aksiome naše moralne supstancije na ovome 
svijetu, a takav način gledanja jeste satanski, dakle bogumilski, dakle- 
danas-materijalistički" (Krleža, "Antibiografske idiosinkrazije", 1955. god.) 

Optuživani da poriču Kristovo božanstvo i da su sami satanizirani, 
bogumili su, kako kaže Krleža bili "jedini kontrapunkt usred našeg nadasve 
zbrkanog srednjovjekovnog rasula. Bogumili su arhajska plebejska vari- 
janta evropske srednjovjekovne mistike, povampirene na osnovi starinskih 
orijentalnih psihoza... Više od trideset tisuća nadgrobnih mramorova go- 
vori nam o bogumilskim pokoljenjima koja su živjela kao organizirana 
moralno-intelektualna sekta, u neposrednoj blizina Rima, od bizantijskih 
vazala kao i od Laterana progonjena kao bijesna zvjerad protiv koje se 
Rim i Mleci, madžarski i srpski kraljevi trajno spremaju na križarsku vojnu. 
Fenomen toliko antipatičan Latinima i Grcima, Mlečanima, Madžarima i 
Dubrovčanima u davnoj prošlosti, a hrvatskoj i srpskoj inteligenciji de- 
vetnaestoga stoljeća naročito, da se o njima i danas, u novijoj našoj historiji, 
još uvijek govori u afektu. O njima se mislilo i misli se i danas kao jo 
bosanskoj kugi, a Što je vladika Vrhbosanski i Đakovački odabrao za svoju 
spavaonicu baš onu sliku posljednjeg bogumila, kralja Stjepana Toma- 
ševića, kada moli milost nebeskog vladara u predvečerje katastrofe, to 
govori o bogumilskoj problematici poglavlja." (Krleža, "Bosanska kuga", 
Panorama pogleda i pojmova, 1, str. 355) 

Krleža u nizu svojih napisa, produciranih u periodu više od pet de- 
cenija, ruši različite zablude, raskrinkava socijalnu i duhovnu pozadinu 

ovakvog odnosa prema bogumilima. Oni su za njega krivovjerni samo u 
antiklerikalnom smislu. Oni poriču grčku i latinsku crkvenu hijerarhiju po 
"svom praslovjenskom duhu u ime evandeoske socijalne ravnopravnosti", 
čitajući "evanđelje vlastitim jezikom i na svoj vlastiti način". Oni ne vjeruju 
da je Bog mogao stvoriti Papu, jer on po njima djeluje na principu Zla, 
kao satanska sila i ispoljava se kao negacija onoga bratstva i one ljubavi 
kakvu je po njihovom shvatanju propovijedao Novi zavjet. 

Oni njeguju narodno pismo, vjeruju u "patrijarhalne predaje svog pra- 
slavenskog podrijetla", žive u družbama kao kršćanska zajednica sazdana 
na jednakosti prava i dužnosti, a sa značajnom ekonomskom podlogom. 

Oni nisu prihvatali "organizirano nasilje feudalnih baruna, ni rimskih, 
ni bizantskih biskupa. Preslabi da se politički održe, oni su nakon vijekovne 
borbe nestali kao tolike sekte od balkansko-tračkih provincija do Irske i 

od Praga do Languedoca". 

Po Krleži "bogumilstvo će ostati magistralom naše medijevalne proš- 
losti, jer tek s njegovim slomom svršit će na našem području sa Srednjim 
vijekom samostalan život narodne supstancije... Svijest o velikim raz- 
dobljima prošlosti nestat će u sveopćoj slabosti pamćenja". 

Otkud tolike kontroverze u odnosu prema bogumilima, zašto su oni 
sve do dana današnjeg predmet neslaganja, strasnih diskusija, političkih 
optužbi i sl.?! Optužbe se danas ponajčešće svode na to da su bosansku 
povijest, prije svega, zloupotrijebili političari i u političke ciljeve upregnuli 
"znanstvenici" koji su taj fenomen odveć jednostrano sveli na pojavu bosan- 
skog krivovjerja. 

lako tu ima dosta istine, upravo od onih koji to danas spočitavaju 
previđa se notorna činjenica da je tzv. objektivna nauka u zadnja dva 
stoljeća vršila neviđene falsifikate i itekako bila u službi Istočne ili Zapadne 
crkve, ovih ili onih velikodržavnih i nacionalističkih ciljeva. 

Tako učeni Srećko M. Džaja ukazuje da su neki na izmaku osmanske 
epohe ponovo otkrili bosansko "bogumilstvo" i upotrijebili ga u političke 
svrhe. "Nacionalne ideologije (veliko)srpstva i (veliko)hrvatstva posegnule 
su u svojoj borbi protiv tuđinskog gospodstva za bosanskim krivovjerstvom 
kao za proizvodom vlastitog tla i tumačile ga katkad kao sastavni dio 
hrvatske, odnosno srpske nacionalne kulture. Nasuprot tome, austrougarska 
uprava isticala je 'bogumilstvo-bošnjaštvo', neovisno o hrvatstvu i srpstvu, 
kao sredstvo za suzbijanje nacionalnog oslobođenja. Napokon, bosanski 
su se muslimani poslužili bogumilstvom kad su određivali svoj postos- 
manski politički i kulturni identitet, u bosanskim 'bogumilima' oni su 

pronašli svoj glavni supstrat i otkrili u svom kulturnom nasli jeđu takozvanu 
bogumilsku komponentu"? 

Ako izuzmemo tvrdnju da je austrijska uprava instrumentalizirala, 
bogumilstvo-bošnjaštvo, o čemu bi se dalo debelo raspravljati, sve ostalo 
je, gledano samo po sebi tačno. 

No, ključ je u tvrdnji da su se Muslimani poslužili bogumilstvom u 
nastojanju da odrede svoj kulturni i politički identitet, odnosno da u njemu 
pronađu svoj glavni supstrat. To je tačno, jer oni svoj supstrat i svoj identitet 
pronalaze i korijenje upravo u srednjovjekovnoj bosanskoj državi i pored 
ostalog i u bogumilstvu. A upravo je to za mnoge i danas (pa vjerovatno 
i za Džaju) veoma sporno. 

I tu je glavni paradoks! Priznaje se postojanje bogumila (bez obzira 
kako ih ko u religijskom smislu određivao), priznaje se da su oni instru- 
mentalizirani u ime velikosrpstva i velikohrvatstva, priznaje se da je pisanje 
o srednjovjekovnoj bosanskoj povijesti bilo "pod jakim utjecajem političkih 
strujanja", da se "zaplelo u protuslovna domišljanja", da se u tom spektru 
mogu naći "veličanstvene vizije a na drugoj strani čak i nijekanje da bi 
'Bosanska crkva? uopće i bila krivovjerna" itd. 

No, ono jedino što izaziva strasti, nipodaštavanja, diskvalifikacije i 
falsifikate razne vrste jeste što se Muslimani vežu za bogumilstvo, što u 
njemu traže svoje korijene, svoj supstrat, "politički i kulturni identitet". 

Zašto to izaziva tolike animozitete?! 

Zašto su sve dvorske kamarile, unajmljeni "naučnici" i kvazinacio- 
nalistički trabanti stoljećima se upirali (a i danas se trude) da pokažu da 
te veze uopšte nema ili da je ona maglovita, neistražena, dakle sumnjiva, 
nepouzdana, u najboljem slučaju sporadična? 

Ima dosta indicija da je bogumilstvo, neposredno pred pad Bosne 
pod Osmanlije dosta izgubilo na svojoj unutarnjoj koheziji i da je sam 
utjecaj bosanske crkve oslabio. To je bio rezultat znatnog ekonomskog 
razvoja Bosne, razvoja rudarstva, bosanskih gradova, trgovine s primorskim 
gradovima i naročito s Dubrovnikom, te jačanja utjecaja katoličanstva (fra- 
njevaca), a u Humu, Zahumlju i dijelu istočne Bosne i pravoslavlja. 

Sama bosanska vlastela je svoju moć htjela ostvariti prije svega na 
račun centralne vlasti, odnosno samog kralja, tako da je kraljeva vlast bila 
vrlo nestabilna, mnogi ojačali feudalci su pretendirali na nju, tako da su 
uopšte političke prilike u Bosni polovinom XV stoljeća bile veoma ne- 
3. Srećko M. Džaja, "Bosanska podijeljenost na konfesije", Jukić, br. 16-17, Sarajevo 

1986/87. 

stabilne, što je olakšalo posao kasnijem osmanskom osvajaču. No, to nikako 
nije razlog da se minorizira bogumilski faktor u Bosni. Jer manje-više u 
svim evropskim ili balkanskim feudalnim državicama situacija je bila slič- 
na. Ako poredimo pad Srbije, Bugarske, Crne Gore, pa kasnije i Mađarske, 
područja današnje Rumunije, pa sve do Moldavije, Slavonije, Like, Banije, 
Korduna, sjeverne Dalmacije itd., sve su se one odlikovale feudalnom 
rascjepkanošću, dinastičkim svađama, čestim smjenama vlasti, čestim unu- 
tarnjim ratovanjima, ženidbenim kalkulacijama, krhkim vojnim i političkim 
savezima, te koketiranjima spram jedne ili druge crkve, zavisno o kojoj 
se interesnoj sferi radi. 

Ali ostaje činjenica da ni u jednoj od tih evropskih zemalja islam 
nije tako brzo (reklo bi se prekonoćno) i masovno bio prihvaćen kao što 
je to bilo u Bosni (izuzetak je možda Albanija, što je poseban slučaj). S 
druge strane, ako su u Bosni pred turska osvajanja (a prvi turski upad u 
Bosnu i poraz Osmanlija bio je kod Bileće 1388. godine), bogumili bili 
predominantan element (ne negirajući prisustvo ni ostale dvije konfesije), 
kako to da im se ubrzo poslije pada Bosne (1463) gotovo gubi svaki trag? 
Jednostavan je odgovor, koji i jeste predmet svih sporenja, da su oni 
masovno (i dobrovoljno) prihvatali islam. Nastojanja da održe svoju samo- 
stalnost i ne priklone se ni Zapadnoj, ni Istočnoj crkvi, da li je to uslovljeno 
snagom turske vojne sile i atraktivnošću nove, u to vrijeme neosporno 
naprednije civilizacije i kulture koju Turci prenose na ove prostore, pa 
sve do nekih dogmatskih sličnosti između islama i bogumilskog učenja, 
posebno onih u odnosu prema Bogu. Stoji i činjenica da je Bosna pred 
njen pad bila izložena snažnim migracionim procesima, da se dosta ljudi 
kontinuiranim turskim upadima raselilo, da su mnoga naselja popaljena i 
da su se na ispražnjene prostore doseljavali novi stanovnici (uglavnom 
Vlasi) itd. 

Ali, slična je situacija i u svim drugim zemljama koje su Turci osvojili, 
a islam se ipak tamo nije dublje ukorijenio (npr. u Makedoniji koja je 
mnogo prije Bosne pala pod otomansku vlast, a zadnja se (1912) oslobodila, 
preko Grčke, Srbije itd). Historijski izvori kazuju da je dio bosanskog 
stanovništva primio islam i prije nego što je Bosnu Fatih osvojio. (Spo- 
radičnim turskim osvajanjima uspostavljeno je tzv. Bosansko krajište, u 
periodu između 1448. i 1451. s teritorijalnim jezgrom oko današnjeg Sara- 
jeva, koje je bilo poligon za dalja osvajanja Bosne — tvrđava Hodided). 

I uopće kada se u našoj historiografiji lamentira nad "pravovjernošću", 
u podtekstu stoji da "bosanska kuga" nije bila samo "krivovjerna", već i 

izdajnička i naročito se bosanskoj vlasteli ne može oprostiti priklanjanje 
polumjesecu. 

Ovdje je ilustrativan jedan zapis H. Ćišića, koji suočen s ovom jed- 
nostranošću, kaže: "Šta bismo mogli zamjeriti više bosanskom velikom 
vojvodi Hrvoju Vukčiću što je pomoću osmanlijskih snaga stukao rogove 
Sigismundu i njegovom vojvodi Pavlu Čuporu, Ivanu Moroviću i Ivanu 
Gorjanskome koji su mu harali zemlju, nego što bismo zamjerili hrvatskim 
gospodičićima, koji su, za veličinu madžarske imperije došli u njegove 
zemlje da ih haraju. 

Što bismo mogli zamjeriti više nekim bosanskim kraljevima što su 
držali stranu Osmanlijama nego što bismo npr. zamjerili srpskim despotima 
— Lazareviću i Brankoviću, prvome, što je držao stranu Osmanlija, a dru- 
gome što je držao stranu Madžara u onoj velikoj borbi za prestiž krsta i 
polumjeseca na Balkanu, kad sa sigurnošću možemo pretpostaviti da su 
i jedni i drugi to činili po nevolji. 

Šta bismo, uostalom zamjerili izvjesnim bosanskim velikašima što 
su se sticajem prilika poklonili pred turskim gospodstvom primivši njihovo 
pokroviteljstvo, kad nam se, eto, s tolikom upornošću sugerira da uvažimo, 
tobože, slobodno stupanje hrvatske gospode prvobitno pod madžarsku, a 
kasnije pod austrijsku krunu. 


Pa, kako, na koncu, da s nacionalnog gledišta ocijenimo postupak 
hrvatske gospode, koja, u punom jeku razvitka Bosanske Kraljevine na 
upražnjeno prijestolje Arpadovića bira Anžuvice, Martele 1 Dračke, a za 
koje nam svi hrvatski historičari tvrde da su imali pravo slobodnog izbora? 
Kako, naime, da s nacionalnog gledišta ocijenimo, ovo, po njima stalno, 
pretpostavljanje Anžuvica, Dračkih i Celjskih — Kotromanićima, Tvrtko- 
vićima i Ostojićima, koji su tada upravljali Bosnom. To se, sigurno, nije 
događalo iz kakvih muzikalnih razloga, iz razloga, naime, što bi sluhu 
hrvatske gospode ugodnije zvučalo ime Napuljskog Karla od bosanskoga 
Tvrtka i Dabiše, a valjda, ni stoga, što je Napulj geografski bliži Rimu 
od bosanske Sutjeske ili Bobovca? To se, jamačno, dogodilo iz onih viših 
interesa, koji nisu poznavali ni priznavali nikakve plemenske prohtjeve, 
pa ni izbor po srodstvu i narodnom imenu". (Husein Ćišić, "Bosansko- 
hercegovački Muslimani i bosanska autonomija", "Preporod", Sarajevo 
1991, str. 31.) 

Oko enigme masovnog prelaska bogumila na islam, zaboravljaju se 
i još neki fakti. Prvo, uoči turskih osvajanja u Bosni je bilo prisutno veliko 
antiugarsko raspoloženje i žed za osvetom. Jer dugo se tražila osveta za 
strašni pokolj bogumilske vlastele koji je uslijedio iza bitke kod Dobora 

(1408. g.), kada je hiljade leševa okrutno iskasapljeno i bacano niz strme 
klisure u rijeku Bosnu; Drugo, upravo u to vrijeme u Evropi je u jeku 
divljanje inkvizicije. Evropa gori u lomačama paljenih za "krivovjernike", 
satane i raznu herezu, Od Španije, preko Francuske, njemačkih zemalja, 
talijanskih državica itd., pa do Bosne širi se inkvizitorski oganj i uništava 
sve što nije slijepo odano papinskoj dogmi i "istini". Normalno, da su 
bogumili u svemu tome ne samo preplašeni, već i direktno ugroženi, jer 
su u više navrata dobro iskusili kaznene ekspedicije ugarskih kraljeva, 
lukava zamešateljstva papinskih legata i mletačkih emisara, kao i strašni 
progon potaknut Dušanovim zakonikom i ambicijama inih srpskih velmoža; 
Treće, bogumilske mase su se bojale feudalnog ugarskog plemstva, koje 
je bilo mnogo okrutnije od bosanskog. Naime bosanski seljak, uz sve 
tegobe društva toga vremena i davanja feudalcu, ipak je mogao slobodno 
obrađivati zemlju, sticati imetak i nabaviti baštinu; Četvrto, turska politika 
u osvojenim krajevima bogumilima je već bila poznata, a ta je "plati harač 
i desetinu, od prirodnina podaj spahiji (lenskom vojniku), pa živi mirno 
i slobodno na svojoj baštini. Kome se neće plaćati harač, neka pređe na 
islam, pa će uživati sva prava kao muslimani, vrata će mu se otvoriti do 
najvećih dostojanstava i najvećih privilegija, ako zato bude imo dara i 
sposobnosti". (dr. S. Bašagić, "Patareni i islam", "Gajret" br. 12. Sarajevo 
1927.) 

Neki se istraživači, a posebno M. Hadžijahić (Muhamed Hadžijahić, 
"Porijeklo bosanskih Muslimana", "Bosna", Sarajevo 1990.), pozivaju na 
značajan istraživački rad Tayyiba Okića (ankarskog profesora našeg pori- 
jekla) koji je "ispisao sela baštine, mezre (ziratna zemljišta), vinograde, 
čitluke, mulkove, selišta, zemin (veće komplekse obradivog zemljišta), 
njive, vrtove, zemlje i pašnjake u defterima u kojima se spominju krstjani 
i gosti u razdoblju od 1468/69. do kraja XVI stoljeća, a možda nešto i 
kasnije". Hadžijahić iz Okićevog rada vidi pet glavnih tačaka: 

1) Turski dokumenti znaju za savršene bogumile-krstjane u Bosni i 
Hercegovini od kraja XV stoljeća pa do kraja XVI stoljeća; 

2) Dokaz da se krstjani ne mogu smatrati ni za pravoslavne ni za 
katolike jeste taj da se ovi posljednji u turskim dokumentima označavaju 


terminom "gebr" ili "kafir" ("kafir", "ćafir", arapski nevjernik, nemusli- 
man); 


3) Na početku turske vlasti u Bosni bilo je nekoliko sela, isključivo 
krstjanskih; kasnije su se ona raspršila; 


4) Ime krstjanin služi i za označavanje nekih sela; 

5) Rijedak je spomen bogumilskih "gosta"; sreću se imena samo Cvit- 
ka gosta i Radonje gosta. 

Nedim Filipović ("Napomene o islamizaciji u BiH u XV vijeku", 
ANUBiH, Godišnjak, knj. VII, Sarajevo 1970.) uočava da se u turskim 
defterima nalazi i spomen bogumilskih staraca, kao i ime još jednog gosta 
— gosta Radina. ae 

Na osnovu svih istraživanja turskih deftera, pa i osporavanja Okićeve 
interpretacije (Dominik Mandić, "Bosanski krstjani u turskim izvorima"), 
Hadžijahić smatra da "nema bilo kakva razloga smatrati bilo što drugo - 
od onoga što je historijska nauka već utvrdila na osnovu srednjovjekovnih 
izvora, a to je da su krstjani članovi hijerarhije bosanske crkve, tzv. 'savr- 
šeni bogumili". Pojam 'krstjanin? u turskim katastarskim defterima ne može 
imati nikakvo drugo značenje od onoga koje je imao neposredno prije 
turskog zauzeća". 

Hadžijahić dobro uočava da se pojam "krstjanin" sreće samo u bosan- 
skim i hercegovačkim defterima, dok svi drugi defteri koji se odnose na 
ostala balkanska područja, za nemuslimansko stanovništvo imaju uobi- 
čajenu terminologiju. Isto tako u tim defterima javljaju se "gosti" i "starci", 
što se samo može odnositi na "krstjane", odnosno čelnike bosanske crkve. 

Naime, neosporno je da se "krstjani", katastarski tretiraju odvojeno 
od kršćana, katolika i pravoslavnih. Oni se uvijek javljaju kao "posjednici 
određenih zemljišta". Po Hadžijahiću, povod za registriranje određenih 
zemljišnih kompleksa dale su izvanredne prilike u kojima se našla bosanska 
crkva poslije jeseni 1459. kada je kralj Tomaš protjerao iz Bosne sve one 
bogumile koji se nisu htjeli pokrstiti (oni koji su ostali u Bosni u ogromnoj 
većini su postali kriptobogumili). 

O tome je u svome "Comentani rerum memorabilium" ostavio i zabi- 
lješku i Pio II (Piccolomini), gdje kaže: "Kralj Bosne, da opere ljagu što 
je Turcima predao Smederevo i da dadne dokaz svoje (kršćanske) vjere, 
ili, kako mnogi drže, potaknut pohlepom za novcem, prisilio je manihejce, 
kojih je bilo premnogo u njegovom kraljevstvu, da se isele iz kraljevstva, 
ostavivši svoju imovinu, ako neće primiti Kristovo učenje. Oko dvije hi- 
ljade pokrstilo ih se, a oko četrdeset hiljada ili malo više, koji su se tvrdo- 
glavo držali zabluda pobjegli su k Stjepanu, vojvodi bosanskome, svome 
drugu u nevjeri." (Navedeno prema M. Hadžijahiću, koji citira Matasovića). 

Dakle "četrdeset hiljada ili malo više" bogumila su prebjegli vojvodi 
Stjepanu "svome drugu u nevjeri", ali su morali ostaviti svoju imovinu, 
što se dešava neposredno pred tursko zauzeće Bosne. 

Zar je onda čudno da su ova nasilna pokrštavanja i oduzimanje cjelo- 
kupnog imetka bogumile tjerale u naručje Otomana? 

U tom smislu, modruški biskup Nikola piše: "Dok se tako zbivalo, 
Turčin osvoji čitav Ilirik, koji se sada zove Bosna. U tome su ga podupirali 
bogumilski raskolnici koji su bili pokršteni protiv svoje volje i kojima je 
bosanski kralj bio povjerio najutvrđenije gradove svog kraljevstva ne bi 
li dobročinstvima ili častima stekao njihovu vjernost..." 

Sve se to zbiva samo četiri godine pred pad Bosne, pa je, sudeći po 
posebnom tretmanu krstjanskih posjeda u turskim defterima, da su Turci 
imali razloga (politički, ekonomski, vojni) da uspostave pređašnje stanje 
i tako za sebe pridobiju veliku masu obespravljenih i protjeranih bogumila. 

Hadžijahić smatra da ima mnogo indicija da su bogumili svoj problem 
iznijeli pred sultana Fatiha, slično kao što je učinio i Anđeo Zvizdović, 
kada je ispred bosanskih franjevaca dobio "Ahdnamu". Logično je pitanje 
da ako je sultan Fatih regulisao status pravoslavne i jevrejske vjerske 
organizacije 1453. (odmah po osvajanju Carigrada), jermenske crkve 1461. 
god., a bosanskih franjevaca 1464. godine, zašto bi ostavio neriješen ključni 
problem bosanske crkve? 

Nažalost, to ostaje na nivou logičke pretpostavke, jer o tome ne postoje 
sačuvani dokumenti. 

Osmanska vlast je polazila od načela legitimiteta i ona u Bosni (kao 
i u drugim osvojenim područjima) nije vršila konfiskaciju zemljišta (izuzev 
konfiskacije kraljeve imovine). Tako je i u defterima posebno tretirano 
"krstjansko" zemljište, isto kao što su se zatečeni katolički i pravoslavni 
crkveni posjedi maksimalno respektirali. 

S obzirom da su bosanski krstjani po pravilu živjeli u zajednicama, 
mnogi istraživači smatraju da se radilo o kolektivnom vlasništvu nad zem- 
ljišnim posjedima, jer u defterima je jedan dio krstjanskih baština upisan 
kao baština "Radića krstjana", "Hladića krstjana", "Radonje gosta", "Gosta 
Gojsava", "Božidara krstjana", "krstjanske zajednice patarena Bjelosava", 
"krstjanina Radešina", pominje se čak i jedna žena — "krstjanica Jelosava" 
itd. itd. 

Veoma je značajno da se iz svih ovih deftera može nazrijeti i dijelom 
jasno rekonstruisati i tadašnja organizacija crkve bosanske, što na najbolji 
način demantuje svu bulumentu učenjaka koji su tvrdili i tvrde da su 
bogumili već nestali sa dolaskom Turaka, da su se pretopili u katolike ili 
pravoslavne, ovisno o tome kakve je ko aspiracije prema Bosni imao i 
kakva je sve "historijska prava" na nju polagao. 

(Analizom turskih deftera od 1468. g. do kraja XVI st., samo je 
T. Okić naveo ukupno devedeset i tri sela i zemljišna kompleksa koji su 

pripadali krstjanima. Okićeva analiza pokazuje da najviše tih posjeda ide 
granicom Bosne prema Hercegovini, zatim u srednje Podrinje, pa odatle 
dalje na zapad, a mimoilazi se jezgro Bosne, što je i logično jer je bogumile 
kralj Tomaš odatle protjerao 1459. Zemlje koje se navode su bile zemlje 
hercega Stjepana i velmože Pavlovića.) 

Kada je riječ o teritorijalnoj distribuciji kršćanskih posjeda, M.. Ha- 
džihajić uočava da se ta zemljišta, neovisno od toga da li su ih krstjani 
koristili ili ne, pojavljuju samo na onom području koje je bilo zahvaćeno 
Fatihovim vojnim osvajanjem 1463. g., dok se u dijelovima hercegove 
zemlje, južno od Nevesinja u defterima ne spominju krstjanska zemljišta. 
Hadžijahić to objašnjava time što smatra da je Fatihov privilegij dat samo 
bosanskoj crkvi, da nije proširivan, iako i sam navodi jedan značajan po- 
datak iz dokumenata koji je Hivzi Bjelevac pronašao u Bajazidovoj ku- 
tubhani 1935. g. u Istanbulu. A on govori da jejoš 1568. u južnim krajevima 
(u Mostar) bilo patarena. 

U tom dokumentu se pored ostalog kaže: "Ovo mjesto gdje most 
zidamo je nenastanjeno. Nešto seljaka ima u selima oko Milkovića koji 
su stare vjere. Patareni se zovu "... Potok Radobolja je postao — kažu — 
od Radina čaira, ali Neretvu zovu samo Rijeka, bistra je ljeti, a sada je 
mutna". 

Dakle, bogumila još uvijek ima i sto godina poslije pada Bosne, pa 
sve do početka 17. stoljeća kada konačno islamizacija čini svoje. S druge 
strane, ne treba zanemariti ni nalaze A. Solovjeva (Solovjev: "Vjersko 
učenje bosanske crkve", JAZU, Zagreb MCMXLVIII, str. 42.) koji tvrdi 
da se jedan dio bosanske crkve, moguće i pred kraj njenog djelovanja, 
iselio u Bugarsku, da bi se priključio tamošnjim "pavlićanima". Solovjev 
ističe "da je vrlo vjerovatno da su u vrijeme progonstva bogumila od 
kralja Stjepana Tomaša od g. 1450. i zatim poslije pada Bosne g. 1463. 
mnoge bogumilske starješine otišle u Bugarsku, gdje su našle utočište kod 
pristalica srodne sekte". 

Inače, dosta izvora govori o tijesnim vezama bugarskih pavlićana i 
bosanskih bogumila, iako se "pavlićanska hereza" u Bugarskoj javlja prije 
nego ona u Bosni (u VIII stoljeću). 

Bosanski bogumili su postupno u Bugarskoj napuštali "vjeru pradje- 
dovsku" i po Masarechiju (apostolskom vizitatoru) uglavnom su se opredi- 

jelili za katolicizam. 

U burnim vremenima kada Otomani osvajaju mnoge evropske zemlje 
i kada su na vrhuncu svoje moći, bosanska crkva se gubi u islamu i u 
17. stoljeću oni se više i ne pominju izuzev u narodnim predajama. 

Vjesta tolerancija srednjovjekovne bosanske države, te posebno 
bosanskih krstjana je nesporna, ali za tadanje prilike u Evropi opterećenoj 
strašnim vjerskim ratovima, krstaškim pohodima, inkvizicijom i lomačama, 
gotovo da djeluje nestvarno. 

No, iz onoga što historijski izvori nude, nesporno je da "krstjani prave 
vjere apostolske" nisu gajili mržnju prema pripadnicima drugih vjerskih 
sekti. I tada je Bosna bila (kao i vjekovima kasnije). jedini prostor na 
evropskom kontinentu gdje su se u duhu tolerancije razvijale različite vjer- 
ske konfesije. Problem je bio što je ona unaprijed bila proglašena kužnom, 
heretičkom, paganskom 1 sl., što ju je stavilo u poziciju da vječito bude 
osvajana, prisvajana, pokrštavana i da bude predmet sukoba između Istoka 
i Zapada, odnosno pravoslavlja i katoličanstva. 

To je ta njena "prokleta" pozicija u kojoj se i poslije više od pet 
vjekova i danas nalazi. Ako bosanski Muslimani dobrim dijelom vuku 
svoje porijeklo upravo od slavenskog bogumilskog elementa, kao da je to 
"prokletstvo" prešlo na njih. Jer četiri stoljeća kasnije, pa do danas, oni 
će da plaćaju ceh istočno-zapadnog raskola, oni će u više historijskih raz- 
doblja ponovo biti proglašavani uljezima, "mrskom jeresi", izdajicama, 
nekrstom, poturicama, turskim sluganima, "muhamedanskim smradom" itd. 
i ponovo će biti sa svoje zemlje protjerivani, ubijani, prinuđeni da se 
pokrštavaju, iseljavaju, da im se negira samobitnost, pravo na svoju do- 
movinu i sl. 

Možda su ove paralele nesuvisle, mnogima mogu izgledati vještački 
iskonstruirane, ali upravo se na primjeru bosansko-hercegovačkih Musli- 
mana "historija ponavlja. Jednom kao tragedija, drugi put kao farsa". Jer 
kao što je kralj Tomaš protjerao bogumile, oduzeo im zemlju ili ih nasilno 
pokrštavao, njihovim potomcima, ovaj put u drugom religijskom ruhu i s 
nešto izmijenjenim ideološkim i političkim predznacima, će se to više 
puta i u mnogo masovnijem i drastičnijem obliku ponoviti. 

Time "prokletstvo" i dalje traje. 

No, kako bogumili nestaju i kako teče proces islamizacije? 

Već smo istakli da "bosanska crkva" nije bila strogo hijerarhizirana, 
niti institucionalizirana. Ona prije svega djeluje u narodu gdje ima veliki 
uticaj, ali putem posebnih zajednica koje nisu imale neku jaču organi- 
zacionu strukturu niti čvrste institucije koje bi vjemike povezivale. 

Stanje bosanske crkve se u početku turske vladavine, ovisno od po- 
dručja, dosta razlikovalo. Najveću vitalnost bosanska crkva pokazuje u 
područjima vezanim za sjeverni tok rijeke Neretve, u Podrinju, odnosno 
u zemljama hercega Stjepana, Pavlovića, Kovačevića itd., i ona tu opstoji 
sve do kraja XVI stoljeća. 

Drugačija je situacija (iz pomenutih razloga) u tzv. Kraljevoj zemlji, 
odnosno u Bosanskom krajištu (šire područje Vrhbosanske župe), gdje je 
turska vlast uspostavljena i prije pada Bosne (1448. g.). U ova druga dva 
područja bosanska crkva je rastočena i ne pokazuje znake organiziranog 
djelovanja, bez obzira što je realno pretpostaviti da još uvijek ima dosta 
kriptobogumila. 

Da li su oni, obeshrabreni vjekovnim vjerskim progonom, sa svježim 
sjećanjem na Tomaševe okrutne egzekucije, raspolućeni između dva agre- 
sivna nastojanja da ih se dobije na svoju stranu, kao svojevrsni "modus 
vivendi" izabrali upravo islam i tursku vlast (?) koja tada pod Fatihovim 
vođstvom predstavlja najjaču vojnu silu svijeta. 

Pojedini istraživači procesa islamizacije u Bosni smatraju da je nagao 
prelaz bogumila na islam uslovljen "snažnim dodirnim tačkama" krstjanske 
vjere sa islamom. 

Tako H. Ćišić, kaže: "Između katoličanstva i pravoslavlja, s jedne, i 
islama s druge strane, zaista postoji kolosalna razlika u poimanju samoga 
božanstva, no, da li je to bio slučaj i sa božanstvom tzv. bosanskih heretika, 
to je tek pitanje. Svi 'krstjani prave vjere apostolske? imaju vrlo snažnih 
dodirnih tačaka sa islamom, a sama okolnost da se tzv. bosanska crkva 
utopila u islamu jasno dokazuje da su tih veza itekako još i bosanski 
krstjani imali. 

Sam islam priznaje sve biblijske svece svecima i musliman ne može 
biti pravi musliman, ako im dužnu poštu ne odaje. 

Kur'an o Isusu ima vrlo odlično mišljenje, ono isto mišljenje koje 
su toliki hrišćanski bogoslovi iz starijeg doba o njemu imali, Osim toga, 
islam se strogo ograđuje od ljudi koji hoće da igraju ulogu posrednika 
među Bogom i ljudima, a i bogoštovana zdanja po islamu nisu onaj činilac 
bez kojih se ne bi moglo biti. Ima jedna jaka struja u islamu, tzv. islamski 

čistunci, koja npr. i džamije smatra suvišnim novotarijama, pa im Zato i 
nikakve važnosti i ne priznaju. To su tzv. Vehabije, stanovnici središnje 
Arabije koji s tolikom upornošću dokazuju da su oni jedini izraziti sljed- 
benici islama u zdravom kur'anskom smislu riječi. Hoću da kažem da u 
islamu zidana bogoštovana zdanja ne znače ono što u kršćanstvu znači 
crkva, kao što ni sveštenstvo u islamskom svijetu ne predstavlja onog 
činioca, kakav je npr. kršćanski kler u kršćanskom svijetu." (H. Ćišić: 
"Bosanskohercegovački Muslimani i bosanska autonomija", str. 73-74) 

Ovo je svakako odraz romantičarskog pristupa i ta sličnost nije bila 
glavni razlog brzog prelaska bogumila na islam. Jer mnoge dodirne tačke 
možemo pronaći između sve tri monoteističke religije. Krstjani koji najviše 
polažu na Novi zavjet, tih dodirnih tačaka su mogli isto toliko ili više 
pronaći u katoličanstvu, odnosno pravoslavlju, kao što ih je dio nesporno 
i prihvatio te religije. 

Drugi su, mnogo značajniji razlozi tog prelaska. Da pođemo od onih 
egzistencijalnih, od kojih je prvi način plaćanja poreza novouspostavljenoj 
turskoj vlasti. Tako se u jednom turskom rukopisu iz 1585. godine navode 
vrlo značajni podaci o procesu islamizacije u Bosni. 

U dokumentu se kaže "U prošlo vrijeme u vilajetu Bosni bijaše kršćan- 
ska vjera i Mesihov vjerozakon. Kada je bilo suđeno, da se ovaj Vilajet 
osvoji i da se u tim pokrajinama sud i uprava države Osmanovića proširi, 
onda je radi popisa (stanovništva) iz prijestolnice (Stambola) određen (za 
to) po svoj prilici muharir Mesih-paša. Spomenuti muharir sa željom da 
obavi popis dođe u spomenuti vilajet. Stanovništvo sela u tom vilajetu 
zateče raskomadano i rastrgano. Stoga od prvaka tog naroda i dobrih ljudi 
toga plemena sakupi nekoliko staraca i od njih zatraži objašnjenje same 
stvari i reče im: Ovaj vilajet vodom, zrakom i ljepotom zemlje odskače 
nad ostalim pokrajinama nastanjene četvrti zemaljske, pa zašto su sta- 
novnici tako razbijeni? Kakav bi način bio, da se ovaj narod ponovo, kao 
što je bio, oživi i popravi? Oni mu odgovore: Ova razrušenost i iskoma- 
danost, dolazi od bojazni velike džizje i straha od povećanja državnih 

daća. Tada spomenuti muharir dostavi njihovo stanje sretnoj Porti i uva- 
ženim vezirima, ali ne dobi dozvole da ukine džizju i državne daće. Rečeni 
muharir odlikovaše se pameću i razboritošću, te na ovaj način uredi stvar: 
Odluči da na koji način ukine im džizje, a da umjesto džizje odredi neku 
drugu daću. Složi se sa spomenutim uglednim starcima, da iz svakog sela 
dođe po nekoliko ljudi i da radi općeg interesa na ovaj način izlaz nađu: 
Nek iz svakog sela po jedan muškarac primi muslimansko ime te da im 
se zbog tog imena oprosti džizja. Ovo je objavljeno po svim selima i 

krajevima. Uglavnom se slože i uvide da im je u tome korist. Svaki jed- 
nostavno svoje ime prevede na turski jezik. Kome je bilo ime Živko prozove 
se Jahja, kome je bilo ime Vuk uzme ime Kurl, a kome je bilo ime Gvozden 
uzme ime Timur. Čim se prozovu muslimanskim imenima džizja bude 
ukinuta, a mjesto nje na posjede kojima su raspolagali i koji se zvahu 
baština odrede po jedan dukat. I tu rascjepkanu divljač na ovaj način 
pridobiju; sela se poprave a stanovnici ukidanjem imena džizja veseli ra- 
dosni postanu". (H. Mehmed Handžić: "Jedan prilog povijesti prvih dana 
širenja islama u BiH", "Narodna uzdanica", Kalendar za g. 1930, godina 
VI, Sarajevo). I 

Ovo je svakako vrlo značajan dokument koji unosi novo svjetlo u 
proces islamizacije u Bosni. Tu se jasno vidi kako se zbog poreskih olakšica 
vrlo lako prihvataju muslimanska imena, a kasnije i drugim mjerama i 
primamljivim beneficijama i sama islamska religija. 

Analizirajući turski dokument iz 1585. Hadžijahić ("Porijeklo bosan- 
skih Muslimana") primjećuje da "turski anonimus" ne zna razlikovati bogu- 
mile, katolike i pravoslavne i da on uopćeno govori o "kršćanskoj vjeri i 
Mesihovom vjerozakonu", ali da se ipak u izvjesnom smislu dočarava 
bogumilska tradicija po spomenu "dobrih ljudi", zatim "staraca", pa i po 
imenima koje uzima za primjer, od kojih ni jedno nije biblijsko: Živko, 
Vuk, Gvozden. 

Kako smo istakli, proces islamizacije je počeo i prije osvajanja Bosne 
od strane Fatiha. Izvori govore o brojnom muslimanskom stanovništvu u 
"vilajetu Hodidjed" (u Bosankom krajištu), o čemu govori pomenuti T. 
Okić, na osnovu analize turskih deftera iz 1468/69. g. Okić govori da je 
mnogo timarske gospode u defteru označeno kao "novi musliman" (Mus- 
lim-i nev), npr. Mahmud, Ishak, Kasim, Iskender, Muhammedi, Ismail, 
Hamza, Ajas, Karađoz, Hizr, Ahmed, Sulejman, Isa itd. 

Dalje navodi imena uz koja se pominju otac ili brat kao nemuslimani. 
Npr. Musa sin Nikole, Sulejman sin Radiča, Kasim i njegov brat Radko, 
Mustafa, Ahmed i Mehmed — sinovi Radunovi, Hasan, Alija i Husejn — 
sinovi Borovine, Jusuf i njegov brat Vladislav, Hijas sin Sokolov. 

Okić zatim navodi nova konvertitska prezimena: Ismail Đurić, Ma- 
hmud Garovčić, Jusuf Radosavić, Iskender Radinović, Jusuf Divković, 
Rustem Pretržan, Kasim Andrić, Ilijas Bratilović, Ismail Repušević, Alija 
Božidarčić, Mahmud Dragilović i Mahmud Božić. 

Očito je da ovoliki broj ljudi (kućedomaćina) nije mogao primiti islam 
za svega pet godina, pa Hadžijahić pravilno pretpostavlja da je islamizacija 
u Bosanskom krajištu uzela maha prije pada Bosne. 

Sve ovo ne uvažava i u svojoj studiji potpuno ignoriše, Srećko M. 
Džaja ("Bosanska podijeljenost na konfesije", "Jukić", 16-17. str. 86-91). 


.On smatra da "pozivanje na bogumilsku sastavnicu, sadrži dvostruk način 


dokazivanja: jedan politološki (političku suradnju i oslobađanje bosanskih 
bogumila od strane Osmana), a jedan duhovno povijesni (duhovni nastavak 
bogumilstva u sinkretizmu"). 

Za prvu varijantu uzima za primjer Albanca Petra Masarechia (koji 
je kao apostolski vizitator 1624. posjetio Bosnu), a za drugu Aleksandra 
Solovjeva. 

Naime, Masarechi uzroke snažne islamizacije Bosne vidi u sljedećem: 

"1. Heretička prošlost zbog koje bi Bosanci bili slabi u vjeri ("poco 
fermi nella fede'). Oni su navodno prešli na islam da zadobiju neku slobodu 
("perhaver gualche liberta?). 

2. Mnogi su Bosanci u osmanskom carstvu došli do visokih položaja 
putem kupljenja dječaka (devširme) i kao uplivni ljudi potaknuli su svoje 
srodnike da pređu na islam. 

3. Porezni tereti ('le angherie et tributi intolerabili?). 

4. Neodgovorna politika bosanskih franjevaca glede osoblja prilikom 
popunjavanja pastoralnih mjesta; pri tome su se navodno nesposobni i 
alkoholu odani pretpostavljali nadarenim dušebrižnicima". (Navedeno pre- 
ma S. M. Džaji, koji očito komentariše Masarechia i "prevodi" ga na svoj 
način). 

Smatrajući da se sinkretizam bosanskih Muslimana crpio iz više vrela 
i da u njemu upravo "bogumilstvo" ostaje neprepoznatljivo, Džaja smatra 
da bosanska srednjovjekovna hereza nije imala svoje težište u nauku o 
Trojstvu i kristologiji, nego u kritici opće crkve (u ekleziologiji) s tradi- 
cionalističkog vidika. Ukazujući da novija istraživanja govore da nisu samo 
katolici (kriptobogumili) prelazili na islam, nego da su i pridošli Vlasi u 
tome imali znatan udio, on postavlja pitanje smije li se "bogumilstvo" i 
"islam" dovoditi u uzročnu vezu? 

Džaja prenebregava da je u "muslimanskom sinkretizmu" do "sjed- 
injenja" došlo samo sa bogumilima (sinkretizam je u filozofiji neka vrsta 
eklektizma, spajanja raznovrsnih protuslovnih nazora, nespojivih među 
sobom). 

Niko ozbiljan nije ni tvrdio da su kriptobogumili bili samo katolici, 
odnosno da i Vlasi nisu prelazili na islam, kao i stanovništvo pravoslavne 
i katoličke vjeroispovijesti, Pravo je pitanje, koje Džaja vješto izbjegava, 

koliko je bogumilska hereza olakšala proces islamizacije, koliko su se i 
iz kojih razloga bogumili "utopili" u islamu i otkud to da se samo pet 

godina poslije pada Bosne u historijskim izvorima pojavljuju tolika islam- 
ska imena, porodice koje su prešle na islam itd. 

Govoreći o poreznim teretima, Džaja uočava da je osmanska diskri- 
minacija u poreznoj politici činila prelaske na islam vrlo privlačnim, napose 
u prvoj fazi. To je u osnovi tačno, ali tome treba dodati da su ti porezi i 
inače bili manji nego li u susjednim zemljama, kao i od onih pod bosanskim 
kraljevima i da su naročito stanovnici pojedinih bosanskih gradova bili 
oslobođeni od mnogih davanja i obaveza. 

Kada Mehmed Fatih 1463. godine osvaja Bosnu i kada njene zemlje 
postupno podvrgava pod otomansku vlast, on već prema oprobanom re- 
ceptu turskog feudalnog, timarsko-spahijskog sistema, prije svega posto- 
jećem krupnom bosanskohercegovačkom plemstvu nudi dotadanjim osva- 
janjem oprobanu slatku jabuku: ukoliko prihvate islam, zadržaće postojeće 
posjede i feudalne privilegije. A uz to još ide i opšti staleški status, mo- 
gućnost učestvovanja u administraciji vojnog i upravnog napredovanja, 
poreske privilegije i sl. 

Pošto se plemstvu osiguravao dotadanji socijalni i politički položaj, 
ono u većini, zajedno sa znatnim dijelom naroda, prelazi na islam, ali se 
nikada nisu pretopili u Turke Osmanlije. lako su bili lojalni Otomanskoj 
carevini, za nju vojevali i kao istureno područje prema hrišćanskom svijetu 
zadugo imali određene privilegije, oni su se uvijek distancirali i razlikovali 
od pravih Turaka koje su nazivali "Turkušama". 

Naravno ovaj proces nije tekao tako pravolinijski i bojati se pojed- 
nostavljenja u procjeni procesa islamizacije u Bosni i Hercegovini. Na 
primjer, veliki dio pripadnika bosanske crkve je prilikom turskog osvajanja 
izbjegao u susjedne krajeve. Povodom bijega bosanskih franjevaca često 
se citira Ahdnama sultana Mehmeda II Fatiha: "a oni koji su pobjegli 
neka su slobodni i sigurni, neka dođu i neka bez straha stanuju u zemljama 
mog carstva", Poznat je i primjer gosta Radina koji sa šezdesetak svojih 
pristalica, pripadnika bosanske crkve traži azil kod Mlečana. Mnogi Bo- 
sanci bježe u Dalmaciju na jadranske otoke, u Dubrovnik, pa sve do Na- 
pulja, Apulije itd. I 

S druge strane, jedan dio pripadnika Crkve bosanske i poslije turskog 
osvajanja prima katoličku i pravoslavnu vjeru. Prelazi na katoličanstvo su 
bili naročito izraženi posljednje decenije samostalnosti Bosne, ai poslije 
njenog pada jedan dio njene teritorije (sjeveroistočna Bosna) i dalje ostaje 
pod vlašću ugarskih kraljeva. I . 

O masovnom prelazu na islam ima dosta dokumenata. U literatun se 
često citira navod iz Janičarskog zakona (u prevodu dr. Aleksandra S0- 

lovjeva koji se smatra najvjerodostojnijim), donesenog za vrijeme Meh- 
meda II Fatiha, u kome se, pored ostalog, kaže: 

"Postoji zakon da svi mladi 
u Bosni budu muslimani, 
primljena u carski dvor ba 
narodu je slijedeći: 


janičari (adžami oglani) koji se skupljaju 
sinovi muslimana. Pored toga većina je njih 
šču, Uzrok ovakvoj pažnji prema spomenutom 


U ono doba kada je osvajač Carigrada, njegovo veličanstvo sultan 
Mehmed han — neka je s njim Božija milost i zadovoljstvo — izvoleo s 
pobjedonosnom vojskom zavojštiti na Bosnu, tada je sva raja i beraja (tj. 
seljaci i oni koji ne plaćaju porez) te zemlje, saznavši za moć i snagu 
njegova veličanstva cara, zaštitnika sveta, izašla pred njega i pala ničice 
pred njegovo carsko podnožje i najednom ('bir ugurden"') prešla na islam. 
Kada je njegovo veličanstvo sultan video da ovi najedanput primiše islam 
rekao im je da to nije loš narod. Zbog toga što su prešli na islam, rekao 
im je njegovo veličanstvo car, zaštitnik sveta: tražite od mene što želite, 
stanovnici ove pokrajine su zatražili: neka se iz naše zemlje kupe mladići 
(adžami oglani). Njihovoj je molbi udovoljeno i oni se primaju (bez obzira) 
bili obrezani ili neobrezani: nije zakon ni da se pregledavaju. Ovi (mladići) 
od ovoga naroda koji su do sada sakupljeni ili su u carskom dvoru ili u 
bašči. Oni su bili pametni i daroviti, pa su većinom izašli (iz dvora) s 
visokim položajima i dostigli visoke rangove". (O tome vidjeti: dr. Alek- 
sandar Solovjev: "Nestanak bogumilstva i islamizacija u Bosni", Godišnjak 
istorijskog instituta BiH 1, Sarajevo 1949. godine, str 51-52.) 

Iako, vjerovatno, u skladu sa tadanjom retorikom i otomanskim cilje- 
vima, u svemu ovome ima pretjerivanja, kasnija istraživanja, koja se temelje 
na analizi turskih deftera (katastarskih knjiga) takođe govore o masovnim 
prelascima na islam. (O tome su iscrpno pisali Aleksandar Solovjev, Ethem 
Bulbulović, Mehmed Begović, Mehmed Handžić, Muhamed Hadžijahić, 
Nedim Filipović, Avdo Sućeska, Hazim Šabanović, Ahmed S. Aličić, Bra- 
nislav Đurđev, Dragiša Lapčević i drugi.) 

No, u vezi s tim mišljenja smo da treba razbijati romantičarski pristup 
iz koga proizlazi da je ta islamizacija bila isključivo na dobrovoljnoj osnovi 


i maltene samo kao rezultat prednosti i nadmoći islamske civilizacije i 
kulture. 


Naime, nepobitno je da je otomanska vlast upotrebljavala i fizičku 
prinudu u procesu islamizacije. lako ona nije bila predominantna, to se 
najčešće manifestovalo u vidu represalija prema stanovništvu koje se nije 
lojalno ponašalo, preko janjičarskih i akindžijskih upada, pljački i progona, 
preko okrutnih ugušenja pojedinih pobuna i nezadovoljstava, pa sve do 

poznatog "danka u krvi", odnosno odvođenja kršćanske djece u Carigrad 
na janjičarsku obuku. Treba napomenuti da su u janjičarske adžami oglane 
odlazili i bosanski muslimani i to je za njih bio veliki privilegij i mogućnost 
napredovanja. 

Od takvih akcija, zapravo je bilo pošteđeno samo ono stanovništvo 
koje je prihvatilo islam i time iskazalo lojalnost otomanskoj vlasti. 

Pokušavajući pronaći razloge što fizička sila u procesu islamizacije 
u Bosni nije više primjenjivana, čine nam se valjana obrazloženja koja 
daje S. Ćerić (Salim Ćerić: "Muslimani srpskohrvatskog jezika", "Svjet- 
lost", Sarajevo 1968. str. 48-52). On ih, uglavnom vidi u sljedećem: 

1. Malobrojnost islamskog invazionog elementa. Naime, relativno ma- 
le snage islamskih feudalaca naprosto nisu smjele rizikovati da okrutnim 
metodama islamizacije izazovu nezadovoljstvo i nemire koji bi im mogli 
dovesti u pitanje vlast. Jer, treba uzeti u obzir da je Bosna granično područje 
i izloženo upadima od strane hrišćanskih vojski, još uvijek upravno ne- 
sređena, vojno i politički slabo kontrolisana i sl. 

2. Česti ratovi koje Turska u tom periodu vodi i razvučenost njene 
vojne sile na ogromnim prostorima, prije svega su tražili unutarnji mir i 
stabilnost, što je sigurno utjecalo na određen fleksibilitet u procesu is- 
lamizacije. 

3. Organizovanost i snaga utjecaja hrišćanskih crkava na bosansko 
stanovništvo još su uvijek bili takvi da nisu dopuštali rizik otvorenog 
sukoba s njima. 

4. Metodi ekonomskog pritiska se intenzivnije primjenjuju upravo on- 
da kada je saradnja sa domaćim hrišćanskim stanovništvom u borbi protiv 
hrišćanskih država labavila ili izostajala. 

5. Privlačnost povlašćenog položaja islamskih vjernika je sigurno bila 
velika. Oni imaju prvenstvo na feud, lakše se oslobađaju od kmetstva, 
mnogo veće šanse imaju da stiču različita zvanja i brže napreduju u upravi, 
vojsci i administraciji, imaju blaži tretman u oporezivanju, pa čak su u 
pojedinim periodima bili potpuno oslobođeni od poreza. Neki osporavaju 
tezu da je bosansko plemstvo masovno prelazilo na islam da bi sačuvalo 
svoje posjede. Npr. Hadžijahić smatra da osvajajući naše krajeve Turci 
nisu kod nas nimalo drugačije postupali nego li u drugim osvojenim kra- 

jevima. Oni su, po njegovom mišljenju, "zavodeći svoj feudalni sistem , 
svugdje "zatirali plemstvo", "osobito ono visoko". Po njegovom mišljenju, 
a, suprotna teza, da je naime tursko-islamski 


prije bi se mogla postaviti drug u da ime Kine 
sistem bio atraktivan upravo za one koji su najviše trpjeli od feudalaca 1Z 

vremena narodne dinastije. Historijski izvori potvrduju da je narod prelazio 
na islam upravo tamo gdje je feudalni pritisak bio najjači. 

6. Trgovačke povlastice. Oni koji su se bavili trgovinom, a primili 
su islam, bili su sigurniji u transportu roba i slobodi kretanja širom carevine, 
a lakše su i ostvarivali određene trgovačke veze, plasman robe i sl. 

Pauperizovano seljaštvo, naročito ono koje živi blizu većih gradova 
takođe pronalazi interes u tome da primi islam. Također, u uslovima vjerski 
izmiješanog stanovništva i nerijetkih medusobnih zavada, plemenskih os- 
veta i sl., čest je bio slučaj da se iz svojevrsnog inata, a i očekivanog 
probitka u vidu pomoći od strane turskih vlasti, prekonoćno prelazi na 
islam. 

Logično je da je islamizacija bila intenzivnija u gradovima, u selima 
pored gradova i naseljima uz glavne komunikacije, tako da je od dolaska 
Turaka, pa do danas muslimansko stanovništvo u Bosni i Hercegovini 
predominantno gradsko stanovništvo. 

S obzirom da je to stanovništvo bilo obavezno da služi tursku vojsku 
i da je stoljećima krvarilo na bojištima Ugarske, Hrvatske, Mletaka, Ru- 
munije, Rusije, Perzije, Austrije itd. i kao pretežno gradsko bilo na granici 
biološke reprodukcije i iz bojazni da se ne sazna stvarno brojno stanje 
znalo je zatvarati gradske kapije da se ne bi saznala stvarna nemoć koja 
bi mogla biti povod pobune i sl. 

Po nekim drugim istraživanjima (naročito onim koja je obavio prof. 
Nedim Filipović) valja biti oprezan u zaključivanju o bogumilima kao 
apsolutnoj osnovi islamizacije. Naime, prema tim nalazima, u prvoj deceniji 
osmanske vlasti u Bosni, dominantna je činjenica znatan broj islamiziranih 
feudalaca, dok je broj islamiziranih seljaka vrlo skroman. Tek u osmoj 
deceniji 15. vijeka počinje brži tempo islamizacije seljaštva. Filipović uka- 
zuje da činjenica da su bogumili odbacivali katoličanstvo i pravoslavlje i 
da su se borili protiv Ugara i papstva još nikako ne znači da su oni slijepo 
prihvatali osmansku vlast i muslimansku vjeru. 

Prema raspoloživim podacima, u krajevima centralne Bosne moglo 
se raditi samo o katoličkom i bogumilskom seljaštvu, dok u pojasu oko 
rijeke Drine, a pogotovo u krajevima koji su nekada ulazili u teritorij 
srpske države, a kasnije su obuhvaćeni Hercegovinom, bilo je i pravo- 

slavnog seljaštva, koje je na tom teritoriju često činilo preteženu većinu. 
U gradovima i trgovima broj stanovnika bogumilske vjeroispovijesti bio 
je mali, Takvo stanje, prije dolaska Turaka bilo je poremećeno velikim 
naseljavanjem Vlaha iz Hercegovine i Crne Gore. U 16. vijeku to naseljava- 
nje je dobilo velike razmjere. Samim tim, kao novi, značajni element is- 

lamizacije, postaju migrantski Vlasi. Nedim Filipović navodi da su naj- 
novija istraživanja pokazala da su Vlasi u nekim krajevima, npr. na teritoriji 
Zvorničkog sandžaka, činili pretežnu većinu islamiziranog stanovništva. 
Uzroke i razloge za takvu islamizaciju treba tražiti, prije svega, u soci- 
jalno-ekonomskoj i moralno-političkoj sferi realnog društvenog kretanja 
u Bosni prije i poslije uspostavljanja otomanske vlasti. 

Kao dodatne razloge brzog procesa islamizacije N. Filipović vidi u 
oslabljenosti tri konfesije u Bosni i njihovoj međusobnoj protivstavljenosti, 
štoje ostavilo širok prostor za utjecaj drugih realno-društvenih, ekonomskih 
i političkih faktora. Ti faktori ukazuju da se nastanak i razvitak bosanske 
države, s obzirom na njen unutrašnji i spoljni položaj, morao odvijati s 
gledišta društveno-ekonomskih i političko-moralnih transformacija u hodu, 
od plemenske zajednice, prema klasnom društvu u daleko težem i drama- 
tičnijem obliku nego što mi to pretpostavljamo i da je sudbinsko finale 
bosanskog feudalizma i njegove države u društveno-klasnom, moralnom 
i političkom pogledu bilo daleko krvavije, potresnije i po sudbinu ne- 
zaštićenih slojeva društva, prije svega seljaštva, daleko odlučnije s gledišta 
fundamentalnih historijskih prekretnica. (Iz neobjavljenog rukopisa Ne- 
dima Filipovića "O procesima islamizacije u Bosni i Hercegovini"). 

Proces prelaska na islam, naravno, nije bio uvijek istog intenziteta i 
obima. Najintenzivniji je u vrijeme najveće moći Turske, sve do poraza 
pod Bečom, da bi kasnije jenjavao. Pravoslavni i katolici na islam prelaze 
uglavnom do kraja XVII stoljeća, a kasnije su to sporadične pojave. 

Npr. najmasovniji prelaz katolika na islam bilježi apostolski vizitator 
Petar Masarechi, godine 1624. U vezi s tim on kaže: "Rečeno mi je da 
je prošlih godina u okolici Sutjeske otpalo od kršćanske vjere šest ili 
sedam hiljada katolika". 

U nekim nedovoljno istraženim dokumentima govori se i o masovnom 
prelasku pravoslavnih. O tome piše i V. Ćorović kada kaže da su "Mađari 
računali na simpatije hrišćana, a Turci na bogumile i dobar dio pravo- 
slavnih", a Hadžijahić navodi da je "trag o takvim prelazima ostavio monah 
Marko Trebinjac, koji je 1509. zabilježio da su mnogi bez prisile napustili 
pravoslavlje i primili islam. Na ovaj val islamizacije odnosi se i Zapis u 
pljevaljskom Psaltiru iz 1517.", I I 

Nije nebitan i podatak da je bosanskohercegovačko eg tan er 
među posljednjima koji primaju islam. Neki smatraju da EU o je 
islam nije ni mogao da dopre u svojoj prvobitnoj formi i KIK: ; 
nostavnosti kakav je — po tim interpretima, bio po Muhamedovoj objavi. 

Sigurno da je u Bosni islam zadobio određene specifične karakteris- 
tike, bio prilagođen postojećim običajima, mentalitetu. Reli gijski ceremonij 
je, također, u mnogim područjima bio osobeno bosanski, što se ogleda u 
načinu obavljanja molitve, odnosa prema mrtvima i u pogrebnom cere- 
monijalu. 

Odnos prema ženi, porodici i braku, prema uživanju alkohola i sl. 
također se razlikuje od islamske ortodoksije, pa i od njene tursko-osmanske 
verzije. Npr. muslimanski nadgrobni spomenici u Bosni i Hercegovini, 
posmatrano u različitim periodima, imaju mnoge autohtone karakteristike, 
sa dosta sličnosti sa stećcima, sa izrazitom narodnom ornamentikom. Na 
zidovima više džamija ima dosta slika i dekorativnih elemenata koje islam 
zabranjuje (npr. Šarena džamija u Travniku), a dekorativni elementi (sa 
slikama ptica, drveća itd.) su prisutni u mnogim narodnim rukotvorinama 
na tekstilu, porculanu, fajansu, u vezu, čipki itd. 

U arhitekturi, i pored izrazito orijentalnog utjecaja, također, su prisutne 
neke autohtone karakteristike i velika upotreba drveta, prozračne kuće sa 
dosta prozora, kult vode (koja u svim boljim kućama prolazi kroz avliju) 
i zelenila (opjevane bosanske bašče i perivoji). 

Tu je bio i utjecaj, prije svega, dalmatinskih, hecegovačkih i dub- 
rovačkih majstora i zidara, čak i kod gradnje najmonumentalnijih objekata 
orijentalno-islamske arhitekture. 

Ne ulazeći u širu argumentaciju, u najkraćem, treba kazati da islam 
na bosanskohercegovačkom tlu u sebi sadrži dosta elemenata ranijih vjero- 
vanja i običaja. Zadugo se zadržavaju mnoge paganske svetkovine, kao i 
one koje je sa sobom donijelo kršćanstvo. Nekad su jednostavno zatečene 
svetkovine zamjenjivane islamskim, davana su im nova imena, a sadržaji 
su gotovo ostali isti. 


Najčešće se navodi primjer da su sarajevski Muslimani zadugo za- 
držali običaj bojenja (šaranja) svijeća u vrijeme muslimanskog posta ra- 
mazana, što je bilo samo zamjena za šaranje, bojenje jaja. Po verziji koju 
daje etnograf Ivan Zovko, uzima se da je to privilegij koji je sultan Fatih 
dao Sarajlijama. Fatih je "izun učinio" (dopustio) "da možemo mjesto 
šarenih jaja šarati svijeće i mukave četiri puta u godini uoči mubareć 
večeri", 

Takođe se u pojedinim područjima Bosne, sve do novijeg vremena, 
među Muslimanima zadržao stari slavenski kult lipe i običaj prinošenja 


žrtava svetim drvetima, a u mnogim mjestima su se zadržala stara molitvišta 
i sl. 

S druge strane, interesantan je jedan fenomen (koji, koliko je nama 
poznato, jedino uočava i šire analizira Muhamed Hadžijahić) da se u ras- 
pravama o razlozima brze islamizacije u Bosni (ili drugdje) veoma malo 
govori i o ograničavajućim ili destimulirajućim faktorima. Naime, u odnosu 
na pravoslavlje, i katoličanstvo, islam uvodi dodatne obaveze, zabrane i 
prilično rigidne propise koji, u odnosu na zatečeni način življenja, običaja, 
ishrane, odijevanja, lične higijene i sl., teško da je na prvi pogled atraktivan. 

Naprotiv, s prihvatanjem islama traži se temeljna promjena načina 
života, kakav se npr. praktikovao u srednjovjekovnoj Bosni. 

Samim Kur'anom su propisane mnoge zabrane. Npr. zabrana obo- 
žavanja idola (širk), zabrana uživanja alkohola ("O vjernici, vino i kocka 
i kumiri su odvratne stvari, šejtanovo djelo"). Kur'an zabranjuje i uzimanje 
određenih jela: "Zabranjuje vam se strv, krv i svinjsko meso, i ona koja 
je zaklana u nečije drugo a ne u Allahovo ime, i koja je udavljena i 
ubijena, i koja je strmoglavljena, i rogom ubijena, ili od zvijeri načeta — 
osim ako ste je preklali". Izričita zabrana se odnosi na "strv, krv i svinjsko 
meso", 

Dalje dolazi obaveza redovnih pranja: gusul i abdest (avdes), gdje je 
gusul kupanje čitavog tijela (i kose) poslije spolnog čina (u žena poslije 
menstruacije, odnosno porođajnog bolovanja), dok abdest znači obavezu 
pranja (ritualno umivanje lica, ruku do lakata, nogu do članaka, te ispiranje 
usta i nosa, kao i trljanje mokrom rukom vratnih žila, ušiju i tjemena). 

Sama molitva (namaz), treba da se obavlja svaki dan pet puta, u 
određeno vrijeme, zavisno od položaja sunca na nebu. Molitva je u islamu 
mnogo obaveznija nego u kršćanstvu (Kur'an: "Redovno molitvu obav- 
ljajte, naročito onu krajem dana", ili "IT obavljajte molitvu petkom i krajem 
dana, i u prvim časovima noći", "obavljaj propisane molitve kad Sunce s 
polovinom neba krene, pa do noćne tmine, i molitvu u zoru jer molitvi 
u znak mnogi prisustvuju"). 

Također, ramazanski post je mnogo rigorozniji i dugotrajniji od posta 
koji propisuju i druge religije. Islam za muškarce muslimane unosi i oba- 
vezu obrezivanja (sunećenja), za žene unosi određena ograničenja, gdje 
se npr. mimo bosanske tradicije uvodi običaj pokrivanja lica (feredža), 
određeni propisi u sferi seksualnog života itd. Za sve bogatije ljude obaveza 
je i davanje zekjata (zećat), svojevrsnog poreza od 2,5 posto na određenu 
imovinu, koji se dijeli uglavnom kao milostinja i za koji se vjeruje da 
oslobađa grijeha i omogućava put u blaženstvo. (On je svojevremeno bio 
propisan i državnim zakonima.) 

I na kraju, tu je i obaveza hodočašćenja u Meku (hadž), koju naravno 
treba da ispuni onaj koji ima materijalne mogućnosti i koja je najvećem 
dijelu vjernika nedostupna. 

Kada se sve ove obaveze i mnogi drugi običaji koji dolaze iz drugog 
civilizacijskog podneblja, uzmu u obzir, onda je razložno postaviti pitanje 
koliko je to sve bilo limitirajući faktor u procesu islamizacije, pogotovu 
što se ona uz sve poticajne razloge koje smo naveli, u osnovi odvijala na 
dobrovoljnoj osnovi? 

Odgovor je teško dati, ali se on sigurno dijelom nalazi u činjenici 
da su u Bosni, kao malo gdje drugdje, pravljeni određeni kompromisi. To 
naročito u vezi s uživanjem alkohola (rakija šljiva kao bosansko nacionalno 
piće), obavljanja molitve (u mnogim selima to se radilo improvizirano, 
mimo propisanih normi), nošenje feredže i uopšte oko nošnje itd. Jedino 
se kompromis nije pravio u odnosu na svinjetinu, a u dužem periodu i na 
davanje striktno islamskih imena sa izuzetkom nekih ženskih imena (Zla- 
tija, Plema, Bisera itd.). 

S druge strane, kada se posmatra sa aspekta pravno-povijesnog razvoja 
Bosne i Hercegovine, valja reći da je islamska vjera državna vjera. No, 
pored šerijatskog prava razvilo se i zasebno, tzv. miletsko pravo. Vjerske 
zajednice (milleti), koje postoje u turskoj državi, a ne pripadaju islamskoj 
vjeroispovijesti, zadržavaju i dalje razvijaju svoja posebna prava. To su 
tzv. miletska prava, koja u BiH uživaju zajednice rimokatoličke, istočno- 
pravoslavne i jevrejske vjeroispovijesti. Ta prava, prije svega, regulišu že- 
nidbene, porodične i nasljedno-pravne odnose. (O tome detaljno piše Edu- 
ard Eichler: "Das Justizwesen Bosniens und der Hercegovina", Wien, 1889). 

Sa smrću Stjepana Tomaševića, posljednjeg bosanskog kralja koji se 
predao iz opkoljenog Ključa i koga je, bez obzira na obećanje svoga Ma- 
hmud-paše, Fatih ipak dao pogubiti (na osnovu fetve — šerijatske osude 
Ali Bestamija: "El muminu la juldegu min džuhrin merretejni" — Pra- 
vovjerni nek se ne da ugristi dva puta iz jedne rupe), cijela Bosna je 
postala turski vilajet pod istim imenom. Turci su i prije smrti Stjepana 
Tomaševića već uspostavili vlast na mnogim područjima i gradovima (u 
Podrinju, Nevesinju, Gacku, Taslidži, Čajniču, Višegradu, Sokolu, Zvor- 
niku, Srebrenici, Šapcu, Šamcu, Sarajevu sa okolicom). Hercegovina do 
Glamoča, bila je u vlasti hercega Stjepana. 

Kralj Stjepan Tomašević, koji je od mnogih historika proglašavan 
slabićem i izdajnikom, doista nije imao nikakvih šansi. S malobrojnom 
vojskom, opkoljen u ključkoj tvrđavi nije se mogao oduprijeti sili koja je 
osvojila moćni Konstantinopolj (Carigrad) i već porobila silne zemlje. 

Poslije pada Bobovca, Jajca i predaje kralja u Ključu, bosanski velikaši 
dolaze u Jajce da se poklone sultanu. Kraljica Katarina, Tomaševa udovica 
bježi u Rim, a kraljica Jelena, Stjepanova udovica u Dalmaciju (poslije 
bježi majci u Ugarsku), dok ostalo katoličko plemstvo i dio stanovništva 
koje je primilo katoličanstvo bježi u susjedne zemlje. 

U Hercegovini, Turci su naišli na žešći otpor. Mahmud-paša ju je 
bezuspješno osvajao i došavši pred blagajsku tvrđavu, nije je mogao za- 
uzeti. 

Suočen s velikom vojnom silom, herceg Stjepan uputi najmlađega 
sina Stjepana da kod sultana utanači primirje. Fatih je ponudio da gornja 
polovina hercegovih zemalja pripadne Turskoj, a donja da ostane hercegu 
i njegovim sinovima. Hercegov sin je zadržan kao talac u Carigradu, da 
bi poslije prešao na islam i bio poznat pod imenom Ahmed-beg Hercegović. 
(Ovaj i mnogi drugi primjeri unekoliko demantiraju Hadžijahićeve postav- 
ke, da su Turci satirali bosansko plemstvo, a naročito visoko plemstvo). 

Tako je gornja Hercegovina, sve do Blagaja, pripala Turcima. 

Poslije dolazi do upada ugarskog kralja Matije Korvina u Bosnu, 
osvajanja Jajca, Srebrenice itd. i uspostavljanja dvije ugarske banovine: 
jajačke i srebreničke. Stari Herceg umire 1466. g. a njegovi sinovi Vlatko 
i Vladislav dijele ostatak njegovih zemalja među sobom. Iste godine, Sken- 
der-beg Mihajlović je imenovan bosanskim namjesnikom, koga nasljeđuje 
Ajas-beg, da bi on po drugi put bio namjesnik u periodu 1477-1483. god., 
harajući mletačke i hrvatske posjede, zašto je kao nagradu dobio i vezirski 
čin. Za vrijeme Skender-bega i Hercegovina pada pod Turke (1482). Za 
vrijeme Jakub-bega, koji je pljačkao i palio zemlje preko Save i u svojim 
pohodima dopro sve do Ljubljane i Graca, u povratku s jednog od tih 
pljačkaških pohoda dočekao ga je ban Derenčanin s brojnom hrvatskom 
vojskom. Tako je 1493. g. došlo do čuvene bitke na Krbavskom polju, 
gdje je hrvatska vojska doživjela strahovit poraz i gdje je izginuo cvijet 
hrvatskog plemstva, a sam ban Derenčanin, s bratom, sinom i mnogim 
velikašima bio zarobljen. (Interesantno je da se od strane turskih istoričara 
ova bitka često upoređuje s Kosovskom bitkom, prije svega po načinu 
vođenja vojnih operacija. No, od tog poraza Hrvati nisu pravili mit, kao 
što je to slučaj kod Srba poslije Kosovske bitke). 

Za historiju Bosne u vrijeme prvog stoljeća otomanske vlasti, veoma 
je značajan Gazi Husrev-beg. Poslije njegovog prvog (neuspjelog) namjes- 
nikovanja (1506. god.), on po drugi put dobija vilajet Bosnu i njom vlada 
od 1521. do 1543. godine. 

Godine 1526. on se sa 20.000 bosanskih konjanika pridružuje velikoj 
vojsci sultana Sulejmana u njegovom pohodu na Budim. U toj vojni, uz 
prethodno osvajanje Iloka i Varadina, 29. avgusta iste godine dolazi do 
čuvene Bitke na Mohaču (Muhač), gdje Turci, uz presudnu ulogu bosanske 
konjice, odnose veliku pobjedu. U toj bici stradao je i sam kralj Ljudevit 
II, a iza toga pao je i Budim. Time pada i ugarsko kraljevstvo, a gradovi 
koji su u Bosni bili pod njegovom vlašću ostaju bez zaštite. Tako 1527. 
godine, poslije dugogodišnjih pokušaja, Husrev-beg osvoji Jajce, čime Tur- 
ci, nakon 64 godine, konačno ovladaše cijelom Bosnom. (Šire o ovome 
vidjeti: Safvet-beg Bašagić, "Kratka uputa u prošlost BiH", Sarajevo 1900. 
godine) I 

Ova kraća retrospektiva uspostavljanja turske vlasti u Bosni bila je 
potrebna da se vidi kako je uopšte došlo do uspostavljanja Bosanskog 
pašaluka. Naime, Bosanski pašaluk (beglerbegluk ili ajalet) nije, kao u 
većini drugih područja Osmanskog carstva uspostavljen odmah poslije pada 
Bosanskog kraljevstva, već tek 1580. godine. 

Razlozi su u tome što je cijela Bosna osvojena poslije pada Jajca, 
odnosno s padom posljednje značajne tvrđave — Bihaća 1592. godine. 

Sama turska osvajanja u osnovi su bila "dvofaznog" karaktera. Prva 
etapa počinje pljačkaškim upadima u susjedne zemlje (pljačkanje i paljenje 
tih zemalja, njihovo ekonomsko iznurivanje, odvođenje ljudi u zaroblje- 
ništvo, brzi vojni pohodi i izbjegavanje frontalnih bitaka i sl.), a druga 
etapa je nastojanje da se ostvari direktna prevlast nad tim zemljama i da 
se u njima uspostavi turska vlast sa jedinstvenim državnim, društvenim i 
ekonomskim poretkom. 

Kako ističe Hazim Šabanović, "zavodeći svoju vlast" Turci su pos- 
tupali tako da njihov sistem vladavine nije nužno povlačilo za sobom 
revolucionarnu izmjenu ranijeg društvenog i ekonomskog uređenja, nego 
više konzervativno izmirenje lokalnih uslova i klasa s turskim institucijama; 
ali je sve bilo usmjereno postepenom uklanjanju ranijeg i zavođenju turskog 
poretka i ustanova. 

U nedostatku vlastitih vojnih snaga, Turci su se u početku obilno 
služili zatečenim aristokratskim i vojničkim grupama i uvrštavali privržene 
pripadnike domaće vlastele | vojničkih redova u svoj asker bez ikakvih 
naročitih uslova. Stoga su u početku njihove vladavine mnoge spahije bile 
direktni potomci predturskih lokalnih vojničkih redova ili plemstva. Svaki 
hrišćanin mogao je postati spahija ako je bio plemićkog porijekla i pokazao 


odanost osvajaču". (Hazim Šabanović: "Bosanski pašaluk", "Svjetlost", Sa- 
rajevo, 1982. str, 17) 

Kada smo analizirali razloge brzog procesa islamizacije u Bosni, sva- 
kako im treba dodati i ovaj vojni faktor. Naime, primjereno taktici turskih 
osvajanja, domaći vojnici su u znatnom broju ulazili u tursku vojsku i 
lako dobijali vojnički status. Oni su spočetka djelovali kao pomoćne trupe 
turske vojske, a poslije osvajanja njihovih zemalja, u uslovima kada im 
se uglavnom garantuje zadržanje posjeda i otvara mogućnost određenih 
privilegija i brzog napredovanja u vojnoj hijerarhiji, oni relativno lako 
prihvataju novu vlast, islamsku religiju i potpuno se stavljaju u službu 
Otomana. 

Po nalazima S. Novakovića, Šabanovića, Truhelke, Skarića itd. otpor 
prema islamu je bio od strane krupnih bosanskih feudalaca "koje nije 
mogao zadovoljiti turski sitnoposjednički timarski sistem" i koji su se 
morali odreći znatnih dijelova svojih "feudalnih dobara i prava" (Šaba- 
nović). Značajno je napomenuti da su u Bosni, kao i u drugim osvojenim 
zemljama, spahije kršćani (u Bosni i kršćani i bogumili) dobijali one polo- 
žaje koji su uglavnom odgovarali njihovom ranijem statusu, uz zaštitu 
njihovih zemljoposjedničkih prava (ona su dijelom uskraćivana samo naj- 
krupnijim feudalcima, shodno logici samog turskog feudalnog sistema). 

Ako su primili islam ti feudalci su nerijetko ostvarivali briljantne 
državničke i vojničke karijere. Po pravilu bi dobijali titulu bega, postajali 
subaše, vojni i administrativni upravnici vilajeta, odnosno sandžakbezi, 
beglerbezi, pa i veliki veziri. 

Kada smo govorili da je islamizacija bila, prije svega, koncentrirana 
na gradove i da je u njima najviše imala uspjeha, treba istaći da su Turci 
podsticali odanost pokorenog gradskog stanovništva i na taj način što su 
ih oslobađali mnogih dažbina i obaveza, a u osjetljivim graničnim po- 
dručjima i gotovo svih poreza. Tako su od raznih dažbina i obaveza bili 
oslobođeni gradovi poput Sarajeva, Travnika, Čajniča, Banje Luke, Bihaća, 
Kladuše itd. To je, prije svega, bila nagrada za čuvanje i odbranu tih 
gradova, a stanovnike nelojalnih gradova su masovno preseljavali u unu- 
trašnjost, rušeći tvrđave u kojima nisu imali svoje vojne posade. 


Do 1580. g. osvojene zemlje u Evropi su bile uključene u jedan od 
tri ajaleta: rumelijski (obuhvata najviše osvojenih zemalja), budimski i 
temišvarski. Zadnja dva ajaleta imaju za cilj proširenje turske ekspanzije 
prema srednjoj Evropi, rumelijski — širenje preko hrvatskih zemalja do 
Mletačke republike i Austrijske carevine. U tom cilju osnovana su 1 dva 
nova sandžaka: Čazmansko-pakrački (1557) i Krčko-lički (1580), a zbog 
sve jače konfrontacije s Austrijom i Veneci jom dolazi do osnivanja i Bosan- 
skog ajaleta ili pašaluka. (Šabanović navodi da se mnogi historičari spore 

oko godine osnivanja Bosanskog pašaluka, tako da Jelić ističe godinu 1584, 
Bašagić i Skarić 1583, Klajić i Kreševljaković 1580, Ćorović 1582. itd., 
no to za ovaj osvrt nije od bitnog značaja). 

Gledano iz ugla kasnijih sporenja i teritorijalnih pretenzija prema 
Bosni i Hercegovini, te posebno nastojanja da se bosanski entitet i njen 
neosporno specifičan, povlašten i u odnosu na centralnu vlast znatno 0sa- 
mostaljen položaj, potpuno zanemari, treba vidjeti dokle se prostirao taj 
pašaluk. 

Naime, do njegovog osnivanja, osvojene zemlje su bile raspoređene 
u tri ajaleta kojima su središta bila izvan bivše Jugoslavije (Sofija, Budim, 
Temišvar). Osnivanjem tog pašaluka, znatan dio južnoslavenskih zemalja 
je došao pod vlast bosanskog paše. Kako kaže H. Šabanović, "bosanski 
paša držao je pod svojom vlašću područje veće nego ijedan bosanski kralj. 
U tom prostranom sklopu, koji je hvatao od Šapca do mora i od Zvečana 
do Virovitice, Bosna je kao središnja oblast predstavljala neku vrstu matice, 
koja je sada dobila veći značaj. Taj značaj Bosne porastao je još više 
kasnije kada je ona postala pogranični i periferijski pašaluk Osmanskog 
carstva skoro na svim tačkama. Jedna osobenost bosanskog pašaluka jeste 
1 to što je to bio u označenom periodu jedini pašaluk čije je sjedište i sva 
teritorija bila na jugoslavenskom području, a matica u srcu jedne naše 
ranije države. Kako je Bosanski ajalet obuhvatio mnogo šire područje od 
područja nekadašnjeg kraljevstva, tako je sada i pojam Bosne postao mnogo 
širi ("Bosanski pašaluk" str. 79). 

Granice Bosanskog pašaluka su se mijenjale zavisno od ratnih uspjeha. 
Od Drave na sjeveru, preko područja između Save i Kupe, na zapadu do 
rijeke Korane, na jugu preko Obrovca do ušća Zrmanje, odnosno na liniji 
od Zadra do Dubrovnika sa turskim Skradinom i Makarskom Krajinom 
(Mleci drže Novigrad, Nin, Biograd na moru, Šibenik, Omiš, Split i čitavo 
primorje od Omiša do ušća Zrmanje.) Dalje na jugu, Bosanski pašaluk 
seže od Dubrovnika do Ulcinja i Bara (koji pripadaju Rumeliji), te Kotora 
(koji je pod Mlecima). Na sjeveroistoku pašaluk seže od Nikšića, Kolašina, 
Kosovske Mitrovice, Novog Pazara, Nove Varoši, Priboja, Višegrada, Sre- 
brenice, Zvornika, Loznice i Šapca, zatim Savom do Rače, gdje se spaja 
s Budimskim pašalukom. 

Prvi beglerbeg Bosanskog pašaluka bio je Ferhad-beg Sokolović, koji 
kao paša vlada do 1588. godine. 


Što se tiče spahijske organizacije u samoj Bosni ona se "oblikovala 
u znaku uključivanja u njene redove domaćih ljudi, bivših sitnih i srednjih 
feudalaca i potomaka krupnih feudalaca, koji su postepeno prelazili na 

islam. Jedan broj njihovih posjeda (timari i zijameti) vodi porijeklo od 
njihovih starih plemenskih baština, a jedan broj spahija uživao je čifluke 
na svojim timarima i zijametima ili, još češće, na sličnim posjedima drugih 
spahija. Da bi učvrstila domaću feudalnu klasu, kao jedan od svojih os- 
novnih nosilaca u Bosni, Porta je vrlo rano zakonom odredila da se timari 
i zijameti u Bosni mogu davati samo domaćim ljudima. S istim ciljem, 
bosanskim spahijama je koncem 16. stoljeća (1594) bilo priznato pravo 
da svoje timare i zijamete nasljeđuju po sistemu odžakluka, tj. priznato 
im je pravo da te posjede nasljeđuju isključivo muški potomci njihovih 
porodica — odžaka (odžakluk — timari)". (Avdo Sućeska "Osnovne osobe- 
nosti položaja Bosne u Osmansko-turskoj državi", "Istina o BiH", Sarajevo 
1991., str. 31) - 

Od izuzetnog značaja za položaj Bosne, društvene procese u njoj, pa 
i sami proces islamizacije jeste upravo činjenica da je Porta zakonom 
odredila da se timari i zijameti u Bosni mogu davati samo domaćim lju- 
dima, odnosno da se oni nasljeđuju. 

To je, pored ostalog, pomoglo "izuzetnom učvršćenju položaja do- 
maćeg muslimanskog plemstva u Bosni", odnosno da ono odigra značajnu 
ulogu u političkom životu zemlje kroz nekoliko stoljeća osmanske vlasti 
i da se taj dio bosanskog stanovništva emancipira u smislu da ima "ulogu 
političkog naroda" (u feudalnom smislu riječi). 

Što se tiče sistema turske upravne podjele u Bosni, kako smo istakli, 
najviša upravna jedinica je beglerbegluk, ajalet ili pašaluk. Za ajalete često 
se upotrebljava i općenitiji naziv "vilajet", a za upravnika vilajeta naziv 
"valija" (ar. vali — namjesnik). 

Vilajet i valija upotrebljava se istovremeno i kao sinonim sa terminima 
sandžak i liva, odnosno sandžak-beg ili mir-i liva. " 

Sandžak (tur., zastava) ili liva su uže upravne jedinice na koje se 
dijele pojedini ajaleti (pašaluci), a osnovna redovna niža jedinica je nahija 
(ar. nahi — strana, kraj, oblast, predjel). Uglavnom su srednjovjekovne 
bosanske župe pretvorene u nahije. 

Između osnovnih redovnih jedinica sandžaka i nahije bio je kadiluk 
ili kaza (područje na kome se proteže nadležnost jednog kadije. Još postoje 
nazivi kao što su subašiluk (kao vojno-politička jedinica vilajeta), vojvo- 
daluk (političko-upravni organ manji od vilajeta ili kadiluka), te stari do- 
maći naziv knežina (područje gdje lokalni starješina nahije ili varoši vrši 
vlast. U početku turske vladavine postojali su u nekim župnim nahijama 
i župani, odnosno županluk. 

Sama islamizacija radikalno mijenja "sliku Bosne" i u njoj se formiraju 
tri glavne religijske skupine: muslimanska, katolička i pravoslavna iz kojih 
će se, slijedom historijskog razvoja formirati tri posebna naroda u Bosni 
i Hercegovini — Muslimani, Hrvati i Srbi. 

Najveći dio muslimanskog, kao i srpskog i hrvatskog stanovništva 
(odnosno pripadnika pomenute tri konfesije) činili su seljaci, odnosno raja. 
(od ar. riječi "reijjet", što znači podanik, podanici, kmetovi, obično ne- 
muslimani, siromašni, a u prenosnom smislu i prezreni ljudi). 

Iako je među onima koji su primili islam bilo gro krupnoga i srednjega 
plemstva, obogaćenog trgovačkog staleža, sav oficirski kor, dobro stojeća 
ulema (sveštenstvo) itd. previđa se da su većinu tog stanovništva činili 
siromašni seljaci, pauperizovana gradska sirotinja, sitnosopstvenici ili pak 
bezemljaši-najamnici, obični, uglavnom loše plaćeni vojnici itd. 

Oni, u cjelini gledano, uživaju znatne privilegije u odnosu na pra- 
voslavne i katolike, posebno feudalno plemstvo i oni koji zauzimaju odre- 
đene državne položaje ili su u vojnoj službi. Ali u svemu tome, oni su 
historijski gledano najkrvavije platili cijenu tih privilegija. Naime, bosan- 
sko-hercegovačko islamizirano stanovništvo, počev od (begova i aga), pa 
do najsiromašnijeg seljaka, na svaki poziv sultanov morali su da idu na 
razna bojišta, ne samo u Bosanskom pašaluku, već i širom turske carevine. 
Što je titula i posjed bio veći time su i obaveze (u konjanicima, vojnicima, 
oružju) bile veće, tako da su pojedini najbogatiji begovi znali za pojedine 
vojne davati i po nekoliko stotina konjanika. (Kako smo istakli, npr. samo 
je u Bici na Mohaču, Gazi Husrev-beg u Bosni sakupio 20.000 konjanika). 

Stoga su upravo bosanski muslimani, s obzirom na položaj Bosne u 
odnosu prema kršćanskim zemljama, glavne povijesne bitke koje su se 
vodile na evropskom prostoru (ratovi s Austrijom, Mlecima, Mađarskom, 
Mohačka bitka, Krbavska bitka, osvajanje Sigeta, poraz pod Bečom itd.), 
najviše iskrvarili za turske osvajačke ciljeve i očuvanje njene moći. 

Bošnjaci nisu ratovali samo u Evropi, već diljem ogromnog carstva. 
Od pohoda na Rusiju, Perziju, do osvajanja Misira. (Npr. u Bici za Perziju 
i za Kairo, mnogi turski historici smatraju da je presudilo bosansko ju- 
naštvo). 

Mala je utjeha što se slava bosanskog ratnika proširila širom carevine 
i što su mnogi bosanski prvaci došli uz rame samog sultana i dosta učinili 
za dobrobit svoje Bosne. Isto tako, mala je cijena bila što su te vojne bile 
praćene oslobađanjem (muafijet) od velikih državnih nameta — avariza i 
tekalifa i što se na taj način razvijala svijest kod muslimanskog stanovništva 
o njihovom posebnom položaju i ulozi u Carstvu. Zapravo, oni su takvim 

vjekovnim ratovanjem za slavu Otomana ginući po svjetskim bojištima, 
ozbiljno ugrozili samu biološku egzistenciju sopstvenog naroda, što je pos- 
tupno, dovelo do radikalno izmijenjene "etničke slike Bosne i Hercegovine". 

Zbog etničkog ispražnjenja pojedinih prostora u Bosni (ne samo zbog 
gubitaka u ratovima, već i zbog prethodnih migracija stanovništva), Turci 
su bili prisiljeni u ta područja dovoditi novo stanovništvo (najviše Vlahe, 
ili kako su ih zvali — "filurdžije"), nakon čega slijedi demografska ek- 
spanzija posebno Vlaha srpsko-pravoslavne vjere. 

Sam proces čiflučenja u Bosanskom pašaluku (kao oblik prelaska 
rajinske svojine na zemlju u ruke viših slojeva, što dovodi i do nezakonitog 
opterećivanja raje novim nametima i obavezama u korist vojno-upravnih 
funkcionera i begovata) dovodi i do naseljavanja hrišćanskog stanovništva 
iz Crne Gore, istočne Hercegovine, Dalmacije u centralne i istočne dijelove 
Pašaluka. To stanovništvo se naseljava na posjede (čifluke) domaćih spa- 
hija, zanatlija, trgovaca, predstavnika uleme, visokih vojnih činovnika itd., 
što je naročito karakteristika prvih decenija 18. stoljeća, a nastavlja se i 
kasnije. 

Drugi razlog kontinuiranog biološkog osiromašenja muslimanskog na- 
roda u BiH, odnosi se na njihova velika stradanja prije svega od kuge. 
Naime, Muslimani su mnogo više od drugih stradali od te opake bolesti 
jer su bili predominantno gradski element. Živeći u tijesnim mahalskim 
(mahala — gradska četvrt) sokacima, u prenapučenim kasabama (kasaba — 
manje gradsko naselje) i šeherima (veća gradska naselja), gdje se kuga 
širila poput požara, oni su desetine puta više od seljaka koji žive u raš- 
trkanim planinskim naseljima, stočarskim katunskim kućicama i sl., plaćali 
cijenu toj opakoj bolesti. Strašni pomori naročito su se desili u 18. stoljeću 
(1741-42.,, 1753., 1761-65., 1771., 1775., 1782., a najveća katastrofa usli- 
jedila je strašnom kugom koja hara od 1813-1818. g., kada je maltene 
muslimansko stanovništvo bilo prepolovljeno, (Ivan F. Jukić u svojim Pu- 
topisima kaže da je "Turke najviše satrala posljednja kuga godine 1813- 
-1817.", a u vrijeme trajanja kuge u Sarajevu, Bašeskija piše da je bilo 
dosta dana "kada tabut nije imao ko ponijeti i mrtve zakopati"). 

Krajem XVI i u XVII stoljeću, na osnovu turskih popisnih (tahrir) i 
haračkih deftera iz tog perioda, kao i na osnovu izvještaja stranih diplomata 
i uhoda, može se tvrditi da je u velikom dijelu Bosanskog ejaleta tada 
preovladavalo muslimansko stanovništvo čiji se broj kretao u globalu oko 
75% (vidjeti: A. Sućeska, "Osnovne osobenosti položaja BiH u osman- 
sko-turskoj državi".) 

Poslije ovih pomora dolazi do novog useljavanja stanovnika iz brdskih 
područja Crne Gore, Hercegovine, Dalmacije, čime se znatno mijenja kon- 
fesionalna (kasnije naravno i nacionalna) struktura BiH. Rezultat je veliki 
pad u udjelu muslimanskog stanovništva, a znatan porast kršćanskog sta- 
novništva, prije svega pravoslavnog. To najbolje potvrđuje turski popis 
stanovništva Bosanskog ejaleta (tada naravno mnogo manjeg nego u doba 
uspona) iz 1851. godine. 

Prema tom popisu, brojčani sastav bosanskog stanovništva tada čine: 
pravoslavnih — oko 43%, katolika — oko 19% i muslimana — oko 38% 
(Jevreja je bio mali broj). Da su ti podaci približno tačni, potvrđuje i prvi 
službeni austro-ugarski popis bosanskog stanovništva iz 1879. godine pre- 
ma kome tada u Bosni živi pravoslavnih — 42,88%, katolika — 18,38% i 
muslimana — 38,73%. I 

Bosanski pašaluk svakako da dijeli sudbinu ukupnog sistema osman- 
ske vojno-upravne organizacije. No, zbog izuzetno važnog položaja, jer 
on najvećim dijelom graniči sa kršćanskim zemljama i prvi je na udaru 
u ratovima koje te zemlje vode sa Turskom, dakle zbog svog stalnog 
"krajiškog karaktera" (gdje se za cijelu Bosnu često kaže da je serhat-kra- 
jina), u njemu je izgrađen specifičan sistem vojne organizacije u koju je 
bilo uključeno svo domaće muslimansko stanovništvo. Time Bosna sto- 
ljećima ima posebnu ulogu u Osmanskom carstvu. To se jasno vidi, naročito 
iz pojedinih turskih izvora, iz pisama sultanove kancelarije (fermana), za- 
pisa turskih vojnih historičara itd. 

"Karakteristično je istaći da se najveći broj takvih pisama zasebno 
naslovljava bosanskom veziru, čak i kada im se sadržaj podudara sa sadr- 
žajem sličnih pisama koja su kao opšti akti slata u druge provincije Os- 
manskog carstva. Još konkretnije, karakteristična je bila praksa osmanske 
centralne administracije da u nekim opštim aktima naglašava da ih šalje 
u Rumeliju i Anadoliju, kako se prvobitno dijelio teritorij Osmanskog 
carstva, pri čemu u tome Bosna gotovo uvijek čini izuzetak, jer se u nju, 
odnosno njenom veziru, posebno šalju takva pisma sa isticanjem u naslovu 
bosanskog beglerbegluka, odnosno ejaleta". (A. Sućeska) 

No, najočitiji primjeri bosanske posebnosti ogledaju se u specifičnom 
položaju pojedinih kategorija muslimanskog stanovništva. Ono je svjesno 
te posebnosti i kroz stoljeća ljubomorno čuva svoje privilegije za čiju JE 
odbranu često podizalo i otvorene oružane pobune. 

lako je to stanovništvo, pored imena Bošnjak (Bošnjanin, Bošnjo) 
samo sebe nazivalo "Turcima", to se isključivo odnosilo na vjersku pri- 
padnost ("Mi Bošnjaci smo prave turske vjere"), a tako su ih uglavnom 

zvali i katolici i pravoslavni. Oni nisu bili baš u velikoj ljubavi s pravim 
Turcima, kojih je inače u periodu cijele osmanske vladavine u Bosni bilo 
zanemarljiv broj (uglavnom oni koji su bili u službi vezira, u vojsci, dijelom 
u upravi i administraciji). Turski jezik nikada nije mogao da se ukorijeni 
u Bosni i njime se služio tanak sloj obrazovanih dostojanstvenika, učene 
uleme i sl. 

Prave Turke su oni posprdno nazivali "Turkušama" i po pravilu su 
ih doživljavali kao strano tijelo u tkivu Bosne. Oni jesu bili odani sultanu 
i kako smo istakli, krvavo su plaćali cijenu te lojalnosti, ali su ljubomorno 
čuvali svoju samobitnost, svijest o svojim historijskim korijenima, svoju 
epiku, poeziju, književnost, ljubavnu pjesmu sevdalinku, razvijajući mit 
o svojim zaslužnim velikanima (Sokolovićima, Ćupriliću, Opukovićima, 
Bajramagićima itd.) i junacima (Hrnjicama, Đerzelez Aliji, Ljubovićima, 
Mustaj-begu Ličkom itd.). 

Da bi se vidjelo kakvu je ulogu Bosna imala u Osmanskom carstvu 
i koje je sve ličnosti dala na najviše funkcije, ilustrativan je pregled koji 
samo za jedan relativno kratki period daje Safvet-beg Bašagić. 

Bašagić (u "Kratkoj uputi u prošlost Bosne i Hercegovine", str. 58-60) 
kaže: "Godina 1609. pašu Olovčića zamjeni na Bosni Ibrahim han Sok- 
olović, sin Mehmeda Velikoga, a unuk Selima II, ali iza kratkog vremena 
vrati se drugi put paša Olovčić u Banja Luku. 

U to umre veliki vezir Hrvat Kujundži Murat paša (Hrvat, rodom iz 
Like, proslavio se kao veliki beg u Misiru, a poslije bio namjesnik u Siriji, 
Kipru, postao veliki vezir i beglerbeg od Rumelije, napomena N. D.) zadnji 
glasoviti državnik i vojskovogja iz naših krajeva, kojim graničimo srebrenu 
dobu bosanske prošlosti i ujedno slavu i moć turskoga oružja. Kanunom 
od godine 1021 (1612) adžami oglanima zatvoriše se vrata od saraja, kamo 
su Bosna i Hercegovina do sada slale sinove, da se naobražavaju u nauci 
i brojnoj umjetnosti. 

Koliko su naše zemlje od 1544-1612 (950-1020) liferovale Turskoj 
velikih državnika i vojskovogja, neka mi ovdje bude dozvoljeno nabrojiti 
ih po dostojanstvu: 


I Veliki veziri: 
I. Rustem paša Opuković (1544-1560) 
2. Semiz Ali paša Praćić (1560-1564) 
3. Tavil Mehmed paša Sokolović (1564-1579) 
4. Sijavuš paša (u tri hova vlado 7 godina, umro 1594) 
5. Ibrahim paša Novošeherlija (u tri hova vlado 4 god., umro 1600). 
6. Javuz Ali paša Malkoč (umro 1604.) 

7. Lala Mehmed paša Sokolović (umro 1607.) 
$. Derviš paša Sokolović (umro 1607.) 
9, Kujundži Murat paša (1607-161 1). 


I 


|| 


Našljednici velikih vezira 

1. Pertev paša (1562.) —. 

2. Lala Kara Mustafa paša Sokolović (umro 1580.) 
3. Halil paša (1594.) 

Veziri s tri tuga 

1. Pijale paša (1574.) 

2. Kara Mustafa paša (Jurjević ?) (1538.) 

3. Kara Osman han (1554. umro) 

4. Sinan paša Opuković (1553.) 

5. Mustafa paša Sokolović (pogubljen 1574.) 

6. Hasan paša Sokolović, Gazi (1598.) 

7. Ferhat paša Sokolović (proboden 1589.) 

8. Ibrahim han Sokolović (namj. bosanski 1609.) 
9. Gazi Hasan paša Tiro (1602.) 
10. Ahmed paša Dugalić (1612.) 


IN 


— 


IV Veliki admirali i namjesnici 
1. Sofi Ali paša (namjesnik u Egiptu 1562.) 
2. Murat paša Sokolović (poginuo u Jemenu 1569.) 
3. Mustafa paša Sokolović (namj. u Budimu 1605.) 
4. Oludž Hasan paša (vel. admiral 1587.) 
5. Mehmed paša Kljunović (poginuo u Ugarskoj 1600.) 
6. Husejin paša Bajramagić (bos. namj. 1594.) 
7. Gazi Hasan paša (poginuo kod Siska 1593.) 
8. Derviš paša Bajezidagić (poginuo na otoku Sv. Margarete 1601.) 
9. Halil paša Lipčanin (umro 1590.) 
10. Mustafa paša Olovčić (tadanji bos. namj.) 


V Bosanski namj. s naslovom beg 
1. Malkoč beg (Dugalić ?) (1553.) 
2. Hamza beg (Biharović ?) (1557.) 
3. Sinan beg Bajramagić (1562. ). 


Bašagić veli da su to samo oni koje je on napipao po raznim vrelima 
i popisima službenim, a koliko ih još ima to će nam pokazati buduća 
aozivanja (ovaj pregled Bašagić daje 1900. godine). On zaključuje slje- 
dećim: "dakle, kroz sedamdeset godina sjedilo je na stolici velikih vezira 

devet naših zemljaka, koji su, kroz rečeno razdoblje, 52 godine tresli Is- 
tokom i Zapadom. Trojica su došla do drugoga dostojanstva u državi. 
Desetorica su bili veziri sa tri tugaf, a desetorica namjesnici u velikim 
pokrajinama, dok su trojica bili bosanski namjesnici s naslovom beg, pred 
kojima su se nosila dva tuga. (Istakao N. D.) 

U taj račun nijesu unišli: obične paše, janjičar-age, sandžak-bezi, si- 
lahdari i ostali dvorski dostojanstvenici kojih je bilo napretek. 

Svi su spomenuti velikani bili uz svoju veličinu još valjani rodoljubi, 
koji su s ponosom isticali svoju domovinu i narod, dapače neki su u tome 
pretjerivali kao Mehmed paša Sokolović i drugi. 

Eto to je srebreno doba naše prošlosti, s kojom bi se i veći narod 
mogao ponositi". 

U proljeće 1683. godine, kada je Turska bila na vrhuncu svoje moći 
i slave, veliki vezir Kara Mustafa-paša Ćuprilić povede veliku vojsku za 
osvajanje Beča. U toj vojni učestvovao je znatan broj bosanskih spahija 
i vojnika (bosanska vojska je bila utaborena u Doblingu, odakle je jurišala 
na samu bečku tvrđavu). I poslije dva mjeseca opsade i krvavih bitaka, 
Austrijancima u pomoć stiže poljski kralj Sobjeski i on uspije da razbije 
tursku opsadu. Na povratku, bosanska vojska na čelu sa Hizr-pašom, porazi 
Sobjeskoga kod Ostrogona, ali u novoj bici koja usljeđuje poslije dva 
dana, sama doživi težak poraz u kome pogibe i sam paša. 

S pravom se poraz pod Bečom tretira kao početak kraja osmanlijske 
moći i posebno evropske ekspanzije, jer naredna dva stoljeća će biti u 
znaku turskog uzmicanja, gubljenja velikih prostora od Madžarske, Sla- 
vonije, Dalmacije itd., čime će se postupno, upravo na granicama Bosne 
braniti okrunjeno carstvo. 

Poslije bečkog poraza i sam Bosanski pašaluk doživljava teritorijalne 
gubitke i novu administrativnu podjelu. Time je on bio sveden na pet 
sandžaka: bosanski, hercegovački, zvornički, kliški i bihaćki. 

Karlovačkim mirom (1699), utvrđene su nove granice prema Austriji 
i Mletačkoj Republici, čime su ostali neki dijelovi bivšeg Krčkog sandžaka 
pod turskom vlašću i oni su priključeni Bosanskom sandžaku i Jajačkom 
kadiluku. Istovremeno, otpali su od ovog sandžaka periferni dijelovi preo- 
stalih sandžaka (od Beogradskog sandžaka otpala je Kostajnica, od Her- 


4. tig, perzijski; znak pašinskog dostojanstva: čelenka napravljena od šarenih dlaka konj- 
ske strune. Čin paše se razlikovao prema broju tugova. Paša s jednim tugom zvao 
se "birtuglija", sa dva "ićituglija", s tri "učtuglija". Sandžakbezi su bili birtuglije, 


mačenje prema A. Škaljiću) 

cegovačkog Gabela i Herceg-Novi itd.) Ti gradovi su bili središta istoi- 
menih kadiluka i uz stara imena nosili su dodatak BEKIJA (ostatak). 


Bosanski pašaluk dijeli se na sandžake i kadiluke. Ta podjela izgleda. 
ovako: 


I BOSANSKI SANDŽAK sa kadilucima - 
1. Kadiluk Novi Pazar sa nahijom: Novi Pazar, Jeleč, Ras, Vrače 


2. Kadiluk Kosovska Mitrovica koji se sastojao od nahija Mitrovice 
i Zvečana 


3. Kadiluk Stari Vlah sastojao se od nahija: Sjenica, Barče (Nova 
Varoš), Moravica 

4. Kadiluk (mulaluk) Sarajevo sa nahijama: Saraj, Visoko, Fojnica, 
Kreševo, Vareš, Neretva, Prozor 

5. Kadiluk Kladanj (i Olovo), sa nahijama: Kladanj, Olovo, Jelačka 
Župa 

6. Kadiluk Trgovište 


7. Kadiluk Bosna Brod ili Travnik, sa nahijama: Travnik, Lašva, Brod 
i Zenica (sa Vrandukom) 


8. Kadiluk Tešanj sa nahijama: Tešanj ili Usora, Maglaj i Žepče 

9, Kadiluk Derventa, sa Bosanskim Brodom i Dubočcem 

10. Kadiluk Višegrad, sa nahijama Višegrad, Dobrun, Kamenica (Pri- 
bić), Banja i Priboj 

11. Kadiluk Rogatica (Čelebi Pazar) sastojao se od nahija Rogatica, 
Borač, Prača, Brodar i Vratar 

12. Kadiluk Banja Luka, sa nahijama Banja Luka, Zmijanje, Vrbaški, 
Dobor, Kobaš, Fefča, Trebovo i Gradiška 

13. Kadiluk Jajce, sastavljen od nahija Jajce, Vrhovine, Vrbanja ili 
Kotor, palanka Varcar Vakuf i Bočac 

14. Kadiluk Kamengrad sa župama i gradovima: Kamengrad, Pećigrad 
(tur. Mihalpekler), Šturlić, Mala Kladuša, Velika Kladuša, Podzvizd, Vra- 
nograd (Vrnograč), Todornovi, Bužim, Stijena, Stari Majdan, Sana (Ključ), 
Bilaj, Blagaj, Jezerski, Krupa, Otoka (Ada-i Kebir), Sanski Most (Džisri 
Sana), Cazin i Ostrožac 

15. Kadiluk Bihać, sa gradovima Bihać, Tržac, Ripač, Sokolac, Izačić, 
Mutnim, Brekavica i Jasenica 


16. Kadiluk Bekija Kostajnica sa sjedištem u Kozarcu obuhvatao je 
gradove: Bosanski Novi, Prijedor, Kozarac i Dubicu. 

II HERCEGOVAČKI SANDŽAK 
. 1. Kadiluk Foča ili Foča sa Ulogom, sa nahijama: Soko, Samobor, 
Bistrica, Goražde, Zagorje i Završ 


2. Mostarski kadiluk sa nahijama Blato, Drežnica, Broćno, Rakitnica 
i Mostar 


3. Kadiluk Cernica, sa nahijama Gacko i Piva 
4. Kadiluk Nevesinje sa nahijama Dobri, Konac Polje i Nevesinje 
5. Blagajski kadiluk sastoji se od samog grada (varoši) Blagaja, te 
jednog džemata sa 28 sela i 8 knežina 
6. Prijepoljski kadiluk sa nahijama: Prijepolje, Mileševo, Ljubivođa 
i Mataruge 
7. Pljevaljski kadiluk sa nahijama: Pljevlja, Kukanj, Vraneš, Krička, 
Poblaće 
8. Kadiluk Novska Bekija sa nahijom Dračevica i Onogošt (Nikšić) 
9. Kadiluk Ljubuški sa nahijom Ljubuški 
10. Kadiluk Ljubinje 
11. Kadiluk Konjic ili Belgraddžik 
12. Kadiluk Duvno 
13. Stolački kadiluk sa nahijom Vidoška 
14. Kadiluk Čajniče sa nahijama Pribud Međurječje i Duboštica (ili 
Polimlje s kasabom Rudo) 
15. Kadiluk Gabela ili Neretva 
16. Kadiluk Podgorica 
17. Kadiluk Karadag (Crna Gora) 


III ZVORNIČKI SANDŽAK 

1. Kadiluk Srebrenica sa nahijama: Srebrenica, Ludmer, Kušlat i 
Šubin 

2. Kadiluk Zvornik, sa nahijama: Zvornik, Perin, Teočak, Koraj 

3. Kadiluk Gornja i Donja Tuzla, sa nahijama: Donja Tuzla, Gornja 
Tuzla, Sapna, Spreča, Gostilj, Dramešin, Paske, Visovi, Jasenica i Smoluća 

4. Kadiluk Gračanica, sa nahijama: Gračanica, Gradačac, Srebrnik, 
Soko, Završ, Nenavište 
. Kadiluk Bijeljina, sa nahijama Bijeljinom i Janjom 
, Kadiluk Birče i Knežina 
. Kadiluk Krupanj i Bohorina 
. Kadiluk Loznica ili Jadar i Ptičar 
. Kadiluk Šabac, sa Šapcem, Donjom i Gornjom Mačvom 
. Kadiluk Brvenik, sa nahijama Brvenik i Gošćanica 


GIA U 


—— 

IV KLIŠKI SANDŽAK 
1. Kadiluk Livno, sa nahijama Livno, Glamoč, Saromiševo i Grahovo 
2. Kadiluk Akhisar (Prusac) sa nahijama Skoplje i Kupres 
3. Kadiluk Jezero (Gdlhisar) sa nahijama Soko (na Plivi) i Jezero 
4. Kadiluk Novosel, sa sjedištem u Petrovcu ili Kulen-Vakufu, sa 
župama i gradovima: Petrovac, Bilaj, Kulen-Vakuf (Džisri Kebir), St. Os- 
trovica, Havala i Orašac 


(Pregled naveden prema: Hazim Šabanović: "Bosanski pašaluk", str. 
229-231) 


Ovaj pregled se odnosi na upravnu podjelu Bosanskog pašaluka počet- 
kom_18. stoljeća i on je vremenom doživljavao određene promjene. Mi 
smo dali taj pregled ne zato da bismo analizirali ulogu kadiluka i nahija 
u upravnoj podjeli Bosanskog pašaluka, već iz razloga aktuelnih ospo- 
ravanja bosanskohercegovačkog entiteta, osporavanja njene državnosti i 
njenih granica. Naime, mnogi novopečeni historici svim silama se trude 
da dokažu kako je BiH vještačka tvorevina koju su tobože komunisti izmis- 
lili 1943. godine, kako ona nema svoj historijski kontinum i kako su njene 
granice vještački zacrtane, tobože na uštrb "historijskog", srpskog, crno- 
gorskog ili hrvatskog teritorija. Namjerno se previđa da se poslije Kar- 
lovačkog i Požarevačkog mira granice Bosne (Bosanskog pašaluka) us- 
taljuju u prostorima koji su dosta veći od onih koje zaposjeda Austro-Ug- 
arska 1878. Naime, od pada Bosne, pa sve do 1918., odnosno do Vi- 
dovdanskog ustava, BiH ima svoj jasno omeđen teritorij, svijest o onome 
što je bosanskohercegovačko i na kraju, na tom teritoriju od 1463-1918. 
nikada nisu bile prisutne ni Srbija, ni Hrvatska. Naprotiv, znatan dio 
srpskih i hrvatskih zemalja bio je pod vlašću Bosanskog pašaluka, pa 
utoliko anahronije izgledaju pretenzije prema bosanskohercegovačkom teri- 
toriju, pozivanje na (zv. historijska prava i sl. 

Ve više od stoljeća Bosna i Hercegovina se u raznim pisanjima, 
oficijelnim historiografijama, kvazikulturološkim studijama itd., prije svega 
predstavljala kao "tamni vilajet", zemlja mraka, primitivizma i neznanja. 
Na toj osnovi i bosanski Muslimani su se predstavljali nepismenom, vjerski 
zatucanom, fanatiziranom masom, bosansko plemstvo trulim begovatom, 
muslimanska tradicija i kultura azijatskim i orijentalnim anahronizmom 
itd. Na osnovu tog dugo kultiviranog stereotipa, kojeg je i Evropa uglavnom 
bezrezervno prihvatala, stoljećima se ništa nije moglo čuti o bogatom du- 
hovnom životu bosanskohercegovačkih muslimana, o plejadi istaknutih 
naučnika, graditelja, pjesnika i književnika, briljantnih državnika i pravnika 
itd., koje su bosanskohercegovački Muslimani dali na dobrobit svoje do- 
movine i cijelog Osmanskog carstva. Frapira činjenica da se od 1878., a 
naročito od 1918. do danas, sistematski uništavao svaki trag na bogatu 
muslimansku kulturu, potpuno prešućivala njena najznačajnija imena, eli- 
minirao svaki pomen o mogućnosti formiranja muslimanskih kulturnih 
institucija, zataškavala stvarna historija toga naroda, a sve u duhu rezolut- 
nog osporavanja njenog nacionalnog identiteta. 

Upravo na tom kulturno-duhovnom planu, kao ni jedan narod u mo- 
dernoj evropskoj povijesti, Muslimani su doživljavali sudbinu da ih se 
nacionalno osporava i prisvaja, kulturno prešućuje i minorizira, da im se 
nameće kompleks krivice i odricanje od vlastite prošlosti. 

Kako kaže Alija Isaković, "i danas, četrdeset godina poslije oslobo- 
đenja (misli se u odnosu na 1945. nap. N. D.), Muslimani nemaju ni jedno 
sintetsko djelo o svojoj etnogenezi, nemaju uređenu političku historiju, 
nemaju historiju književnosti, historiju novinarstva, historiju društvene mi- 
sli, historiju umjetnosti, historiju slikarstva, nije još obrađen jezik, mitolo- 
gija, folklor, arhitektura, te bi svaka ozbiljnija sociološka anketa pokazala 
da znatan broj (i) obrazovanih Jugoslavena ne zna ni osnovne činjenice 
o Muslimanima, ne poznaje elementarne parametre njihove društvene i 

kulturne egzistencije. Otkud, NAJEDNOM (?!), taj narod? I zašto?" (A. 
Isaković: Predgovor u knjizi "O nacionaliziranju Muslimana", "Globus", 
Zagreb 1990., str. 12.) 

Doista, iz ugla stoljetnog odnosa prema tom narodu, pitanje je pravo: 
Otkud "najednom" i "zašto" Muslimani (?), kada većina ništa ne zna iz 
njihove historije, o njihovoj kulturi, njihovom društvenom položaju itd. 

Već smo istakli da je padom Bosne pod Tursku došlo do radikalnih 
promjena ne samo u državnom ustrojstvu, već u svim oblastima društvenog 
i duhovnog života. S Osmanlijama dolazi novo državno i društveno ure- 
đenje, nova religija i nova islamska civilizacija. 

Kako smo vidjeli, iako je znatan dio bosanskog stanovništva relativno 
brzo prešao na islam i time postao zdušni zagovornik islamske ideologije 
i otomanskih velikodržavnih ciljeva, ono što je za Bosnu svagda bilo karak- 
teristično, jeste da njeno (i islamizirano) stanovništvo ljubomorno čuva 
svoj jezik, narodnu kulturu i običaje i da njeguje svijest o samosvojnosti, 
o posebnosti unutar golemog imperija. 

S obzirom na specifičan geopolitički i vojnostrateški položaj i značaj 
Bosne, ona u Osmanskom carstvu naglo ekonomski jača, postaje najzna- 
čajnije tranzitno područje u trgovini između Istoka i Zapada. Time se 
snažno razvijaju gradovi i njihova privreda, što uslovljava i procvat raznih 
institucija islamske kulture (vjersko-prosvjetne i socijalno-humanitarne in- 
stitucije, vakufske ustanove itd). 

U Bosni, kao i u drugim područjima, Turska osniva potpuno nove 
gradove, koji su sa urbanog stanovišta, nesporno označavali znatan napre- 
dak, pogotovu sa stanovišta poboljšanja uslova svakodnevnog života (uvo- 
de se vodovodi, javne česme, kanalizacija, hamami — javna kupatila, grad- 
ske čitaonice, impozantni vjerski objekti, putevi, mostovi, upravne i vojne 
zgrade itd.) 

Opšti ekonomski prosperitet, posebno razvoj zanatstva i trgovine, po- 
boljšavaju opšte uslove života, što je i zamajac razvoju kulture u najširem 
smislu riječi. To se ogleda u razvoju obrazovanja, pismenosti, nauke i 
književnosti. No, u svemu tome, tu su postojala i ne mala ograničenja. 

Naime, ulazeći u krug jedne za tadanje prilike superiornije civilizacije i 
kulture, bosanski Muslimani su morali prihvatiti njene glavne standarde i 
vrednote, posebno jezike na kojima je ona producirana i preko kojih se 
širila. 

Glavni jezici islamske kulture su arapski, kao jezik vjere (jezik 
Kur'ana), nauke i prava; turski kao jezik uprave, administracije, vojske i 

dijelom književnosti; perzijski kao jezik poezije (jezik lijepog stiha po 
uzoru na velike perzijske pjesnike Hafiza, Firdusija, Sadija, Hajama itd.). 

Bosancima je sigurno trebalo mnogo truda i nauka da bi ovladali tim 
jezicima u mjeri da bi na njima duhovno stvarali, zatim da uopšte shvate 
duh orijenta i njegov način mišljenja. To sigurno određuje granice stva- 
ralaštva bosanskohercegovačkih Muslimana u okviru islamske civilizacije. 
Zato se znatnim dijelom to stvaralaštvo svelo na usmenu književnost, na 
narodne junačke i lirske pjesme i balade, s kojima se, po njihovom otkriću 
Evropa oduševljavala, počev od Getea do Molijera. No, i pored toga, Bo- 
sanci su u raznim oblastima islamske kulture i književnosti dali izuzetan 
doprinos. Još od 15. stoljeća mnogi od njih (na arapskom, perzijskom i 
turskom) pišu pjesme, književna i naučna djela. 

Prema nepotpunom Šabanovićevom rukopisu ("Književnost Musli- 
mana BiH na orijentalnim jezicima", Svjetlost, Sarajevo, 1973.) koga je 
smrt zatekla u namjeri da ponudi cjelovito djelo, Bosna je dala istočnim 
književnostima preko 200 pisaca. Istina, kaže Šabanović, "mnoga od tih 
imena ne prelaze granice prosječnog, ali među njima ima relativno znatan 
broj i takvih koji su se svojim stvaralaštvom neobično istakli i zauzeli 
vrlo visoka, pa i najviša mjesta u osmanskoj književnosti... 

Premda okovan tuđim idejama i jezikom i ovdje se narodni duh i 
osjećaj vječno borio da se izrazi i posvjedoči pa makar i tuđim jezikom. 
Najznačajnija od ovakvih prilika pružila se krajem 17. stoljeća kada je 
naš pjesnik Sabit (Tabit) učinio prvi odlučan napor, ne samo da zadrži 
bujicu perzijanizma u osmanskoj poeziji i preobrati ovu poeziju istinskijem 
tumaču osmansko-turskog duha, nego da utkivajući u svoje stihove naše 
narodne aforizme i elemente naše narodne poezije, dade izraze svome 
narodnom duhu. Svojim djelom on je zasnovao sasvim nov pravac u 0s- 
manskoj književnosti koji je dominirao pola stoljeća ovom poezijom". 

Šabanović dobro primjećuje da su vrijeme i kulturna sredina odredili 
karakter osmansko-turske književnosti koja se razvija u okviru islama i 
na perzijskim uzorima. Isto tako, kod nas je otežavajuća okolnost što je 
kod bosanskih Muslimana u književnom stvaranju "morao biti usvojen ne 
samo strani duh, način mišljenja i osjećanja, nego i sredstva i način izra- 
žavanja u književnosti, jer je domaća literarna baština bila suviše nejaka 
da bi mogla bar djelimično paralisati tuđe uticaje". mm I 

Koliko je bosanska književnost na orijentalnim jezicima odražavala 
bosanski duh i dio narodne baštine, a koliko je ona samo dio osmansko 

— turske književnosti, ostavimo za raspravu književnim historičarima. 

Ono što se može konstatirati jeste da je ona nesporno odigrala kulturnu 
i civilizacijsku ulogu, da je slavu bosanskih ljudi pronijela širom carstva? 
i da, u cjelini gledano, njihovo stvaralaštvo spada u bosanskohercegovačku 
kulturnu baštinu. (Zanimljivi su tu i dvojaki kriteriji: stvaraoci iz redova 
Hrvata, Slovenaca i Srba koji su svoja djela pisali na latinskom, talijan- 
skom, njemačkom, ruskom jeziku itd., bez izuzetka se tretiraju srpskim, 
hrvatskim i slovenačkim, dok je u odnosu na muslimanske stvaraoce, po 
pravilu to obrnuto). 

"Prvi pioniri istočne prosvjete" i po Šabanoviću i po Bašagiću ("Boš- 
njaci i Hercegovci u islamskoj književnosti", "Svjetlost", Sarajevo, 1986.) 
su Mahmud-paša Anđelović, zvani Adni, zatim Mevla Abdulkerim i Me- 
vlana Ajas, koji su kao dječaci, odžami oglani, odvedeni u Tursku i svaki 
na svoj način doživio slavu. 

Rezimirajući njihov doprinos, Bašagić kaže: "Čudnovata sudbina. Kad 
su tri mlada sužnja ostavila domovinu, jašući na jednoj samarici, šta li su 
mislili o svojoj budućnosti? Kome bi moglo na um panuti da svakoga od 
njih čeka jedno visoko zvanje u tuđem svijetu i s tijem zvanjem bogatstvo, 
moć, ugled i slava, kojom su napunili cijeli Istok. Oni sami i svi koji su 

ih vidjeli u krvavom čoporu Turaka bili su više nego uvjereni da će kroz 
cijeli život ostati robovi bijesnog Turčina ni ne sluteći da je providnost 
jednoga odredila za prvog državnika i vojskovođu, drugog za najvišeg 
sudiju i muftiju, a trećeg za velikog šejha i učenjaka tada najmoćnije i 
najkulturnije države na svijetu". ("Bošnjaci i Hercegovci u islamskoj knji- 
ževnosti", str. 39) 

Pored toga, pod književnim imanom "Adni" (Rajski), Mahmud-paša 
je pisao stihove i prozu na sva tri jezika (arapski, perzijski, turski) i po 
turskim historičarima književnosti njegove pjesme na turskom se smatraju 
'""ljepšim od pjesama njegovih savremenika, pjesme na perzijskom savršeni- 
jim od pjesama na turskom jeziku." Bio je jači u prozi nego u stihu i 
"njegova proza stoji iznad proze poznatih turskih stilista Piri-paše i Džafer 
Čelebije" (Šabanović). 


5 Zanimljiv je primjer naš ukupan odnos prema pjesnicima i književnicima iz tog perioda. 
Kada je sedamdesetih godina u posjetu BiH došao Šah Reza Pahlavi, na njegovo 
traženje otišao je da posjeti Mostar. Odmah je pitao za čuvenog književnika Fevzi 
Mostarca koji je bio značajan stvaralac na perzijskom jeziku i koga je Šah zavolio 
upoznavši se sa njim od strane dvorskih učitelja. Pošto niko nije znao za tog velikog 
spisatelja, tek poslije Šahovog odlaska, na pritisak oficijelne politike, konačno je 
objavljen njegov "Bulbulistan", Ni danas u Mostaru nema nikakvog znamenja u nje- 
govo ime. 

Iz plejade značajnih bosanskohercegovačkih pjesnika koji su stvarali 
na orijentalnim jezicima, svakako treba istaći i Hasana Mostarca (pjesničko 
ime Zijai). On se smatra jednim od najvećih lirskih pjesnika iz 16. stoljeća, 
koji je napisao mnogo gazela, ostavio kompletan divan pjesama, ljubavnu 
poemu "Verkah i Giilšah", itd. 

Svakako veliko ime jeste i Ahmed Siidi. Šabanović ističe da "među 
nekoliko naučnika iz Bosne koji su se originalnošću i savjesnošću probili 
u vrhove osmansko-turske književnosti posebno mjesto zauzima Bošnjak 
Ahmed Sudi, glasoviti komentator perzijskih klasika. Ne postoji ni jedno 
značajnije djelo na Istoku ni na Zapadu o osmansko-turskoj nauci i knji- 
ževnosti u kome nije spomenut ovaj naučnik". 

Književno ime "Sudi" je uzeo po nazivu sela Sudići kod Čajniča, 
gdje je i rođen, a obrazovanja je stekao u Carigradu, Dijarbakru, Bagdadu, 
Damasku itd. Bio je profesor na čuvenom Atmejdan saraju gdje je predavao 
izabranim učenicima koji su se pripremali za carske paževe i visoke dvorske 
i državne službe (među njegovim dacima bilo je i mnogo Bosanaca, među 
kojima i kasniji veliki pjesnik Derviš-paša Bajezidagić iz Mostara.) Sma- 
trao se najboljim poznavaocem perzijskog jezika i perzijskih klasika i on 
i danas uživa izuzetan ugled u očima evropskih iranista. Najbolja evropska 
izdanja, najvećeg perzijskog liričara Hafiza, počivaju na njegovoj recenziji 
i komentaru. (Čuveni su njegovi komentari djela "Mesnevi" od Dželaludina 
Rumija, zatim komentar djela "Giilistan" od šejha Muslihudina Sadije, 
komentari Hafizova "Divana", prevodi i komentari gramatike arapskog 
jezika, studije o arapskoj sintaksi itd). 

Bašagić o Sudiju kaže da je najpopularniji Bošnjak među turskim 
piscima i da se "Bosna može ponositi da je Turcima dala najdubljeg i 
najvještijeg komentatora i tumača perzijskih klasika, koji je ne samo učeno 
pobio duzine predšastnika i savremenika, nego se takođe tako visoko digao 
da mu u toj struci nema premca u turskoj literaturi svih vjekova". 

U najuži krug veoma značajnih naučnika 17. stoljeća svakako spada 
i Sarajlija Muhamed Musić Bošnjak (Alamek, Muhamed Musić Bošnjak). 
Ime "Alamek" — Sveznalica, dobio je još kao učenik Gazi Husrev-begove 
medrese u Sarajevu, odakle ide na visoke škole u Carigrad gdje sluša 
predavanja kod čuvenih profesora Sirvanija i Ganizadea. 

Glavna djela mu se odnose na komentare Kur'ana (Tefsir i egzegeza 
Kur'ana), te studije o sintaksi i retorici, o logici, te o administraciji ("Sjajni 
dragulji u carskim odlukama", djelo posvećeno sultanu Muratu IV). 

U ovom kraćem pregledu svakako treba izdvojiti i Hasana Kafi Pruš- 
čaka, sigurno najmarkantniju ličnost u naučnom, književnom i uopšte in- 

telektualnom životu Bosne krajem 16. i početkom 17. stoljeća. Kako navodi 
Šabanović, Kafijino djelo o uređenju države ("Usul al-hikam fi nizam 
al-alam" — "Temelji mudrosti o uređenju svijeta") je još 1824. godine 
pobudio pažnju znamenitog francuskog orijentaliste Garcin de Tassya, koji 
ga je preveo na francuski jezik i tako približio zapadnom naučnom svijetu. 
Pored Bašagića, Šabanovića, Handžića itd., u novije vrijeme na afirmaciji 
ovog velikog bosanskog učenjaka, dosta je učinio i akademik Muhamed 
Filipović. 

Pruščak je uvršten u mnoge turske leksikone, literarne preglede i 
antologije (u "Osmansku biografiju" od M. Surejja, u Bagdalijev "Bibli- 
ografski leksikon islamskih pisaca", u Brockelmanovo prvo izdanje "Povi- 
jesti arapske književnosti", u Basamadianov "Essai sur |'historie de la 
littćrature ottomane" itd.). Kako mu i ime govori, rođen je u Pruscu (Ak- 
hisar), nekada značajnijem srednjovjekovnom gradu (Biograd), danas maloj 
kasabi pored Donjeg Vakufa. i 

Na studijama u Carigradu proveo je oko devet godina i vratio se u 
Bosnu kao zreo tridesetogodišnjak. Bio je postavljen za kadiju u Srijem- 
skom sandžaku (najvjerovatnije u Sremskoj Mitrovici) gdje je započeo da 
piše prvo metodološko-pravno djelo ("Metod uvođenja u jurisprudenciju"), 
što je u stvari bila temeljita kritika prerade poznatog djela Omara Nesefija 
("Manar al-anwar"). 

Poslije se bavi nekim aspektima krivičnog prava ("Mač kadija o kaž- 
njavanju"), da bi poslije više bio sklon naučno književnom radu i napisao 
svoje najpoznatije djelo pod naslovom "Temelji mudrosti o uređenju svi- 
jeta" u kome kritikuje mnoge negativne pojave u društvu i državi u želji 
da se unaprijedi otomanski sistem vlasti. To djelo je, poslije prevoda s 
arapskog na turski, predao velikom veziru Bošnjaku Ibrahim-paši, s na- 
mjerom da se sa njim upozna i sam sultan, kao i članovi carskog divana. 
Kao nagradu za to djelo, sultan mu je vlastoručnim potpisom dodijelio 
Akhisarski (Prusački) kadiluk. I 

Sam Pruščak o tome kaže: "Pošto je časno oko sultanovo bacilo pogled 

na te listove, nadam se da će moji spisi biti kao cvijet u bašči i kao vid 
u oku. I baš zato što im je sultan obratio dio svoje pažnje, očekujem da 
će oni biti oslonac državnicima i uporište njihovih pogleda... Sultan mi 
je svojim vlastoručnim pismom (hati šerif) dao akhisarski kadiluk kao 
doživotnu mirovinu pod uvjetom da predajem učenicima tih krajeva, i 
darovao mi znatnu količinu svog dara". (Navedeno prema Šabanoviću: 
"Književnost Muslimana BiH na orijentalnim jezicima", str. 173). 

Samo na osnovu dostupnih podataka iz njegove autobiografije, Hasan 
Kafi je napisao jedanaest djela iz pet naučnih oblasti. Neki historičari 
(kao Atai) tvrde da je napisao još sedam djela iz oblasti islamskog prava, 
filologije, teologije, historije i politike. Iz niza mudrih Kafijinih izreka, 
izdvajamo ovu: "Uistinu Bog ne mijenja ništa u jednom narodu, dok se 
sam narod ne promijeni". 

Zanimljiva pojava s početka 16. stoljeća je i Ibrahim Kazaz Bošnjak 
(Hamza al-Bosnawi), rođen u zvorničko-tuzlanskoj oblasti, pripadnik za- 
branjenog i žestoko progonjenog derviškog reda koji je u Turskoj u to 
vrijeme prerastao u značajni religijsko-socijalni pokret, kao i Mehmed 
Bošnjak Mufettiš koji je napisao školski arapsko-turski rječnik u stihu pod 
naslovom "Subha-i sibyan" (Dječija brojanica), svojevremeno vrlo popu- 
larno djelo, više puta izdavano i komentarisano. 

I tu je konačno veliki sarajevski pjesnik Nerkesi Muhamed. "Po opće- 
usvojenom sudu književne kritike", on se smatra jednim od najvećih stilista 
u cjelokupnoj osmansko-turskoj književnosti. Živi u prvoj polovini 17. 
stoljeća i piše pod književnim imenom Nargisi. Šabanović ga smatra "jed- 
nim od najvećih bosanskih pisaca u toj književnosti". 

Pisao je i gazele i kaside, ali za to vrijeme moderna i često nerazum- 
ljiva pjesnička djela u prozi. Bašagić smatra da je on bio "rođeni pjesnik" 
i zamjera mu što je prozu unosio u poeziju, iako mu je to možda i najveća 
vrijednost. 

Nerkesi je bio kadija u Gabeli, Novom Pazaru, službovao je u Mostaru 
i Banja Luci, a poslije Carigrada preuzima bitoljski kadiluk. Zadnjih trideset 
godina provodi u raznim mjestima Bosne. 

Njegovo djelo ("Negrisini petorci"), sastoji se od pet knjiga: 

"Pouzdane vijesti o mesliminim vojnama", "Zakon pravog puta", "Jadi 
zaljubljenih", "Eliksir sreće", "Razgranati perivoj". 


6. Ilustracije radi, u prepjevu Bašagića, prenosimo dva stiha Nerkesije iz njegove četvrte 


knjige: I I 
"Ak" u loptu zatvorenu U tom vječnom prevrtanju 
Metnu jednog malog mrava, Samrt mu je žiće pravo. 

Pa je onda zavaljaju Gledaj! ja sam mrav bijedni 
Preko polja i dubrava. A ta lopta-nebo plavo." 


Neke kaside u slavu šeher Sarajeva: I . I 
"Tu se čovjeku čini da može dugo živjeti, jer na hiljadu mjesta po Sarajevu teku 


česme iz vrela neumrlosti". . se u 
"Ne znam kako izgledaju rajske hurije, ali stoji da su sarajevske ljepotice na svijetu 


(nešto izvanredno)". 

Po mišljenjima turskih kritičara, Nerkesi je pjesmi i prozi dao "nov 
život" i zadugo je ovaj učeni Sarajlija bio slavljen i uvažavan. 

Jedan od najznačajnijih historičara s kraja šesnaestog i početka se- 
damnaestog stoljeća je Ibrahim Alajbegović Pečujli (Pečevi). Glavno djelo 
mu je "Historija" ("Tarihi Pečevi") u kojoj je obuhvaćena povijest turske 
carevine od početka vladavine Sulejmana JI (1520) do Murata IV (1640). 
Posebno analizira način osmanskog osvajanja ugarskih zemalja, vojevanje 
Suleimana Zakonodavca, uz temeljito korištenje postojeće historijske li- 
terature i navođenje sjećanja istaknutih ratnika, državnika i učenjaka. Pri 
tome se služi i mađarskim izvorima. Pošto je i lično učestvovao u mnogim 
vojnama, dao je detaljan opis mnogih bitaka i ličnih doživljaja, što njegovu 
"Historiju" čini zanimljivijom i čitljivijom. ' 

Mogli bismo još redati mnoge ugledne državnike, naučnike, knji- 
ževnike, istaknute teologe, pravnike i historičare, ali vjerujemo da je do- 
voljan i ovaj kratki presjek da se vidi da Bosna nije bila nikakav "tamni 
vilajet", zemlja neznanja i bespuća, već naprotiv da su mnogi njeni žitelji 
itekako doprinijeli kulturnom prosperitetu i razvoju ukupne naučne i druš- 
tvene misli cijelog Otomanskog carstva. Preko bosanskih učenjaka mnogi 
su i na Zapadu, iako sporo i mukotrpno i opterećeni golemim predrasudama, 
ipak saznavali dio istine o Bosni, njenoj kulturnoj i duhovnoj klimi. 


Plejada ovih stvaralaca, uz stotine drugih koji su se afirmisali u tzv. I 


alhamijado književnosti, o kojoj smo prethodno sporadično govorili, ne- 
sporno spada u muslimansku kulturnu i ukupnu nacionalnu baštinu kojom 
bi se mogli ponositi i mnogo veći i stariji narodi. Spletom historijskih 
okolnosti, "nesretnom" sudbinom ili "prokletstvom" Muslimana ta baština 
se tek od sedamdesetih godina na ovamo počinje nešto više istraživati i 
afirmisati, iako to i danas izaziva mnoge animozitete, ideološko-politička 
podozrenja, pa i optužbe za zakašnjeli "muslimanski romantizam", za to- 
božnje panislamističke i fundamentalističke tendencije i sl. Saradnici ne- 
davno izgorjelog Orijentalnog instituta (gdje je u ovom najprljavijem ratu 
u modernoj povijesti od strane četničkih hordi namjerno zapaljeno ne- 
procjenjivo kulturno blago u svjetskim relacijama i uništen znatan dio 
muslimanske historije) najbolje znaju na koje su prepreke nailazili, koje 
sramne optužbe i policijske progone doživljavali, sve u plemenitoj namjeri 
da od zaborava otrgnu i našoj i svjetskoj kulturnoj javnosti prezentiranju 
ogromno blago koje se u arhivama Instituta nalazilo. Četnički vandali, na 
čelu sa tobože uglednim profesorima i akademicima, mogu likovati jer su 
uništili ono što za pet stoljeća nije niko ni pomislio da uništava, izuzev 
ljudske nebrige, zaborava i prirodnih kataklizmi. Vjerovatno im je u planu 

etničkog čišćenja i totalnog uništenja Muslimana prvo zasmetao Orijentalni 
institut jer je tamo bio pohranjen dobar dio istine o Muslimanima, 0 nji- 
hovoj historiji, genezi njihovog kulturnog razvoja i nacionalne emanci- 
pacije. . 

No, i ono što je ostalo, dovoljno je da se ta istina ne može potrijeti 
ni sakriti i više će taj sramni čin govoriti o nepojmljivom primitivizmu i 
mržnji srpsko-crnogorskih osvajačkih hordi, nego što će potrijeti kulturnu 
historiju jednog ugnjetenog i poniženog naroda. 

KRUNJENJE OSMANSKE MOĆI 
I NOVI POLOŽAJ BOSNE 


Fara 1695. umire sultan Ahmed II, koji je optuživan za ne- 
odlučnost, raskalašan život i za mnoge turske poraze, posebno za gubitak 
Ugarske, gdje Turci od većih utvrđenih gradova drže još samo Temišvar. 
Na njegovo mjesto dolazi njegov bratić Mustafa, sin Mehmeda IV, koji 
brzo obezbjeđuje podršku dvora i Šejhulislama. Mase ga oduševljeno pri- 
hvataju, smatrajući da on može povratiti izgubljene zemlje, kao i autoritet 
Porte i Imperije. 

Poslije početnih uspjeha u bitkama sa Austrijancima i zauzimanja 
nekoliko tvrđava (Lipa, Lugoš, Karanšebeš), on se od 1696. g. sprema na 
veliku vojnu. U ljeto 1697. stiže u Beograd s armijom od 130 hiljada 
ljudi i snažnom dunavskom flotom. 

Kada se turska vojska nastojala prebaciti preko Tise pod Sentom, 11. 
septembra 1697. dolazi do iznenadnog napada Austrijanaca pod komandom 
E. Savojskog. Zahvaćeni totalnom panikom, Turci doživljavaju strahovit 
poraz (na desnoj strani Tise izginuli su do posljednjeg vojnika). 

No, Savojski tu veliku pobjedu nije mogao na najbolji način iskoristiti, 
jer se zbog nedostatka sredstava i malobrojnosti trupa nije usudio napasti 
Temišvar ili Beograd. Zato se on, saznavši da je Bosna ostala bez vojske 
i da je faktički nebranjena odluči da sa 6.500 odabranih vojnika, učini 
munjevit upad u Bosnu, da je pohara, popali i potpuno destabilizuje. U 
oktobru, on prelazi Savu kod Broda i faktički bez otpora brzo stiže do 
Visokog. Odatle šalje izvidnicu u Sarajevo, s pismom u kome kaže: "Ova 
naša opomena učinjena je u dobroj namjeri, ali izjavljujemo, ako se ona 
ne uvaži i ako ostanete uporni, naša dobrota će se izvrnuti u strogost, pa 
ćemo sve uništiti mačem i vatrom. Nećemo poštedjeti ni dijete u majčinoj 
utrobi, jer je pripravljeno teško topništvo." 

I 23. oktobra 1697. krenuo je prema Sarajevu. I te noći, nakon što je 
opljačkano, Sarajevo je gotovo potpuno izgorjelo i doživjelo je najveću 
tragediju u cijeloj svojoj historiji. Cijela čaršija je izgorjela, porušena je 

većina džamija, mnoge Sarajlije pobijene, tako da poslije Savojskog Sara- 
jevo za vrijeme Turske, nikada nije više moglo dostići svoju moć, značaj 
i ugled koji je imalo. 

Novi veliki vezir, Husein-paša Ćuprilić, bio je svjestan teškog položaja 
Turske i on, uz posredništvo Engleske i Holandije, pristaje na mirovne 
pregovore, prihvatajući princip status guo. Saveznici prihvataju prijedlog 
Porte da se mirovna konferencija održi u Sremskim Karlovcima. Ona po- 


činje 7. novembra 1698., a dokumenti o miru potpisani su 26. januara 
1699. god. 


Granica Bosanskog pašaluka prema Austriji, poslije Karlovačkog mi- 
ra, započinje od ušća Bosuta u Savu. Petim članom Ugovora sa Austrijom 
zaključeno je da se rijeka Sava, od ušća Bosuta do ušća Une, prihvata 
kao granična linija dvaju terito ija. Riječna ostrva na Savi ubilježena su 
kao zajednička. (O svim ovim razgraničenjima na Savi i Uni, vidjeti: Ešref 
Kovačević, "Granice bosanskog pašaluka", "Svjetlost", Sarajevo, 1973). 

Istovremeno izvršena su i razgraničenja i sa Mletačkom Republikom. 

Zapravo, Karlovački mir, zaključen u osvit 18. stoljeća predstavlja 
jedan od najvažnijih događaja za historiju Osmanskog carstva, a naravno 
time i za dalju sudbinu Bosne. Njime je okončan šesnaestogodišnji rat 
koji počinje porazom Turaka pod Bečom (1683), "kada je izvršen drugi 
i posljednji pokušaj Visoke porte da osvoji ovaj 'ključ centralne Evrope?" 
(E. Kovačević) i koji se označava početkom kraja turske moći. I naredna 
dva stoljeća, Turska će postupno gubiti teritorije, biti rastrzana unutarnjim 
slabostima i na svjetskoj pozornici ustupati mjesto moćnijim silama, prije 
svega Engleskoj, Francuskoj, kasnije Austro-Ugarskoj. Moćno carstvo, ko- 
je je bilo ogromni konglomerat različitih rasa, religija, naroda, biće potre- 
sano osvajanjima evropskih sila, unutrašnjim bunama i ustancima, korup- 
cijom i upravno-administrativnom obezglavljenošću nekada moćnog sis- 
tema koji već s kraja 17. stoljeća pokazuje da je iscrpio svoje mogućnosti 
i da ga treba radikalno mijenjati. 

U naredna dva stoljeća sve će se više govoriti o "bolesniku s Bosfora" 
čiji se kraj već nazirao. Mnogi sultani i veliki veziri su pokušali da zaustave 
to propadanje i da reformom vojske, zakonodavstva, timarskog sistema 
itd. poboljšaju unutrašnje stanje u Carevini, no to im je, izuzev sporadičnih 
rezultata, teško polazilo za rukom. 

Uočljiva je bila velika diskrepanca između svijesti o snazi, veličini 
i ugledu imperije i stvarnog stanja. Kako kaže E. Kovačević, "kola su 


krenula naniže, njihov hod je samo povremeno usporavan, ali nikada zaus- 
tavljen", 

Tzv. evropizacija Osmanskog carstva počinje u prvim decenijama 18. 
stoljeća. Radikalniji potezi uslijedili su tek sa dolaskom na prijesto sultana 
Selima III (1789-1807). Od tada, pa do kraja tog carstva, ne prestaju nas- 
tojanja da se ono temeljito reorganizira, modernizira, iako i tu postoje 
određena razdoblja. 

Ahmed S. Aličić proces dograđivanja i reformi sistema vidi u tri 
perioda: 

Prvi, koji počinje vladavinom sultana Selima III, a završava smrću 
sultana Mahmuda II (1839. g.). U tom periodu, prije svega, se čine pokušaji 
da se reorganizira postojeća ili obrazuje nova vojska, te da se reorganiziraju, 
ukinu, zamijene ili reformiraju klasične ustanove osmanskog upravnog 
sistema. i 

Drugi period počinje 1839. godine proglašenjem reformističkog fer- 
mana od strane Abdul Medžida, poznatijeg kao Hatišerif od Giilhane, i 
on traje do 1876. god. U tom razdoblju čine se napori da se reformira 
cjelokupni društveno-ekonomski sistem, te naročito modernizira upravni 
sistem u centru i pokrajinama. (Taj period se naziva Tanzimatom, tj. pe- 

riodom reformi). 

Treći period počinje 1876. g., pokušajem da se uspostavi ustavna 
monarhija, gdje, nakon prvog neuspjeha, borba za ustavnost traje do kraja 
Osmanskog carstva. U tom periodu prestaje i vlast Osmanlija u Bosni. 
(Aličić S. Ahmed: "Uređenje bosanskog ejaleta od 1789-1878.", Orijentalni 
institut u Sarajevu, posebna izdanja XI, Sarajevo 1983. g.) 

Od značaja za položaj same Bosne u svim ovim reformama, važno 
je istaći da su npr. akcije Selima III, (pod nazivom "nizami džedid", što 
znači "novo uređenje", "novi poredak" ili najbliže "nova vojska") mimoišle 
Bosnu jer se stvaranje nove vojske na nju nije odnosilo. ("Prema njegovoj 
ličnoj naredbi u Bosni je trebalo riješiti pitanje vojske onako kako najbolje 
odgovara zemlji" — Aličić S. Ahmed). 

Dakle, organizacija vojske u Bosni ostaje na starim principima. Jedino 
je uveden novi porez namijenjen za održavanje ove vojske, i to je izazvalo 
buru nezadovoljstava u samoj Bosni. Uprava vilajeta, sudstvo, poreski 
sistem i iimarska organizacija ostali su po starom. 

Razlozi za takav poseban tretman Bosne bili su srpski ustanci, Napo- 
leonova osvajanja, ustanci na granici Crne Gore itd., kao i nastojanje Selima 
III da reformske principe realizuje prije svega u centru, pa tek onda na 
periferiji. 

Prva značajnija akcija uslijedila je za sultana Mahmuda II koji je 
odlučio da se i u Bosni ukinu janičari. No, osnovni nesporazumi bosanskih 

Muslimana i centralne vlasti uslijedili su oko pitanja autonomnog statusa 
Bosne. Sami nezadovoljni propadajućim carstvom, korupcijom i nespo- 
sobnošću turske uprave, te posebno janjičarskom torturom i osionošću, 
kod bosanskih Muslimana se u različitim slojevima društva razvija svijest 
o potrebi očuvanja bosanske samobitnosti i dobijanja bar onakvog statusa 
kakve su dobile neke druge zemlje u Carstvu (Srbija, Grčka, Egipat, Arabija 
itd.) 

Tako će, poslije niza peripetija, sastanka bosanskih i hercegovačkih 
ajana i kapetana u Travniku, te iskazanih bojazni oko novog ustrojstva 
vojske ("javno mnijenje vladalo je mnogim ajanom i čaršijom da će sultan 
hvatati po vilajetu mladiće ne uzimajući ni našto u obzir i goniti ih na 
silu u nove odžake, gdje će bez zamjene uvijek služiti" — Bašagić), 1831. 
započeti opći oružani ustanak u Bosni koji je u osnovi bio uperen protiv 
centralne vlasti, a za autonomiju. 

Bosanski uglednici izabrali su za vođu Husein-kapetana Gradaščevića, 
koji postupno uspostavlja novu vlast, više očitovanu u postavljanju novih 
ljudi, nego u suštinskoj izmjeni zatečene strukture vlasti. 

Uz sva nastojanja da se konsolidira taj novi poredak, begovsku nes- 
logu, samu Husein-begovu osionost i netaktičnost i pored nekoliko zna- 
čajnijih vojnih pobjeda, Zmaj od Bosne (kako je Husein-beg u narodu 
dobio ime, poslije pobjede nad turskom vojskom na Kosovu) nije uspio 
da ostvari bosanske ciljeve. On sam nije bio priznat za bosanskog valiju, 
ali je ipak, skoro dvije godine vladao Bosnom i imao Značajnu podršku 
u narodu. To je jedini period kada su bosanski Muslimani vladali po svom 
nahođenju, kada se budi svijest o potrebi uspostavljanja samostalne Bosne 
i kada je ona, u tom periodu, to faktički i bila. 

Poslije pada Gradaščevića 1832. godine (kada je turska vojska pod 
vodstvom Kara Mahmud-paše porazila Husein-begove jedinice), ponovo 
se zavodi sultanova vlast, ali ni poslije toga, zapravo sve do 1851. godine 
i krvavih represalija koje je počinio Omer-paša Latas, ideja o samostalnosti, 
odnosno autonomiji Bosne nije presahla. Naprotiv, ona je bila u narodu 
duboko ukorijenjena, a Zmaj od Bosne je upravo iz tih razloga opjevan 
u mnogim pjesmama i postao je prava legenda živo prisutna u musliman- 
skom narodu sve do danas. 

Kao posljedica Husein-kapetanovog poraza, ubrzo je uslijedilo uki- 
danje kapetana u Bosni (1834/35), jer su oni bili glavna kočnica uspo- 
stavljanju centralne vlasti. Njihove upravne poslove u kadilucima preuzeli 
su mutesellimi, koji više nisu predstavljali nasljednu feudalnu oligarhiju, 

već obične državne službenike. Time je znatno ograničena samovolja lokal- 
nih vlasti, u odnosu prema centralnoj vlasti. 

Druga značajna promjena bila je izdvajanje Hercegovačkog sandžaka 
iz Bosanskog ejaleta u poseban "mutesarrifluk" (1833) koji je u znak za- 
hvalnosti za lojalnost centralnoj vlasti, dat Ali-agi Rizvanbegoviću koji je 
proizveden u pašu s titulom vezira. Ipak je Porta i dalje smatrala Herce- 
govinu dijelom Bosanskog ejaleta, naročito u vojnom pogledu. 

Od 1834. faktički započinje postepeno ukidanje timarskog sistema, 
čime se spahije lišavaju svake značajnije uloge i značaja u društvenoj i 
vojnoj organizaciji Turskog carstva. 

Zvanično, njihovo ukidanje je izvršeno 1839. godine. Kako ističe 
Aličić, ta odluka Porte ipak nije provedena u Bosni jednostavno, kao u 
ostalim dijelovima Carstva. "Bosanske spahije, nakon ukidanja timarskog 
sistema i lenske konjice, nisu pristali da budu prevedeni u žandarmerijske 

snage, kako je to bilo odlučeno u Porti i provedeno u ostalim dijelovima 
Carstva. Oni su to smatrali poniženjem i tražili da i dalje vrše vojničku 
službu na isti način kao i do tada. Porta, s druge strane, nije pristajala na 
to, nego su i bosanske spahije prevedene u poseban korpus koji je dobio 
naziv "suvari redifa" (konjička rezerva). Istina, samo dio spahija je upisan 
u redifu, a ostali su i dalje ostali po starom. Time je praktički odloženo 
ukidanje timarskog sistema u Bosni, sve do Latasa (1851) do kojeg vremena 
su bosanske spahije uživale prihode od svojih timara. Tada su oni izdej- 
stvovali i tu privilegiju da ne moraju da ratuju izvan svoje domovine, a 
naročito ne po dalekim ratištima". (Aličić S. Ahmed: "Uređenje bosanskog 
ejaleta...", str. 21.) 

No, sve su to bili izdisaji nekada moćnog i širom carstva proslavljenog 
begovata kome je još samo ostajao žal za slavom i uspomena na one 
bosanske velikaše koji su u mnogim periodima znali da opredjeljuju ukupnu 
politiku Velike Porte. U krvavom obračunu s njima, sve u ime dosljednog 
provođenja reforme, Latas će nastojati da ih do kraja obeščasti, ponizi i 
učini poslušnim podanicima raspadajuće imperije. 

On kao da će pripremiti teren za lakši ulazak Austro-Ugarske. 

Zla vrijeme tzv. istočne krize (1875 — 1878) BiH ulazi u centar 
evropske politike i preko nje se na upečatljiv način prelamaju i sukobljavaju 
interesi velikih sila. 

U ljeto 1875. godine otpočinje ustanak u Hercegovini pobunom srp- 
skih seljaka, a potom zahvata Krajinu, dijelove istočne Bosne, da bi se 
proširio sve do Sandžaka. Najveći dio muslimanskog stanovništva ostao 
je pasivan i kao odgovor na ustanak nije uslijedila opšta mobilizacija Musli- 
mana, osim jednog dijela vojnih obveznika. Osnovni razlozi tog ustanka 
su bili socijalne prirode, ali je on ideološki motiviran i borbom za očuva- 
njem vjere, u čemu su prednjačili pravoslavni sveštenici, od kojih su mnogi 
i bili vođe ustanka. Ustanak je dobio široku podršku, prije svega, u srpskom 
seljačkom stanovništvu, a neposredan povod je bio razrez i ubiranje de- 
setine za nerodnu 1874. godinu. Po svim ocjenama, taj ustanak je imao i 
široke međunarodne reperkusije, kao i na sam tok rješavanja "istočnog 
pitanja". 

Od početnog spontanog protesta i narodne bune protiv eksploatacije, 
ustanički zahtjevi postupno sežu za radikalnom promjenom čiflučkih od- 
nosa, to jest za raspodjelu zemlje sa agama i begovima. U osnovi su dakle 
bili čiflučki odnosi i poreski sistem, sve garnirano zahtjevima za očuvanjem 
i slobodom vjere. Tek ulaskom Srbije i Crne Gore u rat protiv Turske ti 
socijalni motivi ustupaju mjesto eminentno političkim zahtjevima iz kojih 
se profiliraju ideje nacionalnog ujedinjenja i panpravoslavizma. 

Rusija i Austro-Ugarska su različitim okom gledale na BiH. U pla- 
novima austro-ugarskog nastupa na Istok (Drang nach Osten) BiH je bila 
idealni "placdarm" i preko nje su se obezbjeđivali vojno-strateški, politički 
i ekonomski interesi Monarhije. 

Još od Napoleonovih ratova (1813-14), kada Austrija dolazi u posjed 
gotovo čitave Jadranske obale (od Istre do Boke Kotorske) Monarhija se 
vojnički i diplomatski sprema za osvajanje BiH. 

Kako kaže M. Imamović, "pored učvršćenja svog položaja na jad- 
ranskoj obali, Austro-Ugarska je držala da zaposjedanjem BiH, postiže i 
druge ciljeve: 1) preduzima velik korak u ekonomskoj i političkoj ek- 
spanziji ka jugoistoku; 2) sprečava stvaranje neke velike slovenske države 
na svojim južnim granicama; i 3) osigurava svom kapitalu, u pogledu 
prirodnih bogatstava i opštih prirodnih potencijala, izuzetno značajno po- 
dručje". (Mustafa Imamović: " Pravni položaj i unutrašnjopolitički razvitak 
BiH od 1878-1914", "Svjetlost", Sarajevo 1976. str. 13) 

Rusija, s druge strane, preko Bugarske, Srbije i Crne Gore, kao to- 
božnja "pravoslavna majka i zaštitnica", nastoji da suzbije austro-ugarske 
tendencije, da ovlada Balkanom i time potpuno suspendira onemoćalu Tur- 
sku. Time bi se ostvario i njen vjekovni san da preko Bosfora i Dardanela 
izađe na topla mora i time postane i velika pomorska sila, čime se osjetila 
ugrožena prije svega Engleska kao neprikosnovena "kraljica mora". Rusija 
se, u stvari, kako je pisao Lenjin "prema nacionalnooslobodilačkim ten- 
dencijama balkanskih naroda odnosila otprilike kao lisica prema kokošinjcu 
— čuvajući ga striktno za sebe". 

Đula Andraši, kao ministar inostranih poslova Monarhije, vuče sup- 
tilne diplomatske poteze ne bi li Bosnu predstavio kao opasno i nesigurno 
područje kojem je neophodna "evropeizacija", uvođenje modernih ekonom- 
skih i političkih reformi, kulturna emancipacija i oslobađanje od otoman- 
skih feudalnih stega. S motivacijom da je u njoj u ime evropskog mira i 
interesa potrebno ostvariti "red i mir" i novi pravni poredak, Austro-Ug- 
arska uporno propagira da su otomanske vlasti nesposobne da izvrše tu 
reformu 1 da osiguraju stabilnost u Bosni, već da to može učiniti samo 
"jedna jaka i nepristrana sila", odnosno sama Austro-Ugarska. U tom smislu 
Andraši, krajem 1875. upućuje notu evropskim silama, sa zahtjevom da 
one zajednički zahtijevaju od Porte da se u BiH ostvare osnovne reforme 
(vjerska jednakost, ukidanje zakupljivanja poreza, korištenje poreza isk- 
ljučivo u pokrajinama u kojima su prikupljeni, uvođenje različitih olakšica 
za seljake itd.) Engleska se iz svojih razloga suprotstavlja tom prijedlogu, 
ali Andraši ne odustaje od svoje diplomatske akcije koja je planirana na 
duži rok. 

On 1876. god. (uz prethodnu saglasnost Bizmarka i ruskog ministra 
Gorčakova) upućuje novi memorandum velikim silama, s prijedlogom re- 
formi čije bi provođenje nadzirao "konzularni kor" u Sarajevu. I ovaj 
prijedlog Britanija odbacuje. 

No, najveću diplomatsku pobjedu Andraši ostvaruje kada na sastanku 
Franje Josifa i ruskog cara Aleksandra II (u Rajhsštatu, jula 1876.) Aus- 

tro-Ugarska dobija pristanak Rusije da u slučaju poraza Turske u ratu sa 
Srbijom i Crnom Gorom može uzeti BiH. Srbija i Crna Gora su još uvijek 
bile slabe da se same suprotstave Turskoj. Zato se Rusija sprema da i 
sama uđe u rat. Ali, poučena skupim iskustvom iz Krimskog rata (kada 
su evropske sile pomogle Turskoj), ona nastoji da obezbijedi separatni 
sporazum sa Austro-Ugarskom i u Budimpešti 1877. sklapa konvenciju 
po kojoj se Austro-Ugarska neće miješati u taj rat, odnosno da neće doći 
do sukoba austrijskih i ruskih interesa u "istočnom pitanju". Kao nadoknadu 
za tu istočnu koncesiju Austrija dobija pravo da izabere vrijeme i način 
okupacije Bosne i Hercegovine. 

No, poslije neočekivano velikih uspjeha koje će postići u ratu s Tur- 
skom, Rusija se nije držala sporazuma jer je članom XIV Sanstefanskog 
ugovora (3.3.1878) bila predviđena neka vrsta autonomije za Bosnu i Her- 
cegovinu. To je bio dovoljan razlog da Austro-Ugarska faktički raskine 
savez sa Rusijom i da uz jaku podršku Njemačke, a_i zabrinute Engleske 
(koja se jako bojala da Rusija za račun poražene i onemoćale Turske ne 
uzme primat nad samom Vel. Britanijom), vodi agresivniju politiku i obez- 
bijedi reviziju Sanstefanskog ugovora. 

U tom cilju, sazvan je kongres velikih sila 13. juna 1878. u Berlinu. 

Na osmoj sjednici kongresa, stavljen je na dnevni red čl. XIV San- 
stefanskog ugovora i formiran prijedlog da se Austro-Ugarskoj povjeri 
mandat da upravlja Bosnom i Hercegovinom (interesantno je da je prijedlog 
podnesen od strane britanskih delegata). Sve sile su prihvatile prijedlog 
osim Turske, čiji predstavnici ističu da "bosanski Muslimani odlučno traže 
da ostanu pod turskom i da je Porta pripremila nužnu reformu". 

Poslije širokog diplomatskog pritiska na turske predstavnike, na sjed- 
nici od 4. jula turski delegati su pročitali izjavu da je "carska vlada uzela 
u vrlo ozbiljno razmatranje mišljenje kongresa o pogodnim sredstvima za 
povraćaj mira u Bosni i Hercegovini. Ona u to stavlja potpuno povjerenje 
i zadržava sebi pravo da se neposredno i prethodno sporazumije u tom 
pogledu sa bečkom vladom ", (Vidjeti Grgur Jakšić: "BiH na Berlinskom 
kongresu", Beograd, 1955., str. 53-57). 

Na osnovu toga Bizmark objavljuje da je Austro-Ugarska dobila man- 
dat da upravlja Bosnom i Hercegovinom. Ta odluka je formulirana članom 
XXV Berlinskog ugovora. 

No, na sam dan potpisivanja ugovora /3. jula 1878. godine, osmanski 
delegati su poslije upornog insistiranja uspjeli da od austrougarskih pred- 
stavnika dobiju pismenu izjavu da "suverena prava Njegovog Carskog 
Veličanstva na pokrajine Bosnu i Hercegovinu neće pretrpjeti nikakve 

povrede faktom okupacije ...i da će se okupacija smatrati kao privremena 
i dvije vlade ustanoviće pojedinosti okupacije odmah po zaključku Kon- 
gresa". (Vidjeti: M. Imamović, "Pravni položaj i unutrašnjo-politički raz- 
vitak BiH"... str. 13-17). 

Bez obzira na ovaj ustupak, do kojeg, kako ćemo vidjeti, Austrija 
neće puno držati, grof Andraši požuruje da kajzeru Francu Jozefu I, poruči: 
"Vrata Istoka su sada otvorena Vašem Veličanstvu", 

Predstavnik Turske daje izjavu da je "turska vlada uzela u ozbiljno 
razmatranje mišljenje Kongresa o sredstvima koja bi bila podesna da do- 
vedu do pacifikacije Bosne i Hercegovine" i da ona "poklanjajući tome 
puno povjerenje rezerviše za sebe pravo da se direktno i prethodno spo- 
razumije s bečkim kabinetom u tom pogledu". - i 

Predstavnicima Srbije, kao ni vođama bosansko-hercegovačkog us- 
tanka nije ni dozvoljeno da uzmu riječ na Kongresu. U Srbiji su, kao i 
kod Srba u Bosni, odluke Kongresa izazvale veliko neraspoloženje, a veli- 
konacionalni planovi o pripojenju Bosne Srbiji su se istopili pred oktroi- 
ranom odlukom velikih sila. Došlo je i do razočarenja u odnosu na Rusiju, 
jer nade da će ona odigrati ključnu ulogu u pomoći "pravoslavnoj braći" 
su također propale." 

Sa velikim uznemirenjem, strahom i neizvjesnošću za svoju sudbinu, 
muslimansko stanovništvo BiH je pratilo šta se zbiva na Berlinskom kon- 
gresu. Pomiješana osjećanja da su sami nejaki da se suprotstave jednoj 
od najjačih evropskih sila, da ih Turska izdaje i ostavlja na cjedilu, miješaju 
se sa bijesom i "bosanskim inatom" koji traži borbu i kolektivni otpor. 


7 Npr. Zmaj Jova Jovanović, u pjesmi "Ruska diplomatija", o tim iznevjerenim nada- 
njima kaže: 
"1 svršeno je — maćijskom merom, 
I potpisano zlaćanim perom, 
I proslavljeno gospodskim pirom, 
I srpska propast, zove se mirom 
I crvak nema kome bi s'vajko 
Hvala ti, hvala srpska nemajko 


Srpski su lanci sad malo širi 
Da lakše kroz njih otrov propiri 
Malo su širi, al mnogo tvrđi, 
Novi su kovi na staroj rđi, 

A mi s tebe mnogima mrski, 
Hvala nemajko uzdanja srpski", 

Već 5. juna 1878. u Sarajevu je formiran Narodni odbor koji je imao 
za cilj da pripremi otpor mogućim okupacionim četama. Početkom jula u 
Sarajevu se saznaje za odluke Berlinskog kongresa, a Narodni odbor je 
već 7. jula iznudio ostavku Veli-paše, vojnog komandanta Bosne, čime 
je iskazana volja da se ne poštuju odluke Porte i da će se organizirati 
otpor austrougarskoj okupaciji. U mnogim gradovima BiH izbijaju nemiri, 
okupljaju se muslimanski prvaci u Sarajevu, B. Luci, Mostaru, B. Novom, 
B. Brodu, Bihaću, B. Gradišci, Travniku itd., vijećaju kako da se odupru 
moćnoj sili svjesni pozicije da su sami i napušteni. Marodni odbor, 27. 
jula 1878. godine (koje li koincidencije!! Na taj dan će 1941. god. otpočeti 
ustanak naroda u BiH) zbacuje osmanlijsku vlast u Sarajevu i formira 
svoju Narodnu vladu, u kojoj su vojni poslovi povjereni Smail-begu Sel- 
manoviću — Taslidžaku i Muhamedu Hadžijamakoviću, policija Abidagi 
Gačaninu i Ahmedu Naki, a uprava telegrafa Šerifu Zildžiću. 

Već 29. jula stižu telegrami iz B. Gradiške i Broda da austrijske 
okupacione trupe prelaze preko Save. One ulaze i kod Šamca, Kostajnice, 
Vrgorca i Imotskog. Na čelu austrougarskih okupacionih trupa nalazi se 
general Josip Filipović koji proglašava da je došao u ime velikih sila i da 
je odlučio, da stanovnike Bosne i Hercegovine "povjeri zaštiti svog moćnog 
prijatelja, cara i kralja". 

Garantuje se "zaštita života, vjere i imovine", "zakonska ravnopravnost 
svih stanovnika, sloboda vjeroispovijesti i upotrebe svog jezika". Također 
se kaže da se "običaji neće dirati, a stari zakoni važiće do izdavanja novih". 
"Prihodi zemlje trošiće se isključivo na njene potrebe", a "zaostali porezi 
se neće kupiti". "Vojska će sve što uzme za svoje potrebe plaćati u go- 
tovini". Stanovništvo se poziva na "zaštitu slavnih zastava Austro-Ugarske" 
itd. (Vidjeti: Hamdija Kreševljaković: "Sarajevo u doba okupacije Bosne 
i Hercegovine", Sarajevo 1937). 

Kako ističe i Kreševljaković, austrougarska vojska je naišla na žestok 
otpor u gotovo svim krajevima BiH. 

Smail Selmanović, komandant Bosne u avgustu, svojom "objavom" 
poziva sve njene žitelje ("Islame, Hristjane i Latine") da se "'složno odupru 
neprijateljima". Simptomatično je da se u tom proglasu Bosanci ne obraćaju 
Turskoj, jer se i tada željela istaći samostalnost BiH i njena spremnost da 
se sama brani. 

Donkihotska pozicija Narodnog vijeća, osjećaj da je Bosna usamljena 
i prepuštena sama sebi i da po koji put (?!) plaća zbog sukoba interesa 
većih i jačih, ipak ga nije uspjela do kraja demoralisati. Narodno vijeće 
u tako teškim uslovima, svjesno ogromne premoći okupatora i golemog 

rizika koji nosi oružani otpor, ipak izabire put borbe. Glavni otpor je bio 
skoncentrisan na putevima do Sarajeva i on je skršen 19. avgusta 1878. 

Okupacione trupe u Hercegovini vodio je general Stevan Jovanović 
i on se sa Filipovićevim trupama uspio spojiti tek 8. oktobra 1878. U tim 
neravnopravnim bitkama (bilo ih je oko šezdeset) Austro-Ugarska je izgu- 
bila oko 6.000 vojnika i oficira i od armije koja je u početku brojala 8.200 
vojnika došlo je do cifre od 200.000 tada najbolje opremljene vojske u 
Evropi. Dakle, "kulturna misija" i emancipatorska zadaća Austro-Ugarske 
obezbjeđuje se sa dvije stotine hiljada vojnika, što je do tada najveća 
vojna sila koja je na Bosnu u njenoj cijeloj historiji ikada upućena. (Od- 
branu BiH, činilo je, po austrijskim izvorima oko 90.000 boraca). 

Snažan otpor bosanske, uglavnom muslimanske vojske, iznenadio je 
same okupatore, ali i cijelu Evropu koja se počela zgražati nad okrutnošću 
austro-ugarskih trupa i odmazdama koje je ona činila. 

Kako ističe M. Imamović, "engleska štampa je sa indignacijom Za- 
bilježila da je Filipović naredio da se iz turske vojne bolnice izbace svi 
ranjeni ustanici. Preko 600 zarobljenih ustanika otpremljeno je u logor u 
Olomouc, gdje su ostali do kraja 1879. godine. Prvog dana okupacije u 
Sarajevu i drugim mjestima Bosne počeo je raditi prijeki sud (Standgericht), 
koji je Filipović uspostavio još u Doboju 4. avgusta 1878. godine, kao 
prvi organ austrougarske vlasti u Bosni i Hercegovini". 

Time je Bosna ponovno izgubila šansu da bude samostalna, a poslije 
415 godina otomanske vlasti, dobila novog ovog puta evropskog gospodara, 
kojemu je ona bila ključna tačka u njegovim imperijalnim planovima za 
dalji nastup na Istok. 

Turska nastoji da sačuva što može, te insistira na privremenom karak- 
teru okupacije i na neotuđivosti sultanovih suverenih prava. Austrija smatra 
da je bosansko pitanje već definitivno riješeno i samo zbog diplomatskih 
obzira formalno prizna to suverenstvo, a stvarno odmah vuče poteze koji 
bi još više učvrstili njenu vojnu i političku poziciju, tražeći da kontrolira 
limsku dolinu i Novopazarski sandžak, čime dolazi do turske željeznice 
u Mitrovici, odnosno ključne saobraćajnice na relaciji Skoplje-Solun. Is- 
korištavajući Tursku onoliko koliko joj je potrebna u balansu snaga, Aus- 
tro-Ugarska pristaje na zajedničku (mješovitu) okupaciju i kontrolu No- 
vopazarskog sandžaka, što je i sankcionirano potpisivnjem konvencije 21. 
aprila 1879. u Carigradu. 

U članu 1. Konvencije, ističe se da okupacija BiH ne "vrijeđa sul- 
tanova suverena prava nad BiH", dok se privremenost okupacije ne po- 
minje. 

Za položaj sandžačkih Muslimana posebno je značajan čI. 2. Kon- 
vencije kojim se garantuje sloboda vjeroispovijesti svim stanovnicima oku- 
pirane pokrajine. Muslimanima se posebno jamči pravo da slobodno odr- 
žavaju veze sa svojim duhovnim poglavarom u Carigradu (Šejh-ul Is- 
lamom), da u javnim molitvama pominju ime sultana (halifa) i da na 
džamijama ističu osmansku zastavu. Muslimanima se isto tako posebno 
garantira lična i imovinska sloboda i sigurnost. 


U čl. 3 se ističe da se prihodi BiH koriste isključivo za upravu i 
druge potrebe BiH, a "osmanski novac će biti i dalje upotrebljavan u 
poslovnom prometu", itd. 


Okupacijom od strane Austro-Ugarske, državno-pravni položaj BiH 
je bio nedefinisan, a mnogi teoretičari. su smatrali da predstavlja i "pravnu 
anomaliju", Sultan ostaje kao legitimni suveren BiH, a stvarna vlast i 
uprava su u rukama Austro-Ugarske. 


Ne ulazeći u pravne finese, treba istaći da Austro-Ugarska odmah na 
startu želi da stvori privid da radikalno mijenja zatečeni sistem. No, prekid 
sa osmanskom upravom i finansijskom praksom nije išao ni naglo ni lako, 
tako da se i nova uprava dugo držala starih zakona, pa i običajnog prava 
koje se iskazalo mnogo žilavijim nego što se to pretpostavljalo. Austrija 
zato vrši recepciju mnogih turskih zakona, posebno u oblasti imovinskih 
odnosa. Ona svoju aktivnost primarno usmjerava na finansijske, carinske 
i poreske poslove, jer se smatralo da se upravo u tim oblastima obezbjeđuju 
najefikasnija sredstva za postepeno ugrađivanje BiH u privredni i druš- 
tveno-politički život Monarhije. 

Sljedeće značajno mjesto u politici Austro-Ugarske jeste nastojanje 
da se brzo razvija saobraćaj i industrija. Austro-Ugarska je tu planirala 
dugoročne interese. Nasuprot mnogim površnim ocjenama, austro-ugarski 
kapital nije tako lako "pohrlio" u Bosnu. On je dugo oklijevao, smatrajući 
je politički nesigurnom i tek poslije aneksije 1908. godine dolazi do većeg 
ulaganja u BiH. Da bi pospješila ulazak kapitala u Bosnu austrougarska 
politika forsira izgradnju saobraćajnica, te daje garancije za ulaganja u 
industriju. U vrlo kratkom periodu za takvu vrstu poslova i investicija, 
Austro-Ugarska postiže izuzetne rezultate koji su se mogli tretirati i kao 
pravo evropsko čudo. Naime, za vrijeme okupacije sva sreska mjesta pove- 
kadamskom cestom. Izgrađeno je oko 1500 kilometara željez- 
ničke pruge uskog kolosijeka, od kojih su neke bile vitalne svem 
koje su povezivale cijelu BiH, a OVU S Evropom. (Npr. Brod, pne 
Sarajevo, Gabela, Hum, Trebinje, H. Novi — Zelenika, Mt au ) u 
jeva, Zenice, Lašve, Travnika do Drvara, pruga prema Višegradu itd.). 

Zatečena (turska) pruga normalnog kolosijeka Banja Luka — Dobrljin 
(104 km), popravljena je i spojena sa željezničkom mrežom u Monarhiji. 
Ove cestovne i željezničke mreže su mnogo značile za ekonomski i opšti 
razvoj Bosne i Hercegovine i nekorektno je potcjenjivati ta ogromna ula- 
ganja i napore koje je Monarhija činila, bez obzira na ciljeve koje je imala. 
Obična je floskula i ideološka podvala tvrditi da je to Monarhija činila 
samo da bi što više eksploatirala Bosnu i otimala njena bogatstva, jer su 
sama ulaganja bila u ogromnoj nesrazmjeri sa stvarnim profitom od eks- 
ploatacije. Faktički Austro-Ugarska nije nikada ozbiljno ni prihvatila kla- 
uzulu o "privremenom karakteru" okupacije, ona je ulagala dugoročno, u 
skladu sa svojim dalekosežnim imperijalnim planovima u kojima bi Bosna 
bila samo srce novog Carstva, a ne nekakva prolazna stanica u kratkotra- 
jnom pohodu na Istok. U početku, Austro-Ugarska uglavnom razvija ek- 
straktivnu industriju. Poduzima pionirska istraživanja, sređuje geološke 
karte i sanira teren za eksploataciju rudnog blaga, posebno uglja, željeza, 
nekih minerala. Kada je uspostavljen državni monopol nad proizvodnjom 

i prodajom soli, 1884. god. u Tuzli je formirana prva moderna solana na 
Balkanu. Intenzivira se i eksploatacija željezne rude i 1886. otvaraju se 
rudnik i željezara u Varešu i počinje gradnja željezare u Zenici. 

U prerađivačkoj industriji, uzgoj i prerada duhana zauzimaju prvo 
mjesto. To je bilo od naročitog značaja za sudbinu najvećeg dijela Her- 
cegovine gdje je duhan bio glavna kultura. Kasnije, prije svega angažma- 
nom privatnog kapitala intenzivira se eksploatacija i prerada drveta ("Ši- 
pad", "Varda" itd), zatim na osnovu novih urbanističkih planova po kojima 
se vrši rekonstrukcija 1 izgradnja mnogih novih objekata u bosanskoher- 
cegovačkim gradovima, dolazi do pravog procvata građevinarstva, te iz- 
gradnje prvih kapaciteta u hemijskoj industriji (npr. Sodara u Lukavcu, 
pogoni u Tesliću), prehrambenoj, tekstilnoj i grafičkoj industriji. 

Bez obzira na sva ograničenja samog monarhističkog sistema, bes- 
krupuloznost eksploatacije koju sa sobom nosi rani austro-ugarski kapi- 
talizam, elemente neokolonijalnog odnosa prema Bosni itd., ipak se mora 
ustvrditi da je Austro-Ugarska za četiri decenije svoje vladavine (od toga 
samo šest godina poslije aneksije i četiri ratne godine) uspjela da Bosnu 
ekonomski, socijalno, kulturno i politički radikalno promijeni, da u mnogim 
područjima života napravi prave historijske pomake i naročito na sao- 
braćajnom i urbanističkom planu ostvari upravo impozantne rezultate, 0S- 
tavljajući mnoga dobra koja su i danas u funkciji i od kojih su neka imala 
i evropsku reputaciju. 

Velikosrpska historiografija i propaganda je decenijama, sve do da- 
našnjih udžbenika za historiju, vrlo jednostrano Austro-Ugarsku predstav- 
ljala samo kao mrsku "crno-žutu" Monarhiju, najgoreg eksploatatora i pljač- 
kaša, ugnjetača naroda i slobode, "srbomrzitelja" i sl. Ako se razlozi i 
mogu pronaći u agresiji i mučkom napadu Austro-Ugarske na Srbiju 1914. 
godine i u strašnim žrtvama koje je Srbija u tom ratu podnijela, to ne 
znači da je sve što je Austro-Ugarska u BiH uradila bilo promašaj, prevara, 
otimačina, eksploatacija. 

Materijalne činjenice naprosto govore suprotno. Npr. za vrijeme vlasti 
Kraljevine SHS, odnosno Kraljevine Jugoslavije (1918-1941), BiH je u 
ekonomskom, kulturnom, političkom i svakom drugom pogledu višestruko 
nazadovala, tako da joj je trebalo punih četrdeset godina da br- dostigla 
stepen razvoja koji je imala 1918. godine. 

Mišljenja smo da bi se ovih stereotipija i jednostranosti konačno tre- 
balo osloboditi i realno-kritički sagledati položaj BiH pod Austro-Ugar- 
skom, uz sve njene tegobe, ali i realne rezultate i promjene koje je BiH 
u tom periodu ostvarila, 

Kada se sve sumira, sagleda historijska neminovnost i nemogućnost 
drugačijeg izbora, pojednostavljeno — jedini pravi danak koji je Bosna 
Monarhiji platila za sve njene "usluge", bio je "danak u krvi". Jer, za 
njene imperijalne ciljeve poginulo je desetine hiljada njenih najboljih mo- 
maka koji ostaviše kosti od Donskih ravnica, preko Karpata, pa do "krvavog 
bosanskog pira" na Pijavi kada ih hiljade izginu u nastojanju da za račun 
Kajzera osvoje Italiju. 

I to opet bjehoše uglavnom Muslimani, zaboravljeni na silnim grob- 
ljima, kojima još samo u Gracu, na Dan mrtvih, stare austrijske dame 
pale svijeće i nose cvijeće u spomen junaštvu i davno prohujaloj carevini. 

Privredne i socijalno-političke promjene koje dolaze s okupacijom 
mijenjaju i demografsku kartu BiH. 

S dolaskom Austro-Ugarske, koja je uz to označena kao "kaurska", 
katolička, odnosno anti islamska, koja je stoljećima bila sinonim nepri- 
jatelja, Muslimani se nalaze u velikom, prije svega, emocionalno-psiho- 
loškom procijepu: između neminovnosti da gotovo prekonoćno odbace 
Istok i istočno i nemogućnosti da prihvate Zapad i zapadno. 

Radikalan kulturni preokret i civilizacijska smjena koja u Bosni, s 
dolaskom jedne moderne evropske sile, neminovno pristiže, Muslimane 
dovodi u poziciju ekonomske ugroženosti, kulturne i emocionalno-psiho- 
loške nestabilnosti, nesnalaženja, pa i svojevrsnog fatalizma. 

Rezultat je da se znatan broj naglo iseljava u one naše krajeve koji 
su još pod turskom upravom ili pak u Azijsku Tursku u kojoj još uvijek 
vide svog patrona i zaštitnika, ili se oni koji ostaju zatvaraju u sebe. Gradsko 
stanovništvo se postepeno povećava, jer s novom vlašću dolazi vojska, 
činovništvo, poduzetnici, kvalifikovani industrijski radnici, intelektualci 
itd. Do 1914. iz drugih dijelova Monarhije doselilo se oko 200.000 ljudi, 
a iselilo se oko 150.000 domaćeg stanovništva i to najviše Muslimana. 

Zbog tog iseljavanja, jedino Muslimani doživljavaju znatan pad u 
udjelu bosanskohercegovačke populačije. (Od 38,73% u 1879. godini na 
32,25% u 1910. godini). Katolici su doseljavanjem i prirodnim priraštajem 
u istom razdoblju porasli (od 18,08% na 22,87%), a pravoslavni zadržali 
stabilan demografski položaj (od 42,88% na 43,49%). Upravo u vrijeme 
kad se kod drugih južnoslavenskih naroda javljaju nešto manifesiniji oblici 
nacionalnog osvješćivanja i ističu zahtjevi za nacionalnim okupljanjem i 
oslobađanjem, kao da kod Muslimana otpočinje proces etničkog učahu- 
renja, zatvaranja u sebe, u svoju patrijarhalnu kulturu i sl. 

Doduše, Austrija sa posebnim taktom pristupa vjerskim osjećajima 
Muslimana, a bitnije ne dira ni zatečene agrarne odnose. Tako npr. od 
cjelokupnog broja zemljoposjednika sa kmetovima na Muslimane otpada 
91,15%, a na sve ostale 8,75%. 

Procenat kmetova Muslimana bio je samo 4,15%, a kmetovi Srbi i 
Hrvati čine 95% (dr. Mehmed Begović: "Muslimani u BiH", Francusko- 
-srpska knjižara A. M. Popovića, Bgd. 1938. str 7. No, po podacima koje 
navodi S. Ćerić 1910. g. u BiH je bilo feudalaca Muslimana 9. 537, Srba 
633, Hrvata 267. Slobodnih zemljoposjednika Muslimana 77.518, Srba 
35.414, Hrvata 22.916. Kmetova Muslimana 3.653, Srba 58.920 i Hrvata 
17.115). U trgovini Muslimani i dalje drže jake pozicije, iako im trgovački 
kapital i poslovni promet rapidno opada i teško izdržava modernu aus- 
trougarsku konkurenciju. 

Vjerske ustanove i dalje ostaju najznačajniji faktor u njihovom pros- 
vjećivanju. Kako primjećuje M. Begović "taj način prosvjetnog rada bio 

je jednostran, odnosio se na veru i verske principe i nije mogao zadovoljiti, 
ni po materiji ni po metodama, zahteve savremenog života. Navedeni ne- 
dostatak počeo se već osećati čim je muslimanski element došao u ne- 
posredniji doticaj sa evropskom civilizacijom. U vezi sa ovim javlja se 
potreba za svetovnim i stručnim vaspitanjem. Muslimanske mase ne shva- 
taju odmah ovu potrebu i odbijaju svetovno školovanje kao sredstvo koje 
ruši temelje morala i tradicije. 

Oni su videli u školi i savremenom prosvećivanju neprijatelje vere i 
dobrih običaja i smatrali da to može dovesti do propasti Muslimana i 
njihove zajednice". (dr. M. Begović, "Muslimani u BiH", str. 16-17). 


Preveliko oslanjanje na oportunističko vođstvo koje je u najvećem 
broju bilo iz redova begovata i uleme, gledanje u religiji nacionalnog 
spasitelja i s tim u vezi otpor prema modernom školstvu i prosvjećivanju, 
postupno gubljenje orijentalnih kulturnih oslonaca i uopšte nesnalaženje 
u novim civilizacijskim tokovima, uz nedostatak jasne političke koncepcije 
i organiziranih klasnih snaga koje bi tu koncepciju provodili, dovodi do 
"gubljenja smisla za snalaženje u novonastalim prilikama" (dr. M. Be- 
gović), što ima dalekosežne posljedice za ukupne tokove klasno-nacionalne 
emancipacije muslimanskog naroda. 


Npr. sve do pred Prvi svjetski rat, pa i poslije (tih recidiva u pojedinim 
područjima ima i danas) reakcionarno islamsko sveštenstvo u najvećem 
broju u zahtjevu za svjetovnim prosvjećivanjem i školovanjem ženske djece 
vide "hrišćansku ujdurmu" i veliku opasnost za vjeru, za porodicu, za 
moral. 

Poslije niza rasprava o položaju i mogućnostima školovanja musli- 
manske žene, pitanju feredže (zara) i sl. tek 10. jula 1928. "Hodžinska 
kurija" (kao najveće vjersko tijelo) u Sarajevu donosi mišljenje da Musli- 
manka može, kad to zahtijevaju potrebe, otkriti svoje lice i pohađati sve 
vrste svjetovnih škola, obavljati zanate, voditi trgovinu i zauzimati sva 
ostala zvanja koja ne stoje u protivnosti sa načelima islamskog morala. 
(Tek 1912. g. nekoliko muslimanskih poslanika uputilo je prijedlog bosan- 
skom saboru da osnovna nastava bude obavezna i za muslimansku žensku 
djecu. Sabor je taj prijedlog odbio, iako je u BiH tada u svim školama 
bilo samo 137 Muslimanki, a procenat nepismenosti iznosio 99,68%. Do- 
duše tu nisu uračunate one koje su znale pisati i čitati na arapskom ili 
turskom jeziku, iako je i tih bio veoma mali broj. 


Nakon okupacije Bosne i Hercegovine od Austro-Ugarske dolazi do 
vidnije kulturne izolacije muslimanskog stanovništva. Dok se za vrijeme 
turske vladavine gradsko stanovništvo u kulturnom pogledu malo razli- 
kovalo i te razlike su bile uglavnom vezane za religiju i običaje koje ona 
sobom neminovno nosi, od okupacije se te kulturne razlike unekoliko pro- 
dubljuju. Tako npr. godine 1910. u Bosni i Hercegovini je bilo 170 srpskih 
kulturnih društava, 183 hrvatska i samo 19 muslimanskih. Srpskih časopisa 
je bilo 6, hrvatskih 6 i muslimanska 4. Obuhvaćenost stanovništva 05- 
novnim školstvom kod Muslimana je bila najmanja, a i broj Muslimana 
intelektualaca također. 

Razlozi te kulturne izolacije, pa i svojevrsne dekadencije su višestruki. 
Dijelom su rezultat prethodnog stanja i opšte dekadencije koja je zahvatila 
sve pore raspadajuće turske imperije, a dijelom su uslovljeni dolaskom 
Austrije. Naime, kako smo istakli, Austro-Ugarska donosi tekovine Za- 
padnoevropske civilizacije i kulture koje su do tada u Bosni i Hercegovini 
bile samo marginalno prisutne, uglavnom među malobrojnim činovništvom 
i u dijelu hrišćanskog klera i među ljudima koji su se školovali na strani. 

Najveći dio Muslimana je u toj kulturi i civilizaciji vidio kršćanske 
aspiracije i vrednote, a Austrija je historijski za njih bila simbol katoličan- 
stva. S druge strane, ne mali broj muslimanskog stanovništva, naročito 
onog dijela koje je bilo izloženo većem utjecaju religije, austrijsko prisustvo 
u Bosni i Hercegovini je smatralo privremenim i očekivalo je ponovni 
povratak sultana i turske vlasti. 

Te nade su tinjale sve do aneksije iz 1908. g. Upravo te iluzije su 
znatno utjecale na njihovo kulturno izopćenje, kao i to da uopšte i na 
društveno-ekonomskom planu veoma sporo prihvataju tekovine koje mo- 
derni kapitalizam nosi. Zakon o fakultativnom otkupu kmetova koji je 
donijela još Turska u nešto dograđenijem obliku ostaje i dalje osnova 
agrarne politike Austro-Ugarske, koja je iz obzira prema Turskoj, kao i 
prema ugovorima koje je potpisala, nastojala muslimanski begovat da pos- 
tupno, bez radikalnijih poteza prevede na kapitalistički način privređivanja. 

No, takva politika, koju je zdušno podržavao prije svega begovat, 
ipak dovodi do nejednakog jačanja ekonomske moći rađajućih nacionalnih 
buržoazija. Dok se srpski i hrvatski poduzetnici ne oslanjaju na feudalnu 
rentu i sami se brže uklapaju u kapitalistički način privređivanja, bogatiji 
slojevi muslimanskog stanovništva način privređivanja i sticanja kapitala 
vežu za prevaziđene proizvodne odnose. (T ako je npr. "muslimanska ban- 
ka", vjerovatno iz vjerskih razloga — jer islam zabranjuje ubiranje kamata 
— zadnja formirana u BiH. Do 1917. g. u BiH ima 20 srpskih novčanih 
zavoda sa kapitalom od 14.175.000 kruna nasuprot 6 muslimanskih sa 
kapitalom od 4.800.000 kruna. Vidjeti: Kemal Hrelja: "Industrija BiH do 
kraja I svjetskog rata", Beograd, 1961. godine) 

Istakli smo da se BiH postupno i prilično teško uključivala u ukupnu 
ekonomsku i državnu strukturu Monarhije. To su diktirale međunarodne 
okolnosti okupacije, sporadični protesti sultana oko pitanja suvereniteta 
nad Bosnom i austrougarske diplomatske obaveze i obziri, te posebno 
finansijski i socijalno-strukturalni problemi koji su uslovili različitim pri- 
lazima problemima organizacije vlasti u BiH. 

Poslije sporazuma s Mađarskom 1867. g., kada Austrija mijenja naziv 
Habzburške Monarhije koja je kako neki smatraju vjekovima više stvarana 
vještinom nego silom ("Bella gerunt alii, tu felix Austrija nube" — Neka 
drugi vode ratove, ti sretna Austrijo sklapaj brakove), politika se neminovno 
mijenja i sam zadatak očuvanja dualističke monarhije često je optereći- 
vajući faktor. Interesne sfere oko Bosne nisu bile potpuno definirane. Inače 
u godini održavanja Berlinskog kongresa obje države, Austrija i Ugarska, 
imaju svaka svoju vladu u Beču s nadležnostima: spoljnji poslovi, vojska 
i zajedničke finansije. Obje države imaju parlament, i oba parlamenta vi- 
jećaju u svojim delegacijama odvojeno o zajedničkim poslovima, o kojima 
stvarno odlučuje dvor, odnosno kruna. 

Ugarska je često potezala svoja "historijska prava" na Bosnu, a Aus- 
trija se naravno također Bosne nije htjela odreći. 

S obzirom na ustavnu strukturu Monarhije (koja se sastojala od dvije 
države međusobno povezane carskom-kraljevskom kućom, armijom, spolj- 
nopolitičkom službom i zajedničkim finansijama) BiH nije bila dio ni 
jedne od te dvije države članice i nije imala nikakvih prava prema Monarhiji 
koja bi bila garantirana ustavom ili parlamentarnom kontrolom. To je, po 
nekim mišljenjima bosanskoj upravi davalo slobodu djelovanja i neop- 
hodnu stabilnost. 

Na osnovu toga, Bosna i Hercegovina je unutar Monarhije bila jedan 
corpus separatum (Mustafa Imamović: "Pravni položaj i unutrašnjo-poli- 
tički razvitak BiH..." str. 31). Sa stanovišta nedefinisanog pitanja suver- 
eniteta nad Bosnom, obostranog odnosa između Monarhije i BiH, njene 
unutrašnje uprave, preuzete osmanske strukture organizacije vlasti i sl., 
mnogi pravnici su smatrali da BiH čini "zasebnu državu sa svojim sop- 
stvenim zakonima". M. Imamović smatra da "doista sa stanovišta unu- 
trašnjeg pravnog poretka Bosna i Hercegovina je činila treću državu unutar 
Monarhije, bez obzira što svoje zakone nije ni prije ni poslije Ustava 
1910. sama donosila. Njen pravni sistem, sastavljen od elemenata islam- 
skog prava, osmanskog tanzimatskog (reformnog) prava, te nekoliko me- 
đunarodnih ugovora, predstavljao je jednu osobenost i jasno se razlikovao 
od druga dva pravna sistema unutar Monarhije. Međutim, spolja BiH nije 
imala karakter države, pošto se nalazila u potčinjenom položaju prema 
Austriji i Ugarskoj. Ove dvije države su imale zakonska ovlašćenja da 
utiču na upravu BiH, dok sama Bosna nije ni prije ni poslije aneksije 
participirala u tzv. zajedničkim poslovima" (Isto, Pravni položaj... str. 
31). 

Krajem 1881. poslije dugih rasprava, Austro-Ugarska proglašava Priv- 
redni odbrambeni zakon za BiH. Tim zakonom bosanskohercegovačko 
stanovništvo se obuhvaća uslovnom vojnom obavezom. To je bila krupna 
promjena, s obzirom da pravoslavno i katoličko stanovništvo za vrijeme 
cijele otomanske vladavine nije imalo tu obavezu. Ubrzo, kao reakcija na 
taj zakon, dolazi do pobune u kojoj učestvuje pravoslavno i muslimansko 
stanovništvo. Ustanak je počeo u Hercegovini i poslije dva mjeseca bio 
je ugušen. Poslije toga uprava u BiH povjerena je kontraverznom i kako 
se cijenilo, veoma energičnom Benjaminu Kalaju koji je kao novi Za- 
jednički ministar finansija imao prevashodni zadatak da poboljša upravu 
i efikasnost organa vlasti u BiH. Kalaj u tom smislu jača vojsku, žan- 
darmeriju i činovnički aparat, pojačavajući sredstva kontrole 1 tzv. pre- 
ventivne cenzure. 

Da bi smirio političke prilike, on je svoja nastojanja usmjerio na 
pridobijanje vodećih slojeva i vjerskih dostojanstvenika. Time se poja- 
čavaju i nastojanja da se uspostavi kontrola i jurisdikcija nad vjerskim 
zajednicama u BiH. U tom cilju čine se pokušaji da se Pravoslavna crkva 
pripoji Karlovačkoj patrijaršiji, što je izazvalo žestok otpor i pobunu većine 
srpsko-pravoslavnih i crkvenih opština. No, ipak, vještim manevrom Kalaj 
uspijeva uspostaviti kontrolu nad pravoslavnom crkvenom hijerarhijom, 
jerje Monarhija marta 1880. godine zaključila Konvenciju s Carigradskom 
patrijaršijom, po kojoj austrijskom caru pripada, uz plaćanje godišnje nak- 
nade, pravo da sam imenuje mitropolita i episkopa i da ih predlaže Pa- 
trijaršiji radi ispunjenja kanonskih formalnosti. 

Isto tako, Monarhija nastoji da za svoju politiku pridobije i katolički 
kler. Ona nije bila oduševljena bosanskim franjevcima koji su imali velik 
ugled u narodu i Zato je nastojala promijeniti postojeće stanje i odnose, 
posebno prema crkvenoj hijerarhiji. U tom cilju, poslije dužih pritisaka, 
Austro-Ugarska je (8,4.1881) uspjela u Vatikanu da potpiše Konkordat o 
uvođenju svjetovne katoličke hijerarhije u BiH. Ovim ugovorom uspio je 
austrijski car da imenuje nadbiskupa i biskupe u BiH. 

Od ovih nastojanja nisu bili pošteđeni ni pripadnici islamske vjerois- 
povijesti. 

lako je član 2. Novopazarske konvencije garantirao muslimanskom 
stanovništvu da slobodno održava veze sa vrhovnim vjerskim poglavarom 
u Carigradu, Austro-Ugarska nastoji da islamsku hijerarhiju stavi pod di- 
rektnu kontrolu, Obezbijedivši podršku pojedinih muslimanskih prvaka, 
Monarhija u oktobru 1882. godine uspostavlja posebnu islamsku hijerarhiju 
u BiH sa Ulema-medžlisom i reis-ul-ulemom na čelu. lako to Porta formalno 

nije odobrila jeste prećutno priznala. Otada Muslimani BiH i Sandžaka, 
imaju svoga reisa. (Vidjeti: "Enciklopedija Jugoslavije" 
i Hercegovinu, str. 102-103). 

Kalajeva politika očito ide na to da za sebe pridobije sve tri etničko- 
-vjerske grupacije čime bi se, kroz lojalnost Monarhiji i podržavanja njenog 
koncepta višenacionalne koegzistencije na najbolji način sputali bujajući 
nacionalni pokreti. Koliko je Kalaj u tom cilju instrumentalizirao BOŠ- 
NJAŠTVO), dali je nastojao da ga politički forsira kao poseban (nad)na- 
cionalni entitet i da li je time načinio medvjeđu uslugu prije svega Musli- 
manima, ostaje za posebnu studiju. 

Činjenica je da je Monarhija brzo shvatila da svaki poremećaj kon- 
fesionalno-nacionalne ravnoteže u BiH u korist bilo kojeg od tri entiteta, 
vodi destabilizaciji BiH i direktno ugrožava austro-ugarske interese. 

To je postalo još jasnije poslije nastojanja generala Filipovića da u 
upravi BiH forsira "hrvatski kurs", što se brzo završilo neuspjehom i samom 
smjenom generala koji je proglašen "mrziteljem Turaka". Sam hrvatski 
sabor je već 21. avgusta 1878. podnio "adresu caru" kojom je tražio da 
se BiH pripoji Trojedinici". (To je odlučno odbijeno s primjedbom da je 
podnošenjem te adrese Sabor prekoračio svoje nadležnosti). Na početku 
okupacije, Filipovićevi istomišljenici nastojali su protežirati hrvatsko ime, 
hrvatski jezik i sl. reafirmirajući stare teze da je Bosna hrvatski teritorij 
kome su hrvatski junaci donijeli "četiri vijeka žuđenu slobodu". No, s 
obzirom na potrebu ravnoteže njemačkih i mađarskih interesa, te saznanje 
da je za interes Monarhije najbolje održati balans u osjetljivim nacion- 
alno-konfesionalnim odnosima, prohrvatski kurs se brzo napušta (već sep- 
tembra 1879. Zajedničko ministarstvo zabranjuje upotrebu izraza "hrvatski 
jezik", za jezik koji je u upotrebi forsira naziv "zemaljski", da bi od 1883. 
u upotrebi bio naziv bosanski jezik"). 


, Separat za Bosnu 


Po dolasku na čelo bosanske uprave, Kalaj je nastojao da vodi politiku 
ravnoteže i pariteta između tri konfesije, ali je ipak ocijenio da je srpski 
pokret u BiH bio najrazvijeniji i nastojao je da ga rafiniranim metodama 
što više politički onemogući. 

Pomoglo mu je to što se Srbija posebnom Tajnom konvencijom sa 
Austro-Ugarskom (juna 1882) obavezala da neće dozvoliti sa svoje teri- 
torije nikakvu političku, vjersku ili drugu propagandu protiv Monarhije, 
uključujući tu i Bosnu i Hercegovinu i Novopazarski sandžak. u 

"Kallay je želio osloboditi prostor za svoju novu nacionalnu politiku, 
koja je polazeći od vjerske tolerancije i poštivanja pariteta, imala cilj da 
u domaćem stanovništvu razvije i učvrsti osjećanje zemaljske, bosanske 

posebnosti, odnosno narodnosti. (istakao N. D.) Kallay je smatrao da su 
uslovi za to povoljni, pošto su nacionalni pokreti u BiH prilično slabi, 
vodeći slojevi građanstva se odnose prilično lojalno prema monarhiji, a 
u zemlji još postoji izvjesna tradicija bosanstva, kao oznaka državne, od- 
nosno vilajetske posebnosti. Kallay je istakao upravo ovo bosanstvo na- 
suprot različitim "nacionalnim idejama", što je savremena srpska i hrvatska 
nacionalistička propaganda tumačila kao njegovu izmišljotinu i fikciju."$ 

Kallay se branio da "on nije izmislio ime Bosna i Bosanci, pa prema 
tome ni bosanstvo, ni bosanski jezik". On ukazuje da "ime Bosna pominje 
još Konstantin Porfirogenet, a ova riječ se upotrebljavala u svim slaven- 
sko-bosanskim izvorima. Isto tako, on nije izmislio antagonizme između 
konfesija, odnosno naroda koji čine bosansko stanovništvo. Ali, i pored 
tih antagonizama stanovnici Bosne zovu sebe Bosancima ili Bošnjacima. 
On je, otkako se nalazi na čelu uprave BiH, zapazio da se ova zemlja 
uvijek osjećala kao nešto posebno (istakao N. D.), i nije marila za svoje 
najbliže rođake i susjede, osim ukoliko ih je mogla potčiniti. Bosna se, 
navodno, uvijek oslanjala na nekog jačeg i moćnijeg. To je prvo bio vi- 
zantijski car, ugarski kralj, zatim sultan, i na kraju austrijski car. U toj 
istorijskoj tradiciji ogleda se i biće 'bosanskog naroda'. Zato je zadatak 
uprave da kod Bosanaca budi i razvija osjećanje državnosti, i to velike i 
moćne državnosti", (istakao N. D.) (Mustafa Imamović: "Pravni položaj 
i unutrašnjopolitički razvitak BiH 1878-1914", str. 71). 

Imamović smatra da Kalajeva nacionalna politika nije za Bosnu pred- 
stavljala posebnu novinu, već se može reći da je on samo sa "mnogo više 
energije i upornosti nastavio politiku koju je vodila velika osmanska uprava 
u Bosni, šezdesetih i sedamdesetih godina". 

U svakom slučaju pitanje "bošnjaštva" je vrlo kompleksno, do danas 
vrlo malo istraženo i uglavnom promišljano iz ugla ove ili one velikona- 
cionalne ideologije, tako da bi ga tek valjalo svestranije osvijetliti. Iz ugla 
aktuelnih događanja u BiH, mnogi Kalajevi stavovi izgledaju lucidni i ne 
mogu se tek tako diskvalificirati i predstaviti samo kao austrougarsko za- 
mešateljstvo i nastojanje da se eliminišu srpski i hrvatski nacionalni pokreti. 
Ono je u krajnjemu direktno vezano i za položaj Muslimana i silne kon- 
troverze oko njihovog nacionalnog imena. 


8. Predstavljajući Kallaya kao državnika koji "eliminiše sve što je nacionalno", u srpskoj 
publicistici se često isticao slogan: "Kalaj Bosnu kalajiše", u smislu "apsolutizma 
prema narodu i kalajisanja prema inostranstvu". Inače je Kallay bio dugogodišnji 
austrougarski konzul u Beogradu i pored ostalog, napisao je i poznatu "Istoriju Srba", 
u kojoj je kako se ističe "dosta povoljno" pisao o Srbima. 

Uskoro u BiH otpočinje prava "utakmica" u borbi za vjersku i kul- 
turno-prosvjetnu autonomiju, koja je kod Srba i Muslimana s početka bila 
potaknuta i kao odgovor na prozelitističke težnje službene katoličke hi- 
jerarhije koja je uživala podršku vlasti. 

Srpsko građanstvo ovu borbu otpočinje 1896.g., a muslimansko 1899. 
Srbi su tu autonomiju dobili 1905., a Muslimani 1909. - 

BORBA MUSLIMANA ZA VJERSKU I 
VAKUFSKO-MEARIFSKU AUTONOMIJU 


Vakufi su u tradiciji islamskih vjernika,-kao i bosanskohercego- 
vačkih Muslimana, veoma važna institucija. U najkraćem, oni su zadužbine 
pobožnih i plemenitih muslimana koji su u cilju da se "Bogu približe i 
da u potomstvu sačuvaju lijep spomen" zavještavali svoja imanja u vjerske, 
kulturne, prosvjetne i humanitarne svrhe. BiH je bila puna tih vakufskih 
zavještanja koja su ostavljali njeni uglednici, veziri, paše, gazije (junaci) 
i ostale bogate spahije. Npr. jedan od najvećih vakufa u historiji osmanskog 
carstva bio je Gazi Husrev-begov vakuf od čijih sredstava su napravljene 
mnoge impozantne građevine, medrese, biblioteke, hamami, stoljećima se 
izdržavala besplatna konačišta i narodne kuhinje i sl. On je funkcionirao 
sve do Drugog svjetskog rata. Koliko su vakufi bili prisutni u Bosni govori 
i podatak da se mnogi gradovi u Bosni tim imenom nazivaju (Donji i 
Gornji Vakuf, Skender-Vakuf, Kulen-Vakuf, Varcar-Vakuf — današnji Mr- 
konjić Grad itd.) 

Nije bilo ni jedne kasabe i šehera u BiH koji nije imao znatna vakufska 
zdanja koja su imala veliku ekonomsku, socijalnu, kulturno-prosvjetnu i 
humanitarnu funkciju. 

Sama institucija vakufa datira iz prvih dana islama. Smatra se da je 
Omer, drugi halifa po redu, prvi zavještao jedan dio svog imanja u Hajberu. 
Muhamed je odobrio i pohvalio taj Omerov čin riječima: "Uzapti svoje 
imanje i stavi ga van prometa tako da ga niko ne može ni prodati ni 
naslijediti i odredi da se prihodi toga imanja troše na pobožne i humane 
ciljeve. Lijepo je to i Bogu ugodno djelo". 

U šerijatskim propisima decidno je određeno ko može uvakufiti i 
kako mora biti sačinjena "vakufnama", svojevrsno zaduž- 
ra sadržavati. Jasno su bila određena i prava 
fa, te nadležnosti kadije kao nadzorne vlasti. 
anjima i ogromnim boga- 


kakvu imovinu, 
binsko pismo i šta ona mo 
mutevelije — upravitelja vaku dle i 
Jačanjem moći Osmanskog carstva, silnim osvaj omni ) 
ćenjem pojedinih velikaša vakufske zadužbine su se umnožile i uvećale 

do te mjere da su postale glavni izvor za vjerski, socijalni i kulturno-pros- 
vjetni život. 

"Sve džamije i medrese u Bosni i Hercegovini, đačke kuhinje, tekije 
i javne knjižnice, mnogi sirotinjski domovi i konačišta, mnoge bolnice i 
hamami, mostovi, česme i čatrnje — sve je to građeno i održavano sred- 
stvima vakufskih zadužbina" (V. Skarić, O. N. Hadžić, N. Stojanović: 
"Bosna i Hercegovina pod austro-ugarskom upravom", "Geca Kon A. D." 
Beograd, sv. 15, str. 57). 

Sa slabljenjem turske vlasti, haosom u administraciji, pojačanom: ko- 
rupcijom i sl. i sami vakufi su izloženi naglom propadanju, a često je 
njihova imovina služila kao sredstvo za prekonoćno bogaćenje mutevelija 
i kadija. 

Što se tiče vjerske autonomije, grupa sarajevskih muslimanskih ugled- 
nika se 1881. obratila caru u Beč i tražila da se u Sarajevu postavi vrhovno 
vjersko starješinstvo, i kako smo istakli, tako su Muslimani dobili Ulema- 
-medžlis i reis-ul ulemu. (17.10.1882. postavljen je dotadašnji sarajevski 
muftija Omerović za prvog reis-ul ulemu). 

Nadležnosti reis-ul uleme i medžlisa sastojale su se uglavnom u tome 
da ispituje kandidate za šerijatske sudije i da ih predlaže Zemaljskoj vladi 
na imenovanje. "Vakufskom povjerenstvu" stavljeno je u nadležnost da 
ispita i ustanovi sve vakufe u zemlji, da nadzire njihovu upravu i da izradi 
pravilnik o vakufskoj upravi. Samog reisa, članove Ulema-medžlisa i pred- 
sjednika vakufskog povjerenstva postavljao je car na prijedlog Zemaljske 
vlade. 

Naredbom od 5. septembra 1884. postavljena su u svim srezovima 
"privremena kotarska vakufska povjerenstva" od pet članova, koje imenuje 
Zemaljska vlada, i to dva člana sreskog vijeća (Idare medžlisa) koji pred- 
stavljaju muslimanske građane, jedan džamijski hodža, kadija dotičnog 
sreza i predsjednik povjerenstva. Sreskim povjerenstvima stavljeno je u 
dužnost da ustanove i popišu vakufski imetak, da nadziru džamije, groblja 
i vakufske zgrade, da kontrolišu rad mutevelija i ostalih vakufskih službe- 
nika itd. 

Sve ovo ipak nije zadovoljilo bosanskohercegovačke Muslimane, tako 
da 1886. ugledniji građani Sarajeva u dogovoru s prvacima iz ostalih mjesta 
BiH, šalju u Beč deputaciju da se žale Franji Josifu. 

U predstavci koja je dostavljena caru, posebno se iznosi slučaj sa 
najboljim i najvećim muslimanskim grobljem u Sarajevu, zvanim "če- 
krkčinica". Ističe se da je groblje "Visoka vlada pretvorila u javnu bašču 


i sada muslimani s tugom u srcu gledaju kako se preko grobova njihovih 

otaca grade putevi i postavljaju klupe da služe udobnosti i zabavi, a nad- 
grobni spomenici, stotinama godina stari slažu se na kamaru, razbijaju i 
skrivaju u gustu šikaru kao kakvo ruglo. Takvo pretvaranje naših grobova 
u javne bašče i puteve, takvo surovo postupanje s kostima naših otaca 
protivi se ne samo propisima naše vjere, nego i najprimitivnijim osjećajima 
prava i pravičnosti. Mi ove naše muke gledamo svaki dan i srce nam se 
steže, ta je rana na našem srcu tako teška, da je nikad zaboravit nećemo. 

Druga nas muka tišti gledajući kako se sa našim vakufima upravlja 
i postupa. Sadanje vakufsko povjerenstvo ne odgovara ni zakonu ni potre- 
bama naroda. Članove povjerenstva nije birao muslimanski narod, nego 
ih je imenovala vlada, a to su mahom državni službenici kojima nedostaje 
dovoljno vremena da se ozbiljno posvete vakufskim poslovima, a često 
su puta njihove funkcije u vakufskoj upravi inkompatibilne sa njihovim 
redovnim zvanjem. Zato vakufski poslovi idu takvim putem da je narod 
očajan i u strahu je za sam opstanak svoje vjere u ovim zemljama". (Na- 
veđeno prema: "BiH pod austro-ugarskom upravom"..., str. 61 ). 

Osnovni zahtjev se odnosio da se Muslimanima dozvoli da mogu 
svojim vakufima upravljati po načelima samouprave, "bar u onoj mjeri u 
kojoj je to dopušteno i drugim vjeroispovjestima", "jer nema teže muke 
nego gledati kako je svakome slobodno svoje, samo se nama muslimanima 
ta sloboda krati". 

I doista, već tada, i pored zaklinjanja Monarhije u nacionalno-vjersku 
ravnopravnost, slobodu i toleranciju Muslimani vrlo mukotrpno obezbje- 
đuju svoja prava. Ruši se i nipodaštava njihova baština, a tada se počinje 
naročito s praksom beskrupuloznog uništavanja njihovih groblja kroz koja 
se probijaju putevi, prave kasarne, parkovi, hoteli i sl., što će se još dras- 
tičnije nastaviti narednih decenija, da bi se i u socijalističkoj Jugoslaviji, 
u jednom od najljepših i kulturno najvrednijih sarajevskih gradskih gro- 
balja, otvorio i veliki javni klozet. 

Možda to više govori o odnosu prema Muslimanima, njihovoj kulturi 
i tradiciji, nego išta drugo?! Borbu Muslimana za vakufsko-mearifsku auto- 
nomiju ističemo stoga što ona u osnovi označava i proces njihovog moder- 
nog političkog organiziranja. On će poslije početnih zahtjeva za auto- 
nomijom vjerskog života, vakufa i škola, početkom XX stoljeća prerasti 
u eminentno politički zahtjev za samom autonomijom Bosne i Hercegovine. 
Taj politički pokret će jačati preko osnivanja muslimanskog kulturno-pros- 
vjetnog društva "Gajret" (1903), pa do formiranja prve političke stranke, 
"Muslimanske narodne organizacije" (SI. Brod, 1903) itd. 

Opozicione aktivnosti Muslimana naročito su bile inicirane iz Mostara 
gdje je izbila velika afera povodom otmice maloljetne Fate Omanović, 
zašto su optuživani i pojedini krugovi iz katoličke crkve (sumnjalo se da 
je Fata pokatoličena). 

Poslije silnih protesta Zemaljskoj vladi i samom caru i šutnje na te 
proteste od strane vlasti, dolazi do masovnog nezadovoljstva koje prerasta 
u pravi pokret za stvaranjem autonomne organizacije islamske vjerske 
zajednice (Glavne vođe pokreta su mostarski muftija Fehim-ef. Džabić, 
te Šerif Arnautović, Mujaga Komadina i drugi, kojima se pridružuju vjerski 
uglednici širom Bosne). 

Muftija Džabić je izradio i program muslimanske akcije koji je u 
vidu "Nacrta statuta za uređenje vjerskih i vakufsko-mearifskih poslova" 
bio upućen Zemaljskoj vladi. On je obrazložen i u Memorandumu koji 
su predstavnici muslimanskog pokreta uputili Kalaju (19.12.1900). Grupa 
uglednih zemljišnih posjednika je u taj program htjela ubaciti i zahtjeve 
koji se tiču agrarno-imovinskih odnosa, dok su na drugoj strani bili oni 
koji su preferirali vakufsko-vjerske odnose. To je dovelo do cijepanja sa- 
mog pokreta na dvije struje: "hodžinsku" i "begovsku". 

Pored umjerene struje, koja je tražila saradnju i bila lojalna okupa- 
cionoj upravi, snažna je bila i struja onih koji su insistirali na sultanovom 
suverenitetu nad BiH i na privremenom karakteru same okupacije. 

Sva ta neslaganja umanjuju snagu pokreta i umnogome olakšavaju 
dvoličnu i oportunističku poziciju austrougarskih vlasti koje su sitnim us- 
tupcima faktički održavale status guo. 

Do zaokreta prema Džabiću i opoziciji dolazi početkom 1901. god. 
kada ga je i Kalaj primio kao šefa delegacije. Muslimanskim Nacrtom 
statuta bila je utvrđena centralistički ustrojena vjerska zajednica, sa or- 
ganima koji podliježu izboru svih odraslih Muslimana, a ti organi zastupaju 
interese i u drugim pitanjima, pored vjerskih. Beč je odmah shvatio da 
Muslimani žele da od svoje vjerske organizacije sačine i političko pred- 
stavništvo, što je nastojao na svaki način eliminirati. 

Naročito je bio sporan čl. 96. "Nacrta Statuta". U tom članu Muslimani 
su tražili da članove Ulema-medžlisa i reis-ul ulemu bira vakufsko-mearif- 
ski sabor i da između pet izabranih članova kralj postavlja jednog za 
reis-ul ulemu, ali nakon prethodnog sporazuma i odobrenja carigradskog 
Mešihata. I 

Monarhiji nikako nije bilo u interesu da najviše islamsko tijelo biraju 
svjetovna lica, a još manje da postavljanje reisa bude vezano sa prethodnim 
odobrenjem sultanova zastupnika Šejh-ul islama, čime bi se faktički priznao 

sultanov suverenitet na okupirane pokrajine (on je odlukama Berlinskog 
kongresa de jure bio priznat, ali Austro-Ugarska to nikada nije uvažavala). 

Poslije dugih pregovora sa "civilnim adlatusom poglavara zemlje", 
baronom Hugom Kučerom, nisu prihvaćeni ovi zahtjevi. Na kraju prego- 
vora, baron Kučera je uzrujanim tonom poručio: "Ovo što vi sada tražite, 
to nije reforma, nego su to prevratne ideje, vaši zahtjevi idu za tim da se 
državna vlast sasvim podredi volji jednog autonomnog tijela. Vlada na 
ovakva traženja nikada neće pristati, ne može vlada pružiti svoju ruku da 
pomogne da dođe do očitog prevrata". Kratak odgovor Džabića je bio: 
"Ni mi nećemo popustiti od naših opravdanih traženja". 

Sporazum nije postignut ni u jednom pitanju, a glavne tačke spora 
bile su izbor i sastav Ulema-medžlisa, postavljanje i imenovanje reis-ul! 
uleme i muftija, pitanje Mešihata i davanje menšure? reis-ul ulemi, te 
pitanje vjerozakonskih subvencija iz zemaljskih (državnih) sredstava. 

Poslije ovoga usljeđuju represivne mjere vlasti i nastojanja da se raz- 
bije autonomni pokret i jedinstvo Muslimana. Vlast je nastojala da or- 
ganizira manje grupe lojalnih Muslimana koje će obrazovati proaustrijsku 
političku stranku. Mnoge istaknute ličnosti pokreta su pohapšene, otpuštene 
s posla, oduzeti su im pasoši itd. Namjerno je poticano rivalstvo između 
mostarskih i sarajevskih prvaka kao i razdor u samom rukovodstvu pokreta. 
Među muslimanskim svijetom je zavladalo malodušje, mnogi su se pobojali 
za svoju vjeru i ponovo, kao i 1878. godine, krenuli da budzašto prodaju 
svoja imanja i sele u Tursku. 

Kao da se ponavljala priča iz Hercegovine gdje su "naročito agenti 
išli po manjim varošima i selima i prostom muslimanskom svijetu pričali 
kako sultan poklanja obrađene čifluke i dijeli gotove pare svima onima 
koji pobjegnu od đaura i presele se u Tursku" ("BiH pod austrougarskom 
upravom"... str. 59), 


Benjamin Kalaj umire 1903. i na njegovo mjesto dolazi baron Stjepan 
Burijan, no, stanje se u odnosu prema muslimanskim zahtjevima nije bitno 
promijenilo. 

Novi dopunjeni muslimanski program (u čijoj izradi učestvuju i Ali- 
beg Firdus, Derviš-beg Miralem, Mahmud-beg Džinić, Šerif Arnautović i 
drugi) formulisan je u memorandumu iz decembra 1906. U njemu su, 
pored poznatih zahtjeva, sadržana { neka eminentno politička pitanja. Na 
čelu "Muslimanske narodne organizacije" nalazi se Ali-beg Firdus, a njen 


9. Menšura, ar., carski dekret koji se izdaje visokim državnim ili vjerskim funkcionerima. 


U ovom slučaju menšuru je trebao da di halifa, odnosno Šejh-ul islam. 

Egzekutivni odbor obrazovao je i svoju kancelariju u Budimpešti. Uz sve- 
srdnu podršku monarhističkih vlasti formirana je i "Muslimanska napredna 
stranka", koja je okupljala Muslimane lojalne carevini i smatrala da nema 
razloga za muslimansko opoziciono djelovanje. 

Jedino što je povezivalo ove dvije stranke jeste identičan stav prema 
agrarnom pitanju. Predstavnici begovata, koji su uglavnom bili u vođstvu 
obje stranke imali su identične stavove o onome što ih je najviše inte- 
resiralo, tako da zajednički poriču da u BiH postoje kmetski odnosi, sma- 
trajući da se radi o zakupničkim, odnosno ugovornim odnosima. 

U to vrijeme dolazi do tješnje političke saradnje Srba i Muslimana, 
jer i jedni i drugi vode borbu za vjersko-prosvjetnu autonomiju, a politički 
se ujedinjuju i zbog bojazni od velikohrvatskih tendencija. U tom smislu 
formuliran je i "Nacrt ugovora o političkoj saradnji". Glavna tačka tog 
Nacrta jeste ona u kojoj se traži uspostava političke autonomije Bosne i 
Hercegovine pod suverenstvom sultana. Po tom ugovoru, na čelu vlasti u 
BiH trebalo je da bude guverner imenovan od Porte, koji bi se svake 
godine naizmjenično birao iz redova Srba i Muslimana. 

Osnovni nesporazumi u toj polivičkoj saradnji odnosili su se na pitanje 
agrara. 

Početkom 1907. god. okupaciona uprava izražava spremnost da se 
obnove pregovori sa vođstvom muslimanskog autonomnog pokreta. 

Na sjednici Ugarskog sabora (6.4.1907.), ugarski ministar predsjednik, 
dr. Aleksandar Vekerle izjavljuje da će nanovo početi pregovori "samo 
neka se izabrani zastupnici obrate sa svojim željama na vladu, pa će se 
onda pitanje autonomije Muslimana na svaki način i s uspjehom privesti 
rješenju, koliko u korist muslimanskog naroda, toliko i u interesu naše 
politike". 

No, opet su pregovori zapeli. Ali-beg Firdus baronu Kučeri ističe 
decidne prijedloge, sadržane u četiri tačke: Da Vakufsko-mearifski sabor 
bira za svakog člana Ulema-medžlisa po dva, a za reis-ul-ulemu tri kan- 
didata. Između predloženih kandidata Zemaljska vlada će imenovati čla- 
nove Ulema-medžlisa, a od trojice izabranih kandidata za reisa, Njegovo 
Veličanstvo car i kralj, postaviće jednoga za reis-ul ulemu. Ovako izabrani 
i postavljeni reis-ul ulema mora imati menšuru od carigradskog Mešihata. 
Stoga, kad Njegovo Veličanstvo potvrdi izbor reis-ul uleme, Zemaljska 
uprava je dužna ispostaviti mu diplomatskim putem potrebnu menšuru. 
Na kraju se ističe zahtjev da čim autonomni status stupi na snagu, prestaju 
sva vakufsko-mearifska i islamska vjersko-prosvjetna tijela, koja je ino- 
vjerna vlada, bez sudjelovanja islamskog naroda postavila. Pregovori su 

prekinuti upravo na pitanju mešihatske menšure, jer se time ponovno reak- 
tiviralo pitanje sultanovog suvereniteta nad Bosnom. 
"Eksekutivni odbor" Muslimanske narodne organizacije je poslije pre- 


kida pregovora izdao proglas naroda i za svoju politiku dobio jednodušnu 
podršku. 


Pošto je pitanje sultanovog suvereniteta nad Bosnom bilo za Austro- 
-Ugarsku najosjetljivije političko pitanje, a za Muslimane je imalo i veliki 
vjerski i emocionalno-psihološki značaj, Muslimanska narodna organiza- 
cija, kao svojevrstan vid političke demonstracije i nezadovoljstva propalim 
pregovorima, pokreće akciju za proslavu sultanovog rođendana, koji je 
padao 1. septembra. Obrazloženje je bilo da ako okupacione vlasti svake 
godine u Bosni proslavljaju rođendan Franje Josifa (koji je "samo privre- 
meni pacifikator i provizorni mandator evropskih sila") onda na isti način 
treba proslaviti i rođendan sultana. 

Tako organ stranke "Musavat" ("Jednakost"), uoči 1. septembra 1907., 
u uvodnom članku "Padišahum čok jaša" ("Živio dugo padišah"), donosi: 
"I našom potištenom otadžbinom zaoriće se takav poklič i ako bolan i 
potišten, ipak srdačan i iskren, pridružiće se onim milijunima drugih sret- 
nijih podanika moćne Turske Imperije i pripadnika velike islamske zajed- 
nice. Sinovi Bosne i Hercegovine, kojima je Usud dosudio, da ih oni topli 
i zlatni zraci, koji obasjavaju i zagrijavaju srca ostalih podanika Turske 
carevine, ne dodiruju i okrepljuju, ipak ne malaksaše, ne klonuše duhom 
i ne izgubiše vjeru u bolju i ljepšu budućnost. Oni se nadaju i njihova je 
nada silna i jaka tako, da je nikakva sila razbiti ne može. Oni se nadaju, 
oni su tvrdo uvjereni, da će ubrzo isto tako sretni i zadovoljni moći da 
svoje glase pridruže onim milijunima glasova ostalih podanika i da kliknu: 
"Padišahum čok jaša". (Navedeno prema: M. Imamović, "Pravni i politički 
razvitak BiH 1878-1914", str. 141). 

Ovakav odnos prema Turskoj odslikava stanje duha muslimanskog 
naroda tog vremena. Naime, u to vrijeme razočarenje Austro-Ugarskom 
kulminira, zahtjevi za vjersko-prosvjetnom autonomijom se beskrajno od- 
lažu, Monarhija otvoreno pokazuje da od sultanovog suvereniteta nema 
ništa i da ga ona tretira kao "mrtvo slovo na papiru", a u to vrijeme jei 
val iseljavanja za Tursku pojačan. 

Muslimani se ponovo osjećaju prevarenim, napuštenim, vjerski i na- 
cionalno ugroženim. . 

Interesantno je da su se povodom ove proslave Srbi iskazali solidarni 
s Muslimanima i da i oni "za jedinoga pravno priznatog suverena smatraju 
Nj. V. Sultana Abdul Hamida Hana II", Srpska glasila, kao "Srpska riječ", 

"Narod", "Otadžbina" i "Dubrovnik" su podržali proslavu sultanovog ro- 
đendana, dok ostala glasila kao "Bošnjak", "Ogledalo", "Hrvatski dnevnik" 
i "Osvit" o tome nisu donosili vijesti. 

Sultanov dan je u cijeloj BiH svečano (i demonstrativno) proslavljen, 
a indikativan je zaključak "Musavata":; "Opet se probudio jedan narod 
koji je sila progonila i za koji se mislilo da je davno mrtav." 

Borba za vjersko-prosvjetnu autonomiju se nastavlja. Da bi se raščis- 
tila sporna pitanja (naročito različiti pogledi oko davanja menšure) sazvana 
je "Skupština milletskih odbora" MNO (20.1.1908) u Sarajevu na kojoj 
je kao kompromisno rješenje i iz razloga očuvanja jedinstva MNO pred- 
loženo da se svih pet mišljenja dostavi Šeih-ul islamu i da on po šerijatu 
presudi. ; 

Neposredno pred aneksiju BiH, stigao je odgovor iz Carigrada u kome 
je predloženo slijedeće: 

1) Duhovna izborna kurija izabraće tri kandidata za mjesto reis-ul 
uleme i podnijeće vladi njihova imena; 

2) Car i kralj će jednog od te trojice imenovati za reis-ul ulemu; 

3) Duhovna kurija će sastaviti molbu na ime ovog izabranog kandi- 
data, koja će se pomoću takrira (izjave) austrougarskog poklisarstva u 
Carigradu uputiti Šeih-ul islamu radi izdavanja menšure. 

Austrougarska je odugovlačila donošenje rješenja jer je već bila done- 
sena odluka o aneksiji. Samo nekoliko dana poslije odgovora Šeih-ul islama 
izvršena je aneksija BiH i Monarhija više nije imala razloga da sprečava 
vjerske veze Muslimana s Carigradom, pošto samim činom aneksije to 
pitanje gubi prvotni državno-pravni i politički Značaj. 

Car je tek 15. aprila 1909. sankcionirao "Statut za autonomnu upravu 
muslimanskih vjerskih i vakufsko-mearifskih poslova". 

Bez obzira na znatne ingerencije Zemaljske vlade u tim poslovima, 
ova autonomija je ipak označavala značajnu političku pobjedu, mnogo je 
doprinijela političkom organiziranju Muslimana, jačanju njihove samos- 
vijesti i osjećaja autohtonosti, što su sve bile pretpostavke njihovog mo- 
dernog nacionalnog konstituiranja. 

No, taj proces je bio tek u začetku, politički hibridan, a u smislu 
iskazivanja nacionalnih osjećanja i tzv. opredjeljivanja, nadasve protivu- 
rječan. Poslije hercegovačkog ustanka 1882. u kome su zajednički uče- 
stvovalji Srbi i Muslimani, dolazi do tješnje saradnje među njihovim po- 
litičkim predstavnicima. No, tu su ipak različiti motivi. 

Muslimani priželjkuju povratak sultana, sve više svjesni da se pro- 
padajuća Turska ne može nikamo vratiti, a pogotovu u Bosnu. U toj ras- 

polućenosti sve se više okreću ka zahtjevima za autonomijom BiH, a jedan 
dio njihovih prvaka, posebno iz reda begovata, spreman je da prihvati i 
Monarhiju, posebno ako ona zaštiti njihove interese u agraru. 

Srbi traže oslobođenje od Austrije i samo u tom cilju prihvataju (kao 
dio političke strategije) i suverenstvo Sultana nad Bosnom, smatrajući da 
će tako lakše ostvariti svoj cilj: ujedinjenje sa Srbijom. 

Ni jedna od ovih koncepcija u to vrijeme nije odgovarala Hrvatima 
i njihovim nacionalnim težnjama, gdje je ideal bila velika Hrvatska. 

Počev od 1890. godine zaoštravaju se srpsko-hrvatski sukobi upravo 
na pitanju svojatanja Bosne. 

Poslije abdikacije Milana Obrenovića (1889) na vlast u Srbiji dolaze 
radikali koji sve manje poštuju tajno preuzete obaveze prema Austro-Ug- 
arskoj (da neće voditi neprijateljsku propagandu prema austro-ugarskoj 
upravi u BiH) i postupno, preko teza o "jezičkoj narodnosti" reaktiviraju 
stare Garašaninove i slične programe koji vide sve Srbe okupljene u jednoj 
državi. Srpska propaganda se sve više širi naročito preko nacionalističkih 
društava, inkorporira se u školske programe i udžbenike, uz aktivnu po- 
dršku pravoslavne crkve i njenih sveštenika koji su i najveći agitatori. 

Riječi starog barda, nacionalističkog pjesnika Stevana Kaćanskog "Ta 
vrijeme je, Srbadijo, / Da se jadna, inokosna, / Spase naša tužna Bosna", 
naišle su na velik odjek među nacionalno svjesnim srpskim građanstvom 
u Bosni i Hercegovini. Kako ističe I. Banac, "od 1896-1905. elita bosanskih 
Srba — veliki izvoznici, trgovci i vjerske vođe, vodili su kampanju za 
prosvjetno-crkvenu autonomiju, nastojeći istovremeno oslabiti austro-ug- 
arsku ulogu u toj pokrajini. Istodobno su katolički Hrvati u Bosni i Her- 
cegovini koji su se odgojili na liberalnim franjevačkim tradicijama ilirizma 
i Štrosmayerova jugoslovenstva, sve više pristajali uz Starčevićevo inte- 
gralno hrvatstvo". (Ivo Banac: "Nacionalno pitanje u Jugoslaviji", "Glo- 
bus", Zagreb, 1988. str. 337). 

S obzirom na konstelaciju odnosa, sastav stanovništva u BiH, njen 
status unutar Monarhije, međunarodne obaveze i sl. očito je da ni srpski 
ni hrvatski nacionalistički pokreti nisu mogli računati na uspjeh bez pri- 
dobijanja Muslimana. 

Dakle, bitka za Bosnu, bila je bitka za Muslimane i tako će to trajati 
do dana današnjeg. 

Staro "prokletstvo" bogumila, sada u novom religijskom ruhu i u 
sasvim izmijenjenim društveno-historijskim uslovima i međunarodnim 0- 
kolnostima, ponavlja se u nastojanju da se Muslimani "opredijele" za istoč- 

nu ili zapadnu, odnosno srpsku ili hrvatsku stranu i da se preko njih 
ovlada Bosnom. 

To su stvarni razlozi za "nacionalizacijom" Muslimana. To dobro 
uočava Banac, kada kaže "otuda su proistekli zahtjevi za "nacionalizacijom" 
Muslimana, tojest za njihovo svrstavanje bilo u hrvatsku ili srpsku na- 
cionalnost. Otuda su s obje strane, srpske i hrvatske, proistekle tvrdnje, 
znanstvene i historicističke, o srpskom i hrvatskom statusu Muslimana. 
Rezultat tih sporenja bilo je bošnjaštvo, kao prvo obrambeno sredstvo 
ponosnih muslimanskih spahija protiv nacionalnih pokreta nekadašnjih nji- 
hovih kršćanskih podložnika". (I. Banac, isto, str. 337) 

Kao dobra ilustracija nemirenja sa tim "opredjeljivanjem" i "nacion- 
aliziranjem" jeste napis Vasif-bega Bišćevića ("Hrvatski dnevnik", 7. lipnja 
1911.), u kome on ističe: "Ja svagdje, pa evo i ovdje, velim da niti sam 
Srbin niti Hrvat, te da neću niti jednu, a niti drugu propagandu uvlačiti 
u našu zemlju. A niti predvidam za naše interese kakve opasnosti, a niti 
potrebe da moramo u kojekakve veze ili pakte stupati... Zar da tražimo 
spas u Zagrebu, odnosno Hrvatskoj, koja ni sama sebi pomoći ne može, 
nego ječi pod teškim ugarskim jarmom". 

"Bosna Bošnjacima, narodnost bosanska i jezik bosanski" — moja su 
lozinka, Neću da se povlačim za onim neiskusnim mladićima kojima su 
Hrvati učitelji u Beču i Zagrebu ulili hrvatstvo, kao i za svima kojima su 
Srbi učitelji ulili u glavu srpstvo te ni za njihovim — usljed toga nastalim 
komešanjem, tako da jedni ističu hrvatstvo, a drugi srpstvo". 

Tačnijeg i sažetijeg odgovora koji iskazuje istinske interese Musli- 
mana BiH i njihovo nemirenje sa svojatanjem od strane Srba ili Hrvata, 
teško da možemo naći: "Bosna Bošnjacima, narodnost bosanska i jezik 
bosanski", što će nažalost ostati utopistički program protiv koga će se 
mnogi svim sredstvima boriti. 

Kako dobro uočava beg Bišćević, muslimanska se školovana mladež 
i nova inteligencija opredjeljivala onako i u onom smislu kakve su im 
bile škole i učitelji i literatura na kojoj su se obrazovali. 

To primjećuje i Osman Nuri Hadžić!" kada ističe da "zato imamo 
oduševljenih Hrvata iz Bileće i Nevesinja, gdje se nikad za to ime nije 
ni čulo (vjerovatno aludira na Safvet-bega Bašagića i druge, op. N. D.) 
kao što imamo vatrenih Srba iz Fojnice gdje na dvadeset i više kilometara 
uokolo nema ni žive pravoslavne duše... 


10 0. N. Hadžić se tada priklonio tzv. prosrpskoj liniji. ("Srbin muhamedanske vere") 

Ukoliko je čista nacionalna svijest kod jednih ili drugih bila slabije 
razvijena, utoliko su se više među sobom mrzili, Hrvati su bili za Srbe 
'polušokci" i 'austrijski hizmećari u službi veliko-hrvatske propagande", 
a Srbi za Hrvate 'Vlasi i srbijanski dinaraši, agenti najvećih naših din- 
dušmanina'. Hrvati su upirali prstom na istrebljenje poturica iz Crne Gore 
i protjerivanje Muslimana iz oslobođenih krajeva Srbije; a Srbi su ukazivali 
na Štadlera i katoličko-hrvatsku propagandu na nasilno pokrštavanje musli- 
manske djece i pretvaranje džamija u katoličke crkve. Bilo je i tada izu- 
zetaka i na jednoj i na drugoj strani". 

Indikativno je da se i u ovoj, umnogome tačnoj analizi, već gube 
Muslimani. Oni se, kako se vidi, tretiraju ili kao Hrvati ili kao Srbi, kao 
što će se od strane dijela (ipak malobrojnog) muslimanske inteligencije 
osjećati 1 svestrano javno djelovati, npr. Safvet-beg Bašagić ("Hrvat") i 
Osman Đikić ("Srbin"). 

Tako će to biti za duži period, a poslije 1918. g. dobiće oblike prave 
državne represije. 

U toj "utakmici" za Muslimane i u nastojanju srpske i hrvatske na- 
cionalističke propagande da ih predstavi pravim Srbima, odnosno Hrvatima 
(samo drugačije vjeroispovijesti) same te nacionalne ideologije će dovesti 
do isključivosti i biti glavni limitirajući faktor. Nesumnjivo je da su "pra- 
voslavne implikacije srpstva umanjile privlačnost srpske nacionalne ideolo- 
gije među Muslimanima uopće... Osim toga, privlačnost srpstva se sma- 
njivala, zapravo veoma snažno, sa sve većim političkim propagiranjem 
srpstva, što se nije sastojalo toliko od pozivanja na zajedničku nacionalnost 
(na Karadžićevo jezično srpstvo), koliko na nagovaranja da se postane 
bolji Srbin putem prihvaćanja superiornosti srpske državnosti nasuprot hab- 
sburškoj (katoličkoj) vlasti, ili čak obnovi turske vlasti, što je bio žarki 
san većine Muslimana". (Ivo Banac, "Nacionalno pitanje u Jugoslaviji", 
str. 339). 


Banac smatra da je nasuprot srpskom stajalištu ("da Muslimani budu 
bolji Srbi" ili "veći katolici od pape" hrvatska nacionalna ideologija bila 
rafiniranija, ona je "laskala Muslimanima", i sa više senzibiliteta se odnosila 
prema njihovoj tradiciji, vjeri i kulturi. Da li su "Hrvati sve više zaboravljali 
svoj katolički protuislamski duh: da su, naime, brana nasuprot islamu" 
(Antemurale Christianitatis) ili su prevagnuli pragmatski politički razlozi 
i težnja da se kao najmalobrojnija populacija u BiH upravo u savezu S 
Muslimanima odupru velikosrpskim težnjama, ostaje za širu analizu. 

Sigurno je tome doprinio i Ante Starčević, kao rodonačelnik savre- 
mene velikobrvatske nacionalne ideje. I. Banac ističe da je on "držao da 

Muslimani "najbolji Hrvati" i da je bio 'izraziti turkofi", 
je otomanska država bila tolerantnija u vjerskim pitanjima, 


nego bilo koja evropska kršćanska država, a otomanski feudalizam da je 


Upravo nadahnuti Starčevićevim pogledima (kao "oca hrvatske na- 
cije") kasnije će se u "Nezavisnoj Državi Hrvatskoj", reaktivirati i mak- 
simalno (zlojrabiti njegove ideje i Muslimani ponovo predstavljati kao 
"cvijeće hrvatskoga naroda" (čiji će miris biti egzotičan "samo drugačijom 
vjeroispoviježću"). - 

Kada se sumira "opredjeljivanje" Muslimana kao Srba ili Hrvata u 
periodu 1872. do 1918., da se zamijetiti da je znatno prevalirala "hrvatska 
struja", neki smatraju čak u omjeru jedan prema deset. 

Koji su razlozi Za to? 

Ma ovo pitanje nije jednostavno odgovoriti. Ako bi se pravila histo- 
rijska retrospektiva i Srbi i Hrvati su imali podjednako razloga da u "Tur- 
cirma", odnosno Muslimanima podjednako vide osvajača, neprijatelja vjere, 
feudalnog gospodara, izdajicu i neki zloćudni strani tumor na "pravovjer- 
nom" tijelu koga valja svima sredstvima odstraniti. 

Ako su Srbi imali svoju Maricu, Kosovsku bitku i druge poraze i 
Hrvau su imali svoju kataklizmu na Krbavskom polju, Siget, Osijek i 
Požegu itd. Ma kraju imali su i posljednjeg bosanskog kralja koji je prešao 
na katoličanstvo i koga Turci na prevaru ubiše. 

S druge strane najveći dio srpskog stanovništva je mnogo duže bio 
pod Turcima i primio u najvećoj mjeri orijentalnu kulturu i civilizaciju. 
Poćev od obićaja, jezika, načina ishrane, stanovanja, pa do muzike, knji- 
ževnosti, mentaliteta | slično, Srbi su bili bliži orijentalno-islamskom civi- 
lizacijskom krugu, pa samim tim izuzev vjere i kulture koju ona sa sobom 
nosi, bitnijih razlika nije bilo. Hrvati u Bosni i Hercegovini su više nego 
Srbi uspjeli da očuvaju svoju autohtonost, religijski su bili kompaktniji, 
katolička crkva je bila mnogo organizovanija i oni preko nje više inkliniraju 
zapadno katoličkom civilizacijskom krugu, što se naročito intenzivira s 
dolaskom Austro-Ugarske. No, svi ti razlozi nisu bili dovoljni da se Musli- 
mani više priklone Srbima, da se "nacionaliziraju" ili uspostave čvršće 
političke saveze. 

'Ta politička idila, kako smo istakli, kratko je trajala (od 1882. do 
190) u vrijeme kada su zajednički tražili vjersko-prosvjetnu autonomiju. 
Kada su Srbi dobili tu autonomiju savezništvo se raspada i dolazi do 

ozbiljnih konflikata kako u pitanju agrara, tako i zbog sve izraženijih ten- 

dencija bosanskih Srba da se priključe "majčici Srbiji" i da Muslimane 
predstavljaju samo zabludjelim Srbima koji "izdadoše vjeru pradjedovsku", 

I Već 1911. godine, poslije srpsko-muslimanskog raskola oko agrarnog 
pitanja, dolazi do hrvatsko-muslimanske parlamentarne koalicije. 

No, prije toga, Hrvati mnogo suptilnije grade odnose sa Muslimanima, 
naročito preko kulture i književnosti. Ivo Banac npr. veoma ilustrativno 
daje presjek tog nastojanja, kada kaže: 

"Hrvatskim nacionalnim ideologijama svojstveno je da su se njihovi 
nosioci rado služili književnošću i umjetnošću, kako bi privukli bosanske 
Muslimane. Neki od najboljih hrvatskih pisaca iz generacije književnog 
realizma — Josip Eugen Tomić, Eugen Kumičić i Milan Ogrizović — svi 
odreda pripadnici Starčevićeve stranke — pisali su romane, eseje i drame 
na teme iz muslimanskog života. Tomićev roman 'Zmaj od Bosne"? (1879) 
na primjer, jest glorifikacija Husejn bega Gradaščevića i bune koju je viša 
klasa kojoj je pripadao, podigla za ostvarenje autonomije Bosne... Ogri- 
zović i Frane Binički napisali su neka zajednička djela pod napola musli- 
manskim pseudonimom — Omer i Ivo. Krsto Pavletić pisao je pod pseudoni- 
mom Osman-beg Štafić, Josip Šebečić je bio poznat u Čapljini kao Jusuf, 
Ferdo Vrbančić upotrebljavao je pseudonim Ferid Maglajlić, a u dva naj- 
važnija primjera ove prakse — dva pisca iz Mostara, Ivan Miličević, katolik 
j urednik 'Osvita', i Osman-Nuri Hadžić, musliman, pisali su pod za- 
jedničkim pseudonimom Osman-Aziz. Taj je pristup bio prilično plodo- 
nosan. Pretežna većina sveučilišnog naraštaja Muslimana držala je sebe 
Hrvatima". (I. Banac: "Nacionalno pitanje u Jugoslaviji", str. 340) 

Banac sigurno pretjeruje, jer po drugim izvorima vidi se da to nije 
bila "pretežna većina" jer se ipak znatan broj muslimanskih intelektualaca 
nije opredjeljivao ni na jednu stranu. Sam Banac na drugom mjestu kaže 
da je "bar trećina muslimanskih intelektualaca i velika većina običnih Mu- 
slimana izbjegavala da bude zahvaćena bilo kojim procesom 'nacionali- 


zacije' ". 

% pretežnoj većini onih koji "drže sebe Hrvatima" može se govoriti 
u odnosu na ukupan broj onih koji su se opredjeljivali na jednu ili drugu 
stranu, a nikako ne generalno, bilo da su u pitanju intelektualci ili Musli- 
mani uopšte. 

Međutim, sve ovo, po našem sudu nisu bili glavni razlozi za veće 
opredjeljivanje Muslimana na hrvatsku, nego na srpsku stranu. 

Ne treba zanemariti ni klasno-socijalne razloge, jer su zemljopos- 
jednički odnosi u BiH bili oblikovani i po osnovi vjerskih razlika. Naime, 
još i 1910. godine Muslimani sačinjavaju 91,15 posto svih zemljoposjed- 

PPENETI 


kmetovi, iako tu postoje razlike), a 73,62 posto svih čivčija bili su pra- 
voslavci (21,49 posto katolici). Mnoge pobune pravoslavnog kmetstva su 
direktno tumačene kao protumuslimansko raspoloženje, a objektivno, bijes 
nezadovoljnih bezemljaša često nije birao predmet napada, jer nije napadan 
samo krupni zemljoposjednik, već je često stradao i muslimanski sitni 
posjednik, seljak, pa i pauperizovano stanovništvo pojedinih varoši, što 
će biti veoma izražena pojava, naročito poslije propasti Austro-Ugarske. 

No, ovi zemljovlasnički odnosi nisu bili primarni za ukupne srpsko- 
-muslimanske odnose. Da je to tako govori i praksa Kraljevine SHS, kada 
se poslije izvršene agrarne reforme kojom muslimansku zemlju uglavnom 
dobijaju Srbi, represija prema Muslimanima čak što više pojačava, uz 
nasilno uzurpiranje imanja, osvetu, progone, prinudno iseljavanje, pa i 
masovna ubistva Muslimana. 

Dakle, razlozi srpske netrpeljivosti s jedne i kontinuiranog musliman- 
skog podozrenja, koje će u pojedinim historijskim razdobljima prerasti u 
kolektivni strah i paniku iseljavanja, s druge strane, su mnogo dublje, 
gotovo iracionalne prirode. 

Reklo bi se da su Muslimani svojim "historijskim" bilom osjećali 
kameleonstvo i pravu, u osnovi hegemonističku, agresivnu i ugnjetačku 
bit srpske politike. Sama srpska nacionalna i državotvorna svijest se raz- 
vijala na kosovskom mitu i u duhu osvete. Ona se, kroz domaću verziju 
pravoslavlja kosovskim mitom koji u fantazmagoričnoj izvedbi stoljećima 
boluje od "turske magije", nadahnjuje generacije u borbi za "Vidovdan i 
krst časni" i kroz svoju ukupnu epiku, u ime "Lazarevog carstva nebeskog" 
priziva dan osvete. 

Srpska pravoslavna crkva, "kao čuvar nemanjićke državne tradicije", 
djelovala je u takvim okolnostima da je došlo do gotovo potpune identi- 
fikacije srpstva i pravoslavlja. S druge strane, odnos Pravoslavne crkve 
prema državi (u Srbiji) je također specifičan. Ona je u vrijeme otomanske 
vlasti naslijedila neke državne ingerencije i zapravo bila jedina dopuštena 
organizacija koja je sebe rado prikazivala legalnim nasljednikom srpske 
državnosti. Time je i ukupna historija despotskih odnosa u nemanjićkoj 
Srbiji, religijskih međuutjecaja, političkih nagodbi i svega onoga što demis- 
tificira "slavne Nemanjiće" (npr. da je još Stevan Nemanja kršten u ka- 
toličkoj vjeri, a njegov sin je privrženik papske kurije i čak od pape Ho- 
norija 1217. dobija kraljevsku krunu) bila tako retuširana i glorificirana 
do neslućenih razmjera. Kako kaže Vasa Čubrilović, "nema sumnje da je 
pravoslavna crkva najviše doprinela da narodne mase zaborave sve nepo- 

voljno u Nemanjićkoj feudalnoj državi. Vladaocima je dala oreol svetaca, 
samovoljna feudalna gospoda dobrim delom pod njenim uticajem postaju 
nacionalni heroji, a knez Lazar na Kosovu 1389. iskupljuje svojom smrću 
sve grehe stare gospode". (V. Čubrilović: "Istorija političke misli u Srbiji 
19. veka", "Prosveta", Beograd, 1958., str. 26) 

Pravoslavlje sa svojom siromašnom crkvom, uglavnom neukim i si- 
romašnim sveštenicima, sa nejakim institucijama i slabo organizirano, Svo- 
ju duhovnu hranu dobrim dijelom crpi iz mitova o svojim junacima i 
svecima, od kojih je mit o mrskom turskom osvajaču, prevari i izdaji 
svakako bio najsnažniji. Muslimani postaju sinonim za Turke, tako se 
najčešće pežorativno i nazivaju, a odnos prema njima kao "Brankovićima" 
odvijaće se u znaku borbe "krsta protiv polumjeseca", "istrebljenja po- 
turica", odnosno istebljenja svih onih koji ne prihvate oreol srpstva i za- 
okružene srpske države. Suštinu tog odnosa najjasnije je iskazao Stojan 
Protić, kada je na upit Ivana Meštrovića (u jeku rata 1917. godine) šta sa 
bosanskohercegovačkim Muslimanima, cinično izjavio: "Muslimani treba 
da se pokrste, isele ili da budu posječeni". 

Koliko puta u historiji će tom nesretnom i "prokletom" narodu biti 
namijenjen taj stravični izbor: ili pokrštenje, ili iseljenje ili masovno is- 
trebljenje?! 

Dodatna tragika je u tome što su Muslimanima bile potrebne decenije, 
pa i cijelo stoljeće da shvate tu svoju ukletu poziciju iz koje će oni nastojati 
da, kao objektivno slabija strana, pritisnuta u srpsko-hrvatskom sendviču, 
izađu laviranjem, kompromisima, velikim ustupcima koji su ne rijetko išli 
do nacionalnog poniženja i samonegacije. 

Kata smo istakli, Austro-Ugarska je, počev od okupacije BiH 1878., 
pa nadalje strateški planirala trajno zaposjedanje Bosne i Hercegovine. 
Oklijevanje i politički ustupci koje je u tom pogledu pravila bili su us- 
lovljeni međunarodno preuzetim obavezama (počev od Berlinskog kon- 
gresa, pa nadalje) i odnosom snaga među evropskim silama. Faktički, po- 
slije pionirskog posla na instaliranju i konsolidaciji austrougarske uprave 
u BiH, Monarhija je samo čekala povoljni međunarodni trenutak da izvrši 
aneksiju okupirane zemlje. 

Austrougarska diplomacija, početkom 20. stoljeća sve više i otvorenije 
insistira na tome da "kada dođe momenat, zamijeni postojeće stanje oku- 
pacije i pravo držanja garnizona sa aneksijom". 

Za taj korak, ključno je bilo držanje Rusije, te unutrašnje stanje u 
samoj Osmanskoj carevini i njene mogućnosti da diplomatskim putem i 
uz podršku drugih evropskih sila koje na austrougarsku podršku ne gledaju 
bljagonaklono — osujeti aneksiju. 

Austrougarski "Drang nach Osten" je sve manje tajni strateški plan, 
jer Monarhija otvoreno licitira svoje težnje da preuzme turske posjede na 
jugoistoku Evrope, a Rusija joj u tome, iako nevoljko, pravi ustupke oče- 
kujući veliku kompenzaciju u smislu dobijanja izlaza kroz Bosfor i Dar- 
danele, pa sve do planova o zauzimanju samog Carigrada. Sporazum Rusije 
i Austro-Ugarske iz 1897. godine predviđao je održavanje status guoa na 
Balkanu i Bliskom istoku, iako su se i jedni i drugi pripremali da ostvare 
svoje planove, tražeći najpovoljniji trenutak. 

Dolaskom barona von Aehrenthala i Izvoljskog za ministre inostranih 
poslova Austro-Ugarske i Rusije, ovi se planovi intenziviraju. 


Na sjednici austrougarske Zajedničke vlade 11.12.1907. g. faktički 
je odobren projekat aneksije, bez obzira na sve konzekvence i uz napomenu 
da se "bude pripravno na sve eventualnosti". 

Tada je istaknuto da se BiH ne može dati autonomija i sabor prije 
aneksije i da se o njoj u saboru uopće ne treba raspravljati. !! 

U ovom kontekstu indikativni su zahtjevi srpske i muslimanske or- 
ganizacije izloženi u predstavci bosanskom ministru Burijanu, 8.9.1908. 

Tu se pored ostalog kaže: "Boravak Vaše Preuzvišenosti u našoj otadž- 
bini daje priliku potpisanim da ispred Organizacije Muslimanskog i Srp- 
skog Pravoslavnog dijela našeg naroda zajednički izrazimo najveću i naj- 
preču potrebu cijelog naroda BiH, a ta je: USTAV, što skoriji, savremen 
i potpun Ustav za pripadnike Bosne i Hercegovine, bez rješavanja državno- 
pravnog položaja ovih zemalja, a kojima bi se Ustavom u slobodi i jed- 
nakosti bilo moguće ublažiti i otkloniti dosadašnje nezadovoljstvo u narodu, 
kome je najveći povod u nesavremenosti apsolutističkog upravnog režima. 

Ustavom i izbornim redom, kojim bi volja naroda došla do nepotpunog 
i nepomućenog izražaja, a koji bi Ustav i izborni red bili doneseni u 
sporazumu s narodnim organizacijama sva tri dijela naroda Bosne i Her- 
cegovine, utvrdila bi se u narodu vjera u pravednost, koja je prvi osnov 
države. Učestvovanjem naroda u svim organima državne djelatnosti preko 
povjerljivih, slobodnom voljom naroda izabranih, predstavnika bio bi osi- 
guran trajan poredak u našoj otadžbini i pravilan društveni i državni raz- 
vitak, jer je jedino pomoću parlamenta sa zakonodavnom i kontrolnom 
vlašću moguće pravilno riješiti cijeli niz životnih pitanja, koja u našoj 
otadžbini čekaju neodloživo rješenje. 

U ustavnom i parlamentarnom životu zajemčen je pravilan i sporazu- 
man zajednički rad u zajedničkim pitanjima naroda, bez razlike vjere (is- 
takao N. D.), čemu je najbolji dokaz ovaj zajednički prvi korak Srba Pra- 
voslavnih i Muslimana, koji u pitanju ustavnosti stupaju pred vašu Pre- 
uzvišenost. 

Uvođenjem ustavnosti bez rješavanja državno-pravnog položaja naše 
otadžbine bio bi zajemčen u zemlji mir, kao najpotrebniji uslov za kulturni 
napredak, a izbjegla bi se trvenja, kojima bi mogao dati povoda sticaj 
okolnih prilika. Pritom smatramo za potrebno naglasiti, da su svi dosadašnji 
pokreti našega naroda imali isključivo za cilj postizavanje unutarnjeg ure- 


denja naše otadžbine i postizavanje uslova za narodno samoopredjeljenje 


1_O svim ovim zakulisnim diplomatskim igrama vidjeli: Dimitrije Popović: "Izvoljski 
i Erental, Diplomatske uspomene iz aneksione krize", Bgd. 1927., Nikola Stojanović: 
"Bosanska kriza 1908-1914", V. Masleša, Sarajevo 1958., dr. Nusret Šehić: "Autonom- 
ni pokret Muslimana za vrijeme austro-ugarske uprave u BiH", Svjetlost, Sarajevo 
1980. dr. Mustafa Imamović: "Pravni položaj i unutrašnjo-politički razvitak BiH 1878- 
-1914", Hamdija Kapidžić: "BiH u vrijeme austrougarske vladavine", Sarajevo, 1968. 

(istakao N. D.) u upravi uopšte". ("Srpska riječ", Sarajevo, br. 8, septembar 
1908.) 

Možda zahtjevi ove predstavke više nego išta drugo označavaju suš- 
tinu bosanskog problema i apostrofiraju sve ono što će opredjeljivati sud- 
binu Bosne i Hercegovine, a to je: savremeni ustav koji će se bazirati na 
zajedničkom interesu, slobodi i ravnopravnosti, bez obzira na vjeru i naciju; 
zahtjevi za slobodnim demokratskim izborima kao osnovu pravne države; 
uspostavljanje parlamenta sa zakonodavnom i kontrolnom vlašću; sporazu- 
man i zajednički rad; uvođenje ustavnosti kao uslov rješavanja državno- 
-pravnog položaja BiH i garant mira i kulturnog napretka itd. 

Iz ove predstavke se jasno vidi da se bosanskohercegovački narod 
tretira kao jedinstven politički narod, da se u prvi plan stavlja zajedništvo 
i zajednički život (tri "elementa" tog naroda), da se o Bosni i Hercegovini 
govori kao zajedničkoj otadžbini i konačno, da se u pogledu ustavnog 
uređenja ističe pravo na "narodno samoopredjeljenje". 

Doista izuzetno aktuelan, za tadanje uslove, a i danas revolucionaran, 
demokratski program koji će nagovijestiti suštinu ukupne političke bitke 
za samostalnost i ravnopravan položaj BiH i zadugo biti najbolji odgovor 
za sve pokušaje njenog vještačkog cijepanja, prisvajanja i osvajanja. 

Jula 1908. izvedena je mladoturska revolucija koja Turskoj donosi 
ustav s parlamentarnom vladom, što će Kajzer kasnije, povodom prokla- 
macije aneksije istaći kao glavni povod pripajanja Bosne, jer tobože BiH 
se prije toga nije mogao dati Ustav, jer to je trebao da učini "sultan kao 
pravi suveren". Pravo licemjerstvo i cinizam monarhijske politike, jer do 
tada se upravo sultanovo suverenstvo nad Bosnom na sve načine mini- 
miziralo i faktički osporavalo. 


Pravi razlozi da se pristupi aneksiji jeste upravo ocjena povoljnosti 
međunarodnih okolnosti: Otomani duboko potreseni mladoturskom revolu- 
cijom i u svojoj nemoći, razvučeni i zabavljeni bunama i otimanjem drugih 
sila o dijelove raspadajućeg carstva (od Makedonije, preko Arabije, pa do 
Kirenaike-Libije); Rusija oslabljena revolucijom 1905. i sa teškim ranama 
zbog poraza s Japancima; ojačala Njemačka, kao nova velika evropska 
sila koja daje zdušnu podršku Austro-Ugarskoj, naročito u balkanskoj poli- 
tici, te na kraju nedovoljno odlučna Engleska i Francuska koje su se i 
same zaplele u svojim moćnim kolonijalnim carstvima. Naročito je Bri- 
tanija imala svoju računicu, bojeći se ruskog prisustva u toplim morima 
i ugrožavanja vitalne suecke saobraćajnice. 

Što se tiče samog Balkana, Beč Srbiju nije smatrao ozbiljnim tak- 
macem, a još manje malu Crnu Goru koja osim simbolike "ruske predstraže 

na Balkanu" i nije mogla igrati ozbiljniju ulogu. Za aneksiju je pridobijena 
i Bugarska, koja će dva dana prije aneksije proglasiti samostalnost. 

No, Monarhija diplomatsko pokriće aneksije traži u drugim, formal- 
nim razlozima. Oni se najbolje vide iz pisma Franje Josifa I ruskom caru ', 
gdje se pored ostalog kaže: "Radi se o položaju Bosne i Hercegovine. 
Ove dvije provincije dostigle su u sadanje vrijeme, blagodareći nesmanje- 
nom staranju moje vlade, visoki stepen duhovnog i ekonomskog razvitka, 
one s pravom teže blagodatima autonomne j ustavne uprave, što moja 
vlada ne smatra mogućim da im dalje otkazuje imajući u vidu nepredviđene 
događaje koji su se desili u Turskoj. Međutim, ne može se zamisliti da 
je moguće pristupiti davanju ustava Bosni i Hercegovini prije konačnog 
sređivanja pitanja o budućem političkom položaju tih provincija... Ustvari, 
ne uzimajući u obzir političke koristi nego imperativnu neophodnost opšteg 
položaja, prisiljen sam da pristupim aneksiji Bosne i Hercegovine" (Na- 
vedeno prema: Bosanska kriza 1908-1914, str. 34) Dakle, radi se o "im- 
perativnoj neophodnosti opšteg položaja" što i jeste bila sofisticirana srž 
austro-ugarske politike toga vremena. 

Pored niza reagovanja u Evropi, najplastičnije je carska pisma i aus- 
trougarski akt aneksije prokomentarisao londonski "Times" koji ga karak- 
teriše kao "Jesuitical and political cynism". (Jezuitska kazuistika i politički 
cinizam"). 

U proklamaciji upućenoj Bosancima i Hercegovcima se pored obe- 
ćanja o zasebnoj upravi, definisanja jasnog pravnog položaja "obiju Zze- 
malja", poteže i pravo ugarskog prijestola na ove zemlje ("Mi potežemo 
prava naše suverenosti na Bosnu i Hercegovinu i hoćemo, da se i na ove 
zemlje primjenjuje red nasljedstva, koji vrijedi za Našu kuću"). 

U proklamaciji se kaže da će "tako stanovnici obiju zemalja postati 
učesnici u svijem onijem dobročinstvima, što ih može pružiti trajno učvr- 
šćenje njihove dosadašnje veze. Novi će poredak biti jemstvo, da će kultura 
i blagostanje u Vašoj domovini naći sigurno ognjište. Bosanci i Hercegovci 
među mnogijem brigama, koje naš presto okružuju, neće unaprijed biti 
pošljednja ona za Vaše materijalno i duhovno dobro. Vaša misao jednakoga 
prava sviju pred zakonom; jednaka zaštita sviju vjeroispovijesti, jezika i 
nacionalne svojstvenosti — sva ova dobra uživaćete u punoj mjeri". (Prema 
"Hrvatskom dnevniku", Sarajevo, od 7.10.1908. posebno izdanje). 


12. Pisma su upućena i svim drugim vladaocima sila potpisnica Berlinskog ugovora iz 
1878. 

Proglasom aneksije su faktički evropske sile stavljene pod svršen čin. 
I pored diplomatske krize, velikog larmanja, uzajamnog optuživanja, pro- 
testa i uzbuđenja, te od strane Rusa pokušaja da se sazove i međunarodna 
konferencija o istočnom pitanju i turskog zveckanja oružjem u vidu vojnih 
priprema i sl., postupno dolazi do splašnjavanja strasti i faktičkog mirenja 
sa činom aneksije, pogotovu što je ojačala Njemačka odlučno podržala 
taj čin. Turska se sa aneksijom pomirila u februaru 1909., čime je Bosna 
i Hercegovina i formalno došla pod suverenitet Austro-Ugarske. U pre- 
govorima s Turskom, Austro-Ugarska se odrekla svojih prava u Novopa- 
zarskom sandžaku i obavezala se da će Turskoj isplatiti 2,5 miliona funti 
i dati joj ekonomske koncesije, te posebno da će garantirati punu vjersku 
slobodu za muslimansko stanovništvo Bosne i Hercegovine. 

Time se, poslije 446 godina turskog prisustva u Bosni i Hercegovini 
gubi i ona zadnja formalna veza, a to je sultanov suverenitet nad njom. 
Ona nepovratno odlazi iz BiH, čime se u velikom razočarenju Muslimana 
gubi i ona tanana nada o Turskoj kao zaštitnici njihovih interesa, uz rušenje 
iluzija o carstvu koje je stoljećima bilo sinonim i njihove bosanske moći 
i ugleda. 

Be obzira na očekivanja, pa i sve rašireniju svijest da "tursko pro- 
lazi", Muslimani aneksiju doživljavaju kao svojevrstan šok. Naročito 
stariji ljudi, ponosni begovi i age, dio panislamistički ili panturkistički 
orijentisane inteligencije (naročito oni koji su bili oduševljeni idejama mla- 
doturske revolucije) to doživljava kao emocionalno-psihološki stres, kraj 
nadanja i iluzija, definitivan slom starog sistema vrijednosti, što se sve 
pretvara u neku vrstu sjetnog žala ("Eh, pusto tursko"), ogorčenja i osjećaja 
napuštenosti. 

N. Stojanović (u knjizi "Bosanska kriza..." str. 48.) to uopštava kada 
kaže da su "jedni od narodnih utisaka i osećanja površni, drugi su dublji, 
a treći vrlo duboki, prema tome koliki je interes pojedine nacije u doga- 
đajima. Duboka narodna osećanja stvaraju velike događaje koji bacaju 
senku napred. Oni su predznak novih još važnijih događaja. Aneksiona 
kriza, koja se već pomaljala kao prva posledica mnogostranih i oprečnih 
narodnih osećanja, nije mogla predstavljati izuzetak od tog pravila". Nikola 
Stojanović pod ovim "površno", "dublje" i "vrlo duboko" gradira Hrvate, 
Muslimane i Srbe (upravo ovim redom) ne ulazeći puno u stvarno raspo- 
loženje i intimno osjećanje muslimanskog naroda. Njemu je dovoljno da 
kaže da su "Srbi i Muslimani, osim rijetkih izuzetaka, bili protivni aneksiji", 
ne ulazeći u posljedice koje su naročito za muslimanski narod bile pogubne, 
prije svega u vidu novog iseljavanja. 

On prešućuje i to da se već bosansko-hercegovački Muslimani naz- 
ivaju Srbima. Iako on jasno gradira raspoloženje fri naroda (Hrvata, Musli- 


13 Još 1886. (u članku: "Što misle muhamedanci u Bosni") Mehmed beg Kapetanović 
Ljubušak kaže: "Što se tiče misli i nade za povratak Bosne u turske ruke, tu već to 
baš lijepo već svako znade uz ovu stranu da ova zadnja dva vijeka što je god turska 
vlada izgubila i što joj se oduzelo već nikad i nikad nije joj se povratilo. Bosna može 
biti sve drugo, ali turska nikada; pak dakle kojim bi povodom tako što ludoga mislili 
i nadali se povratku Bosne u prvo stanje. S takvim mišljenjem veće bismo zabludili 
nego je sami pisac lipske brošure u tom pogledu", (Odgovor na Lipsku-Lajpeišku 
brošuru koju vjerovatno je pisao Osman Nuri Hadžić). 

mana i Srba) zajednički protest predstavnika Muslimana i Srba se ipak, 
uglavnom, u potonjoj velikosrpskoj historiografiji tretira kao protest bosan- 
skih Srba. U tom protestu naročito je karakterističan sljedeći apel: "Po- 
vodom najnovijih događaja evropske velike sile, potpisnice Berlinskog 
ugovora, pregovaraju sada o sazivu konferencije. Narod mora sačekati 
rezultat rada svih zainteresovanih faktora. S toga vas molimo, braćo, da 
budete strpljivi i mirni, a naročito da se ne selite iz naše lijepe i drage 
otadžbine, jer bi to bilo najopasnije sredstvo u odbrani prava njezinih".!4 
(Istakao N. D.) 

Proslava proglasa aneksije je pažljivo pripremana (spremljene su mjere 
obezbjeđenja, Proglas je štampan latinicom i ćirilicom u Beču i bio po- 
dijeljen svim okružnim predstojnicama itd.) uz aranžirani dekor u mnogim 
gradovima. 

Npr. sarajevski gradonačelnik Esad ef. Kulović, "u slavu historičkog 
čina aneksije dao je naredbu da se tri dana drže okićene i osvijetljene 
kuće". Sarajevsko zastupstvo je istog dana održalo svečanu sjednicu sa 
koje su svi zastupnici otišli kod zemaljskog poglavara Winsora i civilnog 
adlatusa Benka i čestitali im aneksiju. Uvečer su zabrujala sva zvona na 
katedrali, pred Konakom je svirala vojna muzika, a sa Žute Tabije i fortice 
Hum ispaljen je 101 topovski hitac. Ova topovska kanonada namjerno je 
ostavljena za uveče, pošto je bio Ramazan, pa je grad bio svečano osvi- 
jetljen, a većina stanovništva na ulicama. Sljedećeg dana održana su sve- 
čana blagodarenja u pravoslavnoj i katoličkoj crkvi, a zemaljski poglavar 
je primao čestitanja od deputacija raznih ustanova i korporacija". (Navedeno 
prema: M. Imamović, Pravni položaj i politički razvitak BiH 1878-1914). 

No, u tom ramazanskom predvečerju, uz promuklo gruhanje topova 
sa stare Tabije, u svečarskoj, raskošno osvijetljenoj oktobarskoj noći, gasio 
se jedan svijet uz nagoviješten tutanj esterrajhovih kopita koje će potkovane 
upravo u Sarajevu (i to ponovno na Vidovdan) krenuti u svoj pohod na 
Istok, zapravo u veliku svjetsku klanicu kojoj će Bosna biti fitilj, ali i 
golema žrtva. 


14 Inače, saznavši za aneksiju, protest je potpisan na putu za Budimpeštu 7.10.1908. 
Među poznatijim potpisnicima bili su: Ali-beg Firdus, Glig. M. Jeflanović, Muhamed- 
beg Fadilpašić, K. R. Kujundžić, Hadži Mahmud-beg Džinić, V. Šola, Derviš-beg 
Miralem, D. Vasiljević, Bakir-beg Tuzlić, P, Drljača, Bećir-beg Kapetanović, V. Vi- 
dović, Rifat-beg Sulejmanović, K. Božić, Ahmet-aga Henda, dr, U. Krulj, Muhamed 
ef. Karabeg, V, R. Crnogorčević, Huscin-aga Cerić, dr. N. Stojanović, Vasif-beg Biš- 
čević, Osman-beg Pašić, N, Cikota, At. Šola, Vas. Grđić i Šerif Arautović (izbor 
ovih "poznatijih" potpisnika sačinio je sam Nikola Stojanović), 

Poslije aneksije BiH profiliraju se i učvršćuju evropski savezi: V. 
Britanija, Rusija i Francuska s jedne i Austro-Ugarska, Njemačka i kole- 
bljiva Italija s druge strane. Turska i ostale zemlje će se tek kasnije prikloniti 
jednom ili drugom savezu. 

Stoga Austro-Ugarska svoju politiku usmjerava na stabilizaciju anek- 
tiranih krajeva. Prva komponenta te politike jeste pridobijanje Muslimana, 
jer računalo se da stabilizacije prilika u Bosni bez njih teško može biti, 
a na lojalnost Srba, s obzirom na ekspanzionističke ambicije prema samoj 
Srbiji, teško da su mogli računati. Što se tiče Hrvata, kako su neki mađarski 
grofovi govorili, njima se može vladati, "upotrebljavajući naizmjenično 
bič i zobnicu". Katolički klerikalizam je inače pod palicom nadbiskupa 
Štadlera, u to vrijeme bio pojačan i bio je u funkciji velikohrvatskih težnji. 


hovom uplivu Mađari koketiraju sa Muslimanima (naročito s begovatom) 
nastojeći instrumentalizirati i dio srpskih prvaka. 

U osnovi su tačna zapažanja Skarića, O. N. Hadžića i N. Stojanovića 
kada uočavaju da je "spoljna politika Austro-Ugarske nalagala osobitu 
pažnju prema Muslimanima, prema kojima je inače svaka obazriva politika 
morala pokazivati izvjesne popustljivosti zbog njihovog psihološkog stanja, 
jer su izgubili iluziju da su sastavni dijelovi Otomanske imperije. Zato su 
Muslimani odmah poslije aneksije obasuti pažnjom austro-ugarske vlade; 
davanjem vjersko-prosvjetne autonomije, usvajanjem principa fakultativ- 
nog otkupa kmetova, imenovanjem predsjedništva u bosansko-hercegovač- 
kom saboru, favorizovanjem pri činovničkom namještenju. Jasno je da 
austro-ugarska vlada po svojim opštim tradicijama nije te privilegije mogla 
smatrati kao definitivnu politiku, ali je u tim momentima bila potrebna i 
dovoljna i jedna prividnost." ("BiH pod austrougarskom upravom", str. 130). 

Poslije aneksije i austro-ugarski kapital odlučnije ulazi u Bosnu, što 
i sama vlast favorizira konkretnijim mjerama. U tom cilju osnovana je 
filijala austrougarske banke, Poštanska štedionica, Privilegovana agrarna 
i komercijalna banka, posebna Austro-bosanska banka itd. Uskoro je otvo- 
rena i Zagrebačka "Prva hrvatska štedionica", "Hrvatska centralna banka" 
i "Muslimanska centralna banka". 


U samo predsjedništvo bosanskohercegovačkog sabora ušli su pred- 
stavnici Muslimana, Srba i Hrvata (Safvet-beg Bašagić, Vojislav Šola i 
od 1913. Danilo Dimović, dr. Nikola Mandić — od 1914. dr. Jozo Sunarić). 

Aneksija BiH, kao i njeno kasnije priznanje od strane Turske, kako 
smo već istakli, pogubno je djelovala po iseljavanje Muslimana. Oni su 

ionako već bili ozbiljno demografski ugroženi i u udjelu ukupnog sta- 
novništva u BiH, jedini doživljavaju kontinuiran relativni pad. Ta slika se 
remeti i znatnim useljavanjem stanovnika iz drugih dijelova Monarhije. 
Da uzmemo za primjer samo Sarajevo. Prije okupacije Muslimani u Sara- 
jevu čine apsolutnu većinu. Ali zbog kontinuiranog iseljavanja (za relativno 
kratko vrijeme iselilo se iz Sarajeva oko 3.000 Muslimana), te naseljavanja 
koje podstiče austrougarska uprava, nacionalna struktura Sarajeva se bitno 
mijenja. Npr. 1851. u Sarajevu muslimani čine 72,23%, pravoslavni 

_ 16,94%, rimokatolici 1,14%, Jevreji 8,12%. Već 1885. godine postoci iz- 
gledaju ovako: muslimana 60,09%, pravoslavnih 16,88%, rimokatolika 
12,66%, Jevreja 9,96%, ostalih 0,41%. 1910. godine, muslimana je 35,57%, 
pravoslavnih 16,27%, rimokatolika 34,51%, Jevreja 12,23%, ostalih 
1,32%. Samo u periodu od 1879, pa do 1895., procenat katolika se povećao 
sa 3,26, na 28,02%, da bi 1910. već činili 34,51% (9. 

Pored Nijemaca, koji su se doseljavali u najvećem broju, doseljavali 
su se i Mađari, Poljaci, Česi, Jevreji (Aškenazi), Slovenci, Talijani itd. 
Npr. na dan popisa 10.10.1910. godine u Sarajevu su kao materinjim, 
hrvatskim ili srpskim jezikom govorilo 36.400 stanovnika, materinjim nje- 
mačkim 5.246, španjolskim 4.875, češkim 1.702, mađarskim 1.392, slo- 
venačkim 789, poljskim 592, talijanskim 465, arnautskim 103, ciganskim 
100, rumunskim 59, grčkim 39, slovačkim 35, rusinskim 34, turskim 31, 
ugarskim 17, engleskim 12, arapskim 2 i inim 1.5 

Kako se vidi, Sarajevo postaje pravi kosmopolitski grad, što je svakako 
bio značajan faktor njegovog ubrzanog kulturnog procvata, gdje preko- 
noćno niču različite naučne, kulturne, prosvjetne i vjerske institucije, razvija 
se moderno novinarstvo!" jtd. 

Uz uvažavanje svekolikog kulturnog i društvenog preporoda, jačanja 
duha kosmopolitizma, tolerancije i uvažavanja (npr. kako ističe Kreševlja- 
ković, nije bila rijetkost da se u jednom razredu srednje škole od 40-50 
učenika nalazi i po 10 narodnosti i po pet konfesija), velika je tragedija 
bila iseljavanje Muslimana. 

Po nepotpunim vladinim podacima 1908, iselilo se 613 Muslimana, 
1909. g. — 2.538, a 1910. čak 17.018 iseljenika ide za Tursku. Jovan Cvijić 
1910. godine piše "da ako se ovako nastavi u Bosni neće ostati ni polovina 


15 Šire statističke poglede vidjeti: Hamdija Kreševljaković, "Sarajevo za vrijeme aus- 
trougarske uprave (1878-1914)", Sarajevo 1969., str, 37-39, 

16. Npr. u Sarajevu u to vrijeme izlazi 89(!!) raznih listova. Od toga 11 na njemačkom, 
2 na turskom, po jedan na Španjolskom i mađarskom, 4 (naporedo) na njemačkom i 
srpskohrvatskom. 

Muslimana". Da je ta cifra bila mnogo veća nego što zvanične statistike 
govore, vidi se i po izjavi dr. Nazim beja, člana Solunskog mladoturskog 
komiteta, po kojoj je njihova vlada spremna da na granicama Srbije, Bu- 
garske i Grčke naseli Muslimane iz Bosne i istočne Rumelije i da je "već 
preko 200.000 Muslimana iz tih krajeva predalo molbu za zemlju i držav- 
ljanstvo". 

Tačan broj iseljenih Muslimana od 1878-1918. doista je teško utvrditi. 
po zvaničnim austrougarskim podacima (u koje je i oficijelna uprava sum- 
njala jer je po pravilu isticala da su podaci "prilično pouzdani"), iselilo 
se 61.114 Muslimana. Ako je samo 1910. iseljeno preko 17.000, onda 
ova brojka doista nije vjerodostojna. Po nekima (npr. V. Bogičević: "Ise- 
ljavanje Muslimana BiH u Tursku"), radi se o broju "oko 150.000 duša". 
Hadžijahić, Imamović, Bogičević, Kapidžić, Cvijić itd. iznose različite bro- 
jke koje često ne korespondiraju sa podacima koje nudi turska statistika, 
ali se uporednom analizom može doći do broja koji nije manji od 100.000 
iseljenih Muslimana. Npr. u Memorandumu bosanskohercegovačkih Musli- 
mana koji je upućen caru Karlu (avgusta 1917.) kaže se da je "prema 
zvaničnim statistikama samo od 1881-1912. iselilo 71.000 Muslimana, 
tako da je od prvobitnih 39% ukupnog bosanskohercegovačkog stanov- 
ništva u 1879. god., taj procenat 1910. god. opao na svega 32%." 

S obzirom da tu nisu uračunata iseljavanja povodom okupacije, te 
posebno ona koja usljeđuju poslije balkanskih ratova, realno je pretpostaviti 
(shodno i zvaničnim statistikama) da taj broj prelazi 100.000 iseljenih 
Muslimana. (Ovo se odnosi samo na BiH). 

U vrijeme kada Aleksa Šantić piše poznatu pjesmu (potaknut ma- 
sovnim iseljavanjem hercegovačkih Muslimana) "Ostajte ovdje" ("Ostajte 
ovdje, sunce tuđeg neba neće vas grijat k'o što ovo grije"...) tužne povorke 
Muslimana, često samo sa zavežljajima u rukama, idu u nepoznato, s neiz- 
vjesnošću, strahovima i nadama u "obećanu zemlju" da bi mnogi već pri 
samom dolasku bili razočarani, bez mogućnosti da se ikad više vrate u 
svoju domovinu. I ta besprimjerna golgota, koja će se nastaviti i kasnijih 
decenija, biće isto toliko dugo prekrivena velom zaborava. 

Neće se blagonaklono gledati čak ni na spominjanje tih nesretnika, 
jer oni će samo biti svojevoljno iseljeni Turci zaboravljeni po sokacima 
Stambola, u ubogim selima na obalama Male Azije, ili oni koji su imali 
sreću, gotovo plemenski okupljeni na nekadanjim grčkim posjedima, oko 
Bruse, u Trakiji itd. 

Oni će čekati bezmalo 100 godina da se i o njima progovori ili pak 
samo da dobiju šansu da dođu i vide svoju postojbinu. 

Ulsi dolaska Austro-Ugarske u BiH su kulturne prilike kako kod 
Muslimana, tako i kod ostalog stanovništva bile veoma loše. 

Onaj zamah i pravi procvat nauke, kulture, prosvjete, književnosti, 
koji je Bosnu isticao među prvim provincijama u ogromnom Osmanskom 
carstvu, već je odavno bio splasnuo i dijelio je sudbinu silazne putanje 
samog carstva. Bosni i Hercegovini posebno nisu išli na ruku česti ratovi 
koji se upravo u susjedstvu Bosne, pa i na njenom teritoriju vode, opšta 
nestabilnost graničnog područja gdje je cijela Bosna svojevrsna vojna kra- 
jina, česti pomori kuge, te posebno ekonomsko osiromašenje uslovljeno 
gubljenjem strateških tranzitnih trgovačkih pozicija koje je Bosna (sa Sara- 
jevom, Mostarom, Brodom, Fočom itd.) zadugo imala. 

Radikalne reforme koje inaugurira Selim III, a naročito revnosno na- 
stoji provesti Mahmud II, kao i njegov nasljednik Abdul Medžid, ne daju 
prave rezultate. lako propadajući, ostaci feudalnog sistema i psihologije 
su se pokazali mnogo žilavijim nego su reformatori pretpostavljali, a turske 
materijalne mogućnosti mnogo manjim nego što je to reforma iziskivala. 
Sultanovim fermanom od 1856. godine nastoji se dalje produbiti reformski 
duh Hatišerifa od Giilhane, posebno u odnosu na proširenja prava koja se 
daju kršćanima. 

Već prije je bila ukinuta džizija (porez na vojsku) i podanici kršćani 
(hrišćani) i stvarno i formalno su bili izjednačeni sa muslimanskim sta- 
novništvom. Veliki je napredak učinjen time što je ferman propisivao da 
kršćani imaju i sva ostala prava kao muslimani, a prije svega ravnopravan 
tretman u pogledu učešća u državnim službama {i prava na školovanje. 
lako ni prije nije bila ograničena, sloboda vjeroispovijesti poslije ovog 
fermana dobija puni zamah, što se naročito ogleda u gradnji mnogobrojnih 
bogomolja za pravoslavne i katolike, Dozvole za te objekte su se lako i 
bez ikakvih problema dobijale, a podiže se i veći broj školskih objekata, 

1865. g. donosi se i novi Zakon o administrativnoj upravi koji zbog 
temeljitih promjena u upravi i sudstvu, neki historičari zovu i Pokrajinskim 
(bosanskim) ustavom iako on to suštinski nije bio. 

Na kulturnom planu, Reforma je imala izuzetno progresivnu dimenziju 
u tome što je obavezivala svaku pokrajinsku upravu da uporedo sa pro- 
vođenjem nove reforme obavezno otvara štamparije, kako za potrebe ad- 
ministracije, tako i za opće potrebe. 

Tako je u BiH osnovana moderna štamparija 1866. godine. 7 (To nije 
prva, ni jedina štamparija, kako neki misle, jer u Goraždu je bila štamparija 
1529. god.) 

Uoči okupacije u BiH, Muslimani su se školovali u mektebima, me- 
dresama, ruždijama kao školama koje su dobrim dijelom imale vjerski 
karakter!$, a imućniji pojedinci su se školovali na višim školama u Cari- 
gradu, Kairu itd. Npr. u Sarajevu su 1878. godine bile dvije sprskopra- 
voslavne i dvije katoličke osnovne škole, zatim srpska niža realka, te oko 
40 mekteba, pet medresa, ruždija, niža vojnička škola i vjerska škola se- 
fardskih Jevreja. I poslije okupacije ostale su sve ove škole, osim vojničke. 

Odbacivanje vrednota nove civilizacije, podozrenje u sve novine koje 
donosi Austro-Ugarska i ne malo izazvali su i odbojan stav Muslimana 
prema savremenom obrazovanju i školovanju sticanom u državnim školama 
koje otvara nova uprava. Tako Muslimani u jednom periodu od daleko 
najpismenijih stanovnika BiH, postaju u evropskom smislu riječi najnepis- 
meniji, jer svi oni koji su se školovali u mektebima, medresama itd. su 
se po evropskim standardima smatrali nepismenim. 

Tako u godini 1899/1900. u 293 osnovne škole u BiH bilo je upisano 
svega 4.886 muslimanske djece (to su tzv. komunalne škole, jer Zemaljska 
vlada nije "Sibjan mektebe" ubrajala u osnovne škole). U srednjim školama 
taj odnos je bio još nepovoljniji. (Npr. u mostarskoj gimnaziji, osnovanoj 
1893. od 65 učenika samo je 8 bilo Muslimana). 

Prvijenac bosanske publicistike bio je časopis "Bosanski prijatelj", 
pokrenut upornošću J. F. Jukića, a štampan u Zagrebu. Ignjat Sopron je 
1866. uredio i izdao prvi broj "Bosanskog vjestnika" (nedjeljnik, štampan 


17. Ta štamparija je bila vlasništvo Ignjaca Soprona iz Zemuna, a kasnije je ona otkupljena 
od strane vilajetske uprave i time prešla u vlasništvo države. Smatra se da ova štam- 
parija predstavlja osnovu štamparstva u BiH. 

18. Mekteb, niža (vjerska) škola; medresa — muslimanska vjerska škola u koju se stupa 


poslije završenog mekteba. ruždija — škola za odraslu punoljetnu djecu ili prvi stupanj 
srednje škole. 

Vukovim pravopisom i ćirilicom), ali on nije dugo izlazio. (Sačuvano je 
25 brojeva i dva vanredna izdanja). 

Ubrzo i vilajetska vlada počinje izdavati "Bosnu" (1866-78), "list za 
vilajetske poslove, vijesti i javne koristi". ("Bosna" je štampana na osam 
strana: četiri unutrašnje arebicom i na turskom jeziku, a četiri spoljašnje 
srpskohrvatski, ćirilicom i Vukovim pravopisom. Prvi urednik bio je Mu- 
stafa Refet Imamović. List izašao ukupno u 636 brojeva). 


Od 1868. god. izlazi i "Sarajevski cvjetnik" — "Đulšeni Saraj", dvo- 
jezično i jedanput nedjeljno. (Izlazi do 1872. godine, urednik Mehmed 
Šaćir Kurtćehajić.) 

Poslije izdvajanja Hercegovine u poseban vilajet u Mostaru je 19. 
februara 1876. pokrenut zvaničan list tog vilajeta "Neretva". Do okupacije 
BiH 1878. štampano je ukupno pet listova. 

S okupacijom slika se radikalno mijenja. Dolazi do prave "poplave" 
dnevnih i nedjeljnih listova, oni se profiliraju po oblastima, namjeni i 
publici. Naročit razmah usljeđuje poslije 1903. (smrt Kallaya 


) odnosno 
1907. kada se ukida tzv. preventivna cenzura. 


Za 40 godina austrougarske vladavine pokrenuto je i izlazilo 725 
listova (od toga u BiH štampano 118), različitog političkog P 
cionalne i političke orijentacije, stručnog nivoa, ugleda i stepena 
a štampani na srpskohrvatskom, njemačkom, mađarskom, turskom, špan- 
skom (ladino) jeziku, latinskom, ćirilicom, goticom, arebicom, pa čak u 
Evropi i potpuno nepoznatim irdišem (jezik jidiš, a pismo arebica). To je 
doista jedinstven primjer u svijetu da se publicistika razvija na tako širokoj 
lingvističkoj, kulturnoj, nacionalnoj, vjerskoj i civilizacijskoj osnovi i to 
u jednoj relativno maloj sredini i za malu čitalačku publiku. 

To se posebno manifestuje kasnije, kad 
stranka ima svoje glasilo, a i sv 
i časopise. 


rofila, na- 
čitljivosti, 


a svaka značajnija politička 
aka od vjerskih konfesija ima svoje listove 


Vilajetska štamparija je odmah po okupaciji pretvorena u "Cesarsko- 
-kraljevsku vladinu tiskarnu" i počela izdavati režimski list "Bosanko-her- 
cegovačke novine" (latinicom na srpskohrvatskom 
nedjeljno, a od 1880. latinicom i ćirilicom dv 
tih novina je "Sarajevski list". Poslije se javlj 
(1910-1912). 


Tu je dnevnik "Bosnische Correspodenz", na njemačkom jeziku, kao 
i "Bosnische Post" (1884-1918). 


i njemačkom jednom 
aput nedjeljno). Nastavak 
a i "Večernji sarajevski list" 

Pojavljuje se i nedjeljnik "Vatan" (Domovina) koji izlazi na turskom 
jeziku i arebicom, do 1897. Nasljednik mu je "Rehber" ("Putokaz"), list 
"za političku i islamsku znanost" (izlazi do 1902. god.) 


Devet godina izlazi i "Bošnjak", list "za politiku, pouku i zabavu" 
(urednik Hilmi Muhibić), na latinici i na "bosanskom jeziku". List je bio 
namijenjen širim muslimanskim slojevima. Propagirao je ideje bošnjaštva, 
sa tezama o "bosanskoj naciji" i "bosanskom jeziku". Od 1898-1907. u 
Mostaru izlazi list "Osvit", glasilo Hrvata u BiH (izlazi dosta katoličkih 
listova kao "Srce Isusovo", "Vrh Bosna", "Glasnik bosanskih i hercego- 
vačkih franjevaca", "Glasnik presvetoga srca Isusova" itd.) 

Od srpskih novina prvi se pojavljuje režimski nastrojen "Trebević", 
a onda izlaze "Prosvjeta", "Napredak", "Srpska štampa", u Mostaru "Srpski 
vjesnik" (od vjerskih pravoslavnih listova "Srpski sveštenik", "Odjek srp- 
skog pravoslavnog sveštenstva u BiH" itd.) 

Kao moderan, evropski uređen i veoma dobro opremljen časopis, 
pojavljuje se 1895. godine "Nada" (časopis za književnost, urednici Kosta 
Herman i S. S. Kranjčević), pa onda takođe književni časopis "Zora" (oku- 
plja pisce tzv. mostarskog kruga: Dučića, Šantića, Ćorovića itd.) 1907. 
Petar Kočić u Banja Luci pokreće "Otadžbinu", a iste godine Safvet-beg 
Bašagić pokreće "Ogledalo". Što se tiče muslimanskih vjerskih listova, 
oni su štampani na arapskom ili dvojezično. To su "Tarik" ("Putokaz", 
1908-11), "Mualim" ("Učitelj" 1910-13), "Misbah" ("Zora", 1912-14), te 
"Jeni misbah" ("Nova zora"). Tu su i mnogi listovi na stranim jezicima, 
kao "Sarajevoer Tagblatt", "Bosnyak hirlap" ("Bosanski vjesnik"), te hu- 
moristička i satirična štampa kao "Bismillah" (1865), "Stršljen", "Bockalo" 
1 drugi. 

Tu su i listovi koji podstiču razvoj kulturnog i političkog života Je- 
vreja, kao "Židovski svijet" (1918-24), "Jevrejski život" itd. i oni se javljaju 
na kraju rata i poslije", Što se tiče muslimanskog kulturnog života i knji- 
ževnog stvaranja, veoma je značajna pojava "Behara" (1900), "lista za 
pouku i zabavu". 

Kako ističe Muhsin Rizvić, pisac izvrsne književnohistorijske mo- 
nografije o "Beharu", s njegovom pojavom se otvara "razdoblje književnih 
listova kao snažan pokret u književnom stvaranju Muslimana Bosne i Her- 
cegovine pod austrougarskom vladavinom, koji odražava i sve potrebe i 
težnje u njihovom prosvjetnom i kulturnom životu, kao i značajnije pojave 


19. O razvoju bosanskohercegovačke publicistike šire vidjeti u "Enciklopedija Jugoslavije" 
— Separat za BiH, str. 241-246, 

u njihovom društvenom, političkom i nacionalnom razvoju" (M. Rizvić: 
"Behar" — književnohistorijska monografija", Svjetlost, Sarajevo 1971.) 

Nakon "Behara", pojaviće se i "Gajret", glasilo istoimenog prosvjetno- 
kulturnog i humanitarnog društva, te "Biser", koji inklinira panislamis- 
tičkim idejama. 

"Behar" pokreću muslimanski književnici: Safvet-beg Bašagić, Edhem 
Mulabdić i Osman Nuri Hadžić. Pokretači se slažu o pokretanju jednog 
isključivo muslimanskog lista koji bi bosanskohercegovačke Muslimane 
probudio iz letargije, mobilizirao njihove snage na kulturnom planu i uopšte 
da list odgovori "duhu vremena i potrebama naroda". Oni za tu ideju 
pridobijaju i neke ugledne muslimanske intelektualce (profesora Ibrahima 
Repovca, Riza-beg Kapetanovića, Hilmi Muhibića, Hajdara Fazlagića, Sa- 
liha Alićehića, Fehima Spahu), a tražena je i potpora uglednih ljudi iz 
cijele BiH (ona je ubrzo i dobijena, među prvima su se javili Ahmed 
Šehović iz Trebinja, Hamdi-beg Džinić iz Krupe, Ibrahim-beg Defterda- 
rević iz Dervente itd.). Koncepcija "Behara", kao zabavno-poučnog lista, 
koji će se baviti moralno-vjerskim odgojem Muslimana, odgovarala je 
Zemaljskoj vladi i "Behar" dobija odobrenje 4. marta 1900. godine. 

Rizvić posebno apostrofira "Beharovu" zaslugu za afirmaciju imena 
Muslimani. U vezi s tim on kaže: "U nekoj daljoj vezi sa akcijom okupljanja 
bosanskohercegovačkih Muslimana oko 'Behara', kao njihovog književ- 
nog, kulturnog i društvenog organa, te neke vrste muslimanskog narodnog 
zastupnika i zaštitnika, prema Hadžićevom shvatanju 'Beharove"' uloge, 
nalazi se i Hadžićev članak Muslimani a ne muhamedanci — Poslanik, a 
ne Prorok i propheta!, u kome on predlaže naziv 'muslimani ' za bosansko- 
hercegovačko stanovništvo islamske religije, umjesto naziva 'muhamedan- 
ci?, koji je po njegovom mišljenju 'uvredljiv! i neadekvatan suštini pojma 
'ni po svome etimološkome značenju, ni po svojoj prvobitnoj uporabi". 
Slično mišljenje izraženo je u isto vrijeme i u 'Bošnjaku', ali je zasluga 
u predlaganju ovog naziva u istoriji razvitka bosanskohercegovačkih Musli- 
mana pripala preko ovog članka i Hadžića i 'Beharovom"' književno-kul- 
turnom krugu, mada je njime u to vrijeme iskazivana pretežno religiozna 
sadržina pojma, a narodnosna samo u onoj mjeri u kojoj je "Behar" bosan- 
skohercegovačke Muslimane, pri podvlačenju njihovog slovenskog pori- 
jekla i slovenske narodne bitnosti, narodnosno i etnički diferencirano i 
distancirano od ostalih naroda u Bosni i Hercegovini. Prihvatanje ovog 
naziva u javnosti nakon ovog Hadžićevog članka u 'Beharu' kao pravog 
imena za njih svjedoči, s druge strane, koliko je 'Behar" bio popularan i 
raširen među muslimanskom čitalačkom publikom, te koliko se pažljivo 

pratio i u ostalim, nemuslimanskim krugovima, koji su ovaj naziv također 
usvojili." (M. Rizvić: "Behar"... str. 51-52) 

"Behar" je doista mnogo učinio na književno-kulturnoj afirmaciji bo- 
sanskohercegovačkih Muslimana. Njegov zvaničan kurs bio je politička 
neutralnost, ali su se kroz različite sadržaje plasirale nacionalno-emanci- 
patorske ideje i vršila svojevrsna nacionalna edukacija. On naravno od- 
slikava i sve kontroverze kulturnog, prosvjetnog i književnog buđenja Mu- 
slimana s početka ovog stoljeća. 

Pored ostalog, zadatak tog lista je bio "dovođenje u dodir sa savre- 
menom zapadnom kulturom", ali i "da nam, na lijepom svom materinskom 
jeziku protumače duh i razvoj bujne orijentalne kulture". 

"Behar" donosi književnu kritiku, poeziju, prozu, dramu, narodnč umo- 
tvorine, zanimljive prevode iz turske i drugih orijentalnih književnosti i sl. 

Značajnu ulogu na kulturno-prosvjetnom planu odi grale su i čitaonice. 
Još za vrijeme Turske, u sklopu reformi koje provodi Topal Osman-paša, 
zagovaralo se njihovo otvaranje. Muslimanska čitaonica (kiraethana) otvo- 
rena je 19.7.1888. u Sarajevu (u novoj zgradi na Bentbaši specijalno sagra- 
đenoj za tu svrhu). U toj čitaonici se okupljaju mnogi književnici, ugledni 
političari i uopšte obrazovani ljudi i u njoj se drže predavanja iz kulturne 
i političke historije BiH, razgovori o najvažnijim političkim pitanjima, uz 
gostovanje predstavnika austrougarskih vlasti i sl. 

Ova čitaonica je dosta doprinijela formiranju kulturnog i političkog 
mnijenja Muslimana, prevazilaženju podozrenja prema zapadnim vredno- 
tama i sistemu obrazovanja, odnosno "koegzistenciji orijentalističke tradi- 
cije i novog zapadnjačkog smjera". Iz tog kruga će se regrutirati i mnogi 
kasniji saradnici okupljeni oko "Bošnjaka", "Behara" itd.2? 

Da bi se Muslimani približili savremenom obrazovanju i prevazišli 
veoma loše stanje u toj oblasti, vakufska uprava potiče inicijativu da se 
formiraju đački domovi ili konvikti, gdje bi se smjestili učenici srednjih 
škola, naročito oni iz manjih mjesta. 

Tako je 1885. Vakufsko ravnateljstvo osnovalo prvi konvikt u Sara- 
jevu u koji su bili smješteni polaznici Velike gimnazije (50 učenika, koji 
su bili smješteni u zgradi Morića-hana). No, on iz finansijskih razloga 
nije dugo opstao (ukinut je 1887). Tek 1894. otvoren je novi konvikt u 


20 U upravi čitaonice bili su; Mahmud-beg Fadilpašić, kao sarajevski gradonačelnik i 
ujedno predsjednik čitaonice, potpredsjednik Nezir Škaljić, blagajnik Vejsil Svrzo, 
tajnik Hilmi Muhibić, te stalni članovi odbora: vladin savjetnik Kosta Herman. Me- 
hmed-beg Kapetanović Ljubušak, Ibrahim-beg Bašagić, Mchmed Hulusi, Mahmud-beg 
Fadilpašić i Huscin Karabegović. Čitaonica je imala 140 članova i priručnu biblioteku. 

Sarajevu, a zatim se otvaraju konvikti u Mostaru (1897), konvikt Velike 
realke u Banja Luci 1899., gimnazijski konvikt u D. Tuzli 1904. godine. 

Prvo kulturno-prosvjetno društvo u BiH osnovali su sarajevski Jevreji 
1892. godine pod imenom "La Benevolencija". Osnovna mu je zadaća 
bila dobrotvorna, da se na organiziran način pomaže jevrejska sirotinja, 
ali ono od 1898. proširuje svoje djelovanje i znatnu pažnju posvećuje 
obrazovanju omladine i uopšte kulturnom podizanju Jevreja. Ono dijeli 
stipendije za srednje i zanatske škole, za fakultete, organizuje kulturno- 
-zabavni život itd. Kao društvo koje je bilo izvan nacionalnih okvira, kao 
kulturno-zabavno i prosvjetno udruženje, formirano je i društvo željez- 
ničara "Flugrad" u Sarajevu 1898. godine. Iza njega, na inicijativu 29 
akademski obrazovanih Srba formira se i kulturno-prosvjetno društvo "Pro- 
svjeta", 18.8.1902. godine. 

Hrvatsko kulturno-prosvjetno društvo "Napredak", nastalo je spaja- 
njem dva slična potporna društva: Mostarskog hrvatskog potpornog društva 
za pomaganje đaka srednjih škola (osnovano 1902) i Sarajevskog društva 
za namještenje djece na Zanat i trgovinu (osnovano novembra 1903). Godi- 
ne 1907. oba društva objedinjuju rad sa glavnim zadatkom usmjerenim 
na stvaranje hrvatske inteligencije. 

Poslije dužih pripremnih radnji, formiranja Privremenog odbora i do- 
nošenja Pravila društva, konačno je zakazana osnivačka skupština "Gajreta" 
20. februara 1903. godine. Na skupštini je učinjen pokušaj da se osnivanje 
društva odgodi (protiv su bili Kulović, O. N. Hadžić, Mutevelić, Šahinagić, 
Sulejmanpašić i Fadilpašić), ipak je pobijedila linija okupljena oko mlađe 
muslimanske inteligencije (Bašagićem, Mulabdićem, Hadžićem i Mešićem 
itd.). Reis-ul ulema se priklonio ovoj liniji i faktički presudio u korist 


osnivanja "Gajreta".?! 


"Behar" i "Bošnjak" su široko popularizirali osnivanje "Gajreta", kao 
i novine koje su izlazile na njemačkom jeziku, gdje je osnivanje Društva 
označeno kao pobjeda zapadnih ideja i dokaz da su Muslimani itekako 
raspoloženi za prihvatanje zapadne kulture. 

Kako kaže Ibrahim Kemura??, "neosporno je daje osnivanje 'Gajreta? 
razrješavalo i osnovnu dilemu pred kojom su se Muslimani našli poslije 


21 U sastav "Gajretovog odbora ušli su: S. Bašagić, predsjednik, dr. H. Hrasnica, pot- 
predsjednik; H. Hodžić, sekretar; H. Fazlagić, blagajnik; M. Berberović, I. Petrev, 
M. Hadžihrustanagić, revizori; E. Mulabdić, H. Muhibić, R. Kapetanović, S. Alićehić, 
odbornici; F. Spaho, H. Hatibović i F. Čurčić, odborski zamjenici. 

22 U izvrsnoj monografiji "Uloga Gajreta u društvenom životu Muslimana" V. Masleša, 
Sarajevo 1986. 

okupacije, i koja se predstavljala u sve oštrijoj formi. To je bilo sudbonosno 
pitanje o potrebi usvajanja nauke i suvremenog obrazovanja, odnosno pri- 
hvatanja određene društveno-političke i kulturne realnosti s kojom su 
Muslimani bili suočeni. Pozitivno izjašnjavanje u korist 'Gajreta' pred- 
stavljalo je konačnu prekretnicu i pobjedu savremenih shvatanja, gdje pi- 
tanje o "šerijatskoj dozvoli? nauke svake vrste više ne postoji. Nema dakle 
više pitanja: jel'nam dopuštena nauka, jel'nam potrebna nauka, već mjesto 
toga stoji — danas 'Gajret' kao zvijezda naša jasna i čista svijest, da nam 
je nauka jedini spas da se održimo" (ovdje Kemura citira napis iz "Behara", 
111/1902). Kemura dalje konstatuje da je "osnivanje 'Gajreta' predstavljalo 
izuzetnu probu muslimanske svijesti i jedan od značajnijih zaokreta u novi- 
joj istoriji Muslimana". "Gajret" odražava i prihvatanje savremenog obra- 
zovanja, novi polet u kulturnom radu Muslimana, te osamostaljenje mlađe 
generacije muslimanskih intelektualaca od režimskog tutorstva. S "Gajre- 
tom", koji postaje svojevrstan pokret, otvaraju se mogućnosti bržeg razvoja 
i organizacionog jačanja muslimanskog političkog vođstva s jedne i opšteg 
ispoljavanja muslimanskog kulturno-prosvjetnog i humanitarnog programa, 
s druge strane. On će, uz sva ideološka lutanja i potonja nacionalna 
svrstavanja, odigrati historijsku ulogu naročito u školovanju i pros- 
vjećivanju muslimanske omladine, jer će "Gajret" ubrzo po osnutku, 
učvrstiti svoju organizaciju i proširiti svoje djelovanje na gotovo sva po- 
dručja Bosne i Hercegovine. 

Dolazak Osmana Đikića na čelo "Gajreta" (1908) izazvao je dosta 
bure i političkih neslaganja, jer je Đikić forsirao njegovu prosrpsku ori- 
jentaciju, tako da je iz tih razloga odmah poslije 1914. godine i raspušten, 
a Vakufsko-mearifski saborski odbor je bio zadužen da upravlja "Gajre- 
tovom" imovinom i nastavio je da i dalje dijeli stipendije (u ograničenom 
broju, zbog ratnih uslova). Najistaknutiji Muslimani srpske orijentacije 
(već poslije 1910, većina članova glavnog odbora je bila prosrpski orijen- 
tirana) našli su se na udaru represivnih mjera Monarhije, uz hapšenja i 
internacije. (Avdo Sumbul, — sekretar "Gajreta", te Hamid Kukić, Hamdija 
Nikšić i drugi.) 

"Gajret" je inače dosta učinio na školovanju muslimanske omladine, 
davao je stipendije, potpore i zajmove, finansirao đačke domove, organi- 
zirao kulturni i zabavni život, a na planu izdavačke djelatnosti izlazio je 
list i kalendar "Gajret" (O kompletnoj djelatnosti "Gajreta" vidjeti: Ibrahim 
Kemura, "Uloga 'Gajreta' u društvenom životu Muslimana...") 

Poslije Prvog svjetskog rata "Gajret" u Kraljevini SHS, faktički po- 
novo otpočinje sa radom 15. marta 1919. kada će se oko njega sukobljavati 

interesi muslimanskih političkih stranaka (JMO, Demokrata i dr.) i ofici- 
jelne kraljevske politike. 

"Gajret" će biti stavljen i pod "zaštitu kraljevske kuće Karađorđevića" 
imenovanjem prestolonasljednika Petra za njegovog protektora. On se pos- 
rupno stavlja u funkciju "nacionaliziranja" Muslimana što različitim sred- 
stvima podstiče Pašićeva vlada, ministar vjera Vojo Janjić, uz punu podršku 
Aleksandra Karađorđevića. 


MUSLIMANI IZMEĐU 
DVA SVJETSKA RATA 


U sjeti Srbije u balkanskim ratovima, posebno srpsko-bugarski ugo- 
vor za akciju protiv Turske, mnogi tumače kao akt koji direktno ugrožava 
interese Austro-Ugarske, a favorizira rusko prisustvo na Balkanu. ("Jer se 
ustanovljava ruska hegemonija nad dvjema slavenskim državama" — Po- 
enkare). 

Povodom toga ilustrativno je zapažanje Konarda fon Hecendorfa, 
glavnokomandujućeg austro-ugarskog generalštaba, gdje on u memoaru 
upućenom Franji Josifu (20.1.1913.) kaže: "Od jedne nezavisne Velike 
Srbije (1) Slaveni u Monarhiji, a naročito Jugoslaveni, tražiće oslonca u 
toj novoj državi, štićenici Rusije. Naročito će Srbi iz Monarhije težiti da 
se vežu za nju. Na taj način Monarhija je u opasnosti da izgubi najznačajnije 
domene za svoj položaj velike sile i za svoj ekonomski razvoj, naročito 
svoje obalske posjede i sa njima svoj pomorski značaj; (2) Nezavisna 
Srbija, spojena sa Crnom Gorom, predstavlja vojnu silu sa kojom valja 
računati; (3) Obnovljeni prestiž Srbije nanio je Monarhiji znatan moralni 
udarac, ne samo na Balkanu, u Bosni i Hercegovini i Dalmaciji, u njenim 
sopstvenim oblastima, već i pred cijelim svijetom. Taj udarac je već uveliko 
umanjio vrijednost Monarhije, kao saveznice, a time i njenu vrijednost 
političku i ekonomsku. Tu ne treba da se zavaravamo, uprkos naših tzv. 
diplomatskih uspjeha, koje treba smatrati samo kao sitnice, a ne kao dokaze 
stvarne moći; (4) To umanjenje ugleda vrši štetan uticaj na sve rodoljube, 
naročito na duh vojske" (Feldmarchal Conard: "Aus meiner Dienstzeit", 
Wien, III, str. 12). 

Feldmaršal je dobro ocijenio efekte balkanskih ratova i faktički već 
tada prejudicirao vojno rješenje za ojačalu Srbiju. Dovoljan će kasnije biti 
Principov pucanj na prestolonasljednika Ferdinanda da se pronađe valjan 
povod za ono što je već davno planirano i sa stanovišta imperijalne logike 
i pokrenute vojne mašinerije bilo neminovno. Atentatorski pucnji u Sara- 
jevu staviće taj grad u orbitu svjetskog interesiranja, a po njima će se, u 

maltene cijeloj jednoj epohi, uglavnom u ružnom svijetlu Bosna spominjati. 
Inače, u BiH je počelo ključati počev od Žerajićevog atentata na generala 
Varešanina 1910. godine, a naročito povodom događaja uslovljenim prvim 
i drugim balkanskim ratom. 

Bosanskohercegovački Srbi su u pravoj nacionalnoj euforiji, osoko- 
ljeni su i nadahnuti vojnim uspjesima Srbije, njenim teritorijalnim širenjem 
i sl. Mnogo njih je i samo učestvovalo u balkanskim ratovima, a nije mali 
broj bio ni Muslimana i Hrvata koji su te ratove smatrali nacionalnooslo- 
bodilačkim i sami u njima učestvovali (npr. od poznatijih Mustafa Golubić, 
Hasan Rebac, Šukrija Kurtović, Antun Mavrak itd.). 

Muslimane su uglavnom teško pogodili porazi Turske i to je bio 
dodatni udarac poslije aneksije iz 1908. Oni na srpsku nacionalnu euforiju 
nisu gledali blagonaklono jer su se već čule vijesti o divljanju srpskih i 
naročito crnogorskih vojnika prema nenaoružanom i nedužnom musliman- 
skom stanovništvu u Sandžaku, na Kosovu i južnoj Srbiji. 

Zapravo, uoči samog rata Muslimani se unekoliko okreću sami sebi, 
ne shvatajući, kao ni mnogi drugi evropski narodi čemu sve on vodi i 
koje će goleme historijske promjene sa sobom donijeti. 


% 
xk + 


Kako smo istakli, četrdeset godina vladavine Austro-Ugarske u BiH 
se ne može jednostrano ocjenjivati, posebno ne u stilu da je samo došlo 
do smjene gdje je jedan okupator (Turska) zamijenjen drugim koji samo 
primjenjuje modernije metode ugnjetavanja i eksploatacije. 

Austro-Ugarska jeste u BiH imala svoje dugoročne ciljeve, njoj Bosna 
jeste bila u planovima nastupa na Istok itd., ali ni ona sama upravo u BiH 
nije ostvarila neke od glavnih strateških zadataka. Naime, eksplozivnost 
događaja i složenost političkih prilika upravo u BiH su bili ne mala kočnica 
i opterećenje za realizaciju njenih imperijalnih ciljeva. S druge strane Mo- 
narhija je u BiH toliko puno uložila da bi je tretirala samo kao tranzitnu 
postaju na putu za Istok. 

Neki, naročito zapadni historičari s pravom upozoravaju na kapitalnu 
činjenicu da je ipak zasluga austro-ugarske uprave da je u odnosu na sva 
druga evropska područja iz kojih se povukla Turska (izuzimajući dijelom 
Albaniju) u BiH domaće islamizirano stanovništvo zadržalo vjerske slobode 
i ostalo da živi svojim načinom života. 

Izuzimajući sporadične ekscese, nije bilo vjerskih progona, nasilnog 
pokrštavanja, osvete, prinudnog iseljavanja, oduzimanja imovine i sl., što 
se masovno dešavalo počev od Srbije, Crne Gore, Bugarske, pa do Grčke. 

To jeste objektivno mnogo doprinijelo održanju Muslimana kao na- 
roda i poslije potpunog sloma i odlaska Turske sa evropskih prostora. 

Nadalje, u periodu od četiri decenije BiH jeste bila "corpus separa- 
tum", a poslije aneksije (1908) i donošenja ustava (1910) bila je u jednom 
pravnom provizorijumu, jer je u njoj objektivno izgrađen jedan poseban 
pravni režim koji je po mnogo čemu različit od pravnih sistema Austrije, 
Ugarske ili Turske koja je do aneksije nominalni suveren. Ona faktički 
jeste bila specifična država u sistemu dvojne Monarhije. Da li se i u kojoj 
mjeri može govoriti o "trećoj" državi, ostavimo pravnim teoretičarima za 
raspravu, ali upravo ta specifika, različit položaj u odnosu na druge zemlje 
u Monarhiji, zadugo nedefiniran međunarodno-pravni položaj i sporno pi- 
tanje suvereniteta, posredno su doprinijeli jačanju ideje bosanskoherce- 
govačke autonomije i državnosti, što će se u kasnijim historijskim doga- 
đajima, političkim borbama i konfrontiranim velikonacionalnim ambici- 
jama, instrumentalizirati na razne načine, reklo bi se od potpunog ospo- 
ravanja te činjenice, do njenog nekritičkog glorificiranja. 

Kako je to marksistička literatura ponajčešće pompezno isticala, Prvi 
svjetski rat pored svih zala i opšteg stradanja i neviđene klanice, donio 
je i neke koristi, prije svega u činu sloma tri carstva, od koje je svako na 
svoj način prezentirano kao trulo, nedemokratsko, eksploatatorsko i s po- 
nižavajućim uslovima života. Iako su od Austro-Ugarske do Rusije i Tur- 
ske, razlike bile kapitalne, te tri sile, svaka na svoj način silaze sa historijske 
pozornice i valjalo je praviti novu evropsku kartu i instalirati novi svjetski 
poredak, koji naravno diktiraju sile pobjednice i evropska Antanta uz po- 
javu jedne nove moderne sile (Amerike) koja će izlazeći iz svog iZo- 
Jacionizma postupno početi diktirati svjetskim kapitalom, a time i poli- 
tičkim poslovima. Slom Centralnih sila, revolucionarna situacija u Evropi, 
bauk boljševizma i pojava prve socijalističke zemlje, trijumfalizam Antante 
itd., omeđuju težnje i borbe jugoslavenskih naroda za međusobno političko, 
ekonomsko i kulturno povezivanje. 

Uoči izbijanja Prvog svjetskog rata, kao i za vrijeme njegovog četvoro- 
godišnjeg trajanja, kolebljive ratne sreće i neizvjesnosti; u krajnji ishod, 
Srbija ipak nije računala u mogućnost raspada Austro-Ugarske. Time nije 
računala ni u mogućnost stvaranja Jugoslavije u onom obliku kako je ona 
stvorena. 

Ratni ciljevi Srbije bili su sačuvati njezinu nezavisnost, proširiti je 
pripajanjem onih krajeva u kojima žive Srbi, uz staru težnju da se izađe 
na more. 

Dakle, to je bila koncepcija "Velike Srbije", a tek sporadično probijale 
su se ideje o stvaranju države južnih Slavena. 

U zemljama koje su bile pod Austro-Ugarskom protagonisti ideja o 
ujedinjenju imaju drugačiju viziju i njihova osnovna politička orijentacija 
bila je razvijanje nacionalnog pokreta protiv Austro-Ugarske 1 stvaranje 
zajedničke države svih Južnih Slavena. 

Između velikosrpske koncepcije i koncepcije jugoslavenskog ujedin- 
jenja (koji je zastupao Jugoslavenski odbor) došlo je do kompromisa u 
ljeto 1917. godine, što je rezultiralo "Krfskom deklaracijom". 

Srbija je u teškoj, očajničkoj borbi protiv mnogo moćnijeg agresora 
uspjela da objedini sve snage male i ispaćene države i ona je, na začuđenje 
Evrope, zajedno s Crnom Gorom, pružala veličanstven otpor. To ju je i 
legitimiralo da u međunarodnim odnosima realno postavi i "jugoslavensko 
pitanje" i da u njegovom rješavanju bude glavni faktor. Samim ishodom 
rata, stari spoljnopolitički ciljevi Srbije — ujedinjenje svih dijelova srpstva 
u jednu državu — prerastaju u program ujedinjenja i Hrvata i Slovenaca 
u zajedničku državu sa Srbima, čime se profilira program koji se uslovno 
može nazvati jugoslavenskim. 

Kako kaže J. Pleterski, taj program je bio "jugoslavenski po opsegu, 
ali ne još i po unutrašnjem kvalitetu. Svoj jugoslavenski program srpska 
vlada nije razumela niti realizovala kao suštinsko prevazilaženje prvog 
cilja, u smislu ostvarenja jugoslavenske zajednice naroda. Ona ga je razu- 
mela i realizovala kao prošireno ostvarenje prvog, uvek osnovnog cilja, 
uključujući zadržavanje starog statusa za sve zemlje koje je bila pridobila 
na jugu posle Kumanova". (Janko Pleterski: "Nacija, Jugoslavija, Revolu- 
cija", "Komunist", Beograd 1985. str. 146) 

Dva krupna događaja krajem 1917. — pobjeda Oktobarske revolucije 
i ulazak SAD u rat — opredjeljuju stanje u međunarodnim odnosima, kao 
i same šanse za ratnu pobjedu, Dok je Oktobar sa svojim revolucionarnim 
haosom faktički izbacio Rusiju iz rata i pojačao šanse Centralnim silama, 
ulazak Amerike u rat na strani sila Antante daje da se već nazire pobjednik. 

Ti događaji imaju utjecaja i na političke prilike u BiH. Prva se izjaš- 
njava Štadlerova politička grupa koja je inače sinhronizirala svoju djelat- 
nost sa Zemaljskom vladom i njenim poglavarem Stjepanom Sarkotićem. 
Ona zastupa tzv. hrvatsko rješenje koje ipak ne bi dovelo u pitanje dua- 
lističko uređenje Monarhije. 

Ovo su sve novine u odnosu na koncepciju "trijalizma". To dovodi 
do razilaženja između svjetovnog svećenstva i franjevaca ("Hrvatske ka- 
toličke udruge" i "Hrvatske narodne zajednice") koji zastupaju programska 
načela deklaracije Jugoslavenskog kluba (od 30.5.1917.) i Štadlerovih 
sljedbenika. (Čak se i jedna veća grupa Štadlerovih sljedbenika u "Hrvat- 
skom dnevniku" javno odriče njegovog političkog programa). i 

U svojoj "Promemoriji" ? Štadlerove pristalice pored ostalog predlažu 
takva rješenja reguliranja državno-pravnog položaja BiH i jugoslavenskog 
pitanja u cijelosti, koja i poslije rata ne bi išla za promjenama dualističke 
strukture Monarhije. 


Prijedlozi tih rješenja iskazuju se ovim tačkama: 

"1. Hrvatska, Slavonija, Dalmacija 1 Bosna i Hercegovina treba da 
postanu jedno jedinstveno upravno područje, kome bi se eventualno prik- 
ljučila Istra i Kranjska. Međutim, kako bi se tome, prema svim izgledima, 
suprotstavila Austrija, smatramo da ovi posljednji zahtjevi u predloženom 
rješenju nisu neophodno potrebni. Na svaki način u novu teritorijalnu ras- 
podjelu morali bi se uključiti i u svakom slučaju poštivati najvažniji sao- 
braćajni i gospodarski razlozi. Predloženoj teritoriji, po našem mišljenju, 
morali bi se priključiti i sadašnji istarski otoci Cres, Krk i Lošinj. 

2. Pod tačkom 1. označeno područje trebalo bi biti spojeno s Mo- 
narhijom kao zajedničko njeno nedjeljivo područje (na sličan način kao 
danas Bosna i Hercegovina). 

3. Njegovo veličanstvo imenovalo bi jednog člana carske kuće kao 
vojvodu Hrvatske (s potpunim historijskim naslovom Dux Illustris totius 
Regni Croatie, Slavoniae, Dalmatiae, Ramae, et Culminae), koji bi vršio 
upravu nad opisanim područjem navedenim pod tačkom 1. Vojvoda Hrvat- 
ske bi imenovao odgovorno ministarstvo pod predsjedavanjem bana i nalo- 
žio mu da izradi Ustav..." 

Dalje se u "Promemoriji" predlaže da bi šefovi vlada obiju država 
imali pravo da ulože veto protiv svih protuustavno donesenih odluka, raz- 
rađuje se pitanje zajedničkog carinskog područja, Mađarskoj se nudi Rijeka 
kao "corpus separatum", da dualističko uređenje ostane netaknuto itd. (O 
ovom šire vidjeti: Luka Đaković, "Položaj BiH u austrougarskim koncep- 


cijama rješenja jugoslavenskog pitanja 1914-1918", Tuzla 1981, str, 136- 
-192). 


23 U "Promemoriji" su sadržana programska opredjeljenja Štadlerove grupe. Nju su, kao 
lični nadbiskupovi izaslanici lično predali u Beču caru Karlu (17. avgusta 1917) dr. 
Ivo Pilar i ing. Josip Vancaš. 

Kao kompromisno rješenje Austrija smatra da se jugoslavensko pitanje 
u sklopu Monarhije može riješiti na taj način da se "Hrvatska, Slavonija 
i Dalmacija ujedine s Bosnom i Hercegovinom u jedno jedinstveno upravno 
tijelo koje će u pravcu unutrašnje. politike stajati uz Mađarsku u sličnom 
državno-pravnom odnosu, koji je u postojećem stanju već važeće Hrvatske, 
Slavonije i Mađarske". Kako se vidi, tu se izostavlja Dalmacija, koje se 
Austrija ne želi odreći. 

Poglavar S. Sarkotić razrješenje "bosanskohercegovačkog gordijskog 
čvora" vidi u "korekciji mađarskog prijedloga i njegova približavanja hrvat- 
skom rješenju." Ideja da se stvori upravna cjelina "ujedinjenjem Hrvatske 
i Slavonije, BiH i Dalmacije, koja bi brojala 1.583.940 Srba, 612.137 


Muslimana, i 2.849.995 katoličko-hrvatskih stanovnika i predstavljala bi 
apsolutnu hrvatsku većinu". 


On za BiH predviđa da ostane izvjesna tampon zona u pogledu spre- 
čavanja realizacije jugoslavenske ideje ujedinjenja Južnih Slavena u samo- 
stalnu državnu zajednicu. On smatra da sve ono što se dogodilo u svjetskom 
ratu "ne samo da potvrđuje ispravnost ovakve odluke, nego tekući događaji 
donose i nove opasnosti pod kojima ja podrazumijevam prodor vizantijske 
ili orijentalne opasnosti prodora Srba na zapad, a zatim i Bugara, ukratko 
ortodoksnog balkanskog slavenstva, koje će logično svoju silu upotrijebiti 
i kod svih Južnih Slavena Monarhije". Time bi po njegovom sudu najviše 
bili ugroženi interesi Mađarske, koja bi trebala da "vodi realnu dalekovidnu 
politiku". 

Indikativno je da se poglavar Bosne i Hercegovine uopšte ne osvrće 
na Memorandum Ujedinjene muslimanske organizacije, koji su također 
caru Karlu, 17. avgusta 1917. god. u Beču uručili Safvet-beg Bašagić i 
Šerif Arnautović. U tom Memorandumu se govori o mnogim problemima 
koje je rat donio svijetu i Austro-Ugarskoj i da od njihovog razrješavanja 
zavisi sama budućnost Monarhije. Ukazuje se da će "ponešto ubuduće u 
državama biti drugačije riješeno nego što je sada bilo", ali i uvjerenje da 
će to "našu Monarhiju staviti na zdraviju i snažniju osnovu" (istakao N. 
D.). Arnautović u ime Ujedinjene muslimanske organizacije iskazuje "oda- 
nost i vjernost tom uzvišenom cilju", 

Međutim, Arnautović ukazuje da zahtjevi koje su postavili predstav- 
nici hrvatskog, srpskog i slovenačkog naroda u austrijskom parlamentu, 
kod austrijske vlade i u hrvatskom saboru, da se sve te zemlje ujedine, 
imaju izvanredan značaj. 

U Memorandumu se dalje ističe: "Prema mišljenju tih političara BiH 
pripadaju također tim zemljama, pa bi prema tome, morale biti priključene 

toj novoj južnoslavenskoj državi. Taj zahtjev je i kod jednog dijela bosan- 
skohercegovačkog naroda našao odjeka, dok je drugi, i to znatno veći dio, 
svjesno ili nesvjesno, protivnički nastrojen. Također i jedan dio slove- 
načkog naroda neće ništa da zna o tom ujedinjenju". 

Dalje se, oko stava Muslimana kaže: "Što se tiče nas bosanskoher- 
cegovačkih Muslimana mi moramo protiv ovog južnoslavenskog zahtjeva 
najenergeničnije protestirati i to iz vjerskih, kulturnih i socijalnih osnova". 
(istakao N. D.) 

Šta je navelo visoke predstavnike Muslimana da sa ovakvim podozre- 
njem gledaju na ideje južnoslavenskog ujedinjenja. Jesu li već tada pre- 
dosjetili opasnost od velikosrpske ili velikohrvatske hegemonije i jesu li 
u tom projektu vidjeli potiranje autonomnosti i samosvojnosti BiH, a pose- 
bno opasnost po same Muslimane (?), jer se iz Memoranduma vidi da oni 
mimo Monarhije sumnjaju da mogu očuvati vjersku slobodu, kulturni raz- 
voj i socijalnu stabilnost. Bez obzira što će se i Arnautović i Bašagić 
decenijama proskribirati kao reakcionari, austrijski špijuni i protivnici ve- 
like ideje južnoslavenskog ujedinjenja, podozrenjima koje su oni istakli 

1917. historija će dati za pravo. 

Da bi se historijski razložile te bojazni, u Memorandumu se dalje 
kaže: "Historijski gledano, Bosna je bila sve do 1463. godine, samostalna 
država u kojoj su prvo vladali banovi, a zatim kraljevi. Njeno područje 
se često mijenjalo, pri čemu se jedan put povećavalo na račun susjedne 
Srbije i. Hrvatske, a drugi put su se ove dvije države na račun Bosne i 
Hercegovine pokušavale povećati. Njen narod se zvao DOBRI BOŠNJA- 
NI'. Oni su posjedovali svoju vlastitu crkvu koja se zvala 'BOSANSKA 
CRKVA". Bosna i Hercegovina je u to vrijeme imala i posebnu svoju 
socijalnu strukturu, svoje vlastite sudije, svoje velike i male zemljopos- 
jednike i svoj vrlo liberalan feudalni sistem. Radna klasa bili su slobodni 
ljudi koji su mogli napustiti svoju zemlju kad god su htjeli. Nisu bili 
kmetovi, kao što je to bio slučaj u ostaloj Evropi... Bosna i Hercegovina 
je u svakom slučaju bila slobodna i neovisna od obje susjedne države 
slavenskog juga. Tu svoju nezavisnost uvijek su branili mačem što i naš 
grb pokazuje. Sredinom 15. vijeka su došla teška vremena za našu zemlju. 
Radilo se o njenoj vjerskoj, političkoj i socijalnoj samostalnosti. Rimske 
pape nisu trpile da se u Bosni i Hercegovini širi patarenska crkva i da se 
katolička crkva potiskuje. Stoga su oni poduzeli krstaške ratove protiv 
ove zemlje. Mađarski kralj Sigismund, prvi je potpomagao papu, pri čemu 

je pred očima imao političke ciljeve, a istovremeno su se u bosanske 


140 


Prokletstvo Muslimana 


prilike umiješali i Srbi, dok su se Turci već pojavili na Balkanskom poluo- 
toku." 

Dalje se pojašnjava karakter i ukazuje na toleranciju turskog sistema, 
Fatihova davanja "Ahdname" i sl., uz konstataciju "da su takva svojstva 
novih osvajača dala povoda bosanskim patarenima — da postepeno svoju 
vjeru zamijene islamskom i da Turke priznaju kao gospodare". 

Dalje se u Memorandumu naširoko iznose neki pokazatelji iz slavne 
bosanske historije, da je "narodni jezik naše domovine", kao "najčistiji 
jezik slavenskog juga" bio jezik kojim je govorilo više sultana (od Meh- 
meda Fatiha do Sulejmana Velikog), da je on u Turskoj postao i državnim 
jezikom, odnosno da je Bosna stoljećima sačuvala mnoge navike koje su 
"ostale do danas nedirnute", da se "održala socijalna struktura zemlje", da 
su "turske škole bile otvorene bosanskohercegovačkoj djeci", da su "mnogi 
Bosanci postali veliki veziri" i da je bosanski narod "zbog svojih od starina 
poznatih sposobnosti bio najsnažniji stup države". 

Iz ove pomalo romantičarske retrospektive (čiji je autor po leksici i 
stilu, vjerovatno bio Bašagić), izdvajamo sljedeći, veoma bitan zaključak: 
"Iza 1463. godine, bila je u svakom slučaju Bosna i Hercegovina dio 
turskog carstva, a ipak ostao je njen autonoman i samostalan karakter 
skoro netaknut. Činila je poseban vilajet, a zakonodavstvo se uvijek moralo 
prilagođavati bosanskohercegovačkim uslovima, a neki su zakoni, čak, 
samo za te zemlje doneseni. Tako npr. 'Bosna kanunnanesi', 'Safer ni- 
zannanesi' i dr." ?4 

Ono što danas ne mogu da shvate mnogi vajni teoretičari i ini poli- 
tikanti, u Memorandumu Muslimana BiH iz 1917. jasno se razlaže i kaže: 

"Tokom vijekova historijski pravac je išao tim pravcem da je stvorio 
i razvio tri različite vjeroispovijesti i tri različite kulture. Pored toga, taj 
etnografski jedinstven narod ima različit socijalni i porodični život, različit 
narodni karakter, tradicije, ambicije, različite ideale". I da bi se bolje 
shvatila situacija u BiH, uzimaju se primjeri Švajcarske i Belgije: "Uosta- 
lom to nije samo kod nas slučaj. Uzmimo npr. kulturnu i visoko prirodno 
razvijenu Švajcarsku u kojoj žive tri potpuno različite narodne grupe. Ali 
ni Nijemci, ni Francuzi ni Italijani nisu pokazali želju da se priključe 
svojim etnografsko-narodnim nacionalnim državama. Upravo ovdje se po- 


24 Arhiv BiH u Sarajevu. Priv. registr. ZMF. Povjerljivi dopis S. Sarkotića ..., br. a.d. 
444/1917. U prilogu Memorandum kojeg je Š. Arnautović predao prilikom audijencije 
caru Karlu, avgusta 1917. u Beču. Šire vidjeti: L. Đaković: "Položaj BiH u aus- 
trougarskim koncepcijama rješenja jugoslavenskog pitanja 1914-1918., str. 162-172. 

kazuje da su jedinstvo historije i jedinstvo tradicije jači faktor od jedinstva 
jezika, etnografije i korijena. Isti je slučaj i sa Belgijom". (Istakao N. D.) 

Memorandum doista veoma studiozno i argumentirano daje presjek 
stanja, odnosa, političkog i socijalnog položaja Muslimana u BiH. On 
alarmantno upozorava na neke historijske činjenice i na pogubne političke 
posljedice zanemarivanja interesa cijelog jednog naroda koji se nalazi u 
centru Balkana i onog prostora koji Monarhija smatra strateškim i za koji 
je vitalno zainteresirana. Npr. u Arnautovićevom zahtjevu se ističe da su 
"Bosna i Hercegovina od davnina činile autonomnu oblast i one nikada 
nisu štedile žrtava da se kao takve održe. U sadašnje vrijeme imamo još 
manje razloga da odustanemo od naših starih tradicija." 

Isto tako, ukazuje se da je postojeće stanje za Muslimane u BiH 
nezadovoljavajuće. "Muslimanski element u BiH nije, na žalost, u odgova- 
rajućem obimu i s potrebnim razumijevanjem potpomognut, a posljedice 
toga su da je on kulturno i politički jako uzdrman i potpuno je izgubio 
svoju historijsku ulogu". (istakao N. D.) 

Memorandum ukazuje i na "tužnu kulturnu sliku" Muslimana BiH, 
činjenicu da austrougarske vlasti u sistemu školstva "nisu brinule da te 
škole odgovaraju našim uslovima", da su godinama u školskim knjigama 
"Muslimani bili vrijeđani i psovani", da se uprava (jer joj je to valjda 
odgovaralo) nije potrudila da uvede obavezno pohađanje škole, te da je 
prirodna posljedica svega toga da Muslimani "danas skoro uopće i nemaju 
inteligencije". 

"Posljedica je toga da u Zemaljskoj upravi nema ni jednog Muslimana 
činovnika koji bi mogao da utiče na upravu". 

Zbog svega toga veliki dio Muslimana se iselio u Tursku. 

Ukazujući na nedopustivu indolentnost austro-ugarskih vlasti u podu- 
zimanju potrebnih mjera zaštite i pomoći Muslimanima, posebno se apos- 
trofira sljedeće: "Ako nam je bilo tako u našoj vlastitoj domovini u kojoj 
predstavljamo trećinu ukupnog stanovništva, kako će nam biti kada budemo 
morali živjeti u jednoj drugoj državnoj zajednici u kojoj bi predstavljali 
samo jedanaesti dio stanovništva. Ako bismo prema programu južnosla- 
venskih klubova, bili ujedinjeni u jednu državu od 6,5 miliona stanovnika 
u kojoj bi bili zastupljeni samo sa 600.000 duša — to bi bio najnepovoljniji 
odnos. Dakle, niti je naša želja, a niti naši interesi zahtijevaju da se utopimo 
u južnoslavenskoj državi". (istakao N. D.) 

Kako se vidi, Memorandum Muslimana BiH polazi od svoje domovine 
i svoje države BiH, jedinstvene i nedjeljive, uz bojazan da bi se u nekoj 
južnoslavenskoj državi oni "utopili", da bi BiH izgubila svoju samostalnost, 

a Muslimani svoj nacionalni identitet. Kao da je proročanski predviđeno 
sve ono što će se kasnije događati. Polazi se od toga da bi svaka podjela 
BiH ili njeno utapanje u neku državnu tvorevinu koja bi potrla njenu 
samostalnost 1 historijski identitet, podjednako bilo pogubno i po interes 
BiH i Muslimana posebice. Zato se kaže "da bi našim (muslimanskim) 
interesima još manje odgovaralo, ako bismo odvojeni jedni od drugih, kao 
što to ima u vidu izvjesna kombinacija, prema kojoj bi jedan dio naše 
domovine bio ujedinjen s Austrijom, a drugi dio s mađarsko-hrvatskom 
polovinom države. 

Bosna i Hercegovina su dvije sestre, koje su stoljećima dijelile radost 
i bol i mi odlično protestiramo da se jedna od druge odvoje". 

"Naša kuća nama nije ni velika ni mala", kaže se u Memorandumu 
i s čuđenjem se postavlja pitanje kome to treba i zbog čega se to radi? 
Ako bi se realizovali planovi o podjeli BiH, kaže se da bi muslimanski 
predstavnici kod svog naroda izgubili svaki ugled i prestiž i postali bi 
"gantite negligeable", "bolje rečeno Irci koji nemaju pravo da vladaju i 
sami odlučuju o svojoj sudbini". 

Dakle, još 1917. u jeku Prvog svjetskog rata se uočava "irski sindrom" 
u položaju bosanskohercegovačkih Muslimana, pozicija u kojoj se oni na- 
cionalno negiraju, ne prizna im se jezik i kultura, a u ime njih uvijek 
odlučuje neko drugi. 

I na kraju Š. Arnautović se obraća ovim riječima: 

"Vaša Visosti, milostivi care i kralju!" 


"Pri odavanju povjerenja i časti u sadašnjem historijskom momentu, 
pri punom razumijevanju za sve dinastijske, državne i narodne potrebe, 
osjećam se sretnim da mi je palo u čast da pred najvišim prestolom iznesem 
želju i molbe muslimanskog elementa u Bosni i Hercegovini u pogledu 
autonomije naše domovine, u pogledu reguliranja odgovornog pitanja i u 


pogledu što je moguće ranije ponovne uspostave života, shodno ustavu, 
u užoj domovini". 


25 U vezi s tim u Memorandumu se kaže: "Zlo se povećava još time da mi u upravi 
imamo vrlo malo naših sinova, Naročito mi Muslimani stojimo u ovom odnosu jako 
loše. Već 39 godina, to znači od okupacije do danas, kod sarajevske vlade i kod 
Zajedničkog ministarstva finansija u Beču, održavaju se sjednice, na kojima se odlučuje 
o našoj sudbini, a još nikad ni jedan od naših sinova na njima nije učestvovao i još 
nikad nije saslušan naš glas u tim sjednicama. Stoga se ni u kom slučaju ne treba 


čuditi da su se dogodile mnoge teške greške, naročito na našu štetu zbog nepoznavanja 
naših odnosa", 

Nešto smo šire dali izvode iz ovog Memoranduma iz razloga što on 
doista daje izvrstan presjek ekonomske, socijalne i političke situacije u 
BiH, ukazuje na težak položaj Muslimana i na sve strahove od podjele 
Bosne i njihovog opredjeljivanja na jednu ili drugu stranu. 

Uvjerenja smo da u cijelom periodu od 1878. do 1918. godine nije 
bilo tako sintetičkog i politički dobro osmišljenog dokumenta koji jasno 
razlaže suštinu muslimanskog interesa, mnoge dileme vezane za njihovu 
političku orijentaciju, te posebno njihov odnos spram programa jugoslaven- 
skog ujedinjenja. 

U najmanju ruku je indikativno da se ovaj dokument u cjelokupnoj 
historiografiji veoma rijetko pominje, da je on, reklo bi se namjerno de- 
cenijama zataškavan i da su se u svim dogovorima, počev od tzv. majske 
deklaracije, preko Krfa, pa do stvaranja Kraljevine SHS, Muslimani po 
pravilu predstavljali kao periferan i politički nezainteresiran element. Dvor- 
ski historiografi, kada je trebalo istaći njihovu lojalnost i apriorno opšte- 
jugoslavensko opredjeljenje, po pravilu pišu tako kao da su bosanskoher- 
cegovački Muslimani povodom ujedinjenja dali "carte blanche" pristanak. 
Muslimanski su se politički stavovi minorizirali, prešutkivali i instrumen- 
talizirali onako kako je to odgovaralo velikosrpskoj politici. Svi potonji 
događaji će potvrditi ove teze. 

Izvjesnost sloma Austro-Ugarske koja je pred kraj 1918. bila očita, 
naravno da je i kod Muslimana donijela različite opcije. Jedni su još uvijek 
vjerovali da pod skutima Mađarske mogu očuvati svoju autonomnost, drugi 
su za povezivanje i savez sa hrvatskim krajevima, uz izraženo germanofil- 
stvo, a sve je više, naročito mlađih političara, koji prihvataju ideju opšte- 
jugoslavenskog ujedinjenja. 

To se najbolje vidi iz izvještaja poglavara S. Sarkotića, povodom 
posjete grofa Tise Bosni, septembra 1918. godine. Naznačavajući da je 
Tisa razgovarao s mnogobrojnim predstavnicima sve tri konfesije, Sarkotić 
prenosi ovakve ocjene: "Od Muslimana se Šerif Arnautović izjasnio za 
pripajanje Bosne i Hercegovine Mađarskoj, nekadašnji predsjednik Ze- 
maljskog sabora Safvet-beg Bašagić za ujedinjenje svih hrvatskih zemalja 
uz eventualno izvjesnu autonomiju Bosne i Hercegovine, dok se advokat 
doktor Hrasnica i mladi Musliman Spaho izjašnjavaju u smislu jugoslaven- 
stva. Od Srba se pokolebao Šola, koji je još prije tri dana bio za pripajanje 
Bosne i Hercegovine Mađarskoj, ali se sada priključivo jugoslavenskom 
taboru." (Odlomci iz dnevnika Stjepana Sarkotića, vidjeti: L. Đaković: 
"Položaj BiH u austrougarskim koncepcijama..." str. 178-192) 

Zbog tih radikalno izmijenjenih okolnosti, politički nazori i saveznici 
su se maltene mijenjali svakodnevno, tako da su 21. septembra 1918. 
godine u Sarajevu, predstavnici bosanskohercegovačkih Srba, Hrvata i Mu- 
slimana izrazili svoje stavove u pogledu rješavanja državno-pravnog statusa 
Bosne i Hercegovine. Oni su bili sadržani u Memorandumu koji je bio 
uručen grofu Tisi. 

Interesantno je da su ti stavovi gotovo potpuno identični Deklaraciji 
Slovenaca, Hrvata i Srba koja je istoga dana usvojena u Zagrebu (očito 
je da se radi o unaprijed postignutom dogovoru). 

U sarajevskom Memorandumu se kaže: 


"Mi se osjećamo jedno, sa svom našom istokrvnom braćom Srbima, 
Hrvatima i Slovencima ma gdje oni bili. Mi znamo da na kugli zemaljskoj 
ne možemo odvojeno živjeti, nego da nas već naš položaj upućuje na 
iskren i pošten sporazum sa geografski najbližim narodima. 

Naše narodno pitanje ne može se rješavati bez naroda, ono se ne 
smije samo djelimično rješavati nego u cjelini i to na temelju narodnog 
samoopredjeljenja. Svako drugo rješenje, u koje ubrajamo i direktno i bez 
narodne privole prisajedinjenje Ugarskoj, bilo bi nasilje, koje bi vodilo 
najgorim posljedicama za unutrašnju sigurnost i spoljašnji mir. Napaćena 
duša našeg napaćenog i jedinstvenog naroda Srba, Hrvata i Slovenaca, 
ako budemo nasiljem i nepravdom raskomadani, proći će mučenički put 
borbe da u njemu sagori i propadne ili da postigne svoju slobodu i jed- 
instvo..." 

Šta će biti od "iskrenog i poštenog sporazuma" i prava na samoo- 
predjeljenje, vidjeće se kasnije, u zadnjim trzajima Monarhije. U vrijeme 
kada frontovi određuju političku budućnost, u Bosni i Hercegovini dolazi 
do tzv. tihog prevrata. Naime, 1. novembra 1918. Glavni odbor Narodnog 
vijeća za BiH preuzima vlast od poglavara S. Sarkotića. BiH već u plenumu 
Narodnog vijeća u Zagrebu ima 18 svojih predstavnika, a u Središnjem 
odboru 6. U samoj BiH se formiraju posebni autonomni organi: Glavni 
odbor Narodnog vijeća i Narodna vlada sa sjedištem u Sarajevu koja ima 
deset povjereništava za najvažnije sektore državnog i društvenog života. 
Narodna vlada u tom prelaznom periodu ima karakter federalnog državnog 
organa i u njoj se nalaze predstavnici sva tri naroda. 

Glavni odbor Narodnog vijeća nije organizirao sopstvene vojne snage 
već je pozvao srpsku vojsku "kojoj je Narodna vlada povjerila brigu oko 
javne sigurnosti i uspostavljanje javnog reda", 

U novembru se javljaju mnogi pokreti koji traže prisajedinjenje BiH 
Srbiji, što se potiče iz Beograda. 

I konačno, Aktom ujedinjenja od 1. decembra 1918. godine (adresom 
Narodnog vijeća i odgovorom regenta Aleksandra) Bosna i Hercegovina 
ulazi u sastav jedinstvene jugoslavenske države. Ona privremeno zadržava 
neke oblike državnosti, jer Glavni odbor Narodnog vijeća prestaje da funk- 
cioniše 31.12., a Narodna vlada 31.1.1919. Umjesto nje obrazovana je 
Zemaljska vlada za BiH koja je odgovorna centralnoj vladi u Beogradu i 
sa znatno suženim kompetencijama u odnosu na novembar 1918. (ostaju 
samo četiri povjereništva). 

Centralistički sistem Kraljevine SHS utemeljuje se Vidovdanskim us- 


tavom 1921. Po tom ustavu BiH dobija potpuno novo administrativno 


uređenje u kome se potire njeno historijsko biće, politička autonomnost i 
samobitnost. ) 


Dokinuta je i njena administrativna cjelovitost, jer je članom 135. 
Ustava BiH podijeljena na šest oblasti (ranijih okruga) od kojih je svaki 
okrug, zasebno i bez ikakvih veza sa drugim, bio potčinjen direktno or- 
ganima vlade u Beogradu. 

Tako, već na startu sanjane opštejugoslavenske države, izgleda "iskren 
i pošten sporazum" i pravo na narodno samoopredjeljenje. 

Sam način ujedinjenja od 1.12.1918. nije odražavao duh i demokratska 
raspoloženja naroda, a nisu ni pomenuti ranije postignuti dogovori o budu- 
ćim nacionalnim odnosima. 

Na startu se već moglo vidjeti da se pitanje državnog uređenja neće 
rješavati na osnovu sporazumijevanja ujedinjenih naroda. Na stranu čin- 
jenica što se samim aktom ujedinjenja, kao državotvorna i uopšte priznata, 
pominju samo tri naroda (SHS). Već način donošenja i sadržaj Vidovdan- 
skog ustava govori da će se pitanja državnog uređenja rješavati shodno 
realnoj moći i odnosu političkih snaga, što je apsolutno bilo u korist Srba 
i Kraljevine Srbije čija "oslobodilačka vojska", a kasnije i žandarmerija 


zaposjedaju sve "bratske zemlje" i staraju se o provođenju oktroirane re- 
gentove volje. 


Bez obzira na sve zamjerke, očite monarhističke manipulacije, prilično 
arogantnu poziciju Srbije kao pobjedničke sile i njene moralno-psihološke 
i političke prednosti kao zemlje koja je vodila teški oslobodilački rat, ipak 
se akt stvaranja jugoslavenske države može označiti kao rezultat i težnja 
oslobodilačkih nacionalnih pokreta koji su u tom ujedinjenju vidjeli za- 
jednički interes. 

Problemi će nastati kasnije, kada se na drastičan način iznevjeravaju 


izvorne ideje i kada cijela država Jaktički postaje okvir za realizaciju 
velikosrpske hegemonije. 

IT novi muslimanski politički predstavnici su se nadali da će u toj 
državi moći obezbijediti ravnopravnost i nacionalni prosperitet. No, ubrzo, 
razočaranje će biti potpuno. Od svega što će u Kraljevini dobiti, biće 
formalne vjerske slobode. 

O nacionalnoj ravnopravnosti nema ni govora, nacionalno ime sma- 
traće se izmišljenim, anahronim, neadekvatnim i bespotrebnim za etnos 
koji će se smatrati izvorno srpskim, a sporadično i s druge strane eventualno 
hrvatskim. Ekonomski će početi rapidno da propadaju, tzv. demokratskom 
agrarnom reformom gotovo na silu će im se uzeti ostatak zemlje, kulturno 
će imati šansu samo ako budu "pravovjerni" i ako se "nacionalno asimili- 
raju", a poput stampeda počeće sva dvorska kamarila i njeni plaćeni his- 
torici da se utrkuju ko će više dokazati njihovo pravo porijeklo, ko će ih 
više ocrniti kao azijate, uljeze, izdajice i mrske Turke koji treba da budu 
sretni što uživaju blagodeti kraljevske "pravne države". 

Muslimani će ubrzo žaliti čak i za onako teškim uslovima kakve su 
imali pod Austro-Ugarskom i sam pomen Austrije će za njih za dugo biti 
sinonim pravne države, reda, sigurnosti, pa i kulturnog prosperiteta. 

Začuđujuća je diskvalifikacija i prećutno od drugih podržana minori- 
zacija pozicije BiH u novoj državi. I Hrvatska i Slovenija su se ubrzo 
osjetile prevarenim, ali je malo ko pominjao BiH i da je i ona u tu državu 
ušla istim putem. Naime, kao da je prećutno postignut konsenzus za velik- 
osrpske ambicije prema BiH, uz potpuno zanemarivanje činjenice da BiH 
nije ušla u zajedničku državu putem neposrednog priključenja Srbiji, već 
upravo jugoslavenskim putem, preko stupanja u Državu (Narodnog vijeća) 
Slovenaca, Hrvata i Srba. Kao dio te države i s njom zajedno, Bosna i 
Hercegovina se dobrovoljno udružila sa Kraljevinom Srbijom. Ona u tu 
državu ulazi kao historijsko-politički subjekt koji ima svoje Narodno vijeće 
i Narodnu (Zemaljsku) vladu, koja ima svoj integritet i svijest o svojoj 
historijsko-političkoj posebnosti, koja nije raširena samo kod Muslimana 
jer u tim vladama su, pored ostalog, bili zastupljeni predstavnici sva tri 
bosanskohercegovačka naroda, čak šta više, u sarajevskoj vladi je bilo 
najmanje Muslimana. 

Krleža s pravom ukazuje da je "Ujedinjenjem od 1.12.1918. ostvaren 
državni akt koji se ni po obliku ni po načinu kako je proveden u djelo 
ne podudara ni sa jednom od direktiva utvrđenih u Krfskoj dekleraciji. 
Predstavljajući negaciju svih demokratskih principa, ova vrsta 'oslobo- 
đenja? garantira punu pobjedu rojalističkog protektorata nad svim jugosla- 
venskim narodima i zemljama. Da je došlo do tako flagrantnog kršenja 
krfskih i ženevskih sporazuma, zasluga ide, nema sumnje, onim politi- 

čarima zagrebačkog NV SHS koji su svojom politikom dopustili da se 
snize do poltronskog sredstva autokratskog političkog režima i do poni- 
štenja svih demokratskih uslova ujedinjenja, utvrđenih između predstavnika 
Jugoslavenskog odbora i srpske vlade. Proklamacijom od 1.12.1918. stvo- 
rena je nova državna zajednica pod krunom koja se pojavila kao jedina 
naoružana zaštita građanskih privilegija od ozbiljne prijetnje masovne po- 
bune. Prvi decembra 1918. značio je punu pobjedu klasnih interesa mlade 
buržoazije, opijene pobjedom, koja je u svojoj državotvornoj misiji, pod 
firmom 'nacionalno oslobođenog?" tržišta, točno ocijenila sve unosne pred- 
nosti novootkrivenog područja za uspješnu eksploataciju". (Krleža, Pano- 
rama pogleda, pojava i pojmova, V, str. 242). 

No, da se vratimo Muslimanima. Oni se u BiH, kao i u cijeloj Kra- 
ljevini tretiraju isključivo kao vjerska, a ne kao nacionalna zajednica. Ipak, 
svi metodi njihovog nacionalnog negiranja, kulturnog omalovažavanja i 
državnog segregiranja, nisu mogli sputati pojavu ili "fenomen političkog 
jedinstva muslimanskih masa", što će se naročito ispoljiti kroz kasnije 
djelovanje "Jugoslovenske muslimanske organizacije", kao nesporno naj- 
značajnije muslimanske političke stranke u međuratnom periodu. 

Muslimani BiH (da ne govorimo o drugim dijelovima Kraljevine) su 
odmah nakon ujedinjenja bili izloženi mnogim problemima. Zbog neri- 
ješenog agrarnog pitanja žestina socijalnih pobuna nezadovoljnog seljaštva 
se uglavnom usmjerava prema njima. Često se ne pravi nikakva razlika 
između stvarnih zemljoposjednika i onih Muslimana koji su također bili 
u veoma teškom položaju, tako da paljenje imanja, pljačke, osvete, sve 
do ubistava ne mimoilaze ni mnoge "obične" muslimanske porodice, koje 
potpuno nevine plaćaju dug hajdučiji i anarhiji koja zahvata mnoge srezove 
BiH (konkretno, ubistva, paljevine, pljačke, i sl., dešavaju se srezovima 
Bosanske Dubice, Dervente, Tešnja, Odžaka, Brčkog, Bijeljine, Gračanice, 
kao i u područjima Gacka, Bileće, Nevesinja, Ljubinja, u konjičkom, tre- 
binjskom i rogatičkom srezu, sve do Glasinca)?$, 

Stotine su primjera takvog odnosa prema Muslimanima i njihovim 
posjedima. O tome se dosta piše, no vlast počinje da uvodi gvozdenu 
cenzuru, a na mnoge alarmantne proteste Muslimana nikako i ne reaguje. 

Tako je bio prinuđen da u vezi tih divljanja lično reaguje i reis-ul 
ulema Džemaludin Čaušević. Navodeći primjere pljačkanja i progona Mu- 
slimana, reis u svojoj predstavci Narodnoj vladi BiH, pored ostalog tvrdi 


26 0 ovome šire vidjeti: dr. Atif Purivatra: "Jugoslovenska muslimanska organizacija u 
političkom životu Kraljevine SHS", "Svjetlost", Sarajevo, 1977. str. 31-40, 

da to "proizvadaju sugrađani pravoslavne vjere u svojoj zanesenosti Za- 
dahnuti vjerskom mržnjom protiv mirnog muslimanskog stanovništva, Bu- 
de li se i nadalje tako radilo Muslimani će biti primorani da se sami brane 
i da od drugog koga zatraže pomoć i obezbjeđenje svoga života i imetka. 
Ako se i nadalje od strane nadležne vlasti mirnim okom (budu) promatrali 
ti silni zulumi i nasilja, onda su Muslimani u Bosni i Hercegovini izgubljeni 
i mjesto slobode i ravnopravnosti, mjesto reda i mira, zapali su pod teror 
kakvog Bosna ne pamti". (Navedeno prema: A. Purivatra: Jugoslovenska 
muslimanska organizacija... str. 36-37) 

Za vrijeme Austro-Ugarske u ukupnom činovničkom i državnom apa- 
ratu npr. 1907. godine Muslimana je bilo samo 8,63% (od ukupno 32,22% 
domaćih činovnika na katolike je otpalo 61,56%, pravoslavne 29,92%), 
da bi se taj broj 1912. popeo na 12,6%. 

Poslije ujedinjenja, vladajući krugovi Kraljevine, po hitnom postupku 
dovode tzv. politički pouzdana lica i već 1919. godine glavne odgovorne 
položaje zauzimaju Srbi, sa velikim brojem činovnika iz Srbije. Dolazi 
do prave "čistke" ionako malog broja Muslimana koji su zauzimali bilo 
kakve položaje. 

"Karakteristično je da u Zemaljskoj vladi za BiH, a kasnije i u Po- 
krajinskoj upravi za Bosnu i Hercegovinu, nije bilo ni onih Muslimana 
koji su se nacionalno opredjeljivali kao Srbi, U vezi s ovim interesantan 
je slučaj sa Muslimanima solunskim borcima i oficirima srpske vojske. 
Neki od njih su poslije 1918. postavljeni za komandire žandarmerijskih 
stanica u nekim sreskim mjestima. Međutim, srpski političari u pojedinim 
mjestima pod uvjerenjem da je stvaranjem Kraljevine SHS došao čas kada 
jedino oni mogu biti na vlasti, vršili su snažan pritisak na odgovorne 
državne ličnosti za smjenjivanje i ovih solunskih boraca, muslimana-Srba". 
(Purivatra: JMO. .., str. 41). 


Ta smjena i odstranjivanje Muslimana službenika iz ukupnog držav- 
nog aparata išla je sve do smjenjivanja pisara i službenika, a akcija je 
uskoro počela da obuhvata i hrvatske namještenike. Za okružne i kotarske 
predstojnike u BiH se uglavnom dovode činovnici iz Srbije našto u više 
navrata oštro reaguje Jugoslovenska muslimanska organizacija, kao i hrvat- 
ske političke stranke. 

JMO naročito poteže to pitanje, a "Pravda" iz aprila 1919. piše: "Može 
biti slučajan prvi sastav vlade, pri kojem smo mi (Muslimani, op. a.) 
potpuno obađeni; mogu se nekako opravdati prvi progoni Muslimana-či- 
novnika, no nije i ne može biti slučajna upornost, koja ometa ispravak 
učinjenih pogrešaka i presizanja. Hoćemo proporcionalno Zastupstvo, jer 

želimo da i Muslimani osjete da su u SVOJOJ državi, da imaju SVOJU, 
a ne tuđinsku vladu i da su RAVNOPRAVNI faktor u SVOJOJ ZEMLJI, 
a ne okupirani građani, kao što bijahu prije narodnog oslobođenja. Srbi- 
-pravoslavni ne samo da su svjesni preokreta nabolje nego se na svakom 
koraku susreću 1 sa VIDNIM ZNAKOM tog poboljšanja. Hoće li na sud: 
njihovi ljudi; hoće li na kotar: njihovi ljudi; hoće li vladi — opet njihovi 
ljudi". ("Pravda", 48. od 24.IV 1919). 

Tako npr. 1920. godine od 54 rukovodioca u državnoj upravi (po- 
krajinskog značaja) nema ni jedan Musliman. 

Kako Muslimani ostvaruju obećanu ravnopravnost u Kraljevini SHS, 
vidi se i iz sljedećih podataka: 1921. godine od 6 okružnih načelnika, 
poglavara grada Sarajeva, 6 predsjednika okružnih sudova, 6 državnih 
odvjetnika i 5 drugih rukovodilaca u državnom odvjetništvu nije bio ni 
jedan Musliman. Od 54 kotarska poglavara bilo je 5 Muslimana i od 17 
upravnika kotarskih ispostava bio je jedan Musliman. U gradskom po- 
glavarstvu u Sarajevu od 31 rukovodećeg službenika bilo je 4 Muslimana. 
Od 54 predsjednika kotarskih sudova bilo je 5 Muslimana. U direkciji 
državnih željeznica u Sarajevu od 56 rukovodećih službenika nije bio ni 
jedan Musliman, a među osamnaest rukovodećih službenika u Delegaciji 
ministarstva finansija za BiH i u Rudarskom satništvu za BiH, također 
nije bilo ni jednog Muslimana.?" 

Dakle, u ukupnom administrativnom državnom aparatu, u sudstvu, 
finansijama, željeznicama, rudarstvu, da ne govorimo o vojsci i policiji, 
gotovo da nije bilo ni jednog Muslimana. 

Tako u politici Kraljevine izgleda ravnopravnost, "bratsko ujedin- 
jenje", sloboda i sl. To će sve biti praćeno ubistvima, pljačkanjima, šikani- 
ranjima i opštim nipodaštavanjem na svim sektorima društvenog, naučnog, 
kulturnog, prosvjetnog života. 

Vlasti se, uglavnom, opravdavaju da nisu u stanju obuzdati teror nad 
Muslimanima. Oni se ponovo osjećaju historijski prevareni, egzistencijalno 
ugroženim, poniženim i u svakom pogledu obespravljenim. Opšta identi- 
fikacija Muslimana sa feudalnim ugnjetačima dovodi do državno sank- 
cionirane represije prema cijelom tom narodu, a da se svjesno previđa 
činjenica da ogromna većina tog naroda nisu nikakvi feudalci i spahije, 
već pauperizovana gradska sirotinja, radine zanatlije, slobodni seljaci, be- 
zemljaši, pa i kmetovi, uz nešto malo trgovaca, inteligencije i učene uleme. 


27 Šire o ovome vidjeti: Atif Purivatra: "JMO,.." str, 44-45. 

Pervertirana je ukupna logika: Jedino su Muslimani ostaci starog feu- 
dalnog sistema; za sva neriješena pitanja u agraru — krivi su Muslimani; 
za sve promašaje, korupciju i nesposobnost u upravi — kriv je "turski 
javašluk" (iako Muslimana u upravi gotovo da i nema); za sve patnje i 
stradanja Srba u Prvom svjetskom ratu krivi su muslimanski i hrvatski 
"šuckori" itd. 

Zločini "šuckora" '" se hipertrofiraju, oni se optužuju maltene za sva 
zla nanijeta Srbima u Prvom svjetskom ratu, krivica se, često u vidu prave 
hajke kolektivno prenosi na sve Muslimane i nerijetko — javno se traži 
osveta. 


u 28 


28. Šuckor (Schutzkorps) je neka vrsta narodne milicije, poluvojne organizacije koju je 
Austro-Ugarska formirala u cilju zaštite stanovništva od napada "komita" i upada 
koji su usljeđivali u graničnim područjima istočne Bosne i u Hercegovine. Pojedini 
"šuckori" su uz pomoć austrougarskih vlasti doista vršili zločine nad srpskim sta- 
novništvom ali nerijetko su pljačkali i ubijali i Muslimane (npr. samo u rogatičkom 
srezu od strane "šuckora" ubijen je 221 Musliman, a 93 su odvedena kao taoci). 

POLITIČKO ORGANIZOVANJE MUSLIMANA 
OD 1918. DO 1941. 


.4 

Se se tiče političkog organizovanja Muslimana u Kraljevini SHS 
ono se baštini na njihovoj organiziranosti u vrijeme Austro-Ugarske. 

Političko okupljanje Muslimana se uglavnom odvija preko političkih 
grupa okupljenih oko lista "Jednakost" (glasilo muslimana, Srba i "srbo- 
fila") i lista "Vrijeme" pri kome se organizuje i Privremeni odbor "Musli- 
manske organizacije". Od različitih grupacija, u Sarajevu je 22.12.1918. 
formirana posebna grupa (dr. Hamdija Karamehmedović, dr. Mehmed Spa- 
ho, dr. Halid Hrasnica, Edhem Mulabdić, Sakib Korkut, Ibrahim Sarić i 
Ahmed Salihbegović) sa ciljem stvaranja jedinstvene muslimanske poli- 
tičke organizacije. Oni odlučuju da se, na osnovu programa grupe na čijem 
je čelu E. Mulabdić, osnuje "Muslimanska organizacija". S time se ne 
slažu Sarić i Salihbegović i oni, poslije pokretanja lista "Jednakost" for- 
miraju grupu "Jugoslovenska muslimanska demokratija". (U najkraćem, 
politički program je jedinstvena država sa monarhijskim uređenjem i di- 
nastijom Karađorđevića). 

Neslaganje sa ovom prosrpskom organizacijom iskazuje se u zamjer- 
kama da ona nije precizirala svoj program, da se ne vidi njihov jasan stav 
o nacionaliziranju Muslimana, o vjersko-prosvjetnoj autonomiji, o stavu 
prema težacima, o odnosu prema Hilafetu i sl. Istovremeno se u Tuzli 
organizuje "Tuzlanski akcioni odbor" sa muftijom Maglajlićem na čelu, 
koji se predstavlja kao "Centralni odbor muslimanske organizacije okružja 
tuzlanskog". On okuplja predstavnike osam srezova (Bijeljina, Brčko, Gra- 
čanica, Kladanj, Maglaj, Tuzla, Vlasenica i Zvornik, dok predstavnici Gra- 
dačca i Srebrenice nisu došli) i na svojoj skupštini (4.1.1919.) odlučuje 
da se provede politička organizacija Muslimana u kotarskim sjedištima i 
selima. Upućen je j apel Muslimanima u ostalim mjestima BiH da se što 
prije organiziraju i stvore jedinstvenu političku organizaciju. Isto tako, u 
sva mjesta BiH razaslana je i "Osnova programa za jedinstvenu organizaciju 
Muslimana Jugoslovenske države", U februaru 1919. u Banja Luci, for- 

mirana je i "Muslimanska zajednica", koja pledira za jedinstveno organi- 
ziranje svih Muslimana. ("Da se svi u jednu jedinstvenu stranku bar na 
izvan ujedinimo"). Kao osnova za ujedinjenje i stvaranje "Muslimanske 
zajednice" ističu se načela: demokratska ustavnost, sloboda, jednakost, 
bratstvo, demokracija i uzajamna tolerancija. 

U "Glasu slobode" se ističe proglas u kome se kaže: "Zato nema 
razloga da se ne stvori 'Muslimanska zajednica', jer Muslimani u Bosni, 
kao i u državi SHS nakon gorka iskustva trebaju i žele samo sposobnih 
radnika koji će u duhu vremena i u svakoj prilici raditi i samo raditi za 
muslimanske interese, tko god želi da radi, bio to Srbomusliman, Hrva- 
tomusliman, Jugoslovenomusliman ili nacionalizovani Musliman, šerifovac 
ili protušerifovac, intelektualac, naprednjak ili konzervativac, siromah ili 
bogat, naći će mjesta u 'Muslimanskoj zajednici'" ("Glas slobode", 33, 
11. 2. 1919, navedeno prema: A. Purivatra, JMO... str. 53) 


Ponajbolje se iz ovog banjalučkog proglasa vidi koliko su Muslimani 
politički podijeljeni, nacionalno raspolućeni, svrstavani kao Srbomuslima- 
ni, Hrvatomuslimani, Jugoslavenomuslimani itd., i sve je bilo poželjno i 
prihvatljivo samo ne i da budu jednostavno Muslimani, ravnopravni sa 
Srbima, Hrvatima, Slovencima i drugim narodima. 

Njima se ponovo nameće "prokletstvo" da ne mogu biti nacija, kao 
da se nacija nekim dekretom daje i oduzima. Ono što je za druge prednost, 
čime se ponose, ovjenčavaju epskom slavom i svim primitivnim glorifi- 
kacijama, njima je teret, krivica i nametnut osjećaj manje vrijednosti. Svaki 
srpski ili hrvatski feudalni kriminalac, pljačkaš, vagabund ili turski na- 
jamnik, mogao se pretvoriti u epskog junaka, a isti takav koji je s musli- 
manske strane dijelio megdane, robio i pljačkao, bio je samo mrski Turčin 
čije se ime smije spomenuti samo onda kada je u guslarskoj tradiciji uvijek 
prevrtljiv, kukavica i poražen. 

Sve ono što je podsjećalo na identitet Bosne, na nekadašnju samo- 
stalnost i državnost bosansku trebalo je eliminirati, falsificirati, duhovno, 
kulturno i politički uništiti. 

Ubrzo se iz školskih udžbenika briše sve ono što na takvu Bosnu 
podsjeća i sve će se onda usmjeravati u čast glorifikacije Dušanovog car- 
stva, Nemanjića, Svetosavlja, pa do "slavne dinastije Karađorđevića", Slič- 
no se dešava i sa bosanskohercegovačkim Hrvatima, koji su bar taj hege- 
monizam i kulturni imperijalizam dijelom amortizirali većim oslanjanjem 
na zagrebačku maticu. Bosanskohercegovački i uopšte jugoslavenski Mu- 
slimani se nisu imali na koga osloniti. Njima ostaje da protestiraju, ape- 
liraju, pozivaju se na razum, jednakost, bratstvo i toleranciju. Na sve to 

dobijaju nacionalno poniženje, ekonomsku obespravljenost, kulturnu pot- 
činjenost, a u političkom smislu njihovi predstavnici su bili dobri samo 
onda kada je trebalo političko preglasavanje ili medunacionalno (srpsko- 
-hrvatsko) potkusurivanje. Sve je to, naravno, opredijelilo i načine i tokove 
muslimanskog političkog organiziranja. 

Ono je bilo opterećeno s dosta protivurječnosti, nije iza sebe imalo 
neki konzistentan, jedinstven nacionalni program i jasno definirane ciljeve, 
čega je rezultat izraženo frakcionaštvo, politička nesloga i jeftino kom- 
promiterstvo. 

Nakon uspostavljanja saradnje između sarajevske i tuzlanske organi- 
zacije, a uz podršku Muslimana iz drugih mjesta BiH, sazrelo je uvjerenje 
o potrebi stvaranja jedinstvene političke stranke i to na osnovu programa 
koji je ponudila grupa okupljena oko lista "Vrijeme". 

Tako je sazvana i osnivačka Skupština, održana u Sarajevu od 14. 
do 19. februara 1919. godine. Iako je na Skupštini iznesen i prijedlog da 
se u interesu "složnog i skupnog rada svih Muslimana" izvrši sjedinjenje 
i sa grupom oko lista "Jednakost", do toga nije došlo. Glavni kamen spoti- 
canja bili su različiti stavovi o obliku državnog uređenja. (Iako j je prihvatio 
centralističko uređenje, JMO je tražio "široku autonomiju u opštini, srezu 
i okrugu u formi upravnih regiona, kako bi se pojedinim krajevima omo- 
gućilo samostalno razvijanje prema posebnim potrebama". Predstavnici 
Jugoslovenske muslimanske demokratije su insistirali na potpuno centra- 
lističkom uređenju). 

Dakle, uz ta razmimoilaženja formirana je "Jugoslovenska musliman- 
ska organizacija", najznačajnija i najuticajnija politička stranka Muslimana 
u periodu 1919-1941. Ona je bila jedina politička stranka tog perioda 
"koja je i po svom postanku i djelovanju bila regionalno bosanska ogra- 
ničavajući se uz to samo na muslimanski dio stanovništva Bosne i Her- 
cegovine. JMO je cijelo vrijeme svoga postojanja okupljala u svoje redove 
ogromnu većinu svojih birača, bez obzira na kulturne razlike, kao i bez 
obzira na nacionalnu ideologiju koju su pojedinci u njenim redovima zas- 
tupali". (A. Purivatra, JMO...) 

Osjećaj opšte ugroženosti Muslimana i uznemiravajući nagovještaj 
da će se njihovo stanje i dalje pogoršavati, začuđujuće efikasno su politički 
objedinili Muslimane. Kao organizacijski oblik tog otpora, iako idejno i 
politički još uvijek nedovoljno profiliran — jeste JMO. Nije slučajno da 
njeni prvaci, od samog početka djelovanja, insistiraju kod svojih pristaša 
na natklasnom jedinstvu, upozoravajući da ne upadnu u "zamku klasnih 
podjela" (I. Banac), što je ipak, u krajnjoj konzekvenci uslovljeno emi- 

nentno klasnim interesom, a to je da svi Muslimani treba da zajednički i 
odlučno brane prava muslimanskih zemljoposjednika koje teško pogađaju 
propisi o agrarnoj reformi. 

JMO je imala nesporno najveći upliv među muslimanskim glasačima 
(što pokazuju i izbori iz novembra 1920.), ali njena je glavna slabost bila 
što je imala prepoznatljiv vjerski karakter i nije. uspjela oblikovati musli- 
manski nacionalni program, prije svega u smislu priznavanja i afirmacije 
muslimanske nacije. Čak što više i JMO se uglavnom mirila s činjenicom 
da se Muslimani tretiraju kao "vjerska zajednica". U odnosu na koncept 
posebne bosanske muslimanske nacionalnosti, JMO je bila kolebljiva, za- 
dovoljavala se sitnim političkim koncesijama i učešćem u raznim beo- 
gradskim vladama, nerijetko paktirajući 1 s onima čija politika nikako nije 
išla na ruku interesima Bosne i Hercegovine, pa time i muslimanskog 
naroda. No, treba priznati da je JMO bila u vrlo delikatnom položaju. 
Bosanski Muslimani nemaju tada afirmirano i prihvaćeno nacionalno ime 
i sve se čini da ga i ne "dobiju". Očita je protumuslimanska dimenzija 
agrarnih sukoba i u BiH i Jugoslaviji. Ona ide dotle da se pretvara u 
mržnju 1 kolektivne osvete. To bez obzira na sva oficijelna nastojanja 
(formiranje i afirmacija prosrpskih muslimanskih društava, propagiranje 
prednosti nacionalnog osvješćavanja, protežiranje nekih Srbomuslimana 
itd.) predstavlja glavnu kočnicu za muslimansku integraciju unutar srpske 
nacionalne ideologije, jer plan takve za takvu integraciju, jednostavno ni- 
kada neće dati očekivane rezultate. U krajnjemu, takve pokušaje musli- 
manski narod nikada nije ni prihvatio. 

S druge strane JMO nije mogla ni da se jednostrano osloni samo na 
Hrvate, odnosno da forsira hrvatomuslimanstvo, jer je opet bio suočen s 
narodnim otporom, a u političkom smislu jasno je znao da bi takvo pri- 
bližavanje Hrvatima izazvalo veliko nezadovoljstvo ne samo domaćih Srba, 
već i dvorske politike i Vlade u Beogradu, što bi vjerovatno rezultiralo 
podjelom Bosne i Hercegovine ili nekom nagodbom na muslimanski račun 
čega su se Muslimani, naravno, najviše bojali. 

Ti strahovi, koji će pratiti Muslimane i Bosnu i Hercegovinu do danas, 
nagone JMO da traži kompromisno rješenje. 

Gotovo da se JMO našla u poziciji Buridanova magarca. Jer između 
srpskog i hrvatskog sijena izabrala je da se osloni na muslimansku već 
pokošenu travu, čekajući da joj se iz centralnih (beogradskih) stogova za 
nesporne političke usluge obezbijedi kakva-takva zimnica. 

Tu raspolućenu poziciju dobro pojašnjava Banac kada kaže: "Suočeni 
sa izborom između dviju suprotstavljenih nacionalnih ideologija, od kojih 

im je jedna bila uvelike neprihvatljiva, a druga se nalazila u defanzivi, ili 
pak da bude optuženo zbog antinacionalnih sklonosti vodstvo JMO se 
odlučilo da na najbolji mogući način iskoristi ograničeno pribježište što 
mu ga je pružio jugoslavenski unitarizam. Međutim, za JMO je taj izbor 
bio lišen ideološkog sadržaja, što je najčešće bio spojen sa unitarističkim 
percepcijama, budući da je i sama JMO bila predmet srpsko-hrvatskog 
hrvanja i budući da je ona bila stranka koja je najmanje mogla povjerovati 
unitarističkoj doktrini o srpsko-hrvatskom narodnom jedinstvu. Srbi i Hrva- 
ti jednostavno nisu djelovali kao jedan jedinstven narod u njihovu sporenju 
oko Bosne i Hercegovine, pa je zato unitarizam JMO mogao biti samo 
izraz oportuniteta", (istakao N. D.) ? 

Npr. u uvodniku glasila JMO "Pravde" (od 31.12.1920.) razmatra se 
mogućnost srpsko-hrvatskog stapanja i stvaranja nove nacije. Tu se iskazuje 
sumnja na osnovu primjera rusko-poljske simbioze, gdje se za 150 godina 
življenja u zajedničkoj državi nije uspjela stvoriti nova nacija. Iz toga se 
izvlači zaključak da je program narodnog jedinstva podjednako neizvodiv. 
"Pravda" u tom smislu optužuje Demokratsku stranku za "jugoslovenski 
nacionalizam" smatrajući da je on "u svojoj jezgri srpsko-pravoslavni" i 
da je "rasplinuo i pojačao međusobno oprečne srpske i hrvatske naciona- 
lizme". 

Poznata je bila pragmatičnost JMO. lako je ona ušla u vlast i lavirala 
između velikosrpskih unitarističkih nastojanja i želje da odbrani musli- 
manske interese, ipak u pogledu nacionalnog deklariranja stvari stoje dru- 
gačije. Npr. od 24 poslanika koji su izabrani na izborima u novembru 
1920. njih 15 se deklariraju kao Hrvati, petorica se uopšte nacionalno ne 
izjašnjavaju, dvojica se izjašnjavaju kao Srbi, a jedan kao Bošnjak. Od 
18 poslanika i njihovih zamjenika izabranih na izborima 1923. svi su se 
izuzev Mehmeda Spahe?" (predsjednika stranke) izjašnjavali kao Hrvati. 


Ono što je specifika JMO jeste da takvo slobodno nacionalno dek- 
lariranje ne utiče puno na političko jedinstvo stranke, što posredno govori 
da je ono uslovljeno više pragmatsko-političkim razlozima, nego istinskim 
nacionalnim osjećajem i uvjerenjem. Da je to tako govori i podatak da 
su vrlo rijetki primjeri gdje sljedbenici JMO, bez obzira na to kako su se 
nacionalno opredijelili, odlaze u neku od srpskih ili hrvatskih stranaka. 


29 Ivo Banac: "Nacionalno pitanje u Jugoslaviji", str. 348. 

30 Dr. Mehmed Spaho, neosporno ugledan muslimanski političar (1883-1939) se u po- 
četku, u studentskim danima izjašnjavao kao Srbin, a kasnije se nije opredjeljivao ni 
na srpsku ni na hrvatsku stranu. Njegov brat Fehim Spaho, reis-ul ulema od 1938-1942. 
godine, izjašnjavao se kao Hrvat, a treći brat Mustafa, deklarirao se kao Srbin. 

(Npr. zato je Radić optuživao rukovodstvo JMO "da otuđuju Muslimane 
od hrvatstva"). 

Kompromisna politika JMO naspram unitarizma najbolje se vidi na 
primjeru donošenja centralističkog Ustava iz 1921., jer je dala svoje pre- 
sudne glasove Pašićevu ustavnom prijedlogu, ali je za to dobila znatne 
ustupke kojima se ograničava centralistička uprava u BiH. Naime, Pašićeva 
vlada je izrazila spremnost da štiti islamske propise i običaje, a prihvatila 
je da se članom 133. stav 3. Ustava zaključi teritorijalna cjelovitost Bosne 
i Hercegovine. Zbog toga podjela Jugoslavije na oblasti, na kojoj su cen- 
tralisti insistirali (da bi suzbili autonomističke tendencije) u BiH nije pro- 
vedena. BiH jeste podijeljena na okruge, ali nisu narušene njene povijesne 
granice, odnosno ni jedno područje BiH nije priključeno nekoj susjednoj 
pokrajini, kao što je prvobitni centralistički plan predviđao. 

Mnogi smatraju da je to, ipak, veliki uspjeh JMO, jer i tako ona 
svojom političkom snagom i nije mogla više postići, niti ozbiljnije osujetiti 
suštinu pašićevske politike. 

Na kraju, kao značajnu koncesiju, Pašićeva vlada je prihvatila da se 
povećaju odštete što su ih muslimanski zemljoposjednici tražili za zemlju 
koja je podijeljena po odredbama nove agrarne reforme. 

Poslije će doći do rascjepa u vođstvu JMO na tzv. desno i lijevo 
krilo, što je imalo obilježja i generacijskog sukoba, a politički se ispoljavalo 
u podjeli na one koji su za saradnju i lojalnost Pašićevoj vladi i one koji 
zastupaju autonomistički stav u pogledu državno 
o jakim pokrajinskim samoupravama.?! 

"Desničari" su pod predsjedavanjem I. Maglajića kasnije osnovali 
"Jugoslovensku muslimansku narodnu organizaciju" (JMNO) i pokrenuli 
poseban stranački list "Iršad" (Putokaz), sa S. Korkutom kao glavnim ured- 
nikom. Vlast je svim sredstvima pomagala JUANO koja i sama ne bira 
sredstva u pridobijanju masa, naročito praktikujući održavanje političkih 
skupova pri različitim vjerskim manifestacijama. 


g uređenja, odnosno ideju 


JMO sve više učvršćuje svoje stavove o autonomiji smatrajući da se 
jedino tako može očuvati kompaktnost Muslimana. 
Izbori iz 1923, godine najbolje pokazuju snagu JMO, jer ona od svih 


stranaka dobija najviše (18) mandata, dok JANO, kao i stranka Nezavisnih 
Muslimana nisu dobili nijedan mandat. 


31 U "desničare" spadaju Hadžihafiz Ibrahim Maglajić, dr. Hamdija Karamehmedović i 
Sakib Korkut, a u "ljevičare" Spaho, Hadžikadić, Baljić i dr. 

Interesantno je pogledati i sama programska načela JMO. U programu 
JMO se kao temeljna načela ističu "demokracija i ustavnost, pravda i 
sloboda, jednakost i tolerancija". Uvažavajući "potpunu ravnopravnost triju 
plemenskih imena" u Programu se ističe da se "bosanskohercegovački 
Muslimani nijesu nikad otuđili na svojoj domovini, ni svom narodu ni 
svom jeziku. Oni su zadržali sve biljege čistog nacionalizma, a nijesu 
svijesni samo plemenskog imena". (Istakao N. D.) 

Oko pitanja ustava, Program ističe principe potpune odgovornosti vla- 
de, narodnom predstavništvu kao izrazu suverenosti, te izbornog reda na 
temelju općeg, jednakog, izravnog, tajnog i proporcionalnog prava glasa 
u svim tijelima, koja se biraju. 

Traži se da državni ustav donese isključivo narodna konstituanta, 
birana prema gornjem načelu većinom od 2/3 glasova. 

Iz korpusa građanskih prava i sloboda traži se na prvom mjestu "s/o- 
bodarska zaštita vjere", islamskih običaja i savjesti, nepovredivost lične 
slobode i privatne imovine, sloboda rada i djelovanja, sloboda kretanja, 
sastajanja i udruživanja, govora i štampe, te poštivanje kućnog praga i 
listovne tajne. 

Posebno se traži da se u ustavu izričito istakne priznavanje RAVNO- 
PRAVNOSTI ISLAMA s kršćanstvom i drugim vjerama. 

Program JMO traži i ustavnu garanciju da će se poštivati neograničeno 
uživanje vakufskog, vasijetskog i ostalog dobra islamske zajednice, da se 
u vakufskim i mearifskim poslovima obezbijedi potpuna samouprava, da 
se osigura slobodna veza sa Hilafetom??, Što se tiče privredne (gospodar- 
ske) politike, traži se sloboda privrednog rada i sticanja za sve građane 
na čitavom području države SHS. 

U pogledu agrarne politike, zanimljiv je veoma progresivan stav "da 
svaki zemljoradnik mora dobiti zemlje i to toliko, koliko mu je potrebno 
za njegov opstanak. U nužnim slučajevima treba uzeti državne mjere. Da 
bi se ovako rasterećeni seljački posjed i ubuduće očuvao, treba zakonom 
ustanoviti minimum zemljišnog posjeda koji se neće moći ni prodati ni 
opteretiti," 

Što se tiče radništva, Program ističe da "radništvo treba da bude 
posebnim zakonom zaštićeno od kapitalističkog izrabljivanja poslodavaca. 
Tražimo naročito uvođenje obligatnog osiguranja radnika za slučaj bolesti, 
nezgode, nemoći i starosti, te osiguranja potpore za radničke udovice i 
siročad". 


32 Hilafet, ar. ustanova halife. Ovo se odnosi na Halifat u Carigradu, 

U prosvjetnoj politici, Program se zalaže da država "upre sve sile na 
suzbijanju nepismenosti", za povećanje budžeta za javnu nastavu, "oba- 
veznost nastave u nauci vjere" u osnovnim i srednjim školama, otvaranje 
većeg broja raznih stručnih škola itd. 

U sudstvu, "potpunu neovisnost sudova, porotu za sve političke i 
štamparske delikte, te što snažniji progon lihvarstva i zaštitu maloljetnih". 

Što se tiče vojske, ističe se zahtjev da se "u vojsci poštuju propisi 
islama, a naročito da se muslimanski vojnici ne opterećuju uz ramazan 
teškom službom", Nadalje se ističe zahtjev za apsolutnom zabranom za 
sva vojna lica da se miješaju u politiku. 

Ovo su bile neke osnovne naznake djelovanja JMO, kao najznačajnije 
muslimanske političke stranke, koja je u znatnoj mjeri opredjeljivala uku- 
pan politički život Muslimana i utjecala na njihov položaj u Kraljevini 
SHS, odnosno Kraljevini Jugoslaviji. 

Druge muslimanske političke stranke, kao što je JMNO, Muslimanska 
težačka stranka, Narodna muslimanska stranka, nisu imale značajnijeg upli- 
va, iako su dosta doprinijele ukupnoj političkoj klimi i razvijanju modernog 
političkog organizovanja kod Muslimana BiH. 

Va smo istakli delikatnost i mukotrpnost socijalne i političke po- 
zicije u kojoj se Muslimani BiH nalaze poslije ujedinjenja 1918. godine. 
Oni u naročito tešku poziciju dolaze zavođenjem Šestojanuarske diktature 
kralja Aleksandra 1929. godine. Iste godine kralj Aleksandar je Bosnu i 
Hercegovinu podijelio na četiri banovine (Vrbaska, Drinska, Zetska i Pri- 
morska) i to namjerno na taj način da su Muslimani u svakoj od njih bili 
manjina. Godine 1939. u nagodbaškom sporazumu Cvetković-Maček, pot- 
pisaće se nova sramna dioba BiH i to tako što će trinaest njenih kotara 
ući u novouspostavljenu banovinu Hrvatsku, a njih 38 je bilo predviđeno 
za srpski dio Jugoslavije. Muslimana ponovo nema nigdje, njih niko uopšte 
ne pita, a Bosna plaća danak apetitima srpskog i hrvatskog velikodržavlja. 
Npr., ako je u nekom kotaru bilo samo za jedan procenat više pravoslavnog, 
odnosno katoličkog stanovništva (Muslimani se uopće nisu ubrajali, bez 
obzira da li su u dotičnom kotaru u većini), onda bi taj kotar pripao banovini 
Hrvatskoj, odnosno srpskom dijelu Jugoslavije. 

Kakav je bio odnos prema Muslimanima može se vidjeti iz raznih 
napisa u dnevnoj štampi, časopisima, te posebnim studijama pisanim u 
propagandne svrhe i u cilju njihovog nacionaliziranja. Tako npr. Krsta 
Marić, 1924. godine piše "da je nacionaliziranje Muslimana Za nas Srbe 
jedno od najvažnijih pitanja unutrašnje politike. Ono je čak jedno važno 
državno pitanje..." U cilju da pokaže kako ni islam nije prepreka u ostva- 
renju tog važnog državnog cilja, Marić nastavlja: "Kada mi zagovaramo 
nacionalizovanje Muslimana, mi smo daleko od toga da diramo u rz i 
obraz, u din i veru naših Muslimana, jer njegovo srpstvo ni malo mu ne 
smeta, da bude odličan musliman. Šta više mi volimo, da su svi Srbi 
religiozni, jer vera je još uvek najbolji čuvar morala, naročito u širokim 
narodnim masama. Zato kao što nam je srpstvo drago, jer ono predstavlja 
nacionalnu i državnu snagu, naš narodni ponos, tako nam je drag islam i 

pravoslavlje, jer su oni čuvari morala. Srpstvo je čuvar otadžbine, a pra- 
voslavlje i islam morala", (Istakao N. D.) 

"Kao što nema čoveka bez vere, tako ne sme ni da bude ljudi bez 
otadžbine", veli Marić, naravno misleći da ta otadžbina jedino može biti 
Kraljevina SHS. Marić se čudi kako Spaho i JMO "hoće da sve Muslimane 
prevede u Hrvate", smatrajući da je to "nemoguće, jer je neprirodno" i da 
neće uspjeti kao što nije uspjelo da se prevedu u jugoslavenstvo. Jedino 
što je dobro kod JMO, kaže Marić, jeste da ona hoće "muslimane nacio- 
nalizovati", "samo joj ne valja što ne ume da izabere pravi put, što pravi 
eksperimente sa jugoslavenstvom i hrvatstvom, pojmovima koje je Austrija 
unela u Bosnu i koji nisu srasli sa dušom muslimanskom"??. Ergo, jedini 
pravi put je da Muslimani postanu Srbi, jer bi to doprinijelo čuvanju otadž- 
bine i učvršćenju njenog srpskog karaktera, a uzgred bilo bi i pogodno 
duši muslimanskoj. 

S druge strane pojavljuju se čitave tirade uvrijedljivih, nipodaštava- 
jućih, primitivno-šovinističkih tekstova i to od pera koja su tobože ovjen- 
čana evropskom demokracijom, kulturom i tolerancijom, što sve nalazi 
prostora u uglednim izdavačkim kućama, časopisima itd. i ima svoju na- 
cionskom slavom opijenu publiku. Tako Čedomir Mitrinović ("Naši musli- 
mani", Beograd 1926. godine) piše: "Kad se bolje upozna život naših 
muslimana, i temeljnije prouče izvesne njihove karakterne osobine, na 
prvi mah pada nam u oči činjenica da oni ne vole da misle. Duh im je 
nekako nepokretan, inertan. Moglo bi se reći da su neprijatelji svega novog, 
konzervativni do krajnosti... Shvatajući u velikoj većini teško i s krajnjim 
naporom..." Muslimanska porodica je "zatvorena, nepristupačna, žigosana 
svim onim lošim osobinama koje daje Istok svojim porodicama, ona se 
nalazi danas u punom opadanju". (Tu Mitrinović vidi razloge opadanja 
broja Muslimana u BiH ?!) 

"Muslimani ne vole intelektualni rad, a to se najbolje vidi u njihovom 
školskom radu i životu uopšte"... Treba istaći "još to da naši Muslimani 
pate sled nedostatka aktivnog duha", da to nadoknađuju "dubokim, okore- 
lim fatalizmom", "da im je mašta stvorena za ubijanje duha" itd., sve do 
optužbi da su lažljivi, perverzni, prevrtljivi i slično. 

Ovakve i slične "bedastoće" i bljuzgarije se populariziraju u "pre- 
stoničkoj" štampi, stiče naučni imidž i političke karijere, sve u cilju glo- 


33. Krsta Marić: "Nacionaliznjmo Muslimane", "Srpska riječ", Sarajevo, XX/1924, 62, 
2-3. 

rifikacije Cvijićevog rasno čistog dinarida, "visoka stasa, bistra uma i prave 
vere pravoslavne", 

Na ukupnom duhovnom planu postupno se razvija čitav sistem pre- 
težno primitivne ksenofobije i atavizma prema Muslimanima, uz orkestri- 
ranje i rafiniranijih akademskih krugova koji su se tobože trudili da pošteno 
i naučno dokažu njihovo pravo porijeklo, pokažu njihove zablude, pre- 
vladaju muslimanske predrasude, da ih emancipiraju, odnosno nacionali- 
Ziraju. 

Suočen sa bosanskom stvarnošću i frapiran zabludama koje je imao 
o Bosni i Muslimanima, Francuz Masje de Kerval, još 1856. piše: "Velika 
nesreća ovog dijela slavenskog naroda jeste u tome da je nepoznat, osim 
po izvještajima svojih neprijatelja". 

Zato Salko Nazečić 1932.34 tužno lamentira da mu je najgore to što 
pisanje o Muslimanima "često čine ljudi koji život nas muslimana poznaju 
samo sa ekskurzija od četiri do pet dana. Oni dođu u naše krajeve, vide 
džamiju i šadrvan, mušebake i nekog starog adžu ili hadžiju, vide feredžu 
ili fes — 1 misle da je to muslimansko pitanje". 

Nazečić to naivno i velikodušno svodi samo na nepoznavanje musli- 
manskog bića 1 situacije u kojoj ono živi, no stvarni problem je u tome 
što je ukupnom ideologijom, čitavim jednim državnim sistemom i kultur- 
nom politikom trebalo istrgnuti historijske korijene muslimanskog naroda, 
potrijeti svijest o njihovoj samobitnosti, sistemski ih (ekonomskom nuž- 
dom, političkim obespravljenjem, kulturnim osiromašenjem, prosvjetnom 
marginalizacijom, historijskim falsifikatima i vjerskom diskriminacijom) 
natjerati da se asimiliraju, da postanu Srbomuslimani (i opet građani drugog 
reda), eventualno ih "podijeliti" s Hrvatima — ako je to već u cilju višeg 
političkog interesa, ili ih ostaviti u svojoj enklavi, da, ako se već nisu 
iselili, postupno sami "odumru", 

Neke počinje da iritira uporno i sve neukusnije nastojanje da se Musli- 
mani po svaku cijenu "nacionaliziraju", odnosno opredijele na srpsku ili 
hrvatsku stranu. Tako, odbacujući teze da Muslimani nemaju probuđenu 
nacionalnu svijest Maksim Svara 35 kaže: 

"Dovoljno je ukazati na to da su muslimani BiH oduvijek sačuvali 
svoj jezik, svoju nacionalnu dušu i svoje nacionalne običaje. Dok su kod 


34 Salko Nazečić: "O nacionalizmu naših muslimana", Jugoslovenska pošta, Sarajevo 
1V/1932, 950, 5. 

35 U "Novom Beharu" (VI, 1932) pod pseudonimom "Zija", Svara piše tekst pod nas- 
lovom "Nacionaliziranje Muslimana" preneseno iz: A, Isaković: "O nacionaliziranju 
Muslimana", str, 78, 79. 

pripadnika drugih vjera duševne osobine mijenjane u onolikoj mjeri u 
kolikoj su se miješali sa pripadnicima drugih naroda, pa čak i rasa, dotle 
je duša našeg svijeta ostala čisto slavenska, sa svim svojim manama i 
dobrim stranama... 

Oni su dovoljno nacionalni i kamo sreće, kada bi svi ostali u Ju- 
goslaviji bili isto toliko nacionalizirani, koliko su to muslimani. Njima, 
koji su od svojih djedova naslijedili nacionalni ponos, nije — barem u 
pogledu nacionalnosti — potrebno više ništa, a najmanje lekcije nepozvanih 
savjetnika. Što oni nisu nacionalni po onoj znamenitoj riječi njemačkog 
pjesnika Grillparzera: 'Od nacionaliteta do bestijaliteta', to je samo njihovo 
veliko duševno preimućstvo, na kojemu im može zaviditi i jedan kud i 
kamo veći i savršeniji narod nego što je naš, i u koji se cio naš narod 
bez razlike treba ugledati", 

Međutim, treba istaći da je i iz redova muslimanske inteligencije bilo 
onih koji su se na sve načine trudili da dokažu da su oni i njihov narod 
Srbi, odnosno Hrvati. (Ovo "odnosno" nije radi "uravnjavanja" i tzv. ekvi- 
distance, jer je u periodu 1918-1941., pa i kasnije, konjukturnije i pro- 
bitačnije bilo opredjeljivanje za Srbe). 

S obzirom da se radilo o uglednim intelektualcima, često iz poznatih, 
pa i begovskih muslimanskih porodica, zanimljivo je koji su stvarni motivi 
takvog opredjeljivanja? 

O tome do sada, nažalost, nemamo nikakve ozbiljnije studije. Bez 
namjere da ulazimo u dublju analizu i ponudimo valjane odgovore, dio 
razloga i motivacije bi se mogao pronaći u slijedećem: 

Prvo, Muslimani u to vrijeme još uvijek nisu do kraja oblikovali 
sopstvenu nacionalnu svijest u modernom smislu te riječi. Oni su bili 
svjesni svoje tradicije, privrženi svojoj vjeri, ljubomorno čuvaju svoje obi- 
čaje i kulturu, imaju izražen osjećaj prema svojoj domovini Bosni i Her- 
cegovini itd., ali tu nedostaje neka nota, prije svega na emocionalno-psi- 
hološkom planu. Tu se miješa religijsko i nacionalno. Religijsko često, 
naročito u kriznim situacijama i povijesnim iskušenjima prevalira, oni se 
pred spoljnom agresijom zatvaraju u sebe sa žalom gledajući u prošlost i 
u onaj sistem i vrednote koje su im obezbjeđivale sigurnost. 

Drugo Muslimanima je, kako je istaknuto, sistematski nametan kom- 
pleks krivice i izdaje i teret okupatora, tako da oni kod većine, po pravilu 
neupućenih, postaju sinonim svega turskog. 

Dugo je izgrađivan i naročito kroz školovanje podstican čitav sistem 
vrijednosti koji Muslimane diskreditira kao "orijentalce", "reakcionarne 
feudalce", dahije i izrabljivače, mrzitelje hrišćanstva, vandale koji su palili 

i rušili crkve, vadili rubine s očiju svetačkih fresaka, koji su mačem i 
ognjem širili islam, koji su fanatizirani vojnici "džihada", koji se ne mogu 
uklopiti u modernu evropsku civilizaciju i kulturu. U primitivnoj izvedbi 
i slađunjavoj romantičarskoj literaturi devetnaestog i dobrog dijela dvade- 
setog stoljeća (pa nerijetko i danas), to su oni koji su kupili harač, "nabijali 
na kolac" i uzimali "danak u krvi". 

Vjerovatno se nigdje u Evropi tako dugo nisu producirale etničke 
stereotipije i predrasude prema jednom narodu, kao što je to slučaj sa 
Muslimanima. Zato mnogi nisu mogli izdržati tu presiju, pogotovu oni iz 
redova malograđanstva, gdje je uslov svakog statusnog napredovanja i 
prijema u određeni "kulturni krug" bio distanciranje od svog "musliman- 
stva", od svog imena i od svoje nezgodne prošlosti. (To će naročito poslije 
1945. godine zadobiti upravo karikaturalne, krajnje primitivne i degutantne 
oblike). 

Treće, razlozi sigurno leže i u nepoznavanju stvarnih historijskih či- 
njenica. Većina nije nikad mogla ni saznati da Muslimani nisu morali 
postati samo od Srba i Hrvata koji su tobože na silu islamizirani, već da 
su oni slavenski narod koji je primio drugu vjeru kao što su je svojevremeno 
primili i drugi, koji ima svoju hiljadugodišnju domovinu, svoje slavenske 
bogumilske pretke i koji se ni po čemu ne bi trebalo osjećati inferiornim 
u odnosu na one koji se npr. osjećaju Srbima, Hrvatima ili bilo kako 
drugo. Dugo su, a naročito u periodu između dva rata, kao i u vremenu 
socijalističke Jugoslavije, ta pitanja bila tabu tema ili tema o kojoj u naj- 
manju ruku nije poželjno raspravljati. Rasprave o tome su cenzurirane, 
autori šikanirani i hapšeni, historiografija nije tome posvećivala pažnju ili 
je znatnim dijelom bila u funkciji oficijelne ideologije. 

Uzimajući u obzir sve te uslove, zapravo začuđuje kako su Muslimani 
uopće odoljevali nastojanjima za njihovim asimiliranjem. 

Četvrto, nisu zanemarljivi ni karijeristički razlozi. Kraljevska, a kas- 
nije i socijalistička vlast je pažljivo odabirala pojedine Muslimane za neke 
funkcije koje su joj trebale da budu pokrivene "muslimanskom strukturom", 
iz političkih, reprezentativnih ili strateških razloga. Ti kandidati su se u 
nacionalnom smislu posebno spremali, kroz školovanje usmjeravali, a nji- 
hovo dokazano srbofilstvo bila je jedna od temeljnih pretpostavki da bi 
se uopšte dobila neka značajna funkcija. To se posebno odnosilo na državni 
aparat, sudstvo, prosvjetu i sl., a za ulazak u armiju ni to nije bilo dovoljno, 
jer ona je po pravilu bila rezervirana predominantno za "provjereni" srpsko- 
-crnogorski kadar i oficirski lobi koji je bio temelj očuvanja unitarne države 
i same Monarhije, Isto važi i za međunarodne poslove, jer bi u međuratnom 

periodu bilo skaradno da jedan Musliman bude makar i pisar u tim služ- 
bama. Niz je primjera kako su se pojedini Srbomuslimani pažljivo odabirali, 
pod oficijelnom paskom školovali, da bi kasnije služili Monarhiji upravo 
na poslovima koji se tiču tzv. muslimanskog pitanja. Budno oko Kraljevine 
Je oprezno gledalo na pedigre i političko ponašanje tih odabranika i svaka 
promjena "nacionalnog kursa" bila je odmah kažnjavana: degradacijom, 
smjenom, političkom kompromitacijom i čitavim sistemom ucjena, tako 
da je otužno izgledalo često dokazivanje srpstva, čak i za one koji su 
takav koncept i zamislili.3$ 

Peto, sama činjenica da Muslimani u periodu od 1918. pa sve do 
1971. godine (uz neka kompromisna rješenja u periodu 1961-71.) nisu 
bili zvanično "priznata" nacija i kao takvi u svim popisima stanovništva, 
nacionalnim nomenklaturama, statistikama itd. nisu se tretirali ravnopravno 
s drugima, nagonila ih je da se negdje "opredjeljuju" ili pak da se nikako 
nacionalno ne izjašnjavaju. U pojedinim razdobljima, otuda i njihovo ma- 
sovno opredjeljenje za "jugoslovenstvo", da bi se po dobijanju slobode 
izbora, odnosno nacionalnog iskazivanja to jugoslovenstvo prekonoćno is- 
topilo i najveći broj iskazanih Jugoslavena se izjasnio kao Musliman (kao 
npr. u popisu stanovništva 1971. godine). 


Šesto, samo političko vođstvo Muslimana u pojedinim razdobljima 
nije bilo na nivou historijskog zadatka i očekivanja većine Muslimana. 
Ono ili je bilo odveć klerikalistički usmjereno, idejno i politički podijeljeno, 
ili je zarad jeftinih koncesija sklapalo određene kompromise koji su na- 
jblaže rečeno usporavali tokove ukupne nacionalne emancipacije, stvarnog 
priznavanja i uvažavanja Muslimana kao ravnopravnog naroda. 


I na kraju, treba istaći da je i odnos KPJ prema nacionalnom pitanju, 
a posebno prema Muslimanima itekako utjecao na tokove njihove nacio- 


36 Od više Muslimana koji su se deklarisali kao Srbi (npr. Š. Kurtovića, O. Đikića, E. 
Bulbulovića, M. Mulalića, Džabića itd.), upečatljv je primjer Mostarca Hasana Repca. 
Poslije osnovne škole i gimnazije koju završava u Mostaru 1911/12. stupa kao srpski 
dobrovoljac u komitski odred i uzima učešća u balkanskim ratovima. U Beču nastavlja 
studij i aktivno se uključuje u rad protiv Austro-Ugarske. Poslije atentata 1914. bježi 
u Beograd i priključuje se komitskim odredima koji djeluju u Bosni. Aktivan je borac 
u Prvom svjetskom ratu, sa srpskom vojskom povlači se u Solun, a odatle je upućen 
u Francusku gdje diplomira na studiju islamske legislative i orijentalnih jezika. Već 
tada srpska vlada priprema Repca za rukovođenje muslimanskim vjersko-prosvjetnim 
ustanovama. Poslije niza funkcija na tim poslovima (zamjenik muftije, vakufske di- 
rekcije u Skoplju itd.) 1930. je nabrzinu smijenjen jer se nije slagao s politikom B. 
Jeflića. Za vrijeme rata bio je u Srbiji, ali bježi u Beograd i jedva spašava glavu od 
četnika. Umro je 1953. rezigniran, napušten i razočaran u ideale za koje se cijeli 


život borio. 

nalne emancipacije. Staljinistički pristup nacionalnom pitanju, lutanje u 
tom domenu koje se osjeća i u periodu poslije Drugog svjetskog rata, 
sigurno dosta upliviše na određene nedosljednosti i na zakašnjelu afirmaciju 
muslimanskog nacionalnog bića. 

No, treba istaći da je uz sva ta historijska ograničenja, internacion- 
alističke koncepte, insistiranje na dosljednoj primjeni sovjetskog modela, 
ipak zaslugom KPJ-SKJ došlo do radikalnog preokreta u gledanju na Musli- 
mane i do ubrzanog procesa njihove nacionalne afirmacije. Uslove za sves- 
traniju nacionalnu emancipaciju oni dobijaju i realizuju tek unutar soci- 
jalističkog samoupravljanja, kada se prethodno iskazane rezerve i negativan 
odnos prema njihovoj nacionalnoj posebnosti, uz mnogo lutanja, otpora i 
nedosljednosti, ipak dijelom prevazilaze. Veliku ulogu u svemu tome, svo- 


jim teorijskim stavovima i neposrednim političkim odlukama, dao je Josip 
Broz Tito. 


+ % 


Kako smo istakli, poslije ujedinjenja i formiranja Kraljevine SHS, 
kratkotrajne nade da će ta država ovaplotiti historijske težnje jugoslaven- 
skih naroda da žive u slobodi, bratstvu i ravnopravnosti, ubrzo su, na 
drastičan način bile iznevjerene. To naročito važi za Muslimane, iako se 
i ostali narodi u toj Kraljevini nisu usrećili. Oni su između dva rata na 
pregnantan način osjetili svu memlu starojugoslovenske "tamnice naroda", 
agresivnost i beskrupuloznost velikosrpskog nacionalizma, te svu licemjer- 
nost nagodbaške i izdajničke politike nacionalnih buržoazija. 

Klasno izrabljivanje, monarhistička diktatura, različiti velikodržavni 
apetiti i podgrijavani nacionalizmi, organizirano raspirivanje šovinizma, a 
kasnije i fašističke histerije, stvaranje nacionalnih falangi, borba za vlast 
raznih političkih partija, koje se uglavnom formiraju na nacionalnoj osnovi, 
teror nad komunistima i svim ostalim progresivnim snagama — to je bila 
realnost Kraljevine koja niti je mogla niti je htjela da rješava goruća pitanja 
pred kojima su se našli svi narodi i narodnosti južnoslavenskog prostora. 

Kako je pisalo u predgovoru "Nove Evrope" "među pitanjima koja 
ima da reši ova država — a koja pouzdano neće rešiti ova naša iznurena, 
nemoćna i pokvarena politička generacija — muslimansko pitanje je jedno 
od najkrupnijih i najvažnijih. Ono je možda i ponajkomplikovanije jer se 
u njemu stiču mnogi i razni momenti i elementi".}7 


37 Nova Evropa", knjiga VII, br. 15. 21. maja 1923. str, 441. 

Čak i od strane onih dobronamjernih koji ističu potrebu rješavanja 
muslimanskog pitanja, ističu se prijekori da su za rješavanje problema 
ponajviše krivi upravo Muslimani, koji "kao da nisu načisto sa sobom, i 
kao da nisu čak ni dovoljno obavešteni o sebi, o svome stanju i o prilikama 
svoje uže i šire sredine". U "Novoj Evropi" se dalje kaže da "ovo sudimo 
po tom, što tako malo i tako nerado govore o sebi i svojima, sve i kad 
su svesni potrebe da to čine i koristi koja bi otud proizašla za njihovu i 


za opštu narodnu stvar".8 


No, nije da se o tome nije pisalo, apelovalo i pojašnjavalo. U tom 
istom broju "Nove Evrope" S. Ljubunčić gotovo snishodljivo i skrušeno 
pledira da bi se morali iznaći putevi da se prevaziđu shvatanja po kojima 
"Muslimani još i sada, u predstavi njihove Kršćanske braće, su nosioci 
svijeh zala i vinovnici nekadašnjih istorijskih događaja. Njima se u Slo- 
veniji straše djeca... U Hrvatskoj, Srbiji, Bosni, svuda su oni gledani kao 
Turci i vrlo je malo pokušaja da se ti pojmovi očiste, iako je to u interesu 
svijeh nas, čitavog našeg slovenskog Juga, a najviše naše zajedničke otadž- 


bine",?? 


Ono što je po našem mišljenju osnovna karakteristika položaja Musli- 
mana između dva rata jeste da im se negirala njihova nacionalna posebnost, 
odnosno da se njihovim političkim težnjama, koje su se postupno insti- 
tucionalno iskazivale, bilo u vidu političkih partija, posebnih političkih 
programa, društava, udruženja, časopisa itd. ponajčešće pripisivao isklju- 
čivo vjerski karakter. Iako je kod mnogih političara, te kod teoretičara 
okupljenih uz dvorsku kamarilu, ofanzivno plasirana teza da su Srbi sa 
hrvatskosrpskog jezičkog područja svi pravoslavci, a Hrvati svi katolici, 
Muslimanima se nije priznavalo nacionalno konstituisanje. Ovim nikako 
ne zastupamo tezu da je u našim uslovima religija jedini kriterij nacionalnog 
konstituisanja, odnosno faktor koji dovodi do stvaranja nacije, već samo 
ukazujemo na nedosljednost i paradoks pristupa. Ako se od strane pojedinih 
teoretičara Muslimanima prigovara zbog njihove privrženosti islamu, otkud 
onda da oni kao glavni faktor razlikovanje između Srba i Hrvata uzimaju 
pravoslavstvo, odn. katoličanstvo. 

Naravno, ova upitnost ne može izdržati temeljitiju provjeru jer u obzir 
ne uzima i ostale elemente koji mogu, zavisno od sredine i historijskih 
uslova da budu nezaobilazni u formiranju nacije: kulturu, jezik, državu 
(državnost) itd. 


38. "Nova Evropa", isto, str. 441. 
39 S. Ljubunčić: "Muslimani", "Nova Evropa", str. 444. 

Razlozi ovakvog odnosa prema Muslimanima, kako smo istakli, su 
višestruki. Posebno je značajno da unutar muslimanskog naroda, spletom 
historijskih okolnosti (od kojih smo neke samo marginalno razložili), zadu- 
go nije bilo organizirane klasne snage koja bi nosila proces njihove klasno- 
nacionalne emancipacije. 

I pored pomenutih zabluda i lutanja, nerazumijevanja društvene suš- 
tine i historijske dimenzije "muslimanskog nacionalnog pitanja", Komu- 
nistička partija Jugoslavije je još od 1937. godine sa više sluha, marksističke 
kritičke svijesti i opredijeljenosti za konkretno historijski pristup — sagle- 
davala ukupnu dijalektiku klasno-nacionalne emancipacije, pa u tom sklopu 
i specifiku položaja Muslimana i same Bosne i Hercegovine. 

Od dolaska Josipa Broza Tita na čelo Partije, u KPJ prevladava stav 
da BiH treba da bude autonomna, što rezultira i stvaranjem jedinstvene 
organizacije KPJ u BiH (sredinom 1938. godine). 

Tako se već na Petoj pokrajinskoj konferenciji KPJ za Bosnu i Her- 
cegovinu (juli 1940), u samoj rezoluciji Muslimani tretiraju kao posebna 
etnička grupa i ističe se da je "narodna autonomija Bosne i Hercegovine 
jedino pravilno rješenje koje je zajednički interes muslimanskih, srpskih 
i hrvatskih masa". Takvo opredjeljenje je utjecalo da je povodom referata 
o nacionalnom pitanju koji je M. Đilas podnio na Petoj zemaljskoj kon- 
ferenciji (oktobar 1940. u Zagrebu) istupio i bosanskohercegovački delegat 
Mujo Pašić koji nije prihvatio do tada još uvijek prisutno mišljenje da su 
Muslimani — Srbi ili Hrvati. On je ukazao da bi prihvatanje takvog stava 
automatski značilo podršku apetitima srpske i hrvatske buržoazije. Uka- 
zujući da se muslimanski građanski vrhovi, koji iz profiterskih interesa 
traže komad vlasti, deklarišu Srbima i Hrvatima, Pašić podvlači da Musli- 
mani — iako još nisu sasvim formirani kao nacija — ipak čine posebnu 
etničku grupu. Na toj osnovi Pašić osuđuje i podjelu Bosne i Hercegovine, 
naglašavajući da je najvažniji zadatak bosanskohercegovačkih komunista, 
borba za autonomiju u koju bi se uključile i srpske i hrvatske mase pod 
rukovodstvom proletarijata, 

Rezultat je da je Peta zemaljska konferencija, kao posljednji veliki 
partijski skup jugoslavenskih komunista uoči rata, u svojoj Rezoluciji, 
pored ostalog, istakla da "narodi BiH treba da se sami slobodno opredijele 
i nađu rješenje putem autonomije..." 

Profiliranje Programa KPJ o nacionalnom pitanju, uvažavajući pravo 
na samoopredjeljenje svih naših naroda, podrška zahtjevu za autonomijom 
Bosne i Hercegovine i sl,, imalo je historijski značaj za sudbinu revolucije. 

Neposredno poslije okupacije i komadanja Jugoslavije, od strane na- 
jreakcionarnijih nacionalističkih i fašističkih snaga okupljenih u ustaškom 
pokretu, a uz podršku i patronstvo Trećeg rajha, formirana je tzv. Nezavisna 
Država Hrvatska. U okvire te satelitske fašističke tvorevine ušla je i Bosna 
i Hercegovina. Time su se nastojale ostvariti davnašnje nacionalističke 
postavke o Bosni kao "historijskom hrvatskom teritoriju", što je rezultiralo 
masovnim pokoljima, pokrštavanjima i progonima Srba, a progresivni di- 
jelovi svih naroda i narodnosti doživljavaju sličnu sudbinu. U tom sklopu 
Muslimani se predstavljaju kao neraskidivi dio hrvatskog naroda koji je 
samo drugačije vjeroispovijesti, a u propagandnim floskulama čak i kao 
"najbolji sinovi" ili pak "cvijeće hrvatskoga naroda", što je trebalo da 
bude glavni mamac da zdušno prihvate tu, na genocidnoj politici 1 otvo- 
renom fašističkom sluganstvu zasnovanu tvorevinu, zvanu NDH. 

Reakcionarni dio muslimanske buržoazije, begovata, uleme, lumpen- 
proleterijata i građanski orijentirane inteligencije zagriza na taj mamac 
ponovo prodajući, ne samo interese svoga naroda već se i otvoreno stavlja 
u službu bratoubilačke borbe i najmračnijih ciljeva koje naci-fašistička 
politika sa sobom nosi. To svrstavanje se ideološki uglavnom pokušavalo 
pojasniti i opravdati kao historijska neminovnost u borbi protiv veliko- 
srpske hegemonije, a kasnije će se, pod okriljem Trećeg Rajha, u očekivanju 
njegove pobjede, kalkulisati i sa stvaranjem čisto muslimanske Bosne. 

U takvim uslovima KPJ je bila jedina organizovana politička snaga 
koja je bila u stanju da povede borbu protiv fašističkih zavojevača i domaćih 
izdajnika i da na tom cilju okupi pripadnike svih jugoslavenskih naroda 
i narodnosti. U tim prelomnim vremenima KPJ je smogla snage da ponudi 
jednu bitno drugačiju platformu koja se iskazala kao historijski jedino 
progresivna alternativa, jer joj je osnov bio odlučni zahtjev za nacionalnom 
i socijalnom ravnopravnošću, za stvaranjem demokratske i slobodne za- 
jednice ravnopravnih naroda i narodnosti. Okosnicu tog programa i prak- 
tične idejno-političke akcije komunista činit će svestrana borba za stvaranje 
širokog antifašističkog fronta svih progresivnih demokratskih snaga u zem- 
lji i to kroz jedinstvo radničke klase i nacionalno ugnjetenih naroda, a 
protiv svih vidova eksploatacije, hegemonije i nacionalšovinizma. 

Zato su komunisti i u BiH, kao i u cijeloj Jugoslaviji, na samom 
početku ustanka, kao temeljne vrednote revolucije, istakli devize bratstva 
i jedinstva i zajedništva svih naroda i narodnosti, pojašnjavajući klasni 


karakter i zajedničke ciljeve narodnooslobodilačke borbe i socijalističke 
revolucije. 

Što se tiče Bosne i Hercegovine i pitanja učešća Muslimana u narod- 
nooslobodilačkoj borbi, KPJ od samog početka ulaže velike napore da 
raskrinka izdajničku politiku ustaštva, četništva, "zelenog kadra" i drugih 
mračnih fašističko — nacionalističkih snaga i pokreta. U svojim propa- 
gandnim akcijama i konkretnim djelovanjem u oružanoj borbi ona po- 
jašnjava karakter i ciljeve NOB-e i nastoji da uspostavi saradnju između 
srpskih, hrvatskih i muslimanskih masa. 

Primarni cilj je bio da se pokaže čemu vodi politika oslanjanja na 
fašizam, šta je smisao pokolja, nacionalne zavade i istrebljenja, odnosno 
da najšire mase shvate da se komunisti bore za jednu novu, drugačiju 
Jugoslaviju koja će se temeljiti na ravnopravnosti, bratstvu i jedinstvu i 
klasno-nacionalnom oslobođenju svih jugoslavenskih naroda i narodnosti. 

I pored početnih nerazumijevanja, sumnji, pasivnosti, buržoasko-kleri- 
kalističkih i sličnih manipulacija, pa i otpora takvoj politici, ubrzo se musli- 
manske mase sve više, zajedno sa Srbima i Hrvatima i drugim narodima, 
uključuju u narodnooslobodilačku borbu. 

U pojedinim područjima BiH već na početku borbe, Muslimani nisu 
htjeli da se bore protiv partizana predajući im oružje i pojedinačno stupajući 
u njihove redove krajem avgusta 1941. godine. 

U jesen 1941. godine u svim partizanskim odredima BiH borio se i 
jedan broj boraca Muslimana. Iako su to bili pretežno klasno svjesni ele- 
menti i inteligencija iz gradova i u nekim mjestima još uvijek sporadične 
pojave, to je označavalo velik uspjeh kako strateške orijentacije KPJ tako 
i ukupne NOB-e. 

Time se efikasnije prevladavala i ustaška i četnička propaganda, razbi- 
jale su se rezerve prema Muslimanima, odnosno jačala je i sama nacio- 
nalno-oslobodilačka svijest muslimanskih masa koje su sve više spoznavale 
da svoju sudbinu ne moraju 1 ne smiju vezati za tzv. NDH. 

U Proglasu upućenom narodima Jugoslavije sa Prvog zasjedanja 
AVNOJ-a u Bihaću (26. i 27. novembra 1942.), govori se i o Muslimanima: 
"Muslimani ne smiju biti više roba o koju će se nadmetati velikosrpski 
pljačkaši (...), pokvarenjaci i izrodi, sve zbog toga da bi mogli vladati 

jedni ili drugi, Vama svima i Srbima, i Hrvatima, i Muslimanima potrebna 
je iskrena i bratska saradnja da bi BiH kao jedinica u našoj bratskoj za- 
jednici mogla napredovati na zadovoljstvo svih". 

I u referatu Josipa Broza Tita na Prvom zasjedanju AVNOJ-a ističe 
se ravnopravan položaj Muslimana sa ostalim jugoslavenskim narodima, 
kada on kaže: "Ova historijska skupština je dokaz jedinstva naših naroda, 
Srba, Hrvata, Slovenaca, Crnogoraca, Makedonaca, Muslimana..." 

Konkretizacija odluka Prvog zasjedanja AVNOJ-a koje se odnose na 
strukturu buduće države očituje se i na Prvom zasjedanju ZAVNOBIH-a 
(25-26. novembra 1943.). Uvažavajući historijsku realnost i polazeći od 
prava na samoopredjeljenje, narodi BiH su na Prvom zasjedanju ZAVNO- 
BIH-a sami odlučili o svojoj sudbini i opredijelili se da u zajednici sa 
ostalim narodima Jugoslavije stvaraju novu, demokratsku zajednicu slo- 
bodnih 1 ravnopravnih naroda. 


U Rezoluciji tog zasjedanja pored toga što se govori da su narodi 
BiH stoljećima živjeli zajedno, međusobno izmiješani i povezani mnogim 
zajedničkim interesima i da su u narodnooslobodilačkoj borbi i narodnoj 
revoluciji stvorili nerazrušivo bratstvo i jedinstvo, ističe se da narodi BiH 
"hoće da njihova zemlja, koja nije ni srpska, ni hrvatska, ni muslimanska, 
nego i srpska, i muslimanska, i hrvatska, bude slobodna i zbratimljena 
Bosna i Hercegovina u kojoj će biti osigurana puna ravnopravnost i jed- 
nakost 1 Srba, i Muslimana i Hrvata". 

U pozdravnom govoru na Prvom zasjedanju ZA VNOBIH-a predsjed- 
nik AVNOJ-a Ivan Ribar, pored ostalog, kaže: " Bosna je bila prva koja 
je ostvarila jedinstvo Srba, Hrvata i Muslimana (...). Naše divizije junački 
se bore širom BiH, ali ne samo zato da oslobode Bosnu i Hercegovinu 
nego da učine zauvijek kraj zavadama naroda, hrvatskog, srpskog i musli- 
manskog, da protjeraju okupatora i unište izdajnike: da Srbi, Hrvati i Musli- 
mani Bosne i Hercegovine stvore svoje predstavništvo u zajednici sa osta- 
lim jedinicama federativne i demokratske Jugoslavije u kojoj BiH treba 
da uzme ono mjesto koje joj i pripada".40 

Ovakav principijelan, marksistički utemeljen odnos kako prema na- 
cionalnom pitanju uopšte, tako i prema budućem statusu Bosne i Herce- 
govine, naročito dolazi do izražaja na Drugom zasjedanju AVNOJ-a, kada 
je, pored ostalog, Bosni i Hercegovini priznat status ravnopravne federalne 
jedinice i obezbjeđena puna ravnopravnost naroda koji u njoj žive. 

Valja kazati da to nije rezultat nekog kompromisa ili da je Bosni i 
Hercegovini, pa i samim Muslimanima od nekog dat taj status, već se 
radi o tome da su to narodi Bosne i Hercegovine izborili zajednički. O 
tome drug Tito, boraveći u BiH novembra 1979. godine, između ostalog, 
kaže slijedeće: 

"U toku rata ovdje se vodila ne samo oslobodilačka borba za Bosnu 
i Hercegovinu kao samostalnu republiku. I kod nekih rukovodećih drugova 


40 A. Purivatra: "AVNOJ i nacionalna afirmacija Muslimana", "Opredjeljenja", br. 10. 
1983. godine, str. 229, 

nije bilo jasnog stava o tom pogledu. Ja se tu nikad nisam dvoumio. 
Govorio sam da Bosna i Hercegovina ne može pripadati ni ovom ni onom, 
već narodima koji je od davnina nastanjuju. Uostalom, to njima nije niko 
poklonio (istakao N. D.), već su to sami izborili u narodnooslobodilačkoj 
borbi u kojoj su masovno učestvovali. Bilo ja to jedino moguće i srećno 
rješenje, ne samo za narode Bosne i Hercegovine, već i za našu zajednicu 
u cjelini. U prošlosti je Bosna i Hercegovina uvijek bila kamen spoticanja. 
Sa našom narodnooslobodilačkom borbom ona se toga otarasila. Narodi 
Bosne i Hercegovine su danas više nego ikad svjesni šta je za njih značila 
ta borba (...). Tako da se zaista može reći da je Socijalistička Republika 


Bosna i Hercegovina izrasla u krvi, da je stvorena na temeljima bratstva 
i jedinstva". : G 

U ovom dijelu nećemo se baviti uzrocima i tokovima Drugog svjet- 
skog rata na području bivše Jugoslavije. Isto tako nećemo opisivati način 
vođenja i karakter narodnooslobodilačke borbe i socijalističke revolucije, 
jer o tome su napisani tomovi i tomovi knjiga, a sama revolucija je do 
neslućenih načina glorificirana, njeni protagonisti do neukusa fetišizirani, 
ovjenčavani slavom itd. Ne nedostaje pogleda i iz "drugog ugla", od strane 
onih koji su poraženi u toj borbi, tako da je period 1941-1945. za naše 
prilike veoma dobro istražen. Naročito u posljednjoj deceniji, u domaćoj 
naučnoj periodici i publicistici neki tabui su srušeni, mnoge pojave demis- 
tificirane, iako je to još uvijek eminentno ideološki govor, gdje se preko 
različitih ocjena NOB-e sviđaju aktuelni politički računi, reaktiviraju stare 
ambicije i raspiruju megalomanije. 

Npr. kada treba pokazati "slavu srpskog oružja", herojstvo i žrtve 
srpskog naroda, onda NOB dobro dođe i do neslućenih razmjera se glo- 
rificiraju srpske žrtve i zasluge, koje naravno niko objektivan ne može 
osporiti. 

Ako se, pak, treba dokazati teza da "Srbi ono što u ratu dobiju, u 
miru gube", onda se NOB predstavlja kao historijski promašaj, uzaludna 
borba u koju se Srbi od strane tzv. vatikansko-kominternovske zavjere 
svjesno gurnuti, a Josip Broz je samo ubačeni ruski, hrvatski ili masonski 
špijun koji je od početka sve radio da Srbe namjerno gurne u stradanje, 
da ih prevari za račun Hrvatske i da buduću Jugoslaviju uredi protivno 
srpskim konkretnim i historijskim interesima. 

Iz tog ugla Hrvati su dokazano genocidan narod, oni su iskonski 
srbofobi i oni su pedeset godina sve činili da zataškaju najveće zločine 
Drugog svjetskog rata, Jasenovce i druge kone-logore u kojima su strađali 
samo Srbi jtd. Ni sa ustaške strane nisu ostajali dužni, pa su Srbi prosk- 
ribirani kao isključivi krivci cijele ratne kataklizme, oni su ti koji su his- 
torijski neprijatelji cijelog hrvatstva i katoličanstva, oni su taj prevrtljivi, 
nepouzdani, hajdučki, bizantijsko-pravoslavni lukavi element kome u genu 

leži težnja za bezgraničnom diktaturom, represijom i hegemonijom nad 
drugim. Iz tog ugla oni su i najveći krivci za slom Jugoslavije, jer čim 
je zagustilo, sva dvorska kamarila, razbijena vlada na čelu sa lukavim 
regentom i infantilnim kraljem je pobjegla glavom bez obzira itd. 

Neko sa strane teško može shvatiti toliku dozu isključivosti, mržnje, 
falsifikata, uzajamnih optuživanja i podmetanja, samohvalisavosti, nacio- 
nalne megalomanije i sl., što sve u pojedinim razdobljima ponovno erup- 
tivno izbija na političku pozornicu, instrumentalizira se kao glavni motiv 
pokretanja masa za realizaciju politika novih diktatorskih klika i različitih 
balkanskih hunti koje prije svega žele neograničenu vlast. Tu je sopstveni 
nacion najkonjukturnija roba, pompa o sopstvenoj nacionalnoj ugroženosti 
najefikasnije sredstvo da se ugroze i potčine drugi, velika majka Nacija 
pruža najsigurnije krilo za sakrivanje stvarnih interesa i ciljeva, što sve 
dovodi do situacije gdje nacionalno postaje kolektivni opijum Za mase i 
gdje svim sredstvima moderne propagande zaluđena nacionalna gomila 
narkomanski usijanih očiju traži pravovremene nacio-stimulativne injekcije 
ili po potrebi sedative nacio-umirenja. I to je siguran put da se, kako je 
rekao njemački pjesnik, "od nacionaliteta dođe do bestijaliteta". 

Što se Muslimana tiče, oni se, po ko zna koji put, ponovno "preskaču", 
njihov doprinos NOB minorizira ili češće, oni će kroz čitavih pola stoljeća 
poslije rata ponovo morati da nose kompleks nametnute krivice, kole- 
bljivosti, nepouzdanosti i sl. 

A kako su oni u tom ratu prošli, koja su iskušenja imali i Žrtve 
podnijeli, pokušaćemo dati kroz jedan kraći presjek glavnih zbivanja, s 
posebnim osvrtom na genocid koji je izvršen nad njima. 


% 
+ + 


Što se tiče Muslimana, za vrijeme kratkog trajanja "Nezavisne Države 
Hrvatske", u cilju njihovog pridobijanja za "opštu nacionalnu stvar", naj- 
češće su citirane riječi "oca hrvatske nacije" Ante Starčevića: "Muhame- 
dovci Bosne i Hercegovine, s turskom, s muhamedanskom pasminom ne 
imaju ništa: Oni su hrvatske pasmine, oni su najstarije i najčistije plemstvo, 
što ga Evropa ima"! 

U dogovoru Hitlera i Musolinija o napadu na Jugoslaviju, Duče Hitleru 
napominje da posebno "treba računati sa separatističkim tendencijama kod 
Hrvata, koje predstavlja doktor Pavelić".42 Musolini to ističe što unaprijed 


41 A, Starčević: "Izabrani spisi", priredio B. Jurišić, Zagreb 1943. str, 430. 

računa na Pavelića kao eksponenta ekspanzionističke politike Italije prema 
Jugoslaviji, odnosno Hrvatskoj, našto je Pavelić u prethodnim dogovorima 
pristao. S druge strane on preko Pavelića nastoji da osujeti prevelik utjecaj 
Njemačke u talijanskoj interesnoj sferi. Zato on u dogovoru s Pavelićem 
(28.3.1941) daje obećanje da će omogućiti ustašama da iz Italije dođu u 
Zagreb i preuzmu vlast, 

I Nijemci iz svojih interesa nemaju ništa protiv plana o proglašenju 
samostalne hrvatske države. U "Prijedlogu o usklađivanju njemačkih i 
talijanskih operacija protiv Jugoslavije" (od 28.3.1941) se ističe: "U cilju 
unutrašnjeg razvijanja jugoslovenskog državnog teritorija naročito je po- 
željno, da se u svakom pogledu izlazi u susret hrvatskim težnjama za 
nezavisnošću i da se s Hrvatima postupa kao s prijateljima Osovine. Zbog 
toga će biti svrsishodno odustati od svakog napada iz zraka na hrvatski 
teritorij, ukoliko se ne radi o borbi protiv neprijateljskih trupa, koje se 
tamo bore. Svoje ambicije Nijemci su konkretnije razradili u poznatom 
Hitlerovom "Planu 25" o napadu na Jugoslaviju, a u Smjernicama za nje- 
mačku propagandu protiv Jugoslavije jedna od glavnih propagandnih teza 
je da "njemačka vojska ne dolazi kao neprijatelj Hrvatima, Bosancima i 
Makedoncima" već da je njen cilj da ih oslobodi od srpske diktature. U 
svom tom planu oko razbijanja Jugoslavije, Hitler računa i na konkretnu 
pomoć Mađarske, dijelom se saglašavajući sa njenim teritorijalnim aspi- 
racijama prema Bačkoj, Baranji, Prekomurju, Međimurju, uz sporni Banat 
na koji Njemačka zbog svoje manjine pretendira. Ne ulazeći konkretnije 
u sve igre osovinskih snaga i detaljne planove oko razbijanja i okupacije 
Jugoslavije, formalni čin proglašenja hrvatske države uslijedio je 10. aprila 
1941. kada je Slavko Kvaternik preko zagrebačke radio stanice pročitao 
sljedeći tekst: 


"Hrvatski narode! 


Božija providnost i volja našeg saveznika te mukotrpna višestoljetna 
borba hrvatskog naroda i velika požrtvovanost našeg poglavnika dra Ante 
Pavelića, te ustaškog pokreta u zemlji i inozemstvu: odredili su da danas 
pred dan uskrsnuća Božjeg Sina uskrsne i naša nezavisna Hrvatska Država. 

Pozivam sve Hrvate u kojem god mjestu oni bili, a naročito sve 
časnike, podčasnike i momčad cjelokupne oružane snage i javne sigurnosti, 
da drže najveći red i da svi smjesta prijave zapovjedništvu oružane snage 


42. Vidjeti: B. Krizman: "Tajna pisma Hitler-Musolini" (1940-43), Zagreb 1953. str. 47-51. 
43 B. Krizman, Isto, str. 95. 

u Zagrebu mjesto gdje se sada nalaze, te da cijela oružana snaga smjesta 
položi zakletvu vjernosti nezavisnoj državi Hrvatskoj i njenom Poglavniku. 
Cjelokupnu vlast i zapovjedništvo cjelokupne oružane snage preuzeo 
sam danas kao opunomoćenik Poglavnika. 
Bog i Hrvati! Za dom spremni!"44 


Historijski izvori nedvojbeno ukazuju da su pripreme koje su se vršile 
u Zagrebu oko proglašenja NDH, bile isključivo djelo Nijemaca i grupe 
ustaša s Kvaternikom na čelu i da u svemu tome Italija nije imala utjecaja. 

Pavelić sa svojih 250 ustaša stiže u Zagreb tek 15. aprila 1941. godine 
i njegovo formalno preuzimanje vlasti označeno je u izdavanju: "Odredbe 
o imenovanju Prve Hrvatske Državne Vlade" u kojoj on sebe označava 
kao "Poglavnika Nezavisne Države Hrvatske". 

Odmah se otvorilo i pitanje granica te države. Ustaški zahtjevi su u 
tom pogledu jasni, ali Italija ima svoje pretenzije prema Dalmaciji (koje 
će Pavelić priznati Musoliniju), a Njemačka pod samom Hrvatskom ne 
podrazumijeva isto što i novoformirana Pavelićeva vlada. U Hitlerovom 
planu o podjeli Jugoslavije se ističe da će Hrvatska u okviru svojih granica 
postati samostalna država i da se "Njemačka neće miješati u njene unu- 
trašnje prilike", ali isto tako se kaže da se u pogledu Bosne "političko 
uobličenje" tog područja "prepušta Italiji". 

Iz ovog se jasno vidi da Nijemci pod pojmom Hrvatske ne podrazu- 
mijevaju isto što i ustaška vlada i da u sklopu Hrvatske "unutar svojih 
nacionalnih granica" nisu računali i na Bosnu i Hercegovinu. Neki his- 
toričari misle da su tu možda podrazumijevali teritorij bivše banovine 
Hrvatske, ali uz uvažavanje talijanskih pretenzija. Tako je već 15. aprila 
imenovan talijanski civilni komesar za Dalmaciju sa zadatkom da preuzme 
vlast 1 Italijani se od početka ponašaju tako da je Dalmacija definitivno 
pripala Italiji. 

23. aprila 1941. godine dogovorena je granična linija između budućih 
okupacionih područja. Ona je utvrđena između njemačkih i talijanskih 


44. Navedeno prema: Fikreta Jelić-Butić: "Ustaše i NDH", "Globus", Zagreb, 1977, str. 
70. 

45 U toj Vladi Pavelić je ujedno i ministar vanjskih poslova, a članovi Vlade su; Osman 
Kulenović (potpredsjednik), Slavko Kvaternik (zamjenik Poglavnika, zapovjednik voj- 
ske i ministar hrvatskog domobranstva), Mirko Puk (ministar pravosuđa), Andrija 
Artuković (ministar unutrašnjih poslova) Ivan Petrić (min. zdravstva), Lovro Sušić 
(min. narodnog gospodarstva), Mile Budak (min. bogoslovlja i nastave), Ivica Erković 
(min. šuma i ruda), Jozo Dumandžić (min. udružbe), Milovan Žanić (min. zakono- 
davnog povjerenstva). 

snaga i najvećim dijelom prolazi kroz teritorij NDH koji se dijeli na nje- 
mačko i talijansko okupaciono područje. Ova se linija kreće od Samobora, 
preko Petrinje, pa cestom u pravcu: Glina, Bos. Novi, Prijedor, Banja 
Luka, Jajce, Donji Vakuf, Travnik, Visoko, Sarajevo; odatle željezničkom 
prugom: Prača, Ustiprača, Rudo. Sva ta mjesta pripadaju njemačkom po- 
dručju (što govori o njemačkom interesu za eksploataciju rudnih bogatstava 
koja se nalaze uglavnom u tom području). 

Pavelićevom odredbom od 7. juna 1941. u sporazumu sa Hitlerom, 
proglašena je i istočna granica NDH, tj. prema okupiranoj Srbiji. Granica 
ide od ušća Save u Dunav, uzvodnim tokom Save do ušća Drine u Savu, 
a odatle uzvodno Drinom do ušća Brusnice u nju. Dalje je granica išla 
istočno od Drine starom granicom između Bosne i Srbije (granica iz 1908). 
Prema toj odredbi trebalo je da grad Zemun s okolicom, odnosno istočnim 
dijelom Srijema, ostane pod njemačkom vojnom upravom, ali su ipak, 
početkom oktobra 1941. Nijemci ustupili to područje NDH, koja radi mogu- 
ćeg nezadovoljstva domaćih Nijemaca u Srijemu nije javno objelodanila 
taj sporazum. 

Rimskim ugovorima od 18. maja 1941. određene su i granice između 
Italije i NDH na području jadranske obale, kojima Italija dobija najvažnije 
luke i gradove 1 većinu otoka (Italija dobija Sušak, Bakar, otoke Krk, Rab, 
svo zadarsko otočje, čitavo područje Šibenika, Trogira, kao i grad Split, 
te otoke Čiovo, Šolta, Vis, Biševo, Sv. Andrija, Jabuka, te Korčulu i Mljet, 
pa sve do Boke Kotorske itd.) 

NDH je ostao teritorij koji je u ekonomskom i pomorskom pogledu 
bio od mnogo manjeg značaja, sa manjim gradovima na moru (Crikvenica, 
Novi Senj, Kraljevica, Karlobag), te prostor od Omiša do Dubrovnika. 
Od otoka NDH ostaju Brač, Hvar, Pag i nekoliko manjih (Šipan, Šćedro, 
Maon, Lokrum, Lopud, Koločep). Glavne luke su joj Metković i Gruž. 


NDH se drugim dokumentom (potpisanim 18. maja od strane Muso- 
linija i Pavelića) također obavezala da na obalnom području neće podizati 
nikakve objekte i baze, da neće držati ratnu mornaricu (izuzev nekoliko 
jedinica za potrebe policijske i finansijske službe), te da se utvrde modaliteti 


o prelaženju talijanskih oružanih snaga preko područja NDH.{$ 
Treći ugovor koji je potpisan s Italijom bio je pod naslovom "Ugovor 


o jamstvu i saradnji između Kraljevine Hrvatske i Kraljevine Italije"? 


46. "Međunarodni ugovori 1941", Zagreb, bez god. izd. str. 53. | 

47. Još 24. aprila postignuta je saglasnost o uspostavi personalne unije, tj. talijanski kralj 
je prihvatio ponudu Krune od strane Pavelića. U tom cilju, talijanski kralj je odredio 
vojvodu od Spoleta, kao nosioca Krune, jednog od prinčeva Savojske dinastije. 

Ovim dokumentom verifikuje se puna politička podređenost Italiji. 
U njemu se npr. navodi "da Italija preuzima jamstvo za političku neza- 
visnost Kraljevine Hrvatske i za njenu teritorijalnu cjelovitost u granicama 
koje će se odrediti u sporazumu sa zanimanim državama", te da NDH 
"neće preuzimati međunarodne obaveze koje bi se kosile s navedenim 
jamstvom", zatim da će "vlada NDH poslužiti suradnjom talijanskih oru- 
žanih snaga za ustrojstvo i tehničku izobrazbu svoje oružane snage" i sl: 
Svim ovim je Pavelić svoju novopečenu državu doveo u kolonijalni i 
ponižavajući položaj u odnosu prema Italiji. 

Oko reguliranja granica NDH i Italije, na istoku, prema Crnoj Gori, 
nije sve išlo glatko i došlo je do sukoba interesa. Ključan je bio problem 
teritorijalne pripadnosti Sandžaka. Nijemci su zainteresirani za Sandžak 
prije svega iz vojno-strateških, pa i ekonomskih razloga (odatle se najbolje 
kontrolišu komunikacije prema Grčkoj i ibarskoj dolini). Motivišući to 
brigom za Muslimane, NDH hoće da uspostavi kontrolu nad cijelim San- 
džakom (proširenje NDH vlasti na čitav teritorij bivšeg Novopazarskog 
sandžaka, koji je obuhvatao devet nekadašnjih kotara: Priboj, Prijepolje, 
Pljevlja, Nova Varoš, Sjenica, Bijelo Polje, Berane, Novi Pazar i Tutin) 
uz obrazloženje da tamo Muslimani čine većinu stanovništva.!? No, Talijani 
imaju svoje interese i već 8. maja preuzimaju vojnu kontrolu u Pljevljima. 
Početkom maja 1941. talijanske jedinice nalaze se u Pljevljima i Bijelom 
Polju, u Prijepolju, Priboju i Novoj Varoši su zajedničke ustaške i njemačke 
posade, a Nijemci se nalaze u Sjenici, Novom Pazaru i Tutinu, gdje or- 
ganizuju vlast zajedno sa domaćom žandarmerijom. 

Kasnije NDH popušta Musoliniju i zadovoljava se nekadanjim gra- 
nicama između Austro-Ugarske i Crne Gore i čak što više, već 15. maja 
naređuje svojim "oružničkim postajama" da se povuku na staru bosansku 
granicu iz 1914. godine. 

Time NDH nije uspjela da pripoji Sandžak i ponovo se bespogovorno 
poklonila diktatu Italije. 

Izloženi strahovitom četničkom progonu i pokolju, sandžački Musli- 
mani su očekivali zaštitu NDH, no ona ih je, suočena s interesom jačeg, 
vrlo brzo žrtvovala. Čak je polovinom marta 1942. Vlada NDH u "povjer- 
ljivoj okružnici" zabranila svako pisanje o Sandžaku i uopće spominjanje 


48. "Međunarodni ugovori...", str, 55. 

49 O tome naveliko piše "Sarajevski list", od 14. maja 1941. "Politički odbor Sandžaklija", 
5.5.1941. upućuje predstavku Paveliću i potpredsjedniku Osmanu Kulenoviću, da se 
Sandžak pripoji NDH (sa devet pomenutih kotareva) uz obrazloženje da su oni (ko- 
tarevi) "povijesni, zemljopisni, prirodni, privredni i etnički dio Bosne i Hercegovine". 

tog imena, da ne bi iritirala hiljade izbjeglica sandžačkih Muslimana koji 
su sigurno bili debelo razočarani time što su ostavljeni na cjedilu u vrijeme 
kada im se uz sve fanfare nudila zaštita "moćne NDH". 

Sva ova razgraničenja i uspostavu granica NDH smo nešto šire razla- 
gali da bi se bolje shvatio položaj Bosne i Hercegovine unutar NDH i 
odnos drugih okupatorskih sila prema BiH. 


Značajan korak u organizaciji upravnog aparata na području NDH, 
Pavelić poduzima 10. juna 1941. godine kada izdaje posebnu odredbu o 
uvođenju velikih župa "kao državnih upravnih oblasti na određenom dr- 
žavnom području". Na čelu joj se nalazi veliki župan kao "pouzdanik 
vlade" koji "vodi cijelu građansku upravu u velikoj župi". Njega imenuje 
poglavnik, a njegova odgovornost prema odredbi, "jednaka je odgovornosti 
ministra". 


U toku juna 1 jula imenovane su ukupno 22 velike župe. Bosansko- 
hercegovački kotari su ušli u slijedeće župe: Bribir i Sidraga (Knin) u 
koji ulazi samo Bosansko Grahovo; Dubrava (Dubrovnik) u koju ulaze 
Bileća, Čapljina, Dubrovnik, Gacko, Ravno, Stolac, Trebinje; Hum (Mo- 
star) s kotarima: Konjic, Ljubuški, Mostar, Nevesinje i Posušje; Lašva i 
Glaž (Travnik) s kotarima: Fojnica, Travnik, Visoko, Zenica, Žepče; Livac 
i Zapolje (N. Gradiška) u koju od bosanskohercegovačkih kotara ulaze 
Bosanska Dubica, Bosanska Gradiška i Prnjavor; Krbava i Psat (Bihać) 
u koju od bosanskohercegovačkih kotara ulaze Bihać, Bosanska Krupa, 
Bosanski Petrovac i Cazin; Pliva i Rama (Jajce), sa kotarima: Bugojno, 
Duvno, Glamoč, Jajce, Kupres, Livno, Prozor, Varcar-Vakuf; Posavje (SL. 
Brod), sa bosanskohercegovačkim kotarima Bijeljina, Brčko, Derventa i 
Gradačac; Sana i Luka (Banja Luka), sa kotarima: Banja Luka, Ključ, 
Kotor-Varoš, Sanski Most, Prijedor; Usora i Soli (Tuzla) sa kotarima: 
Doboj, Gračanica, Kladanj, Maglaj, Teslić, Tešanj, Tuzla, Zvornik; Vrh- 
bosna (Sarajevo), sa kotarima: Čajniče, Foča, Rogatica, Sarajevo, Sre- 
brenica, Višegrad, Vlasenica. 


Interesantno je da su u samo tri velike župe veliki župani Muslimani." 
Uspostavljanje velikih župa je u Pavelićevim istupima i u ukupnoj 
ustaškoj propagandi označavano kao obnavljanje "starih tradicija hrvatskog 


naroda", što se htjelo spojiti sa "suvremenim zahtjevima sređene i uređene 
uprave u državi". Uz sve to išlo je i veličanje "tisućgodišnje hrvatske 


50 U župi Pliva i Rama (Jajce) Hilmija Bešlagić, Usora i Soli (Tuzla) Ragib Čapljić, 
Vrhbosna (Sarajevo) Derviš Omerović, Svi podaci su iz "Zbornika zakona i naredaba 
Nezavisne Države Hrvatske", Zagreb, bez god. izd. (Zbornik se odnosi na godinu 
1941). 

državno-pravne tradicije", s ciljem da se pokaže da su Hrvati imali "sređen 
državni život" prije svih drugih naroda na Balkanu. 

No, jedan od glavnih ciljeva je bio da se uspostavom župa -pokaže 
POTPUNO HRVATSTVO BOSNE I HERCEGOVINE. Zato su u mnogim 
župama zajednički obuhvaćeni bivši hrvatski i bosansko-hercegovački ko- 
tari. Time se "željela razbiti predodžba o podvojenosti Hrvatske i Bosne 
i Hercegovine, te učvrstiti ideja o jedinstvenom povijesnom hrvatskom na- 
cionalnom prostoru (istakao N. D.). Uspostavom velikih župa Dubrava, 
Hum, Posavje, Livac i Zapolje, Gora, te Krbava i Psat, trebalo je da još 
više ojačaju napori za potpunom eliminacijom upotrebe imena Bosne i 
Hercegovine, na čemu je Pavelić doslovno insistirao. Upotrebom imena 
Bosne i Hercegovine krila se za ustaše stalna opasnost naglašavanja po- 
sebnosti položaja tih zemalja u NDH"?! tako se napr. u Okružnici Predsjed- 
ništva vlade NDH (16.3.1942.) ukazuje da se ime BiH treba upotrebljavati 
što manje i to samo u povijesnom i etnografskom značenju, a isticati 
imena velikih župa. Istovremeno Pavelić naglašava da "politički ima Hrvat- 
ska samo jedno ime — Hrvatska" i zato ubuduće treba "unutar hrvatske 
državne granice izkorieniti pokrajinska imena u političkom smislu" 
("Spremnost" 15.4.1942). Veliki i izuzetno značajni teritorij koji u Istri i 
na Jadranu gubi Hrvatska, NDH "kompenzira" na račun BiH i okupacijom 
"hrvatske Vojvodine". No, da bi prikrila svoje sluganstvo i kapitulanstvo 
pred Italijom, ukupna ustaška propaganda najrađe ističe slogan da je "Po- 
glavnikova Hrvatska najveća od početka hrvatske povijesti" 32 

Interesantni su podaci o broju i nacionalnom sastavu stanovnika u 
NDH. Tu je primjetna prava zbrka i očito falsificiranje, jer se naročito 
manipuliše sa brojem Srba, odnosno Muslimana. Muslimani se uopće na- 
cionalno ne tretiraju i bezrezervno uključuju u hrvatsku nacionalnost. Prema 
podacima R. Landokušića samo u BiH je 1940. godine bilo 915.000 Musli- 
mana, no oni se u potonjim statistikama gube, dok se oko broja Srba, 
podaci znatno razlikuju. 

F. Jelić-Butić,?? za usporedbu nudi dva izvora podataka: jedan je 
izradilo njemačko ministarstvo vanjskih poslova (maj 1941), a drugi P. 
Pekić. Tabele izgledaju ovako: 


51 F. Jelić-Butić: "Ustaše i NDH", str. 105. 

s2 NDH ima površinu od 102,000 km? podijeljenih na 22 župe i grad Zagreb, sa 141 
kotarem, 31 gradom i oko 1.000 općina (Tu je uključeno i područje Međimurja koje 
su okupirali Mađari i Obrovca-Vinodola, Podgorja koje je bilo pod talijanskom upra- 
vom). 

53 F, Jelić-Butić;: "Ustaše i NDH"... str. 106, 

Njem. MVP 
| Hrvati 3.300.000 4.868.831 


| Srbi 1.925.000 1.250.000 
| Muslimani 700.000 


Nijemci 150.000 170.500 
Mađari 75.000 
\ Židovi 40.000 = 
| Slovenci 30.000 37.000 


|-Česi i Slovaci 65.000 


Kako se vidi, Muslimani i Židovi se statistički uopće ne iskazuju, 
broj Nijemaca je nešto uvećan, Mađara, Čeha i Slovaka smanjen. Npr. u 
Zborniku NOR-a (tom XII, knjiga 1. dok. br. 54, str. 138-140) daju se 
isti podaci. Po njima NDH obuhvata 98.572 km? sa 6,13 miliona sta- 
novnika, Hrvata 3,3 mil., Srba 1.925.000, Muslimana 700.000 itd. Očito 
su i tu korišteni njemački izvori. 

Iako su i njemačke statistike rađene aproksimatično i za vojne potrebe, 
očito je da se i u statistiku NDH nikako ne može pouzdati, pogotovu kad 
se ti podaci uporede s onim iz popisa stanovništva iz 1931. godine. 

Već na samom startu (pa i mnogo prije u napisima glavnih ustaških 
ideologa) režim NDH je na različite načine isticao svoju naklonost prema 
Muslimanima. Koristeći njihov težak položaj u periodu 1918-1941. obra- 
ćanje Muslimanima ide u stilu "da su se konačno oslobodili velikosrpskog 
Jarma", da dobijaju "povijesnu šansu" da žive u slobodnoj i demokratskoj 
državi i da će kao "najbolji sinovi hrvatskog naroda" uživati sve blagodeti 
NDH, uživati punu vjersku slobodu i ostvarivati opći prosperitet, 

Još 1934. godine Mile Budak u knjizi "Hrvatski narod u borbi za 
samostalnu i nezavisnu hrvatsku državu" (objavljenoj u Kanadi) iznosi 
tezu "da su bosanski Muslimani rasno najčišći, najmanje natrunjeni Hrvati" 
i da su oni "i somatološki sačuvali sve osobine hrvatske rase, osim vrlo 
rijetkih azijatskih primjesa". To je potpuno u duhu teorijskog uzora i ideo- 
loga Starčevića ("ovi su hrvatske pasmine, oni su najstarije i najčistije 
plemstvo, što ga Europa ima"), a stvarni cilj je da se upravo preko "musli- 
manskog elementa" prisvoji Bosna i Hercegovina. (Tako 25. maja 1941. 
u Banja Luci, ministar NDH vlade J. Dumandžić, kaže; "Istom onom 
ljubavlju kao i Starčević, i naš Poglavnik ljubi braću muslimane"). 

"Utrka" za Muslimane se pojačava uoči sporazuma Cvetković-Maček 
iz 1939. jer ako su Muslimani Hrvati, onda BiH naseljava većinsko hrvatsko 

stanovništvo i ona je logično hrvatski teritorij. Ako su pak Muslimani 
Srbi, onda su Srbi daleko najmnogobrojniji u BiH i BiH je naravno srpska. 

Bilo da se opredijele na hrvatsku ili srpsku stranu, gube autonomaši, 
oni koji žele samostalnu BiH. Velikohrvatskim interesima odgovara, dakle, 
da se Muslimani predstave kao Hrvati, jer oni su, kao svojevremeno i 
bogumili "ključ Bosne". 

Historija se na tako upečatljiv način ponavlja. Jer, kako se stoljećima 
bila bitka da se dokaže kako Bosna nije bila predominantno bogumilska 
i kako bosanskohercegovački Muslimani nemaju veze s tim bosanskim bo- 
gumilima, da bi se Bosna predstavila historijski katoličkom, odnosno pra- 
voslavnom i kao takva prisvojila od strane Hrvata, odnosno Srba, tako i 
prisvajanje i nacionalno asimiliranje Muslimana ima isti smisao i cilj. 

Dakle, pored forsiranja teze da su Muslimani najčišći dio hrvatskog 
naroda, posebno se gradio i nijansirao i odnos prema islamu, odnosno 
vjerskim osjećanjima Muslimana. Čak se išlo dotle da se islam predstavljao 
kao faktor konstituiranja hrvatstva, kao snaga koja je kroz burnu povijest 
"očuvala iskonsku hrvatsku krv" i koja je osnovica jedinstvene nacionalne 
svijesti Hrvata i (m)Muslimana. 

U vezi s tim, najilustrativniji je članak u listu "Ustaša" koji je napisan 
prigodom prvog Bajrama u NDH, gdje se pored ostalog kaže: "Tok hrvat- 
stva nije prekinut, već je u novom duhu nastavljen u islamu, ostao je 
sačuvan i još čišći (istakao N. D.), jer vjera je spasila duh prošlosti, vjera 
je spasila duh otaca i duh rodnih ognjišta. Tok vijekova ostao je neprekinut 
i nastavljen je čist od svih utjecaja... To bošnjaštvo nije ništa drugo, nego 
sačuvano hrvatstvo, koje je pod okriljem islama našlo svoju zaštitu i nepre- 


kinutost toka, ogradivši se čak i od svoje islamske braće sa istoka" 54 


Na političkom planu, Muslimani se ističu kao jedan od glavnih faktora 
u stvaranju NDH, a BiH kao centralna teritorija te države u kojoj se razvija 
bratska ljubav, sloga i nacionalno jedinstvo Hrvata i Muslimana. Upravo 
preko tog "nacionalnog jedinstva" osnovni cilj je bio "puna kroatizacija" 
Bosne i Hercegovine, što je podrazumijevalo i posebnu politiku prema 
bosanskohercegovačkim Srbima"? (o čemu ovom prilikom nećemo šire 
govoriti). 


54. "Krv je progovorila — Rasprave i članci o podrijetlu i životu Hrvata islamske vjere", 
Sarajevo, 1942. god. 

55 Ne ulazeći šire u problematiku odnosa NDH prema Srbima, samo ilustracije radi 
treba reći da je ta politika imala za cilj potpuno pokatoličenje ili biološko istrebljenje 
Srba, u cilju stvaranja "čistog životnog prostora". Srbi se, zbog terora koji je "hrvatski 
narod podnio u posljednjih 22 godine stavljaju na optuženičku klupu da im sudi 

Zvanična politika NDH, najenergičnije odbacuje teze, pa čak i po- 
misao o tome da postoji neko "muslimansko pitanje". Tako u Saboru NDH, 
februara 1942. Pavelić izjavljuje: "Muslimanska krv naših muslimana je 
hrvatska krv. Ona je hrvatska vjera, jer su na našoj zemlji njeni pripadnici 
hrvatski sinovi". 

No, uz svo dodvoravanje, razna obećanja, pozivanje na historijsko 
jedinstvo i sl., kod samog muslimanskog stanovništva nije naišlo na neki 
veliki odjek i odziv. Nagli slom Jugoslavije, ratni vihor u koji ulazi i BiH, 
kod Muslimana prije svega izaziva strepnju za svoju sudbinu, oni su u 
stanju iščekivanja 1 opreza u pogledu političkog opredjeljivanja i prikla- 
njanja bilo kojoj opciji. 

Većih manifestacija u korist NDH naprosto nema. Ima sporadičnih 
slučajeva "oduševljenja endehazijom" i ustaškom ideologijom i to od onih 
koji su se već prije deklarisali kao Hrvati, te nekih elemenata koji u pojavi 
NDH vide mogućnost sticanja karijere i ličnog probitka. Ipak ni jedan od 
uglednih muslimanskih političara nije ušao u vladu NDH. Spaho je već 
bio umro, ali on je uoči sporazuma Cvetković-Maček, oštro protestirao 
kod kneza Pavla i zalagao se protiv podjele, odnosno za autonomni status 
BiH. Ostali iz vođstva JMO nisu bili zagovornici ustaške ideologije. Kule- 
nović kao potpredsjednik vlade je bio više formalni reprezentant zastu- 
pljenosti Muslimana u vladi nove države, bez stvarnog utjecaja na odlu- 
čivanje u toj vladi i ugleda kod muslimanskih masa. Uvidjevši to, i sam 
Pavelić insistira da se za potpredsjednika (mjesto rezervirano za Musli- 


pravedni hrvatski narod". Naglašene su teze da "Srbima i Židovima nema mjesta u 
Hrvatskoj" jer su se oni na taj prostor naknadno doselili. Npr. Budak kaže: "Imamo 
pravo zato govoriti, ako je tko Srbin ima Srbiju, i to je njegova domovina". Srbi se 
uglavnom prikazuju kao strani element i "protivnici svake oslobodilačke borbe hrvat- 
skog naroda". Zabranjivana su nacionalna i vjerska obilježja Srba i upotrebe srpskog 
imena. Već 25. aprila Pavelić je izdao "Zakonsku odredbu o zabrani upotrebe ćirilice", 
3. maja "Zakonsku odredbu o prijelazu s jedne vjere na drugu", početkom juna izdata 
je naredba o ukidanju naziva "srpsko-pravoslavna vjera", kao i naredbe o promjeni 
naziva pojedinih mjesta koja su u imenu imala srpska obilježja, izdate su naredbe o 
ograničavanju kretanja Srba noću itd. Poslije toga usljeđuje zatvaranje većeg broja 
Srba u logore, kao i niz pokolja, naročito u junu 1941. U BiH su ti pokolji najveći 
u kotarima Bihać, Bos. Krupa, Cazin, Prijedor, Bos. Novi, Sanski Most, zatim u 
livanjskom kraju, u Hercegovini itd. U saradnji sa njemačkim vojnim vlastima Or- 
ganizirano je i masovno iseljavanje u Srbiju. (To važi za "Srbe koji su se doselili u 
NDH poslije 1. siječnja 1900. g. kao i za njihove potomke", "ma kojeg zvanja oni 
bili"). Vidjeti: V. Novak: Magnum crimen, F. Jelić-Butić; Ustaše i NDH, D. Živoji- 
nović, D, Lučić: Varvarstvo u ime Hristovo, V. Kazimirović: NDH u svetlu nemačkih 
dokumenata i dnevnika Gleza fon Horstenau. 

mane) dovede ugledni političar i on ga pronalazi u ličnosti Džafera Kule- 
novića koji će biti izabran u decembru 1941. godine. Od poznatijih pred- 


: ratnih političara tu su još i Ademaga Mešić, koji je imenovan ustaškim 


doglavnikom i Hakija Hadžić, kao ustaški povjerenik u Sarajevu. Favori- 
zirajući Džafera Kulenovića, Pavelić nastoji da na svaki način pridobije 
JMO. To mu dijelom i uspijeva, jer delegacije JMO (DŽ. Kulenović, H. 
Kurbegović, I. Gavrankapetanović i U. Hadžiosmanović) dolazi na razgo- 
vor s Pavelićem, iako se nije decidno izjasnila o podršci ustaškom pokretu. 

S druge strane, da bi proširio utjecaj na muslimanske mase Pavelić 
nastoji da privuče i njihove islamske vjerske zajednice. On obećava široku 
vjersko-prosvjetnu autonomiju, a uz to ide i odluka da se u centru Zagreba 
napravi monumentalna-džamija.?$ : 

U tom cilju i Mile Budak, kao ministar bogoštovlja i nastave u izjavi 
koju je dao "Muslimanskoj svijesti", kaže: "Ja sam duboko uvjeren da će 
se u najkraćem vremenu svaki musliman i u najzabitijem seocu osjetiti 
da je sada njegova vjera potpuno zaštićena od napadaja s bilo koje strane, 
jer mi smo država dviju vjera: islamske i katoličke, koje su apsolutno 
ravnopravne i koliku autonomiju bude imala jedna, imat će je i druga". 

U junu 1941. formirana je u Sarajevu i komisija sastavljena od vjer- 
sko-šerijatskih stručnjaka koja je već u julu predala Paveliću "Nacrt is- 
lamskog vjerskog zakona i ustava" ("Nova Hrvatska", 20.9.1942. Navedeno 
prema: F. Jelić-Butić: "Ustaše i NDH", str. 199), 

Strategija pridobijanja Muslimana, posebno krugova iz redova be- 
govata, od kojih su neki bili u vođstvu JMO ili su se jasno prohrvatski 
orijentisali vidi se i u "inicijativi za ponovno rješavanje agrarnog pitanja" 
u BiH. 

"Radilo se zapravo o izrazitom ustupku bivšim velikoposjednicima 
Muslimanima, tj. begovatu, kojemu su pripadali baš neki od glavnih pobor- 

nika ustaškog režima. Trebalo je da se bivšim vlasnicima vrate begovske 
zemlje koje su poslije 1918. bile zahvaćene agrarnom reformom. Bila je 
to akcija koja je trebala privući pažnju begovata i učiniti ga naklonjenim 
prema NDH. Akcija je dobila i svoju vidljivu političku tendenciju: A. 
Mešić je na konferenciji bivših zemljoposjednika Muslimana s područja 


56 Odluka o izgradnji džamije u Zagrebu donesena je u avgustu 1941. 8. Džamija je 
pravljena tako što je rekonstruisan dotadanji Muzej likovnih umjetnosti Ivana Meš- 
trovića, Oko muzeja su podignuta tri minareta i izvršeno značajno unutrašnje pre- 
uređenje. Odmah poslije rata, džamija je po naredbi novih vlasti srušena i trebalo je 
više decenija da bi se konačno u Zagrebu, poslije silnih peripetija i nagađanja, za 
potrebe muslimanskih vjernika izgradila nova džamija! 

BiH, održanoj u Sarajevu krajem srpnja 1941. izjavio da je agrarna reforma 
u BiH "bila najbezobzirnija' a cilj joj je bio da se materijalno, pa potom 
nacionalno-politički slomije okosnica najčistijeg hrvatstva, te ostvari glav- 
na ideja vodilja veliko-srpske svetosavske misli".57 

U čitavoj propagandnoj akciji na pridobijanju Muslimana osnivaju 
se i favoriziraju mnogi prohrvatski orijentirani listovi i časopisi, pojačana 
je produkcija tekstova na temu hrvatsko-muslimanskog jedinstva i histo- 
rijskog saveza, hrvatski radio daje posebne emisije u tom pogledu itd. 
Npr. odmah pri instaliranju nove vlasti, svi listovi na području NDH bili 
su zabranjeni, kako bi se moglo pristupiti realizaciji projekta o stvaranju 
nove, ustaške štampe. Podržavana su sva veća štamparska preduzeća ("Ti- 
pografija", "Hrvatska seljačka tiskara", "Jugoštampa"), a centralni ustaški 
list postao je "Hrvatski narod" (kao dnevnik, izlazi od 10. aprila 1941). 

U tom cilju pokrenut je i "Sarajevski novi list", a javlja se i niz 
tjednika i časopisa koji izlaze mjesečno, tromjesečno i sl. ("Ustaša", "Ustaš- 
ka mladež", "Za dom", "Pokret", "Hrvatski radnik", "Neue Ordnung", itd.) 

Kao glavni informativni centar u NDH, osnovan je izvještajni ured 
"Croatia" sa glavnim zadatkom da šalje vijesti u inostranstvo, odnosno da 
prenosi vijesti prije svega onih agencija iz zemalja s kojima je NDH uspo- 
stavila odnose. 

U cilju daljnjeg razvijanja hrvatsko-muslimanskih odnosa i kulturnog 
približavanja, u Sarajevu je krajem 1943. godine pokrenut i književno-po- 
litički časopis "Hrvatska misao". 

No, ipak, u cjelini gledano, ta propaganda nije imala mnogo uspjeha. 
Izuzev pojedinih lumpenproletera, karijerista i tankog sloja prethodno pro- 
hrvatski deklarirane inteligencije, gro muslimanskog naroda ne nasjeda 
primamljivim obećanjima, s velikom rezervom gleda na pojedine poteze 
ustaške politike, a naročito je zabrinut zbog sve učestalijih glasova o pro- 
gonima i pokoljima Srba.?$ 

Poslije prestanka rada Jugoslovenske muslimanske organizacije (i ona 
je zabranjena, kao i ostale političke stranke u NDH), njene pristalice se 
uslovno mogu podijeliti u četiri grupe. Prva je ona koja participira u NDH 
vlasti, podržava novu državu i zauzima neke značajne položaje (Kulenović 


57 F. Jelić-Butić: "Ustaše i NDH", str. 189-200. 

58 U dosadašnjim analizama ovog perioda, npr. veoma se rijetko spominje činjenica da 
su prilikom posjete A. Artukovića, ministra unutrašnjih poslova, prilikom njegovog 
boravka u Sarajevu u ljeto 1941. "istaknute ličnosti muslimanskog življa" izrazile 
"želju muslimana da mirno žive s ostalim vjerskim pripadnicima, jer bi se bijes i 
osveta svakako najviše iskalila baš na samim muslimanima". (Izvještaj glavnog stožera 
domobranstva za drugu polovicu rujna 1941. Fond NDH, br. reg. 13/2) 

Mešić, Hadžić itd.); druga je sačinjena od bivših poslanika i senatora i 
nekih drugih istaknutijih ljudi stranke koji ulaze u Sabor NDH, ali se ne 
eksponiraju previše u podršci Pavelićevoj vladi, prilično su rezervirani, 
politički laviraju i kalkuliraju shodno tekućim političkim događajima. Tre- 
ću (neki politikolozi i historičari smatraju i najuticajniju) grupu čine oni 
koji računaju na pobjedu saveznika, pa i na povratak jugoslavenske izbje- 
gličke vlade u zemlju. Oni se opredjeljuju za politiku čekanja i političkog 
nezamjeranja, nastojeći pripremiti teren za dolazak saveznika i oslobođenje 
zemlje. U tom cilju sarađuju i sa nekim višim domobranskim oficirima 
Muslimanima, kako bi se u pogodnom času formirale i oružane snage 
koje bi ojačale pozicije Muslimana u budućim pregovorima oko političkog 
ustrojstva zemlje i položaja Bosne i Hercegovine. (Tu grupu predvodi 
Uzeiraga Hadžihasanović iz Sarajeva); četvrtu grupu čine oni prvaci i čla- 
novi JMO koji su inače bili lijevo krilo stranke i koji pristupaju u redove 
NOP-a ili aktivno surađuju s njim.?? 

Pored svih nastojanja NDH da Muslimane pridobiju za svoj program 
i da ih aktivno uključe u realizaciju ustaške politike, to se u osnovi pokazalo 
kao jalov posao. Muslimani nisu nasjeli na velike riječi, obećanja i pozi- 
vanje na povijesnu ulogu. Pogotovo nisu odobravali ustašku politiku ma- 
sovnog progona i istrebljenja Srba, Jevreja i Cigana. U naponu njemačke 
moći i trijumfu fašizma u cijeloj Evropi, u vrijeme opijenosti brzim pob- 
jedama, kada je najveći dio Evrope pregažen i kada nacisti usiljeno mar- 
širaju ka Moskvi i Lenjingradu, čuo se veliki glas muslimanskog protesta 
protiv ustaških zločina koji se čine nad Srbima u BiH i drugim dijelovima 
NDH. Prvi takav protest dolazi još 14. avgusta 1941. godine, sa skupštine 
udruženja ilmije "El Hidaje", održane u Sarajevu. Na toj skupštini izražena 
je duboka zabrinutost zbog masovnih ustaških zločina i izražen oštar protest 
što se to dešava i toleriše, s ciljem da se zaustavi ubijanje i progon nedužnih 
ljudi. Istovremeno je osuđeno sudjelovanje onih Muslimana koji su sa- 
učestvovali u tom zločinu, pri čemu se skupština od njih jasno ogradila. 

Podsjećajući na temeljna islamska načela, "El-Hidaje" je apelirala na 
sve Muslimane da se klone svakog nasilja i što je naročito značajno, ape- 
liralo se kod vlasti NDH, da se pod hitno zavede red i sigurnost." Nakon 
te akcije "El-Hidaje" koja je okupila istaknute ličnosti islamskog svećenstva 


59. Vidjeti: Branko Petranović: "Karakter građanskih stranaka i njihova politika za vrijeme 
rata i revolucije naroda Jugoslavije 1941-1945", III program Radio Beograda, emisija 
iz 1973. str. 493-531. 

60 Rezolucija je upućena najvišim ustaškim funkcionerima, kao i muslimanskim pred- 
stavnicima u NDH vlasti: Osmanu i Džaferu Kulenoviću, A. Mešiću, H. Bešlagiću, 
H. Hadžiću, I. Muftiću, A. Ugljenu. 

i muslimanskog javnog života uopće, u više gradova Bosne i Hercegovine 
usljeđuju posebne rezolucije. U septembru je donesena rezolucija u Pri- 
jedoru na konferenciji vakufskog povjerenstva koju je potpisalo 100 osoba. 
U oktobru, nakon sastanka glavnog odbora "El-Hidaje", muslimanskih dru- 
štava i javnih radnika, potpisuje se sarajevska rezolucija (97 potpisnika), 
a istoga mjeseca je donesena i rezolucija Muslimana u Mostaru. U novem- 
bru usljeđuje rezolucija Muslimana Banja Luke, a u decembru donesene 
su muslimanske rezolucije u Bijeljini i Tuzli.$! 

Veoma je indikativno da se o ovim rezolucijama veoma malo govorilo. 
One su akceptirane samo sporadično, a često su tretirane kao sumnjive 
jer su tobože došle od "reakcionarnog islamskog elementa". Zato u ocjeni 
ovih rezolucija treba istaći da je to prvi i koliko znamo jedini organizirani 
i zvanično proslijeđeni protest i osuda progona i ubijanja Srba. Ta nadasve 
humana, solidarna i hrabra akcija bosanskohercegovačkih Muslimana, je 
uz osudu koja je došla iz redova Komunističke partije Jugoslavije, bio 
jedini čin osude terora i progona naroda, koji nažalost nikada nije bio 
recipročno uzvraćen u situaciji kada su Muslimani bili izloženi masovnom 
teroru i ubijanju. 

Isto tako treba istaći da stotine potpisnika ovih rezolucija i to u gotovo 
svima većim gradovima BiH su bili ugledni predstavnici javnog života 
Muslimana, predstavnici muslimanskih društava i udruženja, ugledni sveće- 
nici, privrednici, trgovci, zanatlije, intelektualci. Kao organizirani protest 
predstavnika muslimanskog naroda u cjelini, te rezolucije su dostavljene 
najvišim vrhovima NDH i one nedvojbeno iskazuju pacifizam Muslimana 
i njihovo nemirenje s politikom terora i genocida nad bilo kojim narodom. 

Kada se analiziraju te rezolucije vidi se da se jasno osuđuju ustaški 
zločini nad Srbima, da se ograđuju od onih Muslimana koji učestvuju u 
tim zločinima (to se oštro osuđuje i potpuno se distancira od pojedinaca 
koji te zločine vrše); od strane vlasti traži se zaštita za sve progonjene 
Srbe, kao i za sve druge građane bez obzira na vjeru, kao zaštita života 
i imovine svih; najenergičnije se protestira protiv pokušaja da se zločini 
pojedinaca pripisuju cijelom muslimanskom narodu. Izričit je zahtjev da 
se onemogući svaka vjerska netrpeljivost i na kraju, u svim rezolucijama 
jasno se traži da se najstrožije kazne sudionici zločina. 


61 Muhamed Nadžijabić ("Muslimanske rezolucije 1941." Zbornik: "1941. u istoriji = 
roda BiH", str, 275.) smatra da postoje indicije da su rezolucije donesene u )aplijeđeva 
Dubici, Visokom i "moguće i još nekim drugim bosanskim mjestima ee ov " 
rezolucijama vidjeti: Rasim Hurem: "Pokušaj nekih građanskih Kerr re a " 
tičaru da BiH izdvoje iz okvira NDH", Godišnjak društva istoričara BiH, XVI, 1965. 

Na osnovu svih ovih zahtjeva, sudeći po masovnosti i odzivu pot- 
pisnika, te po tom što je taj protest ravnomjerno obuhvatio cijelu BiH, od 
Mostara, preko Tuzle i Bijeljine do Prijedora i Banja Luke, može se reći 
da ove rezolucije na reprezentativan način odražavaju političko raspolo- 
ženje cijelog muslimanskog naroda. Time se na najbolji način pokazalo 
da malobrojni proustaški elementi ne uživaju širu podršku i da se sve više 
profilira suprotna politička pozicija koja će sve više Muslimane približavati 
narodnooslobodilačkom pokretu i zajedničkoj borbi za oslobođenje zemlje. 
Znatan utjecaj u svemu tome imaju komunisti Muslimani koji će kasnije 
biti presudan faktor u masovnijem uključivanju Muslimana u redove 
NOB-e. 

Inače, razvoj događaja ubrzo pokazuje da narodnooslobodilački pok- 
ret, na čelu sa Komunističkom partijom Jugoslavije, sa svojim programom 
borbe protiv fašizma, a za nacionalno i socijalno oslobođenje svih jugo- 
slavenskih naroda i narodnosti, postaje glavni politički i vojnički faktor i 
protivnik okupacionim silama i domaćim kvislinzima. 

Oslobodilački ciljevi ustanka i jasan program ostvarenja socijalnih i 
nacionalnih težnji koje nudi KPJ, odgovarali su realnim uslovima i poli- 
tičkim prilikama u zemlji, a mase stanovništva, kojima je neposredno zapri- 
jetilo uništenje, kao i narodi koji su suočeni s genocidnom politikom, u 
oružanoj borbi su vidjeli jedini put nacionalnog opstanka i oslobođenja. 
Iskonske težnje naroda za slobodom i socijalnim promjenama, te zajednički 
cilj — borba protiv fašističkog okupatora — postaju pokretačka snaga oružane 
borbe koja se vodi na internacionalističkoj platformi, u duhu bratstva i 
jedinstva. U veoma teškim uslovima, KPJ čini napore Za stvaranje jedinstva 
širokih narodnih masa i usmjerava svoju akciju u dva pravca: razotkriti 
pravu suštinu politike okupatora i uloge kvislinga i u isto vrijeme natjerati 
sve one građanske, kolebljive ili kolaborantske snage da se jasno izjasne 
da li su za borbu protiv okupatora ili ne. 


Već prvi uspjesi partizanskih odreda u Srbiji, nailaze na velike sim- 
patije u srpskom narodu, što se odražava i na omasovljenje partizanskog 


pokreta, formiranje novih partizanskih jedinica, kao i na stvaranje prvih 
slobodnih teritorija. 


Pojedini lokalni rukovodioci bivših građanskih stranaka prihvataju 
pozive KPJ na ustanak i daju podršku partizanima. U nekim mjestima oni 
ulaze i u odbore narodnooslobodilačkog fronta. Međutim, ubrzo dolazi do 
kontraofanzive monarhističkih snaga. Pored vlade generala Milana Nedića, 
četničkog vojvode Koste Milovanovića Pećanca (koji djeluje u južnoj Sr- 
biji) i drugih, glavnina monarhističkih snaga okuplja se oko pukovnika 
jugoslavenske vojske Draže Mihailovića koji se poslije aprilskog sloma, 

sa grupom oficira i jugoslavenske vojske sklanja na 
(26 oficira i podoficira i žandarma). Mihailović se c 
izjašnjava protiv okupatora, ali već u prvim kontaktim: 
tezu o "preuranjenosti ustanka", o tome da treba če! 
da ne treba odmah otpočinjati oružanu borbu itd., što ć 
njegove, u osnovi kvislinške i izdajničke politike sve 
U ime kralja i vlade koji se nalaze u izbjeglištv: 
na stvaranju "vojske u otadžbini", odnosno četničke c 


" 


Politika "odlaganja borbe", "čekanja na rješenje sr 
da od njemačke odmazde, iščekivanja i paktiranja, z 
Hitlerovih armija u Evropi, brzog napredovanja na isi 
demoralizacije brzim slomom Jugoslavije i sL, ima 
nalazi pogodno tlo kod svih kolebljivih elemenata, : 
koji u komunistima vide glavnu nacionalnu opasnost i 
sa svima koji će se protiv komunizma boriti. 

Iako su partizani u ime zajedničkog cilja — bor 
okupatora — nudili saradnju, organiziranje zajedničk 
svih patriotskih snaga, te inicijative su bile na drastič;. 
Naime, poslije inicijative Vrhovnog štaba partizans! 
1941. došlo je do dva sastanka između Tita i D. M' 
kraju i pored nekih obećanja o zajedničkoj borbi, prv 
s leđa udarili na partizane i faktički se pridružili nje: 
Ono uspjeha što su partizani na vojnom planu postig! 
pisao sebi, zašto je već u januaru 1942. od izbjeglič! 
dobio čin generala i imenovan za ministra vojske i morn 
pokret D. Mihailović izrasta u organiziranu snagu u zt 
brani monarhističke interese i nastoji da realizira heg 
srpski program. U pismu, koje je u ime CK KPJ \ 
komitetu KPJ za Makedoniju, Tito ovako vidi kol: 
vlade s okupatorom: "Velikosrpski hegemonisti su \ 
prvog dana vodimo borbu ne samo protiv okupate 
čvrsto i na tome da se u toj velikoj oslobodilačkoj b: 
sloboda svim ugnjetenim narodima Jugoslavije. I ba: 
glavni razlog da se sva ta velikosrpska petokolonaš! 
okupatorom u borbi protiv nas, i baš to je bio glavni 
prvim našim velikim uspjesima ujedinila sa okupatori 
sa svojim četnicima u borbi protiv nas". (J. B. Tito 
149-150). 

Po fašističkoj i najernjoj šovinističkoj ideologiji, I 
masovnim ubistvima nevinog stanovništva i projekton 

četništvo se ni po čemu neće razlikovati od ustaštva i sličnih naci-fašističkih 
formacija Drugog svjetskog rata. ) 

Ideologija četništvaf? nadahnuta je idejama velike Srbije i stvaranja 
etnički čiste srpske države. Ona se temelji na ekstremnom nacionalizmu, 
vjerskoj netrpeljivosti, antihrvatstvu, posrbljenju ili uništenju svih Musli- 
mana. 

Četnički ideološki i politički program nije nov. On se konzistentno 
izvodi iz svih prethodnih velikosrpskih projekata, počev od "Načertanija" 
Ilije Garašanina, politike Kraljevine Srbije, Karađorđevićevske politike, 
preko nacionalističkih programa stvaranih unutar tzv. srpskog književnog 
kruga, pa do ravnogorskog štaba u kome će se okupiti krem velikosrpske 
bulumente sa Vasićem i dr. Stevanom Moljevićem na čelu. 

Kada se analiziraju korijeni srpskog velikonacionalnog programa, ug- 
lavnom se polazi od "Načertanija". 

Osnovna ideja "Načertanija" Ilije Garašanina bila je obnova Dušanova 
carstva iz 14. stoljeća, uz određena pomjeranja koja su bila rezultat poli- 
tičkih prilika sredinom prošlog stoljeća. No, "Načertanije" je umnogome 
bilo sinonim za velikosrpske pretenzije i ono odražava duh i metode veli- 
kosrpskog hegemonizma. 

Taj "plan za budućnost Srbije" sačinjen je 1844. godine i dugo nije 
bio dostupan širokoj javnosti. On je objavljen tek 1906. godine (u beo- 
gradskom časopisu "Delo")., 

Idejni tvorac tog spisa bio je poljski knez Adam Czartoryski i njegov 
specijalni agent za južnoslavenske zemlje panslavistički orijentiran Čeh 
Franjo Zach. 


62 Pod pojmom čemištvo podrazumijevaju se pripadnici jedne od oružanih i političkih 
organizacija koje su za vrijeme rata 1941-1945. sarađivale sa njemačkim i italijanskim 


okupatorima u borbi protiv NOP-a u cilju njegovog uništenja i ponovnog uspostavljanja 
monarhije i velikosrpske buržoa 


ske i hegemonističke vladavine u Jugoslaviji. Naziv 
se pojavio još krajem prošlog vijeka, a naročito prije 1912, godine kada su iz Srbije 
ubacivani u Makedoniju dobrovoljci koji su se nazivali četnicima (s ciljem da Make- 


a Vojska se dijelom služila 


tveni elementi u gradovima i 
selima, a iz tih redova su se kasnije regrutovale "crne trojke" i koljačke grupe D. 
Mihailovića, K. Pećanca, P. Durišića, Dangića, Bujića i mnogih drugih. U historiju 
po svojoj bestijalnosti i mračnjaštvu ulaze i po tome što su prema nevinom stanovništvu 
rađe upotrebljavali nož nego pušku. Vidjeti: Miloš Minić: "Četnici i njihova uloga 
u vrijeme NOR-a 1941-1945", Beograd, 1982, godine. 


190 


Prokletstvo Muslimana 


Poljska je bila raskomadana između Rusije, Austrije i Pruske i ona 
po Evropi traži saveznike koji će pomoći destabilizaciji tih zemalja. Ona 
ih dijelom i nalazi u Vel. Britaniji i Francuskoj, ali se pažnja sve više 
usmjerava i prema Balkanu, gdje je već bila izvjesna propast Turske. Diplo- 
matske procjene su govorile da bi se upravo u borbi za otomansko nasljeđe 
mogli ozbiljnije poremetiti odnosi između Rusije i Austrije, pogotovu što 
su se u tu borbu već počele uključivati i male balkanske državice. 

U vezi s tim su poljski emigranti u Parizu napravili plan neposrednih 
aktivnosti Hrvata i Srba na stvaranju jedne južnoslavenske države koja bi 
nastala na razvalinama austrijske i turske imperije. Oni kontaktiraju sa 
"Hirskim pokretom" i Ljudevitom Gajom, te i s I. Garašaninom, tadašnjim 
srbijanskim ministrom unutrašnjih poslova. — u 

Tako je i Franjo Zach napisao i "Plan za slavensku politiku Srbije", 
što će biti i idejna i politička osnova "Načertanija". Garašanin je, doduše, 
u mnogim bitnim segmentima ponudio sasvim novi tekst. Iz Zachovog 
"Plana" izbacio je sve ono što se odnosi na srpsko-hrvatsku saradnju na 
stvaranju zajedničke države, kao i pojmove "Južni Slaveni", "južnoslaven- 
ska država" i sl. a ubacio je na sva ključna mjesta Srbe, "Srpsko carstvo", 
"Dušanovo carstvo" 1 sl. 

Osnova Garašaninovog plana je da se on u cijelosti osloni na tradiciju 
Dušanovog carstva i da se iz njega izvodi legitimitet i zahtjevi za terito- 
rijalnom cjelovitošću nove države. 

On je posebno isticao da se Srbi neće zadovoljiti tekovinama prvog 
i drugog srpskog ustanka i da će tražiti da uspostave hegemoniju na bal- 
kanskim prostorima. 

Tako Garašanin pored ostalog kaže da "Srbija mora nastojati da od 
zdanija Turske države samo kamen po kamen ocepljuje i prima kako bi 
od ovog dobrog materijala na starom i dobrom temelju starog carstva 
srpskog opet veliku novu srpsku državu sagraditi i podignuti mogla. Još 
sad dok je Srbija pod Turskom vladom, daje se ovo sazidanje priugotoviti 
i pripraviti, jer se ovakvi poslovi ne mogu u posljednjem magnoveniju 
preduzimati i svršitj".$3 

| "Načertanije" nije javno publikovano i iz razloga što je u njemu dat 
PopISs zemalja u kojima bi Srbija organizirala propagandni i obavještajni 
rad, kao neposrednu pripremu za pripojenje tih zemalja. U tom popisu su 
Bosna i Hercegovina, Bugarska, Crna Gora, Sj. Albanija, Srijem, Banat i 


63 Nu em, ; : as . M "/; sk 
eNjeke prema: Željko Krušelj: "Načertanije" — podsjeinik za vladare, "Vjesnik u 


+ 15. svibnja 1991, str, 4. 

Bačka. Sjeverna Grčka, iako je nekada bila u sastavu Dušanovog carstva 
se ne pominje. Makedonija također. Plan posebno predviđa uključenje 
bosanskohercegovačkog i vojvođanskog teritorija koji nije spadao u Duša- 
novo carstvo. 

Plan je bio tajan posebno iz razloga da Austrija ne otkrije Garašan- 
inove pretenzije prema Banatu, Srijemu i Bačkoj, koje su tada u njenom 


sastavu (on će poslije Garašaninove smrti biti otkriven, preveden i po- 
hranjen u bečkom arhivu 1883.). 


"Načertanije" je bilo glavna spoljnopolitička platforma za sve kasnije 
vladare iz dinastije Obrenovića i Karađorđevića, a poslije će biti podloga 


i za izradu ostalih velikosrpskih planova, sve do onih četničkih i genocidnih 
programa. ; 


"Ništa manje kontraverzna nisu ni tumačenja nacionalnih dosega 'Na- 
čertanija', koja su posebno intenzivirana upravo posljednjih nekoliko go- 
dina, točnije od memorandumskog 'buđenja Srbije'. Pravilo po kojem se 
od stvaranja jugoslavenske države 'mjerio' Garašaninov spis u biti je vrlo 
jednostavno: kakav je odnos moći Srba i nesrpskih naroda unutar te Za- 
jednice, takvo je i tumačenje 'Načertanija'. Zanemarimo li činjenicu da 
do 1930-ih godina nije bilo poznato poljsko-češko sudjelovanje u kreiranju 
teksta, njegov prvi ozbiljniji tumač bio je Dragoslav Stranjaković. Za njega 
nije bilo nikakve dileme da je taj program pravi 'spomenik jugoslovenstvu', 
čiji je autor bio "jedan od najvećih i najgenijalnijih srpskih političara i 
državnika devetnaestog veka'. 

Stranjakovićeva je ocjena Ilije Garašanina bila 'zakon' za cijelo među- 
ratno razdoblje..." (Isto, Željko Krušelj: "Načertanije...", "Vijesnik u sri- 
jedu", Zagreb, str. 4.) 

Interesantno je da rehabilitacija "Načertanija" i Garašanina u punoj 
mjeri usljeduje poslije "Memoranduma" SANU i da se 1987. godine već 
o njemu govori kao o istinskom i pravom srpskom nacionalnom programu. 

Suština četničke ideologije i genocidnog programa najbolje se može 
vidjeti iz Projekta Stevana Moljevića,$" od 30. juna 1941. godine 


64. Dr. Stevan Moljević, rođen u Rudom 1883. godine, kasnije advokat u Banja Luci, 
član Samostalne dem. stranke Sv. Pribičevića i predsjednik Srpskog kulturnog kruga 
u Banja Luci. 10,4,1941, pobjegao u Crnu Goru i postao član četničkog centralnog 
nacionalnog komiteta. Jedan od potpredsjednika CNK i sekretar izvršnog odbora CNK. 
Čovjek koji uživa najveće povjerenje D. Mihailovića, uz Dragišu Vasića glavni ideolog 
ravnogorskog štaba, a od 1943, politički rukovodilac četničkog pokreta. Poslije rata 
suđen kao ratni zločinac. Upravo će njegov projekat iz 1941. najvećim dijelom biti 


reaktiviran i populariziran u agresiji na Hrvatsku i Bosnu {i Hercegovinu 1991-1992. 
godine. 

Tu se već u tački 2. kaže "da se Srbima nameće danas prva i osnovna 
dužnost: da STVORE I ORGANIZUJU HOMOGENU SRBIJU koja ima 
da OBUHVATI CELO ETNIČKO PODRUČJE NA KOME SRBI ŽIVE, 
i da joj osiguraju potrebne strateške i saobraćajne linije i čvorove, te pri- 
vredna područja kako bi joj bio omogućen i obezbeđen slobodan privredni, 
politički i kulturni život i razvitak za sva vremena... Preseljavanje i izmena 
žiteljstva, naročito Hrvata sa srpskog i Srba sa hrvatskog područja, jedini 
je put da se izvrši razgraničenje i stvore bolji odnosi između njih, a time 
otkloni mogućnost da se ponove strašni zločini koji su se dešavali j u 
prošlom ratu, a naročito u ovom sadanjem, na svemu području na kome 
su Srbi i Hrvati bili izmešani i gde su Hrvati i Muslimani s planom išli 
na istrebljenje Srba". 


Što se tiče zahtjeva za novim granicama u "Projektu" 
"osnovna greška u našem državnom uređenju bil 
granice Srbije. Ta se greška mora ispraviti, da 
D.) Te se granice danas moraju udariti i one moraju da obuhvate celo 
etničko područje na kome Srbi žive (ist. N. D.) sa slobodnim izlazima na 
more Za sve srpske oblasti koje su nadomak mora", 

Na istoku i jugoistoku, predviđa se da bi granice valjalo "pojačati 
Vidinom i Ćustendilom", na jugu (Crna Gora i Hercegovina) treba da 
pored teritorije zetske banovine "uđe sva istočna Hercegovina sa željez- 
ničkom prugom od Konjica pa do Ploča, uključivo sa pojasom koji bi tu 
prugu Zaštićivao, tako da bi u nju ušao srez konjički ceo; od mostarskog 
sreza opštine: Mostar grad, Bijelo Polje, Blagaj i Žitomislići; srez stolački 
ceo; a od metkovićkog sreza Ploče i sve područje južno od Ploča; te 
Dubrovnik kome bi se imao dati poseban status. 


b) severni deo Albanije, ukoliko Albanija ne bi dobila autonomiju. 

c) Na zapadu valja da u Zapadnu srpsku oblast uđu, pored Vrbaske 
banovine, Severna Dalmacija, srpski deo Like, Korduna, Banije i deo Sla- 
vonije, tako da toj oblasti pripadnu lička željeznička pruga od Plaškog do 
Šibenika i severna želj. pruga od Okučana, preko Sunje do Kostajnice. U 
tu bi oblast ušao na jednoj strani srez bugojanski osim Gor. Vakufa, a od 
sreza lijevanjskog opštine: Lijevno i Donje Polje, a na drugoj strani od 
sreza šibeničkog opštine: Šibenik i Skradin; od kninskog sreza: opština 
Knin i srpski deo opštine Drniš sa svom teritorijom preko koje prelazi 
željeznička pruga Knin-Šibenik, te eventualno srpskim delom opštine Vrli- 
ka i Sinjskom srezu; srez benkovački ceo; srez biogradski CC0; srez Preko 
ceo; tako da granica Zapadne srpske oblasti ide Velebitskim Kanalom i 
obuhvata Zadar sa svim otocima pred njim, od sreza gospićkog opštine 


se kaže da je 
a što 1918. nisu udarene 
nas ili nikad. (Istakao N. 

Gospić, Lički Osik i Medak; od sreza perušićkog istočni deo, preko koga 
prelazi željeznička pruga; od sreza otočkog opštine: Dabar, Škare i Vrho- 
vine; od sreza ogulinskog opštine: Drežnica, Gomirje, Gor. Dubrava i 
Plaški; srez vojnički osim opštine Barilović; srez Vrginmost ceo; srez 
glinski osim opština Bučice i Stankovac; od sreza petrinjskog opštine: 
Blinja, Gradusa, Jabukovac i Sunja; srez kostajnički, osim opštine Bobovac; 
od sreza Novske opštine: Jasenovac i Vanjska Novska, ali ove opštine 
valja porušiti, tako da želj. pruga ostane na teritoriji ovih dveju opština; 
srez okučanski ceo; srez pakrački, osim opština: Antunovac, Gaj i Poljana: 
od sreza požečkog opština Velić Selo; srez Daruvar, Grubišino Polje i 
Slatina; zatim bosanski srezovi Derventa i Gradačac. Razume se da u ovu 
oblast ulaze i svi drugi srezovi unutar navedenih granica. 

Za ovu Zapadnu srpsku oblast, koja bi imala 46 srezova sa blizu 
milion i po duša, na kojoj je celo područje Šipada i veliki gvozdeni rudnik 
Ljubija, i preko koje prelazi Jadranska pruga Valjevo-Banja Luka-Šibenik, 
valjalo bi obezbediti Zadar s okolinom i otoke koji su pred njim radi 
zaštite izlaska na more. 

4) Severnoj srpskoj oblasti valja dati, uz teritorije Dunavske banovine, 
oduzete joj srpske srezove Vukovar, Šid i Ilok, i od Vinkovačkog sreza 
opštine: Vinkovci, Laze, Mirkovci i Novi Jankovci; srez i grad Osijek 
ceo; Ovoj oblasti valja obezbediti Baranju s Pečujom i istočni Banat s 
Temišvarom i Rešicama. 

5) Središnjoj srpskoj oblasti — Drinskoj banovini — imaju se povratiti 
oduzeti joj bosanski srezovi: Brčko, Travnik i Fojnica." 

Što se tiče Dalmacije, "Projekat" predviđa da ona obuhvata 
obalu od Ploča pa do ispod Šibenika", te od bosanskohercegovačkih sre- 
zova: "Prozor, Ljubuški, Duvno; zapadne delove mostarskog i livanjskog 


sreza, te delove kninskog i šibeničkog sreza na severu, ima da uđe u sastav 
Srbije 1 da dobije zaseban autonoman položaj". 


Što se tiče "odnosa sa ostalim Jugoslovenskim i balkanskim državama" 
Moljević Srbiji daje oslobodilačku, misionarsk 
izričit zahtjev da Srbi " 
to učiniti samo ako 
goslavije koju će za 
MORAJU IMATI HEGE 


"Jadransku 


NIJU U JUGOSLAVIJI", 
U stvaranju Jugoslavije Moljević smatra da je učinjen red poteza koji 
se više ne smije ponoviti. Jer. Srbi su "sve dali i u Jugoslaviju odmah 

utopili i Srbiju i Crnu Goru i srpstvo, dok su ostali — Hrvati, Slovenci i 
muslimani — pošli protivnim putem — da od Jugoslavije sve uzmu, a da 
ništa ne daju, to se sad ta greška mora ispraviti, a ispraviće se samo ako 
Srbi odmah pri vaskrsu Jugoslavije, već u prvom času, i bez ičijeg pitanja, 
stvore homogenu Srbiju u granicama koje su napred označene, (istakao 
_N. D.) pa tek onda sa te osnovice, kao svršenog čina, pristupe uređenju 
svih ostalih pitanja i sa Hrvatima i Slovencima".$5 

Konkretizacija ovog projekta, ubrzo usljeđuje od strane samog Draže 
Mihailovića. On je pored opštih i posebnih ovlaštenja davao i specijalne 
instrukcije svojim komandantima. Tako on jednu takvu "instrukciju" daje 
ozloglašenim četničkim komandantima iz Crne Gore i Sandžaka, majoru 
Đorđu Lašiću i kapetanu Pavlu Đurišiću. Ta "instrukcija" je uslijedila 20. 
decembra 1941. godine. U njoj se kaže slijedeće; 


"ĐENERALŠTABNOM MAJORU G. ĐORĐU LAŠIĆU — 
KOMANDANTU ČETNIČKIH ODREDA JUGOSLOVENSKE 
VOJSKE U CRNOJ GORI I G. PAVLU ĐURIŠIĆU, KOMAN- 
DANTU LIMSKI ČETNIČKI ODREDA JUGOSLOVENSKE VOJ- 
SKE 

INSTRUKCIJA:... 

Ciljevi naših odreda jesu: 

1) Borba za slobodu celokupnog našeg naroda pod skiptrom 
Njegovog Veličanstva Kralja Petra II. 

2) Stvoriti veliku Jugoslaviju i u njoj veliku Srbiju etnički čistu 
u granicama Srbije — Crne Gore — Bosne i Hercegovine — Srema — 
Banata i Bačke. 

3) Borba za uključenje u naš državni život i svih još neos- 
lobođenih slovenačkih teritorija pod Italijanima i Nemcima (Trst — 
Gorica — Istra i Koruška) kao i Bugarske, Severne Albanije sa Skad- 
rom. 

4) Čišćenje državne teritorije od svih narodnih manjina i ne- 
nacionalnih elemenata (istakao N. D.) 

5) Stvoriti neposredne — zajedničke granice između Srbije i 
Crne Gore, kao i Srbije i Slovenačke čišćenjem Sandžaka od Musli- 


65 "Projekat" je donesen u Nikšiću 30. juna 1941. god. Bilo je pokušaja kasnije da se 
on antidatira na 28. juni, radi simbolike Vidovdana. Dijelovi "Projekta" navedeni su 
iz knjige "Genocid nad Muslimanima", "Svjetlost", Sarajevo 1990, str. 8-14. 

manskog življa i Bosne od Muslimanskog i Hrvatskog življa (istakao 
N. D.) 

Sa komunistima-partizanima ne može biti nikakve saradnje jer 
se oni bore protiv dinastije i za ostvarenje socijalne revolucije, što 
nikada ne sme biti naš cilj, jer smo mi jedino 1 isključivo samo 
vojnici i borci za Kralja, Otadžbinu i slobodan narod. 

Upotreba četničkih odreda u Crnoj Gori: u danom trenutku: 

1) Jednim delom snaga dejstvovati iz doline Lima pravcem: 
Bijelo Polje Sjenica sa zadatkom očistiti Pešter od Muslimanskog i 
Arnautskog življa (istakao N. D.) 

Ove snage moraju tesno sarađivati sa odredima Javorskim i 
Golskim. " 

2) Delom snaga dejstvovati pravcem preko Čakora ka Metohiji 
sa zadatkom da se na tom pravcu očisti teritorija od Arnauta, kao 

i da se presretnu oni koji će biti gonjeni iz Peštera-Sandžaka..." 


Dalje se razrađuje sistem veza sa pojedinim komandama i odredima, 
gdje se pored ostalog kaže da "vezu sa Dangićem u Bosni održavati preko 
Gacka iz Bileće i preko Foče na Kalinovik. Vezu sa Srbijanskim odredima 
održavati preko Limskog odreda... "$6 

Pored ovoga, Draža Mihailović daje i tajne instrukcije Pavlu Đurišiću 
da se sa različitih skupova tobože samostalno daju inicijative koje će po- 
držati genocidni program. Tako na, po zlu poznatoj, trodnevnoj četničkoj 
konferenciji u Šahovićima (3.1 1.-2.12.1942.) kojoj predsjedavaju Lašić i 
Đurišić, a prisustvuje joj kao lični izaslanik "Ministra Vojske" zloglasni 
major Ostojić. Iz zapisnika i Rezolucije usvojene na toj konferenciji vidi 
se eminenino fašistički, osvajački i genocidni karakter zamišljene četničke 
diktature. U "Rezoluciji" se po nalazima Državne komisije za ispitivanje 
ratnih zločina, pored ostalog ističe: 1) "Revolucija III Ustanak pod gene- 
ralom Mihailovićem" ima da "donese četničku diktaturu u monarhiji", "dik- 
taturu četničke organizacije"; 2) da se ovakva država osvajački proširi i 
obuhvati pola Albanije, čitavu Bugarsku, pola Mađarske, koju treba sa 
Češkom podeliti, Rumuniju do petrolejskih izvora itd.; da četnici izvrše 
čišćenje ne samo 'nacionalnih manjina? već i 'među Srbima i Hrvatima'; 
4) da bankarstvo, industrija i trgovina pređu u svojinu države, koja će biti 
u rukama četnika; 5) prosveta da se etatizira, deca uzmu od roditelja i 
predaju državnim internatima; 6) da se crkva etatizuje, a sveštenici da 


66. "Dokumenti o izdajstvu Draže Mihailovića", Knjiga I, Državna komisija za utvrđivanje 
zločina okupatora i njihovih pomagača, Beograd 1945. str. 12-13. 

postanu državni činovnici; 7) sudije da imaju nezavisnost, ali moraju biti 
iz četničkih redova; 8) žandarmeriju obrazuju samo oni koji dolaze iz 
četničkih odreda; 9) državnim činovnikom ne može biti niko ko nije učes- 
tvovao u četničkim redovima, a sve je činovnik od žandarma do predsed- 
nika vlade, i nikakve privatne prakse ne može biti, — i lekari i advokati 
mogu biti samo državni činovnici; 10) 'štampa je slobodna u okviru četnič- 
ke ideologije"; 11) 'ostatke partizana uništiti, kao i. manjine' (istakao N. 
D)., 97 

Na osnovu autentičnog zapisnika "Omladinske konferencije četničkih 
odreda jugoslovenske vojske na teritoriji Crne Gore, Boke i Sandžaka" 
(Šahovići 30.11.1942.)$8 interesantne su pojedine teze koje dosta govore 
o karakteru i ciljevima zamišljene nacifašističke četničke velikodržavne 
tvorevine. Tako kao predsjednik konferencije Milan Bandović (Sandžak) 
u uvodnoj riječi posebno apostrofira: "Nacija iznad svega i Srpstvo mora 
biti preče od svake ideologije (ist. N. D.) Kroz srpstvo moramo ići u 
Jugoslovenstvo". i 

Jovan Todorović, sveštenik iz Šavnika: "Ustav da se donese od četnika 
i Kralja da i četnici vladaju, dok budemo sazreli za parlamentarizam". 

Bogdan Šoškić, sudija iz Podgorice: "Za proširenje državnih granica 
prema grčkoj i bugarskoj teritoriji. Albaniju deliti. Izjašnjava se za cen- 
tralističko uređenje 1 to sa razloga što među Hrvatima ima nacionalno 
nesvesnih ljudi". Pavlović Milun, učitelj iz Bijelog Polja: "Da četnička 
organizacija izvrši čišćenje i među Srbima, Hrvatima i manjinom i to će 
dovesti do demokratije i mi se oslanjamo Zato i na saveznike". 

Milošević Vladimir, student medicine iz L. Rijeke: "Izjašnjava se za 
proširenje četničkog pokreta i među Hrvatima, koji će ih vaspitati da i 
oni misle kao i mi. Pristalica je unitarizma sa prethodnom diktaturom 
četničke organizacije". 

Dmitar Đukić, učitelj iz Berana: "Štampa slobodna nije preporučljiva". 
"Štampa ne odgovara ciljevima četničke organizacije" itd. 

Može se navoditi niz dokumenata, programa, rezolucija, zapisnika, 
autentičnih svjedočenja, kao i mnogi izvori iz njemačkih, talijanskih i 
britanskih arhiva iz kojih se nedvojbeno vidi da je četnička država Za- 
mišljena kao Velika Srbija koja seže čak i mimo granica zacrtanih Molje- 
vićevim programom. Da je ta država zamišljena kao totalitarna četnička 
diktatura nacističkog tipa koja će objediniti "svo srpstvo, očistiti se od 
Muslimana, Hrvata i Arnauta", odnosno od "svih narodnih manjina i ne- 


67 Dokumenti o izdajstvu Draže Mihailovića... str. 14-19, 
68 Dokumenti o izdajstvu Draže Mihailovića,.., dokument br. 4 str. 15-19. 

MIVvTI : 


nacionalnih elemenata", To "čišćenje" podrazumijeva i obračun sa svim 
"nepodobnim" Srbima, odnosno onim Srbima koji ne prihvataju četničku 
ideologiju. U tom smislu glavni ideološki protivnik i neprijatelj su posebno 
Srbi komunisti koje treba "nemilosrdno uništavati i to svim sredstvima". 

Udarne programske smjernice su da se "omeđe" srpske zemlje i učini 
sve da u njima ostane samo srpski živalj, "da se radikalno očiste gradovi" 
i "popune svežim srpskim elementom", da se "izgradi plan za čišćenje ili 
pomeranje seoskog stanovništva sa ciljem homogenosti srpske državne 
Zajednice", 

U Dražinom projektu "homogene Srbije" koji on donosi još u sep- 
tembru 1941. kao jedno od glavnih pitanja ističe se i problem Muslimana 
i kaže se: "U srpskoj jedinici kao naročito težak problem uzeti pitanje 
Muslimana i po mogućnosti rešiti ga u ovoj fazi..." 

I to "rješavanje" je počelo odmah: masovnim klanjem, ubijanjem, 
paljenjem i pljačkanjem muslimanske imovine, bestijalnim iživljavanjem, 
progonom desetina hiljada ljudi, rušenjem sakralnih muslimanskih obje- 
kata, bacanjem u jame i svim užasima koji su na raznim stranama bili 
karakteristika Drugog svjetskog rata na području Jugoslavije. O stravičnim 
zločinima i stradanjima srpskog naroda počev od Gline, Garavice, Jase- 
novca, Gradiške, Kozare, preko Kragujevca, Kraljeva, pa do Trebižata, 
Stoca, Gacka i inih stratišta i jama dosta je napisano. Mašinerija ustaškog 
zločina i njemačke odmazde do kraja je rasvijetljena, o tome su napisani 
tomovi knjiga, studija, monografija, sjećanja, edicija iz NOB-a i o tome 
se kao glavna historijska materija uči u svim poratnim udžbenicima his- 
torije, književnosti itd. 

Napisane su i čuvene "krvave bajke", "Stojanke majke knežpoljke", 
"jame" i druge pjesme koje su generacije naizust recitovale, na silnim 
mitinzima i proslavama u ime revolucionarnih praznika se sa suzama u 
očima prisjećalo tih krvavih dana rata, sa osnovnim ciljem da se bratou- 
bilački rat više ne ponovi. 

Nešto manje opisano je i stradanje hrvatskog naroda, ali uz decenijsko 
prešutkivanje partizanske odmazde krajem rata prema mnogim nevinim 
stanovnicima. Detaljno je opisano stradanje crnogorskog, slovenačkog i 
makedonskog naroda, čak i stradanje i progon njemačke manjine u Ju- 
goslaviji koja se najvećim dijelom stavila na stranu okupatora. Posebno 
je i s pravom obilježeno ogromno stradanje Jevreja i o tome su napisane 
mnoge studije, napravljeni filmovi, podignuti spomenici itd. Na svim glav- 
nim stratištima u Jugoslaviji, a posebno u Bosni i Hercegovini podignuti 
su spomenici (od kojih su mnogi monumentalni), uz redovito polaganje 
vijenaca i obilježavanje dana kada su zločini počinjeni. To se smatralo 

kao opravdan dug revoluciji i nevinim žrtvama koje su stradale u paklu 
Drugog svjetskog rata, od kojih je najveći broj stradao u međusobnom 
ratu i od genocidne ustaško-četničke i slične politike. 

No, ono što naprosto bode oči, što je alogično u odnosu na ukupan 
sistem "obilježavanja revolucionarnih događaja i ličnosti", prisjećanja "na 
žrtve fašističkog terora" i sl., jeste da zločini koji su učinjeni nad Musli- 
manima gotovo nikako i nigdje nisu zvanično obilježeni. Kolektivne grob- 
nice od Kulen-Vakufa do Ljubinja, Dabarskog polja kod Stoca, stravična 
klanja na Drini — u Foči, Višegradu, Goraždu, pokolji u Čajniču, Rudom, 
te posebno u cijelom Sandžaku i Crnoj Gori itd. za najveći broj stanovnika 
Jugoslavije (da ne govorimo o Evropi i svijetu) ostaju apsolutna nepo- 
znanica. Na većini tih stratišta ne samo da nema spomenika, već je to 
zadugo bila tabu tema. O muslimanskim stradanjima naprosto nije bilo 
poželjno govoriti, a u političkom smislu uopšte se bilo opasno za to Zani- 
mati. Oni koji su dospjeli do inostranstva i o tome napisali pojedine studije 
su odmah proglašavani neprijateljskom emigracijom, ustaškim šljamom, 
sumnjivim fundamentalistima, "mladomuslimanima" i dobijali slične eti- 
kete, bez ikakve mogućnosti da njihovi napisi ugledaju svjetlo dana, od- 
nosno da dospiju do domaće javnosti. 

Takvo zatamnjivanje historije i strogo cenzuriranje svega onoga što 
pokušava bar dotaknuti zločin nad jednim narodom, koji je poslije Jevreja 
proporcionalno podnio najviše žrtava u Drugom svjetskom ratu, nije po- 
znato u poratnoj svjetskoj povijesti. 

Tek 1991. godine u izdanju sarajevske "Svjetlosti" pojavljuje se prvi 
opsežniji rad o genocidu nad Muslimanima. (Vladimir Dedijer, Antun Mile- 
tić: "Genocid nad Muslimanima 1941-1945".) 


Iako ova knjiga obuhvata samo mali dio od ukupnog stradanja Musli- 
mana, ona je, naročito registrom imena pobijenih Muslimana u pojedinim 
opštinama, izazvala pravi šok, nevjericu, pa čak i sporadične sumnje u 
autentičnost, koje se ipak zbog autoriteta autora nisu mogle ofanzivnije 
plasirati. 

Pojavom te knjige, a i ukupnom promjenom političke klime i odnosa, 
genocid nad Muslimanima se počeo ozbiljnije i svestranije istraživati od 
1990. godine. Iz oskudne literature o tom pitanju, posebno izdvajamo stu- 
diju dr. Mustafe Imamovića "Pregled istorije genocida nad Muslimanima 
u jugoslovenskim zemljama".? Koristeći studije i podatke dva ugledna 
eksperta, Vladimira Žerjavića ("Gubici stanovništva Jugoslavije u Drugom 


69. Separat iz "Glasnika" Rijaseta Islamske zajednice br. 6/91, na srpskohrvatskom, arap- 
skom i engleskom jeziku. 

svjetskom ratu") i Bogoljuba Kočovića ("Žrtve Drugog svjetskog rata u 
Jugoslaviji") Imamović se zalaže da se konačno opovrgne i kao pouzdano 
netačna odbaci famozna i decenijama upotrebljavana brojka od 1.700.000 
žrtava rata u Jugoslaviji. (Do 1989. se baratalo o 1.700.000 ili 1.706.000 
žrtava iako niko nikada nije naučno objasnio kako se do te cifre došlo, 
koliko ona može izdržati komparativnu analizu i sl.) 

Naime, oba autora (Kočović u Londonu, Žerjavić u Zagrebu) dolaze 

do gotovo identične brojke, da je u Jugoslaviji, u periodu 1941-1945. 
ukupno poginulih i ubijenih bilo 1.014.000 (Kočović), odnosno 1.027.000 
(Žerjavić). B. Kočović je izračunao da je Srba stradalo 487.000, Hrvata 
207.000, Muslimana 86.000, Jevreja 60.000, Crnogoraca 50.000, Slovenaca 
32.000 i Makedonaca 7.000. Prema Žerjaviću-ukupni gubici Srba iznose 
530.000, Hrvata 192.000, Muslimana 103.000, Jevreja 57.000, Slovenaca 
42.000, Crnogoraca 20.000 i Makedonaca 6.000. 

Imamović ističe da je "karakteristično da su, ako se ovi podaci sagle- 

daju u odnosu na očekivani prirodni prirast stanovništva u popisu 1948. 
godine u Drugom svjetskom ratu procentualno, nakon Jevreja, najviše stra- 
dali Muslimani, kojima je rat odnio 8,1 posto očekivanog stanovništva. 
Tako je prema Žerjaviću. Prema Kočoviću, srpski gubici, ubrajajući tu i 
Crnogorce, bili 7,2 posto, a muslimanski 6,8 posto ukupnog broja sta- 
novnika. Ako se iz ovog Kočevićevog proračuna odvoje Crnogorci od 
Srba, onda se istraživački proračuni obojice autora podudaraju, tako da 
su, poslije Jevreja, Muslimani procentualno najviše stradali. Poštujući, pre- 
ma tome, naučno utvrđene činjenice, onda se, bez namjere ikakvog lici- 
tiranja, mora radi povijesne istine konstatirati da nisu Srbi nego u stvari 
Muslimani najtragičniji jugoslavenski narod Drugog svjetskog rata". 

Sve ove žrtve, za svaki narod pojedinačno su teške, stravične i nena- 
doknadive. Svako licitiranje brojem poginulih, uveličavanje ili zataškavanje 
stvarnih žrtava jeste političko mešetarenje i instrumentaliziranje goleme 
tragedije u jeftine svrhe, ali često i zarad osvetoljubivih ambicija, licitiranja 
samo "svojih zasluga", unovčavanje tih žrtava za pragmatske naciona- 
lstičke ciljeve i sl. ; 

Dakle, u krajnjoj konzekvenci, po zbiljske interese jednog naroda 
nije ni bitno da li se broj žrtava u pojedinim procjenama razlikuje. 

Ali ostaje nepobitna činjenica da se četiri i po decenije broj žrtava 
fetišizirao i uveličavao s jedne strane, a da se, konkretno u slučaju Musli- 
mana umanjivao ili često potpuno prešutkivao. 


70 Mustafa Imamović: "Pregled istorije genocida..." str, 5. 

Da li je to plod ishitrene komunističke propagande pragmatskih potre- 
ba novog režima da se inače radi domaćih političkih potreba i neđunarodne 
javnosti broj stradalih u ratu uveliča? Da li se radi jednostavno o nestručnoj 
procjeni i nedostatku pravih podataka do kojih je u poratnom haosu teško 
bilo doći i kada se jednom izbacila brojka od 1.700.000 onda se ona kao 
"sveta istina" beskrajno ponavljala i rabila u svim zvaničnim statistikama 
ili je pak u pitanju uopšte nedefinisan odnos prema Muslimanima i nji- 
hovom nacionalnom identitetu tako da i kao mrtvi nisu bili "nacionalno 
svrstani" i adekvatno statistički uvažavani? 

Ostaje i dilema ne radi li se o smišljenom dugoročnom konceptu 
kojim se potire i u veo zaborava smješta i taj dio njihove nesretne historije. 
Svaki genocid, izvršen nad bilo kojim narodom je monstruozan, bestijalan, 
zločinački čin. Deplasirano je i degutantno praviti poređenja koji je genocid 
bio žešći ili okrutniji. Radilo se samo u usavršenosti tehnologija masovnog 
zločina, pa su jedni upotrebljavali plinske komore, krematorije, masovna 
strijeljanja i vješanja, a drugi su više upotrebljavali kamu ili nož, bacanje 
u jame i rijeke tako da nije bilo ništa lakše Srbinu zaklanom od ustaške 
kame od Muslimana koji je zaklan četničkim često i tupim nožem na 
Drini. Taj horor se razlikuje samo u primitivnim metodama i stepenu 
iživljavanja i mučenja žrtve. 

No, kad su u pitanju Muslimani, dodatna je tragedija, pa i ponižavajuća 
činjenica što se o tim zločinima toliko šutilo, što mnogi četnički koljači 
nikada nisu bili suđeni ni kažnjeni, što su olako i gotovo kolektivno am- 
nestirani, da bi kasnije mnogi od njih čak zauzimali i istaknute pozicije 
u društvu. 

Ako se može govoriti o specifici genocida nad Muslimanima onda 
je to da oni u najvećem broju nisu stradali na ratištima, u posebnim konc- 
-logorima ili tzv. sabirnim centrima. Svi dokumenti govore da ih je najveći 
broj stradao na "kućnom pragu", u selima i gradovima gdje su živjeli i 
što je posebna težina, koja govori spram gotovo svete institucije komšiluka, 
mnogi su pobijeni (zaklani, bačeni u jame, živi spaljeni), upravo od četničke 
komšijske ruke, što je najrazornije po tkivo zajedničkog života, bez koga 
se u BiH naprosto ne može, 

Tragično je to naivno povjerenje muslimanskih porodica koje nikako 
nisu mogle vjerovati da će im zločin doći od prvog komšije. To nijemo, 
gluho mirenje sa sudbinom, te uboge povorke Muslimana koje su gotovo 
disiplinovano išle pod četnički nož. 

Koliko u genocidu nad Muslimanima ima zločina iz strasti, vjerske 
fanatiziranosti, starih osvetničkih pobuda i "kosovskog zova" za progon 
"izdajica" i "poturica", odgovor može dati ozbiljnija socio-psihološka stu- 

dija. No, jasno je da taj genocid nije slučajan, on ima svoju prethistoriju 
i on je samo zbog opšteg rata zadobio tako masovne i bestijalne oblike. 

Kako smo i istakli, progoni i genocid nad Muslimanima počinje još 
početkom 18. stoljeća i "istragom poturica" u Crnoj Gori, preko njihovog 
kolektivnog progona i ubijanja poslije srpskih ustanaka u Beogradskom 
pašaluku, progona u Kraljevini Srbiji, pa sve do stradanja u Kraljevini 
SHS, odnosno Kraljevini Jugoslaviji. "! 

Npr. Milovan Đilas (u knjizi "Zemlja bez pravde") opisuje stravičan 
genocid nad Muslimanima u kraljevskoj Jugoslaviji koji je novembra 1924. 
izvršen u selima Šahovići i Pavino polje, kada je 2.000 naoružanih Crno- 
goraca pobilo i poklalo oko 600 Muslimana, od kojih je mnogo bilo žena, 
djece 1 staraca koji su i kolektivno živi spaljivani. Ta "grozna i krvava 
drama" (Đilas) i pored protesta i reis-ul uleme DŽ. Čauševića, slanja memo- 
randuma kralju Aleksandru i sl. nije puno uzbudila kraljevsku vladu. 

Činjenica da se, u jednoj državi koja se zove pravna i demokratska, 
za noć, bez ikakvih razloga pobije 600 nevinih ljudi samo zato što su 
druge vjere j nacionalnosti nije mogla dovesti čak ni do dosljednog kaž- 
njavanja kolovođa tog besprimjernog zločina. Jedini je rezultat bio da su 
se preostali Muslimani s tog područja iselili u Tursku (140 porodica), a 
dio kao izbjeglice su došli u Gornji Rahić kod Brčkog gdje su se trajno 
naselili. J glavna je promjena, da je na mjestu nekadanjih muslimanskih 
Šahovića danas selo koje se zove Tomaševo. 

No, da se vratimo četničkim zločinima nad Muslimanima u periodu 
1941-1945. 


71 Ilustracije radi, navodimo primjere koje iznosi M. Imamović: Npr. "Krajem 1862. 
godine počelo je iseljavanje Muslimana iz Užica i Sokola u Bosnu, gdje je osmanska 
vlada podigla za njih dva nova naselja na Savi, Gornju i Donju Aziziju (po sultanu 
Abdulazizu), danas Bosanski Šamac i Orašje. Posebno je ilustrativan slučaj Užica 
koje je u prvoj polovini 19. stoljeća bilo prava i poslije Beograda najveća 'turska' 
(muslimanska) varoš u Srbiji. Osnivač srpskog teatra, pisac i glumac Joakim Vujić 
zabilježio je u svojim "Putešestvijama" da je Užice tridesetih godina prošlog stoljeća 
imalo 2.000 muslimanskih kuća, dvadeset džamija i 80 srpskih domova. Engleski 
putopisac Arnibald Patton bio je u Užicu 1843. godine, gdje ga je muselim obavijestio 
da u građu ima 3.500 muslimanskih i 600 srpskih kuća... Prema službenim srpskim 
izvorima Užice je napustilo 2966 Muslimana koji su bili prisiljeni u bescjenje prodati 
ili jednostavno ostaviti sav svoj nepokretni imetak. Muslimani iz užičkih sela iselili 
su se još 1834. godine, od kada su uzaludno potraživali prihode sa svojih ranijih 
imanja". ("Pregled istorije genocida nad Muslimanima u jugoslavenskim zemljama", 
str. 10). Slično je bilo i sa ostalim srpskim gradovima kao s Beogradom, Šapcem, 
Smederevom, Kladovom, Valjevom itd., a poslije 1878. progoni Muslimana se nas- 
tavljaju i u četiri nova okruga koja je Srbija, Berlinskim kongresom dobila (Niški, 
Pirotski, Toplički i Vranjski okrug). 


202 


Prokletstvo Muslimana 


Kada se pažljivije pogledaju "Instrukcije" Draže Mihailovića od 
20.12.1941., kao i Moljevićev program koji korespondira s tim instrukci- 
jama i dalje ih razrađuje, vidi se da ako se program u bitnim tačkama 
uopšte želi provesti, onda je jedan od prvih zadataka "čišćenje" teritorija 
od Muslimana, što znači zahtjev za njihovim istrebljenjem. 

Tačka 2. Dražinog programa kaže "Stvoriti veliku Jugoslaviju i u 
njoj veliku Srbiju etnički čistu...", tačka 4. traži čišćenje državne teritorije 
od svih narodnih manjina i ne-nacionalnih elemenata (a Muslimani ukoliko 
se nisu deklarirali kao nacionalno svjesni Srbi tretirali su se kao "nena- 
cionalni elementi"), tačka 5. nalaže "stvaranje neposredne zajedničke gra- 
nice između Srbije, Crne Gore, kao i Srbije i Slovenije, čišćenjem Sandžaka 
od muslimanskog življa i Bosne od muslimanskog i hrvatskog življa". 

Dakle, u svakoj varijanti i na svim područjima zacrtane Velike Srbije, 
Muslimane treba čistiti, valjda kao prljavi element, što u četničkoj higijeni 
znači zaklati, ubiti, popaliti, silovati, protjerati. Zato se i u dopuni programa 
ravnogorskog štaba kaže da "na teritoriji Srbije ne sme ni jedno tursko 
uvo opstati". Taj genocidni, istrebljivački program je program unaprijed 
politički osmišljenog organiziranog zločina koji je trebalo provesti nad 
cijelim jednim narodom. Ono muslimansko stanovništvo što se ne bi uspje- 
lo "očistiti" po planu trebalo je da se raseli u Albaniju i Tursku, što je 
također jedna od bitnih karakteristika genocida. 

Koliko je monstruozan taj zločin vidi se i iz izvještaja pojedinih čet- 
ničkih komandanata. Tako komandant nevesinjskog četničkog korpusa Mi- 
lorad Popović naređuje: "Žari i pali... koljite jer treba štedjeti municiju", 
a Zaharije Ostojić, glavnokomandujući četničkih jedinica koje vrše stra- 
vičan pokolj u Foči (19.8.1942. naređuje: "Ovo likvidiranje — ubijanje ima 
biti isključivo klanje kamom — koljite jer treba štedeti municiju".!? Teško 
je izvršiti periodizaciju tog zločina koji traje pune četiri godine. Po A. 
Miletiću ipak se mogu izdvojiti tri karakteristična perioda masovnog stra- 
danja Muslimana. Prvi, tokom 1941. do februara 1942., drugi avgusta 
1942, i treći period, početkom 1943. godine. 

"Već je juna-avgusta 1941. Muslimane čekala zla sudbina kad su 
četnici zapalili dva sela: Dabrovinu i Briševo. Prvi masovniji pokolji Musli- 
mana izvršeni su u Ljubinju — jami Čavkarica i višegradskoj opštini gde 
je do septembra 1941. godine ubijeno 497, a zatim 5/6. septembra 1941. 
u Kulen-Vakufu i Koraju 26/27. novembra 1941. gde je masakrirano više 
od 100 ljudi, žena i dece Muslimana. Iz tih dokumenata (dokumenata 
upravnih vlasti, komandi i jedinica NDH, op. N. D.) da je od decembra 


72. Navedeno prema: A. Miletić, "Genocid nad Muslimanima"..., str. XXVII-XXVIII. 

1941. pa do februara 1942. izvršen masovan pokolj Muslimana u fočanskoj 
opštini, posebno u Foči i Goraždu, Vlasenici i Srebrenici. Podaci o broju 
ubijenih Muslimana u tim dokumentima su različiti, ali je riječ o hiljadama 
ubijenih i bačenih u Drinu od Foče do Ustiprače"... 

"U tom regionu istočne Bosne ubijanje Muslimana je prestalo februara 
1942. kad je na tom području stvorena velika slobodna partizanska teritorija 
sa centrom u Foči, gde se smestio 25.1.1942. i VŠ NOV i DV Jugoslavije 
na čelu sa vrhovnim komandantom Josipom Brozom Titom. Ta slobodna 
teritorija je funkcionisala sve do 10. maja 1942. godine, kada su je napustili 
jedinice NOV i POJ pod pritiskom nadmoćnijih okupatorsko-kvislinških 
snaga". ? 

U drugom pokolju Muslimana samo u Foči je ubijeno oko 2.000 
ljudi, žena i djece, a na hiljade ih je protjerano (brojke se kreću od najmanje 
5.000, pa do 10.000 izbjeglica). " 

U tom periodu samo u rejonu Prozora ubijeno je oko 2.000 Muslimana. 

Tako se u depeši Štaba Draže Mihailovića, 1. januara 1943. godine, 
nalaže da "treba pripremiti napad sa 4 strane radi definitivne likvidacije 
Turaka u čajničkom srezu". Zaharije Ostojić (pod šifrom "čika Branko") 
kaže da će "trebati tri dana za likvidaciju Turaka" i "da pitanje muslimana 
trebamo rešavati na razne načine u raznim krajevima. Sandžaklije se moraju 
klati, jer ako mi nećemo njih, oni će pokušati nas",74 

Rezultat Dražinih zapovijesti je bio doslovno stravičan. Samo u čaj- 
ničkom, fočanskom i bjelopoljskom srezu ubijeno je 9.200 Muslimana. 
Glavni metod klanje, kasapljenje, spaljivanje. Ubija se sve živo: djeca, 
žene, starci, a ono što je uspjelo pobjeći ispred četničke kame, po strašnoj 
zimi luta šumama nastojeći se dokopati nekog grada u kojemu bi dobili 
zaštitu. 5.000 izbjeglica je iz Čajniča, hiljade izbjeglica iz Foče, 4.000 
izbjeglica u Međeđi, 500 izmasakriranih i poklanih Muslimana u buko- 
vačkoj opštini. 

Pavle Đurišić, komandant limskosandžačkih četničkih odreda, u na- 
redbi od 29. januara 1943. traži potpuno uništenje "Muslimana, komunista 
i Ustaša" u čajničkom, fočanskom i pljevljanskom srezu. Tako se u tač. 
12. te "Zapovesti" kaže: "Postupak, Italijane ne napadati. Sve borce Musli- 
mane, Ustaše i komuniste ubijati". Da bi raskrinkao četnička divljanja i 


73 A. Miletić, Isto, str, XXVI-XXVII Miletić kao ilustraciju navodi: "Sam četnički kape- 
tan Sergije Mihajlović je rekao: "Rešili smo se neprijatelja, ubili smo 5.000 Muslimana 
u Foči i Goraždu"," 


74. Izvodi iz knjige depeša štaba Draže Mihailovića od 1-8. januara 1943. "Genocid nad 
Muslimanima", str. 291. 

obmane naroda, Vrhovni štab NOV i PO Jugoslavije 30. januara 1943. 
se obraća svim četnicima odnosno, "svima vama koji još niste svjesni da 
ste gurnuti u bratoubilački rat za račun okupatora, svima vama koji gledate 
a ne vidite, svima koji slušate a ne čujete, svima zavedenim, svima pre- 
varenim i silom mobilisanim." Postavljajući pitanje "šta rade vaše današnje 
vođe", u Proglasu se naglašava: "Lažu, varaju, izdaju". "Lažu neprekidno, 
neumorno, bezočno. Lagali su i lažu da naš narod nema snage za borbu 
protiv okupatora,... Lagali su vas i lažu da su protiv okupatora. Oni su 
njegove sluge, a od vas su napravili njegove saveznike. Primaju pare od 
njega, piju zajedno s okupatorskim oficirima, naoružavaju vas s okupa- 
torskim oružjem, kolju hrvatsko i muslimansko stanovništvo za račun oku- 
patora, ubijaju i muče srpske narodne borce, pripremaju pomoću okupatora 
svoju krvavu i pljačkašku vladu..."75 

Do sada se, u nastojanju da se zaustavi krvavi bratoubilački rat, veoma 
malo spominjao i proglas "Izvršnog odbora muslimanske nacionalne vojne 
organizacije", upućen Muslimanima BiH i Sandžaka, januara 1943. Tu se 
kaže da se u uslovima takvih stradanja i progona Muslimani nadu "na 
okupu, u borbi za svoj opstanak i slobodu, te ostvarenje pune ravnoprav- 
nosti u sadašnja i buduća vremena, koja će nastupiti u našoj Zemlji". Ističe 
se da je osnova politike Odbora "puna sloboda i organizovanje svih Musli- 
mana na osnovi svi za jednoga, a jedan za sve. Puna sloboda i izmirenje 
sa braćom pravoslavne vjere na bazi pune ravnopravnosti međusobnog 
poštovanja i saradnje u svim granama narodnog života". Dalje se kaže da 
je "na svima dobronamjernim neizostavna dužnost da svim silama nasto- 
jimo da mjesto nebratstva i nesloge zavlada bratstvo i puna sloga", "u 
čemu je jedini spas i jednima i drugima". Interesantno je da se u tom 
proglasu izuzev načelne osude zločina nad Muslimanima pominju samo 
"ustaški zločinci", "ustaški zlikovci" koji su krivi za stradanja Muslimana, 
uz napomenu da "kad god su Muslimani prestali da vode politiku pri- 


jateljstva i saradnje sa pravoslavnima uvijek su loše prošli, jer ta politika 
je i nebratska i neprirodna". 


Očito se ovdje "bratstvo" poima jednostrano i usmjerava samo prema 
U U 


Srbima, a za sva četnička zla se samo okrivljuju "ustaški plaćenici i nepri- 
jateljski provokatori",?$ 


75. "Genocid nad Muslimanima", str. 308-309, 


76 Dokument Državne komisije za utvrđivanje zločina okupatora i njegovih pomagača, 
Inv. br. 11927, Beograd 1945. Dokument su u ime Izvršnog odbora Mus. Nac. Voj. 
Org. potpisali dr. Ismet Popovac, Fehim Musakadić, Mujo Pašić. 

No, bez obzira na mnoge apele, rezolucije i memorandume upućene 
na razne strane, stanje se za Muslimane nije nimalo popravilo. Naprotiv, 
u Sandžaku i uz Drinu došao je u pitanje opstanak ijednog Muslimana. 
Tako se u Rezoluciji ovlaštenih predstavnika Muslimana iz srezova sje- 
ničkog, prijepoljskog, pribojskog i čajničkog (donesena na Zajedničkoj 
konferenciji u Prijepolju na dane 2. i 3. marta 1943. godine) kaže da u 
pobrojanim srezovima "od više hiljada muslimanskih domova izvan garni- 
zona italijanske vojske nije ostala ni jedna jedina kuća a da nije zapaljena, 
niti ma kako drugo muslimansko dobro, da nije uništeno, te pored toga 
u toj strahovitoj kataklizmi je nastradalo još i više hiljada muslimanskih 
života, u najvećoj većini nedužne djece, žena i iznemoglih staraca". (Istakao 
N. D.) i 

Od okupatorske vlasti se traži garancija za živote i imetke Muslimana, 
uz upozorenje da "ako okupatorska vlast ne može uspostaviti takav pravni 
poredak da se ovaj preostali dio oko 80.000 muslimanskih stanovnika 

sačuva i zaštiti od daljnih stradanja, te ako nejma više nikakve mogućnosti 
za naš dalji ostanak u ovim krajevima, onda tražimo da Nj. Ekselencija 
Guverner za Crnu Goru nađe puta i načina, da se ovaj naš muslimanski 
živalj izseli iz Sandžaka u potpunosti, na mjesto koje nam bude određeno". 7 

Navedeni zločin se, nastavlja, da bi 1943. (krajem?) godine Draža 
Mihailović, u svom posebnom obraćanju "Muslimanima BiH i Staroga 
Rasa — Sandžaka" licemjerno iskazivao čuđenje otkud toliko zla i proli- 
jevanja krvi naroda "od istog stabla, iste krvi, istog jezika, pa i običaja". 
On se tobože naivno pita za čiji račun se vodi ta borba (?!), uzgred čak 
pohvaljujući "plemenite pokušaje" memoranduma banjalučkih Muslimana 
upućenih Pavelićevoj vladi, avgusta 1941, zatim rezolucija sarajevskih, 
mostarskih, prijedorskih i tuzlanskih muslimanskih prvaka. 

Okrutno licemjerje i tobožnja neupućenost glavnog koljačkog ideologa 
namjerno previdđa da je upravo on izdao glavne naredbe i zajedno sa va- 
sićevsko-moljevićevskom nacističkom elitom razradio program istrebljenja 
Muslimana. 

Pritješnjen narastajućim narodnooslobodilačkim pokretom, sve težim 
vojnim porazima, međunarodnom izolacijom i blamažom svog pljačkaškog 
i koljačkog pokreta, Đeneral već krajem 1943. godine tobože nudi ruku 


77. Potpisnici ove Rezolucije su predsjednik delegacije Derviš Šećerkadić — Vrhovni 
šerijatski sudija, Alija Aginičić — predsjednik opštine iz Prijepolja, Ćamil Hasangić 
— referent Guvernera za Sandžak iz Priboja, Baho Mekić -- predsjednik opštine iz 
Bijelog Polja, Munib Osmanagić — predsjednik opštine iz Čajniča i Hadžiahmetagić 
Hilmija — sreski načelnik iz Sjenice. (AOS), a. NDII, K. 184, reg. br. 32/5. 


206 


Prokletstvo Muslimana 


pomirenja, traži bratsko razumijevanje i suradnju, krivicu prebacujući na 
trećeg koji je kao isključivo kriv za svoja zlodjela. 

U popaljenom Sandžaku, krvavoj istočnoj Bosni, u potocima krvi, 
nezapamćenoj patnji i očaju, što je zadesilo sve narode Draža Mihailović 
se ne libi da kaže da "primeri pojedinih sela i opština gde su se seljaci 
pravoslavni i muslimani sami sporazumevali za zajedničku odbranu. svojih 
života, svojih porodica, svoje nejači i svoje imovine, ostaće potomstvu 
kao najlepši i trajni dokaz zdravih pogleda našeg seljačkog naroda i njegove 
uporne snage za samoodržanje".'? 

I kao po pravilu, iza toga dolaze opet divljanja u Crnoj Gori i Her- 
cegovini u sklopu IV ofanzive dolinom Neretve i svugdje tamo gdje su 
četničke horde zaposjele određen teritorij. 

Četničke planove o brzom "čišćenju" i likvidaciji Muslimana, Hrvata 
i ostalih nenacionalnih elemenata poremetilo je nekoliko faktora: 

Prvo, veoma brzo je od strane KPJ došlo do poziva na ustanak (u 
BiH i Hrvatskoj već 27. jula 1941.) i relativno brzog jačanja partizanskih 
snaga koje već 1942. stvaraju velike slobodne teritorije počev od Foče, 
pa do Bihaćke republike. Partizani su u mnogim mjestima gdje su bili i 
teritorijama koje su kontrolisali spriječili masovniji pokolj Muslimana, 
kao i drugog stanovništva. Pokolj na Drini bi bio sigurno veći da tamo 
nisu došle Titove jedinice. Tek poslije njihovog odlaska došlo je do div- 
ljanja Đurišićevih i Ostojićevih koljača. Drugo, sama uspostava NDH, bez 
obzira kako je ideološki i politički ocjenjivali i što je i ona sama imala 
fašistički i satelitski karakter, prisustvom domobranskih i ustaških jedinica 
u pojedinim gradovima zaštitila je muslimansko i hrvatsko stanovništvo, 
samom činjenicom da četnici nisu mogli vojno zaposjesti te teritorije. To 
isto važi i za njemačku i talijansku vojnu silu iako su i jedni i drugi 
mešetarili s četnicima, pa čak su Talijani pribojske četnike naoružavali 
da bi Jakše izvršili svoje zločinačke ciljeve, Ali ako zanemarimo ideološki 
karakter i stvarnu politiku tih fašističkih formacija, ipak su hiljade Musli- 
mana sa sela našli utočište u gradovima BiH gdje se nije mogao tolerisati 
masovni pokolj. Paradoks tragedije Muslimana je i u tome da su morali 
napuštati svoja ognjišta, bježeći često i od sopstvenih komšija da bi tražili 
zaštitu od njemačkih i talijanskih garnizona. To im se onda kasnije pripisi- 
valo kao "kolebljivost" i kolaboracija s okupatorom. lako je naravno i 
78. Draža Mihailović — Muslimanima, 1943, "Muslimanima Bosne, Hercegovine i Starog 

Rasa — Sandžaka", AOS, ča, K. 15 reg. br. 4243. 

toga bilo, oni u svojoj golemoj nevolji, spašavajući gole živote nisu mogli 
birati mjesto gdje će otići i onoga ko će ih zaštititi. 

Četvrto, vezano s prethodnim, muslimansko stanovništvo, a posebno 
ono sa sela krenulo je u masovni egzodus, "muhadžirluk", ostavljajući svu 
svoju nepokretnu imovinu i sa svojim zavežljajima, izgladnjeli, bolesni, 
neodjeveni, preplavili su mnoge bosanskohercegovačke gradove, naročito 
one u centralnoj Bosni i Posavini: Sarajevo, Visoko, Zenicu, kao i Tuzlu, 
Mostar, Derventu, Banja Luku, Brčko, Gradačac, itd.?? 

Tako su "ispražnjena" mnoga područja Podrinja, istočne Hercegovine, 
dijelova Bosanske Krajine, a hiljade muslimanskih porodica nikada se nije 
vratilo na svoju rodnu grudu,?9 


Peto, polovinom rata u nekim područjima Muslimani se i sami vojno 
organizuju, ponajviše u vidu tzv. seoskih milicija koje su čuvale žitelje 
od upada svake vojske, pa su nerijetko vođeni sukobi i sa partizanskim 
jedinicama. Jedan krug Muslimana koji inače nije odobravao ustaške zlo- 
čine, od 1943. godine počinje da razmišlja o realizaciji starog projekta o 
autonomizaciji Bosne i Hercegovine. U tom smislu oni uspostavljaju kon- 
takte sa Nijemcima i nastoje ih pridobiti za koncepciju izdvajanja Bosne 
i Hercegovine iz sklopa NDH. Po toj zamisli, autonomna BiH bi bila pod 
njemačkim protektoratom, a imala bi i sopstvene vojne formacije koje bi 
BiH dale veću težinu u pregovorima oko njene budućnosti, pa i pod pret- 
postavkom poraza Njemačke, s čim se naročito poslije Staljingrada već 
počelo kalkulisati. Tako se u Memorandumu koji je upućen direktno Hitle- 
ru, 20. januara 1943. (kao sastavljači se pominju Uzeir Hadžihasanović, 
njegov zet Mustafa Softić i gradonačelnik Sarajeva inženjer Suljaga Sali- 
hagić iz Banja Luke), kaže: 

"Mi smo se nadali i mislili da će naše oblasti, naša Bosna i Herce- 
govina, biti okupirana od njemačkih oružanih snaga i ostati pod njemačkom 
vojnom upravom koja će donijeti mir i red, a da će nas, najpošteniji element, 
nas bosanske i hercegovačke Muslimane, pozvati da sarađujemo u upravi. 
Međutim, dogodilo se sasvim drugačije — Mi Bosanci, umjesto da nam je 
data sloboda i da nam bude bolje, trpimo naprotiv užase. Nas udaraju na 
muke, kolju ljude, djecu, starce i starice, siluju sestre i kćeri, pale naše 


79. Na planu zbrinjavanja tih izbjeglica, nabavke hrane, odjeće, medicinske zaštite itd., 
mnogo je učinilo muslimansko dobrotvorno društvo "Merhamet", koje je valjda zbog 
tih zasluga poslije rata bilo zabranjeno?! 

80 Npr. na prostoru od Stoca do Plane i Bileće, sela oko Ljubinja i gradu Ljubinju, 
mnoga nevesinjska, kalinovačka, čajnička, goraždanska, fočanska sela oko Rudog itd. 
danas gotovo da nemaju nijednog Muslimana iako su u tim područjima činili većinu. 


208 


Prokletstvo Muslimana 


kuće, pljačkaju našu pokretnu i nepokretnu imovinu, jednom riječju kazano, 
doživljavamo i preživljavali smo užasnu tragediju. Dovoljno je da kažemo 
da je u samo dva grada — Foči i Goraždu, na dva mosta na Drini, zaklano 
oko 6.000 Muslimana i bačeno u hladnu i krvavu Drinu. Naše ukupne 
žrtve u BiH iznose oko 150.000 duša."?! 

U Memorandumu se dalje ističe da je BiH "s neodobravanjem primila 
Vijest da će biti uključena u okvire hrvatske države", da su posebno nezado- 
voljni izborom Božidara Brale kao prvog povjerenika Pavelića za Bosnu, 
za koga se kaže da je pripadnik "crne internacionale" i da je on samo u 
Sarajevu primio u katoličku crkvu 3.800 Jevreja koji, kad su se "osjetili 
zaštićeni, započeli su ponovo svoju izdajničku rabotu". 

Optužbe idu dalje u tvrdnji da se "crni kler oborio na Srbe". U vezi 
s tim navodi se: "Klerikalni ministri hrvatske države u Zagrebu, kao dr. 
Mile Budak, dr. Puk i, najzad, dr. Viktor Gutić, politički povjerenik za 
bosansku krajinu, započeli su na velikim skupovima da drže huškačke 
govore, protiv Srba. Posljednji pomenuti (dr. Gutić) održao je na velikom 
skupu u Sanskom Mostu u maju 1941. godine govor u kome je doslovno 
rekao: 'Lbijajte Srbe gdje god ih nađete. Zato vam dajem blagoslov. Ja 
i naš Poglavnik, dr. Pavelić!" Poslije takvih duhovnih priprema započelo 
je sa djelima, i to na jedan osobito podmukao način, svojstven, uistinu, 
samo klerikalcima. Da bi jednim udarcem postigao dva cilja, naime da bi 
uništio nas muslimane u Bosni i Hercegovini, kao i pravoslavne Srbe, 
poslato je iz Zagreba nekoliko ustaških bataljona, koji su nosili naše kape 
(fes) sa naređenjem da gdje god stignu, kolju i ubijaju Srbe, a da se za 
vrijeme tih pokolja međusobno zovu muslimanskim imenima. Ovaj pakleni 
plan imao je za cilj da se prikaže kako Muslimani kolju i ubijaju Srbe", 
(Istakao N. D.)$? 

Ovo ističemo stoga što su ustaše doista upotrebljavale ovakve podle 
metode, kojima su za njihove zločine plaćali Muslimani. Npr. zločin nad 
stolačkim Srbima izvršen juna 1941. u Vidovom polju kod Stoca, izvršili 
su ustaški legionari koji su za tu priliku stavili fesove i nazivali se musli- 
manskim imenima. Poslije toga došlo je do stravične četničke odmazde 
nad nevinim muslimanskim stanovnicima u Ljubinju, u Dabarskom polju 
kod Stoca, na Planoj, Fatnici itd. 

U ovom Memorandumu upućenom direktno "njegovoj ekselenciji 
Adolfu Hitleru, Fireru njemačkog naroda" za koji se dugo nije znalo u 


81 Navedeno prema: "Genocid nad Muslimanima". 
82. "Genocid nad Muslimanima", str. 254. 

javnosti, po prvi put se, koliko je nama poznato ističe i teza da bosanski 
Muslimani nisu slavenskog, već gotskog porijekla. On je pisan od strane 
onih koji su očito pronacistički orijentisani, a i s ciljem da se odobrovolji 
Hitler i pokaže čak i ista rasna (arijevska) pripadnost Muslimana i Nije- 
maca. 

Vjerovatno je glavni cilj bio da BiH, odnosno Muslimani dobiju spe- 
cijalan status unutar Trećeg rajha, odnosno da budu pod direktnim pro- 
tektoratom njemačke države. 

Spočitavajući Fireru da je "veliki grijeh" što je BiH ušla u sastav 
NDH, sastavljači Memoranduma ukazuju da "mi bosanski muslimani", 
"nismo Vama i njemačkom narodu nikako odani zbog neke trenutne poli- 
tičke računice i interesa". 

Dopis Fireru nastavlja sa sljedećim obrazloženjem: "Premda živimo 
u ovoj zemlji gdje postoji većina slovenskog življa, premda govorimo 
bosanskim jezikom koji je sličan srpsko-hrvatskom, mi otvoreno izjavlju- 
jemo da po rasi i krvi nismo Sloveni već da smo gotskog porijekla, što 
pokazuju mnogi znaci i historijske činjenice. Kada se historijski, psihološki 
i antropološki istražuje naš elemenat, vidi se jasna istina gornjeg tvrđenja. 

Mi Bošnjaci kao Goti, tj. kao germansko pleme po imenom 'Bosni', 
došli smo u 3. vijeku sa sjevera na Balkan u tadanju rimsku provinciju 
Iliriju. U 6. vijeku za vrijeme vladavine Teodoriksa kralja istočnih Gota 
čijoj državi je pripadala i Ilirija, kao gotska granična provincija, koja je 
na istoku dopirala do Drine, izmijenili smo stari rimski naziv za našu 
zemlju, narodnim imenom 'Bosna' u starom narječju 'Bosen', što je značilo 
'dobar čovjek'. Suprotno 'bijesan', znači 'loš čovjek". Pošto je naša zemlja 
bila nadaleko poznata po lijepim predjelima, dali smo novoj domovini 
ime Bosna, u namjeri da je označimo kao dobru i lijepu zemlju. Zbog 
toga smo i glavnoj rijeci u zemlji dali ime Bosna. U 6. vijeku došli su 
Sloveni u našu zemlju pod imenom Srba i Hrvata. Naši preci kao Goti, 
uzeli su ih za radnike na svojim posjedima, jer su tada bili upleteni u 
užasne borbe sa carem Istočnog rimskog carstva, Justinijanom. Razlike u 
duhovnim i antropološkim osobinama izmedu nas Bošnjaka s jedne strane 
i slavenski plemena, dakle Srba i Hrvata s druge strane, održale su se do 
danas. 90% Bošnjaka imaju tanku plavu kosu, plave oči i svijetlu boju 
kože, a 80% Srba i Hrvata debelu crnu kosu, crne oči i tamnu boju kože. 

Bošnjaci su poznati kao ljudi otvorenog karaktera, a Sloveni su po- 
nizni, o čemu kod nas u narodu postoje mnoge anegdote. Srbi su odmah 
po dolasku na Balkan prihvatili istočno hrišćanstvo, Hrvati rimokatoličko, 
dok su Bošnjaci ostali čvrsto pri svojoj gotskoj, arijskoj vjeri prema kojoj 

Isus nije bog, već samo božansko biće, ali najsavršenije. Ovu vjeru, pod 
narodnim imenom 'bogumila', što znači vjere bogu mile, zadržali smo do 
dolaska Turaka u 1463. godini. Onda su svi odjednom primili islamsku 
vjeru, jer su islam kao i naša bogumilska vjera u dlaku isti po vjerskim 
načelima, tj. u odnosu na božanstvo — da je bog svemoguća nevidljiva 
sila, a Isus njegov prorok. Oni su. ostali uporni u tome da zadrže kukasti 
krst, koji su kao Goti donijeli u Iliriju, odnosno u Bosnu i svoje grobove 
ukrašavali tim znakom da bi naglasili razliku između sebe i doseljenih 
Slovena, Srba i Hrvata (vidi -priložene fotografije 1, 2 i 3). Nakon pri- 
hvatanja islama oni su kao muslimani, premda islam ne trpi nikakve druge 
oznake, osim islamskih na nadgrobnim spomenicima, zadržali taj znak na 
pojedinim od njih (vidi fotografiju 4.) Kukasti krst se veoma često sreće 
na bosanskim narodnim vezovima i tkanju. U Srbiji i Hrvatskoj nema 
nigdje traga tom kukastom krstu. 

Jedan od glavnih razloga za prelazak na islam, pored gore pomenutih 
istih osnovnih načela vjeroispovijesti, bilo je što je istočno-rimska crkva, 
Srbi i zapadno-rimska crkva, Hrvati i Mađari, vodila protiv naše države 
krstaške ratove zbog toga što smo navodno nevjernici..." 


Poslije se razlaže borba bogumila i samostalnost bosanske države, 
uslovi pod kojima je Bosna pala pod Turke, autonomni položaj Bosne u 
turskoj imperiji, pa sve do okupacije Bosne 1878. Posebno se ističe težak 
položaj Muslimana za 23 godine postojanja Jugoslavije, kada su se oni 
nastojali prikazati Srbima, odnosno Hrvatima i gdje se "svaki za sebe iz 
sve snage upinjao da dokaže da su Bosna i Bosanci sastavni dio jednih 
ili drugih, a da su bosansku nacionalnost izmislili Austrijanci i Germani". 


U detaljno razloženim prijedlozima od Firera se traži da se prošire 
"područja nadležnosti muslimanske bosanske legije", da "sve Bošnjake iz 
čitave države, izuzev dobrovoljaca koji se nalaze na istočnom frontu, treba 
izdvojiti iz ustaških i domobranskih jedinica i zajedno ih sa oficirima i 
podoficirima uključiti u 'bosansku stražu', da naoružavanje, opremanje i 
obučavanje Bosanske straže bude pod kontrolom Vermahta, da se obustavi 
svaka djelatnost ustaškog pokreta i njegovih jedinica na području BiH, da 
se na tom području formira posebna političko-administrativna jedinica pod 
imenom 'Župa Bosna'", sa sjedištem u Sarajevu itd.$3 


53 Svi navodi iz knjige "Genocid nad Muslimanima", str. 250-264. U potpisu Memo- 
randuma stoji "Narodni odbor" sa datumom 1. novembra 1942. godine. Memorandum 
je ispred njemačke obavještajne službe po šifrom G5/43 potpisao Gordes. 

Ništa od ovih zahtjeva Hitleru, naravno nije urodilo plodom. Njemačka 
će ubrzo da doživi teški slom na sjeverno-afričkom frontu, napredovanje 
na Istoku je zaustavljeno i upravo krajem 1942. doći će do teških poraza 
u Rusiji, a saveznici sve više forsiraju otvaranje i trećeg fronta, gdje je 
jedna od opcija bila iskrcavanje i na Balkan. Njemačka je očito imala 
druge planove na Balkanu, pogotovu što je već početkom 1943. bilo jasno 
da će Italija "ispasti iz igre". 

Zarad autonomije BiH, Njemačka nije htjela žrtvovati za nju strateški 
važnu, vojno odanu i politički poslušnu NDH. Od svog "savezništva" ona 
samo podstiče vojnu mobilizaciju dijela Muslimana koje je spremna da u 
svojim centrima obučava i da ih iskoristi za svoje osvajačke ciljeve. Tako 
je u saradnji sa ekstremnim muslimanskim elementima i nastala 13. musli- 
manska SS divizija koja je svojim zlodjelima samo iskompromitirala Musli- 
mane i njihove opredjeljujuće težnje za mirom, koegzistencijom, vjerskom 
i nacionalnom tolerancijom u BiH. 

Zahvaljujući, prije svega, djelovanju KPJ, masovnosti ustanka, kao i 
razbijanju predrasuda prema Muslimanima kao kolebljivom i nepouzdanom 
elementu, od 1943. godine Muslimani u mnogo većem broju pristupaju 
redovima NOP-a i zajedničke borbe protiv fašizma.$? 

No, i pored toga genocid nad Muslimanima nije zaustavljen i on traje 
sve do kraja rata, maja 1945. godine. Kolike su bile razmjere muslimanskog 
egzodusa najbolje se vidi i iz velike zabrinutosti i samih njemačkih oku- 
pacionih vlasti koje o tome obavještavaju čak i Hajnriha Himlera pitajući 
se šta da rade sa oko 210.000 izbjeglica na teritoriji Bosne i Hercegovine. 
Na primjer, njemački i ustaški izvori govore da su samo u kotaru Rogatica, 
u periodu 1941-1944. god. zapaljena 123 sela i u njima uništeno 3599 
kuća, sa 5.478 ubijenih Muslimana. Selo Vinograd kod Prače je potpuno 
sravnjeno sa zemljom decembra 1944. a masovne egzekucije nad Musli- 
manima su vršene od strane ustaša čak i u Sarajevu marta 1945. godine. 


84. Pored predratnih komunista kao što su Ahmed Fetahagić, Fadil Jahić Španac, Hasan 
Kikić, Nurija Pozderac, Safet Krupić, Zija Dizdarević, Haso Pitić, Mujo Pašić, Huso 
Salčić, Akif Šeremet, Mustafa Golubić, Mustafa Mujbegović, Jusuf Jakupović, Ma- 
hmud Bušatllija itd. koji su poginuli u početku rata, tu su još Osman Karabegović, 
Šefket Maglajlić, Pašaga Mandžić, Avdo Humo, Muhidin Begić, Hajro Kapetanović, 
Mujkić Asim, Maslić Šaćir, Džemil Šarac, Hakija i Hamdija Pozderac, Džemal Bijedić, 
Ibrahim Čengić, Mustafa Gluhić, Skender Kulenović, Ismet Mujezinović, Fazlija Ali- 
kalfić, Enver Ćemalović, Safet Filipović i stotine drugih kojima se pridružuje hiljade 
Muslimana u borbi za oslobođenje. 

U vezi s tim treba istaći da Muslimani (kao i ostali narodi) nisu 
stradali samo od četnika iako su oni učinili daleko najveće pokolje. Oni 
su stradavali i od strane ustaša, njemačkog i italijanskog okupatora. Stradali 
su oni koji se nisu mirili s okupacijom, koji nisu prihvatili režim i politiku 
NDH, odnosno koji su se stavili na stranu NOP-a, a posebno komunisti 
i uopšte partizani. Dosta ih je stradalo i u koncentracionim logorima i 
zatvorima, počev od zloglasne "Mamule", preko Buhenvalda, Dahaua, Auš- 
vica, pa do Jadovnog, Jasenovca i Banjice itd. O ovome postoje samo 
sporadični podaci i stradanje Muslimana u ovim logorima nikada nije is- 
traženo, što opet govori o ukupnom odnosu prema Muslimanima. 

Što se tiče odnosa KPJ prema "muslimanskom pitanju" on je prilično 
kontraverzan i pojedine istaknute ličnosti vođstva KPJ prema njemu imaju 
različit pristup. O tome je napisano dosta radova?" i mi se nećemo šire 
baviti ovom problematikom. 

Kako smo prethodno istakli još je na Petoj zemaljskoj konferenciji 
KPJ (oktobra 1940.) sekretar Pokrajinskog komiteta KPJ za BiH Mustafa 
Mujo Pašić veoma oštro postavio pitanje nacionalnosti Muslimana i istakao 
zahtjev za autonomijom BiH. Edvard Kardelj je uoči rata govorio o Musli- 
manima kao "Naciji u mogućnosti", Avdo Humo je isticao njihovu po- 
sebnost dok većina ostalog rukovodstva Partije za BiH o tome nije imala 
decidno mišljenje ili je zauzimala negativan stav o tome da su Muslimani 
posebna nacija. 

Sve je to posredno itekako utjecalo i na odnos prema Muslimanima 
u toku rata. Tek se u poznatom Titovom članku, objavljenom u "Proleteru" 
decembra 1942. ("Nacionalno pitanje u svjetlu narodnooslobodilačkog rata 
i socijalističke revolucije") Muslimani tretiraju ravnopravno sa drugim na- 
rodima i Tito ih piše sa velikim "M", U najkraćem, gledano na nivou 
generalne linije, KPJ nije osporavala muslimansku posebnost, ali još uvijek 
nije imala teorijski jasan i konzistentan stav u tom pogledu. 

Najviše je zabluda unio Veselin Masleša u svom članku "Muslimansko 


85 O tome vidjeti — Atif Purivatra: Nacionalni i politički razvitak Muslimana, Kasim 
Suljević — Nacionalnost Muslimana između teorije i prakse, Stipe Šuvar: Socijalizam 
i nacije Ti II, Hamdija Pozderac; Zajedništvo i nacionalni odnosi u BiH, Todo Kurtović: 
Komunisti ; nacionalne slobode, Nijaz Duraković: Aktuelnost Lenjinove misli o na- 
cionalnom pitanju itd, 

86 Objavljen u "Vojnopolitičkom pregledu" br. 7, 1942, str. 18-28. Vidjeti V. Masleša: 
Dela I, "Svjetlost", Sarajevo 1954, str, 148-166. 

Masleša čini pokušaj da "teorijski pojasni" muslimansko pitanje iako 
i sam iskazuje da to može valjano učiniti kada kaže da "Zaista ima pitanja 
koja u izvesnim istorijskim situacijama spadaju u kabinet". On polazi od 
dvije strane "muslimanskog pitanja": historijske i teorijske. 

Na historijskom planu on uvažava neke socijalne i političke činjenice 
koje se naročito ispoljavaju kroz zahtjev za političkom autonomijom Musli- 
mana u dužem vremenskom periodu. Taj zahtjev se postavlja i za vrijeme 
otomanske vladavine, preko Austro-Ugarske, kao i u vrijeme između dva 
rata. 

Masleša uviđa da su Muslimani "u istorijskoj metamorfozi" i da su 
se pod "Uticajem ekonomskih, političkih i verskih prilika održali kao po- 
litička grupacija do danas". U tome je po njegovom mišljenju značajno 
mjesto imala "parola bosanskohercegovačke autonomije, parola koja je 
bila bliska muslimanskim masama". No, on ističe da je to "klasni parcijalni 
zahtev" i da ta parola nije dosegla osnovu "bratstva i solidarnosti između 
Srba i Hrvata i muslimana u Bosni i Hercegovini" koju će po njegovom 
mišljenju dati tek organizacioni radnički pokret. Kao jedan od hendikepa 
u svemu tome, Masleša ističe socijalnu i političku pasivnost muslimanskih 
masa koja se ispoljava i kao svojevrsni "politički fatalizam". 

On dobro uočava da i pored toga Muslimani ostaju "politički jedin- 
njima negativno, ugrožavajući ih kao muslimane svesno išla za tim da ih 
održi i kao versku grupaciju i kao političku organizaciju". 

Kao bitno novi momenat, Masleša naglašava da bratstvo naroda Ju- 
goslavije i revolucija "skida konačno sa dnevnog reda stavove kao što su: 
Bosna je srpska i Bosna je hrvatska i time realno uspostavlja sasvim drugi 
odnos Muslimana prema Srbima i Hrvatima". 

No, čim Masleša pokuša da teorijski razjasni taj odnos i da uopće 
teorijski osmisli "muslimansko pitanje" pada na nivo starih predrasuda i 
posebno staljinističkih zabluda. Za njega je glavno teorijsko polazište, sveta 
premisa, Staljinova definicija nacije,$7 koju na svaki način hoće ukalupiti 
u realnu socijalnu i nacionalnu zbilju i ukoliko ta zbilja ne odgovara strogo 
propisanim odrednicama definicije, utoliko se onda i sama zbilja (Musli- 
mani) potire, ne prizna ili drugačije imenuje. 


87 Često citirana Staljinova definicija nacije, koje su se mnogi komunisti slijepo pri- 
državali, glasi: "Nacija je historijski formirana stabilna zajednica ljudi, ponikla na 
bazi zajednice jezika, teritorija, ekonomskog života i psihičke konstitucije koja se 
ispoljava u zajednici kulture". 

Jednostrano prevodeći Staljinovu definiciju na praksu BiH, Masleša 
tvrdi da "Muslimani nisu posebna etnička grupa", i da "nisu nacija". 


On potpuno neutemeljeno i suprotno svom "istorijskom pristupu", 
tvrdi da Muslimani "nemaju nijedno od objektivnih svojstava koja čine 
naciju, a nemaju ni subjektivne svesti — logične posledice objektivnih svo- 
jstava — o sebi kao naciji. Muslimani nemaju svog jezika. Oni govore 
srpskim ili hrvatskim jezikom. Ne određuje ih nikakva specifična ekonom- 
ska povezanost... muslimani ne žive na jednom neprekinutom i jedin- 
stvenom teritoriju nego su teritorijalno pomešani sa Srbima i Hrvatima. I 
najzad što se tiče kulturnih i psiholoških osobina one su različite od srpskih 
i hrvatskih samo utoliko ukoliko su posledica različitih veroispovesti ili 
feudalnog razvitka. Kao takve ne predstavljaju nikakve nacionalno različite 
kolektivne psihološke konstitucije. Muslimani Bosne i Hercegovine nemaju 
objektivna svojstva nacije, pa prema tome i subjektivno osećanje sebe kao 
nacije". 

Ovi Maslešini stavovi, kao malo koji drugi, govore o naporima da 
se i kvazi-teorijom negira muslimanski nacionalni identitet. Oni su tim 
pogubniji što dolaze iz pera jednog od najučenijih bosanskohercegovačkih 
marksista, kako ga je poratna historiografija lažno predstavljala. 

Jer gotovo da ni jedan od ovih stavova ne može izdržati ozbiljniju 
kritiku. Ili Masleša apsolutno ne razumije nacionalno pitanje, ili namjerno 
falsifikuje. 

Jer čak da se dosljedno pridržavao i Staljinove definicije, nikako ne 
bi mogao izvući ovakve zaključke. 


Na primjer, ako Muslimani "nemaju subjektivne svesti", otkud onda 
tvrdnja da su se "održali kao politička grupacija do danas", otkud njihov 
kontinuirani zahtjev "za političkom autonomijom", i zašto oni tako uporno 
odbijaju da budu Srbi ili Hrvati, vrijeđaju se kad ih se identifikuje s Turcima 
(u nacionalnom smislu riječi) itd. 

Dalje se kaže da "Muslimani nemaju svog jezika". To će se decenijama 
ponavljati, kao da su Muslimani nijem narod ili kao da govore marsovskim 
jezikom. Masleša, kao ni mnogi drugi neće da vidi da u davanju imena 
jeziku kojim i oni govore Muslimani nisu ni pitani niti su ikada u tome 
učestvovali i što se on naziva srpskim ili hrvatskim to ne znači da to nije 
i njihov jezik isto toliko koliko i jezik Srba, Hrvata i Crnogoraca. Oni su 
svoj materinji jezik stoljećima nazivali bošnjačkim i to je ono što je ponaj- 
više smetalo kasnije "nacionalno osviješćenim" pravoslavcima i katolicima 
u BiH, odnosno Srbima i Hrvatima. Masleša dalje diletantski tvrdi da 
Muslimane "ne određuje nikakva specifična ekonomska povezanost" i da 

"muslimani ne žive na jednom neprekinutom i jedinstvenom teritoriju". 
Tu on opet protivurječi prije svega sam sebi, jer prethodno tvrdi da su se 
"Muslimani upravo pod uticajem ekonomskih, političkih i verskih prilika 
održali kao politička grupacija do danas". 

Zapravo je "specifična ekonomska povezanost" i bila najizraženija 
kod Muslimana. Njih je, na primjer, u cijelom periodu Austro-Ugarske i 
u periodu Kraljevine SHS, politički povezivao zajednički interes u agraru. 
Upravo su oni bili proskribirani kao nosioci ostataka feudalnog sistema, 
slojevi muslimanskog manufakturalnog radništva, zanatlija i sitnih trgovaca 
su bili itekako ekonomski povezani i dijelili su zajedničku sudbinu brze 
propasti i opšteg osiromašenja i sl. Masleša ovim pokazuje da apsolutno 
ne pozna socijalno-klasnu strukturu muslimanskog naroda nego kao de- 
klarirani marksista, upravo u ime socijalno-klasnog pristupa hoće da ras- 
vijetli "muslimansko pitanje"?! 

Dalje on navodi da Muslimani "ne žive na jednom neprekinutom i 
jedinstvenom teritoriju". Ponovo notorna neistina. Jer u tom pogledu Musli- 
mani su mnogo kompaktniji i od Srba i od Hrvata i oni su ponajviše 
skoncentrisani upravo u BiH gdje živi preko 80% cijelog muslimanskog 
naroda. Jedino obrazloženje za ovakvu floskulu bi se moglo pronaći u 
tome da Masleša pod Bosnom i Hercegovinom podrazumijeva isparcelisanu 
i nejedinstvenu teritoriju. Ali on na drugim mjestima ne misli tako, jer 
sam kaže da se revolucijom skida s dnevnog reda pitanje da li je Bosna 
srpska ili hrvatska i on se i sam bori za jedinstvenu BiH u kojoj će za- 
jednički i ravnopravno živjeti Srbi, Hrvati i Muslimani. I na kraju kada 
govori o "psihološkim i kulturnim osobinama" Muslimana on tvrdi da su 
one "različite od srpskih i hrvatskih samo utoliko ukoliko su posledica 
različitih veroispovesti ili feudalnog razvitka". 


To je tačno, ali to isto važi npr. za odnos između Srba i Hrvata. Po 
istoj analogiji možemo dovesti u pitanje i nacionalni identitet Srba i Hrvata. 
Ovdje se posebno faktički negira da Muslimani uopće imaju svoju kulturu, 
valjda smatrajući da je ona srpska ili hrvatska. S druge strane, kada negira 
"psihološke osobine", Masleša se u svom članku ne libi da govori o "fa- 


talizmu" Muslimana, njihovoj "verskoj solidarnosti", osjećaju ugroženosti 
itd. Kao da su to ekonomske kategorije. 


Sve ovo ističemo stoga što su ovakve "teorije" dobro došle svim 
onim dogmatima koji će sistematski negirati muslimanski nacionalni iden- 
titet i pozivati se na autoritete Masleše, Moše Pijade, i drugih, koji nikada 
nisu razumjeli ili nisu htjeli razumjeti "muslimansko pitanje", što će na- 
ročito u periodu poslije 1945. godine dovesti do novih zabluda, ospo- 
ravanja, pa često i paradoksalnih situacija. 

Lako su u narodnooslobodilačkoj borbi i oružanom dijelu socijalis- 
tičke revolucije na platformi marksističkih postavki o neraskidivoj vezi 
klasnog i nacionalnog oslobođenja, udareni temelji za pravilno rješavanje 
nacionalnog pitanja, još mnogi problemi u ovoj oblasti čekali su svoje 
pozitivno razrješenje. 

Naime, formiranjem ustavotvorne skupštine 1 donošenjem prvog Us- 
tava (31. januara 1946.) stvorena je federativna jugoslavenska republika 
čime su konačno realizirane težnje naših naroda i narodnosti iskazane još 
1918. godine. 

To federativno ustrojstvo nove Jugoslavije doista je predstavljalo epo- 
halan preokret u odnosu na ranije periode jugoslavenske historije. Ono je 
bilo ishodište prevazilaženja odnosa ugnjetačke i ugnjetenih nacija, stva- 
ranja takve državne strukture kojoj su potka principi ravnopravnosti, su- 
vereniteta i samostalnog državnog konstituiranja nacija u svojim republi- 
kama. 

Prvi ustav formulira princip narodne vlasti koja se ostvaruje preko 
predstavničkih tijela: narodnih odbora i narodnih skupština. 

U njemu se.kroz federativni princip državnog uređenja nastoji priznati 
i garantirati ravnopravnost svih naroda i narodnosti Jugoslavije i to na 
osnovi prava na samoopredjeljenje do otcjepljenja. 

Ravnopravnost narodnih republika svoj društveno-pravni izraz dobija 
u dvodomnom ustrojstvu Savezne skupštine čiji jedan dom čini vijeće 
naroda sastavljeno od istog broja predstavnika svih šest narodnih republika. 
Nacionalnim manjinama je također bila garantirana ravnopravnost u eko- 
nomskom, kulturnom i političkom pogledu, a u sklopu NR Srbije formirane 
su i Autonomna Pokrajina Vojvodina i Kosovsko-Metohijska Autonomna 
Oblast, koje su isto tako ravnopravno zastupljene u Vijeću naroda. 

Međutim, Jugoslavija u izgradnju socijalizma ulazi sa krajnje nepo- 
voljnim pretpostavkama. Zemlja je gotovo potpuno razrušena, i onako 
skromni industrijski kapaciteti su najvećim. dijelom uništeni, privredna 

struktura je pretežno agrarna i još ne postoji brojčano snažna radnička 
klasa i organizirani masovni radnički pokret. 

Zapravo, sa materijalnog stanovišta, revolucija je započela u društvu 
koje nije industrijalizirano i u kojem kapitalizam nije razvio proizvodne 
snage niti izvršio objektivno podruštvljavanje rada. 

Konzekventno prethodnom, revolucija je trebala da rješava probleme 
koji se nalaze ne samo u domenu realiziranja socijalističkih ciljeva već i 
one koje je inače realizirao razvijeni kapitalizam. 

Prva faza u razvitku socijalizma u Jugoslaviji započinje uspostavlja- 
njem revolucionarne vlasti u društvu koje tek treba da obezbijedi materi- 
jalne osnove svoga razvoja (industrijalizaciju, podruštvljavanje rada i sl.) 
i stvori razvijenu, brojčano veliku i idejno-teorijski osposobljenu radničku 
klasu. 

S obzirom na instaliranu monopartijsku vlast, program se sastojao u 
tome da Komunistička partija Jugoslavije kao avangarda tada nerazvijenog 
proleterijata i drugih progresivnih snaga društva, koncentriše revolucio- 
narnu vlast u krilu socijalističke države. I taj posao je obavljen brzo i 
prilično nemilosrdno. Demokracija je umnogome bila samo oblanda u kojoj 
se provodila "revolucionarna diktatura". 

Koncept se zasniva na tome da je radničkoj klasi jaka država neo- 
phodna, s jedne strane kao instrument revolucionarne borbe protiv ostataka 
starog društva, a s druge strane zbog potrebe uspostavljanja i učvršćenja 
ekonomskih odnosa koji se zasnivaju na državnoj, a kasnije društvenoj 
svojini sredstava za proizvodnju, kao dominantnom društvenom odnosu. 

U tom smislu, centralističko državno upravljanje sredstvima za proiz- 
vodnju, utemeljeno na različitim oblicima državne svojine i upravne vlasti 
državnog aparata, ima sve revolucionarne atribute, od nacionalizacije sred- 
stava za proizvodnju, eksproprijacije, pa često i nasilnog oduzimanja ma- 
terijalnih dobara s osnovnim ciljem da u određenim historijskim uslovima 
odigra pozitivnu ulogu u razvoju socijalizma, odnosno očuvanja i daljeg 
razvijanja tekovina oružanog dijela socijalističke revolucije. 

Doktrinarno se prilazilo od toga da je ovo centralističko, državno 
upravljanje privrednim životom bilo nužno i opravdano sve dotle dok se 
ne obezbijede pretpostavke za prevazilaženje glavnih područja zaostalosti 
1 za uspostavljanje demokratskog mehanizma upravljanja same radničke 
klase i radnih ljudi uopšte. 

Upotreba koncentrirane društveno-ekonomske i političke moći u tzv. 
revolucionarnom etatizmu ili "državom socijalizmu" trebala je da osigura 
revolucionarne premise u smislu osujećenja osnovnih obilježja najamnog 

rada, osiguravanja zaposlenosti i boljih materijalnih uslova radništva, uvo- 
đenja razvijenijeg socijalno-zdravstvenog osiguranja i poboljšavanja opšteg 
društvenog standarda, prevazilaženja oštrih socijalnih razlika na selu, od- 
nosno da se omogući agrarnom proletarijatu zaposlenje u industriji čime 
bi se, po tom konceptu, uopšte poboljšavala privredna struktura i slično, 
što bi otvaralo perspektive dosljednom revolucionarnom preobražaju. 

No, takav državni socijalizam ubrzo ispoljava i svoje krupne slabosti 
kako na planu ekonomije, tako i gušenja elementarnih građanskih prava 
i sloboda i demokracije uopšte. 


S početka neminovna koncentracija vlasti, postepeno se otuđuje u 
smislu da sve više osujećuje federativno državno ustrojstvo, tj. ponajčešće 
logikom centralizma, a dijelom i ekonomske nužde znatno umanjuje samo- 
stalnost republika i pokrajina što je i klica negativnih tendencija u među- 
nacionalnim odnosima. 


Sve su manifestnije stare unitarističke ambicije, želja za supremacijom 
jedne nacije i jednog centra, uz što ide i kruto administrativno dirigiranje 
praćeno hipertrofijom same administracije i neproizvodnog rada uopšte. 
To ima za posljedicu rađanje novih nacionalnih, ali i statusnih — na položaju 
u hijerarhijskoj ljestvici zasnovanih privilegija, pojavu političkog monopola 
centra, društvenog parazitizma, neadekvatnu raspodjelu društvenog bogat- 
stva između republika i sl., što već izaziva pritajeno nezadovoljstvo i na 
nacionalnom planu. 


Partija djeluje kao "Partija na vlasti", odnosno sve više se srašćuje 
državni i partijski aparat, tako da u domenu državno-vlasničkog monopola, 
nacije, bez obzira što su organizirane u svojim republikama i formalno 
imaju svoju državnost, glavninu svojih suverenih nadležnosti prenose na 
Federaciju. Pored navedenih razloga i objektivne neminovnosti određenih 
mjera, razloge takvog društveno-političkog ustrojstva treba tražiti i u či- 
njenici da je ustavnopravna koncepcija međunarodnih odnosa i federativne 
zajednice u toj fazi uglavnom bila nadahnuta sovjetskim iskustvom, koje 
je bez obzira na sukob sa Staljinom i dalje ostalo paradigma ustavno- 
-pravnog ustrojstva i političkog sistema zemlje. 


No, glavne suprotnosti se javljaju između državnog prisvajanja viška 
vrijednosti i radnikovog dohotka, koji slično kao u najamnom odnosu 
osujećuje radnikove kreativne sposobnosti i djelatne potrebe radnika i ras- 
lojava samu radničku klasu. Drugačije rečeno, imanentno državno-svojin- 
skoj akumulaciji, javlja se poseban, od radnika odijeljen sloj upravljača, 
što u cjelokupnoj etatističkoj organizaciji upravljanja radom, raspodjele 
uslova proizvodnje i proizvodne vrijednosti, radnike čini nedovoljno mo- 

tiviranim za racionalnu upotrebu svojih radnih sposobnosti i čitav sistem 
čini ekonomski neefikasnim, sa vladavinom privilegirane političke birok- 
racije. I 

Javljaju se tendencije ne samo "vladanja u ime radničke klase već i 
umjesto radničke klase" u čemu se pokazuje "dvostruka priroda" državnog 
socijalizma i njegovo protivurječno biće koje nije dalje moglo biti ishodište 
razvoja autentično socijalističkih odnosa s jedne strane, i saobrazno dija- 
lektici klasnog i nacionalnog interesa, obezbijediti dalji razvoj međuna- 
cionalnih odnosa, s druge strane. 

U toj fazi međunacionalni odnosi bivaju apostrofirani uglavnom u 
domenu isticanja bratstva i jedinstva kao osnovne tekovine revolucije i 
pretpostavke svakog daljeg zajedničkog življenja. Razloge tome svakako 
treba tražiti u činjenici što se još snažno osjećao "revolucionarni popu- 
listički zanos" kao i još svježe uspomene na ratne događaje koji su bili 
skupa pouka svim našim narodima i narodnostima, a s druge strane rezul- 
tirali su i jednom izuzetnom poslijeratnom monolitnošću, pa i naivno iska- 
zanim uvjerenjem o komunizmu u koji će se umarširati "koracima od 
sedam milja" i koji će prekonoćno riješiti pitanja kako klasnog tako i 
nacionalnog oslobođenja. U tom kontekstu, dobrim dijelom i pod utjecajem 
staljinističke ideologije rodio se "upravo iluzorni optimizam da je nacio- 
nalno pitanje u nas riješeno". U tom sklopu se i pitanje Muslimana, raz- 
rješavanje dilema o tome jesu li oni ili nisu nacija i sl., unekoliko tretiralo 
kao anahrono. Zapravo sa stanovišta oficijelne politike bilo je opasno i 
sumnjivo i samo postavljanje tog pitanja. Svaki pokušaj muslimanskog 
političkog organiziranja, iskazivanje svoje posebnosti ili čak i zahtjevi za 
ravnopravnim tretmanom s ostalim, bio je energično suzbijan, označavan 
kontrarevolucionarnim činom i kažnjavan. 


Taj opšti zanos i "revolucionarna ishitrenost" imala je svoju negativnu 
stranu reflektiranu i u situaciji da su se čak i neki progresivni pokušaji 
(težnja za relativnom samostalnošću pojedinih nacionalnih kultura, pa čak 
i pojedini nacionalni osjećaji i sl.) promatrali s prizvukom odudaranja od 
generalne revolucionarne linije, kao tendencija prelaska na platformu bur- 
žoaskog nacionalizma. I "muslimansko pitanje" u tome nije bilo nikakav 
izuzetak. 

Tome je istini za volju, pored ostalog, djelimično doprinijelo i Stalji- 
novo promišljanje nacije i nacionalnih odnosa u socijalizmu, koje u krutoj 
dijamatskoj shemi "jedinstvenog puta u socijalizam" bivaju tretirane samo 
kao ostaci starog građanskog svijeta i "suštinski seljačko pitanje". 

Po toj definiciji bilo bi nemoguće stvaranje neke "nove" nacije u 
socijalizmu, a strogo propisani kriteriji o faktorima koji konstituišu naciju 
nikako nisu išli naruku dilemama vezanim za Muslimane, tako da to pitanje 
i dalje ostaje zamagljeno. 

Bilo je tu starih etničkih predrasuda, zatomljenog nacionalizma, malo- 
građansko-seljačkog mentaliteta, primitivizma i birokratske krutosti i zatu- 
pljenosti, uvjerenja da je potrebno ići ka stvaranju integralne jugoslavenske 
nacije i slično. Problem je bio u tome što je oficijelna politika vjerovala 
da se sve to manifestira u obliku koji ipak bitnije ne utječe na fundamen- 
talne marksističke principe o nacionalnom pitanju i aktuelnu praksu do- 
sljednijeg rješavanja međunacionalnih odnosa. 

Ali, negativne tendencije u ovoj oblasti postaju sve ozbiljnije posebno 
u situaciji pojačane birokratske institucionalizacije i njenih sve više is- 
poljenih unitarističkih apetita kojima birokracija teži da postane nosilac 
nacionalnih interesa svih naroda. 

To ističe i Josip Broz Tito kada kaže da "višenacionalna struktura 
Jugoslavije i način na koji je Ustavom od 1946. godine riješeno nacionalno 
pitanje sve su više dolazili u sukob sa etatizmom. Centralistički sistem 
upravljanja viškom rada vodio je zaoštravanju odnosa između republika i 
drugih društveno-političkih zajednica kao i zamagljivanju realnih međusob- 
nih odnosa". 

Upravo je to "zamagljivanje" međunacionalnih odnosa osnovna karak- 
teristika etatizma koji s birokratskom postavkom o "beskonfliktnosti", za- 
taškavajući realne probleme u međunacionalnim odnosima, nastoji elimini- 
rati nacionalno pitanje na platformi teze o njegovoj historijskoj prevazi- 
đenosti. 

Otuda tu fazu u razvitku jugoslavenskog društva karakteriše odsustvo 
bilo kakve razvijenije teorijske rasprave o ovoj problematici, što je za 
rezultat imalo i činjenicu da su nacionalni odnosi u nekim sredinama i 
više godina poslije, tretirani kao "tabu tema" o kojoj nije poželjno rasprav- 
ljati. To se posebno prelamalo i na pitanju Muslimana, koji će svoju golgotu 
nastaviti j u danima "revolucionarne obnove" i izgradnje zemlje. 

Centralizacija države i jačanje njene uloge, podstiče i proces birok- 
ratizacije ukupnih političkih odnosa, što pogoduje i sve manifestnijem na- 
cionalističkom ispoljavanju interesa. Radnička klasa u takvim uslovima, 
nasuprot proklamiranim ciljevima nije imala mogućnost da realizira vodeću 
ulogu u rješavanju nacionalnih odnosa, Drugačije rečeno, u uslovima bi- 
rokratskog hegemonizma nad samom radničkom klasom i drugim radnim 
slojevima, ona se i dalje nalazi u najamnom položaju prema noslocima 

državno-svojinskog monopola upravljanja i raspolaganja rezultatima rada 
čime je osujećena i realizacija tzv. jedinstvenog klasno-nacionalnog inte- 
resa. 

Birokratski hegemonizam u pretenziji da postane jedini nosilac i klas- 
nog i nacionalnog interesa, vještački suprotstavlja radničku klasu naciji 
što je i korijen ispoljavanja različitih nacionalizama. Tako se to teorijski 
tumačilo 1 vjerovalo se da će se sa suzbijanjem birokratizma, uglavnom 
riješiti pitanje narastajućeg nacionalizma. 

Kada se društvo našlo pred dilemom da li i dalje razvi ijati takav sistem 
u kojem je sve očitija tendencija upravljanja "ne u ime radničke klase već 
umjesto radničke klase" ili pak tražiti puteve koji će obezbijediti istinsku 
realizaciju neposrednih interesa i vlasti te klase, kada se opredijelilo za 
ovu drugu alternativu, smatralo se da su tek tada utemeljene pretpostavke 
bitno drugačijeg, demokratskijeg i dosljednijeg rješavanja nacionalnog pi- 
tanja u Jugoslaviji. Što se tiče Muslimana vidjećemo kako je to u osnovi 
izgledalo. 


Za mnoge istraživače poratnog razvoja Jugoslavije, postoji velika pro- 
tivurječnost i frapantna nelogičnost kada je riječ upravo o međunacionalnim 
odnosima. Naime, osnovna deviza borbe KPJ za novu Jugoslaviju ogledala 
se u borbi protiv velikosrpske i ostalih nacionalnih buržoazija. Stoga je 
bio i temeljni zahtjev da se nova Jugoslavija izgrađuje na principima fede- 
ralizma. I upravo u okrilju tog federalizma rodio se moćni, totalni cen- 
tralizam. Npr. objašnjenje te "nelogičnosti" Bilandžić nalazi u tome "Što 
je centralizam bio historijski neizbježan. On je bio conditio sine gua non 
odbrane novostvorene vlasti i tekovina revolucije, bio je nužno sredstvo 
u borbi protiv klasnog neprijatelja, sredstvo odbrane ugrožene nacionalne 
nezavisnosti i sredstvo forsirane akumulacije za industrijalizaciju." $8 


Koliko je taj centralizam stvarno utjecao na negativne tendencije u 
domenu nacionalnih odnosa? 


Prvo, on je i instaliran u vrijeme kada je potiskivanje i zanemarivanje 
nacionalnog pitanja bilo unekoliko i logična posljedica krvavog iskustva 
II sv. rata i bojazni da se "otvaranje" tog pitanja ponovno ne izrodi u veće 
međunacionalne sukobe. UZ to ide, kako smo istakli iluzorna, naivna vjera 
da revolucija definitivno rješava to pitanje, tako da na političkom planu 
njega nije bilo poželjno ni postavljati. Svako nezadovoljstvo novouspo- 
stavljenim odnosima jednostavno se tumačilo kontrarevolucijom; Drugo, 


88. Dušan Bilandžić: "Historija SFRJ — glavni procesi", "Školska knjiga", Zagreb 1978., 
str, 132, 

iako je FNRJ ustavno-pravno bila zajednica ravnopravnih jugoslavenskih 
naroda, sam centralistički društveno-politički sistem i etatistička ekonom- 
ska struktura neminovno rađaju veoma jaku centraliziranu saveznu državu 
u kojoj republike i njihovi organi bivaju disciplinirani izvršioci odluka 
vrha federacije. Bez obzira što je on bio formiran od predstavnika gotovo 
svih naroda Jugoslavije (u njemu Muslimana zadugo neće biti) taj vrh je 
u totalnoj personalnoj sprezi s vrhom Partije, najjači otuđeni centar ukupne 
ekonomske i političke moći. 

- Nacije u svojim republikama ostvaruju neke ekonomske, socijalne, 
političke i kulturne funkcije, ali ukupni sistem se počinje zaplitati u unu- 
tarnje protivurječnosti koje direktno remete politički forsiranu idilu među- 
nacionalnih odnosa. Naime, na ekonomskom planu brzo se otvara borba 
za redistribuciju centraliziranog nacionalnog dohotka. Centralizirani višak 
rada, stavljen je na raspolaganje veoma uskom krugu moćne federalne 
političke birokracije, koja je subjektivistički raspolagala njegovom dis- 
tribucijom i nacionalno-republičkim usmjeravanjem. Time se objektivno 
otvarala mogućnost favoriziranja jednih na račun drugih odnosno došlo je 
do nacionalnih podozrenja, a sve više i otvorenih sumnjičenja oko raspod- 
jele "nacionalnog kolača". Centralni komiteti KPJ-SKJ disciplinirano pro- 
vode volju saveznog centra, ali i u njima počinje da se kuha kaša nacio- 
nalnog nezadovoljstva, osjećaja zapostavljenosti ili uskraćenosti. 

S druge strane, centralizam po svojoj unutarnjoj logici, pogotovu u 
uslovima višenacionalne zajednice i nasljeđa koje je ostalo od monarhis- 
tičke Jugoslavije, neminovno rađa unitarizam, hegemonizam i nacionalnu 
neravnopravnost. 

Sama neravnomjernost u ekonomskom razvoju, različite startne 0s- 
nove, odnosno različita ekonomska, društvena i kulturna razvijenost po- 
jedinih naroda, odnosno republika i pokrajina u Jugoslaviji, nužno su rađale 
i suprotnosti nacionalnih interesa. 

Kako kaže S. Šuvar, "etatizam je bio i ostaje babica mnogih problema 
i sporova u međunacionalnim odnosima. On omogućava samovoljno pre- 
lijevanje viška rada, što u višenacionalnoj zemlji nužno rađa višenacionalne 
sporove. Njemu je imanenina tendencija birokratske unifikacije; central- 
ističkog hegemonizma, a odatle i tendencija negiranja nacionalnih poseb- 
nosti i nacionalnih interesa. Etatizam u birokratskim odnosima i u javnom 
mnijenju neodoljivo teži za monolitizmom, za prividnim jedinstvom, za 
zataškavanjem realnih protivurječnosti i sukoba interesa, što i u međuna- 
cionalnim odnosima rađa mistifikacije, te zamagljuje njihovu pravu pri- 
rodu, društveno značenje i funkciju. 1 što je najvažnije, u etatističkom 

odnosu ključnu ulogu ima birokracija, koja se, kada joj i ukoliko joj to 
zatreba radi održanja vlastitog povlašćenog položaja, vješto prikazuje i 
kao jedini zastupnik interesa 'svoje' nacije, a ustvari je uvijek spremna i 
sposobna da i međunacionalne odnose mistificira, pa čak i da ih učini 
predmetom zakulisnih pogadanja i neprincipijelnih kompromisa."?? 

Dakle, u uslovima centralizma nacionalno pitanje nije ni bilo valjano 
postavljano, ono je zatomljeno monolitizmom, prividnim jedinstvom, do 
kraja mistificirano i birokratski posredovano. 

Tako je i pitanje Muslimana zadugo čekalo da dođe na "dnevni red". 
Oni se poslije rata jednostavno "zaboravljaju". BiH, a posredno i Musli- 
mani, nisu uvršteni u buktinju novog grba, oficijelno se govori o samo 
pet nacija u Jugoslaviji, njihova tradicija, kultura i ukupna društveno-poli- 
tička uloga se minorizira ili ignoriše i oni su ponovo, po ko zna koji put 
u situaciji da se nacionalno opredjeljuju. 

Iako su u toku NOB, a posebno u dokumentima ZAVNOBiH-a uva- 
žavani i tretirani kao ravnopravan narod, stare predrasude, dogmatske po- 
stavke, kao i natruhe hegemonističkog pristupa su prevladale. 

"Prokletstvo" Muslimana se i u socijalizmu nastavlja. Formalno, učin- 
jen je značajan napredak. Nema zvanične segregacije, svi su ravnopravni 
u uključeni u obnovu zemlje i izgradnju socijalizma. Propagira se svijest 
da uopšte nije bitno ko je koje nacionalnosti, da ćemo "mi svi biti Jugo- 
sloveni", da je najvažnije graditi bratstvo i jedinstvo i "čuvati ga kao 
zjenicu oka svog", da je nacionalno anahrono, buržoasko i reakcionarno. 
I pri tome se svi osjećaju i izjašnjavaju kao Srbi, Hrvati, Slovenci itd. a 
Muslimani su ponovo nedefinisani, "sumnjiv i kolebljiv element", ponovno 
im se nudi "šansa" za "nacionalno osvješćivanje", u vidu Srba i Hrvata 
ili ih se uvredljivo svrstava u kategoriju "neopredijeljenih", 

Historijski paradoks: kao domet nove socijalistički shvaćene ravno- 
pravnosti ponovno im se nudi stari mamac opredjeljivanja za srpstvo ili 
hrvatstvo, a oni koji to ne žele su proskribirana kategorija, "neopredije- 
ljenih" ili novopečenih Jugoslovena, pa su jedno vrijeme neupućeni mogli 
pomisliti da se samo Muslimani istinski i u najvećem broju osjećaju Ju- 
goslavenima. Tako i Moša Pijade, u pozdravnoj riječi na Osnivačkom 
kongresu Komunističke partije BiH (1948. godine) kaže da "Bosna i Her- 
cegovina zauzima posebno mjesto medu ostalim našim narodnim repub- 
likama, Ona je šesta jugoslovenska republika u zajedničkoj državi u kojoj 
živi pet jugoslovenskih nacija", On dalje kaže da u stvaranju Bosne i 


89 Slipe Šuvar: "Socijalizam i nacije" I, "Globus", Zagreb, 1988, str, 255. 

Hercegovine "istorijski momenat igra ulogu samo ukoliko je u istorijskom 
razvitku ovih zemalja u njima stvoren naročiti odnos u njihovom nacio- 
nalnom sastavu, tako da u njoj živi u nerazrušivoj izmiješanosti dio srpskog 
i dio hrvatskog naroda, dok treći dio sačinjavaju muslimani slovenskog 
porijekla, koji su primili islam i koji sebe obilježavaju po vjerskoj pri- 
padnosti, a u velikoj većini nacionalno nisu opredijeljeni (istakao N. D.). 
Ova činjenica da se danas može u Evropi naći stanovništvo bez nacionalnog 
obilježja plod je one teške zaostalosti i vjekovnog stagniranja koji karak- 
teriše skučenost turskog feudalizma",90 

Iz ovih Mošinih riječi se najbolje može sagledati ukupan politički 
odnos prema Muslimanima. Pijade uvažava samostalan i ravnopravan polo- 
žaj BiH u federaciji i u odnosu na ostale republike samo utoliko ukoliko 
je u njoj stvoren "naročiti odnos prema nacionalnom sastavu". Ni na pamet 
mu ne pada da to traži i za druge republike. On kaže da Muslimani "sebe 
obilježavaju po vjerskoj pripadnosti", a da se "u velikoj većini nacionalno 
nisu opredijelili". Njega ne interesuje zašto se nisu opredijelili, za koga 
treba da se opredijele i čemu uopće da se opredjeljuju? 

On činjenicu da "oni sebe obilježavaju po vjerskoj pripadnosti", shod- 
no njegovom dogmatskom staljinističkom šablonu, vidi samo kao ostatke 
"'skučenog turskog feudalizma", zaboravljajući da su se oni i u tom sku- 
čenom feudalizmu i u Austro-Ugarskom kapitalizmu, jugoslovenskom mo- 
narhizmu, kao i u socijalizmu jednostavno žele da budu ono što osjećaju 
I što jesu, a to je Muslimani kao emancipirana nacija sa sviješću o svojoj 
posebnosti, svojoj tradiciji, kulturi, državnosti i da nacionalno ime nije 
stvar političkog nadjevanja i nasilnog "opredjeljivanja", već kolektivnog 
osjećanja i prihvatanja od strane jednog etnosa koji naprosto želi biti svoj 
na svome, a ne ono što mu drugi nude i nastoje ga nacionalno "usrećiti". 

Kada je 1948. godine ovako mislio Moša Pijade kao jedan od najis- 
faknutijih funkcionera i partijskih teoretičara, onda nije teško pretpostaviti 
kakav je bio ukupan odnos uglavnom poluučene bosanskohercegovačke 
političke birokracije koja se često sablažnjavala i udbaškim metodama 
obračunavala sa svakim pokušajem drugačijeg tretiranja "muslimanskog 
pitanja", No, bez obzira na efikasnost represivnih metoda i monolitnost 
partijske politike, ona je se sama zapala u nerazriješivu protivurječnost., 
Naime, ukupnom politikom Muslimani su podsticani (pa čak i različitim 
sredstvima ubjeđivani) da se opredjeljuju kao Srbi, Hrvati itd, većina sta- 


90. Moša Pijade: Pozdravna riječ na Osnivačkom kongresu KP BiH, "Osnivački kongres" 
KPBiIH, Sarajevo 1950., str. 13, 

novništva to nije željela i ostajala je "neopredijeljena". To je došlo do 
izražaja već u prvom poratnom popisu stanovništva 1948. godine. U tom 
popisu, Muslimani su imali mogućnost da se izjasne kao "nacionalno opre- 
dijeljeni" (Srbin-musliman, Hrvat-musliman, Makedonac-musliman itd.) 
ili nacionalno "neopredijeljeni". Rezultati tog inače metodološki nakaradno 
postavljenog popisa kažu da su se Muslimani u Jugoslaviji "opredijelili" 
kao Srbi-muslimani 161.036, Hrvati-muslimani 29.071, Makedonci-musli- 
mani 37.096 i nacionalno "neopredijeljeni" Muslimani 808.921. U Bosni 
i Hercegovini, Srba-muslimana bilo je 71.991, Hrvata-muslimana 25.295 
i nacionalno "neopredijeljenih" Muslimana 778.403 lica?!. Time se došlo 
do paradoksalne situacije u kojoj su Muslimani objektivno, u odnosu na 
sve drugć etničke grupacije u Jugoslaviji, bili tretirani kao građani drugog 
reda. Npr. u jednoj muslimanskoj porodici, na istoj popisnoj listi otac je 
bio Srbin-musliman, majka Hrvatica-muslimanka, sin ili kćerka "neopredi- 
jeljeni", ili obrnuto, sve do "protestnih" varijanti kao Slovenac-musliman 
i sl. 

Prilikom popisa stanovništva 1953. godine, kao "modus vivendi" za 
raspolućene Muslimane uvodi se i kategorija "Jugosloveni-neopredijeljeni". 
U Bosni i Hercegovini takvih "Jugoslovena" bilo je 891.000. Oni koji su 
bili nacionalno "opredijeljeni" Muslimani, a upisivali su narodnost po slo- 
bodnom opredjeljenju, u Bosni i Hercegovini najčešće su Srbi i Hrvati, 
na Kosovu Albanci i Turci, u Makedoniji kao Makedonci, tako da se opet 
nikako nije moglo saznati njihovo realno brojčano stanje. S druge strane, 
ako su bili nacionalno "neopredijeljeni" Muslimani, svrstavani su u dvije 
grupe: ako su jugoslavenskog etničkog porijekla u grupu "Jugosloveni-ne- 
opredijeljeni", a ako nisu, onda u grupu "nacionalno neopredijeljeni". To 
je još više komplikovalo i onako nedefinisan odnos prema Muslimanima, 
tako da je sve to poprimilo oblike farse i političkog poigravanja s osjećajima 
jednog naroda, koji je trebao da ispašta zato što se nije mogao uklopiti u 
unaprijed skrojen šablon i dogmatske okvire poimanja socijalističke nacije. 

Za manje od četiri godine, između dva popisna razdoblja, odjednom 

je došlo do "nesrazmjere", odnosno velikog porasta nacionalno "neopredi- 
jeljenih" Muslimana u BiH od 778.403 u 1948. godini, na 891.800 "Ju- 
goslovena-neopredijeljenih" u 1953. godini. To samo govori da oni koji 
su se suočeni sa nametnutim izborom opredijelili kao Srbi i Hrvati, pre- 


91 Prema objašnjenju Saveznog zavoda za statistiku, oni koji su se i pored uputa izjaš- 
njavali kao Muslimani u nacionalnom smislu uključivani su u odnosne nacionalnosti 
(Srbin, musliman, Hrvat-musliman), ali se ne kaže po kom kriteriju. 

konoćno postaju "neopredijeljeni" Jugosloveni. Nastranu nonsens same ko- 
vanice, jer ako se izjašnjavaju kao Jugosloveni, zašto se to tretira kao 
neopredjeljivanje.?2 

To popisno "izluđivanje", pojmovna i terminološka zbrka se nastavlja. 
Tek u popisu stanovništva iz 1961. godine uvodi se i kategorija "Musliman" 
(etnička pripadnost). Dakle, ponovo sa dodacima i pojašnjenjima u zagradi, 
koja znatan dio, često nepismenog naroda, naprosto nije razumio. Jer, pre- 
ma tumačenju Saveznog zavoda za statistiku, pod ovom oznakom pod- 
razumijevala su se samo lica koja su sebe smatrala Muslimanima u smislu 
etničke, a ne vjerske pripadnosti. Kod mnogih vjernika koji su se ujedno 
osjećali i u nacionalnom smislu Muslimanima, to je unijelo dodatnu zbrku, 
jer na upit o nacionalnoj pripadnosti oni su isticali u prvi plan svoju vjersku 
pripadnost, pa ih je ne mali broj administrativno svrstan u Turke, Albance, 
Crnogorce, Makedonce, uz one koji su se i prije opredijelili kao Srbi i 
Hrvati i iz prkosa, pa i političkog protesta nisu htjeli da svakog popisa 
mijenjaju "svoju" nacionalnost. 

U popisu iz 1961. godine Muslimana u smislu etničke pripadnosti, 
deklarisalo se 972.954 lica (od toga 842.954 bilo je iz Bosne i Hercegovine). 
Istovremeno 317.125 lica se 1961. izjašnjava kao "Jugosloveni — nacionalno 
neopredijeljeni", od čega samo na Bosnu i Hercegovinu otpada 275.883. 
Ako se uporede podaci sa popisom iz 1953. godine gdje su se kao "Ju- 
gosloveni-neopredijeljeni" u najvećem broju izjasnili upravo Muslimani, 
onda je jasno da i u ovom broju od 275.883 lica oni čine većinu, 
suprotnom bi mogli zaključiti d 
mana. 

Zapravo podaci popisa iz 1961. godine, šesnaest godina iza rata, go- 
vore da Muslimani u najvećem broju ponovno i pored upornih nastojanja 
da se "opredijele" iskazuju svoju etničku, odnosno nacionalnu posebnost, 
Naravno, ona je postojala i do tada, ali se tek tim popisom jasnije iskazuje. 
Gledano u odnosu na prethodne popise, iskazujući svoju nacionalnu "neo- 
predjeljenost" kao jedinu mogućnost osim izjašnjavanja za srpstvo, hrvat- 
stvo i sl., oni su zapravo iskazali svoju nacionalnu posebnost. 

Razlozi opredjeljivanja za srpsku i sada već znatno manje za hrvatsku 
stranu, su u osnovi bili isti kao prije. Razlika je što je srpstvo poslije rata 
bilo "konjunkturnije" i kroz njega se lakše obezbjeđivala politička promo- 
cija i napredovanje u različitim oblastima stvaralaštva. Činjenica je da su 


rn 


jer u 
a se radi o strahovitoj depopulaciji Musli- 


92 Vidjeti: Savezni zavod za statistiku, Popis stanovništva 1953. godine, knjiga VIII, 
Beograd 1959., str. XX{II. 


227 


Nijaz Duraković 


se javni i kulturni radnici iz redova Muslimana jedino mogli afirmirati uz 
pretpostavku nacionalnog "opredjeljenja". 

Mnogi ugledni književnici, pjesnici, javni i kulturni radnici opredijelili 
su se kao Srbi i Hrvati, pa je tako i njihovo stvaralaštvo tretirano kao 
sastavni dio srpske, odnosno hrvatske kulture.?3 

Istaknuti muslimanski političari su se po pravilu deklarirali kao Srbi 
i kao takvi dugo bili zastupljeni u političkim forumima.?? 

U samoj Bosni i Hercegovini, postupno prevalira svijest da se više 
ne može održati nedefinisan odnos prema Muslimanima, da je politički 
štetno i neproduktivno da se oni opredjeljuju za ovu ili onu stranu 1 da 
treba priznati to što oni jesu. Sve češće se citiraju istaknuti partijski auto- 
riteti koji su još u toku NOR-a ukazivali na muslimansku samosvojnost 
i potrebu priznavanja Muslimana kao ravnopravnog naroda. 

Npr. još na Trećem zasjedanju ZAVNOBiH-a Rodoljub Čolaković 
ukazuje da "ravnopravni sa Srbima i Hrvatima, naša muslimanska braća 
od kojih niko neće praviti na silu Srbe i Hrvate imaće najšire mogućnosti 
za svoj ekonomski, politički i kulturni razvitak i potpunu slobodu svog 
nacionalnog opredjeljivanja" (Istakao N. D.)? 

Na jugoslavenskom planu, promjena odnosa prema Muslimanima ide 
mnogo teže. U federalnom partijskom i državnom vrhu nema ni jednog 
Muslimana, oni se i dalje tretiraju isključivo kao vjerska grupacija, pre- 
drasude o njima su još veoma prisutne, a nerijetko se i dalje često u 
pogrdnom smislu nazivaju i "Turcima". Čak se i u Programu SKJ iz 1958. 
godine koji je trebao da označi historijski zaokret u daljem razvoju de- 
mokracije i radikalni raskid sa staljinizmom, i dalje govori da je "jedinstvo 
Jugoslavije mogućno jedino na osnovu slobodnog nacionalnog razvoja i 
pune ravnopravnosti Srba, Hrvata, Slovenaca, Makedonaca i Crnogoraca, 
kao i nacionalnih manjina". 

Dakle, opet se Muslimani, po brojnosti treći narod u Jugoslaviji, u 
najznačajnijem partijskom dokumentu uopšte i ne spominju. 


93 Npr. zadugo ni jedan muslimanski pisac nije mogao biti muslimanski, već srpski i 
hrvatski. Od Skendera Kulenovića, Maka Dizdara, Hamze Hume, Meše Selimovića, 
pa do Derviša Sušića, Hivzi Bjelavca, Zuke Džumhura i desetina drugih. Tako je 
bilo i u slikarstvu, pozorišnoj i filmskoj umjetnosti itd. 

94 Interesantno je pogledati sastav prvog Centralnog komiteta KPBiH, izabran na Os- 
nivačkom kongresu 1948. g. U cijelom CK-u od Muslimana bili su slijedeći članovi: 
Begić Muhidin, Bijedić Džemal, Brkić Hasan, Humo Avdo, Kapetanović Hajro, Kara- 
begović Osman, Maglajlić Šefket, Mandžić Pašaga, Maslić Šaćir i Mujkić Asim. 
Koliko je nama poznato, svi su se izjašnjavali kao Srbi. 

95 Rodoljub Čolaković: "Treće zasjedanje ZAVNOBiH-a", Sarajevo 1953, str. 23. 

No, šezdesetih godina, u Bosni i Hercegovini, "Muslimansko klupko" 
se postupno odmotava, gotovo stidljivo počinju se priznavati određene 
zablude i uvažavati realnost postojanja određenog etniciteta koji neće da 
se opredjeljuje po partijskim šemama i strogo propisanim recepturama. 
Ta situacija je prvi put svestranije analizirana na Šestom plenumu CK 
SKBiH 1963. godine. 

Tada se jasno kaže: "Niz teškoća i zabluda u redovima Muslimana 
unijela je teza o opredjeljivanju Muslimana u pravcu Srba i Hrvata, koja 
je dominirala prije nekoliko godina. (Istakao N. D.) Zamisao o opredjelji- 
vanju Muslimana nije imala nikakvog naučnog osnova. To potvrđuje i 
naše poslijeratno iskustvo u vezi s opredjeljivanjem Muslimana prilikom 
popisa stanovništva". 

Također "su naučno neosnovana i politički štetna takva shvatanja 
koja u nacionalnoj opredjeljenosti Muslimana kao Srba ili Hrvata vide 
izraz progresa prema osjećaju pripadnosti muslimanskoj zajednici."?$ 

O ovome se kritički govori i na Četvrtom kongresu SKBiH 1965. 
godine, ?7 te naročito na Sedamnaestoj sjednici CK SKBiH februara 1968. 
godine. 

Neki istaknuti političari priznaju zablude i greške u politici prema 
Muslimanima (Uglješa Danilović, Cvijetin Mijatović, Joco Marjanović i 
dr.), a zvanični partijski zaključci prvi put eksplicitno kažu da je "sloboda 
ličnosti u ispoljavanju nacionalnog osjećanja i pripadnosti jedan od os- 
novnih činilaca ravnopravnosti ljudi i naroda" i da je "praksa pokazala 
štetnost raznih oblika pritisaka i insistiranja iz ranijeg perioda da se Musli- 
mani u nacionalnom pogledu opredjeljuju kao Srbi odnosno kao Hrvati, 
jer se 1 ranije pokazivalo, a to i današnja socijalistička praksa potvrđuje : 
da su Muslimani poseban narod" (Zaključci 17. sjednice CK SKBiH iz 
februara 1968. g.) 

U takvoj promijenjenoj političkoj klimi u BiH, jasnijim političkim 
stavovima oko nacionalnog pitanja uopšte, a u atmosferi inače uzburkanih 
međunacionalnih voda u cijeloj Jugoslaviji, dolazi i do popisa stanovništva 
1971. godine. Muslimani se tek tada, prvi put poslije rata, ravnopravno i 
bez nekih posebnih ograda u popisu tretiraju kao poseban narod. To je 


96. Šesti plenum CK SKBiH", Sarajevo 1963, str. 37 i 14. 

97. "Praksa nepravilnog iskazivanja nacionalne pripadnosti u raznim statistikama, for- 
siranje opredjeljivanja Muslimana na Srbe ili Hrvate, odnosno "neopredijeljenih" iza- 
zvala je negativne političke posljedice na planu međunacionalnih odnosa..." "Izvještaj 
o radu CK i Revizione komisije SKBiH u periodu između III i IV kongresa", Sarajevo 
1965, str. 75-76. 

opet izazvalo oštru polemiku i optuživanje da se na silu i politički hoće 
promovisati nova nacija, da je muslimanska nacija nonsens, vještačka kate- 
gorija i izmišljotina vlastodržaca iz tzv. tamnog vilajeta, da je sve upereno 
protiv jugoslavenstva, politike bratstva i jedinstva itd. Oni koji su agitovali 
za popis i afirmirali muslimanski nacionalni identitet, čak i u Bosni i 
Hercegovini od strane mnogih tretirani su kao pritajeni nacionalisti, po- 
litički sumnjivi i sl.?$, tako da se još uvijek o Muslimanima nije moglo 
raspravljati u jednoj normalnoj i demokratskoj atmosferi. 

No, čim su Muslimani dobili šansu da se slobodno izjasne pokazao 
se sav promašaj i farsa prethodnih izbora, tako da je samo u Bosni i 
Hercegovini, od 25,69%, koliko ih je iskazano u popisu 1961. godine, taj 
procenat za deset godina (?!) narastao na 39,57% (1.482.430), uz ehorman 
pad dotadanjih Jugoslovena koji sa 8,42% padaju na 1,17 posto, što opet 
govori da su u toj kategoriji u daleko najvećem broju bili Muslimani. 
Slična je situacija i u drugim dijelovima Jugoslavije. Npr. tragikomična 
situacija se iskazuje i u Crnoj Gori, gdje je Muslimana po popisu iz 1948. 
bilo "samo" 0,1 posto da bi se 1971. "pojavilo" čak 13,3%, a najveći je 
paradoks da je Muslimana 1961. u BiH bilo 149.650 manje nego 1953. 
godine ?! 

Po popisu stanovništva 1991. godine u Bosni i Hercegovini je živjelo 
4.377.033 stanovnika. Među njima je bilo 17,38 posto Hrvata, 43,48 posto 
Muslimana, 31,21 posto Srba, te 5,54 posto Jugoslovena. Interesantno je 
da su prvi put obrađeni i podaci o vjeroispovijesti stanovništva. Podaci 
kazuju da se 1.872.422 stanovnika iskazalo da pripada islamskoj vjerois- 
povijesti, 772.392 katoličkoj, te 1.317.379 pravoslavnoj vjeroispovijesti. 
Ateista je 250.913, a 159.263 osobe se nisu izjasnile. 

Ipak i pored svih osporavanja, političkog, kulturnog i opštedruštvenog 
zapostavljanja Muslimana, sedamdesete godine čine prelom u njihovoj afir- 
maciji. Najvažnije je da se ogromna većina Muslimana u cijeloj Jugoslaviji 
sve više oslobađa nametnutog nacionalnog kompleksa, ima razvijenu svijest 
o svom identitetu i više se ne miri sa svojatanjima i osporavanjima od 
strane drugih. Mnogi "debalansi" u BiH se ispravljaju, tzv. nacionalna 
struktura na svim nivoima se poboljšava i naročito je u zamahu prosperitet 
muslimanskog naroda koji u domenu kulture, umjetnosti, književnosti i 


98. Npr. dr. Auf Purivatra i dr. Kasim Suljević su uoči popisa izdali prigodnu knjižicu 
u kojoj je dat osvrt na prethodne popise i ukazano na paradoks različitog "opredjelji- 
vanja" Muslimana. Poslije toga su obojica, kao i niz drugih koji su se bavili ovom 
problematikom, etiketirani sa različitih strana i označeni kao prononsirani muslimanski 
nacionalisti. 

svim oblastima stvaralaštva daje istaknute predstavnike, što je velik poticaj 
ukupnoj emancipaciji. 

Doduše, oni i dalje nemaju svojih nacionalnih institucija, negira se 
njihova jezička tradicija, nemaju napisanu svoju nacionalnu historiju, razli- 
čite oblasti njihove kulture i ukupne kulturne baštine su potpuno neis- 
tražene, još se prema tim pokušajima gleda sa dozom velike sumnje, a 
praksa olakog etiketiranja i političkog diskvalificiranja muslimanskih nauč- 
nika i stvaralaca, je još uvijek veoma žilava, što će se nastaviti i kasnijih 
godina.?? 

To su već godine kada je nacionalno pitanje u Jugoslaviji naširoko 
otvoreno. "Spasonosni" samoupravni model je već došao u ozbiljnu krizu, 
privredna reforma iz 1965. godine je stala na pola puta i ni izbliza ne 
daje očekivane rezultate. Na planu reforme učinjen je jeftin kompromis i 
iz bojazni od kapitalističke restrukturacije, a iz želje da se zadrži partijski 
monopol i na njemu utemeljen politički sistem, ulazi se u neke proti- 
vurječnosti. Sam koncept nacionalne ravnopravnosti utemeljen je na samo- 
upravljanju. S druge strane, zahtjevi za većim stepenom nacionalne ravno- 
pravnosti prirodno su stremili i dobrim dijelom se otjelovili u jačanju 
državnosti republika i autonomnosti pokrajina. Samoupravni model rje- 
šavanja nacionalnog pitanja se temelji na jačanju vlasti radničke klase u 
cjelini društvene reprodukcije, u smislu da ona bude vodeća snaga i u 
realizaciji nacionalnog interesa. No, problem se javlja u tome što namjesto 
jakog saveznog centralizma, dolazi do snažne etatizacije republika i pok- 
rajina, gdje se sa saveznog nivoa moćna politokracija, birokracija, sve više 
i tehnokracija pomjeraju na decentralizirane etatizme. Time zapravo na- 
mjesto samoupravnog koncepta razvoja nacionalne ravnopravnosti, dolazi 
do etatizacije ukupnog nacionalnog pitanja. Federacija jeste dijelom raz- 
vlašćena, ali se ključni sukobi s njenog nivoa prenose na nivoe republika 
i pokrajina, pri čemu etatizam sve više manipuliše nacionalnom afirma- 


99 Zapanjuje činjenica da se u policijskim dosjeima i "listama sumnjivih" nalaze svi 
Muslimani koji se na bilo koji način bave muslimanskom historijom, kulturom, knji- 
ževnošću, sociološkim i politikološkim istraživanjem iz tog domena i sl. Tako su na 
različite načine proskribirani, politički kažnjavani, policijski ispitivani, najblaže rečeno 
idejno sumnjivi itd. Među njima su Muhamed Filipović, Muhamed Hadžijahić, Esad 
Ćerić, Atif Purivatra, Kasim Suljević, Esad Ćimić, Hasan Sušić, Alija Isaković, Muhsin 
Rizvić, Sulejman Grozdanić, Muzafer Hadžagić, Avdo Sućeska, Rasim Muminović, 
Dževad Jahić, Aziz Kadribegović, Hilmo Neimarlija, Rusmir Mahmutćehajić i desetine 
drugih. Neki su kao Alija Izetbegović, Omer Behmen, Džemaludin Latić, Melika 
Salihbegović i dr. osuđeni na enormno velike kazne u iskonstruisanom procesu tzv. 
muslimanskim nacionalistima, fundamentalistima, panislamistima itd. 

cijom, nastojeći zadržati monopolnu poziciju i predstaviti se glavnim in- 
tegrativnim faktorom društva. Postupno, politokracija prisvaja "ravnoprav- 
nost" kao sopstvenu vlast, a borba za nacionalni interes joj idealno služi 
za učvršćenje svojih pozicija. Tako su svima puna usta borbe za svoju 
naciju; svi su ugroženi, svi prevareni, svi su opljačkani, ali uvijek od 
strane drugih. Time mnogi deklarirani komunisti prekonoćno postaju emi- 
nentni nacionalisti. 

Naglo probuđeni nacionalizam u Jugoslaviji politizira sva aktuelna 
pitanja i instrumentalizira ih na osnovu vlastitih kriterija. To se naročito 
odnosi na ekonomska pitanja gdje se insistira na potčinjenosti, "prevare- 
nosti" i iskorištavanju sopstvene nacije od strane drugih. S jedne strane 
zdušno se forsira teza da je nova Jugoslavija i stvorena tako da favorizira 
razvijene (Sloveniju i Hrvatsku) koji postaju još razvijeniji i ubiraju ekstra 
profit na YU tržištu, odnosno putem samih tržišnih mehanizama eksploa- 
tiraju nerazvijene (Kosovo, Crnu Goru, Makedoniju). 

S druge strane razvijeni sve više govore da ne mogu prihvatiti odnose 
u federaciji i njeno finansiranje koje favorizira Srbiju, da neće više kredi- 
tirati tuđe slabosti i nesposobnosti, da devize treba da ostaju onome ko 
ih stiče, da je Fond za razvoj nedovoljno razvijenih područja i pokrajine 
Kosovo anahrona i parazitska institucija i da se preko nje samo stimulira 
parazitizam, nesposobnost i javašluk istočnog dijela zemlje itd. Bosna i 
Hercegovina u svemu tome ostaje negdje "između". Ona je također neraz- 
vijena, decenijama plaća veliku cijenu unitarnom duhu i ambicijama, jer 
njena privredna struktura je primarno bazno-energetska, sirovinska i gro 
najvećih kapaciteta, od čelične i aluminijske industrije, energetike do rud- 
nika uglja, drvne industrije, itd. je građeno za potrebe cijele zemlje. Po 
pravilu cijene tih proizvoda su bile strogo državno kontrolirane i depre- 
sirane i godinama se dohodak prelijevao onima koji su razvijali finalnu 
industriju, moderne tehnologije, proizvodnju hrane itd. 

Sedamdesetih godina se konkretnije postavilo pitanje promjene takvih 
odnosa i uopšte drugačijeg tretmana BiH kao "najjugoslovenskije" repub- 
like. Tu su postignuti određeni rezultati iako nikada ti odnosi nisu do 
kraja raščišćeni, da bi uoči sloma SFRJ, BiH bila u gotovo polukoloni- 

jalnom položaju i prema zapadnim i istočnim republikama. 

Što se tiče nacionalizma u BiH i on naravno podiže glavu, ali je 
oficijelna politika bila vrlo osjetljiva na te pojave i rigidno ih kažnjavala, 
nastojeći različitim vidovima političke i državne represije "stvar sasjeći u 
korijenu". 

Tako je BiH proskribirana kao republika "čvrste ruke", nerijetko ozna- 
čavana kao tamnovilajetska despotija u kojoj se metodom uravnilovke 
kažnjavaju svi nacionalisti, progone politički neistomišljenici, sputava de- 
mokracija itd. Iako je mnogo šta od toga realno bilo prisutno u praksi, 
istine radi treba reći da se situacija u tom pogledu nije bitnije razlikovala 
od one u drugim republikama, a da su mnoga spočitavanja i konstruisanje 
afera BiH bila rezultat patronatskog odnosa prema njoj, pritajenih ambicija 
da se njena sudbina i politika rješavaju i kreiraju u Beogradu, gdje se 
svako osamostaljenje i autonomno vođenje politike u BiH zlurado komen- 
tarisalo kao stvaranje autoritarnog pašaluka u kome Muslimani hoće da 
ostvare supremaciju, odnosno da u podređen položaj dovedu Srbe i Hrvate. 

Zapravo, čim su Muslimani konačno počeli da dobijaju šansu da budu 
ravnopravni s drugima i da ih se i u Jugoslaviji tako uvažava, uslijedila 
je kampanja o tzv. fundamentalističkoj opasnosti, o pokušajima stvaranja 
islamske države u Bosni itd. 

Ne negirajući nepotizam bosanskohercegovačke politike, njene re- 
presivne metode, pa 1 dinastični karakter vladajuće politokracije, indika- 
tivno je da se sve te pojave koje su karakteristika opštejugoslavenske 
situacije, u odnosu na BiH po pravilu tretiraju senzacionalistički, sa velikom 
medijskom pompom, vajnim dušebrižničkim analizama, jadikovkama zbog 
gušenja demokracije i sl. a da se isti takvi i još drastičniji slučajevi u 
drugim republikama minoriziraju, zataškavaju, tretiraju kao nešto sasvim 
normalno i sl. 

Time BiH već početkom osamdesetih godina sve više počinje da biva 
poligon za nadmetanje i testiranje interesa Srbije i Hrvatske, što je uvod 
u kasnije velikodržavne i nacionalističke ambicije. I 

Naročito u godinama poslije Titove smrti, vrlo smišljeno i organizi- 
rano se sanira teren da se BiH predstavi kao vještačka politička tvorevina, 
da se odluke AVNOJ-a predstave nelegitimnim, a Ustav iz 1974. godine 
konfederalnom ujdurmom i "Vatikansko-kominternovskom" zavjerom upe- 
renom prije svega protiv interesa srpskog naroda i jedinstva Jugoslavije. 
Do tada obožavani i neprikosnoveni Tito i Kardelj sve organizovanije se 
nastoje predstaviti "lukavcima Kominterne" ili vatikansko-masonskim kve- 
rulantima koji su maltene od početka rata ubačeni kao međunarodni agenti, 
poslušnici "crne internacionale" koja je imala za cilj da prevari srpski 
narod, razbije njegovu državnost i onemogući da se pravedno riješi srpsko 
nacionalno pitanje. . 

Zato se od Dobrice Ćosića pa nadalje, s prva u literaturi, novinskim 
napisima, a kasnije u izv. ozbiljnoj historiografiji i sve više pod aurom 

Srpske akademije nauka, ponovo lansira stara teza da "Srbi dobijaju ratove, 
a u miru gube". Time je, iako u potpuno novim historijskim uslovima 
reaktiviran stari srpski građanski nacionalizam. Polazi se od toga da je 
najveća greška učinjena i poslije Prvog i Drugog svjetskog rata, što se 
prvo nije formirala velika Srbija u kojoj, bi čitav srpski narod bio uokviran 
u jednu državu, pa da se onda stvara (velika) Jugoslavija. 

Teza da Srbija dobija u ratu polazi od toga da je srpska država snagom 
oružja zaposjela određeni prostor i proširila svoj suverenitet na njemu, 
smatrajući to "historijskim" pravom Srbije. Zanemaruje se da na tom pros- 
toru žive i drugi narodi i da se srpska država nikada u historiji nije prostirala 
upravo na onim prostorima za koje se pretenduje da postanu sastavni dio 
Velike Srbije (Bosna i Hercegovina, i znatni dijelovi Hrvatske). 

Drugi dio teze da Srbi u miru gube, jeste nemirenje sa konceptom 
nove Jugoslavije, njenim federativnim ustrojstvom i ravnopravnošću re- 
publika i pokrajina. Time se nastoje potrijeti i rezultati NOB-a i Socija- 
lističke revolucije (1941-1945). Zato glavni strateški udar, koji će kasnije 
(1986) biti razrađen u fantomskom "Memorandumu" Srpske akademije 
nauka jeste da se oružani dio Socijalističke revolucije prikaže kao historijski 
promašaj i bespotrebni građanski rat za koji su krivi militantni komunisti; 
da se u tom sklopu proglase i nelegitimnim i odluke AVNOJ-a (Ger pored 
ostalog na njemu tobože nisu učestvovali legalno izabrani predstavnici 
srpskog naroda), odnosno iskaže zahtjev za temeljnom rekonstrukcijom 
Federacije, postavi pitanje opravdanosti opstojnosti pojedinih republika 
(BiH, Makedonije i Crne Gore) i otvori pitanje ispravnosti granica između 
republike; 

Da se postojanje autonomnih pokrajina Kosova i Vojvodine prikaže 
kao direktan atak na historijske interese srpskog naroda, u smislu da je 
Srbija hendikepirana i manje državotvorena u odnosu na druge republike 
koje nemaju pokrajina. 

U tom sklopu sve ofanzivnije se plasiraju teze o potrebi "nacionalnog 
pomirenja", izjednačavaju se snage koje su se borile za oslobođenje zemlje 
i protiv fašizma sa onima protiv kojih su se borile, što dovodi do ubrzane 
rehabilitacije četništva, nedićevaca i ostalih fašističkih kolaboranata. Pose- 
bna politička uloga dodjeljuje se i pravoslavnoj crkvi, koja kao "majka i 
spasiteljica srpstva" ima za cilj da nacionalno bomogenizira srpski narod. 
Problem iseljavanja Srba s Kosova i probuđeni albanski nacionalizam služe 
kao idealan povod za "zbijanje nacionalnih redova", afirmaciju kosovskog 
mita, sve u duhu pompeznog svetosavlja, veličanja stare junačke i ratničke 
tradicije, jeftine epike i "guslarskog duha" koji sve rezolutnije traži od- 

mazdu i osvetu. Masovne procesije, nosanje mošti Kneza Lazara širom 
zemlje, osvjećenje pojedinih crkava i stratišta Srba iz Drugog svjetskog 
rata, neviđena medijska pompa koja ih prati, te nezapamćeno glorificiranje 
novoga vožda i moćnoga nacionalnog maga Slobodana Miloševića, pos- 
tupno Srbiju dovode u stanje kolektivne nacionalne euforije u kojoj se 
sve više brišu klasno-socijalne, ideološke i političke razlike, gdje se svi 
utrkuju da daju svoj doprinos afirmaciji velike majke Nacije. To je idealan 
teren za postupnu fašizaciju zemlje i zavođenje totalitarne diktature. U 
tom nastupajućem sumraku, kada se na nivou Jugoslavije pokušava spasiti 
socijalističko samoupravljanje, radikalno reformirati SKJ, provesti odlučna 
privredna reforma, afirmirati pluralizam svojina i uvesti pravi tržišni me- 
hanizmi i sl., glavni posao novih nacionalističkih perjanica je prebrojavanje 
kostiju pobijenih Srba, iskopavanje grobnica, kolektivne optužbe cijelih 
naroda, smišljeno podsticanje mržnje, traženja oružja i poziva na sveti 
nacionalni rat koji će kasnije umnogome zadobiti obilježja novog pra- 
voslavnog krstaškog pohoda. 

Savez komunista Srbije je najvećim dijelom upregnut u kola nacio- 
nalne homogenizacije. Pompeznim revolucionarnim frazama on se for- 
malno bori za očuvanje Jugoslavije, on traži modernu pravnu srpsku državu 
koja će uspostaviti vlast nad svojim "historijskim pokrajinama", a u politič- 
kom epicentru je "kontrarevolucija" na Kosovu, gdje se kroz podsticanje 
strasti o ugroženosti "kolijevke srpskog naroda" i svetinja "svekolikog 
srpstva" priprema teren da se odradi globalni politički zadatak, a to je 
obračun sa "autonomašima", titoistima i svim "zavedenim" elementima 
koji fraziraju o humanizmu, bratstvu i jedinstvu, ravnopravnosti i moder- 
nom federalizmu. 


Pošto je kao glavni neprijatelj ukupnoj jugoslovenskoj reformi pro- 
glašen narasli birokratizam i osamostaljeni centri republičke i pokrajinske 
moći, doktrinarno je brzo i vješto smišljan za nacionalno već dovoljno 
indoktrinirane mase zavodljiv plan: "Antibirokratska revolucija". 


Miloševićev štab vješto manipulira populističkim pokretom i zanosom 
masa i preko velikih "antibirokratskih" mitinga od Vojvodine do Crne 
Gore, naprosto iznuđava smjene svih političkih garnitura koje nisu zdušno 
za njegov plan stvaranja jedinstvene Srbije. Prva etapa tzv. jogurt revolucije 
je bila odraditi posao na Kosovu i Vojvodini, donijeti novi ustav Srbije 
kojim će se pojačati jedinstvena vlast i suspendirati autonomost pokrajina, 
a na jugoslavenskom planu otvoriti uopšte srpsko nacionalno pitanje, za- 
htijevati temeljitu reviziju Ustava iz 1974, kao antisrpskog i konfedera- 

lističkog akta koji je i donesen pod diktatom Kardelja i Tita i shodno 
decenijskoj "antisrpskoj uroti", 

Svi oni koji sa skepsom, pa i otvorenim neslaganjem gledaju na te 
ambicije, proglašavaju se separatistima, razbijačima Jugoslavije i srbofo- 
bima koji ne shvataju legitimne zahtjeve srpskog naroda koji po često 
ponavljanoj Miloševićevoj floskuli "ne traži ništa drugo od onoga što drugi 
već imaju". 

Oni koji su zbiljski bili zabrinuti za sudbinu Jugoslavije i koji su 
činili ne male napore u pravcu moderniziranja njenog političkog sistema 
i stvaranja moderne tržišne ekonomije, definitivnog oslobađanja od dogmi 
real-socijalizma i svojevrsnog idelološkog "talmudizma", često naivno nas- 
jedaju na velike fraze velikog manipulatora. 

Milan Kučan u ime Slovenaca poručuje da u aktuelnim raspravama 
o ustavnim promjenama polaze od tih stavova "u kojima se ne može ni 
za Slovence ni za druge naše narode i narodnosti postavljati pitanje "Ju- 
goslavija da ili ne?", U tim raspravama i s punim pravom može se, medutim, 
postaviti pitanje — "Kakva treba biti Jugoslavija?" — Razumljivo je da se 
ne možemo opredjeljivati za bilo kakvu Jugoslaviju. Možemo podržati 
samo one prijedloge ustavnih promjena kojima se osigurava njezina so- 
cijalistička perspektiva, bratstvo i jedinstvo, ostvarivanje zajedničkog živo- 
ta i razvoja na načelima uspostavljenim Ustavom iz 1974. godine, a koja 
u cjelini poštuju punu ravnopravnost naroda i narodnosti, jednakost prava 
i odgovornost svih za vlastiti i zajednički razvoj u zajedničkoj državi",1% 

Doista, u to vrijeme malo je ko dovodio u pitanje da li treba Ju- 
goslavija, a temeljni sporovi i sve žešće političke svađe s prepoznatljivom 
nacionalnom konotacijom vode se oko toga "kakva Jugoslavija"?, Miloše- 
vićeva propagandna mašinerija uporno i bez skrupula stvara takvu političku 
klimu i raspoloženje koje traži da se ponovo otvori rasprava o osnovnim 
načelima jugoslavenske zajednice, o reviziji avnojevskih opredjeljenja koja 
su ugrađena u Ustav, odnosno ističe se zahtjev za utemeljenu zajednicu 
na novim principima. Posebno je na udaru Komisija za promjenu Ustava 
čiji se članovi optužuju i nastoje diskreditirati na razne načine!9!, ozna- 
čavajući ih kao zastupnike kardeljevskog separatizma i nosioce republičkih 
etatizama. 


100 Milan Kučan: Predgovor u knjizi "Federalizam po mjeri budućnosti", autora Cirila 
Ribičića i Zdravka Tomca, "Globus", Zagreb 1989., str. 10-11. 


101 Naročito Hamdija Pozderac koji je na čelu te komisije, te Ciril Ribičič, Zdravko 
Tomac, Sveto Škarić i drugi. 

.  Miloševićevim ciljevima smeta već afirmirana ravnopravnost i među- 
sobna odgovornost naroda i narodnosti u provedbi mnogih zajedničkih 
interesa na osnovi u ustavnog načela o usklađivanju i sporazumijevanju 
republika i pokrajina. Ta načela se proglašavaju neefikasnim, princip kon- 
sensusa u donošenju odluka o nekim bitnim pitanjima — anahronim i sl. 
Sa stanovišta klasičnih državno-pravnih teorija, od kojih se svaka prila- 
godava velikonacionalnom interesu, pokušava se razjasniti da li se Ju- 
goslavija razvija kao federacija ili kao konfederacija, da li je Ustav iz 
1974. glavni krivac njene dezintegracije itd. a u podtekstu sve te kvazi- 
naučne rasprave jeste zapravo veoma izraženo neslaganje s postojećom 
Jugoslavijom, koje iz različitih interesa ne dolazi samo za srpske, već i 
za slovenačke i hrvatske strane. 


Slovenački nacionalistički program je razrađen u časopisu "Revija" 
br. 57, u Hrvatskoj se reafirmiraju glavne teze "maspoka" iz sedamdesetih 
godina, dok su BiH i Makedonija uglavnom na stajalištu očuvanja avno- 
jevske Jugoslavije, promjena Ustava iz 1974. ali da se ne diraju njegova 
osnovna načela. Crna Gora se s početka kolebala, da bi političkom čistkom 
u "antibirokratskoj revoluciji" kasnije postala običan trabant i slijepi izvr- 
šilac politike Miloševićevog štaba. 

Koplja su se počela lomiti naročito oko tzv. avnojskog kontinuiteta. 
U osnovi, radilo se o radikalnom osporavanju dotadašnje ustavne kon- 
cepcije Federacije izgrađene na avnojskim načelima. U tom kontekstu 
odmah je otvoreno i pitanje povijesnog legitimiteta i opravdanosti posto- 
janja pojedinih republika, a naročito pokrajina, odnosno jednakih prava 
naroda 1 narodnosti. 

Što se tiče BiH (a na poseban način i Makedonije i Crne Gore) re- 
afirmiraju se stare velikodržavne i nacionalističke koncepcije, logika "SHS 
osovine", uz minoriziranje njenih političkih interesa i osporavanje legiti- 
miteta i državnosti Republike. Ona se sve više nastoji proglasiti vještačkom, 
avnojevskom konstrukcijom, Titovom izmišljotinom, a shodno tome i na- 
pad na Muslimane se ponovo intenzivira. Na tom planu strogo dirigirana 
beogradska štampa ne bira sredstva. Metodama koje po količini laži, kon- 
strukcija, jeftinih podvala, senzacija, naručenih i cenzuriranih pisama, serija 
članaka, specijalnih radio i TV emisija itd. daleko nadilaze one gebelsovske, 
otpočinje nevidena kampanja. Medijski "odstrijel" bilo kojeg uglednijeg 
muslimanskog političkog, kulturnog i naučnog radnika koji ne prihvata tu 
koncepciju, ne bira sredstva. 


U tom smislu mnogi beogradski listovi će ući u historiju beščašća i 
najbesramnijih političkih podvala, konstrukcija i optužbi kakve su uopšte 

ikada viđene na ovim prostorima. Najernjim fašističkim i staljinističkim 
metodama prekopavaju se biografije i intimni život ljudi, podastiru se 
iskonstruisani stenogrami iz davno zaboravljenih diskusija, podižu se poli- 
tičke optužnice za sve one koji se drznu da drugačije misle i da se suprot- 
stave volji velikog diktatora. 
U Srbiji ta čistka ide odlučno i nemilosrdno. Čitav partijski aparat 
je primarno u toj funkciji. Na Kosovu je ona još drskija i bezobzirnija i 
završava masovnim hapšenjima, fizičkim maltretiranjima i namještenim 
sudskim procesima koji po okrutnosti i licemjerstvu ne zaostaju za onim 
iz tridesetih godina, koji su označeni kao jeza staljinizma. U Vojvodini 
je, po principu "cosa nostra", čistka kolektivna i prekonoćna. Isto je tako 
i još brutalnije u Crnoj Gori. i 
Da bi sve to dobilo oreol bitke za Jugoslaviju, za sve to je trebalo 
pridobiti i SKJ, odnosno ostvariti političku prevlast u njegovom Centralnom 
komitetu i Predsjedništvu. Sam CK SKJ sve više postaje "zbirno mjesto" 
ukupnih jugoslavenskih nesuglasica i nacionalizmom posredovanih inte- 
resa. Integrativna moć SKJ postaje vrlo tanana, on je sam raspolućen ukup- 
nim protivurječjima, nemoćan pred narastajućom nacionalističkom bujicom 
koja poplavljuje i njegova mnoga rukovodstva. Plenumi Centralnog ko- 
miteta i sjednice Predsjedništva SKJ, po svađi, nejedinstvu i političkoj 
nemoći koju iskazuju, u javnosti jačaju defetizam, osjećaj da je sve izgub- 
ljeno i da je sam socijalistički samoupravni projekt utopijski promašaj i 
koga treba što prije napustiti. Kao kula od karata počinju da se ruše mnoge 
iluzije i vrednote za koje se decenijama vjerovalo da su stamene i nepri- 
kosnovene. Uoči Četrnaestog kongresa SKJ čuju se vapajna upozorenja 
da je jedino socijalizam taj koji ujedinjuje Jugoslaviju, da treba po svaku 
cijenu sačuvati jedinstvo SKJ (koji treba biti temeljito reformiran) kao 
jedinog stvarnog integrativnog političkog faktora. Sazrela je svijest da se 
u jugoslavenskom društvu moraju učiniti radikalne promjene; da samou- 
pravljanje ne može da bude totalni projekt kojim će se obuhvatiti ukupna 
društvena reprodukcija; da se pod hitno mora provesti temeljita društvena 
i privredna reforma, odlučnije krenuti pravcem tržišne ekonomije, afirma- 
cije privatne svojine i konkurencije, da se do kraja raskine personalna 
unija između partije i države i da se u punom smislu uvaže zahtjevi za 
političkim pluralizmom, izgradnjom pravne države, jačanjem demokracije, 
jačanjem korpusa ljudskih i građanskih prava i sloboda itd. 
Pitanje jugoslavenske federacije se nastojalo postaviti kao pitanje bu- 
dućnosti, odnosno kao "pitanje koncepcije jugoslovenskog socijalizma su- 
trašnjice" u smislu da se ono neće svoditi samo na kozmetičko dotjerivanje, 

na prepravljanje njegovih prijašnjih oblika koji su se razvijali u specifičnim 
historijskim okolnostima i unutar materijalno i duhovno nerazvijenog druš- 
tva. Reformska zamisao je polazila od toga da socijalizam ne mora biti 
monopartijskog tipa, da se on treba "razvjenčati" od etatizma i birokra- 
tizirane partijske države i da se on može i mora razvijati na tržišnoj privredi, 
novim ekonomskim principima i afirmaciji temeljnih dostignuća savremene 
civilizacije — materijalnim, tehnološkim, naučnim i informacijskim, kul- 
turnim i drugim. Dakle, graditi moderni socijalizam u kome će se mak- 
simalno uvažavati .postulati socijalne države i prihvatiti svi ostali eman- 
cipatorski i humanistički principi i sadržaji. 

Vjerovalo se da pravno-politički okvir za realizaciju tih ciljeva može 
da pruži koncept moderne demokratske federacije u kojoj bi jasno bile 
naznačene prerogative savezne države (odbrana, moneta, jedinstveno tržiš- 
te, slobodan protok roba, kapitala, radne snage i informacija, jedinstven 
korpus građanskih prava i sloboda, osnove poreske politike, zajednički ali 
temeljito rekonstruirani spoljni poslovi), kao i nadležnosti republika i po- 
krajina uz mnogo veći stepen njihove samostalnosti, naročito na ekonom- 
skom planu, uz uvažavanje nacionalnih specifičnosti, kulture, tradicije i 
sl. I dalje se polazilo od samoupravnog produkcionog odnosa kao temelja 
ekonomskog i političkog sistema u cjelini, kroz koji se tumačila i bit 
odnosa u jugoslavenskoj federaciji. Jer na samoupravnim društveno-eko- 
nomskim odnosima oblikovan je i novi tip federalizma, tzv. samoupravni 
federalizam koji je doista mijenjao federaciju od oblika teritorijalne or- 
ganizacije državne vlasti u instrument socijalističke zajednice naroda i 
narodnosti i samoupravnog udruženog rada. Jasno je bilo da je koncepcija 
koju je inaugurirao Zakon o udruženom radu (donesen 1976.) umnogome 
propala, da je ona parcijalizirala i rad i "udružene radnike", ekonomski 
polučila loše rezultate, podstakla još jaču birokratizaciju društva i sl. 

Opšte je bilo opredjeljenje da "zurovsku" praksu treba mijenjati, in- 
stalirati efikasnije i na ekonomskoj logici zasnovane mehanizme uprav- 
ljanja društvenom reprodukcijom, ali ne po cijenu da se ponovo instalira 
centralističko rukovođenje i izvrši nova etatizacija društvenih odnosa. Jer, 
u često opravdanoj kritici Ustava iz 1974. godine, koji je svakako u nekim 
bitnim segmentima trebalo mijenjati, posebno u odnosu na totalno favori- 
ziranje društvene svojine, utopijsku koncepciju udruženog rada, kompli- 
kovanost i neefikasnost delegatskog sistema itd, mnogi ne traže rješenja 
koja bi favorizirala novi reformski kurs i afirmaciju tržišne ekonomije, 
već lamentiraju nad Ustavom iz 1963. godine, želeći stvari vratiti natrag 
u okrilje unitarizma, centralističke ekonomije i lažnog monolitizma. 

U tom cilju Miloševićevi teoretičari tu podastiru naizgled čvrste i 
primamljive argumente i gro kritike se uglavnom svodi na slijedeće: 

Jugoslavija je jedina složena (savezna) država na svijetu u kojoj po- 
stoje dva doma i u kojoj se bitne odluke donose na temelju potpune saglas- 
nosti. Posebno se ističe tobožnji nonsens da Ustav nije moguće izmijeniti 
bez saglasnosti skupština svih republika i pokrajina; 

Sve poznate konfederacije u svijetu su se transformirale u federacije, 
samo jugoslavenska federacija sve više ide u vode konfederacije; 

Glavni generator krize je Ustav iz 1974. koji favorizuje elemente 
konfederalizma, a oni se ogledaju u načinu formiranja Skupštine SFRJ, 
prihvatanju odluka na temelju saglasnosti u Vijeću republika i pokrajina, 
ustavno određen odnos između Ustava SFRJ i ustava republika i pokrajina, 
odnos između saveznih i republičkih zakona, te način formiranja Preds- 
jedništva SFRJ; 

Ustavna koncepcija federacije potiče posebne interese na štetu općih, 
te bi je i stoga trebalo temeljito rekonstruirati. Tako bi se spriječio poli- 
centrični etatizam koji je jedan od glavnih faktora dezintegracije Jugo- 
slavije, a izmijenio bi se i mehanizam prema kojem savezni organi i nisu 
pravi organi Jugoslavije, već samo tijela koja okupljaju predstavnike re- 
publika i pokrajina, što vrijedi i za Skupštinu SFRJ, kao i Predsjedništvo 
SFRJ; 

Ustav iz 1974. inaugurira svojevrsnu spregu nacionalnog i samou- 
pravnog, čime se uz mnoge nedorečenosti, zamagljenost formulacija i prav- 
ne nepreciznosti, široko otvaraju vrata i nacionalizmu, posebno onom sepa- 
ratističkog tipa. Najveći je problem što Federacija postaje mjesto dogova- 
ranja, a ne opredjeljenja, a samo formiranje republičkih država logično 
rađa politički pluralizam i sve jači nacionalizam, 

Potrebno je što hitnije osigurati finansijsku samostalnost Federacije, 
što znači samostalne i trajne izvore finansiranja njenih funkcija i organa; 

Samostalnost republika i pokrajina odveć je utemeljena na nacional- 
nom kriteriju, čime je prenaglašena nacionalna, a ne narodna suverenost. 
Tu su i glavna izvorišta nacionalizma i separatizma. Samo prenaglašavanje 
"avnojskog duha" Federacije znači insistiranje na njenom "ugovorenom 
značenju"; 

Jugoslavenska federacija je "netipična", jer je u njoj izrazito snažan 
položaj republika i pokrajina u smislu njihovog neposrednog sudjelovanja 
u procesu odlučivanja na nivou Federacije, posebno odlučivanja na temelju 
saglasnosti. Tu onda dolazi do presumpcije nadležnosti u korist republika 
1 pokrajina u izvršavanju saveznih zakona, zbog načela paritetne zastu- 

pljenosti republika i pokrajina i zato što ne postoji kontrola republičkih i 
pokrajinskih ustava i načelni prioritet republičkih i pokrajinskih zakona, 
te posebno prava veta koje imaju republike i pokrajine u postupku mije- 
njanja Ustava SFRJ; - 

Postojeću ustavnu koncepciju federacije treba temeljito rekonstruirati 
prije svega u cilju da se iz nje izbace svi konfederalni elementi, odgovornost 
republika zaoštriti, radikalno smanjiti kompetencije i prava pokrajina, fede- 
raciju učiniti efikasnom itd. itd. 

Ovakve kritike u kojima je bilo dosta utemeljenih argumenata i istin- 
ske želje za unapređenjem efikasnosti odlučivanja na nivou Federacije, 
njenog moderniziranja i prilagođavanja potrebama zacrtane reforme, se 
ipak u dobrom dijelu počinju svoditi na uprošćenu formulu po kojoj je 
Ustav iz 1946. instalirao federaciju sa naglašenom ulogom ili izrazitom 
prevlašću centra, da je Ustav iz 1963. uspostavio maltene idealnu ravnotežu 
između savezne države 1 republika 1 pokrajina, a da je Ustav iz 1974. 
godine jugoslavensku federaciju usmjerio ka konfederalnim vodama koje 


sve više muti separatizam, narastajući nacionalizam, republički etatizam, 
; s 102 
j sl. 


U tome se vidio glavni razlog za snažne procese dezintegracije ju- 
goslavenskog društva. 


Zapravo, ključna je teza da je za opštedruštvenu krizu glavni krivac 
Ustav, naročito ustavno normiranje odnosa u Federaciji. Ergo, da bi se 
izašlo iz te krize, trebalo je donijeti novi ustav i radikalno rekonstruirati 
te odnose. I na tom planu, uz sve nijanse u gledanjima, iako mukotrpno, 
počela se postizati politička saglasnost. Iz komisije za ustavne promjene 
Skupštine SFRJ, počinju stizati određeni prijedlozi, formuliše se sva sila 
amandmana koji bi trebali da premoste svojevrsnu pat poziciju, u organima 
i tijelima SKJ formiraju se brojne komisije koje su trebale da osmisle 
suštinu i pravce ustavnih promjena itd. Bez obzira na svu birokratsku 
sporost, politička mešetarenja i prepucavanja, koncepcijske razlike, teorij- 
sku nemuštost i nesposobnost da se izađe iz određenog "mentalnog sklopa" 
i starog načina razmišljanja, ipak se uoči 14. kongresa SKJ (kraj 1989.) 
vjerovalo da će se moći doći do opšteprihvatljivog rješenja i spasiti je- 
dinstvo SFRJ. 

Prijedlozi idu u pravcu da samostalnost i samoupravnost republika i 
pokrajina ne mora ići u pravcu dezintegracije, već da ona, ako se postavi 


1020 ovome vidjeti: C. Ribičić, Z. Tomaec: "Federalizam po mjeri budućnosti"... str. 
27-36. 

na novim reformskim principima otvara mogućnost nove integracije na 
jedinstvenom jugoslavenskom tržištu. Izlaz se traži ne u ponovnoj cen- 
tralizaciji i hijerarhijskoj nadređenosti Federacije, već u tome da se promi- 
Jeni odnos između politike i ekonomije, etatizma i samoupravljanja. 

Nije se radilo samo o "pokušaju spasavanja komunizma", jer refor- 
mistička linija najvećim dijelom odbacuje naslijeđene dogme i ideološke 
sakramente. Rušenjem fetiša društvene svojine, koncepta udruženog rada 
i rukovodeće uloge radničke klase i sl., afirmira se čak i kapital odnos i 
svi temeljni principi kapitalističke ekonomije. Zato reformske snage, kao 
cilj dogradnje ustavnog sistema, odbacuju nametnute dileme o uspostav- 
ljanju snažne republičke ili savezne države i one su za podsticanje de- 
mokratizacije, za oslobađanje ekonomskih zakonitosti, stimuliranje pri- 
vatne inicijative, zaoštrenu konkurenciju i pluralizam svojinskih oblika. 

Posebno se polazi od toga da je od bitnog značaja za samostalnost i 
suverenitet naroda i njihovih republika da niko od njih ne može biti prisiljen 
na rješenje koje bi značilo prenošenje nadležnosti na Savezne organe, već 
da ono uvijek bude dobrovoljna i svjesna odluka s kojom se moraju složiti 
sve republike i obje pokrajine. 

Najjednostavnije, političke pozicije se kristaliziraju na onu koja smatra 
da upravo ustavni položaj republika i pokrajina ugrožava dogovor o budu- 
ćem karakteru Federacije i drugu koja smatra da budućnost Federacije 
najviše ugrožavaju pokušaji da se ograniči njihovo dobrovoljno i samo- 
stalno suodlučivanje o tim pitanjima, odnosno da se pojedina rješenja do- 
nesu nadglasavanjem. 

Javna rasprava o Nacrtu ustavnih amandmana isto se odvija u znaku 
dva dijametralno suprotna pristupa: S jedne strane traži se dodatno pro- 
širenje nadležnosti Federacije, uz obrazloženje da je to neophodno Za osigu- 
ranje veće integracije jugoslavenskog društva i eleminaciju konfederalis- 
tičkih elemenata, čime bi se pospješio zahtjev za stvaranjem jedinstvenog 
tržišta. 

S druge strane, iskazani su i suprotni stavovi po kojima proširenje 
nadležnosti Federacije krnji suverenitet republika i njihovu ustavnu odgo- 
vornost za vlastitu sudbinu i zajednički razvitak. U tom kontekstu ne rijetki 
su bili i zahtjevi da nadležnosti Federacije treba bitno ograničiti i mnoge 
od njih prenijeti na republike i pokrajine. Uglavnom se Federaciji u nad- 
ležnost "ostavljala" zajednička moneta, pitanje odbrane zemlje, (globalno) 
uređivanje vanjske politike, usklađivanje carina i pitanje energetike. Neki 
su tome dodavali i ekonomske odnose sa inostranstvom, osnove poreske 


politike, te jedinstveno uređivanje korpusa ljudskih i građanskih prava i 
sloboda. 

Posebna rasprava se otvorila i oko položaja Predsjedništva SFRJ. 

Oni koji su se zalagali da Predsjedništvo SFRJ svakako ostane, na- 
glašavali su da se njime ne ograničava skupštinski sistem, da je ono i 
zamišljeno kao tijelo koje proizlazi neposredno iz republičkih i pokrajinskih 
skupština i koje povezuje te skupštine sa Saveznom skupštinom. Nadalje, 
ukazivano je da Predsjedništvo SFRJ garantira ravnopravnost republika i 
pokrajina, a da njegov ustavni položaj proizlazi neposredno iz prirode 
jugoslavenskog federalizma. 

Polazilo se od toga da je takav organ Federacije ujedno i državni 
poglavar 1 nosilac nekih drugih funkcija. Kada je ono uvedeno, smatralo 
se da će se upravo preko njega najbolje riješiti pitanje "nasljedstva" J. B. 
Tita, suzbiti liderske tendencije i borba za vlast (nakon što Tito prestane 
biti predsjednik Republike). Ideja je bila da se time obezbijedi 1 veća 
stabilnost političkog sistema Federacije i da se ono u punoj mjeri ispoljava 
i kao organ unutar koga se efikasno ostvaruju i usklađuju stavovi republika 
i pokrajina. Isto tako, u prilog osnivanja Predsjedništva SFRJ isticana je 
potreba da na njega pređu one funkcije koje su "neformalno i često izvan 
sistemski obavljali vodeći organi Saveza komunista Jugoslavije", a ona 
su se odnosila na mnoga bitna pitanja odbrane zemlje, međunarodnih od- 
nosa, bezbjednosti zemlje i sl. 

Najviše sporenja unosilo je pitanje da li je ustavna koncepcija Pred- 
sjedništva SFRJ dosljedno izvedena iz Osnovnih načela kojima se određuju 
odnosi u federaciji. Na osnovu toga izvodile su se i žestoke kritike na 
račun Predsjedništva SFRJ. Prvo, tražili su se neposredni izbori tog organa, 
ali se predlagao i izbor članova Predsjedništva od Skupštine SFRJ. Bilo 
je i kombinovanih prijedloga, da se povežu neposredni izbori s odgo- 
vornošću Predsjedništva Skupštini SFRJ. 

Najviše su se podastirala obrazloženja da Predsjedništvo SFRJ ne 
može imati opštejugoslavenski značaj, ugled i podršku ako se njegovi 
članovi biraju u republičkim i pokrajinskim skupštinama. Većina beograd- 
skih pravnih teoretičara je uporno ponavljala da državu može zastupati 
samo organ koji je izabran neposrednim izborima od strane naroda ili u 
najvećem organu vlasti te države (u Skupštini SFRJ). Dalje se govorilo 
da s obzirom da članove Predsjedništva biraju republičke i pokrajinske 
skupštine, njihovo proglašenje u Skupštini Jugoslavije ima samo deklera- 
tivni karakter, a članovi Predsjedništva manji autoritet, posebno u među- 
narodnim odnosima. 

U osnovi tog pristupa zapravo traži se temeljita revizija Ustava iz 
1974. Njime se iskazuje nepovjerenje u republike i pokrajine 1 njihovu 
sposobnost da preuzmu odgovornost ne samo za svoj, već i za zajednički 

jugoslavenski razvitak. Polazi se od toga da Federacija treba da bude nad- 
ređena državna struktura, koja je iznad republika i pokrajina, a ne sredstvo 
za ostvarenje zajedničkih interesa naroda i narodnosti. 

U podtekstu svega toga su sve izraženiji zahtjevi velikosrpskog na- 
cionalizma. Hrvati, Slovenci, Muslimani, Makedonci, kao i Albanci i Ma- 
đari, sve manje prihvataju diktat i "proceduralnu presiju" tog nacionalizma, 
čime Jugoslavija uz ostale razloge ulazi u nezapamćenu krizu. Bolje rečeno, 
to je već uvod u njen raspad. 


Finale tih nesporazuma počinje sa intenziviranom raspravom O us- 
tavnom položaju SR Srbije. 

Ona je počela otvaranjem "srpskog pitanja" u jugoslavenskoj feder- 
aciji. Polazilo se od toga da velik dio srpskog naroda živi mimo SR Srbije, 
zbog čega je srpski narod posebno zainteresiran da razvoj jugoslovenskog 
federalizma ne ide u pravcu vještačkog odvajanja naroda, nego njihovog 
međusobnog povezivanja. Ukazivano je da je stručna i ukupna javnost u 
SR Srbiji posebno osjetljiva na birokratsko-etatističke diobe i zatvaranja 
unutar republika i pokrajina, te da je Srbija posebno hendikepirana samim 
postojanjem pokrajina, što je čini manje državom nego druge republike. 
Naročito je ukazivano da u odlukama Drugog zasjedanja AVNOJ-a pok- 
rajine nisu ni spominjane, odnosno da se u tim odlukama ne mogu tražiti 
izvori njihovog osnivanja. 

Upozorenje teoretičara ustavnog prava iz Srbije (Avramov, Jovičić, 
Ratković, Matić, Marković itd.) idu da pokažu kontradikciju. Oni koji se 
zalažu za slovo i duh AVNOJ-a ne uvažavaju činjenicu da postojanje 
pokrajina nije legitimno ni u skladu sa stavom i duhom AVNOJ-a. 

No, to je u osnovi jedna naizgled logički utemeljena podvala. Jer 
svako ko se bavio genezom razvoja federalne strukture u Jugoslaviji, zna 
da je ona u mnogim segmentima oblikovana prije Drugog zasjedanja 
AVNOJ-a, u mnogim bitnim dokumentima KPJ koji su kasnije i opred- 

jeljivali oblike federativnog uređenja. (Npr. odluke V zemaljske konfe- 
rencije KPJ iz oktobra 1940. koje se odnose na položaj Hrvata i Slovenaca, 
na ravnopravnost makedonskog i crnogorskog naroda, na pitanje Albanaca 
na Kosovu i Metohiji, na pitanje njemačke, mađarske, rumunske i drugih 
manjina u Vojvodini, te posebno odluke koje traže borbu protiv pokušaja 
podjele BiH između srpske i hrvatske buržoazije. Tu su i odluke oblasnog 
komiteta Kosova i Metohije koji je autonoman položaj dobio 1940, a 
Pokrajinski komitet KPJ za Vojvodinu je još početkom 1941. izdao proglas 
u kome se odredio prema nacionalnom pitanju i budućem statusu Voj- 
vodine. Pred II zasjedanje AVNOJ-a već postoje oružane snage Vojvodine 

i njezini organi nove narodne vlasti. U Vojvodini su izabrani i delegati 
za Drugo zasjedanje AVNOJ-a, ali zbog ratnih prilika nisu uspjeli doći 
na zasjedanje, itd.), 

"Kritička analiza ostvarivanja političkog sistema" polazi od toga da 
se ne prihvate zahtjevi za potpunim izjednačavanjem pokrajina sa repub- 
likama, ali ni zahtjevi za takvo mijenjanje ustavnog položaja pokrajina 
kojim bi se one ograničile da budu samo unutrašnje, autonomne jedinice 
Srbije bez mogućnosti neposrednih veza sa Federacijom.!% 

Teoretičari iz Srbije su uporno dokazivali da se ustavnim promjenama 
treba omogućiti dijelovima srpskog naroda koji živi u pokrajinama da 
ostvaruje svoja suverena prava i unutar svoje republike, a ne da Srbi koji 
žive u pokrajinama ta prava najprije ostvaruju preko Federacije, a mimo 
republike. Polazilo se od teze da se njihova građanska i druga prava "zaus- 
tavljaju na granicama pokrajina" i da bi u interesu ostvarivanja sloboda i 
prava ljudi trebalo formirati Vrhovni sud SR Srbije kao najviši sud u 
Republici i na njega prenijeti nadležnosti da odlučuje o vanrednim pravnim 
lijekovima protiv odluka pokrajinskih vrhovnih sudova. Polazilo se od 
toga da zakoni moraju da vrijede na čitavom teritoriju SR Srbije (posebno 
u poslovima narodne odbrane, državne bezbjednosti i međunarodnih od- 
nosa). 

Nacrt amandmana na Ustav SFRJ je sadržavao slijedeće promjene 
kojima su se trebale eliminirati neke nedosljednosti i slabosti dotadašnjih 
ustavnih rješenja: 

— ravnopravnost jezika naroda i narodnosti u nastavi; 

— prihvatanje načela da odluke, isprave i drugi pojedini dokumenti 
imaju jednaku pravnu vrijednost na čitavom teritoriju SFRJ; 

— jasno izraženo načelo da su protuustavni svi propisi i drugi do- 
kumenti i postupci kojima se organizacija udruženog rada ili radni ljudi 
dovode u neravnopravan položaj prema svom sjedištu, odnosno prebivali- 
štu; 

— pokrajine su dužne ostvarivati međunarodnu saradnju u sklopu me- 
đunarodne saradnje SR Srbije; 

— nadležnost federacije da uređuje režim rada propisana je tako da 


se omogući Ustavu SR Srbije da odlučuje o tome jedinstveno za čitav 
teritorij te republike; 


103 Vidjeti: C, Ribičić, Z. Tomac: "Usaglašavanje ili nadglasavanje", RO "Zagreb", Samo- 
bor 1986, str. 190-191. 

— nadležnost Federacije u odlučivanju o koliziji republičkih, odnosno 
pokrajinskih zakona propisana je tako da se omogući Ustavu SR Srbije 
da to pitanje uredi u skladu sa specifičnošću SR Srbije; 

— nadležnost Saveznog suda u odlučivanju o sukobima nadležnosti 
između sudova s područja dviju ili više republika određena je tako da se 
ne izjednačuje republika i pokrajina; 

— izmijenjena je nadležnost ustavnog suda Jugoslavije tako da više 
ne odlučuje o sukobima nadležnosti koji nastaju unutar SR Srbije. !% 

Po mnogim ocjenama ove novine su ustavno-pravno bolje izrazile 
položaj SR Srbije i pokrajina u njoj. Tada još nisu ozbiljnije mijenjana 
osnovna načela Ustava SFRJ, ali je to ipak izazvalo dosta oštru reakciju 
u pokrajinama koje su u 28 slučajeva predlagale rješenja različita od onih 
koji su prihvaćeni u Nacrtu amandmana na Ustav SR Srbije (počev od 
pitanja službene upotrebe jezika, izvršavanja republičkih zakona na čitavom 
području republike, pa do nadležnosti u pitanju krivičnog zakonodavstva, 
opštenarodne odbrane, nadležnosti sudova itd.). 

Javna rasprava o Nacrtu amandmana uzrokuje ozbiljne političke su- 
kobe koji će kasnije rezultirati masovnom političkom čistkom u obje po- 
krajine. 

Zašto su ova pitanja važna za temu kojom se bavimo? 

Prvo, jedan od ključnih faktora ukupnih političkih nesuglasica i žes- 
tokih svađa u godinama pred raspad SFRJ, je bio upravo odnos prema 
Ustavu iz 1974. tj. ukupnim ustavnim promjenama. Drugo, kao na malo 
kom segmentu jugoslavenske strukture, upravo na ovoj ustavno-pravnoj 
ravni na površinu su iskrsla sva neslaganja, goleme koncepcijske razlike 
u pogledu budućnosti zajedničke države, te uloga Srbije u svim tim doga- 
dđanjima. Treće, kroz ustavno-pravnu sferu, predlagane promjene (koje smo 
samo marginalno komentirali), najpregnantnije su se iskazale sve nacio- 
nalističke tendencije, razgolitili velikodržavni koncepti, praksa hegemo- 
nizma i nametanja većinske volje, te potiranje interesa "malih" naroda 
koji se i o nekim najkrupnijim promjenama uopšte nisu ni pitali. Četvrto, 
u ovoj oblasti se najjasnije razotkrila beskrupuloznost "Memorandumskih 
ambicija antibirokratske revolucije" i Miloševićevog nacionalističkog pro- 

jekta. Peto, neprihvatanje metoda političkih ucjena, diktata i nametanja 
volje iz jednog centra, promovirana je praksa da se silom realizira jedan 
megalomanski nacionalistički koncept, što je bio uvod u rat i raspad SFRJ. 


104 Vidjeti: C. Ribičić, Z. Tomac; "Federalizam po mjeri budućnosti"... str. 73-74. 

Šesto, naročito se na primjeru "rješavanja pitanja pokrajina" i dras- 
tičnog kršenja Ustava SFRJ vidjelo da ta politika neće birati sredstva ni 
metode u realizaciji svojih davno zacrtanih ciljeva i već su se tu napravile 
karte velike Srbije koja je poslije "sređivanja" stanja u pokrajinama iskazala 
ambicije da po istom receptu proširi svoje granice na račun Hrvatske, 
Bosne i Hercegovine, Crne Gore i Makedonije. 


Moglo bi se navesti još mnogo indikatora koji govore da se u maglovi- 
toj i kontroverznoj ustavno-pravnoj raspravi, uglavnom pod plaštom brige 
za očuvanje Jugoslavije, sistematski provodio koncept stvaranja velike Sr- 
bije i potiranja volje i interesa većine naroda i narodnosti u Jugoslaviji 
(Historija će odgovoriti koliko je to sve bilo u interesu i samog srpskog 
i crnogorskog naroda). Ep 

Ta politika se u osnovi bazirala na principu da ono što tražim za 
sebe, negiram drugim. Npr. glavna teza: "Srbi treba da žive u jednoj državi". 

Dok se realizacija te teze nastojala prikriti zahtjevom da se živi u 
modernoj, demokratski uređenoj federativnoj Jugoslaviji, mnogi su te zah- 
tjeve smatrali legitimnim i opravdanim. No, čim je ona ogoljena do mjere 
da se pod Jugoslavijom ne mora smatrati svih njenih šest republika i dvije 
autonomne pokrajine i da Jugoslavija može biti sprva sa pet kasnije sa 
četiri i na kraju s dvije republike (faktički bez pokrajina), bilo je jasno 
da je krajnji cilj velika Srbija a ne demokratski i dogovorno uređena i 
na dobrovoljnoj osnovi razvijena višenacionalna zajednica. 

Da bi se realizirala teza da svi Srbi treba da žive u jednoj (jedinstvenoj) 
državi, suspendiran je ustavni položaj pokrajina. I glavni razlog te sus- 
penzije se onda prebacuje drugima. U Srbiji su ukinute zato da bi Srbija 
postala jedinstvena država, ali zato moraju da se formiraju u Hrvatskoj, 
jer tamo živi 11 posto Srba. Treba ih u vidu zaokruženih nacionalnih 
kantona, srpskih republika ili autonomnih oblasti formirati u Bosni i Her- 
cegovini, jer i tamo u mnogo većem broju žive Srbi. Crnu Goru treba 
svim sredstvima natjerati na prisajedinjenje, jer "Crna Gora je srpska Spar- 
ta, a Crnogorci najčistiji Srbi", 

Makedoniju treba vojnim, političkim i ekonomskim sredstvima do- 
vesti u "ćor-sokak", jer je ona historijski svakako "južna Srbija", a Make- 
donci su izmišljen "politički narod". 

Kosovo svakako jeste sa Starim Rasom "kolijevka srpskog naroda", 
a Albanci su tu "uljezi", nasilni uzurpatori koje ako neće biti potpuno 
lojalni treba protjerati i silom skršiti njihov zahtjev za autonomijom. 

Mađarima treba pokazati da oni ionako imaju više prava nego Srbi 
u Mađarskoj i da ukoliko ne prihvate novouspostavljeno stanje, onda. bi 
se mogli provesti gore od Albanaca itd. 

"Tako dolazimo do Dražine, odnosno Moljevićeve "Jugoslavije", pro- 
grama ravnogorskog štaba korigiranog Miloševićevim mešetarenjem i iznu- 
đenim ustupcima. A u epicentar tog programa, po prirodi stvari, dolazi 
ponovo Bosna i Hercegovina, odnosno pitanje Muslimana. No, prije toga 
da vidimo kako je došlo do otpočinjanja rata i raspada Jugoslavije. 

Us 14. vanrednog kongresa SKJ (januar 1990.) politički sukobi 
su kulminirali, različite političke opcije gotovo iskristalizirane. Savez ko- 
munista Jugoslavije je na vrhuncu svog nejedinstva. Sve je jasnije bilo da 
je on, bez obzira na obećanu temeljitu unutarnju reformu i reorganizaciju, 
istrošio svoju historijsku ulogu i kohezione mogućnosti. 

No, još uvijek su stotine hiljada, pa i milioni ljudi vjerovali u mo- 
gućnost njegovog demokratskog preobražaja. Bez obzira na ideološke poz- 
icije, mnogi su upravo u njemu prije svega vidjeli zalog opstanka Ju- 
goslavije. U kongresnim materijalima ponuđen je okvirni koncept radikal- 
nog preobražaja ukupnog političkog i ekonomskog sistema, kao i same 
transformacije SKJ u pravcu stvaranja moderne, demokratske, evropski 
orijentirane partije koja je definitivno raskrstila s boljševičkim modelom 
organizacije, natruhama staljinističke ideologije i uopšte tip kadrovske, 
privilegirane stranke koja svoju moć crpi u personalnoj uniji s državom 
i njenim organima. Prihvaćen je princip političkog pluralizma, a što se 
tiče reforme političkog sistema polazilo se od sloboda i prava čovjeka i 
građanina da izražava svoje mišljenje i politička i druga opredjeljenja i 
da se slobodno organizuje i udružuje radi njihovog izražavanja i ostvari- 
vanja ciljeva ukupne društvene reforme. Savez komunista se opredijelio 
da se na izgradnji projekta, djelotvornoj akciji radi izlaska iz krize i obnovi 
socijalizma — otvara prostor za konkurenciju ideja, programa i svih po- 
tencijala kojima društvo raspolaže. 

Što se tiče odnosa prema Federaciji, prevalirao je stav da se ona 
utemelji kao moderna savezna država i demokratska federativna zajednica 
ravnopravnih naroda i narodnosti, te da ona obezbjeđuje jedinstvene osnove 
političkog sistema i jedinstvo ekonomskog sistema itd. 

Polazilo se od toga da Savez komunista jedino ima šansu ako bude 
na čelu reformskih snaga, ako se udružuje s njima i da tako bude ključni 
faktor procesa demokratizacije. Vjerovalo se da će on biti u stanju da 

bude činilac modernizacije i vizionarstva, odnosno da svojom reafirmi- 
sanom sposobnošću idejno-teorijskog osmišljavanja bude emancipator u 
rješavanju društvenih problema. Nade u uspjeh kongresa budila je i već 
započeta privredna reforma kojoj se kao nova privredna harizma i "čovjek 
od povjerenja" nameće optimistički Ante Marković. Uz to ide i nesporna 
međunarodna podrška koju on dobija, ne samo od finanijskih krugova. 

Najkraće rečeno, optimisti su bili uvjerenja da Jugoslavija nikada nije 
bila ista što i zemlje socijalističkog lagera i da može izbjeći sudbinu kraha 
real-socijalizma. Da će se bez obzira na svima očitu krizu, zapjenušane 
međunacionalne svađe i pomamu nacionalizma svih boja i orijentacija, 
istrošenost i unutarnju pocijepanost SKJ (i to primarno po nacionalnoj 
osnovi), ipak naći izlaz iz situacije, da će prevladati tzv. konstruktivne 
snage i da će se uz nešto uzajamnih koncesija, kompromisa i dobre volje 
— smoći snage i pameti koja bi jugoslavenski socijalizam uvela u nove, 
mirnije i demokratskije vode. 


No, pesimisti su bili u pravu: dubina krize je bila neća nego što se 
pretpostavljalo. 

Kulminacija međurepubličke i međunacionalne zavade osjećala se i 
na samom Kongresu i ona se manifestira u ostrašćenosti koja ide do neke 
vrste kolektivne paranoje. Kriza je nametnula posuvraćenu logiku po kojoj 
je u prvi plan stavljeno ono što je u krajnjoj konzekvenci ipak efemerno, 
što je pojavnost, a ne suština društvenog života. Stari raskoli i podozrenja 
su se samo eksplozivno ispoljili, nacionalno je potisnulo klasno-socijalno 
i ljudsko, državno se fetišizira na uštrb samoupravnog, ideološko dobija 
primat nad onim što čini produkciju i reprodukciju ukupnog života, tradi- 
cija, mit, epika i iracionalna strana života nameću se kao recept za bu- 
dućnost, itd. 

Kongresnom orkestracijom, uz pažljivo slušanje i gledanje cijele Ju- 
goslavije, nesporno dirigira Slobodan Milošević. Predstavu i očekivane 
efekte odmah na startu kvari "iskakanje" i nemirenje s dirigentskom pali- 
com, prvo Kučanovog, pa onda i Račanovog "reda", uz kolebljiv i zbunjen 
stav bosanskohercegovačke delegacije. Note po kojima je orkestar trebao 
da svira, naprosto nisu prihvaćene, bez obzira na solidnu akustiku, prateće 
fanfare i pompezno najavljenu predstavu. 

I poslije iznuđenog odlaska slovenačke delegacije, sve je poprimilo 
drugi tok i raspad Kongresa je bio neminovan. Nije to bio samo sukob 
srpsko-crnogorske armijske i slovenačke delegacije (kojoj se kasnije pri- 
družuju hrvatska i bosanskohercegovačka delegacija), već sukob dva kon- 

cepta, dva pogleda na budućnost Jugoslavije i način uređenja odnosa u 
njo) . 

Sukob onih koji su htjeli da nametanjem većinske volje, kroz dirigi- 
ranu partijsku mašineriju i preko unaprijed skrojenog plana koji je bio 
itekako nacionalistički obojen — riješe pitanje jugoslovenske krize i onih, 
koji također nisu bili imuni od nacionalističkih programa i ambicija, ali 
su ipak iskazali opredjeljenje za to da se ta kriza rješava dogovorno, de- 
mokratski i bez diktata većine. 

I namjesto da kongresni raskol bude posljednje upozorenje, "većina" 
zaoštrava kurs, hoće nastavak kongresa po svaku cijenu, ali izuzev sitnih 
i uglavnom proceduralnih koncesija, ne odustaje od svog programa i na- 
stojanja da se po mjeri njene politike "urede" odnosi u Jugoslaviji i nastavi 
započeta privredna reforma. Jugoslovenska narodna armija se uz velike 
zakletve o spašavanju Jugoslavije, uz pozivanje na ustavnu obavezu da je 
dužna da čuva integritet zemlje i da je brani od svih koji hoće da ugroze 
ustavni poredak, sve se otvorenije stavlja u službu Miloševićevske politike. 
Kada su propale i zadnje nade da se preko Odbora Za pripremu i nastavak 
14. vanrednog kongresa SKJ spasi kakva-takva jugoslavenska komunistička 
organizacija, JNA okuplja grupu uglavnom penzioniranih generala i dog- 
matskih istomišljenika da prekonoćno, linijom komandovanja i po vojnom 
receptu formiraju novu partiju — "Savez komunista — pokret za Jugoslaviju" 
koja je tobože trebala da predstavlja integrativnu jugoslavensku snagu. 
Ponovo neki naivni, istinski opredijeljeni Jugosloveni, nasjedaju na staljin- 
ističko zamešateljstvo admirala Mamule, gen. Kadijevića, Mirkovića i mno- 
gih drugih visokih oficira. Vjerovatno je da su neki oficiri iz stare Titove 
garde imali najbolje namjere, no valjda je i njima sve moralo biti jasno 
kada je za glavnog ideološkog mentora te, u startu promašene partije došla 
Mirjana Marković-Milošević, supruga glavnog dirigenta kome je ta stranka 
u nedostatku drugih koje bi se skrile pod plašt jugoslavenstva, trebala da 
odradi važan politički posao. { ona ga je prilično uspješno odradila. Linijom 
komandovanja gotovo svi oficiri i građanska lica na službi u JNA su 
morali da se "upišu" u tu stranku. Dalja podrška se tražila i dijelom našla 
u boračkim organizacijama, savezima rezervnih vojnih starješina, deklar- 
isanim Jugoslavenima i svima onima koji su manje-više podržavali Milo- 
ševićevu politiku i bili spremni da se za tobožnji spas Jugoslavije i vojno 
angažuju. . 

Indikativno je da ta stranka svoju glavnu političku aktivnost usmjerava 
na Bosnu i Hercegovinu. Kada nije naišla na podršku Saveza komunista 
BiH — SDP, otpočela je pravi ideološki rat protiv svih onih koji se nisu 

slagali s njenim militantnim ciljevima. Sve je bilo jasno, čak i za one koji 
su se kolebali, kada je SK-PJ počeo da agituje na stvaranju posebnih 
vojnih jedinica koje bi se "u slučaju potrebe odmah stavile pod rukovodstvo 
prve nadležne komande JNA" i kada se njegovim pristalicama počelo di- 
jeliti oružje koje je izdašno obezbjeđivala JNA. 

Tako "Savez komunista — Pokret za Jugoslaviju" odrađuje najprljaviji 
posao, a to je tiha vojna priprema agresije na Bosnu i Hercegovinu. 

SDS-u BiH je tobože s početka smetala ideološka orijentacija SK-PJ, 
no to je sve bila izrežirana farsa, jer oni kasnije zajedno sa JNA odrađuju 
isti posao. Nastranu to što je u redovima SK-PJ gotovo 99 posto bilo 
Srba, s pokojim penzioniranim hrvatskim oficirom, zalutalim Muslimanom 
i deklariranim Jugoslovenom koji su trebali da u javnosti stiču imidž in- 

ternacionalizma i jugoslavenskog patriotizma. 95 

Ostaci te poluvojne organizacije završiće kao direktni saveznici s čet- 
nicima, a neke partijske vođe i kao neposredni koljački izvršioci razu- 
larenog velikosrpskog nacionalizma i fašizma. 

Mnogi su mislili da JNA, pa i preko SK-PJ, nastoji da brani komu- 
nizam u Jugoslaviji. Njena intervencija i u Sloveniji i u Hrvatskoj vezala 
se za njeno nemirenje s napuštanjem komunističke ideologije i socijalizma 
u tim republikama. Kod dijela oficirskog kadra bilo je svakako i toga (bar 
deklarativno na toj liniji su bili mnogi generali i admirali, počev od Ma- 
mule, Mirkovića, pa do Broveta i Kadijevića), 

U tom smislu indikativan je komentar Miloša Vasića koji kaže; "JNA 
je pred godinu dana bila pred izborom: hoće li sačuvati Jugoslaviju, a 
komunizam neka propadne, ili će čuvati komunizam, pa makar Jugoslavija 
propala. Izabrala je da sačuva komunizam, a propali su i komunizam i 
Jugoslavija i to se zove duplo golo. Potpukovnik Stojadinović pokušava 
da tu stvar spakuje u istoriju: da vojska nije bila ideološka (komunistička), 
veli on, ni javnost ne bi od nje očekivala da sačuva državu; vojska s druge 
strane nije smela da obeća da će državu sačuvati. Hoće li nova reformis 
vojska da se drži zakletve o čuvanju države... Sad — gde smo tu smo: 
uostalom, na primeru Bosne i Hercegovine, uskoro ćemo videti namere 

ostatka JNA". (Istakao N. D.) 

U samoj JNA događaji se odvijaju meteorskom brzinom. Već u doba 
uspona Miloševića, u vrijeme kad on nemilosrdno krši svoje političke 
protivnike i kada na poznatoj Osmoj sjednici CK SK Srbije ostvaruje 
potpunu političku pobjedu, vrh armije u njemu vidi svoju čvrstorukašku 
——— 


ana, 


105"Vreme", 9, marta 1992, 

boljševičku nadu i vrlo rado mu se priklanja. Kada Milošević na proslavi 
šestotegodišnjice Kosovske bitke na Gazimestanu već ima oreol "spasioca 
srpstva" i kada ga histerično obožava cijela nacija, već pod svojim skutima 
ima cijelu generalsku svitu koja iako još omjera da li da stopostotno Zaigra 
na njegovu kartu, spremna je da bude poslušnik njegove politike. 

Naravno, velika igra se odvija iza kulisa, armija još uživa plodove 
dugo građenog mita da je jedina ostala zdrava pred nasrtajima nacion- 
alizma, da je ona zbiljski integrativni faktor i zalog očuvanja Jugoslavije, 
da ona brani slavu i tekovine revolucije, da je ona po duhu Titovska, po 
organizaciji moderna armija koja prihvata sve demokratske tekovine, prin- 
cipe pravne države 1 civilnu vlast kao takvu i da joj nije ni na kraj pameti 
da se miješa u političke poslove. Narod širom Jugoslavije još dobrim 
dijelom vjeruje u nju, ona je moćna, opjevana i ugledna. Prave se velike 
slave kada sinovi odlaze u njene redove, još se pred njene tenkove ponegdje 
baca cvijeće i zaiskri stara partizanska suza. 

Na upozorenje da armija sve više uplivava u vode velikosrpstva, da 
je nedopustivo da u oficirskom kadru gotovo 80 posto budu Srbi i Crno- 
gorci, da se više ne može tolerirati negiranje i nipodaštavanje drugih na- 
cionalnih jezika, da regrutni i mobilizacijski sistem suspendira ulogu re- 
publika u odbrani, da se više ne može niti treba izdvajati tolika sredstva 
za armiju i održavati toliki profesionalni kadar itd., odgovori su po pravilu 
papagajski i stereotipni: to je rušenje Jugoslavije, separatističke snage na- 
mjerno stvaraju antiarmijsko raspoloženje, to je težnja za izgradnjom na- 
cionalnih armija i sl. 

Nešto starijih Titovih generala pokušalo je da drži patriotski i pošteni 
opštejugoslavenski kurs. Oni su vjerovatno imali podršku i u dijelu mlađeg 
oficirskog kadra koji je odgajan u duhu bratstva i jedinstva, jugoslavenstva 
i odanosti socijalističkoj ideji. Dosta poštenih boraca NOR-a je također, 
do zadnjeg vjerovalo toj armiji. Vjerovalo je u ciljeve za koje se ona 
deklerativno borila. Generacije komunista su imale poseban emocionalan 
odnos prema njoj, itd. 

No, cezarizam Miloševićeve politike je bio jači. Politički zanos i 
nacionski opium su bili tako jake droge da je gro armije postao potpuno 
ovisan od njih. Injektiranom velikosrpstvu više nije bilo povratka, a odu- 
ševljenje novim srpskim diktatorom je bilo tako jako, da je JNA potpuno 
u njemu i njegovim suludim ambicijama vidjela jedini spas i sigurno uto- 
čište. Tako drogirana, ona je bila spremna i na krvavi rat da zadovolji 
njegove ambicije. A tada povratka, nije više ni bilo. 


SLOVENAČKI PRELUDIJ 


Počeo je sa zveckanjem oružja, demonstracijom moći, generalskim 
konzilijima, pa onda i ultimatumima i otvorenim prijetnjama. Usput, čistka 
onih koji se još kolebaju i dovođenje na komandne pozicije "provjerenih", 
spremnih na sve. I na ubijanje sopstvenog naroda. Samo povod, a ne i 
stvarni cilj, je bila Slovenija. Javno mnijenje dobrog dijela Jugoslavije je 
već bilo tako našpanovano da se Slovenci predstave kao glavni razbijači 
Jugoslavije, da su kod njih, pored Albanaca, glavni izvori separatizma, da 
oni naprosto licitiraju nemoguće zahtjeve i da hoće po svaku cijenu izaći 
iz Jugoslavije. Napose, da su u službi prljave igre Zapada, da poslije uje- 
dinjenja dvije Njemačke treba da odigraju ulogu u stvaranju "Četvrtog 
rajha", s ciljem da on izađe na more, zagospodari Balkanom i ponovo na 
uštrb Srba realizuje "Drang nach osten" i sl. Prije toga Miloševićev propa- 
gandni štab je učinio sve da Slovence predstavi kao glavne "srbofobe", 
kao "germanske podanike", "alpske egoiste", izdajice i sličnim epitetima 
kojima će se "podarivati" i ostali narodi. Dakle, silna soldateska samo je 
trebala da promaršira Slovenijom, demonstrira silu, ulije strah i natjera 
Kučana na pregovore. 

Ona je to } uradila, samo što sve nije išlo po zapisanom vojnom 
scenariju. 

Prvo, JNA je u tu avanturu ušla potpuno nespremna. Manje vojnički, 
jer za to je imala silne potencijale, koliko psihološki i propagandno-poli- 
tički; 

Drugo, Slovenci su se pokazali mnogo tvrđim orahom nego što se 
to očekivalo. Njihova opštenarodna odbrana (koju je Kadijević ismijao) 
pokazalo se da funkcioniše besprijekorno. Ono što je osione komandante 
frapiralo jeste pokazana spremnost Slovenaca da se bore i ako treba do 
kraja, te potpuni otpor naroda i prezir prema agresoru. Mladi vojnici koji 
su tamo diletaniizmom komandature bili poslani, psihički potpuno ne- 
spremni, najčešće nisu htjeli ni da pucaju, a porazio ih je slovenački prezir 
i realnost situacije u kojoj su se našli; 

Treće, može se reći da je glavni posao odradila briljantna slovenačka 
propaganda. Ona je bila mnogo spremnija i profesionalnija od one milo- 
ševićevske. Glavni ciljevi agresora su brzo razotkriveni, brutalne slike su 
prekonoćno otišle u svijet, evropsko javno mnijenje je odmah animirano, 
bahate armijske kolone zatečene i vješto izblamirane. Uz to, prijetila je i 
internacionalizacija sukoba; I 

Četvrto, najvjerovatnije cilj JNA nije bio da vojnički do kraja slomi 
slovenačku odbranu. Ona bi, kako kasnija iskustva iz Hrvatske i BiH go- 
vore, upotrijebila sva sredstva i taj bi rat bio žestok i krvav i vjerovatno, 
bar u početku nepovoljan po slovenačku odbranu. Ali, iz prethodnih razloga 
Armija nije smjela da ide do kraja. Stvarni je razlog najvjerovatnije, što 
Milošević nije bio spreman u tom momentu da ide dalje. On radi Slovenije 
nije htio da rizikuje svoj glavni plan: stvaranje velike Srbije. Paradoks je 
u tome što, da je stvarni cilj njegove politike bio očuvanje Jugoslavije 
(onakve kakvu je on zamišlja), on bi išao da vojno slomi Sloveniju, da 
se poziva na Ustav i na obavezu čuvanja granica zemlje, na obavezu Armije 
da čuva njen integritet itd. I on bi nažalost tada u tome dobio mnogo veću 
podršku u drugim republikama, nego što će je dobijati u kasnijim agresi- 
jama. I 

On se brzo pomirio sa "izlaskom" Slovenije iz Jugoslavije, jer ona i 
nije bila u "memorandumskom" planu jer se nalazi iza linije Karlobag- 
-Karlovac-Virovitica, kao linije bivšeg turskog pašaluka oko koje se slažu 
manje-više svi od Garašanina, preko Moljevića i Draže Mihailovića pa 
do njegovog glavnog mentora i duhovnog učitelja Dobrice Ćosića. 

Sve u svemu, JNA se relativno brzo povukla iz Slovenije, nastojeći 
da spašava dobro ukaljan obraz i da svu krivicu svali na tobože nesposobne 
generale. To je bio povod da se zadnji kolebljivci ponovo očiste, da se 
dovode novi, militantniji, već otvoreno četnički orijentirani kadrovi koji 
se više i ne trude da sakriju svoje prave ciljeve. A upravo zbog njih, ta 
će čistka ići prikriveno i postupno. Jer, na redu je bila Hrvatska. 

AGRESIJA NA HRVATSKU 


Suština otpočinjanja rata u Hrvatskoj je mnogo složenija od propale 
vojne "ekskurzije" u Sloveniji. Da bi se mnoge stvari shvatile, trebalo bi 
pojasniti historijat srpsko-hrvatskih odnosa uopšte, osvrnuti se na mnoge 
sukobe i raskole na toj relaciji, posebno na iskustva iz Drugog svjetskog 
rata, preko poratnih razmimoilaženja, pa do inih svađa, nesporazuma, uza- 
jamnih opužbi itd. koje su intenzivirane nekoliko godina pred opštu agresiju 
na Hrvatsku. 

Ovaj rad nema pretenziju da ulazi u sve to i cilj nam je samo da se 
i na primjeru Hrvatske pokaže konzistentnost i beskrupuloznost veliko- 
srpskih ambicija. 

Agresija na Hrvatsku je mnogo pažljivije i sistematskije pripremana 
od one na Sloveniju. 

Iskustvo iz Slovenije je unekoliko dobro došlo kao generalna proba 
za komadanje i porobljavanje Hrvatske. Naime, tamo su se i prije "upada" 
u Sloveniju stvari počele razvijati u pravcu rata. Teren je dugo pripreman. 
Kada je "antibirokratska revolucija" bila u jeku u Srbiji i Crnoj Gori, ona 
se na sve načine htjela prebaciti u Hrvatsku i Bosnu i Hercegovinu, posebno 
tamo gdje su bile zaokružene srpske enklave (čak i u Ljubljanu, povodom 
prijetnji o masovnom srpskom prvomajskom mitingu). 

Prva takva enklava, koja je izabrana kao idealan centar za širenje 
antibirokratske revolucije, odnosno za destabilizaciju Hrvatske, izabrana 
je Kninska krajina. Uporedo je išla nevjerovatno bezočna, uporna i vješto 
dirigirana kampanja u koju su se uključili svi srpskocrnogorski mediji, 
dijelom potpomognuti i iz Bosne i Hercegovine, zatim pravoslavna crkva 
sa većinom svojih velikodostojnika, "vijeće staraca" iz SANU, te posebna 
vrsta "lumpenknjiževnosti, lumpenfilozofije i lumpenžurnalizma" (B. Ko- 
renić). 

Svi se, od tzv. ozbiljnih historičara do književnika sa najvišim laurea- 
tima (da ne govorimo o stotinama nacionski zaslijepljenih političara) utr- 
kuju ko će više ocrniti Hrvate, ko će ih više kolektivno predstaviti ustašama, 

"genetski predodređenim genocidnim narodom", vatikanskim podanicima, 
najvećim srbomrziteljima, onim koji su u dva rata poklali milione Srba 
itd. U historiji jugoslovenskih prostora takva crna propaganda do tada nije 
viđena. Isto kao i u Bosni i Hercegovini, glavni posao je prebrojavanje 
kostiju mrtvih iz Drugog svjetskog rata, multipliciranje žrtava, jednostrana 
osuda ustaškog, a potpuno zanemarivanje četničkog zločina, te oprobana 
floskula o ugroženosti srpskog naroda u Hrvatskoj koji se predstavljaju 
kao građani drugog reda, proganjani, Ššikanirani, itd. 

Glavne teme su ponovo Jasenovac, Glina, Gradiška, "Magnum cri- 
men", "endehazija", masoni, pa sve do Titove zavjere! Pojavljuju se upravo 
fantastične teorije (sve do toga da Josip Broz Tito nije ni postojao kao 
takav, da je on ubačeni agent itd.), rehabilitiraju se najokorjeliji četnički 
Zločinci (npr. vojvoda pop Đujić), historija hoće prekonoćno da se prekroji, 
posebno u smislu da su za sva zla ovoga svijeta krivi Hrvati i Muslimani. 

Naravno sve to, kao u nuklearnom reaktoru, izaziva i hrvatsku reak- 
ciju. Na jedan nacionalizam uzvraća se drugim. Kao da je i cilj bio da se 
i u Hrvatskoj naglašenije ispolji i ustaštvo, da se aktiviraju sile mraka, 
mržnje, zavade i osvete. 

Dugo je ključalo u hrvatskom glinenom loncu i samo se čekalo kada 
će on pući i iz njega procuriti otrovna kaša koja će dovesti do ponovnog 
historijskog unesrećenja oba naroda. 

I dobar povod je brzo nađen. Naime, situacija je kako-tako držana 
pod kontrolom, dok su na vlasti bili Stojčevićevi odnosno Račanovi komu- 
nisti. 

Uoči izbora još se očekivalo da bi reformirani SDP Hrvatske imao 
šanse. Kampanja je dobro vođena, istureni su ponajbolji kandidati, znatan 
dio hrvatskih Srba davao je podršku SDP. Računalo se i na tradicionalna 
komunistička uporišta: radničke centre, borce, armijski sastav, policiju, 
dio omladine itd. Iako je u izborima SDP dobio oko 28 posto, to zbog 
po njih loše sročenog izbornog zakona nije bilo dovoljno da se bude ozbilj- 
nija opozicija ili partner u vlasti. Tako je zapravo trijumfovao HDZ na 
čelu s Franjom Tuđmanom. Činjenica da je HDZ na čelu s Tudmanom 
dobio višestranačke izbore i tako na demokratski i legalan način osvojio 
vlast, mnoge je, a naročito armijske krugove, iritirala do te mjere da nisu 
hijeli ni da priznaju tu vlast. S druge strane, u euforiji pobjede, uz probuđeni 
hrvatski nacionalizam, nerijetko praćen i primitivizmom, revanšizmom i 
drskom osvetom prema svemu onome što miriše na komunizam, Tuđman 
već na startu pravi nekoliko katastrofalnih grešaka: dozvoljava da se ipak 
Srbi u pojedinim područjima doista osjećaju ugroženima; na brzinu i bez 

prave demokratske procedure iznuđava promjenu osnova Ustava Hrvatske 
u kojem su Srbi tretirani kao potpuno ravnopravan i podjednako drža- 
votvoran narod i faktički im oduzima već stečena prava; ne prihvata na 
pravi način poslanike SDP srpske nacionalnosti koji su na najvišem nivou, 
sve do mjesta potpredsjednika Sabora mogli da reprezentativno predstav- 
ljaju hrvatske Srbe i pravi jeftine saveze sa minornim ekstremnim srpskim 
strankama, posebno sa tada militantnim i prevrtljivim Raškovićem; vrlo 
brzo i bez potrebe na silu forsira nove državne oznake koje iritiraju Srbe, 
jer ih podsjećaju na one iz vremena NDH; posebno nepromišljen i an- 
ticivilizacijski potez čini kada ukida imena ulica i trgova data u spomen 
borbe protiv fašizma (čak se mijenja i naziv "Trg žrtava fašizma"?!). 
Uz sve ovo ide i masovna smjena srpskih Kadrova u privredi, školstvu, 
policiji, zdravstvu, upravi itd. Bez obzira što je ona obrazložena potrebom 
ujednačavanja proporcionalne nacionalne zastupljenosti, odnosno ispravke 
debalansa koji je bio u korist Srba, to u mnogome poprima karakter čistke 
koja nije mogla ostaviti ravnodušnim Srbe u Hrvatskoj. 
Time je Tuđman na pravi način 
Zapravo je time učvrstio njegov 
da se on bori za "pravu stvar", 


pothranio Miloševićeve ambicije. 
položaj u Srbiji, mnoge dodatno uvjerio 
za zaštitu svih Srba bez obzira gdje se 
nalaze, a što je najbitnije — u punoj mjeri je homogeniziralo Srbe u najvećem 
dijelu Hrvatske i tako širom otvorio vrata za realizac 


iju velikosrpskog 
programa. 


U Kninu je smišljeno i kasnije će se pokazati i dobro organizirano, 
upaljen fitilj koji će razgorjeti nacionalističke strasti od Banja Luke i Kor- 


duna, do Slavonije, Baranje i Srema, sve po karti koja je dobro znan 


ai 
davno napravljena. 


Počelo je u Kninu, kasnije u Gračacu, Donjem Lapcu, Srbu, Benkovcu 
i Obrovcu, Dvoru na Uni, Pakracu, itd. povicima "ovo je Srbija", da bi 
se to proširilo sve na do stotinjak kilometara od Zagreba, na Petrinju i 
sve dalje i šire, dok se došlo do situacije kada novopečeni državnici, pred- 
sjednici i sl. bulementa (Zelenbaba, Babić, Martić, Opačić itd.) osiono 
izjavljuje; "Hrvatska će biti suverena koliko Joj mi dopustimo",\% 

Srpsko stanovništvo se (uglavnom iz vojnih izvora) masovno nao- 
ružava, zauzimaju se milicijske stanice i po scenariju "balvan revolucije" 
blokiraju putevi, suspendira legalno izabrana opštinska vlast, preotimaju 


KI 


106 Npr. u tom smislu Dušan Zelenbaba na tzv. srpskom saboru u Srbu izjavljuje: "Srbi 
žele svoju državu, a hoće li se ona zvati velika Srbija ili Jugoslavija, sasvim svejedno". 

radio-stanice i radio i televizijski predajnici, otvaraju veze prema Bosanskoj 
krajini i Beogradu itd. 

JNA se u svemu tome pravi nepristranom. Ona je tobože tu da spriječi 
međunacionalne sukobe, ali usput daje upozorenja da neće tolerisati teror 
nad srpskim narodom, uz onemogućavanje legalnoj vlasti da zavede red, 
kazni počinioce krivičnih djela i uspostavi normalno stanje. Ona namjerno 
na kninskoj stanici ostavlja desetine željezničkih vagona punog oružja 
potpuno nezaštićenog da ga "opljačkaju" banditi, a pojedini generali, da 
ne govorimo o nižim oficirima ne izlaze iz Martićevih i sličnih štabova 
dajući stručnu i materijalnu pomoć, sve do teškog oružja i oklopnih trans- 
portera. Formiraju se i posebni logori za obuku specijalnih jedinica od 
kojih se neki prebacuju i u Bosnu i Hercegovinu. 

I poslije "buna" i sporadičnih okršaja oko Knina, u Lici, Baniji, linija 
fronte se pomjera i formira u istočnoj Slavoniji. Time počinje pravi rat. 
U početku se labava fronta formira od Erduta, Dalja, Borova, Sotina, Beraka 
preko Vinkovaca, Trpinja i Tenje, sve do Osijeka. To se više nije moglo 
nazivati terorizmom, jer u rat ulaze mobilizirane jedinice iz Srbije, kako 
pod kapom JNA, tako i u četničkim odorama, često zajedno, ruku pod 
ruku, pa i u istim vojnim kolonama. 

U presudnim trenucima bitaka između četnika i jedinica MUP-a Hrvat- 
ske, po pravilu dođu jedinice JNA da tobože razdvoje zaraćene strane, a 
onda otvoreno otvaraju vatru na hrvatske vojnike i položaje. I tako je 
farsa bila zaokružena, sve je bilo jasno onima koji su taj krvavi rat doživ- 
ljavali, ali oni koji su još slijepo vjerovali moćnim beogradskim medijima 
i dalje pjevaju istu pjesmu i ponavljaju stereotipne fraze o borbi za opstanak 
srpskog naroda, o ustaškoj najezdi i sl. 

U međuvremenu Predsjedništo SFRJ je naredilo da se u roku od tri 
mjeseca oba korpusa JNA povuku iz Slovenije i odu u BiH i Srbiju. 
(Zlobni komentar je bio: "Na obostrano zadovoljstvo završen je plan izlaska 
ili tjeranja Slovenaca iz Jugoslavije" -— Gojko Marinković). 

Nastaje panika u Bosni i Hercegovini i Hrvatskoj, jer se već pret- 
postavljalo šta znači silna koncentracija armije u BiH (posebno uz granice 
prema Hrvatskoj), koja će kasnije sa osam armijskih korpusa postati teritorij 
sa najvećom koncentracijom vojne sile na svijetu (na tako uskom prostoru). 

Mukotrpno i gotovo "na silu" izabrani predsjednik Predsjedništva 
SFRJ Stipe Mesić izdaje naredbu da treba "demobilizirati sve oružane 
sastave na teritoriju SFRJ, osim JNA i redovnog mirnodopskog sastava 
milicije, odnosno policije do 18. srpnja 1991. godine do 24 sata". 

No, bilo je jasno da se ta odluka neće ispoštovati, Jer ju je jedino 
mogla provesti JNA, koja to već više nikako nije htjela. mu 

U avgustu 1991. to je već stravičan rat, ruši se sve pred moćnim 
armijskim cijevima. Ne biraju se ciljevi. Mnogi ne mogu da vjeruju IV 
slikama, ne shvataju da je to moguće. Ruše se kompletna naselja, sela, 
gradovi, fabrike, kulturni spomenici, crkve i katedrale. Ubijaju se hiljade 
nevinih ljudi, žena, djece, staraca. Formiraju se kolone izbjeglica sa obje 
strane. Pakao rata ne bira nikoga. Stradaju naravno i Hrvati 1 Srbi, kao i 
Mađari, Česi, Slovaci i silni drugi stoljećima izmiješani narodi. U mjestima 
gdje se vijekovima živjelo skladno i zajedno, koja su bila prave uzorne 
kosmopolitske zajednice, dešavaju se monstruozni pokolji, neviđene bes- 
tijalnosti koje nadmašuju čak i ono što je viđeno u Drugom svjetskom 
ratu. Dok ostaju avetinjska sela i ukleti gradovi, dok Hrvatska od Jadrana 
do Baranje grca u ognju, suzama i krvi i dalje beogradska gebelsovština 
govori o spasu srpstva, ali i o tome kako će se konačno "sva hrvatska 
moći vidjeti sa Sljemena", ili s Katedrale. Vrhunac cinizma, laži i podvala 
kakve su malo kada zabilježene u historiji modernog ratovanja, jeste pismo 
tadašnjeg predsjednika Vlade Srbije Dragutina Zelenovića koje je uputio 
Vladi Republike Hrvatske. 

Vrijedi ga citirati: "Na svojoj sedinici od 4. oktobra 1991. godine, 
Vlada Republike Srbije upoznala se sa opasnostima kojima je izloženo 
civilno stanovništvo i grad Dubrovnik, koji predstavlja deo istorije srpskog 
i hrvatskog naroda, kao i veličanstveni spomenik svetske kulturne baštine. 
Vaša odluka da u gradu od neprocenjive istorijske i kulturne vrednosti 
smestite vaše paravojne formacije, crne legije i mnogobrojne strane plaćeni- 
ke i da sa toga prostora započnete oružane napade na naseljena mesta u 
Hercegovini i Boki Kotorskoj predstavlja krajnje necivilizovan, nehuman 
i nedostojan čin. Nadamo se da ste i sami postali toga svesni i da ćete 
uložiti potreban napor da sprečite te vaše oružane formacije da razore 


Dubrovnik, kao što su to učinile i sa mnogim drugim gradovima. (lstakao 
N. D.) 


Upućujući vam ovaj poziv da sprečite razaranje Dubrovnika, Vlada 
Republike Srbije izražava čvrsto uverenje da će svi pripadnici JNA i jedi- 


nica TO uložiti maksimalne napore da se sačuva OVaj istorijski grad". 


107Da li je još bilo određenih koleba 
Simptomatično je da je u raz 
armije Veljko Kadijević rekao: 
mirnim putem i ona neće nap 


nja ili se tražio vremenski predah, teško je reći. 
govoru Tuđmana i Kadijevića u Zemuniku, general 
"Armija će poštivati svako političko rješenje postignuto 
asti Hrvatsku" — "Danas", br. 492, 23. srpnja 1991. 

Ovakva taktika, na koju je nažalost često nasjedala evropska javnost, 
ponoviće se stotine puta. Prvo bez ovakog upozorenja, s kopna, s mora, 
iz vazduha, žestoko izbombardovati gradove i naselja, popaliti i pobiti 
stotine i hiljade nevinih civila i onda sa "zabrinutošću" iskazati čuđenje 
i uputiti apel da Hrvati i Muslimani ne ubijaju svoje civile, da ne ruše 
svoje gradove. Krajnju beskrupuloznost i nezapamćeno licemjerstvo tih 
podvala do "savršenstva" će dovesti tek Radovan Karadžić, što ćemo vidjeti 
na primjeru Bosne i Hercegovine. 

Ni historijska blamaža oko bombardiranja Dubrovnika, ni "ravnanje" 
svega onoga što je hiljadu godina Zadar ljubomorno čuvao, ni pakao Dalja, 
sistematsko uništavanje Osijeka, klanica u Gradišci, Borovu Selu itd., nisu 
mnoge mogli otrijezniti, otrgnuti od svojevrsne indiferentnosti dok se nije 
vidjela slika Vukovara, jezivog, marsovskog sablasnog grada. Uzoranog, 
ubogog Vukovara. Najvećeg spomenika četničkom zločinu i najveće "pob- 
jede" slavne JNA i njenog oružja. Tu se može završiti kratki osvrt na rat 
u Hrvatskoj. Milošević je mogao da likuje, jer "Vukovari" su ono što je 
on i želio i svojom umobolnom ambicijom postigao. 

Kada su Sovjeti ušli u razrušeni Berlin, poslije svojih 25 miliona 
žrtava i ogromnih patnji, nisu u stravi berlinskih ruševina zaigrali pob- 
jedničko kolo, kao što su ga četnici, zajedno sa vojnicima već tzv. JNA 
zaigrali. 

I tada će se intenzivirati "pijanstvo neograničene moći i iluzija ne- 
pobjedivosti" (Mirko Kovač). Morbidnost te politike pored ostalog platio 
je i najveći dio srpskog naroda u Hrvatskoj. To je čestit, nenasilan i radin 
svijet kojemu je od strane velikih manipulatora neopravdano nametnuta 
golema krivica i na njegova nevina leđa svaljena historijska odgovornost. 

Kako kaže Danko Plevnik, "necivilizirano i bespravno kriviti nenasilan 
srpski narod u Hrvatskoj za ono što čine oni koji su najprije nasilnici a 
onda (veliko) Srbi i stvarati mu osjećaj krivice za ono što ga je godinama 
planirala armijokratska strategija, logistika i konspiracija (ist. N. D.) Srbi 
u Hrvatskoj su po tko zna koji put izmanipulirani i instrumentalizirani. 
Kome trebaju? Hrvatskoj treba zemlja bez Srba, a Srbiji ne trebaju Srbi 
bez hrvatske zemlje. To je užas s kojim se ne može ući u EZ-Evropu. 
Miloševiću je trebao "izbjeglički turizam" Srba iz Hrvatske samo u ratno- 
-medijske svrhe. Njemu ne trebaju Srbi kao Srbi, kao ljudska bića, već 
kao donosioci hrvatskih zemalja... Dakle, nije njima do toga da svi Srbi 
žive u jednoj državi — Srbiji, već da se preko prečanskih Srba osvoje i 
prisvoje tuđi teritoriji. I tako se Srbi koje je velikosrpska vlast zvala u 

Srbiji da pokažu razmjere "ustaškog genocida" sada tjeraju natrag u Hrvat- 
sku da brane 'Srbiju" u 10E 

Rat u Hrvatskoj nije ispao kao "Blitz krieg" i on se neočekivano 
otegao. Iako je to bio rat totalno po naoružanju neravnopravnih protivnika, 
uz sve početne slabosti, zatečenost, nejedinstvo komandovanja i nedostatak 
naoružanja, snage hrvatske obrane su se relativno brzo konsolidovale, linije 
fronta su se počele ustaljivati, a hrvatski protunapadi bivati sve žešćim i 
efikasnijim. Tada se rat "otegao", politički dogovori su intenzivirani, a 
standardno inertna Evropa počela je da odrađuje svoj dio posla. Poslije 
silnih pregovora, lažnih primirja, Vensovih misija, sastanaka "na najvišem 
nivou" itd. krhko primirje je uspostavljeno. Na hrvatski teritorij došle su 
trupe Ujedinjenih nacija, linija kontrole i razgraničenja je uspostavljena i 
sl. Hrvatska je poslije i međunarodno priznata zemlja i postala je kao i 

Slovenija i Bosna i Hercegovina članica Ujedinjenih nacija. 

No, pitanje srpsko-hrvatskog sukoba ni izbliza nije riješeno. Hoće li 
Hrvatska uspjeti da ostvari suverenost na cijelom svom teritoriju, šta će 
biti sa srpskim kvazidržavnim tvorevinama na tom teritoriju, kako će se 
riješiti problem izbjeglica i uopšte budućeg položaja Srba u Hrvatskoj, 
ostaju otvorena pitanja na koja tek treba dati odgovor. Sve će to, pored 
ostalog, zavisiti i od razgovora o sudbini bivše Jugoslavije, stavova i zak- 
ljučaka evropske i svjetske zajednice, kao i od neposrednih dogovora i 
od srpskog i hrvatskog rukovodstva. Mnogo štošta će zavisiti i od ishoda 
rata u Bosni i Hercegovini, jer ona je po našem sudu uvijek bila nezao- 
bilazan faktor u razrješenju srpskohrvatskog pitanja. 

Pošto je problem još uvijek otvoren, šta se da zaključiti na osnovu 
agresije na Hrvatsku? 

Prvo, ta agresija po postavljenim strateškim ciljevima, uspostavljenim 
frontovima i osvojenim teritorijama nedvojbeno razotkriva i jasno locira 
teritorijalne ambicije Srbije. To je primarno rat za teritorije u cilju stva- 
ranja velike Srbije. Metode su nasilno osvajanje, etničko "čišćenje", pro- 
gon, ubijanje i nasilno raseljavanje" stanovništva. Taj rat je polučio desetine 
hiljada mrtvih (tek će se znati broj), stotine hiljada raseljenih i unesrećenih 
ljudi (i Hrvata i Srba i ostalih), sa ogromnim materijalnim štetama (de- 


setinama puta većim nego onim iz II svjetskog rata), masovnom bijedom 
i duhovnom pustoši; 


Drugo, taj rat odnosno agresija na Hrvatsku, nije riješio ni jedan 
zbiljski problem na relaciji srpsko-hrvatskih odnosa. On je te probleme 


O 


108 Danko Plevnik: "Užas za Evropu". "Danas", br. 502, 1,10.1991, 

samo multiplicirao, a mnoge od onih koji su se mogli riješiti na miran i 
demokratski način odložio za mnogo godina ili pak decenija, uz mogućnost 
da će sve to naredne generacije uz skupu cijenu plaćati; 

Treće, ovom agresijom zadugo je osujećeno i odloženo bilo kakvo 
ozbiljnije povezivanje zemalja (država) koje su činile bivšu SFRJ. Time 
su svi podjednako na šteti, a bezobzirno je presječen već započet proces 
povezivanja koji bi mnogo prije sve jugoslovenske republike uveo u mo- 
derne evropske integracione tokove; 

Četvrto, avantura u Sloveniji je tek nagovijestila, a agresija na Hrvat- 
sku, jasno pokazala pravo lice JNA koja se pretvorila u jednu militantsku, 
neofašističku tvorevinu potpuno stavljenu u službu velikosrpske političke 
i svojevrsne nacionalističke hunte na čelu sa diktatorom Miloševićem. Ne- 
zapamćeni Zločini koje ona vrši sigurno će ući u historiju zločina uopšte; 

Peto, pokazalo se i dalje se (posebno na primjeru Bosne i Hercegovine) 
pokazuje da Evropska zajednica, zajedno sa SAD nije do kraja razumjela 
suštinu jugoslovenskog problema. Rukovođeni doktrinom Bžežinskoga oni 
su uspješno sproveli zadatak rušenja "svjetskoga komunističkog poretka", 
odradili su i historijski posao destruiranja samog SSSR-a (čemu se nisu 
nadali ni najveći optimisti) i relativno brzo i uspješno posao rušenja so- 
cijalizma u Jugoslaviji (iako su za nju predviđali srednji put). 

No, oni nisu znali ponuditi dalja rješenja. Potcijenili su opasnost po- 
vampirenog nacionalizma, ni slutili nisu šta mogu donijeti balkanske strasti 
i sl. Posebno su potcijenili i katastrofalno loše procijenili Miloševićev 
populizam zadojen krajnjim agresivnim batinaškim "Zoonacionalizmom". 

Frapira činjenica koliko su puta nasjedali i još uvijek nasjedaju Milo- 
ševićevim trikovima i koliko je on i njegov štab bio u stanju da naprosto 
vuče za nos desetine evropskih i svjetskih državnika koji diletantski na- 
sjedaju njegovim podvalama o spašavanju Jugoslavije, ugroženog srpstva, 
o njegovim mirotvornim akcijama i reformskim poduhvatima. Rat u Hrvat- 
skoj, kao i kasnije u Bosni i Hercegovini će pokazati koliko je bilo lažno 
evropsko jedinstvo, umnogome će pokazati i licemjerstvo Evropske za- 
jednice, pa i ispraznost njenih velikih načela o pravima čovjeka i građanina, 
o slobodi naroda, o zaštiti interesa ugroženih i napadnutih. Evropa odveć 
olako dozvoljava da se u njenim njedrima odvija nezapamćen genocid. 
Ona je odveć indiferentna spram novim holokaustom, egzodusom stotina 
hiljada ljudi, masovnim razaranjem i sl. = 

Ujedinjene nacije su posebna priča i one se ne samo na primjeru 
Hrvatske, BiH, već i drugih izloženih agresiji širom svijeta iskazuju kao 
jedna troma, neefikasna i po organizacionom ustrojstvu i strukturi nad- 

ležnosti prevaziđena organizacija, koju bi tek u zahtjevu za "novim svjet- 
skim poretkom" valjalo temeljito modernizirati i učiniti zaštit 


nikom prije 
svega malih i slabijih. Bolno je iskustvo da je u ovakvim situcijama jedini 


pravi put oslonac na vlastite snage, pa onda i na pomoć demokratskog i 
slobodoljubivog svijeta. 


264 


BOSANSKOHERCEGOVAČKA KATAKLIZMA 


Požikovi mreža oko Bosne i Hercegovine plela se više godina. Čekao 
se samo povoljni momenat da se zada smrtonosni ugriz. U jeku "antibi- 
rokratske revolucije" na svaki način, masovni mitinzi iz Srbije i Crne Gore 
su se htjeli importirati 1 u Bosnu i Hercegovinu. Operativni izvršioci iz 
Miloševićevog štaba tipa Šolevića i sl. to su dijelom i uspijevali, tako da 
je mitingaška podrška Miloševićevoj politici, uglavnom pod plaštom po- 
drške borbi protiv "kontrarevolucije" na Kosovu uslijedila počev od Drvara, 
Šipova, preko Romanije, pa do Nevesinja, Gacka i Trebinja. Uz sve to je 
išlo pompezno nosanje mošti kneza Lazara, osvećivanje mnogih pravo- 
slavnih crkava koje se nerijetko pretvaralo u eminentne političke mani- 
festacije sa parolama "ovo je Srbija", slikama Miloševića, pozivom na 
"sveti rat", itd. 

"Obrađivanje" BiH traje godinama, kako u politici, tako u literaturi, 
historiografiji, žurnalizmu, i sl. da bi naročito u zadnjih pet godina po- 
primilo obilježja neviđene kampanje. U tome, kao i u odnosu na Sloveniju 
i Hrvatsku, samo u mnogo većoj mjeri, s većom ostrašćenošću, drskošću 
i beskrupuloznošću, prednjače beogradski mas-mediji, sve pod kapom i 
strogom kontrolom oficijelne srbijanske politike. 

Osnovna je teza da su Srbi u Bosni i Hercegovini, slično kao na 
Kosovu, posebno ugroženi. Da su u neravnopravnom položaju u odnosu 
na favorizirane Muslimane i Hrvate, da ih je sve manje na istaknutim 
političkim funkcijama, značajnijim mjestima u institucijama kulture, u ve- 
ćim privrednim organizacijama i da su zbog diskriminatorskog položaja 
i smišljene politike koja se gotovo paralelno s jačanjem bosanskoherce- 
govačke državnosti provodi prema njima — čak prinuđeni i da migriraju 
u Srbiju, posebno u Beograd, 

U stotinama napisa dokazuje se da krajevi u BiH koji su nastanjeni 
pretežno srpskim življem i koji su u ratu najviše krvarili, u socijalizmu 
su najmanje dobili; da u privrednom i kulturnom pogledu ti krajevi sve 
više zaostaju u odnosu na "muslimanska" i "hrvatska" područja i sl. Tu 

se naročito poteže pitanje Bosanske krajine koja je tobože i pored kozarske 
epopeje i neosporno velikog stradanja i doprinosa koji je dala u II svjetskom 
ratu i dalje ostala zapostavljena, a srpsko stanovništvo zbog ekonomskog 
osiromašenja, ali i smišljene politike, bilo prinuđeno da migrira. 

To je samo nešto savremenija teza srpskih nacionalističkih koncepcija 
koje svoju teorijsko-političku razradu naročito dobijaju u periodu kara- 
đorđevićevske diktatore i u insistiranju na Vrbaskoj banovini kao kom- 
paktnoj cjelini na koju Srbi polažu "istorijsko pravo". 

Oni npr., stvaranje suverene SR Bosne i Hercegovine kao ravnopravne 
državne i društveno-političke zajednice unutar SFRJ smatraju vještačkom 
političkom tvorevinom kojoj je cilj razbijanje integriteta srpske nacije koja 
ima "istorijska prava na Bosnu, Hercegovinu, Baniju, Liku, Kordun i di- 
jelove Slavonije". 

Po srpskom nacionalizmu danas, srpske herojske bitke za oslobođenje 
i krvarenje od Cera, Kolubare, Kajmakčalana, Albanije, Soluna, pa sve 
do II svjetskog rata u kome srpski narod neosporno daje izuzetan doprinos, 
sve to nije adekvatno nagrađeno i vrednovano. Čitavo to stradanje, koje 
je plaćeno milionima žrtava, u krajnjemu je rezultiralo razjedinjenjem srp- 
skog naroda na jugoslavenskim prostorima, gubljenjem srpskih "istorijskih 
teritorija" i sl. 

Svedeno, iz tih teza proizlazi da su proporcionalno žrtvama koje su 
Srbi dali u oba rata u novoj Jugoslaviji oni najmanje dobili, da su te žrtve 
maltene bile uzaludne i da su kajmak revolucije pobrali upravo oni narodi 
koji gotovo da u njoj nisu ni učestvovali ili pak da je njihov doprinos 
nemjerljiv sa srpskim. 

Politika bratstva i jedinstva, socijalističkog zajedništva i ravnoprav- 
nosti koja se nastojala principijelno provoditi u Bosni i Hercegovini, gdje 
se još na Prvom zasjedanju ZAVNOBiH-a gotovo plebiscitarno izjasnilo 
za opredjeljenje da "Bosna nije ni srpska, ni hrvatska, ni muslimanska, 
već da je i srpska, i hrvatska i muslimanska", kao i ostalih naroda i narod- 
nosti koji u njoj žive, od strane srpskog nacionalizma je proglašena vješ- 
tačkom, politički nametnutom i historijski neutemeljenom tvorevinom koja 
samo presijeca iskonske veze bosanskohercegovačkih Srba sa nacionalnom 
maticom i time ugrožava integritet srpske nacije. 

Najekstremniji oblici tog nacionalizma ogledaju se u otvorenoj re- 
afirmaciji četništva koje se predstavlja kao glavni patriotski pokret i ideolo- 
gija rodoljuba kome je, i pored pojedinih kompromitacija, ipak glavni cilj 
bio očuvanje jugoslovenske države. Tu se svjesno zataškava fašistički, 
genocidni i krajnje šovinistički karakter tog pokreta, odnosno sva ona zlo- 

djela koja su vršena kako nad srpskim tako i nad ostalim (a naročito 
muslimanskim) narodom. Npr. u dijelu historiografije ili literarne produk- 
cije minoriziraju se četnička, a hipertrofiraju ustaška zlodjela, s ambicijama 
da se pokaže da su drugi sve započeli, da su pojedini četnički pokolji 
samo odbrana od već počinjenih zlodjela nad srpskim življem, odnosno 
da je četništvo maltene bilo u funkciji narodnog spasenja i borbe "za svetu 
slavu i krst časni". 

U tom smislu se minoriziraju i rezultati narodnooslobodilačke borbe, 
uz teze da je ona u osnovi bila "komunistički komplot" pod patronatom 
Moskve i da partizani ne bi nikada ni požnjeli rezultate borbe da nije bilo 
pomoći Crvene armije. 

Osnovni pravci djelovanja srpskih nacionalista i kleronacionalista su 
usmjereni na oživljavanje i jačanje "nacionalne svijesti", raspirivanje na- 
cionalne mržnje i netrpeljivosti na osnovama već poznatih teza o "ugro- 
ženosti" srpskog naroda. Aktuelizacija te teze usljeđuje naročito u vezi s 
poznatim događajima na Kosovu, što služi kao podsticaj za sve agresivniji 
srpski nacionalizam i u BiH. Pozivaju "Srbe na okup", a kao osnovu za 
rješavanje situacije na Kosovu nude pravoslavlje, tvrdeći da vjersko ima 
i političko značenje i ističući da crkva ne smije ostati pasivna pred činje- 
nicom da su Srbi "nezaštićeni i razapeti" između vlasti i onih koji ih 
progone sa ognjišta. Na razne načine siju nepovjerenje prema albanskom 
narodu u cjelini i vještom manipulacijom objektivno prisutnu tenziju među 
građanima, posebno srpske i crnogorske nacionalnosti, nastoje pojačati i 
time uticati na rješavanje situacije na Kosovu. 

U kalkulacijama o budućnosti Jugoslavije kod srpskih nacionalista 
preovladavaju dvije tendencije: separatistička, koja je za velikosrpska pre- 
krajanja sa granicama preko Bosne do Dalmacije, Like i Korduna i klasična 
hegemonistička, koja svoj legitimitet nalazi u brojnosti srpske nacije i 
"najvećim zaslugama Srba za stvaranje današnje Jugoslavije". 

Kleronacionalisti iz Srpske pravoslavne crkve (SPC) važan kohezioni 
elemenat za Srbe i BiH vide u jačanju pravoslavlja i buđenju "nacionalne 
svijesti" u obnovi bogomoljačkog pokreta, u masovnim crkvenim mani- 
festacijama na kojima plasiraju i nacionalisičke poruke, u formiranju "misi- 
onarskih grupa po uzoru na katolike", u održavanju seminara Za sveštenike 
i "ljude bez vjere", u ubrzanoj gradnji vjerskih objekata, organizovanju 
raznih vjerskih ekskurzija, posebno na Kosovu i slično. Srpski nacionalisti 


procjenjuju pojedine lokalitete u republici sa aspekta mogućnosti jačanja 
ju i usmjeravaju svoju djelatnost prema 


srpstva, pa na toj osnovi planira) j 
tim sredinama. Istrajavaju na svojim tezama da se duhovnim okupljanjem 

Srba oko crkve jedino mogu rješavati neki gorući društveni problemi, pose- 
bno situacija na Kosovu. Eskalacija srpskog nacionalizma u Bosni i Her- 
cegovini, pored opštih oznaka koje su bile karakteristične za cijelu Ju- 
goslaviju, imala je i određene specifike. To se, prije svega, odnosi na 
kontinuirano podgrijavanje antimuslimanskog raspoloženja. Polovinom 
osamdesetih godina naročito se podgrijava i svim sredstvima beogradske 
propagande rasprostire teza o tome da Muslimani tiho ostvaruju suprema- 
ciju u Bosni i Hercegovini, da se njihov broj "neprirodno" uvećava u 
odnosu na Srbe i Hrvate i da je iseljavanje Srba iz BiH rezultat njihovog 
podređenog ekonomskog i političkog položaja i pritisaka koji se vrše na 
njih. 

Važno je bilo po svaku cijenu dokazati tezu o ugroženosti Srba u 
Bosni i Hercegovini. Realni pokazatelji nisu bili važni već su i namjerno 
zataškavani. Stidljiva upozorenja da se čak u BiH, u odnosu na njihovo 
brojčano stanje (32 posto) radi o favoriziranju Srba, automatski su pro- 
glašavana nacionalističkim velikomuslimanskim aspiracijama i sl. Spo- 
radične analize koje su vršene u BiH pokazivale su da su Srbi u tada 
vladajućoj partiji participirali sa 46%, u sudstvu sa 54 posto, na četiri 
bosanskohercegovačka univerziteta sa 56 posto, u policiji gotovo pedeset 
posto, a od svih rukovodećih mjesta u privredi Bosne i Hercegovine Srbi 
"drže" 57 posto. Situacija u kulturi, informatici (štampa, radio i TV} je 
takođe bila enormno u korist srpskih kadrova itd.!9? 


Što se migracija tiče, svjesno se previđala činjenica da je upravo 
Bosna i Hercegovina u cijelom poslijeratnom periodu najjače emigracijsko 
područje u Jugoslaviji. Naime, u ukupnoj migracijskoj razmjeni iz BiH 
je mnogo više odlazilo nego što je dolazilo stanovnika. 
migracija s drugim republikama i pokrajinama (promatrajući ukupno) izno- 
sio je prosječno godišnje oko 16.600 stanovnika dostižući u nekim me- 
đupopisnim razdobljima čak i do 20.000 stanovnika. Statistički rečeno, 
petina ukupno ostvarenog prirodnog prirasta između prvog i posljednjeg 
popisa stanovništva trajno se iselila iz ove republike. Dodaju li se tome 
činjenice da se u posljednjih dvadesetak godina Bosna i Hercegovina (uz 
Hrvatsku i Srbiju) najjače uključila u proces privremene vanjske migracije, 
te da je preko polovice svih radnika koji rade u drugim SR — SAP pori- 
jeklom iz ove republike, onda se može govoriti o prepoznatljivoj spe- 


"Negativni saldo 


109 Frapira npr. podatak da su od 34 direktora osnovnih škola na području Sarajeva 28 
bilo Srbi i Crnogorci ili da je Crnogoraca na rukovodnim mjestima u kulturi, koji u 
strukturi stanovništva BiH čine samo 0,1 posto, bilo 20,6%. 

cifičnosti bosanskohercegovačke migracije određenoj tipovima migracije 
na duže prostorne distance". !!9 

Negativna migracijska bilanca Bosne i Hercegovine je veća nego u 
bilo kojoj drugoj federalnoj jedinici, tako da su samo {ri četvrtine od 
poslijeratog prirodnog priraštaja ostale u BiH, a ostatak se odselio u druge 
krajeve ili u inostranstvo. 


Pravci migracije uglavnom idu na relaciji "Sjever-Jug", odnosno ne- 
razvijeni-razvijeni, a njeni tokovi su uslovljeni i nekim poratnim političkim 
rješenjima, naročito masovnom kolonizacijom uglavnom srpskog stanov- 
ništva (99 posto) iz BiH u Vojvodinu. 

Indikativno je da je upravo to kolonizirano stanovništvo, koje je u 
Vojvodini ostalo potpuno dobrovoljno i kome su kao neka vrsta nagrade 
za patnje u ratu dodijeljena imanja i cijela gospodarstva od Bačke do 
Banata (sa mogućnošću da se poslije i vrate na svoja imanja u BiH), 
gotovo nikako ne uzima u obzir kada se analizira relativno opadanje srpskog 
stanovništva u BiH. Čak se i to kolonizirano stanovništvo (uglavnom s 
područja Bosanske krajine i istočne Hercegovine) hoće predstaviti kao 
prognano, ono koje se iselilo pod pritiskom i sl.?! 

Među tri najbrojnija naroda u BiH samo su Srbi imali veće učešće 
u ukupno preseljavanom (34,9%) u odnosu na udio u ukupnom republičkom 
stanovništvu (32%). S druge strane, najveća stopa autohtonosti (življenje 
u mjestu rođenja) zabilježena je kod Hrvata (71,7%), dok je alohtonost 
(življenje izvan mjesta rođenja) Muslimana također relativno visoka 
(31,0%), ali je za razliku od Srba i Hrvata niža od njihova udjela u ukupnom 
bosanskohercegovačkom stanovništvu (39,5%), podaci za 1981. godinu. 

U raskrinkavanju svih nacionalističkih kalkulacija važno je istaći da 
je kod sva tri ova naroda rasla odseljenička komponenta. To je imalo za 
posljedicu kod Hrvata i Srba stalno povećanje negativnog salda migracije, 
koji je mnogo manje zabilježen i kod Muslimana. Uočljiva je visoka "na- 
cionalna koncentriranost" ukupnih migracionih kretanja. Hrvati iz BiH se 
većinom nastanjuju u Hrvatskoj (94%), Srbi u Srbiji (77%), dijelom prema 
Hrvatskoj (17%) i Sloveniji (4%). Dominirajući pravac Muslimana us- 
mjeren je prema Hrvatskoj (49%) i mnogo više nego kod drugih — prema 
Sloveniji (30%). Jugosloveni i Crnogorci pokazuju najveći stupanj pros- 
torne pokretljivosti i najviše odlaze u Hrvatsku. Također, u BiH se najviše 
doseljavaju Srbi (34%), potom Muslimani (19%) i Hrvati (17%). 


110 Ante Markotić: "Bosna i Hercegovina u međurepubličko-pokrajinskim migracijama 
Jugoslavije", "Sveske" br. 21. Sarajevo, 1988, str. 90. 

Najviše je bilo kalkulacija i optužbi na račun Muslimana zbog čin- 
jenice da procentualno raste broj Muslimana u BiH, a opada broj Srba i 
Hrvata (prema popisu stanovništva iz 1991. godine Muslimana je 43,48%, 
Srba 31,21%, Hrvata 17,3% i Jugoslovena 5,54 posto. Pored nešto većeg 
nataliteta kod Muslimana, razlozi u osnovi leže u većem doseljavanju Mu- 
slimana posljednjih dvadeset godina, naročito iz Sandžaka, sa najvećom 
koncentracijom u Sarajevu. Naime, karakteristika bosanskohercegovačkih 
migracija jeste i to što su one predominantno usmjerene prema tzv. na- 
cionalnim maticama: Beogradu, Zagrebu i Sarajevu. I dok se s jedne strane 
diže alarm zbog naglog doseljavanja sandžačkih Muslimana, prije svega 
prema Sarajevu, slični migracijski tokovi prema Beogradu ili Zagrebu se 
tretiraju kao nešto normalno ili se vještački hoće reći da se oni iseljavaju 
pod pritiskom. U jugoslavenskoj demografskoj nauci do sada nije ozbiljno 
postavljeno pitanje niti je istraženo zašto Muslimani iz Srbije i Crne Gore 
tako masovno migriraju bilo u Bosnu i Hercegovinu, bilo u Tursku, u 
evropske zemlje i sl., koji su razlozi da oni često i u bescjenje prodaju 
svoja imanja, napuštaju svoja ognjišta i definitivno se sele sa tih područja. 

Npr. oko iseljavanja Muslimana u Tursku ni danas se ne daju odgovori 
zašto se ono intenzivira upravo poslije Drugog svjetskog rata, naročito 
poslije 1950. godine? 

Najviše ih je iselilo iz najsiromašnijih sandžačkih opština (Tutin, Sje- 
nica i Novi Pazar), iz Crne Gore iz Rožaja i Bihora, itd. ali da li su tu 
uvijek bili dominantni ekonomski faktori. Prema turskim izvorima iz 1978. 
godine, tvrdi se da se u Tursku iselilo, poslije Drugog svjetskog rata, 
190.000 ljudi. Samo iz opština Novi Pazar, Sjenica i Tutin iselilo se tačno 
13.074 lica. 

"Prvobitno su se Muslimani iz Sandžaka i Crne Gore iseljavali u 
Tursku preko Makedonije, jer se nije moglo iz Srbije ići direktno u Tursku, 
a iz Makedonije jeste. U Makedoniji su se zadržavali kraće ili duže vreme, 
a onda su odatle, gde su dobijali dozvole za iseljavanje, odlazili u Tursku. 
Ta prvobitna faza iseljavanja trajala je do 1964. godine, kada se više nije 
moralo ići preko Makedonije, već se moglo iseljavati direktno iz Srbije, 
a na osnovu Zakona o jugoslovenskom državljanstvu koji je donesen 1. 
januara 1964. Prema statističkim podacima, u prvoj fazi je bilo izraženije 
iseljavanje, više se lica iselilo. Tako npr. iz opštine Novi Pazar, Sjenice 
i Tutin, iselilo se 8.874 lica, a u drugoj fazi (1964-1970) 4.200 lica. U 
Tursku se odlazilo po dobijanju otpusta državljanstva FNRJ, odnosno SFRJ 
i VASIKE — dozvole od turskih vlasti za useljenje. Vasike su se dobijale 
od turskih diplomatskih predstavnika u Beogradu i Skoplju i jedno vreme 

su se oko njih razvile brojne mahinacije kada su prodavane kao gotovi 
formulari i mogao ih je kupiti ko je hteo. Da bi se dobila dokumenta za 
iseljavanje u Tursku, morali su se svi oni koji su želeli da se isele, iskazati 
kao Turci. 'Tursku' pripadnost mogli su dokazati ako su znali samo ne- 
koliko turskih reči... I za njih, kao i za sve druge važilo je pravilo da se 
odreknu svog, a da prihvate tursko državljanstvo, odnosno tursku nacio- 
nalnu pripadnost. Međutim, oni koji su se odselili u Tursku, nisu dobro 
prihvaćeni. Bili su jednostavno prepušteni sami sebi, pa kako se snađu... 
Kod mnogih je došlo do razočarenja, pa je bilo zahteva vladi SFRJ za 
povratak, a neki su se i vratili — ukupno 163 lica za novopazarsku regiju". !!! 

O svemu ovome država SFRJ decenijama šuti, Vlada ne izdaje dozvole 
za povratak, iseljene Muslimane jednostavno tretira kao turske državljane, 
jugoslovenska diplomatska predstavništva apsolutno ne vode brigu o stoti- 
nama hiljada naših ljudi u Turskoj koji su morali primiti tursko državljan- 
stvo, promijeniti svoja prezimena u turska i potpuno se turcizirati jer nemaju 
prava na upotrebu svog maternjeg jezika, na školovanje na maternjem 
jeziku, na štampu, njegovanje sopstvene kulture i sl. Zapravo, oni su izlo- 
ženi potpunoj asimilaciji i mnogi, zapravo većina, svoj nacionalni (musli- 
manski) identitet gube za sva vremena. 

Niko u poratnoj Jugoslaviji, od strane njene diplomacije i oficijelnih 
državnih organa nije postavio to pitanje. Desetine hiljada ljudi je gurnuto 
(često i zvaničnom politikom podsticano) u egzodus neviđenih razmjera. 
I dok se dizala svjetska larma oko položaja Slovenaca u Koruškoj i Italiji, 
Makedonaca u Bugarskoj i Grčkoj, Srba u Rumuniji i Mađarskoj, Hrvata 
u Gradišću ili Njemačkoj itd., niko o stotinama hiljada Muslimana uglav- 
nom pod pritiskom iseljenih u Tursku nije napravio čak ni ozbiljnije studije, 
kamoli da se međudržavnim ugovorom, međunarodnom kulturnom sarad- 
njom i sl., pokušalo bar ublažiti to pitanje. Ovo ističemo stoga što se 
upravo u jeku rasprava o migracijama i nacionalnom pitanju, svako pomi- 
njanje ovog problema odmah proglašavalo "panislamističkim tendencija- 
ma", fundamentalističkom zavjerom, opasnošću od širenja islama, pan- 
turkističkim tendencijama i sl. 

Nekoliko zadnjih godina uoči agresije na BiH, bila je prava "poslas- 
tica" svaki ozbiljniji pokušaj propitivanja muslimanskog nacionalnog pi- 
tanja automatski diskreditirati na taj način, dovesti ga u sumnjivu vezu 
sa panislamističkim, homeinijevskim i sl. tendencijama. Cilj je bio da se 


I1 Ejup Mušović: "O posleratnim migracijama sandžačkih Muslimana u Tursku i Make- 
doniju", iz knjige "Migracije i Bosna i Hercegovina", Sarajevo 1990, str. 456-457. 

Evropa zabrine pred "novim naletom islama", pred izmišljenim "džihadom" 
i da se uspostavi novi "antimurale christianicus" koji će u ovom slučaju 
držati Srbija kao tobožnja predstraža pred novom istočnom pošasti i borbe 
protiv islamskih (hoće se reći bosanskohercegovačkih) "mudžahedina". 

Zato su kvazinacionalne statistike, golo iznošenje brojki o iseljavanju, 
vješto manipuliranje raznim popisima stanovništva itd., poslužile kao ide- 
alan teren za "podizanje temperature javnog mnijenja", za stvaranje kolek- 
tivnog osjećaja nacionalne obespravljenosti i sl. 

Važno je bilo stvoriti sliku da Muslimani u BiH ostvaruju svoju su- 
premaciju na račun Srba i Hrvata, da imaju ambicije da "u srcu Evrope" 
stvore posebnu islamsku državu koja bi bila utemeljena na teoriji "hilafeta", 
na islamskom šerijatskom pravu itd. sve u cilju nacionalne homogenizacije, 
reafirmiranja kosovskog mita i duha osvete. Na psihološko-propagandnom 
planu trebalo je situaciju predstaviti tako da jedino ujedinjeno srpstvo, 
pravoslavlje i "borba za slavu i krst časni", može suzbiti tu najezdu ofan- 
zivnog islama. 

Svaki pokušaj da se govori činjenicama, da se objektivno sagleda 
realitet bosanskohercegovačkih nacionalnih odnosa, te posebno upozorenja 
koja ukazuju da je u planu stvaranja velike Srbije, BiH već uveliko na 
dnevnom redu i da se vrše predradnje kojim će se i agresija na nju pred- 
staviti kao spašavanje ugroženog srpstva i nova bitka za Jugoslaviju, odmah 
bi bio proskribiran kao očit dokaz naraslog muslimanskog nacionalizma. 
Time ne mislimo reći da toga nacionalizma nije bilo. Naprotiv, posljednjih 
godina on, kao po zakonu spojenih posuda jača u cijeloj zemlji, pa i u 
Bosni i Hercegovini, gdje se čak šta više ispoljava na mnogo žešći i bru- 
talniji način. To će se manifestirati naročito u predizbornoj aktivnosti. 

Priprema za izbore faktički počinje već početkom 1990. godine, od- 
mah poslije raskola na 14. vanrednom kongresu SKJ. 

Savez komunista Bosne i Hercegovine je godinama pred izbore bio 
ozbiljno uzdrman, opterećen različitim aferama ("Agrokomerc", "Neum", 
krediti i "zeleni planovi" itd.), kadrovskim promašajima i sukobljavanjima, 
suočen s naraslim birokratizmom kako u sopstvenim redovima, tako i u 
društvu uopšte itd. 

Decembra 1989. sazvan je i 10. kongres SK BiH s ambicijom da se 
partija ozbiljno transformira i osposobi za provođenje demokratske reforme 
u društvu. Načelno, dobijena je podrška za radikalnije promjene. Uoči 
Kongresa, odnos snaga u Republici bio je takav da su pod prividom jed- 
instva rukovodstva djelovale različite i međusobno suprotstavljene grupe 
raspoređene po pozicijama vlasti, koje su pasivnim odnosima prema re- 

formskim zahtjevima zapravo željele zadržati svoje pozicije i sfere utjecaja. 
Takve strukture političke moći imale su ambicije, utjecaj i realni značaj 
koji je daleko nadilazio uzurpaciju samoupravljanja i nezakonito djelovanje 
u pojedinim regijama i privrednim sistemima. One su činile glavni oblik 
vaninstitucionalne vlasti i paralelnog utjecaja na vitalnim područjima pri- 
vrednog sistema, bankarstva, kadrovske politike, informacija, itd. 

I sam zapleten u duboke protivrječnosti SK. BiH je golemu energiju 
trošio na raspetljavanje afera, posebno za događaje i ličnosti vezane za 
"Agrokomerc". 

U raspetljavanju tog golemog lavirinta i svih podzemnih hodnika koji 
su bili isprepleteni u i oko te afere, na političkoj pozornici BiH postajalo 
je jasnije do čega može dovesti partijska samovolja i osionost ničim kon- 
trolirane vlasti, kolika je snaga otuđenih centara političke i finansijske 
moći, koliko je otuđen razgoropađeni i nekontrolisani državni Levijatan, 
kako se u oblandi samoupravnog socijalističkog razvoja i tobožnjeg rad- 
ničko-klasnog i opštenarodnog interesa rađaju megalomanije, koje se pot- 
hranjuju na čitavom sistemu uzurpacija, nepotizma, harizmatične moći po- 
jedinaca, koji su svojim decenijskim mešetarenjima blamirali sam koncept 
socijalizma, ideju i etiku revolucije, Republiku doveli u ekonomski kolaps 
i pred neku vrstu moralnog stečaja, posebno u odnosu na sramno djelovanje 
policije, njenih tajnih službi koje su bile epicentar osamostaljene stalji- 
nističke moći. "Presijecanje" te afere, kadrovska čistka koja usljeđuje po- 
slije nje, borba za vlast i putevi da se ublaže katastrofalne ekonomske 
posljedice rušenja sistema "Agrokomerca", već pokazuju znakove i na- 
cionalnog svrstavanja i polariziranja koje najblaže rečeno izaziva sumnju 
i podozrenje da je ta afera "namještena" i podstaknuta upravo u cilju de- 
stabiliziranja BiH 1 rušenja nekih ljudi koji su unekoliko bili sinonim borbe 
za njen suverenitet (prije svega Hamdije Pozderca). Sumnje je podgrijavala 
i činjenica da su mnogo veće afere, privredni promašaji i uludo potrošene 
investicije u drugim dijelovima zemlje prekonoćno zataškani, da su brzo 
nađena pokrića i pomoć za sanaciju, političke i privredne garniture tiho 
sklonjene i sl. Dok su neka, naročito beogradska sredstva informisanja 
naprosto likovala nad tragedijom "Agrokomerca", dok je stanovništvo do- 
brog dijela Bosanske krajine bilo suočeno s problemom da bukvalno pre- 
živi, tražena je masovna kadrovska čistka i rigorozna odmazda koja je i 
uslijedila na način da su neki ljudi to platili i svojim životima, da ih je 
stotine (često bez ikakvog osnova) pozatvarano, da su namješteni mnogi 
sudski procesi, podignute i lažne optužnice | sl. 

U podtekstu svih tih zbivanja, afera poprima obilježja i nacionalnog 
sukoba uz sumnje da se radi o "srpskom komplotu" prema muslimanskim 
područjima Bosanske krajine, o zavjeri prema uglednim muslimanskim 
političarima i privrednicima, itd. 

Sve u svemu, na primjeru te afere, koja je više od dvije godine "drma- 
la" Bosnom i Hercegovinom postajalo je jasnije kako dogovorna ekonomija 
rađa politički voluntarizam, da ovaj pothranjuje grandomaniju i promašene 
investicije, a da se sve to zajedno u jednom pervertiranom kolopletu kva- 
zisocijalističkog napretka pretvara u drastične uzurpacije elementarnih ljud- 
skih prava, pa do neviđene pljačke društvenih dobara i na kraju do pomutnje 
međunacionalnih odnosa koji su na površini, tada još uvijek izgledali "re- 
lativno stabilni", a nerijetko predstavljani i idiličnim. u 

O svemu tome bilo je dosta govora i na samom kongresu. Analize 
su pokazale da su korijeni bosanskohercegovačkih afera bili duboko usa- 
đeni u prethodnoj praksi i te su afere, na gotovo vulgaran način, srušile 
mnoge zablude, ismijale neke decenijama pothranjivane sakristije, raz- 
golitile svu profanost jednog mita, jednog dogmatskog, u osnovi stalji- 
nističkog koncepta, aktere i politiku koju je taj koncept neminovno porađao. 
Za samo dvije godine šavovi dogmatskog oklopa su naglo i poput eksplozije 
popucali da bi se u toj samozadovoljnoj i osionoj utrobi kao na dlanu 
vidjelo kako funkcionišu i čime se hrane neformalni utjecaji, stvaraju moćni 
politički 1 finansijski lobiji i sve više i nacionalni klanovi koji su mimo 
svih institucija sistema bili stvarni centri moći, od kojih je dobrim dijelom 
bio manipulisan i sam Savez komunista koji je već dobrano izgubio na 
ugledu jer je ponajčešće bio i sinonim te prakse. Kongresna platforma je 
polazila od toga da se u BiH moraju obezbijediti društvene i političke 
pretpostavke da se demokratski prostor osvaja demokratskim djelovanjem 
sistema, da se protiv bezakonja bori zakonitim sredstvima, afirmacijom 
samostalnosti institucija sistema, tužilaštva, sudstva, da se jača uloga jav- 
nosti itd. Podržano je opredjeljenje da se politika SKBiH ne smije svoditi 
samo na gole obračune nosilaca vlasti, te da treba jačati poziciju Skupštine 
BiH, svoditi ulogu Predsjedništva SRBiH u ustavne okvire, jačati odgo- 
vornost Izvršnog vijeća prema Skupštini BiH, otvarati prostor za snažnije 
djelovanje drugih društveno-političkih organizacija (posebno Socijalistič- 
kog saveza), jačati ulogu javnosti, posebno samostalnost i demokratsku 
ulogu javnih glasila. Iskazano je i čvrsto opredjeljenje da se u BiH nastavi 
proces sopstvene demonopolizacije kadrovske politike, da se prihvati prin- 
cip personalizacije odgovornosti itd. Posebnu pažnju je izazvao i odnos 
Saveza komunista BiH prema političkom pluralizmu. Za mnoge je bio 

pravi šok, promjena "kursa" u odnosu na do tada vruće političko pitanje, 
od koga je zavisio i sami tok izborne aktivnosti. 

Na 106. kongresu SKBiH su jasno iskazana opredjeljenja da Savez 
komunista neće niti može da arbitrira, da dozira političke slobode, daje 
ili uskraćuje dozvole za političko organizovanje ljudi; da se ne mogu re- 
ducirati Ustavom utvrđene slobode i prava čovjeka i građanina; da se 
politički udružuje i organizuje; da se SKBiH zalaže protiv svakog par- 
tijskog monopola, pa bio on monističkog bilo višestranačkog karaktera; 
da razvoj demokratije višepartijskog tipa treba da bude slobodan i da ovisi 
Prije svega od volje, interesa i potreba radnih ljudi i građana i svih drugih 
sudionika političkog života i uopšte razvoja demokratskih odnosa; da se 
u zalaganje za razvoj pluralistički koncipiranog sistema, SK BiH bori protiv 
svake konzervativne i dogmatske svijesti i politike koja uz monističke 
pozicije odriče i samu potrebu za produbljavanjem procesa demokratizacije. 

Također, zaključak Kongresa je bio da se pitanje položaja Saveza 
komunista izostavi iz ustavne materije, te da se u Ustavu BiH, ali i zako- 
nima o političkom udruživanju i organiziranju precizno utvrde politička 
pravila igre, odnosno kodeks djelovanja i međusobnih odnosa svih sub- 
jekata političkog sistema; 

Posebno je naglašen zaključak da "Ustavom treba onemogućiti svako 
političko organizovanje koja zagovara nacionalnu, vjersku ili rasnu mržnju 
među ljudima, ili bilo koju vrstu nasilja ili terorizma". Isto tako, posebnom 
tačkom je traženo da novim "Ustavom SRBiH treba izričito zabraniti dje- 
lovanje mogućih partija u zemlji ili izvan SFRJ, čiji je cilj razbijanje 
zajedničkog života naroda Bosne i Hercegovine ili ugrožavanje bratstva 
i jedinstva i međunacionalnih odnosa u cjelini". 

lako su građani BiH primili ovakav radikalni zaokret i faktičko opred- 
jeljenje za politički pluralizam, odnosno i višestranačku političku utakmicu, 
upravo oko ova posljednja dva zaključka, prilikom pokušaja da se i oni 
kroz promjene Ustava i donošenje izbornog zakona i pravno sankcionišu, 
čule su se primjedbe da se time sputava i ograničava demokracija, da 
komunisti "ispod žita" hoće da zadrže svoj monopol, da sputavaju nacio- 
nalne slobode i vještački podgrijavaju sumnju da bi političko organizovanje 
na striktno nacionalnoj osnovi u BiH moglo dovesti do međunacionalnih 
sukoba i krvoprolića i sl, 

Faktički, ovini kongresom, kao i potonjom aktivnošću Skupštine BiH 
i njenih organa i tijela, dato je "zeleno svjetlo" za organizovanje prvih 
višestranačkih, tzv. slobodnih i demokratskih izbora. 

U kasnije donesenom izbornom zakonu u čl. 4. zabranjuje se političko 
organiziranje na nacionalnoj osnovi. Zato prva od nacionalnih stranaka 
koja stupa u izbornu kampanju daje sebi demokratsko građansko ime: 
"Stranka demokratske akcije" — (SDA). U međuvremenu, zdušnim naporom 
Ustavnog suda BiH, osporena je pravna valjanost tog člana, tako da se 
formiraju i druge nacionalne stranke, ali već sa nacionalnim prefiksom: 
"Srpska demokratska stranka" — (SDS) i "Hrvatska demokratska zajednica" 
— (HDZ). Savez komunista BiH se na 10. kongresu transformirao u So- 
cijalističku demokratsku partiju, ali zbog starih komunista, ne malog broja 
dogmata koji nisu prihvatali radikalne novine, načinjen je kompromis, 
tako da se stara-nova stranka zvala SKBiH — SDP. 

To su bili glavni politički takmaci u izborima. Pored njih na izbore 
izlazi i Demokratski socijalistički savez — (DSS), transformirani Socija- 
listički savez, koji uglavnom nastupa zajedno sa SKBiH — SDP, zatim 
Liberalna stranka (bivši Savez socijalističke omladine), te Muslimanska 
bošnjačka organizacija, nastala poslije raskola u SDA zbog koncepcijskih 
neslaganja i personalnih surevnjivosti. Tu su bile još i neke minorne po- 
litičke stranke različitih imena, a u osnovi, kao trabanti prije svega SDS-a, 
kome su trebale da odrade posao kod nekih kolebljivih birača kojima je 
tobož smetalo opredjeljivanje za nacionalnu stranu. Kada se izborna kam- 
panja već zahuktala, poslije trijumfalnog govora na Kozari (povodom 27. 
jula — Dana ustanka naroda i narodnosti BiH i Hrvatske), Ante Marković 
dolazi na ideju da prije svega u BiH izvrši "opit" i da testira svoju harizmu 
i prihvatljivost reformskog programa, poslije čega se formira i Savez re- 
formskih snaga Jugoslavije za Bosnu i Hercegovinu. 

Naglašeni jugoslavenski karakter stranke, nesporni ugled koji je Ante 
Marković tada imao, te atraktivnost i obećanja koja reformski program 
nudi, trebali su biti garancija uspjeha na izborima. 

Već na prvoj inauguraciji stranke u Sarajevu, Ante Marković obećava 
trijumf na izborima. 

SKBiH-SDP mu u početku pomaže u organizaciji stranke i upisu 
njenih pristalica, čak i politički agituje za reformiste, nadajući se da će 
time amortizirati i osujetiti uspjeh nacionalnih stranaka, ojačati front de- 
mokratskih snaga i ljevice u cjelini. No, vjerujući da je za uspjeh sam 
sebi dovoljan, Marković i njegovo nesretno izabrano bh rukovodstvo Stran- 
ke odbacuju saradnju sa SDP, čak se oštro kritički distanciraju od njega, 
predstavljajući se "strankom centra" i ulaze uglavnom s dotadašnjim SDP 
kadrovima u oštru izbornu utakmicu. 

Po tadašnjim procjenama tako su u izborima bila pet favorita, s neiz- 
vjesnim šansama: tri nacionalne stranke, SDP i reformisti. Ostalima se 
nisu davali značajniji izgledi. 

Naporedo s pripremom izbora, stranačkim promocijama i visokom 
politizacijom stanovništva, u Bosni i Hercegovini su nacionalni odnosi 
podgrijavani do te mjere da je nastupila faza "nacionalnog ključanja". 
Nacionalne stranke vješto koriste već visoko izraženu homogeniziranost 
kod sva tri naroda. U kampanji se koriste sva sredstva i malo se vodi 
računa o poštovanju pravila igre, demokratskoj proceduri, kao i osnovnom 
izbornom zakonu koji se svakodnevno i drastično krši. Republička izborna 
komisija je očito pristrana i na urgentne proteste o zloupotrebama i kršenju 
izbornih prava, ona, po pravilu, ne reaguje, što će naročito doći do izražaja 
prilikom samog glasanja."!!2 Protivno izbornom zakonu, u izbore se aktivno 
uključuje crkva i njene institucije, a veliki broj sveštenika sve tri konfesije 
se aktivno uključuje u izbore i postaju neposredni partijski agitatori. Mnoge 
mise i džume (molitve petkom) postaju prave stranačke tribine, izborne 
liste sa unaprijed zaokruženim imenima za koje treba glasati, se mnogo 
prije izbora dijele po kućama, tako da je mnogo štošta sve unaprijed bilo 
izrežirano. 

Zelena zastava i polumjesec kod SDA, ocili sa četiri "S" { srpska 
zastava kod SDS, te šahovnica kod HDZ postaju glavna stranačka zna- 
menja. 

Reformirani SK BiH SDP u izbore ide sa osnovnom parolom "Ži- 
vjećemo zajedno", sa dobro razrađenim i cjelovitim izbornim programom 
u kome se zalaže za suverenu, integralnu i nedjeljivu Bosnu i Hercegovinu, 
za zajednički život i nacionalnu ravnopravnost unutar moderne, demo- 
kratske jugoslovenske federacije. 


132 Samo je SDP Izbornoj komisiji uputila oko 1200 protesta povodom kojih nisu pred- 
uzete nikakve konkretne akcije. Npr. bilo je izborne agitacije direktno u crkvama i 
džamijama, na vjerskim svetkovinama uz masovno uključivanje pojedinih sveštenika 
sve tri konfesije, Prilikom samih izbora u stotinama slučajeva bilo je paljenja izbornih 
kutija, pucanja i oružanih napada na izborna mjesta, dodatnog dopisivanja glasova, 
nepotpunih biračkih spiskova, dopisivanja čak i imena mrtvih i nepostojećih glasača, 
zastrašivanja i traženja da se javno glasa itd. lako je Izboma komisija na čelu sa 
Boškovićem, na vrijeme i telefaksom obavještavana, ona je malo šta poduzela. Čak 
nije poveden ni jedan krivični postupak protiv nosilaca najdrastičnijeg kršenja zakona. 
Tamo gdje se pod prisilom javno glasalo, gdje su paljene izborne kutije, gdje se 
pucalo itd. (npr. Skender-Vakuf, B. Dubica, Gacko, Mostar itd.) izbori nisu ponovljeni, 


sve je ostajalo na nivou upozorenja, uz frapantnu pristrasnost izborne komisije za 
nacionalne stranke, 

Po masovnom odzivu na predizborne skupove koji su održani u svih 
109 bosanskohercegovačkih komuna, po iskazanom bosanskohercegovač- 
kom i jugoslavenskom opredjeljenju, izgledalo je da SK BiH — SDP ima 
realne šanse da ostvari povoljan izborni rezultat. 

Reformisti su izabrali taktiku održavanja mitinga u većim gradovima, 
odnosno pravljenja medijski dobro plasiranih manifestacija sa popularnim 
estradnim umjetnicima, uzdajući se u popularnost Ante Markovića koji se 
i sam pojavljuje na nekim glavnim skupovima. MBO je relativno kasno 
počela kampanju, politički osujećivana i šikanirana prije svega od SDA 
iz čijeg krila je kao "disidentska" stranka i nastala. 

Prognoze su govorile da će HDZ, od nacionalnih stranaka, imati naj- 
lakši posao. Naime, stranka pod istim imenom je u Hrvatskoj već dobila 
izbore. Euforija pobjede dobro se osjetila 1 u BiH, što je uz Tuđmanovu 
harizmu bilo dovoljno da se hrvatske mase tako homogeniziraju i politi- 
ziraju do mjere da je bilo koja druga stranka kod hrvatskog naroda u BiH 
malo imala šansi na uspjeh. SDP je bila hendikepirana time što je bilo 
stvoreno masovno antikomunističko raspoloženje, a i glavna Tuđmanova 
programska orijentacija je bila — antikomunizam i obračun sa starim sis- 
temom. 

SDS je radila najsistematičnije. Iako je zadnja ušla u izbornu kam- 
panju, posao joj je već najvećim dijelom odradila Miloševićeva politika 
"antibirokratske revolucije" i izuzetno velika homonegiziranost Srba u BiH 
koji u SDS vide garanta za realizaciju srpskih nacionalnih interesa i his- 
torijskih ciljeva koje postavlja "Memorandum" SANU. Još i prije izbora 
u mnogim krajevima s pretežnim srpskim življem, oficijelna vlast gotovo 
da je bila suspendirana, lokalne srpske vođe su se ponašale kao osioni 
feudalci koji nisu priznavali centralnu vlast i metodama zastrašivanja, ucje- 
nama i pritiscima već su počeli stvarati svoje paradržavne tvorevine. Takva 
je situacija počev od Drvara, Grahova, Glamoča, Šipova, Milića, pa do 
Nevesinja i Trebinja. Čak su u nekim komunama formirani i posebni čet- 
nički odredi (npr. četnički odred Karađorđe u Nevesinju), u drugima se 
polutajno vrši obuka kninskih četnika sa dosta domaćih dobrovoljaca (B. 
Grahovo, Drvar, Bos. Dubica, itd.), na tim područjima se onemogućava 
djelovanje drugih stranaka (posebno SDP) i izbori se pretvaraju u unaprijed 
poznatu } dirigiranu farsu. 

SDA također u izbore ide s parolom "Muslimani na okup" i s pre- 
tenzijom da bude jedini pravi politički predstavnik muslimanskog naroda. 
I ona vješto koristi religijski faktor, odnosno vjerska osjećanja ljudi, a 
znatan broj islamske uleme se potpuno stavlja u funkciju političke agitacije 

za SDA. I ona praktikuje masovne mitinge sa dosta religioznog dekora, 
dovođenja hiljada ljudi iz drugih krajeva, koristeći narasli ugled neospornog 
lidera stranke Alije Izetbegovića koji ima imidž neopravdano zatvaranog 
i proganjanog "za muslimansku stvar", što je uz novu zvijezdu i prekonoćno 
sklopljen politički savez sa Fikretom Abdićem (takođe s imidžom nevino 
uhapšenog i proganjanog) bilo dovoljno da pokrene muslimanske mase i 
da, prije svega, u njima dvojici vidi predstavnike koji će znati braniti i 
zastupati muslimanske nacionalne interese. 

Nacionalne stranke, bez obzira na sporadična prepucavanja i uzajamne 
optužbe oko metoda agitacije (npr. nerijetko vezanje zelene zastave i ša- 
hovnice) i bojazan da se ne napravi politički savez Muslimana i Hrvata 
protiv Srba, ipak su uspostavile prećutni (ili dogovoreni?) savez. Iako su 
se one programski i po političkim ciljevima znatno razlikovale, osnovna 
potka koja ih je povezivala i stvarala idilu harmonije i tolerancije bila je 
antikomunizam, zajednička želja da svim sredstvima skinu komuniste s 
vlasti. 

U tom smislu prepoznatljiva je i zajednička nota u njihovom pred- 
izbornom nastupu. Lideri sve tri nacionalne stranke polaze od toga da će 
sve biti bolje čim komunisti siđu sa vlasti. Tada će nastupiti veći stepen 
međunacionalne harmonije, povjerenja i tolerancije, obezbijediće se ubr- 
zana privatizacija, denacionalizacija i opšti privredni prosperitet. Sputaće 
se birokratska samovolja, komunistički nepotizam i jednoumlje. Demo- 
kratskim dogovorom triju nacionalnih stranaka obezbijediće se novi kvalitet 
života, veći stepen građanskih prava i sloboda i brži put u Evropu. Pri 
tome su vješto koristili sve dotadašnje slabosti, afere koje su godinama 
uzbuđivale duhove u BiH i za koje su kolektivno optuživani svi komunisti, 
te slom komunizma i real-socijalizma u evropskim relacijama, iz čega se 
izvlačio glavni politički kapital. 

Naruku im je išlo i to što se SKJ faktički već raspao, što su lijeve 
snage izgubile izbore u Sloveniji i Hrvatskoj i što je Miloševićeva i Tuđma- 
nova politika već pustila duboke korijene i u Bosni i Hercegovini i za 
njih odradila golem propagandni i politički posao, posebno na planu širenja 
i prihvatanja nacionalističkih ideja i programa. 

Lijeve snage u BiH spale su na reformirani SK BiH — SDP i DSS, 
kao dvije bivše društveno-političke organizacije koje su nosile breme svih 
slabosti, promašaja, uzurpacija, svađa i političkih obračuna iz prethodnog 
perioda. 

Sav teret afera, kompromitiranih ličnosti, birokratske samovolje i inih 
uzurpacija, kao i raskola na jugoslavenskom planu, pao je na ove dvije 

stranke kojima se nije dovoljno vjerovalo da žele temeljitu reformu i zbilj- 
sku demokratizaciju društva. Sama država i njen aparat, počev od uprave 
pa do policije (Armija se već prije distancirala pa čak radila direktno 
protiv SDP), brzo je počela otvoreno koketirati s nacionalnim strankama 
i okretati leđa svojim bivšim ideološkim patronima i zaštitnicima. Tako 
mnogi ključni kadrovi iz postojeće vlasti, poneseni obećanim koncesijama 
i nagradama za "nacionalnu lojalnost", postupno se otvoreno stavljaju u 
službu nacionalnih stranaka. 

Brod koji je tonuo prvo napuštaju dobro odebljali "socijalistički mi- 
ševi" koji su, da bi paradoks bio veći, upravo u socijalizmu najviše i 
dobili. Oni koji su imali debele devizne račune, dobili besplatne stanove, 
raznim mahinacijama stekli vile, jahte i skupe automobile i uopšte goleme 
imetke sumnjivog porijekla, prekonoćno postaju grlati zagovornici svog 
naciona i glavni kritičari starog sistema. 

UZ to idu i čisto mafijaške metode u finansiranju izbora, pridobijanju 
pojedinih ljudi sa razrađenim sistemom mjera, zastrašivanja, klanovskog 
i lobističkog djelovanja i sl. 

Reformisti, mnogi iz stvarnih ubjeđenja u ispravnost Markovićevog 
programa, iz najboljih namjera i nesvjesno, a mnogi, naročito iz rukovod- 
stva (što će se poslije jasno pokazati) odigravaju ulogu ubačenog "trojan- 
skog konja" od strane SDS-a. Oni su uspjeli dobro raspolutiti i podijeliti 
glasače ljevice, ali za sebe nisu uspjeli više do da budu samo jedna od 
teško poraženih stranaka, sa sve marginalnijom političkom ulogom. 

To bi u najkraćem bila situacija uoči izbora. Ishod je poznat. Na- 
cionalne stranke su doslovno trijumfovale. SDP je neočekivano žestoko 
poražen i sa oko 13 posto osvojenih glasova, teško da je poslije izbora 
mogao igrati značajniju političku ulogu. Reformisti, sa oko 8 posto glasova 
također. Sve ostale stranke (DSS, MBO, Liberali) dobile su samo oko 4,6 
posto glasova, tako da su tri nacionalne stranke uz nezapamćenu euforiju 
odmah preuzele vlast i ponašale se kao apsolutni pobjednici instalirajući 
tripartitni, odnosno tronacionalni sistem vladavine na svim nivoima, počev 
od opštine, pa do Skupštine BiH i Predsjedništva Republike. U onim komu- 

nama gdje su lijeve snage pojedinačno osvojile najviše glasova, uspos- 
tavljena je koalicija nacionalnih stranaka i tako je opozicija iz svih struktura 
vlasti uglavnom eliminirana ili osujećena za pravo opoziciono djelovanje. 
Pored navedenih razloge treba tražiti i u činjenici da su birači doista željeli 
promjenu, da je stepen nacionalne homogeniziranosti (uz što ide i po- 
dozrenje jednih od drugih) doista bio takav da stranke kosmopolitske i 
internacionalističke orijentacije nisu imale većih šansi, I međunarodne i 

unutarjugoslavenske okolnosti nisu išle naruku lijevo orijentiranim stran- 
kama. SDP su iznevjerile upravo one strukture u koje je najviše polagalo 
i među njima najviše agitovalo. Radništvo je bilo zahvaćeno "nacionalnim 
bacilom" i u najvećem broju se opredijelilo za svoj nacion. Boračka struk- 
tura se, također, nacionalno podijelila i u nekim "tradicionalno boračkim 
komunama" listom je svrstala prije svega za SDS. Oficirski sastav i građan- 
ska lica na službi u JNA također, što se odnosi i na najveći dio policije, 
činovničke strukture i sl. Bez obzira što je za tzv. opozicione stranke 
glasalo oko 25 posto i što oko milion birača uopšte nije izašlo na izbore, 
to je bio težak poraz ljevice, koji će u dobroj mjeri utjecati na sva kasnija 
događanja, kao i na tokove krvavog rata i agresije na Bosnu i Hercegovinu. 

Naime, poslije pobjedničke euforije i prividne idile među nacionalnim 
strankama, ubrzo se pokazala sva krhkost i lažnost te vještački sklopljene 
koalicije. 

One su prvi i zadnji put zbiljski bile složne samo u borbi protiv 
komunista i skidanja SK BiH — SDP. Već na prvim skupštinskim sesijama 
vidjelo se da taj vještački savez neće biti dugog vijeka, da sam princip 
tripartitne, tronacionalne vladavine po kome tri nacionalne stranke pre- 
tendiraju da predstavljaju cijele narode i gdje se opozicija nastoji sus- 
pendirati i učiniti politički minornom metodama apriorne eleminacije, pre- 
glasavanja, pa sve do grubog političkog diskreditiranja i vrijeđanja — ne 
samo da nije demokratski, već se on iskazuje i kao potpuno nefunkcionalan. 

To stoga što su potpuno suspendirana načela demokratskog parla- 
mentarizma, gdje se poslanik ne gleda i ne tretira kao legalni predstavnik 
biran od naroda, kao predstavnik koji odgovara svom biračkom tijelu, već 
se on tretira isključivo kao Musliman, Srbin ili Hrvat od koga se traži 
apsolutna poslušnost štabovima nacionalnih stranaka. 

Time se Skupština BiH ne ispoljava kao najviši organ vlasti, već sve 
više kao tribina demonstriranja usko stranačke volje i jednostrano inter- 
pretiranog i uzurpiranog opštenacionalnog interesa (muslimanskog, srp- 
skog, hrvatskog). 

Građanska opcija (u koju su se zaklinjali prvaci nacionalnih stranaka) 
se potpuno suspendira, tako da Skupština neminovno postaje mjesto otvo- 
rene konfrontacije poslanika koji su svrstani po striktno nacionalnoj osnovi. 

Time nacionalne stranke koje su dobile povjerenje samo 44 posto 
biračkog tijela BiH (računavši i one koji uopšte nisu izašli na izbore) 
provode svojevrsnu tripartitnu diktaturu, Skupštinu čine potpuno neefikas- 
nim organom, jer je u toj lažnoj koaliciji bilo dovoljno da samo jedna od 
tri izv. pobjedničke stranke iskoči i da manifestira sopstveni interes, pa 

da dođe do blokade odlučivanja i rada same Skupštine. Iluzorno je bilo 
vjerovati da će se na tom principu u odlučivanju o važnim pitanjima moći 
postići konsenzus. Ponesene euforijom pobjede i uljuljkane u lažnom je- 
dinstvu nacionalne stranke nisu htjele da se pomire s činjenicom da se 
demokratsko odlučivanje u krajnjemu svodi i na glasanje i da se odluke 
moraju donositi i većinskim putem, bez obzira šta ko u datom momentu 
podrazumijevao pod "svojim" nacionalnim interesom. Iz bojazni da ne 
bude "preglasana", odnosno ne mireći se s normalnom i svugdje u svijetu 
prihvaćenom praksom da se većina odluka donosi jednostrano većinom 
glasova, prva se pobunila SDS, nagovještavajući raskid koalicije. 

S obzirom na već tada zacrtane planove o razbijanju i podjeli BiH 
po nacionalnoj osnovi, licemjerstvo SDS se ogleda u tome što počinje da 
negira Skupštinu u kojoj ona (druga po broju mandata) vrši vlast. Od toga, 
pa do negiranja države u kojoj se za tu vlast borila (i izborila) bio je samo 
korak. 

Blokirana i nacionalno podijeljena Skupština, čiji je i predsjednik 
upravo poslanik SDS-a, koja beskrajno zasjeda i zbog opstrukcije glavnog 
koalicionog partnera nije u mogućnosti da donosi neophodne odluke i 
jeste bio stvarni cilj SDS. 

Takva Skupština se pokazala kao idealno pokriće za paralelne radnje 
na stvaranju srpskih paradržavnih tvorevina u BiH, njena blokada i nemo- 
gućnost donošenja odluka je dobro došla za potpuno rastakanje državnosti 
BiH, suspenziju pravne države i razvodnjavanje (eleminaciju) bilo kakve 
odgovornosti, a ujedno služi i kao "dokaz" o ugroženosti srpskog naroda 
u BiH, o pokušajima da mu se nametne većinska volja i da se protiv njega 
stvaraju neprincipijelne koalicije. Ergo, izlaz je da se Skupština i način 
odlučivanja u njoj preuredi po mjeri i interesu SDS ili da se srpski narod 
samoorganizira, formira svoju nacionalnu skupštinu, donese svoj ustav, 
odnosno stvori svoju državu na tlu Bosne i Hercegovine, sa svim instituci 

jama i organima vlasti koje država podrazumijeva. 

Karadžićev plan je bio veoma jasan. On je Skupštinu BiH manipulisao 
u mjeri koliko mu treba za realizaciju njegovih stvarnih ciljeva, a oni su 
se prilagođavali primjereno aktuelnoj Miloševićevoj strategiji. Npr. kada 
SDS histerično upozorava da srpski narod traži garancije za svoju ravno- 
pravnost i da želi da živi u Jugoslaviji, prvaci SDS izbjegavaju da definišu 
u kojoj i kakvoj Jugoslaviji žele živjeti. 

Krajem 1991. godine već je jasno da oni pod tom Jugoslavijom pod- 
razumijevaju najviše četiri republike (Srbija, Crna Gora, BiH i Make- 
donija), da bi se poslije iskazanog makedonskog opredjeljenja za samo- 

stalnost, Jugoslavija već svela na tri republike i u njihovoj vizuri bila 
samo drugačije nazvana zamišljena velika Srbija. 

Da bi se istestiralo takvo opredjeljenje, dok su u jeku razmirice i 
demonstriranje jednostrane volje u Skupštini Bosne i Hercegovine, ubrzano 
se i pod strogom ideološkom kontrolom SDS-a, uz mentorstvo glavnog 
Miloševićevog štaba, a uz svesrdnu podršku JNA, formiraju srpske para- 
državne tvorevine, počev od SAO Bosanske krajine, Srpske autonomne 
oblasti Hercegovine (sa sjedištem u Trebinju), SAO Romanije, pa do SAO 
Birač i Semberije (sa sjedištem u Bijeljini). Druge dvije nacionalne stranke 
kao hipnotisane posmatraju Karadžićeva mešetarenja i poigravanja s dr- 
žavnošću i suverenošću Bosne i Hercegovine. 

One još ne nalaze snage da raskinu vještačku koaliciju, da povuku 
radikalan rez, sve do raspuštanja blokirane Skupštine i raspisivanja novih 
izbora. 

One su odveć uljuljkane u vlasti koju uglavnom ne posjeduju i umjesto 
da vuku hitne poteze u pravcu spašavanja BiH i očuvanja njenog terito- 
rijalnog integriteta i suvereniteta, one umnogome nasjedaju na Karadžićeve 
metode, nastojeći ih i sami dijelom primijeniti. 

SDA, kao stranka koja ima najviše mandata u Skupštini BiH svoju 
kontroverznu politiku prilično kasno usmjerava na afirmaciju suvereniteta 
BiH, njene teritorijalne cjelovitosti, uz kasnije insistiranje na njenoj neza- 
visnosti, pogotovu u odnosu na tekući srpsko-hrvatski sukob. 

U vrijeme kada SDS faktički već "kantonizira" BiH, kada se već 
gotovo potpuno osamostalila i kada je "Autonomna regija Krajina" počela 
da funkcioniše kao posebna srpska paradržavna tvorevina koja ne priznaje 
vlast u Sarajevu, odnosno kada je već formirana Skupština srpskog naroda 
u BiH (Karadžićev cinizam ide dotle da se izborio da predsjednik Skupštine 
BiH M. Krajišnik ujedno bude i predsjednik novoformirane srpske skup- 
štine), donesen nacrt ustava i izvršene sve pripreme za inauguraciju Srpske 
republike BiH." 


113 Nacrt Ustava Srpske BiH kaže da se Srpska Republika BiH sastoji od srpskih oblasti 
(ne preciziraju se granice tih teritorija). Krajiška "struja" (u februaru 1992) traži stva- 
ranje najmanje dva srpska kantona (regije) u BiH — Bosansku krajinu i istočnu Her- 
cegovinu. Krajini bi se kasnije priključile Posavina i Semberija, a predviđa se i fuzija 
sa srpskim krajinama u Hrvatskoj. Istočna Hercegovina, kao drugi srpski kanton u 
konfederalnoj BiH obuhvatila bi i SAO Romaniju i Birač. Krajišnici su za sjedište 
nove srpske države predvidjeli Banja Luku, a Karadžić je insistirao na Sarajevu koje 
bi se ili podijelilo ili imalo specijalni status, kao neka vrsta distrikta. 

Program "saoizacije" BiH je bio u punom jeku, dok se SDA kolebala, 
premišljala da li da načelno prihvati program kantonizacije BiH koju su 
Karadžićevi bojovnici zdušno zahtijevali, a koji je i otprije ležao na srcu 
hercegovačkom krilu HDZ na čelu sa novim liderom Matom Bobanom. 

Poslije relativnog primirja Evropska zajednica svoju pažnju usmjerava 
na "proključalu" Bosnu i Hercegovinu. Lord Karington, kao predsjeda- 
vajući Konferencije o Jugoslaviji i Žoze Kutiljero, kao predsjedavajući 
Evropske zajednice, obavljaju niz razgovora i pokušavaju da ponude recept 
za razrješenje bosanskohercegovačkog nacionalnog čvora. Odmah na po- 
četku njihove pregovaračke misije bilo je jasno da oni zbiljski ne razumiju 
suštinu bosanskohercegovačkog problema, da ne razaznaju pravu bit veli- 
kosrpskih hegemonističkih ambicija i da se apsolutno ne snalaze u "pod- 
zemnim hodnicima" probuđenog balkanskog nacionalizma. Na startu prave 
grešku jer za pregovarače uzimaju isključivo predstavnike tri nacinalne 
stranke i na osnovu jednostrano podastrtih argumenata polaze od nemi- 
novnosti kantonizacije BiH na etničkoj osnovi. 

Uzaludna su bila upozorenja SDP i drugih opozicionih stranaka 
(MBO, Liberalna i DSS) da će upravo takva podjela dovesti do krvavog 
rata u BiH, da je BiH nemoguće na demokratski način podijeliti, da je 
podjela na nacionalnoj osnovi anahrona, da će ona dovesti do preseljavanja 
stotina hiljada ljudi, do najvećeg egzodusa stanovništva u Evropi i da je 
to uvod u realizaciju genocidnog programa koji je Karadžić već i javno 
obznanio u Skupštini BiH. ("Ukoliko se ne prihvati podjela Bosne i Her- 
cegovine jedan narod bi mogao nestati"). 

Neoborivi argumenti koji su iznošeni protiv te podjele, nažalost od 
strane Evropske zajednice nisu puno uvažavani. (Tome je dijelom doprini- 
jela i kolebljiva politika, pa i jeftino kompromiserstvo SDA i HDZ, naročito 
u početku pregovora). 

Npr. na osnovu popisa stanovništva iz 1991. godine (situacija se bitno 
ne razlikuje od one iz 1981), etnička karta BiH izgleda ovako: 

Od 109 komuna u BiH, Muslimani su u apsolutnoj većini u 37 komu- 
na, u kojima živi 1.125.338 stanovnika ili 59 posto od ukupne populacije. 
U relativnoj većini Muslimani su u 15 komuna, sa 441.256 stanovnika 
što čini 23 posto. U manjini su u 57 komuna, ali u njima živi samo 
339,235 stanovnika ili 18%. 

Dakle, 82% muslimanskog stanovništva živi u 52 komune u kojima 
su Muslimani bilo u apsolutnoj, bilo u relativnoj većini (ukupno Muslimana 
u BiH ima 1.905.829 ili 43,7%). 

Što se tiče "rasporeda" Srba situacija izgleda ovako: Srbi su u 32 
komune u apsolutnoj većini sa 607.451 ili 44% ukupne srpske populacije 

u BiH. U relativnoj većini su u 5 komuna sa 79.312 ili 6 posto. U manjini 
su u 72 komune sa 682.495 stanovnika, što čini 50 posto (ukupno Srba 
u BiH, po popisu iz 1991. godine ima 1.369.495 ili 31,4%). 

Hrvati u BiH su u apsolutnoj većini u 14 komuna sa 239.237 ili 32 
posto stanovnika. U relativnoj većini su u 6 komuna sa 71.470 stanovnika 
ili 9% ukupne hrvatske populacije. 

U 89 komuna, sa 445.188 stanovnika ili 59% stanovnika, Hrvati su 
u manjini. 

Pošto se postavljalo i pitanje podjele grada Sarajeva, sa svojih 10 
opština, i naglašavalo pravo Srba na Sarajevo, koje je trebalo da bude i 
glavni grad Srpske republike, treba reći da je npr. Muslimana u Starom 
gradu 78%, u Centru 50,2%, u Trnovu 69%, itd.!!4 

Kada se pogleda ukupna nacionalna struktura, od svih 10 gradskih 
opština, Muslimani su u većini u 9 opština, a Srbi samo na Palama (69 
posto). 

Iz svega ovoga proizilazi da bi kantonizacija BiH po principu na- 
cionalne (apsolutne i relativne) većine, dovela do toga da bi mimo zZa- 
mišljenog hrvatskog kantona ostalo 59 posto (445.188) ukupne hrvatske 
populacije u BiH. 

Mimo srpskog kantona ostalo bi 50% Srba (682.495), a mimo musli- 
manskog 18 posto Muslimana. 

Drugačije rečeno, 1.468.918, ostalo bi mimo "svog" nacionalnog kan- 
tona i faktički bi se nalazilo u položaju manjine. Upozorenja da bi se time 
"od gotovog pravila veresija", da se od potpuno ravnopravnih i podjednako 
"državotvornih" naroda 1,5 milion ljudi gura u egzodus, u poziciju manjine 
i da bi to bio uvod u etničko čišćenje i kolektivnu nesreću BiH, slijepo 
su se ignorirala. Kada se i Karadžić presabrao, onda on kao osnovicu 
zahtjevane podjele više ne uzima rezultate popisa iz 1991., niti pomenute 
principe. On se rađe opredjeljuje za teritorijalni kriterij, kalkulišući sa 
prostorom izbacuje tezu da Srbima pripada 62 posto BiH teritorije (ta 
brojka će kasnije biti podignuta na 65 posto).!!5 


114 Muslimana u 10 gradskih opština ima 49,2 posto: U Ilijašu 42%, Vogošći 51%, 
Centru 50,2%, Starom Gradu 78%, Palama 27%, Novom Sarajevu 36%, Novom Gradu 
51%, Ilidži 43%, Hadžićima 64% i Trnovu 69%. 

115 Karadžić računa na prostorno velike, ali veoma rijetko, naseljene komune u kojima 
Srbi čine većinu: Drvar, B. Grahovo, B. Petrovac, Glamoč, Nevesinje, Gacko, Trebinje, 
Bileća, Kalinovik, Ljubinje, itd. On namjerno "previđa" činjenicu da u tim komunama 
u odnosu na ukupno srpsko stanovništvo ima veoma mali broj Srba: npr. u Ljubinju 
ukupno stanovništvo čini 4.162 lica, u Kalinoviku 4.657, Bosanskom Grahovu 8.803, 
u Glamoču 12.421, itd. 

Zagovornici kantonizacije iz HDZ također povećavaju svoje apetite, 
u podjelu uvode stranački faktor (pobjedu na izborima) te neke kvazihis- 
torijske razloge, zahtijevajući da u zamišljeni hrvatski kanton uđu i mnoge 
komune u kojima Hrvati uopće nisu u većini, kao npr. Mostar, Stolac, 
Bugojno, Travnik, Jajce, Gornji Vakuf, Fojnica, Kakanj, Modriča, itd. 

Pravljene su i drugačije analize iz kojih opet proizilazi apsurdnost 
takve podjele. 

Npr. od 106 opština u BiH (gdje se četiri sarajevske gradske opštine 
posmatraju kao jedna) samo ih je deset etnički monolitnih, sa 90 i više 
procenata jedne nacije, u 8 opština to učešće je 80-89.posto, u 23 opštine 
70-79 posto. To znači da se u samo manjem broju opština ne mogu javiti 
sporovi u podjeli koja se striktno pridržava nacionalnog ključa. Tako je 
npr. u opštini Bosanska Krupa bilo u stanovništvu 74,5 posto Muslimana 
i 23,6% Srba; od 48 naselja bilo je samo 7 sa mješovitim sastavom, 15 
muslimanskih i 26 srpskih (prema popisu iz 1981). Ako se po popisu iz 

1991. pogleda nacionalna struktura nekih "spornih komuna", opet se vidi 
apsurdnost i nemogućnost podjele. Npr. u Mostaru Muslimana je 35 posto, 
Hrvata 34%, Srba 19%, Jugoslovena 12%; U Doboju Muslimana je 40, 
a Srba 39 posto, Hrvata 13%, itd; U Derventi Srba 41, Hrvata 39 posto, 
Muslimana 13, Jugoslovena 6 posto; U Foči Muslimana 52, Srba 45 i 
Jugoslovena 3 posto; U Brčkom Muslimana 44%, Hrvata 25%, Srba 21 
posto, Jugoslovena 9 posto, itd. 

Najveći broj komuna, sa gro stanovništva BiH je nacionalno toliko 
izmiješan, da se više ne radi samo o mješovitim regijama, gradovima i 
naseljima, ulicama, stambenim blokovima i zgradama, već i o izuzetno 
velikom broju mješovitih brakova!!$i djece koja su rođena u tim brakovima 
i za koje se niko nije pitao kako ih podijeliti i nacionalno razvrstati. No, 
megalomanski nacionalistički programi nisu uvažavali nikakvu realnost i 
statistike, pogotovo ne traume i probleme ove vrste. 

Uoči famoznog lisabonskog dogovora (mart 1992) Karington i Ku- 
tiljero su ponovno ponudili koncept kantonizacije BiH, gdje je na prvo 
mjesto stavljen etnički kriterij. 

Bez obzira na ponovna upozorenja da se time faktički razgrađuje i 


dovodi u pitanje suverenost Republike da su time potpuno zanemareni 


116Npr. u posljednjih dvadeset godina od ukupno sklopljenih brakova u Mostaru je mje- 
šovitih bilo 28 posto, u Sarajevu 22 posto, u Zenici 19 posto, itd. a po analizama 
Instituta za proučavanje nacionalnih odnosa od ukupno sklopljenih brakova u BiH 
za zadnjih dvadeset godina /6 posto su bili mješoviti. 

posebno ekonomski, pa onda i saobraćajni, historijski i svaki drugi kri- 
teriji,!!7 predstavnici nacionalnih stranaka ipak kao polaznu osnovu za 
razgovor prihvataju "lisabonski papir" koji je urađen mimo svih evropskih 
standarda i koji za razrješenje nacionalne krize u BiH nudi kriterije koji 
nigdje u Evropi nisu primijenjeni. (Mnogo je bilo pozivanja na primjer 
Švajcarske iako je njena kantonizacija bila historijski proces, stvarana od 
13. vijeka, uređena na bitno drugačijim principima, sa potpuno različitim 
kompetencijama savezne i kantonalnih država, drugačije uređenim instru- 
mentima nacionalne ravnopravnosti itd.). lako je nacrt lisabonskog do- 
kumenta od strane predstavnika nacionalnih stranaka (Izetbegović, Kara- 
džić, Lasić) potpisan (uz kasnije demantije da se nije radilo ni o kakvom 
potpisivanju), različit je bio stepen zadovoljstva potpisnika, uz različite 
interpretacije onoga što su potpisali, kao i različit odjek u javnosti. Izet- 
begović je naišao na neočekivano oštru reakciju u javnosti, ali i u sopstvenoj 
stranci. Zato on odmah poslije Lisabona kaže: "Pravo da vam kažem, 
rezultatima razgovora u Lisabonu nisam zadovoljan". Miro Lasić tvrdi "da 
je postignut sporazum da se Bosni prizna nezavisnost, uz kompenzaciju 
kantoniziranjem". 

Kao da uopšte nisu bili na istom dogovoru i razgovarali (potpisivali?) 
o istom dokumentu, Karadžić izjavljuje: "Ja sam obavijestio svoje poslanike 
(u Srpskoj Skupštini BiH) da mi, zapravo, o nezavisnosti Bosne i nismo 
govorili, jer to još nije došlo na dnevni red, već smo se dogovorili oko 
toga da neće biti odcjepljenja od BiH i priključenja nekome drugome. Mi 
to, zaista, i nećemo uraditi, s obzirom da BiH neće biti unitarna tvore- 


vina" 1J8 


Karadžić je jasno iznio suštinu neslaganja. On neće nezavisnu BiH. 
Ili će Bosna biti uređena onako kako predlaže SDS (a to je do kraja 
konfederalizirana BiH u kojoj bi nacionalni kantoni imali izvršnu, zako- 
nodavnu i sudsku — dakle svu vlast, sa svojom upravom, vojskom, polici- 
jom, pa sve do svoje monete. Kasnije su u vezi s tim pravljeni ustupci), 
ili će on pristupiti realizaciji svojih prijetnji, a to je (kako će se kasnije 
pokazati) rješavanje tih pitanja vojnom silom i agresijom na BiH. Zato 
Izetbegović kasnije pokušava ublažiti posljedice lisabonske avanture i iz- 
javljuje da u Lisabonu nije postignut nikakav dogovor i da "oni sami 
(Izetbegović, Karadžić i Lasić) ne predstavljaju parlament, niti imaju pravo 


117 Npr. nonsens da se Bos. Petrovac prije treba povezati s Banja Lukom već sa Bihaćem, 
Kalinovik s Trebinjem, a ne sa Sarajevom, što važi i za Pale i mnoge druge opštine 
koje su vještački razdvojene i svrstane u neprirodne regije ili razne SAO-e. 

118 Navedeno prema: "Vreme" br, 71, 2. mart 1992., str. 24. 

da pretenduju na mišljenje cijelokupnog naroda", On, također, dodaje da 
je lisabonskom raspravom otklonjena opasnost da Hrvatska ili Srbija uzmu 
komad teritorije, ali se "sada pojavljuje bojazan da će unutar BiH biti 
podjela". ' 

Vjerovatno namjeran previd je u tome što su te podjele već uveliko 
bile na djelu, što je u BiH funkcionirala paralelna vlast i što oficijelna 
vlast BiH već nije kontrolisala najmanje četvrtinu bosanskohercegovačke 
teritorije. 

Isforsirani, umnogome i iznuđeni, ali i zakašnjeli referendum o su- 
verenosti i nezavisnosti BiH, pripremao se i realizovao u toj krajnje naelek- 
trisanoj atmosferi, uz potpunu opstrukciju, pa i prijetnje SDS i preporuku 
da srpski narod na referendum uopšte ne izlazi. i 

Referendum je mimo očekivanja izuzetno uspio, odziv na glasačka 
mjesta je bio velik i 67% građana se izjasnilo za suverenu i nezavisnu 
Bosnu i Hercegovinu. Na biralište je izašao i ne mali broj srpskih glasača. 
To je bila velika politička pobjeda i dodatni legitimitet pred međunarodnom 
javnošću i za sve one koji se bore za očuvanje nezavisne, suverene i 
nedjeljive BiH. 


No, to je nažalost ubrzalo i velikosrpske planove za podjelom i oku- 
pacijom Bosne i Hercegovine. 

SDS, zajedno sa JNA, SKPJ, različitim četničkim formacijama i sl., 
intenzivira davno započeti posao na naoružavanju ne više samo svojih 
članova i simpatizera, već i masovno svih Srba koji to prihvataju i koji 
su po njegovoj procjeni podobni da dobiju oružje. Ažuriraju se ratni pla- 
novi, prave ratni rasporedi i zaduženja, čitave ekipe oficira JNA pomažu 
u razradi strategije, plana mobilizacije, šifriranju, pripremi terena, sve do 
planskog stacioniranja oružja, municije, hrane. i 


JNA pod vidom vojnih vježbi zauzima sve strateške kote u BiH, 
potpuno kontrolira sve važnije saobraćajnice, izmještava vojnike i glavninu 
teškog naoružanja iz kasarni, ukopava se i pravi fortifikacijske linije na 
svim strateškim mjestima oko gradova, dovlači novo naoružanje, gorivo 
i municiju i naročito u pojedinim krajevima (kao u Bosanskoj krajini i 
istočnoj Hercegovini) vrši masovnu mobilizac 


iju, uglavnom srpskog sta- 
novništva, 19? 


119 Većina rezervista muslimanske i hrvatske nacionalnosti odbija da ide u rezervu, u 
mnogim opštinama se izuzimaju knjige vojnih obveznika, a i Predsjedništvo BiH je 


donijelo odluku kojom mladići prispjeli za vojsku ne moraju da se odazovu pozivu 
u JNA. 

U BiH se već nalazi ogroman broj rezervista iz Srbije i Crne Gore, 
što uz postojećih 6 korpusa od Bihaća i Banja Luke do Tuzle, Sarajeva 
i Mostara predstavlja strahovitu koncentraciju vojne sile, koja zvecka oruž- 
jem i samo čeka pravi trenutak i mig miloševićevsko-karadžićevskog štaba 
za vojnu akciju. 

Oficijelna vlast, kao i druge nacionalne stranke su uglavnom znale 
za te pripreme. 

Oni sa katastrofalnim zakašnjenjem poduzimaju i neke kontra mjere. 
Vrlo neorganizirano podiže se rezervni sastav milicije, preko stranačkih 
kanala (SDA) dijeli se i, nažalost, uglavnom za skupe novce prodaje lako 
oružje, pojedini emisari vrše agitaciju i upozoravaju na moguću agresiju 
1 sl. : 

Sve se to odvijalo u znaku loše organizacije, amaterizma, političkog 
diletantizma i nedovoljnog shvatanja težine situacije, uz ubacivanje mnogih 
mešetara i ratnih profitera koji su i od očekivane agresije ostvarili fan- 
tastičnu dobit. 

Tajni plan RAM koji je već bio aktiviran i dijelom realiziran u Hrvat- 
skoj, b/h vlasti nisu ozbiljnije analizirale niti se pripremale za kontramjere 
u slučaju njegove primjene. On je, po svemu sudeći bio i osnov strategije 
i novog udara na BiH. 

U osnovi taj plan je predviđao sljedeće: udruženim svesrpskim sna- 
gama, lokalni naoružani teritorijalci, logistički i sa otvorenim sadejstvom 
podržani od strane JNA, a potpomognuti različitim četničkim domaćim i 
iz Srbije i Crne Gore dovedenim skupinama tipa "arkanovaca", "belih 
orlova", "šešeljevaca", "martićevaca" i ostalih, uz svesrdnu pomoć "jugos- 
lovenske" diplomacije i naročito beogradske (novosadsko-titogradske) pro- 
pagandne mašinerije — zaposjesti granice velike Srbije. Sve to predstaviti 
kao nametnuti i od drugih izazvani etnički i religijski rat, kao borbu za 
spašavanje srpstva od ustaške i islamske opasnosti, kao bitku za spašavanje 
makar i krnje Jugoslavije. Po nekim saznanjima plan RAM je "u međuvre- 
menu dopunjen dodatnim planovima "Drina? i'Most', a činjeni su i značajni 
napori da se u njegovu realizaciju uključe i aspiracije Hrvatske na dio b/h 
teritorije, čemu nesposobni i lakomi Tuđman nije uspio odoliti", 120 

M. Čamo, još na početku agresije na BiH dobro primjećije kada kaže: 
"Da bi se RAM realizirao dopušten je svaki taktički potez. Jedan od naj- 
briljantnijih — što se Miloševiću mora priznati — bio je odluka da se zatraži 
mirovno posredovanje UN, čime su vojne snage sa hrvatskog fronta mogle 


120 Mensur Čamo: "Ram za sliku moje mržnje", "Nedjelja" 21. april 1992., str. 9; 

biti povučene na BiH. Ipak, i u BiH se prepoznaje osnovni taktički manevar, 
inače dobro ispraksan u Hrvatskoj: lokalni teritorijalci izazovu incident, 
potom upadaju grupe terorista iz Srbije i Crne Gore i 'udarno' čiste teritoriju 
od etnički nepodobnih stanovnika, naoružanog neprijatelja i materijalnih 
dobara, da bi na kraju ušla Armija i svojim tenkovima 'tamponirala' os- 
vojenu zonu. Redoslijed nije uvijek ovakav, ali se rijetko koja od faza 
preskoči, izuzev u zapadnoj Hercegovini gdje su prve dvije stavke u svim 
štapskim procjenama morale biti označene kao pretjerano rizične. Zato se 
odmah i krenulo s avionima i teškom artiljerijom". 2 

Za veće gradove (kao što će se vidjeti na primjerima Sarajeva, Mo- 
stara, Goražda, Jajca itd.) RAM je predvidio i kombinovane mjere: stalna 
ariljerijska i snajperska vatra, terorističke akcije, potpuna saobraćajna blo- 
kada, ekonomsko iznurivanje, medijska blokada i kontinuirana propaganda. 
Sve to ide uz povremene pješadijske proboje, iznenadno otvaranje vatre 
i rušenje svih vitalnih objekata. 

Kada je stvarno počeo rat u Bosni i Hercegovini, stvar je različitih 
ocjena. Još u februaru je bilo sporadičnih oružanih okršaja, upada različitih 
terorističkih grupa, neosnovanih hapšenja i progona stanovnika (npr. Musli- 
mana iz Bileće i Nevesinja) itd. Mnogi smatraju da zapravo rat počinje 
3. marta kada srpski teritorijalci napadaju na Bosanski Brod, da bi ga već 
4. marta tukli iz svih teških oruđa. No, sigurno je da je 'generalna proba" 
agresije na Bosnu i Hercegovinu izvedena 2. marta 1992. godine. 

Povod je lako pronađen. Naime, 1. marta ubijen je Nikola Gardović, 
jedan od svatova na vjenčanju koje se trebalo obaviti u staroj pravoslavnoj 
crkvi na Baščaršiji u Sarajevu. To je bio (dobrodošao ?) povod da Sarajevo 
prekonoćno osvane sa srpskim barikadama koje su ("spontano", kako je 
govorio tadašnji ministar V. Ostojić) nikle počev od Vojkovića, Ilidže, 
Vogošće, Buloga, pa do samog centra grada -- na Grbavici, Vrbanja mostu, 
sve do Titove ulice itd. 

Metoda postavljanja barikada je već bila isprobana, maltene u pola 
republike, no ovaj put se radilo o dobro osmišljenoj i sinhronizovanoj 
akciji koja je nepripremljeno i zatečeno Sarajevo dovela u paniku. Prekinute 
su vitalne saobraćajnice, obustavljen gradski saobraćaj, onemogućeno snab- 
dijevanje, što je uz sporadično puškaranje, pa i ranjavanje nekoliko osoba, 
stvaralo sliku pravog opsadnog stanja. 


121 Mensur Čamo: Isto, str, 9. 

Zvaničnici SDS (Dutina, Ostojić i dr.) odmah izjavljuju da su barikade 
"spontani odgovor srpskog naroda na pucanj u zastavu, dakle znamenje 
srpskog naroda", na "ubistvo srpskog svata" i "na referendum" koji je 
također "atak na srpski narod". Takođe je ukazano da je "događaj na Baš- 
čaršiji pokazao kako bi izgledao život Srbima u nezavisnoj Bosni". 

Iz Beograda se odmah javlja i Karadžić koji kaže: "Sada ljudi žive 
pod pritiskom i mislim da ne možemo izbjeći međuetnički i religiozni 
rat", 

Mnogi su previdjeli ovu izjavu u kojoj je on ne samo najavio, Već i 
unaprijed odredio karakter rata. On je od početka namjeravanu agresiju 
na BiH namjeravao predstaviti i predstavljao kao "međuetnički i religiozni 
rat". Ex 
JNA se pravila pomiriteljskom i neutralnom, iako je znala za ovaj 
smišljen 1 dugo planiran potez SDS, a svojim kanalima je uglavnom Za- 
maskiranim ljudima na barikadama doturala hranu, a prethodno ih je snab- 
djela oružjem i municijom. (U akciji oko barikada vidjela se sva slabost 
MUP-a BiH, njegova podijeljenost po nacionalnoj osnovi, i sl.). U pre- 
govorima sa SDS oko skidanja barikada, prvi zahtjev je bio da se prekinu 
sve aktivnosti oko uspostavljanja nezavisnosti BiH, a posebno su istaknuti 
i neki ultimativni zahtjevi koji se odnose na Televiziju Sarajevo. Poslije 
tridesetosatne blokade mase su izašle na ulicu, "probile" blokade (jer je 
već bilo dogovoreno da se one podignu) i iskazivale svoje oduševljenje. 

Barikade su odigrale svoje, vježba je uspješno provedena, a "slavu" 
razrješenja problema ponijeli su gen. Kukanjac i ministar Delimustafić, 
uz euforiju Sarajlija koji su izašli na ulice i iskazivali naivni optimizam 
da je sve gotovo, da je pobijedio duh zajedništva i slobodarstva i da Sara- 
jevo niko ne može podijeliti. 

No, Karadžić je dosljedan u svojoj manijakalnoj želji da po svaku 
cijenu ostvari postavljene ciljeve. Kada je u Skupštini BiH izglasan Memo- 
randum o suverenosti BiH, on je prijetio ratom i istrebljenjem Musli- 
mana, !?3 I 

Kada su se građani na demokratskom referendumu u znatnoj većini 
izjasnili za nezavisnu BiH, on izjavljuje: "Nema ni jedne srpske kuće u 


122"Vreme", br. 72. 9. marta 1992., str. 22. 

123 Tada mu Alija Izetbegović naivno replicira da "rata u Bosni neće biti, jer za rat je 
potrebno dvoje". Pokazalo se da je bila dovoljna sama Karadžićeva spremnost i am- 
bicija. 

koju se na ovaj način može uvesti nezavisna BiH. Ko to uradi zapaliće 
oganj građanskog rata u BiH". (Ovaj put govori o "građanskom ratu" ?!). 

"Nisu samo Karadžićeve izjave bile dosledne, već i cela politika SDS 
i njenih mentora u BiH. Jedna za drugom poslednjih godinu dana nicale 
su srpske autonomne oblasti, da bi na kraju bila proglašena i Srpska re- 
publika BiH, orna i spremna da postane deo federacije srpskih država. 
Proglasili su i svoj ustav. Pošto nema mnogo koristi ni od SAO ni od 
nove Srpske kvazi-države ukoliko nema i odgovarajuće vojske, poradilo 
se i na tome. Srpske vlasti i JNA su od početka sukoba u Hrvatskoj tesno 
sarađivali u BiH. U septembru prošle godine procureo je i plan RAM za 
povlačenje zapadnih granica Srbije, odnosno za stvaranje okvira za neku 
novu Jugoslaviju u kojoj bi svi Srbi, sa svojim teritorijama, razume se, 
živeli u istoj državi," !24 

Dok se obruč oko BiH sve više steže i dok je svima bilo jasno da 
Karadžićeve ambicije i već proklamirana genocidna politika neminovno 
vode u rat, bosanskohercegovačke vlasti na čelu sa Izetbegovićem se uzdaju 
u mirotvornu politiku, pomoć Evropske i svjetske zajednice, uz očekivanja 
da će sam čin priznanja bosanskohercegovačke države radikalno preokre- 
nuti stvar. 

Izetbegović i ostalo rukovodstvo su sigurno bili upoznati sa svim 
vojnim pripremama za agresiju na BiH, sa ubrzanim naoružavanjem srp- 
skog stanovništva, dovlačenjem trupa iz Srbije i Crne Gore, sa svim ma- 
nevarskim potezima JNA i sl. Oni su naprosto morali znati da se JNA 
već otvoreno svrstala na stranu SDS i Miloševićeve agresorske politike. 
Kompletan plan, okruženja i napada na Sarajevo je bio poznat već krajem 
1991. godine, a njegova reaktuelizacija je izvršena u februaru 1992. 


Na "dušu" bosanskohercegovačkoj. vlasti pada totalna neorganizira- 
nost, nedostatak prave subordinacije, unutarnja stranačka (nacionalna) po- 
dijeljenost, nedovoljno shvatanje da će se velikosrpski nacionalizam naj- 
žešće upravo okomiti na BiH i da je ona centralno mjesto i glavna sfera 
interesa u njegovom agresivnom nastupu. 

Iluzionističke nade da će Evropa i SAD u slučaju rata u BiH odmah 
reagovati, da će se alarmom svjetske javnosti i pomoću međunarodne za- 
jednice taj rat presjeći, bile su vrlo brzo i na drastičan način iznevjerene. 
Pored toga, BiH je i mnogo prije rata informativno gotovo u potpunosti 
bila blokirana. Frapira činjenica kako je vlast gotovo indiferentno posma- 


124R. Ninčić: "Skica pakla", "Vreme", br. 72. 9. mart 1992, str. 25. 

trala uspostavljanje te blokade, kako nije povukla odlučne poteze koji bi 
je bar dijelom osujetile i ublažile preuzimanje svih komunikacija od strane 
SDS i njegovih četničkih formacija. Jer počelo je sa oduzimanjem repetitora 
na Plješevici, pa onda na Kozari, preko Majevice, Vlašića, Veleža, pa do 
Goražda. Time je krvotok radio i TV mreže bio presječen, informisanje 
se uglavnom svelo na sarajevsko-zenički bazen, a postupno su iskopčavane 
i presječene i telefonske komunikacije. 

Već tada je bilo jasno da se pripremana agresija na BiH i zločinačke 
akcije sakriju kako od bosanskohercegovačke i jugoslavenske, tako i od 
svjetske javnosti. Tako su i prvi kolektivni zločini i genocidne radnje nad 
Muslimanima, počev od Bijeljine, preko Zvornika, pa do cijelog Podrinja, 
bili uglavnom sakriveni od javnosti ili ih je velikosrpska propaganda tako 
isfabricirala i nacionalno lakirala da je agresor zamijenjen sa žrtvom, ma- 
sovna ubistva, patnje i stradanja nevinog stanovništva promijenili su na- 
cionalni predznak. Scenarij iz Hrvatske je ovdje bio još beskrupulozniji, 
nemilosrdniji, agresivniji. Javnost u Srbiji i Crnoj Gori je danonoćno, ne- 
viđenom propagandnom mašinerijom bila naprosto bombardirana vijestima 
o tobožnjem progonu Srba, o "povampirenom džihadu", "fundamentalis- 
tičkoj zavjeri", "divljanju mudžahedina", "zelenih beretki" itd. 

Takvo propagandno "ispiranje mozga" svijet uopšte nije zabilježio. 
Prvi spaljeni i iskasapljeni leševi i stravične slike četničkog zločina pred- 
stavljeni su kao stradanje nevinog i nenaoružanog srpskog stanovništva, 
popaljene muslimanske kuće, sela i gradovi, kao stradanje ugroženih i 
prognanih Srba itd. 

Ne mislimo ulaziti šire u hronologiju agresije na BiH. Situacija u B. 
Brodu bila je povod odlasku predstavnika Predsjedništva BiH i Sindikata _ 
(Abdić, Hrle) na tamošnji teren. Poslije neuspješnih pregovora, sazvana 
je i vanredna sjednica Predsjedništva, a poslije je upriličen i susret Ganić- 
-Kukanjac. Iako je otvorena agresija već počela, general Kukanjac ubjeđuje 
Ejupa Ganića da su tvrdnje da Armija direktno učestvuje u sukobu u 
B. Brodu "sto odsto netačne". Poslije "tvrdih" i bezuspješnih pregovora 
sa Armijom na hitno sazvanom Predsjedništvu (uz dva glasa protiv, jer 
je Biljana Plavšić glasala i za Koljevića koji je bio u Londonu), doneseno 
je nekoliko zaključaka, od kojih su pozornost najviše izazvali drugi i treći, 
a koji glase: "Zahtijeva se hitno provođenje zaključaka Predsjedništva 
SRBiH od 22. marta ove godine, ij. povlačenje snaga JNA sa područja 
opštine Bosanski Brod i istovremeno povlačenje svih pripadnika dobro- 
voljnih jedinica koje nisu sa područja ove opštine, s tim da to povlačenje 

počne najkasnije 26. marta ove godine u dvanaest sati"... "Ukoliko se u 
narednom roku ne otpočne povlačenje pomenutih sukobljenih snaga, Pred- 
sjedništvo SRBiH održaće sjednicu i obavijestiti Savjet bezbjednosti UN 
i svjetsku javnost da je na teritoriji Bosne i Hercegovine došlo do unutrašnje 
agresije", 

Situacija u Mostaru, Bijeljini, B. Brodu, Kalesiji, Goraždu, Čapljini 
i drugim gradovima BiH bila je već ključala, a izjave ključnih generala 
(Kukanjca, Uzelca, Đurđevca, Torbice, itd.) sve više govore da je posrijedi 
"zaštita srpskog naroda od genocida", što je bio samo prikriven način 
legalizacije za ostvarenje ciljeva SDS. 


Već su na redu bili Bijeljina, Janja, Zvornik, Foča, Višegrad, Goražde, 
Čajniče, Rogatica, a sukobi otpočinju i u Modriči, Brčkom, Doboju, Gra- 
dačcu, Odžaku, itd. 

I kada se rat faktički već tiho razbuktava, Alija Izetbegović kaže da 
je situacija "i dalje vrlo komplikovana", ali da se on "nad tom činjenicom 
posebno ne zabrinjava (ist. N. D.), jednostavno stoga što situacija u Bosni 
nikada nije bila 'jasna'. Stanje je zategnuto, ali naučili smo da živimo u 
uvjetima pritisaka. Ne znam kako bismo bez toga". 125 

Na pitanje (iz intervjua u "Danasu") "da li bi se pokušaj useljavanja 
rata u Bosnu i Hercegovinu, koji ovaj put nije uspio, mogao ponoviti, ili 
smatrate da je pređena kritična točka?", Izetbegović odgovara: "To pitanje 
mi stalno postavljaju i ja nastavljam da dajem uvijek isti odgovor: Rata 
u Bosni neće biti, ni domaćeg ni uvezenog (ist. N. D.). Za to su "odgovorna" 
neka pozitivna i neka negativna osjećanja. Naravno, pod ovim posljednjim 
mislim na strah, onaj uzajamni. Nije možda dobro što je tako, ali strah u 
životu igra krupnu ulogu, najčešće korisnu", 126 

Nažalost, rata u Bosni je bilo i ima i domaćeg i uvezenog. Uzajamni 

strah je bio uspostavljen, ali ne i ravnoteža straha, jer do nje je moglo: 
doći samo da se uspostavila i ravnoteža u naoružavanju. A taj odnos, ne 
računajući ogromne potencijale JNA koji su stavljeni na stranu SDS, bio 
je najmanje deset prema jedan u korist Srba. 


Na pitanje "Uvlači li Vas Armija pod firmom pomoći u svoj scenarij 
već viđen u Hrvatskoj? Ili smatrate da:to nije moguće jer je i takozvana 
JNA sada u bitno drugačijoj poziciji nego prije rata u Hrvatskoj?", Izet- 
begović ponovo daje katastrofalno loše procjene i u najmanju ruku začu- 


12512 intervjua s J. Lovrić: "RATA neće biti", "Danas" br, 526. 17. ožujka 1992. 
126 Isto, iz intervjua "Danasu", 

đujući odgovor. Tako on kaže: "Prije svega o čemu Vi govorite? Mislimo 
li na istu stvar — Armija nije ono što je bila prije nekoliko mjeseci. Ona 
nije ni bolja ni gora, ona je drugačija, po kvantitetu, po kvalitetu, po 
psihologiji, pa i po namjerama i ciljevima. Armija neće okupirati Bosnu, 
neće izvršiti državni udar? Zašto? Reći ću vam jedan, ali dovoljan razlog: 
Ona to ne može (ist. N. D.). Ako to ona i neće, ne želi, to je dobro, ali 
u ovom slučaju, priznaćete, nije toliko važno", 127 

Armija je doista BiH "pod firmom pomoći" već "uvukla u scenarij 
viđen u Hrvatskoj". Ona jeste bila "u bitno drugačijoj poziciji", ali po 
BiH u mnogo opasnijoj poziciji. Ona jeste bila "drugačija po kvantitetu i 
kvalitetu, po psihologiji, pa i po namjerama i ciljevima", jer kvantitativno 
u BiH je u mnogo većem broju nego u Hrvatskoj bila koncentracija njenih 
trupa, kvalitativno radilo se o već "očišćenoj" armiji od svih kolebljivih 
vojnika i oficira i o soldateski koja je bila dobro utrenirana i "prekaljena" 
u zločinima počinjenim u Hrvatskoj, a psihološki, radilo se već o armiji 
koja je bila spremna na sve, koja je shvatila da gubi svoje pozicije i 
privilegije i koja je u Miloševićevim agresorskim planovima vidjela svoju 
jedinu šansu. Na kraju, radilo se o armiji koja je najvećim dijelom već 
bila zadojena velikosrpskim ambicijama i četničkom ideologijom, dakle 
o armiji koja će samo desetak dana poslije ove Izetbegovićeve prognoze 
početi da u BiH čini zločine nezapamćene u modernoj historiji. 

Da li se radilo o Izetbegovićevom uvjerenju u snagu svoje mirotvorne 
misije, nekritičkom uzdanju u svesrdnu pomoć međunarodnih faktora, ili 
jednostavno o političkoj taktici, traženju predaha i sl. -— sasvim je svejedno, 
jer snježna gruda je već bila krenula i lavina agresije ničim se nije mogla 
zaustaviti. 

Uskoro će, po oprobanoj taktici doći do pokolja u Bijeljini. Prvo 
jednostrana smjena legalno izabrane vlasti, dovođenje militantnih četničkih 
elemenata na sve ključne pozicije, zavođenje policijskog časa i vojno zapo- 
sjedanje grada, a onda uz "bratsku pomoć" do zuba naoružanih arkanovaca 
i šešeljevaca, likvidacija ili u najboljem slučaju protjerivanje svih nepoćud- 
nih i nepoželjnih, u ovom slučaju apsolutno nevinih bijeljinskih Muslimana. 
Povod je nađen u svađi i oružanoj čarci u jednom bijeljinskom kafiću, a 
onda se krenulo u strašnu odmazdu. Garnizon JNA u Bijeljini se opet 
pravio zatečenim i nepristrasnim, mnogi naivni Muslimani su upravo na 
njegovim kapijama pokušali da nađu spas, a razuralene koljačke horde su 


127 Isto, "Danas", br, 526, str. 30 

krenule u pravu hajku na ljude, kako po bijeljinskoj čaršiji, tako i po 
bogatim bijeljinskim selima. Mirotvorna misija, nepostojeće i posvađane 
vlasti BiH (Biljana Plavšić, Fikret Abdić) ostaće jedino upamćena po stras- 
nom zagrljaju Plavšićke i Arkana, što je valjda bilo uzajamno čestitanje 
na dobro obavljenom poslu. Koliko je tada, a naročito kad se rat zahuktao, 
Muslimana pobijeno, teško da iko zasada može ustvrditi. Po preživjelim 
svjedocima govori se o nekoliko hiljada, od kojih je većina bagerima za- 
trpana u nepoznate kolektivne grobnice. 

STRAHOTE NOVOG GENOCIDA 
NAD MUSLIMANIMA 


I oš mnogo prije opšte agresije na BiH, mnogi analitičari prave kom- 
paracije između BiH i Hrvatske. Jedan broj njih (neupućenih) misli da će 
i u BiH osnovni sukob biti na relaciji Srbi-Hrvati. Tako komentar u "Vre- 
menu"!28 počinje konstatacijom: "Bosna i Hercegovina sve više liči na 
Hrvatsku s kraja ljeta 1991. Svaki dan se postavljaju nove barikade i 
otvaraju nova žarišta, Geografija je htjela da se i u većini sadašnjih b/h 
ratišta, tuku uglavnom Srbi i Hrvati." 

Tačno, ali geografija je, odnosno bitka za teritorij koju je srpsko- 
crnogorska soldateska već vodila i privremeno zaledila u Hrvatskoj, upu- 
ćivala da će se najkrvaviji progon i "etničko čišćenje" povesti upravo na 
onim teritorijama gdje su u većini Muslimani, a koje stoje na putu za- 
okruživanja tzv. Srpske republike u BiH. To su područja uz Drinu od 
Zvornika do Goražda i Rudog, zatim u Semberiji (Bijeljina, Janja), Posavini 
od Brčkog do Gradačca, u Bos. Krajini, od Bihaća, Bos. Krupe, preko 
Ključa, Sanskog Mosta, pa do Prijedora, u centralnoj Bosni od Doboja, 
pa preko Tešnja, Teslića, Gračanice itd. pa do Hercegovine gdje je Musli- 
mane faktički trebalo očistiti iz svih komuna s lijeve obale Neretve, počev 
od Nevesinja, Gacka, Bileće, Trebinja, Ljubinja, pa do nedefinisanog sta- 
tusa Stoca i Neuma. Plan RAM je predviđao da se zauzme faktički kom- 
pletna istočna i centralna Hercegovina i da se preko neretljanske doline i 
pojasa zapadne Hercegovine uspostavi koridor sa kupreškom visoravni, 
no on je slijedom ukupnih događaja kasnije dijelom korigovan. 

Bez obzira na silinu udara i ogromnu premoć u svakom pogledu, 
plan RAM, kao i ostali planovi agresije na BiH nisu se realizovali shodno 
očekivanju. 

Ključna tačka u svemu tome bila je zauzimanje Sarajeva. Mjesecima 
se taj plan pripremao, razrađivao, do u detalje analizirao. Na oči nemoćne, 


128 2. Isaković: "Krvavi grbovi u pijesku", "Vreme", br, 75. 30. marta 1992., str A 

nacionalno podijeljene, politički posvađane i iznutra korumpirane BiH vla- 
sti (počev od faktički nepostojeće Skupštine BiH, Vlade, Predsjedništva, 
pa do policije), uz zabrinutost i paniku građana, JNA je, uz punu saradnju 
sa SDS i mnogim kadrovima koji su bili u samim vrhovima vlasti, postupno 
zauzimala sve bitne strateške tačke oko Sarajeva. Vojska je postupno izla- 
zila iz kasarni, teško naoružanje i municija su se dislocirali na sigurna 
mjesta, izgradnja rovova i fortifikacijskih linija bila je završena, uspo- 
stavljena potpuna kontrola svih vitalnih saobraćajnica, uspostavljen sistem 
veza i sl. Tako je Sarajevo, tek uz sporadične proteste, upozorenja i gun- 
đanja bilo opkoljeno sa svih strana.!?? Ono se prekonoćno našlo u svo- 
jevrsnoj mišolovci i samo se čekao povoljan trenutak i mig za napad. 

Ne slučajno, izabrani su bajramski praznici, kada se očekivao najveći 
stepen opuštenosti i računalo na faktor iznenađenja. Po načinu kako su 
pristalice SDS užurbano napuštale Sarajevo, po pokretima trupa, tempu 
priprema, saznanjima preko uhvaćenih radio-veza, dojavama stanovništva 
itd. moglo se pouzdano pretpostaviti da će do napada doći. No, Sarajevo 
naprosto nije bilo spremno da se ozbiljnije organizira za odlučniju i efi- 
kasniju odbranu. 29 

Napad počinje drugog dana Ramazanskog bajrama, 5. aprila 1992. 
uoči pripreme za proslavu dana oslobođenja Sarajeva (6. april)?! 

Počelo je napadom na Vrace, jedine preostale strateške tačke koja se 
nalazi faktički u centru Sarajeva, kao i napadima iz drugih pravaca. 

Da li zbog samouvjerenosti agresora koji je vjerovao da će Sarajevo 
pasti za samo nekoliko dana (optimisti iz SDS su čak govorili da je dovoljno 
samo četiri sata) ili Zbog neočekivano odlučnog spontanog otpora građana 
Sarajeva koje se samoorganiziralo i krajnjim naporom, uz veliki rizik i 
hrabrost zaustavilo prve nalete osione soldateske, Sarajevo se ipak uz sve 
bolne udarce (naročito pad Vraca) uspjelo održati. 

I tako je počelo najveće stradanje u njegovoj cjelokupnoj historiji. U 
isto vrijeme već gore drugi gradovi u cijeloj BiH, počev od Neuma, Mo- 
stara, Doboja, B. Broda, pa do Vlasenice itd. 

"Tehnički sve je jasno. I ko je agresor i kakva je uloga jedinica u 
koje se metastazom, deformisala nekadašnja JNA. Jasno je ko ima avijaciju, 
tenkove, jasno je odakle granate i municija, ko organizuje logistiku, jasno 


129 Glavne strateške tačke kao što su Vogošća, Poljine, 


Pale, Brus, Vidikovac, Lukavica, Ilidža itd. bile su pod potpunom kontrolom JNA, 


komunikacijski međusobno povezane, izdašno opskrbljene sa svim sredstvima kako 
za napad, tako i za eventualnu odbranu. 

1300 svemu ovome će si 
procjene. Zato nemam 


Žuč, Mrkovići, Borije, Hreša, 


gumo biti napisane mnoge studije, daće se različita viđenja i 
o namjeru da ulazimo u detalje. 

je ko su oni što preko nišana gledaju na pola miliona ljudi pod sobom, 
čekajući da im onaj nacionalni lider, kom su pamet i dušu založili, naredi 
da ospu ognjen, jasno je ko zapali Foču, ko sagori Kupres, ko pokla djecu 
slastičara i buregdžija u Bijeljini, jasno je ko ubi mladića dok je u dvorištu 
igrao košarku, jasno je od koga i pred kim bježe hiljade i hiljade, iz svojih 
domova, sve ostavljajući, samo da bi glavu na ramenima iznijeli, jasno 
je i da to nije RAT — nego prosto agresija, pokolj, kao što je jasno da 
nikako nije tačno 'da su za tuču potrebna dvojica! — za tuču, Za ubistvo, 
za pljačku, uvijek je dovoljaa SAMO JEDAN. I jasno je zašto ćute toliki 
briljantni umovi, zašto se ne oglašavaju ljudi čije smo knjige čitali, udžbe- 
nike koristili, slobodoumnosti cijenili iznad svega!" BP! 

I doista, kako kaže Muhić, to već više nije RAT. To nije samo ni 
agresija, ni pokolj, ni pljačka, ni nacionalistička hajdučija, već je to stravični 
GENOCID prije svega nad Muslimanima BiH. "?? 

To nije rat da se dobije bitka, da se vojno osvoji određeno područje, 
već da se razori sve što je ljudska ruka i ljudski um stvorio, da se što 
više ubije i pokolje i Žena i djece i staraca, da se ponizi, protjera, obeščasti. 
To je "plima krvolude mržnje. 1 zla " (D. Panfilov). 

Vukovar će nesretno ući u historiju kao paradigma te krvolude mržnje 
i zla. Ali za njim i još više i Sarajevo, Mostar, Zvornik, Foča, Višegrad, 
Goražde, Rogatica, Brčko, Gradačac i desetine drugih gradova napaćene, 
ucviljene, porušene, opustošene, bolom preplavljene, duhovno osakaćene, 
od miliona ljudi napuštene, uboge Bosne i Hercegovine. 

To je "Černobil impregniran zlom, kontaminiran mržnjom" (Panfilov), 
gdje mržnja poput pomahnitalog okeana ruši sve pred sobom. 

Kako lucidno pojašnjava Slobodan Blagojević, "konkretno, ovaj sa- 
dašnji užas objašnjiv je ne samo neiživljenošću nacionalnih ideologija, 
već i njihovom retardiranošću i potpunom poživinčenošću. Čast nacije 
danas brane najokorjeliji kriminalci i psihopate... U njedrima "kulture" 
kod nas je uzgajan jedan soj barbara, frustriranih i osvetoljubivih brđana 
i katunaša koji, evo, danas ostvaruju istinski akulturni poriv svoje duše — 
ispeli su se na brda i topovima tuku grad koji im je sve dao. Kad kažem 
sve, mislim nepojamno više nego su to oni ikada i ičim zaslužili. Njih je 
grad podmićivao nagradama, stanovima, uredničkim mjestima, doktora- 


131 Ferid Muhić; "Slugama pripada 'slava'", "Nedjelja", 21. april 1992. 

132 Naravno, genocid se ne vrši samo nad Muslimanima, već i nad Hrvatima, kao i svim 
onim Srbima koji ne prihvataju nacifašističku politiku. Genocid se u krajnjemu vrši 
nad svim građanima BiH koji su prinuđeni na prisilno iseljenje, koji su kolektivni 
taoci sulude politike i koji desetinama hiljada života plaćaju realizaciju megaloman- 
skog programa stvaranja velike Srbije. 

tima, ne bi li ih civilizirao. Oni najprobraniji i najbezobzirniji dobijali su 
najviše. Preplaćivani su, ne bi li se domesticirali. Alj za te ljude ne postoji 
cijena građanskog ugleda. Oni su čeznuli za epskom slavom. Psihijatar je 
zaguslao mitraljeskim rafalima, šekspirolog se dohvatio noža, a pjesnici 
haubica, "13 

Operacionalizacija te mržnje, i naciju, u ime koje se to vrši, odvodi 
u svoju "pratminu", u kolektivnu bestijalnost i zatupljenost. Ona smradne 
hijene rata pretvara u nacionalne heroje, lambrozove kriminalce u epske 
pjesnike, fanatička fašistička orgijanja u svoje slave, a kolektivna ubistva 
i istrebljenje cijelih naroda u svoje "slavne" pobjede. 


Podignuta na sveti pijedestal ideologija etniciteta se koristi za bar- 
barske i mračne poduhvate. Bezdušno rušenje gradova i sela, paljenje vje- 
kovnih nastambi ljudi, uništavanje kulturnih i privrednih dobara, plač osa- 
kaćene djece, suze majki i posrnulih staraca, nijemi očaj gladnih, bolesnih 
i umirućih, pakao protjeranih i u konc-logore zatvorenih — sve se to smatra 
pobjedom, razlogom za likovanje u ostvarenju Hada nacionalnog sna. 

Ne ubija se samo muslimanski narod, već hoće da se za svagda satre 
duh Bosne, da se uništi "transcedentna supstanca bosanske duše", da se 
protjera i omrzne zajedništvo, da se pokaže da su "Srbi izabran narod", 
sami sebi dovoljni i da konačno i do kraja realiziraju svoje nacionalno 
bjesnilo u vidu košmarnog i bolesnog sna o kosovskoj osveti. "Čežnja za 
epskom slavom" sve više Bosnu pretvara u avetinjski Černobil, zemlju 
zbjega, patnje i jecaja, sa napuštenim i spaljenim selima, sablasnim gra- 
dovima u kojima su najljepši parkovi pretvoreni u groblja, gdje desetine 
hiljada mladića, djece, žena hodaju na štakama, gdje iz bolnica nesnosno 
izbija gangrenozni trulež i gdje sve vonja na smrt. Umukao je i pjev ptica, 
prestala je ljepota i miris bosanskih perivoja, a tamo gdje je instalirana 
"nova srpska demokratija", najljepše sportske hale, gdje se igrala i družila 
bosanska mladost, pretvorene su u najernje kazamate, u mjesta batinanja, 
vriska, očaja i teškog umiranja. Tvorci ovog mraka i zla i dalje uporno 
ponavljaju i svijet ubjeduju kako sve to čine u ime interesa svog naroda, 
ne shvatajući da i svoj i druge narode guraju u nesreću historijskih razmjera. 

Na kraju, ostaje i ono pravo ljudsko pitanje koje odlazeći iz svog 
rodnog Vukovara, postavlja i Dimitrije Panfilov: "Šta li ćemo ako stvarno 
izbije mir, pa ako se još rasplamsa? Hoće li iko od sramote moći tim 
mladim invalidima u oči da pogleda? Ne znam kako se osjeća čovjek koji 
slučajno, u saobraćaju, usmrti drugog čovjeka? Kakav užas mora da spo- 


i 


133 Slobodan Blagojević: "Pjesnici haubica u potrazi za cpskom slavom", "Nedjelja", 24. 
maj 1992., str. 10. 

padne onoga koji samo zaviri u dušu onoga koji je — ne slučajno — ubijao 
druge!?! Lako je poginulima, oni više nemaju briga, oni su se vratili u 
savršenstvo iz koga smo svi došli... Pepelom i šutom onoga što se nekad 
zvalo Vukovar grokću svinje krvavih njuški koje se hrane ljudskim le- 
ševima" 34, 

A pepeo i šut je diljem Bosne i Hercegovine, ljudski leševi plutaju 
njenim opjevanim rijekama, trunu pod razrušenim kućama, crvave se po 
njenim baščama, šumama i perivojima. 

O monstruoznosti tog genocida koji se posebno vrši nad Muslimanima, 
sigurno će biti ispisane hiljade stranica, ali sigurno da je primjer Brčkog 
tako stravičan da nadilazi sve što je u modernoj povijesti zabilježeno. 

"Naime, dan nakon pada centra grada, dakle 2. svibnja, u Brčko ulaze 
specijalci, koji odmah ubijaju nekoliko stotina ljudi u zgradi policije, ispred 
hotela Posavina, ispred Trgovačkog centra i pored rijeke Brke. Dva dana 
kasnije četnici prelaze rijeku Brku i ulaze u prigradska, muslimanska nase- 
lja Mujkići, Meraje i Kolobara. U podrumima pronalaze 600 ljudi koje 
likvidiraju na licu mjesta, a ostale odvode u Bijelu džamiju u Kolobari, 
odnosno u Drvenu džamiju kod Doma zdravlja, gdje ih maltretiraju, bati- 
naju, a potom ubijaju. Poslije toga, preostali Muslimani i Hrvati razvr- 
stavaju se i odvode u specijalne logore — u Luku, sportsku dvoranu "Par- 
tizan" i poduzeće 'Laser'. Od 5. do 25. svibnja na tim trima mjestima 
ubijeno je na najmonstruozniji način 2.000 ljudi, a zločin je nastavljen 
12. lipnja, kada je izvršena još jedna masovna egzekucija Muslimana u 
Luci — nekoliko stotina što ustrijeljenih što zaklanih muškaraca, žena i 
djece. Kako se radilo o drugom danu Bajrama, četnici su za svoje žrtve 
prilikom klanja govorili da je to 'kurban' (kurbani su vjerske žrtve, ovce 
koje za vrijeme Bajrama kolju Muslimani, a meso dijele sirotinji). 

Inače, leševi (kojih je samo u Luci bilo više od 3.000) uklanjani su 
tako što su odnošeni u obližnju tvornicu stočne hrane i tamo bacani u 
takozvanu kafileriju, stroj koji tvari za proizvodnu te hrane melje u na- 
jsitnije komadiće. Tako ne postoji ni jedna masovna grobnica žrtava čet- 
ničkog zločina" 5, 

I dok se vrše ti gnusni zločini, dok se ljudi melju u mašinama za 
pravljenje stočne hrane i ta krvava ljudska melasa se razbacuje po po- 


134"Nedjelja", Sarajevo, juni 1992. 

135 Joško Dadić; "Odlučujuća bitka za Bosnu", "Nedjeljna Dalmacija", 7. listopada 1992, 
str. 31. Reportaža je napisana na osnovu autentičnih svjedočenja pobjeglih ili razmi- 
jenjenih svjedoka. 

savskim oranicama, Evropa i Amerika još traže "dokaze, formiraju ko- 
misije, šalju izaslanike, organiziraju koordinaciona tijela i štabove i sl. 

U svoj toj stradiji Muslimana koji su sabijeni u porušene gradove, 
rasuti po zbjegovima, izgladnjeli, gladni, goli, bosi i bolesni apsolutno 
prepušteni sami sebi, dotle se ponovo prave pogodbe na račun BiH i opet 
preko njihovih leđa, kao da taj narod uopšte ne postoji. Tako se historija 
ponovo ponavlja, ovaj put u vidu najveće tragedije muslimanskog naroda. 

U vezi s tim i Eric Margoli u "Time magazinu" tragediju Bosne vidi 
kao tragediju Muslimana. Krajem jula 1992. godine on piše: "Moglo se 
naslutiti još prije više od godinu dana da bi Hrvatska i Srbija mogle da 
podijele Bosnu između sebe. Nakon bitke za kontrolu Bosne između sebe, 
hrvatski predsjednik Tuđman i srpski predsjednik Milošević sada se odlu- 
čuju da izvrše krajnje tajnoviti i cinični dogovor o podjeli Bosne. Dobro 
naoružana Hrvatska armija je stigla u Bosnu, okupirala ključni grad Mostar 
i proglasila Hrvatsku republiku u Bosni. Istovremeno, mrvice oružja i 
municije koje su dostavljene braniocima Sarajeva kroz hrvatsku luku Split 
su odsječene. Bosanski Muslimani su upravo ubodeni s leđa od njihovih 
hrvatskih saveznika. 

I Hrvatska i Srbija su se ustremile na krvareću lešinu Bosne poput 
gladnih balkanskih vukova. Sada kada Srbi kontrolišu gotovo dvije trećine, 
a Hrvati jednu trećinu teritorije, gdje je taj prostor za većinsko stanovništvo 
bosanske Muslimane? 

Marginalizirana terorizirana masa izbjeglica rasuta je poput broda na- 
kon brodoloma po Republici ili se skriva u podrumima njihovog posljed- 
njeg utočišta Sarajeva. Postali su Palestinci ili Kurdi Balkana."136 

Muslimani su doista postali Palestinci i Kurdi Balkana i Evrope, s 
tim da ih je za šest mjeseci pobijeno više nego za cijelo vrijeme trajanja 
Drugog svjetskog rata, što znači da ih je prema aproksimativnim podacima 
stradalo više od 700.000. 

Prema nalazima Komisije Predsjedništva RBiH za prikupljanje čin- 
jenica o ratnim zločinima, u avgustu 1992, godine, tragika BiH izgleda 
ovako: 

— Prognanih i raseljenih lica u BiH bilo je preko 1,8 miliona; 

— Onih koji se nalaze u konc-logorima (uglavnom Muslimani) bilo 
je 130.000; 

— 100.000 građana (opet uglavnom Muslimana) je deportovano sa 
izv. čistih srpskih teritorija u druge zemlje; 


136 Eric Margoli: "Time Magazine", preneseno prema "Slobodna Bosna", 26, jula 1992. 

— Za samo pet mjeseci agresije ranjeno je preko 200.000 stanovnika 
BiH, a od toga je preko 150.000 lakših i težih invalida; 

— U genocidnim akcijama ubijeno je preko 60.000 stanovnika (do 
tih podataka došlo se na osnovu samo djelimično prikupljenih i obrađenih 
dokumenta do kojih su došli državni organi i institucije BiH). 

Glavna područja na kojima je genocid izvršen su: 

— na području doline rijeke Drine u opštinama: Bijeljina, Zvornik, 
Bratunac, Srebrenica, Vlasenica, Višegrad, Foča, Čajniče, Rudo i Goražde; 

— području istočne Hercegovine: Bileća, Trebinje, Gacko, Nevesinje, 
Kalinovik, Ljubinje i Stolac; 

— području oko grada Sarajeva: Vogošća, Ilijaš, Ilidža, Trnovo, Ha- 
džići, Pale, Sokolac, Han Pijesak i Rogatica; 

— području Bosanske krajine: Kulen-Vakuf, Kotor-Varoš, Bosanska 
Krupa, Ključ, Sanski Most, Prijedor, Prnjavor, Čelinac, Banja Luka, Bosan- 
ski Novi, Bosanska Gradiška i mnoga druga mjesta; 

— na području Posavine u gotovo svim mjestima sa najvećim stradan- 
jem u Brčkom, Orašju, Derventi, Gradačcu itd.; 

— u centralnoj Bosni najveći genocid je izvršen u Donjem Vakufu 
(odakle je protjerano svo muslimansko stanovništvo), Mrkonjić Gradu, 
Jajcu, Šipovu, pa sve do Doboja i Teslića, itd. 

Prema nalazima Državne komisije vidljivo je da je obim zločina, te 
posebna brutalnost koju je iskazao agresor, ne samo težak, već i jedinstven 
u novijoj historiji civilizacije. 

Agresor organizirano ubija, masakrira i kolje muškarce, žene, djecu 
i starce muslimanske i hrvatske nacionalnosti, pljačka i uništava njihovu 
cjelokupnu imovinu i materijalne vrijednosti; nasilno izgoni i preseljava 
nesrpsko stanovništvo i time ta područja pretvara u jednonacionalna na 
koja naseljava stanovništvo srpske nacionalnosti u cilju stvaranja etnički 
čistih srpskih teritorija; hapsi, premlaćuje, muči, proganja i glađu mori 
civile u zatvorima, masovno siluje žene i djevojke, pa i djevojčice, vrši 
nasilnu deportaciju u koncentracione logore i van BiH; zastrašuje i teroriše 
civilno stanovništvo, tjera na prisilan rad; uzima i ubija taoce; nasilno 
pokrštava Muslimane; surovo postupa sa ranjenicima, bolesnicima i ratnim 
zarobljenicima; napadima na zdravstvene ustanove ponovo ranjava i ubija 
ranjenike i uništava i zatire kulturne i vjerske spomenike; namjerno razara 
i uništava gradove, varoši i sela; pustoši neopravdano vojnim potrebama; 
planski i selektivno pljačka i uništava privredne objekte, kompletnu in- 
frastrukturu države BiH (saobraćajnice, PTT instalacije, Radio i TV pre- 

dajnike, dalekovode, rezervoare za vodu, zdravstvene ustanove i dr.), te 
prirodne resurse: šume, vodotokove, rudnike i sl.97 

U najvećoj akciji "čišćenja" (srpski neonacisti namjerno najčešće ko- 
riste ovaj termin, kao da cinično hoće naglasiti da se radi o zagađenom 
prljavom prostoru), odnosno stvaranja "etnički čiste srpske teritorije", fak- 
tički se radi ne samo o protjerivanju već o "istrebljenju", odnosno masovnoj 
fizičkoj likvidaciji Muslimana, čime se ozbiljno dovodi u pitanje njihov 
biološki opstanak. Tako je u mnogim opštinama u kojima su Muslimani 
i Hrvati većinski narod, formirao veliki broj konc-logora, sabirnih centara 
i zatvora za mučenje i likvidaciju nesrpskog civilnog stanovništva. Na 
jednom relativno malom prostoru formiran je najveći broj konc-logora i 
mučilišta u cjelokupnoj historiji Evrope. i 

U tom cilju agresor je svakodnevno organizirao svojevrsne hajke na 
ljude, uz hapšenje hiljada nevinih i nenaoružanih civila po ulicama, sta- 
novima, kućama, na radnim mjestima i njihovo interniranje u logore, za- 
tvore i sl. 

Prema nalazima Državne komisije Predsjedništva RBiH, za te na brzi- 
nu organizirane monstr-logore (u kojima po pravilu nema mjesta za spa- 
vanje, nema sanitarija, pitke vode i svega onoga što je minimalno za pre- 
življavanje), agresor koristi različite smještajne kapacitete: sportske, škol- 
ske, zdravstvene, rekreativne i ugostiteljske objekte, zatim fabričke hale, 
vojne kasarne bivše JNA, kino-dvorane, stanice milicije, hotele, kazneno- 
-popravne domove, betonske bunkere, tunele, skladišta, distributivne cen- 
tre, termoelektrane, hidrocentrale, crkvene, vatrogasne i seoske domove, 
željezničke stanice, rudnike, stare jame, pa sve do garaža, podruma i sl. 

Takvih logora, od kojih su mnogi pod vedrim nebom, opasani bodlji- 
kavom žicom i okolo minirani, bez ijednog kreveta, ćebeta, WC-a, slavine 
za vodu i sl. često duboko pod zemljom, u rudnicima, u tunelima bivših 
želježničkih pruga itd., sigurno nikada i nigdje u historiji moderne civili- 
zacije nije bilo. Svi zlom i stravom poznati logori Drugog svjetskog rata, 
od Jasenovca, Gradiške do Aušvica, Dahaua itd. izgledaju kao pristojni 
hotelski smještaji u odnosu na užas b/h konc-logora. U njima caruje glad, 
bolest, zaraze, masovno batinanje, masakriranje ljudi, silovanje, kolektivno 
klanje, sahranjivanje mrtvih bagerom, sve do njihovog spaljivanja, bacanja 


u rijeku ili planinske urvine ili mljevenja u napravama za proizvodnju 
stočne hrane. 


in 


137 Ovo su sve egzakini nalazi Državne komisije za ispitivanje ratnih zločina, "Informacija 
o ratnim zločinima u RBiH", br. 2. od 22,08.1992. godine. 

Najveći dio su civili, koji su preživjeli napade četničkih formacija 
na naselja sa većinskim muslimanskim i hrvatskim stanovništvom (npr. 
Vlasenica, Rogatica, Zvornik, Višegrad, Foča, Sanski Most, Prijedor, Bo- 
sanska Krupa, Brčko itd.), nakon čega su prinudno odvođeni na mjesne 
stadione, fabričke hale, rudokope i sl., gdje se onda vršila selekcija po 
nacionalnoj pripadnosti, starosnoj dobi, polu (muškarci su odvajani od 
žena). Prema nepotpunim podacima Državne komisije agresor je do 22. 
avgusta 1992. u Bosni i Hercegovini formirao 159 koncentracionih logora 
i zatvora i 14 u Srbiji i Crnoj Gori, što znači 173 logora i zatvora. "28 


138 Prema podacima Državne komisije koji nisu potpuni, jer agresor po okupacijom drži 
znatan dio teritorije BiH, glavni logori i zatvori nalaze se u sljedećim mjestima: 
Sarajevo — KP "Butmir" — Kula, Sarajevo — Vojne kasarne u Lukavici, Sarajevo — 
prostorije MZ Vraca, Sarajevo — Grbavica (Lenjinova 6), Sarajevo — više garaža i 
podruma na Grbavici, Semizovac — vojna kasarna, Semizovac — betonski bunker, 
Semizovac — Svrake, Vogošća (UO "Kod Sonje"), Vogošća — betonski bunker, Vogošća 
— Sportski centar, Vogošća — tunel Krivoglavci, Vogošća — fabričke hale, Vogošća 
— pojedine privatne kuće, Vogošća — podrum Stanice milicije, Vogošća — Vulkanizerska 
radnja na vogošćanskoj petlji, Ilidža — Stara zgrada Doma zdravlja, Ilidža — Stanica 
milicije, Ilidža — Sportsko-rekreativni centar, Ilidža — kamp "Lužani", Ilidža — zgrada 
Crvenog krsta, Ilidža — skladište "Energoinvesta" u Blažuju, Ilidža — Kasindo, Ilidža 
— Kasarna vojnog aerodroma, Rajlovac — Distributivni centar, Rajlovac — Kasarna 
Butile, Rajlovac — skladište goriva "EP", Hadžići — Kulturno-sportski centar, Ilijaš — 
OŠ "27. juli", Ilijaš — Industrijska škola, Ilijaš — stara zgrada željezničke stanice, 
Ilijaš — skladište INE, Ilijaš — Stara jama u Podlugovima, Ilijaš — Hala pogona MIK 
u Podlugovima, Ilijaš — Betonski bunker uz rijeku Stavrnju u Podlugovima, Ilijaš — 
Baraka stare OŠ "V. Vuković" u Podlugovima, Pale — Sportska dvorana, Pale — kino 
sala, Pale — Dom kulture, Pale — Koran, Sokolac — Psihijatrijska bolnica, Sokolac — 
fiskulturna sala, Sokolac — punkt zimske službe u Podromaniji, Sokolac — pogoni 
KTK. Visoko na Knežini, Zvornik-Karakaj — Tvornica glinice, Zvornik-Karakaj TŠC, 
Zvornik — Stadion Divič, Zvornik — seoski dom u Čelopeku, Zvornik — selo Pilice, 
Kalesija — selo Osmaci, Bratunac — stadion FK Bratstvo, Bratunac — sportska dvorana 
OŠ "V. Karadžić", Vlasenica — logor Sušica, Srebrenica — Nova Kasaba, Višegrad — 
stanica milicije, Višegrad — sportski centar, Višegrad — Hotel "Bikavac", Višegrad — 
Hotel "Vilina vlas" — višegradska banja, Višegrad — objekat Hidrocentrale, Višegrad 
— Vatrogasni dom, Višegrad — vojna kasarna u Požarnici, Višegrad — vojna kasarna 
u Vardišti, Višegrad — vojna kasarna Uzamnica, Višegrad — OŠ" Hasan Veletović", 
Višegrad OŠ "Ž. Željić" u Prelovu, Višegrad — srednjoškolski centar, Rudo — stara 
željeznička stanica, Rudo — vojna kasarna, Rogatica — Srednjoškolski centar "V. Vla- 
hović", Rogatica — kamp Podosoj, Rogatica — OŠ "Ragib Džindo", Rogatica — Sladara, 
Rogatica — stara OŠ na Borikama, Rogatica — Crkveni dom, Foča — KPD Velečevo, 
Foča — KPD, Čajniče — logor na Mostini, Bijeljina -- vojna kasarna, Bijeljina —_ selo 
Batkovići, Majevica — Ugljevik, Ugljevik — Termoelektrana, Lopare, Sekovići = ženski 
logor, Lukavac — Karanovac, Brčko — Luka, Brčko — Autobaza "Foser , Brčko — 
Restoran "Vestfalja", Brčko — Brezovo Polje, Brčko — fudbalski stadion, Brčko — OŠ 

Dakle, Muslimani ne samo da su postali prognanici u svojoj domovini 
i "Palestinci i Kurdi" Balkana i Evrope, već su satjerani u 173 logora i 
zatvora u kojim nijemo i bez znanja domaće i svjetske javnosti svako- 
dnevno smrt odnosi na hiljade ljudi. 

Pored ovih logora i zatvora, kao svojevrsni kolektivni logori su čitavi 
gradovi koji se mjesecima nalaze u okruženju, izloženi stalnim bombardo 
vanjima, bez vode, struje, hrane, lijekova i sl. U takvom položaju se mjese 
cima nalazilo Goražde"?? i Mostar, a i danas su u fatalnom okruženju i u 


u Lončarima, Doboj — vojna kasarna, Doboj — rukometni stadion, Doboj — KPD 
"Spreča", Doboj — željeznička stanica, Doboj — srednjoškolski centar, Doboj — vojna 
kasarna u Ševarlijama, Doboj — SRC "Ozren", Teslić — Stadion "Proleter", Teslić — 
Lječilište "Banja Vrućica", Teslić — Pribanić (na obroncima planine Borije), Prijedor, 
Prijedor — Brezina, Prijedor — Tukovi, Prijedor — Kratelj, Prijedor — Karan, Prijedor 
— Manjača, Prijedor — Omarska, Prijedor — Tomašica, Prijedor — Trnopolje, Prijedor 
— Ćela, Prijedor — Kevljani, Prijedor — Brezičani, Prijedor — Tvornica "Keraterm", 
Prijedor — sportski centar, Prijedor — Rudnik Ljubija, Prijedor — Sivac, Prijedor — 
Senkovac, Prijedor — Majdan, Sanski Most — sportska dvorana, Sanski Most — logor 
"Krinks", Sanski Most — logor "Betonirka", Bosanski Novi — stadion, Bosanski Novi 
— mjesni hotel, Bosanski Petrovac — Jasikovac, Bosanski Petrovac — selo Vrtoče, 
Drvar — selo Prekaja, Bosanska Krupa — OŠ u selu Jasenici, Bosanska Krupa — OŠ 
u selu Suvaji, Bosanska Krupa — OŠ "Petar Kočić", Bosanska Krupa — OŠ u selu 
Gorinji, Kotor-Varoš — Pilana, Kotor-Varoš — srednjoškolski centar, Kotor-Varoš — 
stari sud, Kotor-Varoš — OŠ "Bratstvo jedinstvo", Kotor-Varoš — Maslovare, Stara 
Gradiška — KPD, Bihać — vojna kasarna u Ripču, Bihać — selo Račić, Bihać — otoka 
kod Ripča, Bihać — OŠ u Orašcu, Bihać — traktorska stanica u Ripču, Šipovo — Staro 
Šipovo, Banja Luka, Banja Luka — KPD "Tinjica", Glamoč — stadion, Donji Vakuf 
— Magacin "Vrbaspromet", Donji Vakuf — magacinske prostorije štaba TO, Trebinje 
— vojni zatvor, Nevesinje — Tvornica alata "TA", Gacko — Avtovac, Gacko — Fazlagića 
kula, Gacko — podrumski prostori TE "Gacko", Bileća — vojna kasarna, Kalinovik — 
barutni magacin, Kalinovik — OŠ u Jelašcu, Konjic — Boračko jezero, Zavidovići — 
selo Miljevići. 
Koncentracioni logori i zatvori u Srbiji i Crnoj Gori u kojima su zatočeni građani 
BiH: Loznica — sportsko rekreativni centar, Beograd — Batajnica, Beograd — kasama 
"4, juli", Niš — vojni logor, Subotica — sabimi centar, Aleksinac — zatvorski rudnik, 
Šabac — "Zorka", Bor — Borski rudnik, Sremska Mitrovica, Sremska Mitrovica — 
Fruška Gora, Mokra Gora — u blizini Užica, Prijepolje, Baošići u blizini Herceg-Novog, 
Nikšić. Ne zna se tačan broj zatočenih i ubijenih u ovim silnim logorima i zatvorima. 
Državna komisija daje aproksimativne brojeve, tako da se pretpostavlja da je npr. na 
Kuli kod Sarajeva ubijeno preko 600 ljudi, u dva logora kod Zvornika preko 800, u 
Višegradu preko 1.000, u Foči također, a u logoru Luka kod Brčkog preko 3.000, u 
Aleksincu preko 2.000 itd. 

139 Npr, u Goraždu je mjesecima bilo zatoženo preko 100,000 stanovnika, od čega oko 
30.000 djece, među kojima 75.000 djece mlađe od 10 godina i preko 700 novoro- 
đenčadi. Npr. tu su bez ikakvih anestezionih sredstava i uz nedostatak bilo kakvih 

strahovito teškim uslovima Gradačac, Jajce, Olovo, Tešanj, Žepče, Maglaj 
i desetine drugih gradova. 

Npr. u Sarajevu naselje Dobrinja je od početka rata u potpunoj blokadi 
i izloženo svakodnevnom razaranju, gdje se 40.000 ljudi našlo u položaju 
"prve linije fronta" izloženo nemilosrdnom paljenju i razaranju, veliko 
naselje Grbavica i centralni dio opštine Ilidža su pod stalnom četničkom 
okupacijom, a isti je slučaj i sa Vogošćom, Hadžićima, Ilijašem itd. 

Kroz logore i zatvore je prošlo oko 260.000 ljudi (do polovine avgusta 
1992.). Po nalazima Državne komisije u njima je trenutno (avgust 1992) 
zatočeno 130.000 civila i to uglavnom Muslimana. Veliki broj zatočenih 
su žene, djeca i starci (npr. u Nišu su zatočene čitave porodice s djecom, 
koji žive pod veoma teškim uslovima). Među zatočenicima ima veliki broj 
hodža i službenika Islamske zajednice. Tako M. Smailović navodi: "Iako 
razmjere stravičnih zločina u konc-logorima i zatvorima nisu u potpunosti 
poznate, ipak se na osnovu raspoloživih podataka može utvrditi da su 
zatočenici i zatvorenici izloženi najsurovijim metodama: palicama, drvenim 
i željeznim motkama, lancima, bičevima sa drvenim kuglama na vrhu, 
metalnim valjkom, nogama, kundacima, posebno po glavi, bubrezima i 
testisima. U logoru u Rajlovcu, agresor, primjera radi, zatočenike muči, 
tuče palicama i masakrira, "pa ukoliko im koža ne bi pukla" i ako "neko 
ne okrvavi", četnici su ih "rezali noževima i tjerali pse da ih ližu. Kada 
se psi nadraže krvlju, komandovali su trkom oko logora, da bi ih konačno 
razdraženi psi grizli i trgali". U konc-logoru "Krinks" (na području Sanskog 
Mosta) četnici su 37 zatočenika držali mjesec dana bez hrane, uz svako- 
dnevne batine. Pored toga, odvodili su i mještane da tuku zatočenike, a i 
sami zatočenici su morali jedni druge tući. U logoru u Karakaju, koji je 
smješten u prostorije Tehničkog školskog centra, logorska vlast je, prema 
izjavama bivših logoraša i zatočenika, provodila nepodnošljivu agresiju. 

Zatočenici su "smješteni u tijesnim prostorijama, bez dovoljno zraka 
i vode. Više ljudi je umrlo od zagušenja. Tukli su nas rukama, kundacima 
od pušaka i letvama. Ljudi su bili obliveni krvlju, a mnogi se nakon toga 
nisu ni digli..."!49 


lijekova vršeni najteži operativni zahvati, amputacije ruku i nogu, itd. a gotovo četiri 
mjeseca nije pristigla nikakva pomoć u hrani. 

140 Smailović Muhamed: "Ratni zločini u BiH 1992. sa posebnim osvrtom na stradanja 
civilnog stanovništva u koncentracionim logorima i zatvorima", Rad sačinjen na 0s- 
novu autentičnih svjedočenja za potrebe Državne komisije za ispitivanje ratnih zločina, 
Sarajevo, avgust 1992. 

Prema svjedočenjima pobjeglih ili razmijenjenih, stravični, bestijalni 
zločini su zabilježeni u logorima u Bratuncu, Višegradu, Foči, Ljubiji, 
Manjači, Vogošći, Palama, itd. Npr. u logoru OŠ "V. Karadžić" u Bratuncu 
"u vratima svlačionice ukovani su veliki ekseri na koje se nabijaju ljudi 
u predjelima bubrega, pa nakon toga nožem se vrši odsijecanje ušiju, nosa, 
vađenje očiju, sijeku se po dva prsta od ruke, sijeku se genitalije, vadi se 
nožem direktno srce, prosipa mozak, preko ranjenika se prelazi tenkovima, 
itd, 141 

Pored navedene škole, četnici su za samo pet dana (od 10-15. maja 
1992.) likvidirali preko 2,000 Muslimana. Mnogim logorašima četnici ure- 
zuju krstove i slovo "U" po rukama, na čelu i licu, a poslije toga im sole 
rane; gase cigarete po njihovom tijelu; stavljaju noževe pod usta i pod 
vrat i prijete klanjem; guraju im željezne šipke u usta; bacaju u vatru; 
bodu bajonetima; lome im zube, pljačkaju novac, nakit i satove i dr; pris- 
iljavaju ih da ližu krv po podovima sportskih hala; da se krste, pjevaju 
četničke pjesme, psuju muslimanske svetinje; da gutaju parčad stakla; rokću 
kao svinje; jedu opuške cigareta; buše im uši; među njih bacaju suzavac; 
prisiljavaju muškarce na protuprirodne, bludne radnje u prisustvu svih za- 
točenika; odvode ih na prisilan rad pri kopanju rovova, utovaru i istovaru 
cementa, pretovaru municije, kopanju uglja i sl. (Sve su ovo izjave pre- 
živjelih svjedoka, zapisnički konstatovane, snimljene na traku, a nerijetko 
i s konkretnim imenovanjem zločinaca). 

U mnogim "oslobođenim" gradovima od strane četnika i novouspo- 
stavljene SDS vlasti, Muslimanima je ograničeno kretanje (dnevno do četiri 
sata), druženje (zabranjeno sastajanje više od tri osobe), kupovina u rad- 
njama za snabdijevanje i sl. Oni se kolektivno otpuštaju s posla, a u mnogim 
gradovima i okupiranim kvartovima porodicama nije dozvoljen izlazak iz 
stanova za punih šest mjeseci. Žive od skromnih zaliha, pomoći komšija 
ili jednostavno umiru od gladi. 

Sve se to čini u ime "nove demokratije", "za kralja i otadžbinu", za 
"spasavanje srpstva" i stvaranje jedinstvene srpske države. 

Toliko morbidnosti, bestijalnosti, sadističkog iživljavanja u historiji 
zločina nije zabilježeno. 

"Pun sam života. Jedino, ima u meni mržnje. To mi je jako žao. 
Nema mržnje zato što su mi otkinute noge. Govorim grubo, meni je šega 
amputacija, Ja sam na to sad navikao. 


141 M. Smajlović, isto, str. 6. 

Mržnju sam poznavao jedino u pozorištu kao glumac. Nikada nisam 
mrzio, to mi je bilo strano. Ali sad mi se pojavila mržnja. Osjećam da 
mrzim! Ne samo zato što sam ja ostao bez nogu. Stvarno, jebo noge! 
Nego, gledajući kako žive moja djeca, kako na hiljade djece žive, kako 
živi sav svijet, da smo poniženi i uvrijeđeni, da smo dostigli dno. Zbog 
toga sam počeo da mrzim". (Nermin Tulić, glumac Narodnog pozorišta 
iz Sarajeva, kome je četnička granata 10. juna 1992. odnijela obje noge). 

Dok je Evropa diplomatski mešetarila, oklijevala, sebično procjenji- 
vala i odvagivala svoje interese, a isluženi britanski lordovi od Karingtona 
do Ovena, uz tiho patronatstvo Bušove administracije i srnamnu Miteranovu 
ulogu — nudila tobože pravedna mirovna rješenja, Bosna i Hercegovina je 
ostajala gotovo sama, uboga, ispaćena, razrušena, popaljena, opljačkana. 

Muslimani Bosne i Hercegovine vape i sniju o konkretnoj vojnoj i 
političkoj pomoći. Tihe nade još postoje: "Da se bar ukine embargo na 
uvoz oružja". Buš, kao i gotovo svi evropski lideri drsko i otrežnjavajuće 
poručuju: "Nema ni govora o ukidanju embarga, a vojna intervencija ne 
dolazi u obzir". 

Iza floskule "da niko ne želi slati svoje momke da ginu u bosanskim 
planinama" (iako to niko s bosanske strane nije ni tražio), zapravo krije 
se nemoć i politička podijeljenost Evrope i nedosljednost, površnost, pa 
i licemjerstvo američke politike. Djelimični stid i opravdanje pred do- 
maćom demokratskom javnošću, glavni akteri svjetske politike nastoje 
prikriti misijama UNPROFOR-a, lanč paketima i doturom hrane tamo gdje 
im je to sigurno. 

Konc-logori i dalje postoje, genocid nad Muslimanima ne samo da 
nije zaustavljen, već se krajem 1992. i intenzivira, razaranja gradova i 
sela se nastavljaju, pokolj nevinih i nedužnih je stravična svakodnevnica. 2 

I dok se na Londonskoj konferenciji, te na Savjetu bezbjednosti UN 
donose nove i nove rezolucije, dok je pokolj u Bosni medijski još uvijek 


142 Od hiljada primjera, navešćemo samo jedan: Prema izjavama lica izbjeglih sa područja 
Kozarca-Prijedor, agresor je već polovinom 1992, godine u potpunosti razrušio, spalio 
i raselio osam naselja oko Kozarca, (Brđani, Bešići, Kamničani, Jakupovići, Kozaruša, 
Mahmuljani i Hadžići, kao i sam Kozarac). Poslije su raketirana i razrušena naselja 
Martići, Karačići i Trnopolje. U Zenicu je samo za par dana stiglo 3.000 prognanih 
Muslimana, koji su zapravo uspjeli da pobjegnu. Preko 10.000 Muslimana (uglavnom 
muškaraca od 15 do 60 godina) prinudno je deportirano u četničke logore u Trnopolje, 
Omarsku, Manjaču, Karan i "Keramiku" u Prijedoru. Sam Prijedor je etnički takođe 
"očišćen", muslimanska naselja i džamije potpuno razrušene, a niko ne zna stvarni 
broj ubijenih koji se pouzdano mjeri hiljadama. 

"najatraktivniji" i na njemu glavne TV kompanije i utjecajni dnevnici ostva- 
ruju velike profite, uboge kolone jadnih, obespravljenih, poniženih i od 
svih napuštenih bosanskih izbjeglica zatrpavaju drumove Hrvatske, Slo- 
venije i mnogih zemalja Evrope. 

Oni sve više postaju neželjeni teret, postaju ljudi bez imena i prezi- 
mena, bez svoje domovine, bez svojih kuća i imetka, bez nade. Smještaju 
ih u vojne kasarne, napuštene škole, improvizirana kamp naselja. Žive bez 
nade, uglavnom od milostinje svjetskih i sve više domaćih humanitarnih 
mešetara, a desetine hiljada njih, a naročito djece koja su izgubila roditelje, 
postaju moderno evropsko roblje koje se šalje od Malezije do Kanade, od 
Skandinavije do Španije. Od nemila do nedraga. S vriskom tuge ostavljaju 
svoju popaljenu Bosnu i sprženu Hercegovinu. S žiškom nade da će se 
možda jednom u nju vratiti. 

U međuvremenu zima, glad, bolest i nova četnička orgijanja, klanja 
i razaranje odnose desetine hiljada života. Zapad kao da je više oguglao 
na vijesti o djeci koja umiru od gladi, o starcima koji su u svom stanu 
nađeni smrznuti, o trudnicama koje jedu korijenje i zasipaju se bojnim 
otrovima, o hiljadama silovanih Žena pa i djece, o onima koji na minus 
15 u zbjegovima Žepe, Cerske, Višegrada, Goražda, Zvornika, Vlasenice 
itd. jednostavno zaspu svoj posljednji san. 

Analitičari međunarodnih odnosa hladno poručuju: Evropska zajed- 
nica je u osnovi labava politička zajednica, unutar sebe interesno podi- 
jeljena, uz već fobičnu bojazan starih sila (Britanije i Francuske) od ojačale 
i ekonomski moćne ujedinjene Njemačke. 

Evropa ima strah od proširenja sukoba na šire prostore Balkana i njoj 
je primarni interes da zaustavi klanicu u Bosni. Ali ona to zbog svoje 
podijeljenosti, svojih uskih interesa, svog konformizma i bešćutnosti jed- 
nostavno nije u stanju da učini. 

S druge strane SAD, kao nesporno prva i danas prava i kompletna 
svjetska velesila, za sada nema značajnijeg strateškog interesa da učini 
radikalan potez. Ona reaguje kao svjetska sila i nju naprosto nije puno 
briga što se u BiH vrši najveći genocid u modernoj povijesti, što se na 
tim prostorima rodio novi stravički nacifašizam i što tu strada par miliona 
ljudi. Ona jeftinim propagandnim potezima, apelima za humanitarnu po- 

moć, grlatim verbalnim zahtjevima za osudu zločina, podrškom ekonomske 
blokade tzv. SR. Jugoslavije i sl., jednostavno utišava protest sopstvene 
demokratske javnosti, 

Jer Bosna ima Muslimane, ali nema nafle, zato nema ni ukidanja 
embarga na uvoz oružja, a još manje savezničke vojne intervencije koja 

bi lako i efikasno presjekla bosanski gordijev čvor, odbacila i osudila 
agresora i donijela mir na ove napaćene prostore. 

Rezultat toga je da su EZ i SAD sve više faktički sankcionirali i 
prećutno politički prihvatali politiku sile, odnosno politiku "faite d' acom- 
pli" (svršenog čina) kojom se u istu ravan i za isti pregovarački sto stavlja 
i agresor i žrtva i zločinac i onaj nad kojim je zločin izvršen. 

Pošto mlada bosanskohercegovačka država i njena tek stasajuća Ar- 
mija nisu u stanju da se sami (bez pomoći u oružju) oslobode od (po 
oružju) mnogo moćnijeg neprijatelja, a Zapad ne želi da se direktno vojno 
angažira ili pak da ukine sramni embargo na uvoz oružja (čime se na 
najbolji način nagrađuje agresor) on primjenjuje licemjernu, ali sve više 
i diktirajuću formulu oktroiranog mira i kvazidogovornog rješavanja bosan- 
skog pitanja. 

Do sada su uludo otišli bosanski apeli i alarmantna upozorenja da 
agresor ne odustaje od plana stvaranja velike Srbije, da intenzivira krvavi 
posao etničkog čišćenja, da je čak i upravo zahvaljujući neodlučnosti i 
mlakosti zapadne politike dobio novi podstrek i ohrabrenje da posao završi 
do kraja: da sa silom zaposjednutih teritorija otjera svo nesrpsko stanov- 
ništvo, instalira novu vlast na tim teritorijama, komunikacijski, vojno, ek- 
onomski i politički ih poveže sa Srbijom i Crnom Gorom odnosno drugim 
"srpskim krajinama" i da onda s tih pozicija pregovara i čini tobožnje 
teritorijalne ustupke. 

Indikativno je da se od Lisabona, pa do Brisela, od Londonske, pa 
do Ženevske konferencije, ta politika sve više ohrabruje, da Evropa doista 
poštuje samo silu oružja i da upravo na primjeru BiH zapravo padaju sve 
iluzije o tzv. novom svjetskom poretku, demokratiji, miru, univerzalnim 
vrijednostima i sl., i da se zapravo tu u srcu Evrope, gdje se jedan narod 
kolektivno i sistematski uništava na očigled cijelog svijeta, na jedan prljav 
način ruši mit o zapadnoevropskoj civilizaciji i kulturi. 

Za Vijetnam, Kambodžu i druga krvava ratišta Evropa se mogla braniti 
da su bila daleko i da je bila nemoćna, ali za tragediju Bosne snosi i 
konkretnu i historijsku odgovornot i ona je vać sada svojim oklijevanjem, 
egoizmom, pragmatskim neoimperijalnim interesom, svojim bezočnim 
konformizmom -- direktni saučesnik u zločinu nad BiH i muslimanskim 
narodom posebno. Kao što je svojevremeno iznjedrila talijanski i njemački 
nacizam i fašizam i kao što su Klemenso i Čembrlen žrtvovali Čehoslo- 
vačku i dali Hitleru zeleno svjetlo za sulude osvajačke ambicije i za otva- 
ranje najveće historijske klanice, tako danas Evropa svojim stavom faktički 

ohrabruje novog naci-diktatora Miloševića i novu balkansku klanicu od 
čije krvi ni ona sigurno neće proći čista i nevina. 

To nije samo moralno i etičko pitanje, već se upravo na bosanskoj 
tragediji vidi beskrupuloznost politike svjetskih sila, lažnost ideja o novom 
svjetskom poretku, ispraznost zaklinjanja u korpus građanskih, ljudskih 
prava i sloboda, lažnost instituta kolektivne bezbjednosti, tromost, biro- 
kratska učahurenost, politička manipulativnost i prevaziđenost institucije 
Ujedinjenih nacija koje su bile i ostale servis za provedbu interesa moćnih 
i velikih, a svagda bespomoćne kada se radi o zaštiti interesa malih, obes- 
pravljenih, ugnjetenih i poniženih. Ono što je tragično jeste da Zapad ne 
vidi ili ne želi da vidi ono što je od početka Miloševićeva politička taktika 
koja logično proizilazi iz stoljetnih velikosrpskih pretenzija. On se tobože 
bori za slobodu i zaštitu interesa srpskog naroda i u ime te slobode i tih 
interesa nameće ropstvo drugima i ubija stotine hiljada onih koji nisu Srbi; 
on srpski narod proglašava žrtvom, a žrtvu (u konkretnom slučaju prije 
svega Muslimane) proglašava agresorom; on traži za sebe sve ono što na 
diktatorski način negira drugima — u Hrvatskoj najmanje autonomiju za 
Srbe u Dalmatinskoj zagori, Lici, Baniji i Kordunu, zatim u Baranji i 
dijelu Slavonije; u BiH posebnu srpsku državu ili autonomne republike i 
na područjima gdje Srbi nikada nisu bili u većini; u Makedoniji sjeve- 
roistočni dio Makedonije itd., a da u isto vrijeme smatra uvredljivim, 
nepravednim i atakom na SR Jugoslaviju i samu pomisao za autonomijom 
Kosova, za autonoman status Mađara i Muslimana u Sandžaku. U ime 
nekih kvazihistorijskih prava, smatra srpskim sve one zemlje u kojima 
uopšte Srbi žive, a ni na kraj pameti mu nije da razgovara o analognim 
pravima nesrpskih naroda koji žive u Srbiji ili tzv. SR Jugoslaviji. Ključ 
je u tome što velikosrpska politika nikako ne želi da BiH uopšte opstane 
kao jedinstvena, suverena i nezavisna država. Primarni cilj te politike je 
podjela BiH, pa i po cijenu nagodbe s onima koji su protagonisti veliko- 
srpstva. 

Ako bi se ostvario i jedan drugi projekat, BiH nema kao države, a 
Muslimani gube svoju jedinu i historijsku domovinu. I tako se historija 
nemilosrdno ponavlja, a "prokletstvo" Muslimana dalje nastavlja. Njihovo 
je prokletstvo u osnovi što su između Srba i Hrvata, na razmeđu dvaju 
apetita i historijskih ambicija, što su svoji na svome, a drugi im ne daju 
da to budu. 

Prokleti su što su sanjali, vjerovali i gradili mostove zajedništva, tole- 
rancije | suživota, a drugi oko, pa i pored njih ih smatrali uljezima, izda- 
jicama, stranim elementom i sl, 

I kao što se na početku ove knjige jasno ilustruje kako su preostali 
bogumili imali izbor da budu pobijeni, protjerani ili pokršteni, tako su im 
se i prije ovog rata nudili ili "historijski savez" ili rat, protjerivanje i 
istrebljenje. i 

S druge strane, umjesto pokrštavanja, nudi im se da budu Hrvati 
islamske vjeroispovijesti. ili će imati Herceg-Bosnu kao zaokruženu hrvat- 
sku državu u BiH, u kojoj ona kao takva u Bosni nikada u historiji nije 
ni bila. (Kompromitirana NDH u ovom slučaju je nešto sasvim drugo). 

I dok su se smjenjivali predsjedavajući Evropske zajednice, defilovale 
razne mirovne misije (uvijek u sjeni neizbježnog Sajrusa Vensa), nudili 
različiti mirovni koncepti, protjerivanje, maltretiranje, kao i ubijanje Musli- 
mana je nastavljeno. U komunama Bosanske krajine (Banja Luka, Prijedor, 
Sanski Most, Bosanski Petrovac, Ključ, Bosanska Gradiška, Prnjavor, Bo- 
sanski Novi, Skender-Vakuf, pa sve do Mrkonjić Grada, Glamoča i Šipova), 
istočne Hercegovine (Nevesinje, Bileća, Gacko, Trebinje) i mnogih drugih 
gradova sjeverozapadne Bosne i Posavine, je nastavljeno. 

Metod je ostao isti. Muslimani su bili sabijeni u svojevrsna geta, bez 
elementarnih uslova za život, uz drastično kršenje elementarnih ljudskih 
i građanskih prava. Oni se masovno otpuštaju s posla, uskraćene su im 
čak i penzije, zabranjeno slobodno kretanje, oduzimaju im se imanja i 
materijalna dobra, pale i pljačkaju privatne radnje, danonoćno se odvode 
na ispitivanje uz obavezno batinanje, psihičko maltretiranje, ucjene i sl. 
Oni koji su sa svojih vjekovnih obitavališta željeli da "dobrovoljno" odu, 
morali su potpisati akta kojim se također "dobrovoljno" odriču sve svoje 
nepokretne imovine (kuća, stanova, zemljišta), a pokretna imovina im se 
i tako već oduzimala ovisno od prohtjeva lokalnih bandita i moćnika. 

Ako i to nije dalo rezultate, muškarci se odvode u "radne logore", 
prisilno mobilišu da budu živi štit u četničkim divljačkim pohodima. Oni 
koji to odbiju ili bivaju ubijani, odvedeni u konc-logore ili u najboljem 
(rijetkom) slučaju protjerani u izv. muslimanska područja. Nikada u hiljadu- 
godišnjoj povijesti Bosne, bosanski drumovi nisu vidjeli takav egzodus 
stanovništva, takvo bestijalno iživljavanje nad gladnim i nemoćnim star- 
cima, djecom, majkama, kojima su čak i ubogi zavežljaji koje su uspjeli 
sa sobom ponijeli,'3 Slike tog užasa su obišle cijeli svijet. 


143 Npr. u masovnom klanju koje je u ljeto 1992. godine izvršeno u Višegradu (na novom 
mostu) četnici su pojedinim Muslimanima vadili bubrege, vezivali ih za automobile 
i vukli po ulicama, a malodobnu djecu su bacali sa mosta i pucali u tijela prije nego 
što bi pala u vodu (kao glavni organizatori tog zločina identifikovani su Milan Lukić, 
Jovan Planojević, Risto Perišić, Vladimir Tanasijević, te Srpko Papović i Mitar Milo- 

Umorne kolone, rasuti zbjegovi, unesrećena staračka lica, izbezum- 
ljena djeca šutke su kretali u nepoznato, da li na svoj put bez povratka (?) 


No, ni to nije bilo dovoljno da se probudi savjest Evrope, da ona 


odlučno, ako treba i vojnom silom stane ukraj jednoj od najvećih sramota 
dvadesetog stoljeća, 


Svjetska pozornost je nanovo bila usmjerena ka BiH, kada su se, 
sprva sporadično i s izvjesnom dozom nevjerice, a kasnije sve argumen- 
tovanije, sa stotinama svjedoka, kao i više nalaza međunarodnih humani- 
tarnih, mirovnih i sličnih misija, počele pojavljivati vijesti o masovnom 
silovanju u BiH, 


Historija genocida nije zabilježila takvu monstruoznost, bestijalnost 
i tako prljavi način iživljavanja i osvete. Naime, pokazalo se da je morbidni 
um Miloševićevih i Karadžićevih štabova, u cilju da se potomci "nebeskog 
naroda" što više umnožavaju i da se rađa što više mladih četnika, unaprijed 
smislio plan masovnog silovanja. Muslimanke, zarobljene u konc-logorima, 
u okupiranim gradovima i selima, bile su jednostavno maltretirano i stalno 
batinjavano roblje koje se po izboru bilo kog četničkog komandanta ili 
pak običnog četnika po željama vodilo na seanse seksualnog orgijanja 
praćenog strahovitim zlostavljanjem, ponižavanjem, nevjerovatnim sadis- 
tičkim iživljavanjem, perverzijama i sl. Silovane su čak i šestogodišnje 
djevojčice.!4% 


vanović). Grupi od 60 žena, djece i staraca obećali su "bezbjedan" prijevoz do Olova, 
da bi ih strpali u jednu kuću i sve zajedno spalili. "Četnici su velikom broju Muslimana 
vezivali ruke i noge, bacali ih s mosta u Drinu, a nekima su stavljali eksploziv u 
usta i aktivirali ga", Samo u jednom navratu (21. i 22. juna 1992.) četnici "su u 
Rogatici na zvjerski način pobili preko sto staraca, žena i djece, koje su žive spaljivali, 
gazili tenkovima i transporterima". U Bratuncu, Zvorniku, Vlasenici, Brčkom, Rudom, 
Čajniču, Kozarcu, Gacku, Doboju itd. primjenjuju se slični ili još morbidniji i bes- 
tijalniji metodi, od kojih će u sramnu historiju četničkog zločina svakako ući masovna 
stradanja čak i malodobnih djevojčica i to pred očima njihovih majki ili oba roditelja. 
144 Osoba xy-tridesetogodišnja žena, majka dvoje djece, iz sjeveroistočne Bosne; "U l0- 
goru sam bila u zarobljeništvu od početka maja do septembra, gdje se preživljavalo 
pod nemogućim uslovima života. Svako veče sam, uz teška maltretiranja i fizička 
zlostavljanja, uz strašne prijetnje oružjem, silovana, po dva puta odvođena. Odvodili 
su me kao i druge zatočenice po dva puta u noći u njihove četničke prostorije. U 
jednoj noći, smjenjivalo se njih pet do šest nad svakom od ovih zatočenica, uključujući 
i mene. Kad sam primijetila da sam nakon silovanja zatrudnila, molila sam da mi 
dozvole da odem ljekaru da bih se očistila. To nisu dozvolili i rekli su da oni hoće 
da mi Muslimanke rađamo četnike, uz strašna vrijeđanja, pjevajući pjesme protiv 
Muslimana. Kada mi je trudnoća dostigla visok stepen, šesti mjesec, razmijenili su 
sve žene, nas 13, sve smo bile sa visokom trudnoćom, izuzev jedne šestogodišnje 

Proći će dosta vremena dok se utvrdi i približan broj silovanih i 
unesrećenih žena, djevojaka i djece. Nepristrani inostrani izvori (iz Nje- 
mačke, SAD, Francuske, Austrije itd.) govore o najmanje 20.000 silovanih 
Muslimanki. Koliko je onih koje zbog tradicionalnog odgoja, sramote i 
same okoline, nikada neće obznaniti svoju muku, jad i poniženje, može 
se samo pretpostaviti. Monstruozni plan se uglavnom realizirao na slijedeći 
način: silovane se zadržavaju u zatvoru, logoru ili getu, svakodnevno su 
predmet iživljavanja i kad zatrudne, drže se do onog mjeseca trudnoće 
kada je abortus nemoguć ili direktno dovodi u pitanje život majke (djeteta 
svakako). Onda se one "velikodušno" razmjenjuju za zarobljene četnike i 
šalju na "muslimanske" teritorije. 

Zašto je to tako (?), pita se R. Hafizović. "Polazeći sa stajališta unu- 
tarnje nakane silovatelja — a nakana u valjano sklopljenom braku zauzima 
značajno mjesto, čin nasilne obljube Muslimanki ili Hrvatica, namjerice 
učinjen pod znakovljem pravoslavne duhovnosti čiju iskonsku narav silo- 
vatelj najbezbožnije iznevjerava, ima za svoj krajnji cilj temeljno potiranje 
njihova religijskog, kulturnog i etničkog identiteta, a s tim i postignuće 
definitivnog pretrgnuća njihova duhsvnog kontinuiteta u povijesti uopće. 
Stoga on smatra da je najkraći put do tog cilja promicanje pravoslavnoga 
gena kroz nasilno razaranje nesrpskog ethnosa na ovim prostorima i te- 
meljno rastakanje njegova psiho-fizičkog genija. Da zlo bude veće, srbo- 
crnogorski i četnički agresor u ovoj nečasnoj raboti angažira poluljude, 
društveni šljam, individue bez vjere, časti, morala, ugleda, jednom riječju, 
kriminogene tipove čija psihofizička nakaznost treba da bude neodoljivo 
presudna i nesavladivo učinkovita u profiliranju srbo-četičkog potomka 
u srcu muslimanskog i svakog drugog genija. Jer napasnici ove vrste ne 
pristupaju tako nečasnoj raboti da bi utažili svoju nisku pohotu već, kako 
to sami kažu, da bi prisilili Muslimanke i Hrvatice da prestanu rađati 


bezgrešne potomke muslimanskih i hrvatskih roditelja, i da bi ubuduće 
rađale Srbe ili četnike. !55 


djevojčice... / nju su silovali. Kada se to dogodilo, strašan je to bio plač i užas u 
sobi u kojoj smo svi boravili... Negdje oko 10. do 15. septembra nas 13 žena pustili 
su sa visokim trudnoćama i kamionom doveli na Hrešu — Sarajevo. Među ovim ženama, 
sjećam se: xy stara 14 godina, kao i xy stara 17 godina, te xy stara 13 godina, sve 
ostale su bile djevojke do 18 godina starosti. Nakon dolaska u Sarajevo odmah sam 
se obratila ljekarima da mi pomognu. Ali kasno je bilo da se bilo što učini. 25.12.1992. 
u 19h, na dan Isusovog rođenja — Božić, porodični blagdan, na svijet je donijela 
djevojčicu." (Azra Smajlović: "Silovanja, Suze djevojčica", "Ratni dani", br. 7., Sara- 
jevo, 21.1.1993., str. 18.) 

145Rešid Hafizović: "Ideologija silovanja", "Ratni dani", br. 7. Sarajevo 21.1.1992. str. 19. 

Mnoge silovane žene i djevojke (da ne govorimo o djevojčicama) su 
izvršile samoubistvo, druge su trajno narušile svoje fizičko i psihičko zdrav- 
lje, za cijeli život destruirane, ponižene, duboko unesrećene, raspete između 
bića materinstva i nesreće koju nosi neželjena i silom nametnuta trudnoća. 
Početkom 1993. već se rađaju djeca tog morbidnog plana koju niko ne 
želi i koja na najstravičniji način plaćaju svu prljavštinu, trulež i gnjili 
zadah raspomamljenih četničkih zvijeri koji takve "pobjede" i dalje pro- 
slavljaju u svojim četničkim jazbinama. 

Pored sve nesreće, dodatni problem za Muslimanke vjernice je i u 
tome što islam apsolutno zabranjuje abortus, izuzev u slučaju povećanog 
rizika i neposredne ugroženosti života majke. 

Suočena s ovim, u historiji nezabilježenim primjerom, Islamska za- 
jednica u BiH je dopustila čin abortusa u slučajevima nasilno izazvane 
trudnoće. Ova opravdana odluka obrazlaže se time što silovatelj, u svojoj 
nečasnoj nakani, "upravo hoće da do temelja razori svu duhovnu ljepotu, 
dobrotu, plemenitost i čast — sve uzvišene dimenzije što ih u sebi dar 
života bitno smiruje. To je duhovno usmrćenje koje je gore od svakog 
fizičkog umiranja. Stoga se ova vrsta beščašća mora tretirati kao poseban 


vid genocida (ist. N. D.) izvršenog nad netaknutom ili sv 


etom prirodom 
ženske. osobe" u 
X ., 


Zasada, ta na silu rođena djeca se uglavnom usvajaju, a njihova kos- 
mička nesreća postaje predmet interesovanja svjetskih humanitarnih or- 
ganizacija i već uz naznake moguće trgovine tim nesretnim dječijim rob- 
ljem. 


+x x 


I dok je divljanje agresora nastavljeno s još većom pomamom, žesti- 
nom, zaslijepljenošću i mržnjom, jačao je i duh Bosne, svijest o njenoj 
samosvojnosti, nedjeljivosti i njena iskonska želja za slobodom. Jačao je 
INAT Bosne koja je doista u ovom jednogodišnjem pustošenju "i posna 
i bosa i hladna i gladna", ali i prkosna od sna za slobodom koju nikakva 
sila i nikakav genocid neće moći uništiti. 


Pitao jednom tako jednoga vrli pitac neki: 


A kto je ta šta je ta da prostiš 
SEP 


146Rešid Hafizović, Isto, str. 19, 

Gdje li je ta 
Odakle je 
Kuda je 

Ta 

Bosna 

Rekti 


A zapitani odgovor njemu hitan tad dade: 
Bosna da prostiš jedna zemlja imade 
I posna i bosa da prostiš 
I hladna i gladna 
I k tomu još 
Da prostiš 
Prkosna 
Od 
Sna 
Mak Dizdar, Zapis o zemlji 


Tragedija Bosne i Hercegovine i muslimanskog naroda u njoj jeste 
golema i nesaglediva. I sva četiri jahača apokalipse (četnička kuga, rat, 
glad i smrt) su ugalopirala u nju, nastojeći je učiniti sluškinjom velik- 
osrpstva i robljem brđanskih megalomana. Kako smo istakli, to nije bio 
rat da se dobije bitka, da se vojno porazi neprijatelj, To nisu ni puke 
pljačkaške, divljačke Atiline horde. To je cjelovito razrađen i dobrim di- 
jelom proveden genocid nad Muslimanima i nad samom BiH kao zemljom. 

Treba uništiti i satrijeti sve što na tu hiljadugodišnju zemlju i njen 
narod podsjeća. Treba uništiti civilizacijske i kulturne tragove. Satrijeti 
DUH BOSNE, njen ponos, njen ethos, njen osoben i neponovljiv Život. 
Sve je to kazna za one koji su se drznuli da budu svoji na svome. Sve 
je to zaslijepljena primitivna osveta za svoju nemoć i nesposobnost da se 
shvati duh vremena, da se prihvate univerzalne tekovine i živi kulturno i 
civilizacijski. Sve je to vijekovima kumulirana, zatomljena i doktrinarno 
vješto producirana mržnja koja se ispoljava kao kolektivni (kosovski) ata- 
vizam, nacionalna paranoja i ksenofobija. (Mržnja za sve što nije srpsko). 

Ta, strašnim pokoljem realizirana ksenofobija, Muslimane je za samo 
11 mjeseci krvave agresije koštala više nego sve žrtve i stradanja za četiri 
godine trajanja Drugog svjetskog rata. Broj pobijenih Muslimana, onih 
koji su umrli u kone-logorima, od batinanja, gladi i bolesti penje se na 

oko 200.000.!47 To je više od 10% ukupne muslimanske populacije u 
BiH. Muslimanima je ugrožena sama biološka supstanca, jer najviše ubi- 
jenih je u najvitalnijoj životnoj dobi, muškaraca od 18-40 godina. Cvijet 
muslimanske mladosti je satran od strane zločinačke ruke. 

Prema podacima Instituta za istraživanje zločina protiv čovječnosti 
(prikupljenim do 22. februara 1993.), na teritorijama bivše Jugoslavije i 
dalje postoje koncentracioni logori. Njihov broj je u odnosu na ljeto 1992. 
čak i povećan i u februaru 1993. godine postoji 195 konc-logora (u BiH 
ih ima 177, u Srbiji i Crnoj Gori 15, a na okupiranim teritorijama Hrvatske 
3) U njima je zatočeno 148.000 građana BiH, pretežno Muslimana. Po 
nalazima Instituta u njima je do sada pogubljeno više od 12.500 zatočenika. 

Na vrhu crne liste konc-logora je kazneno-popravni dom "Butmir" 
kroz koji je prošlo više od 30.000 zatvorenika, dok ih je oko 600 po- 
gubljeno. U logoru na stadionu FK "Bratstvo" (koje li farse i paradoksa?!) 
u Bratuncu zatvoreno je preko 8.000 ljudi, a 2.000 ih je pogubljeno. Logori 
Manjača, Omarska i Trnopolje su i dalje u funkciji i u njima se nalazi 
preko 23.000 zatočenika. U zatvorenom rudniku u Aleksincu smrt je našlo 
preko 2.000 osoba itd. Za preko 50 posto tih logora nema se nikakvih 
podataka. Oni se premještaju, tragovi zločina se vješto sakrivaju i uklanjaju 
materijalni dokazi (posebno nakon dolaska međunarodnih komisija, od- 
nosno bivšeg poljskog premijera Tadeuša Mazovjeckog koji se i lično 
uvjerio u stravične uslove u nekim od logora). 

S druge strane već je oko milion ljudi iz BiH iseljeno, od toga opet 
u najvećem broju Muslimana. Samo u Hrvatskoj (po podacima iz februara 
1993.) se nalazi oko 550.000 građana BiH, u Sloveniji preko 100.000, u 
Makedoniji oko 30.000, u Turskoj (ponovo Turskoj) oko 60.000, u Nje- 
mačkoj, zajedno sa onima koji su se već tamo nalazili na radu ima preko 
300.000 BiH građana, a znatan broj ih se nalazi u prihvatilištima Austrije, 
Švajcarske, Holandije, Švedske, Danske, pa sve do Kanade, SAD, Čeho- 
slovačke itd.). 


Mnogi od njih teško da će se više ikada vratiti u BiH. To se posebno 
odnosi na mlade stručnjake koji su već dobili posao na Zapadu i iselili 
sa kompletnim porodicama. 


147 Npr. do februara 1993. samo u Sarajevu bilo je J/.120 poginulih, 16.000 težih invalida 
i oko 46.000 ranjenih građana. Istovremeno u Sarajevu je uništeno oko 30.000 stanova 
i kuća, kompletna tramvajska i trolejbuska mreža, većina infrastrukture, škola, fakul- 
teta, bolnica, kulturnih ustanova itd. Zbog velike zime i nedostatka drugih izvora 
energije, u Sarajevu je posječeno preko 90% svih zelenih površina, čuveni parkovi i 


drvoredi su uništeni, što dopunjava sablasnu sliku tog nekada divnog i neponovljivog 
grada. 


318 


Prokletstvo Muslimana 


Time je, na najokrutniji način i recalizovan jedan od ciljeva agresora. 
Potpuno je, uglavnom na štetu Muslimana, a dobrim dijelom i Hrvata 
(naročito u Posavini) poremećena etnička struktura, golemi prostori su 
bukvalno etnički ispražnjeni ("očišćeni"), životna staništa popaljena i razru- 
šena, uz sistematsko uklanjanje svih tragova materijalne kulture, potpuno 
uništenje svih vjerskih objekata, zaoravanje grobalja i sl. Takav vandalizam, 
divljanje i rušilački poriv nije zabilježen u hiljadugodišnjoj povijesti Bosne. 

Da bi tragedija bila još veća, u Bosni i Hercegovini danas ima preko 
100.000 težih i lakših invalida, uglavnom mladića, djece i majki. Obo- 
galjeni, i dalje izloženi granatiranju ostaju na savjesti čovječanstvu, jer se 
o savjesti agresora ne može ni govoriti. To je najtragičnija situacija koja 
se može nametnuti ljudskom umu. To vrhunsko, planetarno zlo, može 
izazvati samo nijemost. Ono je toliko veliko i neljudsko da se na njega 
ne može ni odgovoriti (kako i ko može odgovoriti na silovanje preko 
20.000 žena i djece). 

I dok se u Njujorku vode pregovori (mart 1993.) koji uz patronat 
najmoćnijih treba da opredijele političku budućnost Bosne i Hercegovine, 
pa i samu sudbinu Muslimana, četničke horde zla nastavljaju svoj prljavi 
i krvavi pir i dalje granatirajući, paleći, ubijajući. Izvještaji is Srebrenice, 
Cerske, Konjević Polja, Zvornika, Goražda, Višegrada, Žepe itd. svako- 
dnevno govore o stotinama umrlih od gladi, zime, bolesti. 

"Mrzim ih, zato što su me naučili da mrzim" riječi su borca Armije 
BiH sa gradačačkog fronta. 


xk % 


I na kraju, u nekoj vrsti prologa da kažem da ovo nije knjiga koja 
poziva na mržnju i osvetu. Ona ima za cilj da osvijesti i podsjeti. I da se 
ne zaboravi. 

Nažalost, ona je i dalje otvorena, jer genocid je i dalje na djelu i 
analizu ovoga golemog zločina tek treba sačiniti. 

Šta će biti sa Bosnom i Hercegovinom? Hoće li ona moći izdržati, 
pritješnjena sa svih strana, izolovana, ostavljena volji i milosti svjetskih 
moćnika — to se pitaju svi oni koji su u njoj ostali da se bore za njenu 
slobodu koja jedino može i donijeti mir na ovim prostorima. 

Šta će biti sa Muslimanima koji doživljavaju treći ili četvrti genocid 
u ovom stoljeću? Iako uz stravičnu cijenu iznova se pokazalo da se jedan 
narod silom i oružjem ne može uništiti, njegov duh, samosvojnost, kultura 
i religija potrijeti. On kao fenix niče iz pepela i ognja ovog rata, politički 

osviješćen, duhovno osnažen, spreman da do kraja brani svoje dostojanstvo, 
integritet i slobodu. 

Onima koji su planirali, željeli, mislili i činili drugačije, odgovorićemo 
riječju pjesnika, duhom Bosne, njenom mukom, tajnom i zapretenom lje- 
potom koju oni nikad nisu, niti su mogli shvatiti: 


Došao si ovdje 
Gdje je najnezahvalnije bilo doći 
Ovdje gdje je najluđe bilo doći 
Ovdje gdje je ipak najjunačkije bilo nići 
Jer ovdje se ne živi samo da bi se živjelo 
Ovdje se ne živi samo da bi se umrlo 
Ovdje se i umire 
Da bi se 
živjelo 

Mak Dizdar 


Sarajevo, 17.3.1993. 

Peotlo je već više od sedam mjeseci kako sam stao u ispisivanju 
ove otvorene knjige o prokletstvu Muslimana, zločinu i planetarnoj tragediji 
kojoj je Bosna i Hercegovina izložena. Mnogo štošta od onog što je u 
knjizi samo sporadično nagoviješteno samo se u svom tragičnom obliku 
multipliciralo, zlo se umnožilo, patnja i stradanja nastavila, kao i ubijanje 
1 progon desetine hiljada ljudi, samo sa novom žestinom, razularenim bi- 
jesom i koncentriranom mržnjom. ' 

Početkom, pa i polovinom 1993. godine, izgledalo je da postoje realne 
šanse da će se ipak pronaći neko političko rješenje koje će sačuvati bo- 
sanskohercegovačku državu, a unutar novog ustavnog okvira i kompromis- 
nog političkog sistema pronaći rješenja koja će kako-tako zadovoljiti tzv. 
sve tri strane. Sprva su nade polagane u tzv. Vens-Ovenov plan koji je 
predviđao očuvanje Bosne i Hercegovine kao labave savezne države koja 
bi bila maksimalno decentralizirana, podijeljena na deset gotovo potpuno 
autonomnih provincija sa izuzetno visokim prerogativima vlasti. I kada je 
bosanskohercegovačka vlast, iako nevoljko i uz velike pritiske međuna- 
rodne zajednice (kao i lažno date garancije) konačno pristala da stavi potpis 
na taj plan, što je učinila i tzv. hrvatska strana, na čelu sa novim secesio- 
nistom Matom Bobanom, Karadžićevi fašisti su ponovo izveli prozirni 
manevar tražeći da sazovu svoju famoznu "paljansku skupštinu", da bi 
tobože testirali demokratsku volju naroda. Da bi farsična predstava bila 
upečatljivija na taj oktroirani skup zaslijepljenih četničkih fanatika i ratnih 
huškača, pozvan je i veliki vožd i nesumnjivi faraon zla Slobodan Milo- 
šević, potpomognut jedinim svojim evropskim saveznikom tadanjim pred- 
sjednikom Grčke Micotakisom. Sva ta pompa koja je trebala da pojača 
legalitet samozvane skupštine srpske republike, bez obzira na patetično 
ubjeđivanje ex predsjednika tzv. SR Jugoslavije, voždove (da li fingirane?) 
molbe da se stavi potpis, ie Karadžićevo epsko-guslarsko lamentiranje o 
potrebi da srpski narod konačno dobije "pravedni mir" završila je izjašnja- 
vanjem protiv potpisivanja Vens-Ovenovog plana i ubjedljivom pobjedom 

"jastrebova" u srpskoj politici i to naročito od strane bosanskih Srba. Da 
li su Milošević i njegovi trabanti (prije svega pod pritiskom sankcija i 
katastrofalno loše privredne situacije u Srbiji) doista željeli da se Plan 
potpiše, nije od bitnog značaja. Jer oni su prihvatili tobožnju demokratsku 
volju skupštine, a što je najznačajnije — politički, ekonomski i vojno i 
dalje su zdušno stali iza Mladićeve krvave soldateske. 

Ostaje za svestraniju analizu da li su time Milošević i Karadžić dobili 
ili izgubili? Milošević je imao jasan plan. Suočen s totalnom međunarod- 
nom izolacijom, opštom blokadom i potpunim privrednim haosom koji, 
naročito kod gradskog radništva i sirotinje, sve više prijeti da istopi na- 
cionalni zanos, rastoči mukotrpno i u potocima krvi građenu homogeni- 
zaciju srpstva i na dnevni red konačno stavi bolnu istinu da se od kosovskog 
mita, velikih priča o "nebeskom narodu", a samo uz proizvodnju granata 

i danonoćno štampanje novca — ne može dugo živjeti, Miloševiću je svaka- 
ko bio potreban mir u Bosni. On polazi od toga da je glavnina velikosrpskog 
osvajačkog plana na prostorima bivše Jugoslavije već realizirana (ako ne 
i preko očekivanja), da mu je svakako potreban predah i da se ostali posao 
može završiti u povoljnijim historijskim okolnostima. Uz to je na svaki 
način tražio da anulira svjetsku blamažu svoje politike i da retušira izuzetno 
mutnu i nepovoljnu sliku o srpskom narodu kao zločinačkom i genocidnom 
(kakve se generalizacije često plasiraju), te posebno o sebi kao "balkanskom 
kasapinu", što retuširati nikako ne može. Glumeći novopečenog mirotvorca, 
Milošević je zajedno sa svojim podanicima vjerovatno htio zauzdati apetite 
narasle na još uvijek velikoj razornoj moći četničke artiljerije, no zlo koje 
je dobrim dijelom sam posijao, a poslije i tako energično kultivirao, se 
otelo i počelo da mu se kao bumerang vraća, nagovještavajući mrak i 
haos tamo gdje ga je najmanje očekivao. 

S druge strane i domaća b/h četnička ekipa se odjednom fanatično 
prepala da će biti (kao i mnogi drugi do tada) izigrana, ostavljena na 
cjedilu i faktički žrtvovana zarad viših nacionalnih interesa. To posebno 
što je i Vens-Ovenovim planom predviđeno i utvrđivanje počinjenih zločina 
i njihovih nosilaca, u čemu se mnogima iz najužeg SDS štaba nije bilo 
teško prepoznati. 

Odbacivanje Vens-Ovenovog plana od strane paljanske skupštine (bez 
obzira što je on Srbima nudio mnogo više nego što su to oni na početku 
agresije na BiH tražili) jasno je pokazalo prave ciljeve velikosrpske agre- 
sije, razotkrilo sve laži o tobožnjoj ugroženosti i neravnopravnosti Srba u 
BiH. Svugdje tamo gdje su Srbi bili u većini Plan je predviđao autonomiju, 
maksimalnu samostalnost u izvršnoj, zakonodavnoj, a najvećim dijelom i 

u sudskoj vlasti, uz punu ekonomsku samostalnost, sa sopstvenom polici- 
jom, te punom autonomijom u oblasti kulture, zdravstva, prosvjete i obra- 
zovanja. 

Prerogative savezne b/h države su bile svedene na najmanju moguću 
mjeru, tako da je bilo čak i neizvjesno njeno funkcionisanje. No, to sve 
nije bilo dovoljno jer se velikosrpski fašizam nije mirio sa opstankom 
bilo kakve Bosne i Hercegovine kao suverene i međunarodno priznate 
države i to u svojim historijskim granicama. On je želio ili cijelu BiH ili 
njenu podjelu sa velikohrvatskim nacionalistima, a ako to iz raznih razloga 
ne može — onda njeno cijepanje na tri tobože suverene države od kojih 
bi dvije (srpska i hrvatska) prvom prilikom izvršile secesiju i priključile 
se tzv. nacionalnim maticama. I 

Plan je, također, odbačen jer je u njemu predviđen povratak svih 
prognanih sa svojih vijekovnih ognjišta, čime bi se postupno i pod međuna- 
rodnom kontrolom anulirali rezultati stravičnog etničkog čišćenja, bez ob- 
zira što se preko 250.000 pobijenih Muslimana nikada više i nigdje ne 
mogu vratiti. Protjerani Muslimani i Hrvati iz Krajine, Posavine, istočne 
Bosne i Podrinja, centralne Bosne, Hercegovine itd., se jednostavno po 
velikosrpskom planu nikada ne mogu i ne smiju vratiti. Sva ta unesrećena 
područja su prekonoćno proglašena "historijskom srpskom zemljom" i re- 
zultati stravičnog genocida se naprosto na taj način ne smiju "nagraditi" 
jer bar dio prognanih ne samo da bi bio nezgodan svjedok, već bi mogao 
da traži natrag ono što mu je besprimjernom hajdučijom i uz zastrašujuće 
prijetnje, maltretiranja, silovanja, ubijanja i poniženja oteto!? 

Od hiljada počinilaca tog genocida, a pogotovo što su se njegove 
perjanice instalirale u aktuelnu vlast njihove paradržavne tvorevine, očeki- 
vati da će dobrovoljno pristati na pravnu državu, red, mir i demokraciju 
— naprosto nije realno. Jer, upravo u vrijeme kada je četnička vrhuška 
grlato po svijetu tobože zagovarala mir, garantirala slobodu, demokratiju 
i ravnopravnost za sve, počeo je novi sistematski progon i iseljavanja sada 
isključivo Muslimana koji su još preostali u područjima koja je zauzeo 
četnički agresor. Metodi su zbog pozornosti svjetske zajednice, ovog puta 
bili nešto "rafiniraniji", jer su se u javnosti predstavljali kao "dobrovoljno" 
iseljavanje koje se svodilo uglavnom na sljedeću recepturu: otpust s posla, 
ukidanje penzija, onemogućavanje primanja humanitarne pomoći, pa onda 
svakodnevne prijetnje i zastrašivanja, sve do batinjanja i silovanja žena i 
djevojaka. Za one tvrdokornije, koji nikako nisu htjeli napustiti svoja ima- 
nja i domove, recept je bio jednostavan — ubačena bomba u kuću, "slučajna" 
paljevina kuća i dobara, pa sve do oduzimanja stoke, sječe voćnjaka itd. 

Dabi taj strah bio što rasprostranjeniji, pritisak što upečatljiviji, trebalo 
je porušiti i sve preostale džamije zašto se naravno opet nikada nije našao 
počinilac. Poslije Aladža džamije u Foči, koja je srušena na samom početku 
agresije, kruna tog nezapamćenog vandalizma bilo je rušenje čuvene Fer- 
hadije u Banja Luci, koja je bila u popisu svjetske kulturne baštine, zatim 
i Arnaudije, da bi oktobra 1993. bio završen posao rušenjem svih dvanaest 
banjalučkih džamija. Isto se dogodilo u Ključu, Sanskom Mostu, Prijedoru, 
Bosanskom Novom, Bosanskoj Gradišci, Prnjavoru, Doboju, Donjem Va- 
kufu, Modriči, Bijeljini, Rogatici itd., pa sve do Gacka, Trebinja, Ljubinja 
i Nevesinja, gdje više nema ni džamija ni Muslimana. 

Na taj način, područje Bosanske krajine koje je okupirala četnička 
soldateska etnički je gotovo potpuno očišćeno. U pojedinim gradovima 
ostalo je nešto staraca, žena i djece koji i dalje služe kao svojevrsni taoci. 
U Podrinju, od Rudog i Čajniča, preko Foče Višegrada i Bratunca, pa do 
Zvornika, situacija je još teža i to se područje već smatra neprikosnovenim 
"istorijskim srpskim teritorijem". (U ovakvim tvrdnjama četnici jednostav- 
no prešućuju činjenicu da je npr. prije agresije, kao i uopšte u zadnjih 
petsto godina, to područje sa predominantno muslimanskim življem. Tako 
je u Foči živjelo 52 posto Muslimana, u Višegradu 63 posto, u Rogatici 
60, u Bratuncu 64, u Zvorniku 59 posto itd.) 

Hercegovina je najsistematskije čišćena, tako da je u najvećem broju 
komuna gotovo da i nema Muslimana. U Gacku, gdje ih je prije agresije 
živjelo 35 posto danas ne živi nijedan Musliman, u Nevesinju, gdje ih je 
bilo 18 posto također nema nijednog Muslimana, kao ni u Ljubinju gdje 
je zajedno sa protjerivanjem posljednjeg Muslimana srušena i jedina dža- 
mija. (Inače je samo na užem lokalitetu, od Stoca do Ljubuškog, za dva 
mjeseca srušeno 26 džamija). 


Tako se upravo u periodu trajanja ženevskih pregovora, donošenja 
različitih rezolucija UN i Savjeta bezbjednosti UN, te silnih obećanja i 
tobožnjih garancija od strane evropske i svjetske zajednice, stravična gol- 
gota Muslimana nastavila. Ubijanja, paljenja, rušenja, interniranja i sveopšti 
egzodus Muslimana ne samo da nije zaustavljen, već se po pravilu počet- 
kom svake runde tzv. mirovnih pregovora sve to intenziviralo i to pred 
očima cijelog svijeta koji je već dobro znao istinu o najbestijalnijim zlo- 
činima dvadesetog stoljeća. 

Očekujući pomoć Zapada, vojnu intervenciju, ili bar zaustavljanje 
divljačkog bombardovanja prevashodno gradova i civilnih ciljeva, kao i 
elementarnu zaštitu tzv. sigurnosnih zona i humanitarnih konvoja, bosanski 
Muslimani postupno shvataju da su ostavljeni na cjedilu, da su velika 

žrtva interesa velikih, svjetskih moćnika i da svijeti posebno Evropa upravo 
na indiferentnom odnosu prema bosanskoj tragediji drastično potiru i de- 
valviraju sve principe na kojima hoće graditi demokratsku budućnost i 

"tzv. novi svjetski poredak. Malo je utjehe što će Evropa kad-tad shvatiti 
da je Mastriht upravo sahranjen u Bosni i da je Evropa bešćutno i licemjerno 
prihvatila da se u njenom srcu, u jednoj hiljadugodišnjoj državi koja je 
imala povijesni kulturni i civilizacijski značaj i stoljećima bila uzor sretnog 
susreta i izmiješanosti različitih religija, kultura i civilizacija, zajedničkog 
života naroda — tolerira genocid, nagrađuje sila i agresija, dozvoljava na- 
silna promjena granica i protjerivanje preko miliona ljudi. U završnoj rundi 
ženevskih pregovora (avgust-septembar 1993.) već je bilo jasno da svjetski 
moćnici (a naročito sramna politika Velike Britanije i Francuske) su sprem- 
ni da pogaze sve principe svjetske zajednice, povelje UN, kao i rezolucije 
koje su upravo na njihov prijedlog i pod njihovom auspicijom izglasane. 
U historiji međunarodnih odnosa dvadesetog stoljeća i nema primjera da 
je jedna država međunarodno priznata uz jednoglasnu podršku gotovo svih 
članica UN, da je to priznanje dijelom upravo i bilo isforsirano od strane 
najmoćnijih sila svijeta, da bi se poslije toga ta država ostavila na milost 
i nemilost jedne moćne nacifašističke armije, bez prava i mogućnosti na 
odbranu i bez prave vojne i ekonomske pomoći da se odupre toj varvarskoj 
najezdi. Povijesno biće i duh Bosne se upravo u Ženevi razgrađivalo jednim 
nebuloznim ustavnim projektom kojim se forsirano nametnula vještačka 
podjela BiH na tri suverene državice koje bi perspektivu tražile u prividu 
spoljnog jedinstva, a u stvarnosti samo na bazi uzajamnog straha i os- 
vetničkih ambicija. 

U tragičnom ženevskom finalu po zlu poznati dvojac Oven-Stolten- 
berg je već razbijenu bosansku lađu gurao direktno u ralje pomahnitalog 
Karadžićevog fašizma i naglo probuđenog Bobanovog velikohrvatstva i 
ustašstva. Tako su u Ženevi prekonoćno napušteni gotovo svi principi i 
sam smisao Londonske konferencije čiji je dokument potpisan od preko 
četrdeset zemalja. Londonska konferencija je polazila od toga da se neće 
priznati ništa od onoga što je osvojeno silom i agresijom, da se neće 
priznati rezultati nasilnog etničkog čišćenja i protjerivanja ljudi, da nije 
dozvoljena nasilna promjena granica, niti samog ustavnog poretka, da se 
za počinjene zločine pred međunarodnim sudom treba odgovarati itd. Ništa 
od toga u Ženevi nije uvažavano, a kopredsjedavajući Londonske konfer- 
encije, Oven i Stoltenberg, iako su dobili mandat upravo na osnovu te 
konferencije, su svojim prijedlozima u ukupnim ustavnim projektima bu- 
duće Unije republika BiH, otvoreno pogazili i nipodaštavali sve njene 

odluke i principe. Tako će ta Konferencija ući u historiju sramne diploma- 
cije Zapada i to bez presedana u periodu od Drugog svjetskog rata. U 
svim tim ženevskim prijedlozima kojima je osnova rastakanje bosansko- 
hercegovačke države (suverene i međunarodno priznate) na tri kvazi-et- 
ničke državice, namjerno se zaboravilo ko je agresor, kakve je zločine 
agresor počinio i šta su njegovi stvarni hegemonistički planovi. 

Suština ženevskog projekta se uglavnom svodi na slijedeće: 

1. Suverenitet i integritet međunarodno priznate države Bosne i Her- 
cegovine se svodi na labavu Uniju republika, sa nejasnim budućim među- 
narodnim statusom i članstvom u Ujedinjenim nacijama te Unije, potpuno 
nejasnim prerogativima buduće savezne države, načinom funkcioniranja, 
odlučivanja i nadležnostima njenog parlamenta; vlade, pitanja čuvanja gra- 
nica i odbrane zemlje itd. 

2. Tri buduće republike, kao članice Unije dobijaju takve kompetencije 
da se objektivno ispoljavaju kao tri potpuno suverene i nezavisne države 
koje imaju vrlo malo zajedničkih veza i sa realnom mogućnošću buduće 
secesije i već iskazanim ambicijama da se srpska i hrvatska republika 
priključe tzv. nacionalnim maticama, odnosno Srbiji i Hrvatskoj. 

3. Sam prijedlog mapa, odnosno razgraničenja te tri republike nije 
polazio čak ni od etničkog kriterija već od politike svršenog čina ("faite 
acompli"), bolje rečeno od pricipa "moje je ono što kotroliram i što sam 
vojno osvojio". (Po tom principu Muslimani bi dobili najviše 30 posto 
teritorija, Srbi oko 52, a Hrvati oko 18 posto.) 

Ne ulazeći u svu nebulozu pravne kontradiktornosti i očiti pravni 
diletantizam tog konstitutivnog akta, ono što je najznačajnije jeste očito 
nastojanje da se potre sve ono što je u Bosni i Hercegovini sa stanovišta 
njenog državnog integriteta kohezivno i ujedinjujuće. 

Ono o čemu tvorci ženevskog konsitutivnog akta, kao i moćnici koji 
iza toga stoje, nisu vodili računa, a što agoniju Bosne samo produžuje, 
iskazuje se u sljedećem: 

Prvo, ukupnim projektom se zamjenjuje žrtva sa agresorom i na bes- 
primjeran način se faktički nagrađuje agresor, genocid i zločini koje je 
on počinio; 

Drugo, time se objektivno osujećuje povratak preko milion izbjeglica 
na područja s kojih su prognani, dokida im se pravo na život u svojoj 
domovini i na svojim ognjištima, što je stravična kazna za sve narode 


Bosne i Hercegovine, a posebno za Muslimane koji nemaju svoje rezervne 
domovine; 

Treće, prihvatanjem takvog sporazuma ne bi se zaustavilo etničko 
iseljavanje, već bi se naprotiv u ratnim uslovima, u opštoj anarhiji, be- 
spravlju, postojanju raznih paravojski i fašističkih diktatura, to preseljava- 
nje samo intenziviralo, patnje i stradanja nevinog stanovništva nastavilo; 

Četvrto, takvom podjelom se ne gubi samo država i kažnjava musli- 
manski narod, već su isto tako gubitnici i hrvatski i srpski narod. (U 
ovisnosti kakve bi se mape prihvatile, ipak bi oko 45 posto Hrvata ostalo 
mimo "svoje" republike, isto tako oko 30 posto Srba, i oko 35 posto 
Muslimana.); 


Peto, što izražava beskrajno licemjerstvo i beskrupuloznost samoz- 
vanih protektora i "usrećitelja" Bosne, jeste što se na taj način pokušava 
legalizirati sramna pijaca i trgovina ljudima i narodima, gdje su ljudi samo 
bezlične numere, poklani, prognani samo gola statistika, a njihovi zavičaji 
samo goli postotak i koordinate na karti zacrtanoj u londonskim ili pariškim 
kabinetima. 


Šesto, takvom tobože sporazumnom podjelom, amnestirali bi se ratni 
zločinci, anulirali opravdani zahtjevi za naknadom ratne štete, a perjanice 
agresora bi pretendirale čak da se iskažu i kao mirotvorci?! 

No, u periodu kada su još tinjale neke nađe u mogućnost uspostavljanja 
"pravdenog mira" 1 kada se očajnički očekivao odlučan korak Zapada, 
stari plan Tuđman-Milošević krvavo zaživljava upravo u vrijeme kad je 
Bosna na koljenima. Kada su se dva diktatora konačno praktično uvjerila 
u ispraznost zapadnih prijetnji, kada su shvatili da stara prostituisana Evro- 
pa ipak uvažava samo silu i da neće svoj konformizam i interese žrtvovati 
zarad neke lažne demokracije i humanih principa, poput gladnih hijena 
odlučili su da do kraja rastrgaju lavovsku žrtvu i da režeći podijele plijen. 
Milošević je od početka bio jasan, no Tuđman se dugo skrivao iza patetičnih 
fraza o zaštiti hrvatskog pučanstva, o tobožnjoj fundamentalističkoj opas- 
nosti, o tome da neće dozvoliti panislamističku državu u srcu kršćanske 
Europe, nastojeći usput sebi priuštiti oreol zidara "ante murale cristiani- 
cusa". On u govoru povodom četiristogodišnjice bitke pod Siskom, kasneći 
u svojoj olinjaloj retorici za dvije stotine godina za svojim uzorom, velikim 
voždom sa Gazimestana (Miloševićev govor povodom šestogodišnjice ko- 
sovskog poraza — 1989.), jeftino kopira "kasapina s Balkana", praveći 
smiješne analogije da su se viteški Hrvati i tada borili i pobijedili bosanske 
Muslimane — Turke i da su spasili Evropu od te muslimanske-islamske 
napasti. To je bio samo uvod i poziv u svojevrsni krstaški rat protiv Musli- 
mana, a zapravo njegova nezatomljena ambicija da za sebe odvoji pri- 
mamljivi dio rasutog bosanskog kolača, ne računajući koliko on po njega 

i po Hrvatsku može biti poguban i otrovan. Tuđman se nikada nije mogao 
othrvati logici podjele Bosne i Hercegovine. On nikada nije shvatio njeno 
biće, kao ni interese hrvatskog naroda u Bosni. Okružen mafijom zapad- 
nohercegovačkih kriminalaca 1 ratnih profitera, zarad svojih megaloman- 
skih interesa, a u nastojanju da anulira upravo katastrofalne rezultate svoje 
politike, Tuđman je već do sada bukvalno žrtvovao cvijet bosanskog hrvat- 
stva. Takva sramna prodaja Hrvata u Bosni nije zabilježena nikada u his- 
toriji. Nastojeći praviti saveze sa onima sa kojima častan savez nije moguć, 
žrtvovao je cijelu Posavinu u kojoj danas nema ni dva posto Hrvata, za 
jeftine kompenzacije ostavio je Bosanski Brod, tu "kapiju Bosne" i ga- 
ranciju sigurnosti srednjobosanskih Hrvata, svojim suludim diktatom sram- 
no povukao odbranu Jajca, prodao Plehan i Derventu, pa sve do Bobovca 
i Kraljeve Sutjeske. Nastojeći dobiti svoju državicu u Bosni, zarad oko 
200.000 tzv. hercegovačkih Hrvata, faktički su žrtvovani interesi 500.000 
bosanskih Hrvata koji su još gurnuti u bratoubuilački rat sa Muslimanima, 
s kojima od vremena kada je Fatih izdao čuvenu "Ahdnamu" i dao punu 
slobodu djelovanju bosanskim franjevcima, nikada nisu bili u sukobu. 

Na stranu to što Tuđman zaboravlja da bi ga forsiranje destrukcije 
bosanskohercegovačke države i insistiranje da u njoj Hrvati dobiju svoju 
posebnu državicu moglo skupo koštati u samoj Hrvatskoj. Mnogi analitičari 
su uvjerenja da sve što Tuđman na ovakav sraman način traži i dijelom 
dobija u BiH, da će najmanje tri puta toliko morati da da u samoj Hrvatskoj. 
On se cijelom svijetu upirao da dokaže neophodnost konfederalizacije Bos- 
ne i Hercegovine i stvaranja tri suverene države u BiH. Ako se njegova 
"historijska težnja" realizira, onda teško da će imati argumente spram slič- 
nim težnjama Srba u Hrvatskoj koji su isto tako spremni da svoje težnje 
i zahtjeve za stvaranjem svojih republika i vojnički potkrijepe. 

U zadnjem govoru koji je održao na Kongresu HDZ u Zagrebu (prema 
"Oslobođenju", 16.10.1993.) Tuđman ističe "da je HDZ jedina vodila is- 
pravnu politiku u odnosu na Bosnu i Hercegovinu, te da se zalagala i 
zalaže za opstanak BiH kao države, ali kao saveza tri konstitutivna na- 
roda...HDZ nije bila za održavanje cjelovite i unitarne države jer bi se 
onda i postavilo pitanje zbog čega se ne bi održala i unitarna Jugoslavija". 

Dakle, za Tuđmana je cjelovita BiH automatski i unitarna, dok mu 
lo nije ni na kraj pameti kada s pravom traži uspostavljanje teritorijalnog 
integriteta, odnosno cjelovite Hrvatske. Na stranu to što on pod konstitu- 
tivnim narodima podrazumijeva i njihovo pravo na uspostavljanje suverene 
države. U tom galimatijasu i kontroverzama njegove politike, najnoviji je 
"biser" njegovo zalaganje oko prijedloga da Muslimani za svoje nacionalno 

ime uvedu historijski naziv — Bošnjaci. Po njemu ta će promjena olakšati 
"u psihološkom smislu" i opredjeljivanje Muslimana u Hrvatskoj, s obzirom 
na to "da oni neće moći biti Bošnjaci u Hrvatskoj, to preostaje jedino da 
se izjasne kao Hrvati muslimanske vjeroispovijesti". To je stara Tuđmanova 
(i ne samo njegova) ambicija koja govori o njegovom shvatanju demo- 
kracije i nacionalnog pitanja. Po toj analogiji, on valjda očekuje da bi se 
u BiH, Hrvati trebali zvati Bošnjacima katoličke vjeroispovijesti. 

Tako je, zahvaljujući jednoj historijski promašenoj politici, kao nova 
apokalipsa isforsiran i vješto izrežiran sukob Hrvata i Muslimana koji je 
otvorio nove krvave bosanske rane i neviđeno stradanje zavedenog i nevi- 
nog stanovništva. Sukob je dugo tinjao, bivao zataškavan, neplodnim spo- 
razumima Tuđman-Izetbegović prolongiran. Vjerovalo se da će pobijediti 
razum, tradicija dobrosusjedstva, tolerancije, pa i historijskog savezništva 
u borbi protiv moćnijih i onih koji Bosnu porobljavaju. No, mnogo je 
krupnih grešaka počinjeno. U igri su bili pogrešno shvaćeni veliki nacio- 
nalni interesi, organizirana mafija i veliki kapital i ratno profiterstvo koje 
ne preza ni od čega, pa ni od žrtvovanja interesa i sopstvenog naroda. 
Vrhuška HDZ-a i svoje produžene ruke u vidu falange HVO-a, je još 
prilikom preliminarnog potpisivanja tzv. Vens-Ovenovog plana odjednom 
vidjela šansu u tome da one provincije koje bi po tom sporazumu trebale 
da pripadnu Hrvatima, odmah zaokruže u Herceg-Bosnu kao svojevrsnu 
paradržavu. Već prije toga su se ta područja gotovo potpuno osamostalila 
u odnosu na državu BiH, imajući svoju vojsku, policiju, upravu, sudstvo, 
administraciju, monetu (hrvatski dinar), pa čak inaugurirajući i sopstvene 
školske programe, hrvatski jezik, svoj univerzitet i sl. Uz to je počela i 
radikalna čistka svih onih kadrova koji ne prihvataju takvu politiku i koji 
još uvijek doživljavaju Bosnu i Hercegovinu kao zajedničku državu i pri- 
znaju njene organe vlasti. Već tada očitovan latentni sukob se amortizirao 
određenim političkim manevrima kao i još uvijek prisutnom strahu od 
srpsko-crnogorskog agresora. Također, u postrojbama HVO zajednički se 
bore Muslimani i Hrvati, a da bi paradoks bio veći, u nekim jedinicama 
HVO (npr. u Stocu, Travniku, u Posavini itd.) većina boraca su bili Musli- 
mani, Nagovještaj velikog zla i krvavog sukoba uslijedio je krajem oktobra 
1992. godine kada su postrojbe HVO-a, bez nekog valjanog povoda, pot- 
pomognute regularnim jedinicama hrvatske vojske napale na Prozor, paleći 
muslimansku čaršiju, tenkovima rušeći muslimanske kuće i ubijajući ne- 
vino stanovništvo. 

Mnogi su tada u Armiji BiH procjenjivali da se treba žestoko odgo- 
voriti, razoružati HVO i staviti pod jedinstvenu komandu i konačno odlučno 

postaviti pitanje prihvatanja ili ne prihvatanja zajedničke države Bosne | 
Hercegovine. Politički vrh Bosne i Hercegovine na čelu sa A. Izetbe- 
govićem se ipak opredijelio za smirivanje situacije, za kompromis i pre- 
govore sa Tuđmanom i Bobanom, bojeći se rata na dva fronta, brinući se 
za sudbinu stotina hiljada izbjeglica iz BiH koje je Hrvatska doista svesrdno 
prihvatila, a ujedno svjestan situacije u kojoj "hrvatska strana" drži sve 
komunikacije i koridore kojima može doći i hrana i naoružanje. Poslije 
mnogih sporazuma (zagrebačkih, splitskih, međugorskih) izgledalo je da 
će se izbjeći sukob širih razmjera. U tom cilju postignut je i sporazum o 
zajedničkim oružanim snagama koje, pored Armije BiH i jedinica MUP-a, 
čine i postrojbe HVO sa potpuno ravnopravnim statusom i punom auto- 
nomnošću u operativnom djelovanju: 

No, sukob je očito imao eminentno politički karakter i pozadinu. 
Povod je bio dijametralno suprotno viđenje provođenja Vens-Ovenovog 
plana koji su potpisali Mate Boban, pa onda, uz određene uslove i Alija 
Izetbegović. Problem je nastao u različitom tumačenju provođenja tog pla- 
na. U njemu je inače predviđena klauzula da on važi tek onda 1 utoliko 
ukoliko ga potpišu sve tri strane. Boban je "požurio" i smatrao da samim 
potpisom ima sva prava da zaokruži svoju već zamišljenu mini državu. 
Oficijelna vlast BiH je stajala na stanovištu da provincije nisu isključivi 
nacionalni prostor i da one u svakom slučaju pripadaju jedinstvenoj Bosni 
i Hercegovini. Boban iz taktičkih razloga s početka nije negirao da svaka 
provincija jeste dio BiH, ali ih je on smatrao predominantno i ekskluzivno 
nacionalnim prostorom, što se već počinje nazivati i historijskim hrvatskim 
teritorijem. 

Strasti su se naročito rasplamsale kada se Mostar predstavljao isk- 
ljučivo hrvatskim, a vezirski Travnik također. (Povodom tih sukoba koji 
postupno prerastaju u oružane, Oven cinično primj ećuje da "ako Muslimani 
i Hrvati ne mogu živjeti zajedno onda je nemoguća i Bosna" što je slično 
Tuđmanovom i Karadžićevom "da ako se raspala Jugoslavija, onda ne 
može opstati ni BiH".) 

Međugorskim sporazumom ponovo su se ukazale šanse mirnog rje- 
šenja. Dogovoreno je da se Vens-Ovenov sporazum počne separatno pri- 
mjenjivati u mostarskoj, zeničkoj i travničkoj provinciji. Tuđman je bio 
zadovoljan jer tada su mu prijetile međunarodne sankcije, a Boban je 
dobio većinu vlasti u svim organima provicijalne uprave i podjelu vlasti 
u središnjici. 

No, kada su Karadžićeva skupština i dirigirani "referendum republike 
srpske" odbacili Vens-Ovenov plan i kada je došlo do novih četničkih 

ofanziva i osvajanja (Konjević Polje, Cerska, Srebrenica itd.), Tuđmanu 
i Bobanu rastu apetiti i odjedanput im se učinulo da bi mogli dobiti mnogo 
više od onoga što im je Vens-Ovenov plan velikodušno ponudio. Oni 
počinju otvoreno koketirati sa četnicima, ubrzo se vode tajni pregovori i 
faktički uspostavlja prećutan mir, pa i direktna vojna saradnja na pojedinim 
frontovima. 

Bosna i Hercegovina sada dobija i novog agresora i to ne samo u 
vidu Bobanovih secesionista, već ovaj put i regularne hrvatske armije koja 
u BiH šalje desetine hiljada boraca sa najmodernijom ratnom tehnikom. 
Vješto su inscenirani sukobi u centralnoj Bosni, da bi završili krvavim 
pirom i pokoljem preko dvije stotine Muslimana u selu Ahmićima kod 
Viteza, zatim paljenjem mnogih sela, granatiranjem gradova i progonom 
stanovništa. Zlo je poput grudve snijega krenulo s vrha planine i pretvorilo 
u nezaustavljivu lavinu koju više niko nije mogao kontrolirati. Muslimani 
su se u očajnom položaju osjetili prevarenim, izdanim i ove napade su 
doživjeli kao udarac nožem u leđa, kao "latinsku podlost i lukavstvo", uz 
mnogo emocionalnih lomova, što se postupno pretvaralo u nagomilani 
bijes, gnjev, koji rezultira željom za osvetom. Osjećaj da su ih saveznici 
izdali u odsutnom historijskom momentu, da su prevareni i ostavljeni sami 
da se bore za svoj nacionalni opstanak i za samo Bosnu i Bosnu i Her- 
cegovinu, kumulirao je bijes koji je doveo i do klanja i ubijanja i nevinog 
hrvatskog življa. Proradili su mnogi zatomljeni atavizmi, etničke stere- 
otipije, vjerska mržnja i gotovo kolektivna ksenofobija, što je dobrodošlo 
svima onima koji su od početka željeli da agresiju na Bosnu i Hercegovinu 
predstave kao građanski, vjerski ili čak plemenski rat, u šta on naravno 
može i da preraste, ali se ne smije zaboraviti ko je stvarni agresor i uzročnik 
sve ove nesretne klanice. Ako je dobrim dijelom rata bila poučna cinična 
opaska "da će se Srbi i Hrvati u Bosni boriti do posljednjeg Muslimana", 
sada četnici imaju razloga za likovanje iščekujući Bosnu do posljednjeg 
Hrvata i Muslimana. Tako bi BiH dobili na pladnju, očišćenu od onih 
koji im smetaju i s kojima ne žele živjeti zajedno. To je dodatna golema 
tragika napaćene Bosne, a prokletstvo Muslimana se nastavlja, sada već 
na granici pukog biološkog opstanka, ponovno u logorima i na stratištima, 
ponovo u ubogim kolonama, prognani, ispaćeni, poniženi, odbačeni, sa 
presahlim suzama i nijemom kletvom. 

Ustaški bojovnici dovršavaju četnički posao. Ruše sve ono što je od 
bijelog Mostara ostalo. Stolac su popalili i "preorali" granatama, porušili 
sve njegove starine i ljepote, sve njegove džamije, kao i pravoslavnu crkvu 
izgrađenu na ponos Stočana "milošću i potporom sultana". Nema više ni 

jednog Muslimana u Stocu, ni u ravnim Dubravama, nema ih ni u plodnim 
Višićima, ni u drevnom Počitelju, nema ih ni u bogatoj i zelenoj Vitini, 
ko zna da li još ima u Čapljini, Ljubuškom?! S Čitluka su protjerani i 
posljednji Durakovići koji ga i osnovaše i po svom posjedu ime ostaviše. 

Oni su još samo u logorima oko Mostara, u Dretelju, Gabeli, Lju- 
buškom, Rodoču, mnogi, da se sakriju od očiju svijeta na inim golim 
otocima po Jadranu, čekajući da prođe ludilo Tuđmanove megalomanije 
i da konačno proradi savjest čovječanstva. 

Kao što sam napisao u martu ove godine, ova knjiga je nažalost i 
dalje otvorena, jer zločin i patnja Bosne i njenih "dobrih Bošnjana" još 
uvijek traju. 


I da u ovom epilogu ostanemo dosljedni, nešto od te more i pomore, 
najbolje kazuje pjesnik: 


MORA 
Šta to radiš sine? 
Sanjam, majko. Sanjam, majko, kako pjevam, 
a ti me pitaš, u mome snu: šta to činiš, sinko? 
O čemu, u snu, pjevaš, sine? 
Pjevam, majko, kako sam imao kuću. 
A sad nemam kuće. O tome pjevam, majko. 
Kako sam, majko, imao glas, i jezik svoj imao. 
A sad ni glasa, ni jezika nemam. 
Glasom, koga nemam, u jeziku, koga nemam, 
o kući, koju nemam, ja pjevam pjesmu, majko. 

(Abdulah Sidran) 


Sarajevo, 19. oktobra 1993. godine 


332 


SADRŽAJ 


EMEA SE PO ETNO 7. 
Predgovor. so ss EJ A TE rn lamele sen) SSJE 17 
KOTIJENI ssrenga PRSOJE Gi PE STE b a Kr ee NOT dN 27 
Nestanak bogumila i proces islamizacijene, Selme mi, AT ade 42 
Kultura bosanskohercegovačkih Muslimana u osmanskom periodu........ 69 
Krunjenje osmanske moći i novi položaj Bosne ....................... 78 
Berlinski kongres i okupacija Bosne i Hercegovine .................... 83 
Borba muslimana za vjersku i vakufsko-mearifsku autonomiju .......... 100 
Aneksija i Ustav Bosne i Hercegovine. ............................. 115 
Muslimani poslije aneksije. ............ IL... LLL..L LILI... 120 
Austro-ugarska i muslimanska kultura +. ............................ 125 
Muslimani između dva svjetska rata. ........ I... I... LLL..... 134 
Političko organizovanje Muslimana od 1918. do 1941.......,........_. 152 
Opšti položaj Muslimana između dva svjetska rata.................... 160 
Muslimani i Drugi svjetski rat........ ee. LI... 173 
Muslimani od 1945. do danas... 1... ee... A.L... 217 
Rat i raspad jugoslavije — nova golgota Muslimana ...............___. 249 
Slovenački preludij. el... le. e ERE RI... 254 
Agresija na Hrvatsku see l aaa ERE ERE RER LELI LILI... 256 
Bosanskohercegovačka kataklizma -........ I... 265 
Strahote novog genocida nad Muslimanima. ...,.................. 297 


